
Kad ir kokia ši knyga 
gali pasirodyti egoistiška 
ir apgaulinga, ji, Šarli, 


yra skirta jums. 


Jis visada stovėdavo nuošalėje. Tenai, toli nuo vartų, mūsų 
nepasiekiamas. Neramiai žvalgydamasis ir kryžmai sudėjęs 
rankas. Veikiau ne sudėjęs, o suspaudęs, surakinęs. Tarytum jį 
krėstų šaltis ar skaudėtų pilvą. Tarytum laikėsi už savęs, kad 
nepargriūtų. 

Jis šiaušdavosi prieš mus visus, tačiau nė vieno nematydavo. 
Dairydavosi savo berniuko ir spausdavo prie krūtinės popierinį 
maišelį. 

Jame būdavo šokoladinė bandelė, aš tai gerai žinodavau ir 
kaskart klausdavau savęs, ar nebus ji susiplojusi, taip smarkiai 
spaudžiama... 

Taip, užjos jis ir laikydavosi, už mokyklos skambučio, už kitų 
niekinimo, už ėjimo į duonos parduotuvę ir daugybės riebalų dė- 
mių ant švarko atlapų, dėmių, panašių į medalius, į netikėtus me- 
dalius. 

Netikėtus... 


Bet... ar aš galėjau tai tuomet žinoti? 

Tuomet jis man kėlė baimę. Jo batai buvo pernelyg smailūs, 
nagai pernelyg ilgi ir jo smilius pernelyg pageltęs. Lūpos pernelyg 
raudonos. O paltas pernelyg trumpas ir pernelyg ankštas. 

Racilai aplink akis pernelyg tamsūs. O balsas pernelyg keistas. 


Kai pagaliau mus pastebėdavo, šypsodamasis išskėsdavo rankas. 
Tyliai pasilenkdavo, paliesdavo jo plaukus, jo pečius, jo veidą. Ir 
kol mano mama glausdavo mane prie savęs, aš lyg apkerėtas ant 
rankos, kurią jis laikydavo prie mano bičiulio skruosto, perskai- 
čiuodavau visus jo žiedus. 

Jų būdavo po vieną ant kiekvieno piršto. Tikrų, gražių, bran- 
gių žiedų, tokių kaip mano senelės... Mano mama tuo metu, ap- 


imta siaubo, visada gręždavosi į šalį, ir aš paleisdavau jos ranką. 


O Aleksis nepaleisdavo. Jis nesistengdavo ištrūkti. Viena ran- 
ka atkišdavo jam savo kuprinę, o kita, laisvąja, grūsdavo į burną 
bandelę, eidamas link Turgaus aikštės. 

Aleksis su savo ateiviu aukštakulniais batais, tuo pabaisa, tuo 
pradinukų juokdariu, jautėsi daug saugesnis už mane ir buvo 
daug labiau mylimas. 


Taip maniau aš. 


Vis dėlto vieną dieną jo paklausiau: 

— Bet, čėė, ar jis... ar jis vyras, ar moteris? 

— Apie ką tu? 

— Apie... jį... ją... apie tą, kas vakarais ateina tavęs pasiimti... 


Jis gūžtelėjo pečiais. 

Žinoma, kad vyras. Bet vadino jį aukle. 

Ji, auklė, pavyzdžiui, jam pažadėjusi atnešti auksinius kau- 
liukus, kuriuos aš, jeigu norėčiau, galėčiau mainyti į vieną savo 
rutuliuką, arba, klausyk, ji šiandien vėluoja... ta mano auklė... Ti- 
kiuosi, ji nepametė raktų... Nes ji, žinai, visuomet viską pameta... 
Ji dažnai sako, kad vieną dieną pas kirpėją arba prekybos centro 
Prisunic matavimosi kabinoje pamirš savo galvą, paskui nusijuo- 
kia ir sako, kad, laimė, turi kojas! 

Bet jis yra vyras, pats matai. 


Aišku, kurgi ne... 


Aš negaliu prisiminti jo vardo. O juk buvo išties nepaprastas... 

Kaip miuzikholo artisto, atsiduodantis padėvėtų drabužių ir 
tabako tvaiku. Kažkas panašu į Džidžį Lamorą, Džiną Cherubi- 
nį, Rubį Dolorosą, į... 

Jau nebežinau į ką, ir mane tai siutina. Aš esu lėktuve, skren- 
dančiame į pasaulio kraštą, man reikėtų užmigti, aš privalau už- 
migti. Dėl to net vaistų išgėriau. Neturiu kito pasirinkimo, an- 
traip padvėsiu. Aš taip ilgai nesu sudėjęs bluosto... ir aš... 


Aš padvėsiu. 


Tačiau niekas negelbsti, nei vaistai, nei sielvartas, nei nuo- 
vargis. Daugiau kaip trisdešimties tūkstančių pėdų aukštyje, 
tuščioje erdvėje, kaip pamišėlis mintyse perkratinėju dar ne vi- 
sai išblėsusius prisiminimus. Ir kuo labiau stengiuosi juos įpūs- 
ti, tuo labiau man graužia akis, ir kuo mažiau matau, tuo labiau 


kniumbu ant kelių. 


Mano kaimynė jau du kartus prašė, kad užgesinčiau naktinę 
lempelę. Atsiprašau, bet negaliu. Tai buvo prieš keturiasdešimt 
metų, ponia... Ar galite įsivaizduoti, prieš keturiasdešimt metų? 
Man reikia šviesos, kad galėčiau prisiminti to seno transvestito 
vardą. Tą genialų jo vardą, kurį, matyt, pamiršau, nes taip pat va- 
dinau jį aukle - Nunu. Ir taip pat dievinau. Mat tarp jų buvo taip 


įprasta: dievinti. 


Nunu, kuris vieną vakarą atsirado ligoninėje griūvant jų gy- 
venimui. 

Nunu, kuris mus lepino, tvirkino, maitino, sotino, guodė, 
prižiūrėjo, tikrąja to žodžio prasme hipnotizavo, tūkstančius 
kartų žavėjo ir vadavo iš kerų. Būrė iš rankos, kortomis, žadė- 
jo sultonų, karalių, turčių gyvenimus, pilnus gintaro ir safyrų, 
nerūpestingumo ir rinktinių meilių, ir vieną rytą dramatiškai 


dingo. 


Dramatiškai, kaip pridera. Kaip jam ir derėjo. Kaip jiems ir 
derėjo. 

O aš... Vėliau. Vėliau papasakosiu. Dabar neturiu jėgų. Be to, 
neturiu noro. Nenoriu dabar jų vėl prarasti. Noriu dar truputį 
pasėdėti ant savo plastikinio dramblio, su virtuviniu peiliu, už- 
kištu už strėnraiščio, su jo grandinėmis, jo blakstienų dažais ir 


visais tais turbanais iš garsiosios Alhambros. 


Man reikia pamiegoti ir man reikia tos blausiai šviečiančios 
lemputės. Man reikia visko, ką praradau savo kelyje. Viso to, kas 
man buvo duota ir vėl atimta. 

Ir kas man buvo sugadinta... 

Kadangi, taip, toks buvo jų pasaulis. Toks buvo jų įstatymas, jų 
kredo, jų bedieviškas gyvenimas. Jie garbindavo vieni kitus, mušda- 
vosi, verkdavo, šokdavo ištisą naktį — ir viskas liepsnodavo. 


Viskas. 


Nieko neturėjo likti. Nieko. Niekuomet. Ničnieko. Piktų, su- 
rauktų, perkreiptų lūpų, lovų, pelenų, nuvargusių veidų, liūdesio 
valandų, ilgų vienatvės metų ir jokių prisiminimų. Visiškai jokių. 
Prisiminimai buvo kitiems. 

Šaltiems. Apskaičiuojantiems. 

„Gražiausios šventės, brangučiai, atėjus rytui pamirštamos, — 
sakydavo jis, — gražiausios šventės būna per pačią šventę. Ryto- 
jaus nėra. Rytojus būna tada, kai sėdi į pirmą metro traukinį ir 


viskas prasideda iš naujo.“ 


O jinai. Jinai. Jinai visą laiką kalbėjo apie mirtį. Visą laiką... 
Mesdama jai iššūkį, norėdama ją, kekšę, pribaigti. Mat žinojo, 
kad mes visi turėsime ją pereiti... Visą jos gyvenimą sudarė tas ži- 
nojimas, ir dėl to reikėjo liestis, mylėtis, gerti, kandžioris, džiaug- 
tis ir viską pamiršti. 

„Deginkite, vaikai. Deginkite.“ 
Tai jos balsas ir aš... aš jį vis dar girdžiu. 


Laukiniai. 


Jis negali išjungti lemputės. Negali užmerkti akių. Ir tuojau 
išeis, ne, jis jau eina iš proto. Jis tai žino. Suvokia tai dabar, žiūrė- 
damas pro lėktuvo langelį ir... 

— Pone... Kaip jaučiatės? 

Stiuardesė paliečia jam petį. 

Kodėl jūs mane apleidote? 

— Ar viskas gerai? 

Reikėtų jai atsakyti, kad nieko tokio, kad viskas gerai, padė- 


koti, tačiau jis neįstengia: apsipila ašaromis. 


Pagaliau. 


Žiemos pradžia. Šeštadienio rytas. Šarlio de Golio oro uostas 
Paryžiuje, terminalas 2E. 
Balzgana saulė, žibalo kvapas, begalinis nuovargis. 
— Jūs neturite lagamino? - klausia manęs taksi vairuotojas, 
paliesdamas automobilio bagažinę. 
— Turiu. 
„— Tada jūs puikiai jį paslėpęs! 
Jis šypteli ir aš atsigręžiu. 
— Ak, ne... aš... Ant konvejerio... Aš pamiršau jį... 
— Eikit pasiimti! Aš jūsų palauksiu. 
— Ne. Tiek to. Aš nebeturiu jėgų... aš... tiek to... 
Jis jau nesišypso. 
— Ei! Jūs juk neketinat jo palikti? 
— Atsiimsiu kitą dieną... Vis tiek poryt skrendu atgal... Aš čia 
tarsi gyvenu, aš... Ne... Važiuojam... man tas pats. Dabar nenoriu 


ten grįžti. 


„Ei, tu, — pliaukšt pliaukšt, - 2220 Dieve, taip, tu, as atjosiu 
pas tave... raitas ant arklio! 

O jė, taip, raitas ant arklio! | 

Ei, tu, - pliaukšt pliaukšt, - 72220 Dieve, taip, tu, aš atvažiuo- 
siu pas tave... dviračiu! 

O jė, taip, dviračiu!“ 

Neblogai skamba tame Klodi A' Bguahanai priklausančiame 
pežo 407 automobilyje Nr. 3786. (Jo licencija priklijuota ant kė- 
dės atlošo.) 

„Ei, tu, - pliaukšt pliaukšt, - 72220 Dieve, taip, tu, aš atskrisiu 
pas tave... oro balionu. 

O jė, taip, oro balionu! 

Jis sako man žiūrėdamas į atgalinio vaizdo veidrodėlį: 

- Tikiuosi, jums netrukdo šventos giesmės? 

Aš nusišypsau. 

„Er, tu, - pliaukšt pliaukšt, - 2220 Dieve, taip, tu, aš atlėksiu 


pas tave... reaktyvine raketa! 


Su tokiomis giesmėmis mes, matyt, nebūtume taip anksti 
praradę tikėjimo. 

Ojė! 

O taip... 


— Ne, ne, netrukdo. Ačiū. Nuostabu. 

— Iš kur jūs parskridot? 

— Iš Rusijos. 

— O, iš ten! Ten labai šalta, ar ne? 

— Labai. 

Tarp savo kaimenės avelių karstai norėčiau būti daug drau- 
giškesnis, bet... O čia mušuosi sau į krūtinę, taip, aš tai moku, 
atsakydamas mušuosi sau į krūtinę, aš negaliu. 

Ir dėl to esu labai kaltas. 

Esu pernelyg atitolęs, pernelyg išsekęs, pernelyg nešvarus ir 
pernelyg abejingas, kad leisčiausi su juo į kalbas. 


Toliau įvaža į autostradą. 

— Ar jūsų gyvenime yra Dievas? 

Po galais. Viešpatie. Ir atsitik tu man taip... 
— Ne. 

— Žinote ką? Aš iškart supratau. Pasakiau sau, kad žmogui, 
kuris numoja ranka į savo lagaminą, negali būti Dievo. 

Jis tai pakartoja trenkdamas ranka per vairą. 

— Negali. 

— Tikrai taip, - prisipažįstu. 

— Ber jis yra! Jis yra! Jis yra visur! Jis mums rodo ke... 

— Ne, ne, - pertraukiu jį, — iš kur aš grįžtu, iš kur aš parskri- 
dau, ten... Ten jo nėra. Patikėkite. 

— Ir kodėl? 

— Skurdas... 

— Ber Dievas yra ir skurde! Dievas daro stebuklus, ar žinote? 

Žvilgteliu į spidometrą, devyniasdešimt, taigi negaliu atida- 
ryti durelių. 

— Štai aš, pavyzdžiui... Anksčiau aš buvau... niekam tikęs! - įsi- 
karščiuoja jis. - Girtuokliavau! Lošiau! Miegojau su daugybe mo- 
terų! Aš buvau ne žmogus, suprantat... Aš buvau niekam tikęs! Ir 
Viešpats mane priglobė. Viešpats mane nuskynė tarsi mažą gėlelę 
ir pasakė: „Klodi, tu...“ 


Aš niekada nesužinosiu, ko Senis jam primelavo, nes užsnūdau. 


Kai atsidūrėme prie mano kiemo vartų, jis spustelėjo man 
kelį. 

Kitoje sąskaitos pusėje buvo užrašytos jo rojaus koordinatės: 
Oberviljė bažnyčia, Sen Deni gatvė 46-48. Nuo 10 iki 13 val. 

— Ateikit šį sekmadienį, gerai? Tarkite sau: aš įlipau į tą au- 
tomobilį, ir tai ne atsitiktinumas, nes atsitiktinumo, - jis išplėtė 
akis, - nebūna. 

Stiklas prie keleivio sėdynės buvo nuleistas, ir aš pasilenkiau 
atsisveikinti su savo ganytoju: 

- Ir dabar... ėčė... Jūs... jūs jau visiškai nebemiegate... ėčė... su 
jokia moterimi? 

Plati šypsena. 


— Tik su tomis, kurias man pasiunčia Viešpats... 

— Ir kaip jūs jas atpažįstate? 
Labai plati šypsena. 


— Jos būna pačios gražiausios... 
**kk 


Mes visko mokėmės iškreiptai, mąsčiau stumdamas vartelius, 
ir aš, kiek pamenu, būdavau nuoširdus tik tą akimirką, kai karto- 
davau: „Nesu vertas, kad ateitum į mano širdį.“ 

Taip, taip. Tuo aš iš tikrųjų tikėjau. 

Kartojau 25 a/važiuosiu pas tave, kopdamas į ketvirtą aukš- 
tą 0p, 0p, pas tave ir su siaubu supratau, kad ta prakeikta litanija 
įstrigo man galvoje taksi automobiliu, taip, taksi automobiliu. 


Ojė. 


Durys buvo užkabintos grandinėle, ir tie dešimt centimetrų, 
skiriantys nuo namų, mane labai įsiutino. Aš grįžau iš pernelyg 
toli, buvau visko per daug matęs, lėktuvas per daug vėlavo ir Die- 
vas iš manęs reikalavo per daug. Ir aš neištvėriau. 

— Čia aš! Atidaryk! 

Trankydamas durų staktą riaumojau: 

— Po velnių, atidaryk. 

Pravertų durų plyšyje pasirodė Snupio snukutis. 

- Ė, gerai... Raminkis... Raminkis... 

Matilda ištraukė grandinėlės kaištį, atsitraukė į šalį ir, vos tik- 
tai aš peržengiau slenkstį, atgręžė man nugarą. 

— Labas! - tariau. 

Ji tik pakėlė ranką ir tingiai pajudino kelis pirštus. 

Enjoy, mėgaukis, sakė jos marškinėlių nugara. Kodėl ne? Dar 
akimirka, ir aš būčiau čiupęs jai už plaukų ir nusukęs sprandą, kad 
priversčiau atsigręžti ir pažvelgti man į akis, o tada būčiau pakarto- 
jęs tuos du gerai žinomus skiemenis: „La-bas.“ Bet paskui, ak... Aš 


nusiraminau. Tuo labiau kad jos kambario durys jau užsitrenkė. 

Manęs čia nebuvo savaitę ir aš poryt vėl išsidanginsiu — tad 
koks skirtumas, kas čia vyksta?.. 
Jokio! Aš juk čionai tik trumpam užlėkiau. 


Įslinkau į Loransos kambarį, kuris, manau, buvo ir manasis. 
Lova nepriekaištingai paklota, pūkinė antklodė išlyginta, pagal- 
vės išpurentos, pilvotos, pasipūtusios. Liūdnos. Nuslinkau palei 
sieną ir, kad nepalikčiau raukšlių, padėjau pusę užpakalio ant lo- 


vos kraštelio. 


Apžiūrinėjau savo batus. Gan ilgai. Žiūrėjau pro langą. Į Val 
de Graso vienuolyno stogus tolumoje. Paskui į drabužius ant fo- 
telio atlošo. 

Jos knygos, vandens butelis, jos užrašų knygelė, jos akiniai, jos 
auskarai... Visa tai turėjo turėti kažkokią prasmę, bet aš nesuvo- 
kiau kokią. Aš... aš išvis nieko nebesuvokiau. 

Ėmiau žaisti su tablečių buteliuku, kurį radau ant naktinio 
stalelio. 

Nux Vomica 9CH, miego sutrikimams gydyti. 

Taip ir turėjo būti, čia kai kas išties sutrikę, suurzgiau aš ir 
atsistojau. 

Nux Vomica. 

Amžinai tas pats, tik kiekvieną kartą vis blogiau. Aš daugiau 
nebegaliu. Krantai vis tolsta... 

Nagi, raminkis, subariau save. Tu esi pavargęs ir paistai neži- 


nia ką. Raminkis. 


Vanduo buvo pasiutiškai karštas. Pravira burna, užmerk- 
tais vokais, aš laukiau, kad jis mane išlaisvintų nuo tų siaubingų 
nuosėdų. Išvaduotų nuo šalčio, sniego, dingstančios šviesos, nuo 
valandų spūstyse, nuo nepaliaujamų diskusijų su tuo bukagalviu 
Pavlovičiumi, nuo iš anksto pralaimėtų kovų ir nuo visų vis dar 


persekiojančių žvilgsnių. 

Nuo tipelio, kuris man vakar trenkė į veidą savo šalmu. Nuo 
visų tų žodžių, kurių nesuprasdavau, bet lengvai nuspėdavau. 
Nuo statybvietės, kurią ištverti buvo ne mano jėgoms... Visais 
požiūriais... 

Bet kurių galų į tai įsivėliau? Kurių galų? O dabar! Dabar net 
negaliu rasti savo barzdos skutiklio tarp visų tų grožio produk- 
tų! Saugančių nuo celiulito, skausmingų mėnesinių, blizgančios 
odos, seborėjos, lūžinėjančių plaukų, išvirtusio pilvo. Kam viso 
to šlamšto reikia? Kam? 

Ir dėl kieno glamonių? 

Aš lioviausi sukęs galvą ir iššvilpinau visus tuos produktus į 
šiukšlių dėžę. 


— Žinai ką... Aš tau paruošiu kavos, gerai? 

Matilda stovi sukryžiavusi rankas, pasirėmusi į vonios durų 
staktą. 

— Puiki mintis. 

Jos akys įsmeigtos į grindis. 

— Na... ėė... Aš išmečiau lauk porą niekučių... Aš... nesijaudink... 

— Ką tu. Aš nesijaudinu. Kaskart būna tas pats. 

— Ą?.. 

Ji papurtė galvą. 

— Ar nieko buvo savaitė? - paklausė. 


— Eikš! Išgersi kavutės. 


Matilda... Man taip sunkiai sekėsi prisijaukinti tą mergytę... 
Taip sunkiai... Dieve brangus, kaip ji išaugo. 

Laimė, kad mes dar turime Snupį... 

— Ar tau geriau? 

— Taip, - pasakiau pūsdamas kavą, - ačiū. - Pagaliau pasiju- 
tau nusileidęs žemėn. —- Ar tau nėra pamokų? 


Bet, 

— O Loransa visą dieną dirba? 

— Taip. Ji ateis tiesiai pas senelę, kai mes jau būsime ten... Ak, tik 
nesakyk, kad pamiršai. Juk žinai, kad šį vakarą jos gimtadienis... 

Buvau pamiršęs. Ne kad rytoj Loransos gimtadienis, o kad 
mūsų dar laukia mielas vakarėlis. Tikra šeimyninė šventė, kurias 
taip mėgstu. Tik to man betrūko. 

— Aš neturiu dovanos. 

- Žinau... Ir dėl to nėjau miegoti pas Lėją. Žinojau, kad tau 
manęs prireiks... 

Paauglystė... Ir tas varginantis jos nepastovumas. 

— Žinai, Marilda, mane visąlaik stebina tavo blaškymasis tarp 
entuziazmo ir liūdesio... 

Atsistojau dar įsipilti kavos. 

— Aš dar kažką stebinu... 

— Na, na... - atsakiau ir brūkštelėjau jai ranka per nugarą, - 
ENJOy. 

Ji pasipurtė. Truputį. 

Kaip jos motina. 


Nusprendėme eiti pėsčiomis. Už kelių tylių gatvelių kiekvie- 
nas mano klausimas ją, rodės, ėmė nervinti dar labiau už ankstes- 
nį, ji įjungė savo grotuvą ir įsikišo ausinukus. 

Gerai, gerai, gerai... Matyt, turėčiau įsigyti šunį, ar ne? Jis 
mane mylėtų ir šokinėtų iš džiaugsmo, kai grįžčiau iš kelionės... 
Netgi galėtų būti netikras. Su didelėmis meiliomis akutėmis ir 
uodegos vizginimo mechanizmu, kuris įsijungtų, kai paliesčiau jo 
galvą. 

O! Ašjau myliu jį... 

— Ko tu susiraukei, ką? 

Dėl tų daiktų ausyse mano palydovė kalbėjo garsiau negu pa- 
prastai ir atsigręžė į mane. 

Ji atsiduso, užmerkė akis, vėl atsiduso, išsitraukė kairįjį ausi- 


nuką ir įkišo man į dešinę ausį. 

— Va... Aš paleisiu tavo amžiui tinkamą gabalą, ir tu pra- 
linksmėsi. 


Ir štai, gatvės šurmulyje, spūstyje, iš trumpo laido pasigirdo 
keli gitaros akordai ir grąžino mane į labai tolimą vaikystę. 

Tik keletas taktų ir puikus užkimęs, truputį pratisas Leonar- 
do Koeno balsas. 


Suzanne takes you down to her place near the river 
You can bear the boats go by 

You can spend the night beside ber 

And you know that she's balf crazy... 


— Jau geriau? 
But thbats wby you want to be there. 
Aš linktelėjau kaip mažas kaprizingas berniukas. 


— Super. 


Ji buvo patenkinta. 


Pavasaris buvo dar toli, bet saulė jau bandė jėgas tingiai rąžy- 
damasi virš Panteono kupolo. Mano dukra, kuri nebuvo mano 
dukra, bet vis dėlto buvo ne mažiau negu dukra, įsikibo man į 
parankę, kad mes abu girdėtume muziką, ir mes buvome Paryžiu- 
je, pačiame gražiausiame pasaulio mieste, kaip norom nenorom 
turiu sau prisipažinti nuo tada, kai jį nuolatos palieku. 

Vaikštinėjom po kvartalą, kurį nepaprastai mėgau, parodėme 
nugarą Panteone besiilsintiems didiesiems žmonėms, mes, du 
žmogiukai, paprasti mirtingieji, kuriais niekas nesistebėjo taikio- 
je savaitgalio minioje. Buvome ramūs, nuleidę rankas, judantys 
tuo pačiu ritmu, /o7 bes žouched our perfect bodies with bis mind. 

— Keista, - papurčiau galvą, — ir šis gabalas dar populiarus? 


— Na taip... 

— Aš tikriausiai jį niūniavau šioje gatvelėje prieš kokius trisde- 
šimt metų... Ar matai aną krautuvėlę... 

Ir smakru jai parodžiau Diubua parduotuvės vitrinas, spal- 
vingą Suflo gatvės dailės reikmenų parduotuvę. 

— Tu net neįsivaizduoji, kokią galybę valandų aš praleidau 
prie šių vitrinų varvindamas seilę... Svajojau apie viską, kas ten 
buvo. Apie viską. Popierių, plunksnas, Rembranto dažus... Vieną 
kartą net mačiau išjos išeinant Pruvė... Žaną Pruvė, ar gali įsivaiz- 
duoti! Ir ką gi, aš visą tą dieną praslankiojau niūniuodamas Jesus 
was a sailor ir taip toliau, tikrai. Pruvė... Kai tai prisimenu... 

— Kas jis toks? 

— Genijus... Arba ne. Išradėjas... Tikras meistras. Neįtikėtinas 
žmogus... Aš tau parodysiu knygas apie jį... Bet, ė... grįžkim prie 
mūsų draugo... Aš labiausiai mėgau Famous Blue Raincoat“, ar 
kartais neturi tos dainelės? 

— Ne. 

— Ak! Ko jus dabar moko mokykloje? Aš buvau dėl jos pa- 
mišęs! Pamišęs! Kiek prisimenu, net kasetė sugedo, nes aš ją vis 
leidau ir leidau... 

— Kodėl? 

— Hm, kad jau nebežinau... Reikėtų vėl paklausyti, bet, kiek 
išlikę mano galvoje, tai istorija apie vieną tipelį, kuris rašo buvu- 
siam draugui, kadaise nuviliojusiam jo žmoną, ir nori jam pasaky- 
ti, kad atleido... Ten, kiek pamenu, dar minima plaukų sruoga... 
ir, na... aš, kuris nesugebėjau prisivilioti jokios mergaitės, baisus 
žioplys, nevėkšla ir surūgėlis, maniau, kad ta istorija labai drama- 
tiška, ji man atrodė baisiai, baisiai seksuali. Pagaliau... atrodė, jog 
parašyta būtent man... 

Aš nusijuokiau. 

— Ir dar... Aš taip įkyrėjau savo tėčiui, kad jis man perleido 


savo Burberry paltą. Mėginau jį perdažyti žydrai, bet iš to nieko 


* Garsusis žydras lietpaltis (a72g/.). 

neišėjo. Jis nusidažė žąsiašūdžių spalva. Klaiku. Tu net negali įsi- 
vaizduoti... 

Ji nusijuokė. 

— Manai, kad aš po to nuleidau rankas? Nieko panašaus. 
Apsivilkau jį, pasistačiau apykaklę, pasileidau diržą, susigrūdau 
kumščius į prakiurusias kišenes, ir pirmyn... 

Ėmiau jai vaizduoti senamadišką tipą, koks tada buvau... Vos 
ne Piterį Selersą jo žydėjimo laikais. 

— „„broviausi per minią didžiuliais žingsniais, paslaptingas, 
nesuvokiamas, ignoruodamas aplinkinių žvilgsnius, nors niekas 
į mane net nekreipė dėmesio. Ak! Senis Koenas, žvelgdamas iš 
savo dzenbudizmo aukštumų, būtų miręs iš juoko! 

— Ir kas jam atsitiko? 

— Na, kiek žinau, jis dar nemiręs... 

— Ne jam, o paltui... 

— Ak, paltui! Dingo... Su visu kuo... Bet tu šį vakarą paklausk 
Klerės, gal ji dar prisimena. 

— Taip... Ir aš susirasiu tą dainą internete... 

Aš paniurau. 

— Na, gerai! Mes dėl to daugiau nesuksime sau galvos... Jis už 
ją gerokai užsikalė... 

— Čia visai ne pinigų klausimas, tu puikiai supranti... Tai daug 
rimčiau už pinigus. Tai... 

— Stop. Tu man jau tūkstantį kartų sakei. Kad kai vieną dieną 
neliks jokių menininkų, mes visi virsime lavonais. 

— Tiksliai. Mes visi tapsim gyvais lavonais. Aha, tikrai... 

Mes atsiduriame prie Gibert knygyno. 

— Užeinam. Aš tau jį padovanosiu, savo gražų žalsvą paltą... 


Prie kasos aš suraukiu antakius. Ant prekystalio paslaptingai 
išdygo trys kompaktinės plokštelės. 
— Stai! — pareiškė mano fatalistė. - Sitų aš jau irgi maniau 


ieškoti internete... 

Sumokėjau, ir ji pasitrina man į skruostą. Greitosiomis. 


Ir vėl Sen Mišelio bulvaras, aš įsidrąsinu. 

— Matilda! 

— Ką? 

— Ar galiu tau užduoti subtilų klausimą? 

— Negali. 

Paėjusi keletą žingsnių, ji užsidengia veidą gobtuvu. 

— Klausk. 

— Kodėl mūsų santykiai pasidarė tokie? Tokie... 

Tyla. 

— Kokie „tokie“? — paklausė ji, slėpdamasi po gobtuvu. 

— Aš nežinau... perkami... pinigiški... Išsitraukiu savo mokėji- 
mo kortelę ir sulaukiu švelnaus gesto. Pagaliau... Vien tiktai ges- 
to. Ką... kiek kainuotų dabar tavo bučinys? 

Aš atidariau piniginę ir išėmiau kvitą. 

— Penkiasdešimt penki eurai ir šešiasdešimt centų. Gerai... 

Tyla. 

Išmečiau jį į nutekamąjį griovį. 

— Čia svarbu ne pinigai, aš mielai tau nupirkčiau plokštelių, 
tačiau... man būtų buvę malonu, jei tu, kai grįžau, būtum su ma- 
nim pasisveikinusi, aš... taip... 

— Aš pasisveikinau. 

Timptelėjau jai už rankovės, kad ji pasižiūrėtų į mane, ir pa- 
kėlęs ranką lėtai pajudinau pirštus, mėgdžiodamas ją. Ar veikiau 
jos pirštų šaltumą. 

Ji staigiai atitraukė ranką. 

— Beje, tu taip elgiesi ne tik su manimi, - kalbėjau toliau, — 
taip pat ir su mama... Kaskart man paskambinus, kai būnu toli ir 
kai noriu... ji man kalba vien apie tai. Apie tavo elgesį. Apie jūsų 
ginčus. Apie tą nuolatinį šantažą - lašas švelnumo už truputį pi- 
nigėlių... Visą laiką. Visą laiką. Ir... 


Aš vėl sulaikiau ją ir nebepaleidau. 

— Pasakyk, kodėl mūsų santykiai tapo tokie? Ką mes blogai 
padarėme? Ką mes 24 padarėme, kad tu su mumis taip elgie- 
si? Žinau... Sakoma, tai paauglystė, nedėkingas amžius, sunkus 
tarpsnis ir visokios kvailystės, tačiau tu... Tu, Matilda. Maniau, 
tu protingesnė už kitus... Tikėjau, kad išsisuksi nuo to. Kad tu 
daug gudresnė ir paneigsi tą statistiką... 

— Ką gi, tu klydai. 

— Matau... 


„Kaip sunku man buvo tave prisijaukinti...“ Ir kodėl visa ta 
kvaila praeitis man dabar kvaršina galvą? Ar todėl, kad ji pasi- 
stengė įkišti kavos kapsulę į aparatą ir paspausti žalią mygtuką? 

Ė... Aš taip pat gan nenuovokus... 


Bet vis dėlto... 

Jai buvo kiek... septyneri, o gal aštuoneri, kai pralaimėjo jo- 
jimo finale... Aš vėl matau, kaip ji šveičia savo jojimo kepuraitę į 
griovį, nuleidžia galvą ir nei iš šio, nei iš to trenkia ja man į pilvą. 
Bumbt. Kaip šernas. Turėjau įsikibti į stulpą, kad nepargriūčiau. 

Susijaudinęs, suglumęs, tankiai kvėpuodamas, negalėdamas 
ištraukti rankų iš palto kišenių, šiaip taip pridengiau ją savo pal- 
to skvernais, o ji ėmė smarkiai raudoti, ištepė mano marškinius 
snargliais ir arklio mėšlu. 

Ar būtų galima šį gestą pavadinti apkabinimu? Taip, nu- 
sprendžiau aš, taip. Tai buvo pirmas kartas. 

Pirmas kartas... nors kai sakau aštuoneri metai, galbūt klystu. 
Aš visai nenusimanau apie amžių. Gal tai buvo vėliau... O Dieve, 
prireikė daugybės metų. 

Bet ji ten buvo, ji ten tikrai buvo. Buvo po mano palto skver- 
nais, ir aš dar ilgai tuo mėgavausi, nors šalo kojų pirštai ir gėlė ko- 
jas, kurios, rodės, jaugs į to prakeikto normandiško hipodromo 


gruntą, slėpiau ją nuo pasaulio ir kvailai šypsojausi. 

Vėliau, automobilyje, kai ji susirietusi į kamuolėlį sėdėjo ant 
galinės sėdynės, bandžiau ją kalbinti: 

— Kaip vadinosi tavo ponis? Pistacija? 

Tyla. 

— Karamelė? 

Kaip į vandenį. 

— Ak, prisiminiau! Kopūstėlis! 

— Klausyk! Ko tu galėjai tikėtis iš tokio apgailėtino, kvailo 
ponio, kurio vardas, be to, Kopūstėlis. Nagi? Nuoširdžiai? Aš tau 
sakau, tai pirmas ir paskutinis kartas, kai jis, mūsų dručkis Ko- 
pūstėlis, pakliuvo į finalą! 

Buvau bjaurus. Pūčiausi ir netgi nežinojau jo tikro vardo. Ir kai 
dabar bandau prisiminti, manau, kad jo vardas buvo Riešutėlis... 

Kad ir kaip ten būtų, ji buvo jau nusigręžusi. 


Vėl grąžinau veidrodėlį į ankstesnę padėtį ir sukandau dantis. 


Tądien mes atsikėlėme su aušra. Buvau pavargęs, krėtė šaltis, 
vėlavau, dar tą patį vakarą turėjau važiuoti į agentūrą ir nežinia 
kelintą naktį praleisti be miego. Ir... aš visuomet bijojau arklių. 
Netgi mažų. Ypač mažų. Oi, oi, oi... visa tai buvo tiesiog nepake- 
liama per spūstį. Tiesiog nepakeliama... Ir tada, kai visos mano 
mintys sukosi apie tai, kai buvau susinervinęs, įsitempęs, pasiruo- 
šęs tuoj tuoj sprogti, staiga išgirdau žodžius: 

— Kartais aš noriu, kad tu būtum mano tėtis... 

Nieko neatsakiau bijodamas viską sugadinti. Aš nesu tavo 
tėtis, arba aš esu kaip tavo tėtis, aš esu geresnis už tavo tėtį, o ne, 
noriu pasakyti, aš esu... Tss... Maniau, tyla viską išreikš geriau 


už mane. 
Bet šiandien... Siandien, kai gyvenimas tapo toks... Koks gi?.. 


Toks varginantis, toks lengvai užsiplieskiantis čia, mūsų šimte 


dešimtyje kvadratinių metrų. Šiandien, kai mudu su Loransa jau 


ŽŽ 


beveik nesimylime, šiandien, kai kas dieną netenku bent vienos 
savo iliuzijos ir vienų gyvenimo metų, praleidęs dieną statybų 
aikštelėje, kai man tenka tuštumoje šnekinti Snupį ir išsitraukti 
kreditinę, kad būčiau mylimas, aš apgailestauju, kad neįjungiau 
avarinių šviesų... 

Žinoma, aš turėjau jas įjungti. 

Privalėjau tuojau pat išvažiuoti į vadinamąją priverstinio su- 
stojimo juostą, išeiti į naktį, atidaryti jos dureles, ištraukti ją už 
kojų ir prispausti ją, kaip ji spaudėsi prie manęs. 

Ką man visa tai būtų kainavę? Nieko. 

Nieko, man nieko daugiau nebūtų reikėję sakyti... Taigi... 
Būtent taip įsivaizduoju tą neįvykusią sceną, tokią veiksmingą ir 
nebylią... Nes žodžiai, po šimts, žodžiai... Aš niekada nemokėjau 
su jais susidoroti. Niekada neturėjau tokios galios... 

Niekada. 

Ir dabar, kai atsigręžiu į ją čia, prie Medicinos mokyklos tvo- 
ros, ir pamatau jos veidą, griežtą ir susiraukusį, beveik bjaurų, dėl 
to vienintelio klausimo, kurio paprastai niekada neužduodu, ma- 
nau, kad būtų buvę geriau, jei ir šįkart būčiau parylėjęs. 


Ji žingsniavo priešais, dideliais žingsniais, nuleista galva. 

— Ojūsmanaibuvotgeresni? — išgirdau jos burbėjimą. 

— Ką? 

Ji atsuka veidą. 

— Ojūs? Manai, buvote geresni? 

Ji įsiutusi. 

— Manai, jūs buvote geresni? Ką? Manai, jūs buvote geresni? 
Jūs buvote nuspėjami? 

— Kas tie „mes ? 

— Kas, kas... Nagi jūs! Jūs! Mama ir tu. Ir aš klausiu savęs, kokiai 
statistikai jus abu priskirti? Visiškai nieko verta porelė, kuri... 

Tyla. 

— Kuri ką? — išdrįsau paklausti kaip koks kvailys. 

— Pats gerai Žinai... - sumurmėjo ji. 

Taip, aš žinojau, ir todėl mes nutilome. 

Dabar, kai mane užplūdo mano paties trikdžiai, pavydėjau jai 
ausinukų. 

Ilgėjausi savo dažnių praeities ir savo kandžių suėsto palto. 


Atkeliavus į Sevro gatvę, priešais didelę pasipūtusią parduo- 
tuvę, kuri mane slėgė, pasukau į kavinukę. 

— Tu nieko prieš? Man būtina prieš mūšį išgerti puodelį kavos... 

Ji susiraukė ir nusekė paskui. 


Aš net nusideginau lūpas, kai ji vėl pradėjo savo. 

— Šarli! 

— Ka? 

— Ar galėtum pasakyti, ką jis čia dainuoja... Suprantu tik nuo- 
trupas, bet ne viską... 

- Žinoma. 

Ir mes vėl pasidalinome ausinukus. Ji pasiėmė paprastą, o 
man atiteko stereo. Įsidėjome juos į ausis. 

Tačiau pačius pirmuosius fortepijono garsus prarijo kavos vi- 
rimo aparatas. 

- Palauk... 

Ji mane nusitempė į kitą baro galą. 

— Pasiruošęs? 

Aš linktelėjau. 

Vėl vyriškas balsas. Jau šiltesnis. 

Ir aš pradėjau versti: 

— Jeigu tu būtum kelias, aš... Palauk... Čia gali būti kelias arba 
gatvė, nelygu koks kontekstas... Ar nori, kad versčiau poetiškai, 
ar pažodžiui? 

— Ak, - sudejavo ji ir išjungė garsą, - tu viską sugadinai... Man 
nereikia anglų kalbos pamokos, tik noriu, kad pasakytum, apie ką 


jis dainuoja! 


29 


— Gerai, - nekantriai atrėžiau, - pirmiausia leisk vienam pa- 
čiam kartą paklausyti ir tada pasakysiu. 
Paėmiau iš jos ausinuką ir abiem rankom užsidengiau ausis, o 


ji susijaudinusi žiūrėjo į mane akies krašteliu. 


Buvau pritrenktas. Daug labiau, negu būčiau tikėjęsis. Daug 
labiau, negu būčiau norėjęs. Aš... Aš buvau pritrenktas. 

Tos prakeiktos dainos apie meilę... Kokios jos klastingos... 
Palaužia mus greičiau negu per keturias minutes. Prakeiktos ban- 
derilės mūsų eilinėms širdelėms. 

Atsidusęs grąžinau jai ausinuką. 

— Puiku, ar ne? 

— Kas čia toks? 

— Neilas Hanonas. Airių dainininkas... Na kaip, pradedam? 

— Pradedam. 

— Tik tu versi nesustodamas, gerai? 

— Dont worry sweetie, its gonna be all right“, - atsakiau mėg- 
džiodamas kaubojų. 

Ji pagaliau nusišypsojo. Puikiai suvaidinai, Šarli, puikiai su- 
vaidinai... 

Ir aš vėl grįžau į tą kelią, kurį buvau palikęs, nes, be jokios 
abejonės, buvo kalbama apie kelią. 

— Jei tu būtum kelias, eičiau juo iki pat galo... Jei tu būtum 
naktis, aš miegočiau visą dieną... Jei tu būtum diena, as verkčiau 
visą naktį... - Ji tarsi prilipo prie mano lūpų, kad nepraleistų nė 
žodelio. — Nes tu esi kelias, šviesa ir tiesa. 

Jei tu būtum medis, aš galėčiau tave apkabinti... ir... tu... nega- 
lėtum skystis. Jei tu būtum medis, aš išraižyčiau savo inicialus ant 
tavo kamieno ir tu negalėtum dejuoti, nes medžiai nedejuoja... (čia 
aš leidau sau nukrypti, „Cos trees don't cry“, OK, Neilai, tu man 
atleidi, ar ne? Laido gale nekantrauja viena paaugliukė). Jeigu tu 


* Nesijaudink, brangute, viskas bus gerai (a2gl.). 

būtum vyras, aš... aš vis tiek tave mylėčiau... Jeigu tu būtum gėrimas, 
aš gerčiau mėgaudamasis tavimi. Jei tu būtum užpulta, aš nudob- 
čiau užpuoliką... Jeigu tavo vardas būtų Džekas, as dėl tavęs pasiva- 
dinčiau Džile... Jei tu būtum arklys, mėžčiau mėšlą iš tavo gardo ne- 
siskysdamas... Jei tu būtum žirgas, aš išjočiau į laukus su tavimi pries 
aušrą... ir kiaurą dieną, kol stos vakaras (et, nėra kada gludinti)... as 
galėčiau apie tave dainuoti savo dainose (taip pat nelabai genialu)... 
(Jai buvo vis tiek, aš užuodžiau prie skruosto jos plaukus.) 

(Ir jos kvepalus. Paaugliukės odekoloniuką nuo spuogų.) Jeigu 
tu būtum mano dukra, man būtų sunku tave isleisti iš namų... Jei 
tų būtum mano sesuo, aš... „Hind it doubly“... ką gi, bandom spėti, 
jausčiausi dvilypis... Jei... jei tu būtum mano šunelis, as tave šerčiau 
likučiais nuo savo stalo (sorry), nors mano žmona ir bambėtų... Jei 
tu būtum mano šunelis (dabar jis pradėjo traukti crescendo), aš esu 
įsitikinęs, kad tau tai patiktų ir tu būtum mano keturkojis drau- 
gas, ir tau (jis beveik staugė) niekada nereiktų sukti galvos, ir... 
(dabar jis iš tikrųjų staugė, tačiau liūdnai) 7 mes būtume drauge 
iki pat galo. (Iki pat gaaaaaaaaaaalo, tačiau buvo justi, kad jam 
nepasisekė... Nė iš tolo...) 


Aš tylomis grąžinau jai ausinuką ir, kad galėtų atsitokėti, užsi- 
sakiau dar kavos, kurios visai nenorėjau. Kad ji vėl priprastų prie 
šviesos ir atsikratytų nereikalingų minčių. 

— Aš dievinu šią dainą... - atsiduso ji. 

— O kodėl? 

— Nežinau. Todėl, kad... Todėl, kad medžiai nedejuoja. 

— Artu įsimylėjusi? - išdrįsau paklausti atsargiai tardamas žo- 
džius. Ji truputį susiraukė. 

— Ne, - teikėsi atsakyti, - ne. Kai esi įsimylėjęs, tokių dainų, 


manau, nereikia... 


Po kelių minučių, rūpestingai maišydamas kavos tirščius puo- 


delio dugne, pasakiau: 

— Grįžtant prie to... 

Ji pakėlė akis aukštyn, lyg ten kabėtų mano ankstesnis klau- 
simas. 

Aš net nesujudėjau. 

- Sunkus metas ir visa kita... Ė, taip... Manau, kad... reikėtų 
viską taip ir palikti... Nereikia pernelyg daug reikalauti vieniems 
iš kitų, ar supranti? 

— A... ne visai... 

— Na... tu gali manimi pasikliauti, aš padėsiu tau nupirkti ma- 
mai dovaną, o tu man išversi dainas, kurios man patinka... ir... Na 
ir viskas. 

— Viskas? - švelniai protestavau. — Tai viskas, ką tu gali man 
pasiūlyti? 

Ji vėl užsitraukė gobtuvą. 

— Taip. Šiuo metu... Bet... tai jau gana daug. Tai... aha... tai jau 
labai daug. 

Įdėmiai į ją pasižiūrėjau. 

— Ko čia išsišiepei kaip koks kvailys? 

— Todėl, kad, - atsakiau prilaikydamas jai duris, - kad jei tu 
būtum mano šunelis, aš galėčiau tau atiduoti savo maisto likučius 
ir tu būtum mano ištikimas draugas. 

— Cha, cha. Labai juokinga. 

Ir tuo metu, kai mes, sustoję ant šaligatvio krašto, laukėme, 
kol baigsis pro šalį lekiančių mašinų srautas, ji pakėlė koją ir nu- 


taisė tokią miną, lyg čiurkštųsi ant mano kelnių klešnės. 


Ji buvo atvira man, ir aš eskalatoriuje nusprendžiau atsilyginti 
jai tuo pačiu. 

- Žinai, Matilda... 

— Ką? (Tokiu tonu, lyg klaustų: ko tau dar?) 

— Visi mes nuperkami... 


— Žinau, - lyg iš pistoleto šovė ji. 

Tikrumas, su kuriuo ji tai pareiškė, privertė mane susimąsty- 
ti. Aš pamaniau, kad Siuzanos laikais mes buvome didžiadvasiš- 
kesni... 

O gal ne tokie sukti? 

Ji užlipo viena pakopa aukščiau. 

— Klausyk, ei, gal nutraukim dabar šią supersunkią šneką, a? 

— Gerai. 

— O ką mes nupirksim mamai? 

— Ką nori, - atsakiau. 

Jos veidu šmėstelėjo šešėlis. 

— Aš jau turiu dovaną, - piktai burbtelėjo, - dabar kalbam 
apie tave... 

— Žinoma, žinoma, - man sunkiai sekėsi pralinksmėti, — tik 
duok truputį laiko paieškoti... 

Ar tai tokia dabar turi būti keturiolikmetė? Pakankamai pro- 
tinga, kad suvoktų, jog viską šiame pasaulyje galima nupirkti, ir 
kartu tokia naivi ir švelni, kad galėtų paduoti rankas dviem suau- 
gusiems žmonėms ir likti tarp jų, būtent tarp jų, nebestrykčioda- 
ma, bet nepaleisdama jų rankų, tvirtai jas spausdama, kad tiktai, 
nepaisant visko, išlaikytų juos kartu. 


T'ai jau nemažai, ar ne? 

Ir turėtų būti nelengva, net su gražiomis dainomis... 

Koks buvau aš jos amžiaus? Manau, visiškas nesubrendėlis... 

Aš kluptelėjau, pasiekęs viršutinį aukštą. Na ir kas... nieko to- 
kio. Nieko svarbaus. 

Vis tiek nieko nebeprisimenu. 

Taigi, širdele, man jau gana, supratau laikydamasis už turėklų. 


Mes paieškome, surandame, paprašome supakuoti ir sprunkame. 
Rankinukas. Dar vienas... Manau, jau penkioliktas... 


- Jeigu šis netiktų, ponia bet kada galės jį pasikeisti, - suokia 


pardavėja. 

Žinau, žinau. Ačiū. Ponia beveik viską keičia. Todėl aš per 
daug ir nesistengiu, suprantate... 


Bet nieko nepasakiau ir sumokėjau. Sumokėjau. 


Vos išėjus iš parduotuvės, Macilda kažkur prapuolė, ir aš kaip 
koks kvailys sustojau prie laikraščių kioskelio ir ėmiau skaitinėti 
dideles straipsnių antraštes, jų neįsimindamas. 

Gal aš norėjau valgyti? Ne. Gal norėjau pasivaikščioti? Ne. Ar 
norėjau eiti gulti? Taip. Bet ne. Tada jau nebeatsikelčiau. 

Ar... Kažkoks tipelis mane stumtelėjo norėdamas pačiupti 


Žurnalą, ir aš pats jo atsiprašiau. 


Vienas kaip pirštas ir nieko nesusigaudantis, pasimetęs vidu- 
ry skruzdėlyno, aš pakėliau ranką, norėdamas sustabdyti taksi, ir 


pasakiau savo biuro adresą. 


Nuvažiavau ir ėmiau dirbti, nes nieko kito dabar negalėjau da- 
ryti. Tik žiūrėti į visas tas kvailystes, kurių jie čia prikrėtė man išvy- 
kus, tikrinti, ko jie čia pridarė... Maždaug taip jau keletą metų atro- 
dė mano darbas... Gilūs plyšiai, juokingas peilis ir galybė glaisto. 

Vilčių teikiantis architektas paaukštintas tapo eiliniu mūri- 
ninku. Jis angliškai kamšė skyles, nieko nebebraižė, rinko mylias 
ir užmigdavo pernelyg didelėje viešbučio lovoje užliūliuotas tylių 


karo garsų per CNN... 


Dangus apsiniaukė, aš priglaudžiau kaktą prie vėsaus lango 
stiklo ir laikydamas ant kelių beprasmę dovaną ėmiau lyginti Se- 
nos vandens spalvą su Maskvos upe. 

Kažin ar ten yra Dievas? 


Sunku pasakyti. 


Jie jau visi susirinkę. 

Mes juos pristatysime pagal pasirodymo eilę. Taip bus pa- 
prasčiau. 

Tas, kuris atidaro mums duris sakydamas Matildai, vaje, kaip 
ji išaugo, dabar jau tikra dama, yra mano vyresniosios sesers vyras. 
Aš turiu dar vieną svainį, bet šitą mėgstu labiau. Klausyk, tu dar 
labiau praplikęs, priduria taršydamas man plaukus, ar pagaliau 
atvežei mums vodkos? Ką ten darai pas tuos ruskius? Šoki kaza- 
čioką, ar ką? 

Ką aš jums sakiau... Jis juk puikus, ar ne? Jis tobulas. Gerai, 
dabar mes jį truputį pastumsime į šoną ir išvysime pasitempusį 
poną, stovintį jam už nugaros ir imantį pakabinti mūsų paltus. 
Tai mano tėvas, Anri Balanda. Jis, priešingai, tiek daug nekalba. 
Liovėsi. Tepasako, kad man atėjo laiškelis, rodydamas į lentynėlę 
dešinėje. Nieko nelaukdamas jį apkabinu. Laiškai, vis dar pasie- 
kiantys mane per tėvus, tėra lyg karo veteranų prisiminimai. Kla- 
sės susitikimai, raginimai atnaujinti prenumeratą tų laikraščių, 
kurių jau dvidešimt metų neskaitau, ir kvietimai į susirinkimus, 
į kuriuos aš niekad neinu. 

Puiku, atsakau, akimis jau ieškodamas šiukšlių dėžės popie- 
riams, nors jos čia nėra, kaip pasakys motina, bemat suraukdama 
antakius, bet, primenu, yra skėčių stovas. Senas scenarijus eina 
kaip sviestu pateptas... 

Mano motina dabar matoma tik iš nugaros. Ji stovi virtuvėje 
koridoriaus gale ir smaigsto lašiniais kepsnį. 

Štai ji atsisuka ir apkabina Marildą, sakydama, kaip tu išau- 
gai, tu dabar jau tikra mergina! Aš laukiu savo eilės ir per tą laiką 
pasisveikinu su kita savo seserimi, ne Serafino Lampiono, o štai 
ten toliau sėdinčio aukšto džiūsnos žmona. Jis visai kitoks. Pro- 
vincijoje esančios „Cempiono“ tinklo parduotuvės direktorius, 
puikiai suprantantis Bernaro Arno rūpesčius ir ekonomikos po- 
litiką. Taip, Bernaro Arno iš LVMH grupės. Taigi lyg ir kolega. 
Mes dirbame beveik tokį patį darbą, suprantate, ir... Gana. Tuo 
užtektinai pasimėgausime vėliau. 

Jo žmonelės vardas Edita, mes apie ją irgi dar išgirsime. Ji 
kalbės apie mokyklinių kuprinių svorį ir mokinių tėvų susirinki- 
mus, išties, pasakys ji, atsisakydama antro gabalėlio torto, tiesiog 
neįtikėtina, kaip save tausoja šių dienų žmonės. Pavyzdžiui, per 
mokslo metrų pabaigos šventę, ar kas nors pasisiūlė mane pakeisti 
prie meškeriojimo stendo? Niekas! O jeigu tėvai išsisukinėja, tai 
pasakykit man, ko galima tikėtis iš vaikų? Tiek to, nereikia ant 
jos pykti, jos vyras mažos „CČempiono“ tinklo parduotuvės direk- 
torius, o galėtų vadovauti milžiniškai universalinei, jis tai įrodė, o 
jai pasaulis baigiasi pjuvenomis užberta bala priešais Šv. Juozapo 
licėjų, taigi nereikia ant jos pykti. Kas be ko, ji truputį vargina ir 
retkarčiais galėtų pakeisti plokštelę. Taip pat šukuoseną, jei jau 
prašnekome ta tema... Dabar eikime į svetainę, kur mūsų laukia 
kita persona: mano sesuo Fransuaza. Pirmas numeris. Ponia Ka- 
začiok tiems, kurie dar neatėjo arba trinasi virtuvėje. Ji dažnai 
keičia šukuoseną, tačiau ją perprasti daug lengviau negu jaunes- 
niąją seserį. Daugiau apie tai nėra ko kalbėti, pakaks pakartoti jos 
pirmą repliką: „Oi, Šarli, kaip tu siaubingai atrodai... Be to, tu... 
tu pastambėjai, ar ne?“ Gerai, dar antrą, kad man nebūtų galima 
prikišti, jog esu šališkas: „Taip, taip! Tu tiesiog išsipūtei per tą 
laiką, kai tavęs nemačiau, patikėk! Ir žinok, tu visada taip nesko- 


ningai rengiesi.... 

Ne, tik jau nesigailėkit manęs, po trijų valandų jos bus vėl 
dingusios iš mano gyvenimo. Bent jau iki Kalėdų, jei pasiseks. 
Dabar jos jau negali nepasibeldusios įeiti į mano kambarį, o jei 


paskųs mane, aš jau būsiu toli... 


Be to, pabaigai palikau geriausią. Tą, kurios mes nematome, 
tačiau girdime juokiantis ten viršuje su šeimos paaugliais. Išlukš- 


tenkime tą puikų juoką, ir mums nereikės jokių riešutų... 


— Ne, aš negaliu tuo patikėti! — šūkteli ji, taršydama plau- 
kus vienam mano sūnėnui. - Ar girdėjai, apie ką jie kalba, tie 
stuobriai? 

Trumpas apkabinimas. 

— Pažvelk į juos, Šarli, pažvelk, kokie jie visi jauni ir gražūs, 
kokie... Pažvelk į šiuos gražius dantis, - ji pakelia vargo Hugo 
viršutinę lūpą, - pažiūrėk į tuos puikius vyrukus, jaunystę! Į tuos 
milijardus kilogramų hormonų, kurie liejasi per kraštus! Ir... ar 
žinai, apie ką jie kalba? 

— Ne, - tariau, pagaliau nusiramindamas. 

— Apie gigabaitus, po galais... Jie judina savo daikčiukus ir ly- 
gina jų gigabaitų skaičių... Sunku įsivaizduoti, ar ne? Ir kai pagal- 
voju, kad jie paskui mums mokės pensijas, aš išvis tyliu. O paskui 
turbūt lyginsite savo mobiliųjų talpą? 

- Jau lyginom, - nusišaipė Matilda. 

— Ne, aš nejuokauju, man jūsų gaila, brangučiai... Tokiame 
amžiuje dera mirti iš meilės! Rašyti eilėraščius! Kelti revoliuciją! 
Vogti iš turčių! Kuprines ant pečių, ir pirmyn! Pakeisti pasaulį! 
Bet tie jūsų gigabaitai... Gigabaitai... fu... Kodėl iškart ne apie sta- 
tybų sutartis, jeigu jau taip? 

— O tu? - naiviai paklausė Marion. - Apie ką tu kalbėdavai 


su Sarliu, kai tau buvo tiek metų kaip mums? 

Mano jauniausia sesuo atsigręžia į mane. 

— Na, mes... Mes tokiu metu jau gulėdavom lovose, - sumur- 
mėjau, - arba ruošdavom namų darbus, ar ne? 

— Teisybė. Arba tu man padėdavai parašyti rašinėlį apie 
Volterą. 

— Gali būti. Arba ruošdavomės ateinančiai savaitei... Ir dar, ar 
pameni, pramogaudavom atmintinai kartodami įvairias aritmeti- 
kos arba geometrijos formules... 

— Taip! —- sušunka jų karštai mylima teta. - Arba spręsdavo- 
me lygt... 

Baigti sakinį jai sutrukdo acskriejusi ir į veidą plojusi pagalvė. 

Ji garsiai sustaugia. Dar viena pagalvė lekia per kambarį, palei- 
džiamas sportinis batelis, pasigirsta karo šūksniai, skrieja susukta 
į kamuolėlį kojinė ir... 

Klerė trūkteli man už rankovės. 

— Eikš. Dabar, kai atmosfera čia kaip reikia, eime padaryti 
tvarkos į apačią... 

— Ten bus ne taip paprasta... 

— Tracata... Man reikėtų tik pristoti prie to dunduko, imti 
liaupsinti konkurentų produktus, ir viskas. 

Lipant laiptais ji atsigręžia ir rimtai priduria: 

- „Kazino“ parduotuvėse maišelį gausi dykai! O „Čempione“ 
nė nesvajok... 

Ir ji prunkšteli. 


Štai kokia ji, ta Klerė. Ir tai mus paguodžia turint galvoje kitas 


dvi, ar ne? Bent jau mane visuomet paguosdavo... 


— Ką jūs ten viršuje padarėte, - klausia sunerimusi mama, 
maigydama prijuostę, - iš kur toks riksmas? 
Mano sesuo ginasi nieko nedariusi ir nekaltai truksi pečius. 


— Čia neaš, o Pitagoras. 

Tuo metu pasirodo Loransa. Ji atsisėda sofos gale ir užsiima 
generaliniu prieskonių skyriaus pertvarkymu. 

Gerai, sutinku, čia jos vakarėlis, jos gimtadienis, be to, ji visą 
dieną dirbo. Bet... vis dėlto... Mes nesimatėme jau beveik visą sa- 
vaitę... Argi negalėtų prie manęs prieiti? Atsistoti? Nusišypsoti? 
Arba bent jau pasižiūrėti? 

Aš prislinkau prie jos iš užnugario. 

— Taip, taip, puiki mintis kečupą dėti prie pomidorų padažų, 
gerai sakai... 

Štai ką įkvepia mano ranka, padėta jai ant peties. 


Enjoy. 


Kai mes slinkome į valgomąjį, ji mane pagaliau užpelengavo, 
kaip pasakytų tie antrame aukšte. 

— Kaip kelionė? 

— Puikiai. Ačiū. 

— Ar parvežei dovaną mano dvidešimtajam gimtadieniui? — 
koketiškai paklausė ji ir įsitvėrė man į ranką. - Galbūt kokį Fa- 
beržė papuošalą? 

Tai išties šeimos bėda... 

— Rusišką lėlę, - sumurmėjau, - supranti, tai graži moteriš- 
kaitė, ir kuo labiau ja domiesi, tuo mažesnė ji darosi... 

— Tu nori man tuo kažką pasakyti? - nusijuokė jinai ir nuėjo. 

Ne. Pats sau. 


Ji pajuokavo. 

Pajuokavo ir nuėjo. 

Būtent dėl tokio jos būdo aš ją įsimylėjau prieš daugelį metų, 
tuomet, kai jos koja kilo mano koja, o jos vyras vis aiškino, ko iš 
manęs norėtų, ir žaidė su savo cigaro juostele. Vis maigė pirštais 
tą nekaltą popieriaus juostelę, sukiojo ją šen ir ten, ir aš maniau... 


kad tai labai lengvabūdiška... 

Taip... Juk kita būtų buvusi labiau numatoma, agresyvesnė. 
Tu nori man tuo kažką pasakyti? —- būtų juokusis, šaukusi, šai- 
piusis arba puolusi mane, tęsusi žodžius, svaidžiusi žvilgsnius 
arba dar kažką dariusi, kas ne taip žiauru. Bet tik ne ji. Ne dailioji 


Loransa Vern... 


Aš vėl su jais susitikau žiemą prabangiame Aštuntosios apy- 
gardos restorane. „Puodelio kavos“, - paaiškino jis. Na, gerai... 
kavos... Aš buvau paslaugų tiekėjas, o ne klientas. 

Tiesiog skanėstas. 

Aš pagaliau prisistačiau. 

Uždusęs, netvarkingai apsirengęs, apsikrovęs daiktais. Su 
šalmu rankoje, brėžiniais po pažastimi. Lydimas pasibaisėjusio, 
bet vis tiek paslaugaus padavėjo, kuris susijaudinęs atsekė paskui 
mane ir nenusiramino, kol nenusimečiau savo baisių drapanų. Jis 
išlupo man iš rankų mano klaikią striukę ir spruko šalin stebeily- 
damas į šviesų kilimą. Lyg, pamaniau, ieškodamas tepalo, purvo 
dėmių ar kitokių nešvarumų. 


Ši scena truko tik keletą sekundžių, tačiau ji sužavėjo mane. 


Taigi aš stovėjau ten suktas, ironiškas, be savo ilgojo šaliko ir 
paskutinį kartą sudrebėjau, kai mano žvilgsnis atsitiktinai susidū- 
rė su jos žvilgsniu. 

Ji manė arba žinojo, arba norėjo, kad mano šypsena būtų skir- 
ta jai, nors ji buvo skirta situacijos absurdiškumui, pasaulio kvai- 
lybei, jos pasauliui, maitinančiam mane prieš mano valią. Man 
tada atrodė, kad pristatyti projekto sąmatą tipeliui, kuris pralo- 
bo prekiaudamas odiniais daiktais ir dabar nori pertvarkyti savo 
naująjį dviaukštį butą „neliečiant marmuro“, būtų didelis nusi- 
žengimas geram skoniui... Bet mokesčiai, Dieve, kokie mokesčiai! 
Dėl jų ir žudomas Le Korbiuzjė. (Nuo to laiko aš pasikeičiau. 


Dalykinių pietų metu ėmiau labiau veržtis diržą ir išdėstau visas 

bėdas, susijusias su socialinio draudimo mokesčiais. Antraip galiu 
kur noriu kišti savo gudrias idėjas. Kartu su marmuru.) Prieš savo 
valią, pasakiau ir nekviestas atsisėdau prie dėmėtos staltiesės, nuo 


kurios kitas padavėjas braukė paskutinius trupinius. 


Mano gaižumas prieš šypseną. Taigi rokiruotė. 

Pirma. 

Bet žavi... 

Žavi, bet truputį apgalvota, nes jos pasitikėjimą savimi, reikš- 
mingus žvilgsnius, pataikaujančią drąsą — aš tai gan greitai suvo- 
kiau - paskatino ne mano abejotinas žavesys, o geras šampanas. 
Bet nesvarbu... Juk jos kojos nykštį jutau prie savo kelio, kai ban- 
džiau susikaupti, kad išgirsčiau jo pageidavimus. 

Jis man norėjo išaiškinti, ko pageidautų savo miegamajame. 
„Noriu, kad jis būtų erdvus ir kartu intymus“, - pakartojo jis ke- 


liskart ir palinko prie mano brėžinių. 


— Ar ne, brangioji? Tu pritari? 

— Dėl ko? 

— Dėl miegamojo! - iškošė jis, stengdamasis valdyti balsą. — 
Bent kiek klausykis! 

Ji pritarė. Tik jos žavi koja buvo truputį pasiklydusi. 

Aš ją įsimylėjau ir dabar nematau, kuo galėčiau skųstis, kai ji 


juokaudama nueina sau... 


Ji prižiūrėjo statybos darbus. Mūsų pasimatymai padažnėjo 
ir darbams judant į priekį mano perspektyvos darėsi miglotesnės, 
jos rankos paspaudimai ne tokie energingi, mažiau rūpėjo sienos 
ir vis labiau trukdė darbininkai. 

Pagaliau ji vieną vakarą, susigalvojusi miglotą dingstį, kad rei- 
kia pasitarti dėl pernelyg tamsaus ar pernelyg šviesaus parketo, 


pareikalavo, kad po valandos ateičiau. 

Taigi mes pirmieji atidarėme tą nuostabų miegamąjį... Ant 
dažytojų brezento, didelio ir intymaus, tarp nuorūkų ir tirpiklio 
butelių... 

Paskui ji tyliai apsirengė, žengė keletą žingsnių, atidarė duris 
ir tuoj pat jas vėl uždarė, grįžo prie manęs ir lygindamasi sijoną 
labai paprastai pasakė: 

— Aš čia niekada negyvensiu. 

Pasakė tai be įprasto pasipūtimo, be jokio kartėlio ir agresy- 
vumo. Ji, girdi, niekada čia negyvens... 

Mes užgesinome šviesas ir įžengėme į laiptų prietemą. 

— Aš turiu dukrelę, - prisipažino ji, mums lipant žemyn, o 
kai aš stovėjau prie durininko langelio, norėdamas grąžinti rak- 
tus, labai tyliai, tarsi sau pačiai pridūrė: - Dukrelę, kuri, manau, 


verta daugiau... 


Ak! Sėdėjimo tvarka! Tai visuomet puikiausia vakarėlio aki- 
mirka... 

— Na... Loransa... man iš dešinės, - pareiškė mano senukas tė- 
tis, - paskui jūs, Gi (vargšė... dabar jau pratrūks, šviežių produktų 
skyrius, žaibiškos vagystės, išsižiojėliai darbuotojai...), tu, Mado, 
paskui Klerė, tada... 

— O ne! - įsiterpia mano mama ir ištraukia jam iš rankos po- 
pieriaus lapą. - Juk sakėme, kad Šarlis sėdės ten, paskui Fransua- 
za... Ne, taip bus negerai, dabar mums trūks vieno vyro... 

Kas mes būtume be sėdėjimo tvarkos? 

Klerė pažvelgė į mane. Ji žinojo, kad trūksta vieno vyro... 
Aš jai nusišypsojau, ir ji ryžtingai gūžtelėjo pečiais, kratydamasi 
mano užuojautos, kuri jai nepatiko. 

Mūsų žvilgsniai vis dėlto buvo verti daugiau negu jis... 

Nieko nelaukdama ji patraukė priešais stovinčią kėdę, išsklei- 
dė servetėlę ir kreipėsi į mūsų mylimą bakalėjininką: 

— Nagi! Ateik čia, Gitu! Atsisėsk šalia manęs ir darsyk paaiš- 


kink, kas man priklauso už tris ištikimybės taškus. 

Mano motina atsiduso ir sudėjo ginklus. 
— Ak... sėskite, kaip norite... 
Koks talentas, pamaniau. 


Koks talentas... 


Koks tos puikios moters intelektas, ji sugeba per dvi sekun- 
des pakeisti susėdimo prie stalo tvarką, padaryti šeimos susiti- 
kimą pakenčiamą, išjudinti išlepusius paauglius jų neįžeisdama, 
laimėdama tokios moters kaip Loransa palankumą (neverta nė 
sakyti, su kitomis dviem tai net nesišvietė, ir aš tuo, beje, visuo- 
met džiaugiausi...), ir būti gerbiama savo draugų - prakilniuose 
kabinetuose ji, prisidengus ranka burną, buvo vadinama mažą- 
ja maršale („Vargas priešininkui, jeigu jai krito į akį kuris nors 
miesto kvartalas“, kartą perskaičiau labai rimtame urbanistikos 
žurnale), - visa tai, jos subtilumas, jos puikus protas, išgaruodavo 
kažkur visai netoli širdies. 

Vyras, kurio mums šį vakarą ir jau keleri metai trūko, šiaip jau 
egzistavo. Tik jis privalėjo būti savo šeimoje. Su savo žmona („pas 
mamą, kaip ji mėgdavo sakyti su pernelyg rūgščia šypsena, kad ji 
atrodytų nuoširdi, ir žiūrėdama į savo servetėlės žiedą). 

Herojiškai. 


Ir tiesiai laikydama kojas savo šlepetėse... 


Jis mūsų vos nesukiršino, tas storašiknis... „Ne, Šarli, tu negali 
taip sakyti... Jis ne storašiknis...“ Taip paikai ji man atsakydavo, 
kai aš kaip koks Don Kichotas bandydavau kovoti su žodžių ma- 
lūnais. Ir aš lioviausi, aš lioviausi. Žmogus, netgi lieknas, sugeban- 
tis rimtai, visiškai nesišaipydamas pasakyti moteriai: „Pakentėk, 
aš išeisiu, kai mano dukros užaugs“, yra nevertas netgi senojo Ro- 
sinanto šieno. 

Tegu jis pastimpa. 

„Kodėl tu nemeti jo?“ - klausdavau jos įvairiu tonu. 


„Aš pati nežinau. Manau, kad jis manęs nenori...“ 

Ir tai viskas, ką ji gali pasakyti norėdama apsiginti. Ji... mūsų... 
mūsų gražutis plūduras ir teisingumo rūmų siaubas... 

Dieve! 

Ir aš pasidaviau... Dėl to, kad pavargau ir esu pernelyg sąžinin- 
gas, - juk nesugebu pars aplink save apsikuopti. 

Mano rankos per trumpos, kad galėčiau būti geras kaltintojas. 

Be to, už to slypi daug kapituliacijų, tamsių zonų ir pernelyg 
slidžių vietų, netgi tokiai geranoriškai sielai kaip mano. Todėl 
mes apie tai daugiau nekalbame. Ir ji išjungia savo mobilųjį tele- 
foną. Trūkteli pečiais. Tai vadinama gyvenimu. Ir ji nusijuokia. 


Ir pasisodina šalia „čempioną“, kad galvotų apie kažką kita. 


Tęsinio nepasakosime. Jis pernelyg matytas ir pernelyg gerai 
žinomas. 

Nedidelės vaišės. Gerai išauklėtų žmonių, kurie narsiai atlieka 
savo vaidmenis, šeštadienio vakarienė. Vestuvinis servizas, siau- 
bingai atrodančios baseto formos atramėlės peiliams ir šakutėms, 
nuvirtusi raudonojo vyno taurė, išpiltas ant staltiesės kilogramas 
druskos, ginčai dėl televizijos ginčų, trisdešimt penkių valandų 
darbo savaitė, Prancūzija, einanti šuniui ant uodegos, mokesčiai, 
kuriuos mes mokame, radarai, kurių nepastebi, piktas žmogus, 
sakantis, kad arabai turi per daug vaikų, malonioji, atkertanti, 
kad negalima apibendrinti, namų šeimininkė, kuri tvirtina, kad 
kepsnys perkepęs, tik norėdama, kad prieštarautum, ir patriar- 
chas, nerimaujantis dėl vyno temperatūros. 

Taigi... Aš jums viso to nepasakosiu... Jūs ir patys kaip savo 
penkis pirštus pažįstate tą mielą ir vis dėlto truputį slegiantį mi- 
krokosmą, kuris vadinamas šeima ir kartkartėmis vis primena, 
koks vis dėlto trumpas tas mūsų nueitas kelias... 

Vienintelis gelbstintis dalykas yra vaikų juokas ten, antrame 
aukšte, ir garsiausiai už visus juokiasi Matilda. Jos kvatojimas grą- 


žina į Bozežūro bulvaro lodžiją, prie nuostabios mano užsakovo 

žmonos prisipažinimo, ką tik suvyniojus mano širdį ir jausmus į 


perpuvusį brezentą. 


Aš niekada nesužinosiu, ko išvengė ši mergaitė ir ko ji nusi- 
pelnė iš tiesų, bet žinau, kaip labai ji man palengvino darbą... Po 
paskutinės „statybos apžiūros“ apie ją daugiau nieko negirdėjau. 
Ji daugiau nebesirodė, buvo nepasiekiama, dar blogiau, atrodė, 
kad jos išvis nebėra, ir aš savo paskutinius pasiūlymus siunčiau į 
tuštumą. 

Ir vis dėlto ji nedavė man ramybės. Ji nedavė man ramybės. Ir 
kadangi buvo man per graži, aš griebiausi klastos. 

Mano Trojos arklys taip pat buvo medinis. Ir aš prie jo vargau 
ištisas savaites. 

Tai buvo mano studijų baigiamasis darbas, taip ir nebaigtas. 
Mano šedevras, mano svajonė, mano akmenukas, mestas į šulinį... 

Ir kuo mažiau vilčių turėjau ją pamatyti, tuo labiau jį gludi- 
nau. Mečiau iššūkį geriausiems Sen Antuano priemiesčio meis- 
trams, mMyniau miniatiūrinių modelių parduotuvių slenksčius, 
net viešnagę Londone išnaudojau tam, kad pabūčiau tarp daugy- 
bės nepaprastos senutės, ponios Lili Liliput, kačių, - ši ponia su- 
gebėjo sutalpinti Bakingamo rūmus savo antpirštyje, — ir palikau 
pas ją nemažą turtą. Ji man net buvo įkišusi, aš to nepamiršau, 
visą bateriją varinių pyrago kepimo formų, ne didesnių už bo- 
ružėlę. An essential in tbe kitchen, indeed“, užtikrino ji rašydama 
truputį oversized** sąskaitą. Ir pagaliau galėjau drąsiai sau pasaky- 
ti: daugiau nieko nereikia tobulinti, man belieka tik ją surasti. 

Žinojau, kad ji dirba Cbane/ parduotuvėje, ir sukaupęs visą 
ryžtą, supynęs žodžio kipšas „k“ su žodžio Kazanova „k“, ką jau 


ten, greičiau „keverzos“ ir „Kupidono“, stumtelėjau Kambono 


* Kas būtina virtuvei, aišku (a72g/.). 


** Milžiniška (a2gl.). 

gatvės namo duris. Pernelyg rūpestingai nusiskutęs, vietomis net 
įsipjovęs, bet su švaria apykakle ir naujais batraiščiais. 

Ją pakvietė, ji apsimetė labai nustebusi, žaidė su savo vėrinio 
perlais, atrodė žavinga, laisva ir... Ak, kaip tai buvo žiauru... Bet aš 
nesutrikau ir pakviečiau ją ateinantį šeštadienį į savo agentūrą. 

Ir kai ji pamatė mano dovaną, tiksliau sakant, savo dovaną, ir 
kai aš jai parodžiau, kaip reikia apšviesti patį gražiausią pasaulyje 
lėlės namelį, supratau, kad mano reikalai klostosi gerai. 

Po įprastų susižavėjimo šūksnių ji vis dėlto pernelyg ilgai 
klūpojo... 

Iš pradžių sužavėta, paskui sutrikusi ir tyli, rodos, klausdama, 
kokia tiek valandų puoselėtos vilties kaina. Tuomet atėjo laikas 
iššauti paskutinį šovinį. „Tik pažiūrėkite, - tariau pasilenkdamas 
prie jos, — čia yra net marmuro...“ 


Tada ji nusišypsojo ir leido man ją mylėti. 


„Tada ji nusišypsojo ir pamilo mane“ skambėtų geriau, ar ne? 
Būtų stipriau, romantiškiau. Bet aš neišdrįsau... Nes, manau, taip 
ir nesužinojau... Ir kai dabar žiūriu į ją, sėdinčią kitoje stalo pusė- 
je, linksmą, meilią, tokią kilniaširdišką su maniškiais ir vis tokią 
pat gundančią, vis tokią pat... Ne, aš iš tiesų taip ir nesužinojau. 
Po restorano kiliminės dangos ir alkoholio poveikio Matilda 
buvo galbūt trečias nesusipratimas mūsų istorijoje... 

Šie silpnumo priepuoliai šis tas naujo... Tokia savianalizė, to- 
kie nereikalingi klausimai apie mus abu man nebūdingi. Galbūt 
per daug kelionių? Galbūt per daug nesutapimų tvarkaraščiuose, 
per daug nemigos naktų viešbučiuose ir spoksojimo į lubas? Gal- 
būt per daug melo... Per daug atodūsių... Arba per daug telefono 
išjungimų, kai aš tyliai įeinu, maivymosi ir staigių nuotaikos per- 
mainų arba... Iš tiesų per daug nieko. 


Loransa mane apgaudinėjo jau ne pirmą kartą, bet aš iki šiol 
per daug nesukau dėl to galvos. Ne todėl, kad man tai būtų pati- 

kę. Tiesiog, kaip sakiau, puoliau į vilko nasrus ir jį dar paglosčiau. 
Greitai supratau, kad pernelyg aukštai šokau. Ji vis atsisakydavo 
tekėti už manęs, nebenorėjo daugiau vaikų... Be to... aš daug dir- 
bau ir būdavau dažnai išvykęs. Todėl pabrukau uodegą ir kūriau 
visokias istorijas, kad apgaučiau savo savimeilę. 

Ir man, beje, gana neblogai sekėsi. Netgi manau, kad jos... 
eskapados dažnai būdavo geras kuras, palaikantis mūsų sąjungą. 


Siaip ar taip, mūsų pagalvės tuo net žavėdavosi. 


Ji viliodavo ir sukdavo galvas vyrams, jais pasibodėdavo ir 
grįždavo pas mane. 

Grįždavo pas mane ir pašnibždomis kalbėdavo su manimi tam- 
soje. Numesdavo antklodę, truputį pakildavo, glostydavo mano 
nugarą, pečius, veidą, ilgai, daug, švelniai ir visuomet baigdama 
sumurmėdavo maždaug tokius žodžius: „Tu esi pats geriausias, su- 
pranti...“ arba „Kito tokio nėra...“ Aš tylėdavau, gulėdavau nė ne- 
krusteldamas, nemėgindamas užkirsti kelio vikrioms jos rankoms. 

Nors oda buvo mano, tomis atsitraukimo naktimis man at- 
rodydavo, kad ji stengiasi užglostyti ir užgydyti savo žaizdas, kuo 


švelniausiai jas liesdama. 


Bet šiandien tai jau praeitis. Šiandien savo nemigą ji patiki 
homeopatiniams vaistams ir man jau netgi tamsoje neleidžia ma- 
tyti, kas tvinksi ir slepiasi po gražiu jos šarvu... 

Kas dėl to kaltas? Macilda, kuri taip užaugo, kad nebetilpo 
kaip Alisa Stebuklų šalyje savo namelyje ir jį sugriovė? Kuriai jau 
nebereikia padėti užsėsti ant arklio ir kuri netrukus geriau už 
mane kalbės angliškai... 

Arjos tėvo apsileidimas, kuris anksčiau atrodydavo kaip nusi- 
kaltimas, o dabar, metams bėgant, darosi beveik juokingas? Kar- 
tėlį pakeitė ironija, tuo geriau, bet man iš to menka nauda. Net 


jei niekad nesupainioju vasaros atostogų datų... 

O gal laikas blogai atlieka savo darbą? Tuo metu aš buvau dar 
jaunas, truputį jaunesnis už ją, buvau netgi jos „mažytis“. O pas- 
kui ją pasivijau. Manau, net pralenkiau. 

Dabar kartais jaučiuosi senas. 

Toks senas... 

Ar kaltas tas mano barbariškas amatas, kur visada reikia ko- 
voti, įtikinėti ir vėl iš naujo kovoti? Kur niekas niekada nėra 
tikra ir sulaukęs penkiasdešimties jautiesi taip, lyg tebebūtum 
išgąsdintas studentas, kuris, apsvaigęs nuo kofeino, kiekvienam, 
kas jo klauso, lemena: „Aš nespėju, aš nespėju“, ir susipainioja vis 
lakstydamas pristatyti kažin kelintą projektą nežinia kelintai ko- 
misijai. Skirtumas tik toks, kad Damoklo kardas ilgainiui tapo 
daug aštresnis. 

Ak, taip... Dabar svarbu ne pažymiai ar būti perkeltam į kitą 
kursą, o pinigai. Labai daug pinigų. Pinigai, valdžia ir didybės 
manija. 


O ką jau kalbėti apie politiką. Ne, verčiau nekalbėti. 


O gal kalta meilė? Jos... 

— Na, Šarli? Ką tu pasakysi? 

— Apie ką? 

— Apie Pirmykščio meno muziejų. 

— Oi! Aš jau seniai tenai nebuvau... Tiesa, daugelį kartų lan- 
kiausi jo statybos aikštelėje, bet... 

— Na, - toliau kalba mano sesuo Fransuaza, - kai prispiria, tai 
nieko nepadarysi... Aš nežinau, kiek mums kainavo tas daiktas, 
bet jie sutaupė pirkdami plyteles, turiu tai pripažinti! 

Įsivaizduoju, kokias minas nutaisytų architektų vadas ir jo 
komanda, jei būtų čia šį vakarą... 

— Ką tu! Taip tyčia padaryta, - įsiterpia pokštininkas vyras, — 
manai, kad pirmykščiai žmonės su savo klubjuostėmis dėl to jau- 
dinosi? Suranda krūmelį, ir viskas! 

Ak, verčiau jų čia nebūtų! 

— Du šimtai trisdešimt penki milijonai, - įsiterpia kitas, ne- 
pokštininkas, ir sugniaužia rankoje savo servetėlę. 

O kadangi kompanija nepakankamai greitai reaguoja, jis 
priduria: 

— Aišku, eurų. Tas daiktas, apie kurį tu kalbi, mano mieloji 
Fransuaza, Prancūzijos mokesčių mokėtojams būtų kainavęs tik- 
tai, — jis išsiima savo akinius, mobilųjį telefoną, jį švelniai nuvalo 
ir užsimerkia, - milijardą penkis šimtus keturiasdešimt milijonų 
frankų. 

— Senais?! - šūkteli mano mama. 

— Ne, - paneigia jis su pasitenkinimu, - naujais! 

Jis džiūgauja. Šį kartą pavyko. Kompanija užkimba. Ir tada 
prasideda. 

Aš susirandu Loransos akis, ir ji man liūdnai šypteli. Dar 
yra dalykų, už kuriuos ji mane vertina. Vėl pasilenkiu prie savo 
lėkštės. 

Diskusija vyksta kaip iš pypkės, su visais sveiko proto ir svei- 
ko kvailumo elementais. Prieš keletą metų buvo aptarinėjama 
Bastilijos opera ar Fransua Miterano biblioteka, ką gi, viskas tas 
pats, tik tema kita. 

Klerė, sėdinti greta, pasilenkia prie manęs. 

— O kaip reikalai Rusijoje? 

— Man tai Berezinos mūšis, - prisipažįstu šypsodamasis. 

- Liaukis... 

— Taip, taip, patikėk... Laukiu tik atlydžio, kad būtų galima 
suskaičiuoti lavonus... 

— Po velnių. 

— Taip, čiort, kaip jie sako. 

— Tai nemalonu? 

— Fu... agentūrai, bet ne man... 

— Tau? 

— Nežinau.... Aš esu blogas Napoleonas... Man trūksta jo... vi- 


Zijos, taip manau... 

— Arba jo pamišimo... 

— Ak! Tai dar bus! 

— Tu juokauji, ar ne? - klausia ji susirūpinusi. 

— Da! - nuraminujją ir įkišu ranką tarp marškinių sagų. - Dėl 
šios bėdos į mane nežvelgs iš aukšto keturi architektūros tūkstant- 
mečiai! 

— Kada vėl turi ten būti? 

— Pirmadienį... 

— Tikrai? 

— Tikrai... 

— Kodėl taip greitai? 

— Taigi paskutinė naujiena ta... gerai įsitverk į stalą... kad 
dingsta gervės... Naktį, purpt, ir išskrenda. 

— Negali būti... 

— Tu teisi... Joms reikia daugiau laiko savo ilgiems sparnams 
išskleisti... Ypač tada, kai drauge pasiima ir kitas mašinas... Ekska- 
vatorius, betono maišykles, grąžtus... Viską. 

— Tu perdedi... 

— Nė kiek. 

— Ir ką dabar ruošiesi daryti? 

— Ką aš ruošiuosi daryti? Geras klausimas... Visų pirma pa- 
samdysiu kokią nors saugos tirmą, kad sektų mūsų saugos firmą, 
ir jei pasirodys, kad ir ta korumpuota, aš... 

— Ką darysi? 

— Nežinau. Pasikviesiu kazokus! 

— Koks chaosas... 

— Tikrai... 

— Ir tu tvarkai tą jovalą? 

— Visiškai ne. Ten nieko neįmanoma sutvarkyti. Nieko. Ar 
nori žinoti, ką aš darau? 

— Geri! 

— Ne tik. Aš vėl skaitau „Karą ir taiką“. Ir po trisdešimties 
metų vėl įsimylėjau Narašą kaip pirmą kartą... Štai ką aš darau. 

— Ak, kokia pragaištis... Argi jie neatsiunčia tau puikių mergi- 
nų, kad truputį atsipalaiduotum? 

— Iki šiol ne... 

— Melagis... 

— O tu? Kas naujo tavo fronte? 

— Ak, aš, - atsidūsta ji ir čiumpa savo taurę. - Aš pasirinkau 
tokį darbą, kad išgelbėčiau planetą, o ką darau šiandien? Slepiu 
žmonių mėšlą po genetiškai modifikuotomis velėnomis, bet visa 
kita man gerai. 

Ji nusijuokia. 

— O kaip užtvanka? - toliau klausinėju aš. 

— Viskas baigta. Ji įgriso jiems iki gyvo kaulo. 

— Na, matai... 

— Hm... 

— Ką „hm“? Tai juk gerai. Tu taip pat džiaukis! 

— Šarli? 

- A... 

— Mums reikėtų suvienyti jėgas, supranti... 

— Kokiam reikalui? 

— Kurtume idealų miestą. 

— Bet 725 esame idealiame mieste, mano miela, pati gerai žinai... 

— Vis tiek... - pasakė ji ir nutaisė nepatenkintą miną. - Mums 
dar trūksta kelių „Cempiono“ parduotuvių, ar ne? 

Po šių žodžių, cak, pasigirsta budraus šeimininko balsas: 

— Atsiprašau? 

— Nieko, nieko... Mes kalbėjome apie tavo neseniai iškištą 
ikrų partiją... 

— Atsiprašau? 

Klerė jam nusišypso. Jis gūžteli pečiais ir grįžta prie savo mėgsta- 
mos litanijos, kuri vadinasi: „Betgi 47 dingsta mūsų mokesčiai?“ 

Ak... Aš ūmai pasijuntu toks pavargęs... Pavargęs, pavargęs, 
pavargęs ir siunčiu toliau lėkštę su sūriu, nieko nepaėmęs, kad 


laimėčiau truputį laiko. 

Žiūriu į savo tėvą, kaip visada santūrų, mandagų, elegantiš- 
ką... Žiūriu į Loransą ir Editą, kurios viena kitai pasakoja istorijas 
apie psichopatus mokytojus ir nerangias namų šeimininkes, o gal 
atvirkščiai, žiūriu į šį valgomąjį, kur niekas per pastaruosius pen- 
kiasdešimt metų nepasikeitė, žiūriu į... 

— O kaip dovanos? 

Mažieji nudarda laiptais žemyn. Kokia palaima. Iki lovos man 
jau netoli. 

— Pakeiskite lėkštutes ir ateikite pas mane į virtuvę, - liepia 
jiems senelė. 

Mano seserys atsistoja ir eina ieškoti paruoštų dovanų. Matil- 
da pamerkia man akį, rodydama maišelį su mūsų dovana, ir Felik- 
sas Rokfeleris-Potenas valydamasis lūpas baigia savo didžiuosius 
debatus: 

— Šiaip ar taip, mes tuojau trenksimės į sieną! 

Šrai. Viskas pasakyta. Paprastai jis palaukia iki kavos, o šian- 
dien, manau, dėl prostatos problemų, tai pareiškia anksčiau. Pui- 
ku. Dabar užsičiaups. 

Atsiprašau, aš, kaip sakiau, toks pavargęs. 


Fransuaza grįžta su fotoaparatu, išjungia šviesą, Loransa ne- 
pastebimai pasišukuoja plaukus, ir vaikai uždega degtukus. 

— Prieškambary dar dega šviesa! - sako kažkas. 

Aš pasiaukoju. 

Tačiau ieškodamas jungiklio ant savo pašto krūvos pastebiu 
voką. 

Vokas baltas ir ilgas, raidės juodos, o rašysena man pasirodo pažįs- 
tama, tik negaliu pasakyti, kieno ji. Antspaudas nieko nesako. Pašto 
kodas ir miestas, kurio negalėčiau surasti žemėlapyje, bet rašysena... 

- Šarli! Ką tu ten veiki? — šaukia kiti, o tortas jau virpčioja 
atsispindėdamas lange. 

Užgesinu šviesą ir grįžtu prie jų. 


Bet manęs čia jau nėra. 

Jau neįžiūriu Loransos veido žvakių šviesoje. Nedainuoju „Il- 
giausių metų“. Net nebandau ploti. Aš... Aš esu kaip tas Prusto 
kvailys, suvalgęs savo madleną, tik mano atveju viskas atvirkščiai. 
Aš priešinuosi. Aš nenoriu nieko prisiminti. Jaučiu, kad užmiršto 
pasaulio dalis dabar atsiveria po mano kojomis, jaučiu tuštumą 
prie kilimo kutų ir suakmenėju, instinktyviai ieškodamas durų 
staktos ar kėdės atlošo, kad galėčiau įsikibti. Kadangi, aišku, pa- 
žįstu šią rašyseną ir kažkas negerai. Kažkas mano viduje prieši- 
nasi. Kažkas mano viduje ima bijoti. Aš bandau ieškoti. Mano 
smegenų bildesys užgožia sąmyšį aplink mane. Negirdžiu artimų- 
jų šauksmų, negirdžiu, kad manęs prašoma uždegti šviesą. 

— Šar-li! 


Atsiprašau. 


Loransa išvynioja savo dovanas ir Klerė man paduoda lope- 
tėlę tortui. 

— Ei! Ką tu čia darai? Valgai stovėdamas? 

Aš atsisėdu, įsidedu torto, įsmeigiu į jį šaukštelį... ir atsistoju. 


Kadangi tas laiškas man neduoda ramybės, rūpestingai jį at- 
plėšiu pasinaudodamas savo raktu, kad nesudraskyčiau voko. 
Lapas dusyk perlenktas. Atverčiu pirmąją dalį, jaučiu, kaip plaka 
mano širdis, paskui antrąją, ir ji nustoja plakusi. 

Trys žodžiai. 

Be parašo. Be nieko. 

Trys žodžiai. 

Čekšt. 


Ir giljotinos peilis vėl pakyla į viršų. 
Kai pakeliu galvą, susiduriu su savo atvaizdu veidrodyje virš len- 


tynėlės. Norėčiau papurtyti tą tipą ir pasakyti: Kodėl tu vėl bandai 


mus kvailinti tuo savo Prustu ir jo kvailystėmis? Tu juk žinojai... 

Juk tu žinojai, ar ne? 

Bet jis neranda, ką atsakyti. 

Jis žiūri į mane, o kad aš nereaguoju, kažką sumurma. Nieko 
negirdžiu, bet matau, kaip dreba jo lūpos. Tardamos kažką pana- 
šaus: Lik. Lik su ja. O aš grįžtu pas kitus. Suprask, man reikia, o 


tu lik čia. Aš kaip nors išsisuksiu. 


Jis vėl sugrįžta prie braškių torto. Girdi garsus, balsus, juo- 
ką, paima kažkieno paduotą šampano taurę ir šypsodamasis su- 
sidaužia su kitais. Moteris, kuri jau metų metus gyvena su juo, 
apeina stalą ir kiekvieną pabučiuoja. Jį taip pat. Ji sako: labai 
gražus, ačiū. Jis ginasi nuo šio švelnumo protrūkio, sakydamas, 
kad rankinuką išrinko Marilda, o šioji karštai paprieštarauja, 
lyg jis būtų ją išdavęs. Jis pajunta jos kvepalų kvapą ir nori pa- 
imti jai už rankos, tačiau ji jau eina šalin, apkabina kitą. Jis vėl 
atkiša savo taurę. Bet butelis tuščias. Jis atsistoja, eina ieškoti 
dar vieno. Per greitai paleidžia kamštį. Putų geizeris. Įsipila, iš- 
geria, vėl įsipila. 

— Kaip jautiesi? - klausia jo kaimynė. 

— Kas tau? Tu visas išbalęs. Galima pamanyti, kad ką tik su- 
tikai šmėklą... 

Jis išgeria. 

— Šarli... — sušnabžda Klerė. 

— Nieko. Aš mirtinai pavargęs. 

Jis išgeria. 

Jis ima eižėti. Trūkinėti. Jo oda sproginėja. Jis nenori. 

Lakas skilinėja, vyriai neatlaiko, varžtai iššoka. 


Jis nenori. Jis kovoja. Jis geria. 
Jo vyresnioji sesuo šnairuoja į jį. Jis kilsteli taurę ją sveikinda- 


mas. Ji neatstoja. Jis, šypsodamasis ir ištęsdamas kiekvieną skie- 


menį, sako: 

— Fransuaza... Nors kartą, nors vieng kartą gyvenime... atstok 
nuo manęs... 

Ji dairosi savo narsiojo riterio, savo kvailo vyro, kad ją apgin- 
tų, bet tas nesupranta jos piktų grimasų. Ji palūžta. Valio, tamta- 
ram... bet prisistato kita! 

Edita mandagiai jį išbara purtydama galvą: 

— Šarli... 

Jis vėl kilsteli taurę ją sveikindamas ir jau ieško žodžių, bet ant 
jo riešo nusileidžia kita ranka. Jis atsisuka į jos šeimininkę. Ranka 
ryžtinga, ir jis nusiramina. 

Visi vėl klega. Ranka vis dar čia. Jis pasižiūri į ją. 

Ir klausia: 

— Ar turi cigarečių? 

— Cha! Tu juk metei rūkyti prieš penkerius metus, jeigu gali- 
ma priminti... 

— Ar turi? 


Jo balsas ją išgąsdina. Ji atitraukia ranką. 


Jie abu stovi terasoje atsirėmę į turėklus, atsukę nugaras švie- 
sai ir pasauliui. 

Priešais jų vaikystės sodas. Tos pačios sūpuoklės, tie patys rū- 
pestingai prižiūrimi gėlynai, ta pati krosnis nukritusiems lapams 
deginti, tas pats vaizdas, tas pats užstotas horizontas. 

Klerė iš kišenės ištraukia pakelį ir pastumia ant turėklų jam. 
Jis tiesia ranką, bet Klerė nepaleidžia pakelio. 

— Tu juk prisimeni, kaip sunku buvo pirmaisiais mėnesiais? 
Prisimeni, kaip kamavaisi, kol pagaliau metei? 

Jis suima jai ranką, suspaudžia ją. Taip stipriai, kad jai turi 
skaudėti. 

— Anuk mirė. 


Per kiek laiko surūkai cigaretę? 

Per penkias minutes? 

Taigi jie nesikalba penkias minutes. 

Ji pirmoji neištveria ir jos žodžiai jį prislegia. Ne todėl, kad jų 
bijojo, o kad... 

— Gavai žinią iš Aleksio? 

- Žinojau, kad to paklausi, — ištarė jis labai pavargusiu bal- 
su, - būčiau davęs galvą nukirsti, tu net negali įsivaizduoti, kaip 
mane tai... 

— Apie ką tu kalbi? 

— Kaip mane tai nervina... Kaip mane tai pykina... Kaip aš dėl 
to, manau, nirštu ant tavęs... Tikėjausi, kad būsi kilnesnė... Tikė- 
jausi, kad paklausi: „Nuo ko ji mirė?“ arba „Kada mirė?“, arba... 
nežinau. Bet kad pradėsi nuo jo, po velnių... Ne to laukiau... Kad 
tu nei iš šio, nei iš to... Jis to nenusipelnė. 

Vėl tyla. 

— Nuo ko ji mirė? 

Jis ištraukia iš vidinės kišenės laišką. 

— Štai... Ir nesakyk man: „Tai jo rašysena“, nes aš tave už- 
mušiu. 

Ji išlanksto popierių, vėl sulanksto ir sušnabžda: 

- Taip. Čia jo rašysena... 

Jis atsigręžia į ją. 

Norėtų jai pasakyti daugybę žodžių. Švelnių, baisių, šiurkš- 
čių žodžių, malonių žodžių, paikų žodžių, bendražygio žodžių, 
ordino sesers žodžių. Arba ją papurtyti, šiurkščiai su ja pasielgti, 
perplėšti per pusę, bet viskas, kas jam ateina į galvą, ką jis pajėgia, 
yra tiktai sunkiai išstenėtas vienas vienintelis žodis: 

— Klere... 

Ir ji šypteli jam, apsimetėlė. Tačiau jis puikiai ją pažįsta, todėl 
atskleidžia kortas, pačiumpa už alkūnės ir nusiveda į šalį. 

Ji šlitiniuoja ant žvyro, o jis kalba. Jis kalba tamsai. 

Jis kalba jai, sau, deginimo krosniai ir žvaigždėms, sako: 


— Štai ir viskas. 


Jis suplėšo laišką ir įmeta virtuvėje į šiukšlių dėžę. Kai nuima 
pėdą nuo pedalo ir dangtis nukrinta, klakt, jam atrodo, kad už- 
darė Pandoros skrynią pačiu laiku. Tada prieina prie kriauklės, 


apsišlaksto veidą ir sudejuoja. 
Grįžta pas kitus į gyvenimą. Jaučiasi jau geriau. Stai ir viskas. 
*** 


Kiek ilgai šaltas vanduo gaivina pavargusį veidą? 

Dvidešimt sekundžių? 

Taip ir yra. Jis vėl ieško akimis savo taurės, ištuština ją vienu 
mauku ir vėl įsipila. 

Atsisėda ant sofos. Prie savo brangiausiosios. Ji timpteli jam 
švarko skverną. 

— Klausyk... Būk man maloni... - prašo jis. - Aš jau gerokai 
apkvaišęs... 

Jos tai visiškai nedžiugina, greičiau liūdina, išveda iš pusiau- 
svyros. Ir tai jį išblaivina. 


Jis pasilenkia, uždeda ranką jai ant kelio ir žiūri į ją iš apačios. 

— Ar žinai, kad vieną dieną ir tu mirsi? Ar žinai, mano miela? 
Kad tu taip pat pastipsi? 

- Jis iš tiesų per daug prisiplempė! - pasipiktina jinai, prisiver- 
čia nusijuokti, paskui susitvardo. - Atsisėsk tiesiai, man skauda. 

Virš cukrinės menkas nesusipratimas. Mado meta klausiamą 
žvilgsnį savo jaunėlės dukters pusėn, o ta parodo, kad ji gertų 
savo kavą, lyg nieko nebūtų atsitikę. Maišyk, mama, maišyk. Aš 
tau paaiškinsiu. Kazačiok vypteli, ir visi aplinkui ima bruzdėti: 

— Gerai, — atsidūsta Edita, - jau laikas eiti... Bernarai, būk 
geras, pakviesk vaikus... 

— Gera mintis, — pritaria Šarlis, - pakuokitės į savo gremėzdą! 
Na, čempione, dabar turi puikų džipą. Aš jį mačiau... Su užtem- 
dytais stiklais ir taip toliau... 

— Šarli, maldauju, tai jau nebe sąmojinga... 

— Bet... Edita, aš niekada nebuvau sąmojingas. Tu puikiai 
Žinai... 


Jis pakyla, atsistoja apačioje prie laiptų ir surinka: 

— Matilda! Prie kojos, mano šuneli! 

Paskui atsisuka į apstulbusius prisiekusiuosius. 

— Be panikos. Tai įprastas mūsų pokštas... 

Slogi tyla, paskui ją sutrikdo kurtinantis lojimas. 

— Ka aš jums sakiau... 

Jis apsigręžia ant kulno, įsitveria į žalvarinį rutulį ir šiurkščiai 
kreipiasi į šventės karalienę: 

— Tavo mergytė pastaruoju metu truputį nervinga, bet žinai 
ką? Tai geriausia, ką man padovanojai... 

— Viskas, važiuojam, - sako netekusi jėgų Loransa, - ir duok 
man raktelius. Aš tau neleisiu tokiam vairuoti. 

— Gerai pasakyta! 

Jis užsisega striukę ir įtraukia galvą. 

— Labanakt visiems. Aš jau negyvas. 


— Ir dėl ko? - tuoj pat paklausia Mado. 

— Aš nežinau... — atsako Klerė, kuri, su visais atsibučiavusi, 
pasiliko padėti tvarkytis. 

Virtuvėje prie jų su didele krūva nešvarių lėkščių prieina tėtis. 

— Kas čia per beprotnamis? - atsidūsta jis. 

— Mirė mūsų buvusi kaimynė... 

- Ir kuri šį kartą? Motinėlė Verdjė? 

— Ne. Anuk. 

Kokios sunkios staiga pasidaro lėkštės... Jis padeda jas stalo 
gale. 

— Ir... kada? 

— Neaišku... 

— Pakliuvo į avariją? 

— Juk sakom, kad nežinom! - susierzinusi pakartoja žmona. 


Tyla. 


— Juk ji buvo dar jauna. Kokių... 

— Šešiasdešimt trejų, - sušnabžda jos vyras. 

— Ak... Tai neįmanoma. Ne. Ji buvo... ji buvo pernelyg gyvy- 
binga, kad imtų ir numirtų... 

— Gal vėžys? - garsiai svarsto Klerė. 

— Taip, arba... 


Jos motina akimis parodo į tuščią butelį. 


59 


— Mado... - prabyla jis, raukdamas antakius. 

— Ką Mado? Ką Mado? Ji mėgo išgerti, tu gerai žinai! 

— Ji taip seniai išsikėlė... Mes nežinome, kaip ji paskui gy- 
veno... 

— Tu visuomet ją gini, ar ne? 

Kokia pikta ji staiga pasidarė. Klerė įtarė, kad bus kai kurių 
dalykų nepastebėjusi, bet neįsivaizdavo, kad jie dar galėtų ką nors 
reikšti... 

Jinai, Šarlis, o dabar ir tėvas... Graži kompanija... 


Ak... Kaip viskas toli... Bet ne, deja, ne... Šarlis, negalintis išsi- 
laikyti ant kojų, ir tu, tėti... Po šia lempa tu dar niekad neatrodei 
toks senas... 

Anuk... Anuk ir Aleksis Le Menai... Kada jūs paliksite mus 
ramybėje? Pasižiūrėkit abu, kas čia darosi... Žolė po jūsų niekada 
neatžėlė... 

Staiga užėjo klaikus noras verkti. Ji sukando dantis ir atsistojo 
prikrauti indaplovės. 

Eikite sau. Nešdinkitės. Palikit mane. 

Į sveikstančiuosius nešaudoma. 

— Paduok man taures, mama... 

— Negaliu pacikėti. 

— Mama... Gana. Ji jau mirusi. 

— Ne. Ne jinai... 

— Kaip, ne jinai? 

— Tokie žmonės niekada nemiršta... 

— Miršta! Tai įrodymas... Ateik, padėk man, aš skubu... 

Tyla. Ima burgzti indaplovė. 


— Ji buvo pamišėlė... 
— Aš einu gulti, - pareiškia tėvas. 
— Taip, Anri! Ji buvo pamišėlė! 


Jis atsigręžia, atrodo labai pavargęs. 

— Aš tik pasakiau, kad einu gulti, Mado... 

— Aš žinau, ką tu galvoji! 

Ji akimirką pacyli, o paskui blankiu balsu kalba toliau, žiūrė- 
dama į tolį, į kažkokį šešėlį, kurio jau nebėra, nebesijaudindama, 
kad ją kas nors girdės: 

— Pamenu... vieną dieną... Tai buvo pačioje pradžioje... Aš jos 
beveik nepažinojau... padovanojau jai kažkokį augalą... ar gėlę va- 
zonėlyje, jau gerai nepamenu... Manau, už tai, kad paglobodavo 
Šarlį... Nieko ypatinga! Visai paprastą augalą, kurį, matyt, buvau 
nusipirkusi turguje... Ir praėjus keletui dienų, kai jau buvau visai 
išmetusi jį iš galvos, ji man paskambino. Buvo be galo sunerimusi 
ir grąžino dovaną prievarta brukdama į rankas. 

„Ar kas atsitiko?“ — sunerimau. „Aš... aš negaliu jo laikyti, 
— sumurmėjo, - jis... jis vysta...“ Buvo išbalusi kaip drobė. „Bet... 
kodėl jūs taip manote? Augalas visai gerai atrodo!“ - „Ne, žiūrė- 
kit... Kai kurie lapai pageltonavo...“ Ji drebėjo. „Ak, - nusijuo- 
kiau aš, - nieko tokio. Jums reikia juos tik nuskinti, ir viskas!“ Ir 
tada, aš prisimenu aiškiai, lyg tai būtų buvę vakar, ji ėmė kūkčioti, 
pastūmė mane į šalį ir pastatė vazoną man prie kojų. 

Jos buvo neįmanoma nuraminti. 

„Atsiprašau, atsiprašau. Bet aš negaliu, - kūkčiojo ji, - aš ne- 
galiu, supraskite... Aš neturiu jėgų... Aš jau nebeturiu jėgų. Dėl 
žmonių, taip, visai mažų, taip, aš bandyčiau... Bet kartais ir tai 
nepadeda, aš... jie vis dėlto sunyksta, suprantate? Ir dabar, kai 
matau, kaip vysta ši gėlelė, aš... — Iš jos akių paplūdo ašaros. - Aš 
negaliu... Ir jūs negalite man to užkrauti... Tai negali būti taip 
svarbu, suprantate... Tai negali būti taip svarbu, ar ne?“ 

Ji mane baugino. Man netgi nekilo mintis pasiūlyti jai kavos, 
kad ji prisėstų. Stebėjau, kaip ji nusišnypštė nosį į rankovę, žiū- 
rėjau į jos išsprogusias akis ir galvojau: Ši moteris yra pamišusi. Ji 
visiškai kvankt... 


— O kas buvo paskui? - paklausė Klerė sunerimusi. 

— Paskui nieko nebuvo. Ką aš galėjau padaryti? Paėmiau tą 
augalą ir pastačiau svetainėje šalia kitų ir, galimas daiktas, laikiau 


jį tenai metų metus! 


Klerė kamavosi su šiukšlių maišu. 

— Ką tu būtum dariusi manim dėta? 

— Nežinau... - sumurmėjo ji. 

Laiškas... Ji padvejojo, paskui išvalė iš lėkščių maisto, riebalų 
likučius ir kavos tirščius ant Aleksio laiško skiaučių. Rašalas išsi- 
liejo. Ji smarkiai suveržė maišo raištelius, šie nutrūko. Po velnių, 
sudejavo tempdama maišą į sandėliuką gale virtuvės. Po velnių. 

— Gal tu ją vis dėlto pameni? - primygtinai klausė mama. 

— Žinoma... Pasitrauk, noriu čia pavalyti kempine... 

— Ir niekada nepagalvojai, kad ji kvanktelėjusi? - paklausė ji, 
" dėdama ranką Klerei ant riešo, kad ji stabtelėtų. 

Klerė atsitiesė, nupūtė į šoną plaukų sruogą, kuri lindo į akis, 
ir atlaikė jos žvilgsnį. Žvilgsnį moters, kuri taip dažnai jai aiškin- 
davo apie savo principus, moralę ir geras manieras. 

— Ne. 

Paskui, įsižiūrėjusi į baldų rieves, pridūrė: 

— Ne. Aš niekada nepagalvojau, įsivaizduok tik... 

— Nejaugi? - paklausė ji, truputį nusivylusi. 

— Visuomet maniau, kad... 

— Ką? 

— Kad ji graži. 

Motinos kaktoje susimetė raukšlės. 

- Žinoma, ji buvo graži, bet aš kalbu ne apie tai, brangioji, aš 
kalbu 2p/e ją, apie jos elgesį... 

Supratau, pagalvojo Klerė. 


Ji išgręžė kempinę, nusišluostė rankas ir staiga pasijuto sena. 


Arba vėl vaikas, mažutis pagrandukas. 


Ir tai buvo tas pats. 

Pabučiavo jai surauktą kaktą ir nuėjo pasiimti palto. 
Prie laukujų durų šūktelėjo: „Labanakt, tėti“, žinodama, kad 


jis netoli, ir uždarė duris. 


Atsisėdusi į automobilį pažvelgė į savo mobilųjį telefoną, aiš- 
ku, nebuvo jokios žinutės, įjungė šviesas, žvilgrelėjo į užpakalinio 
vaizdo veidrodėlį ir pamatė, kad jos apatinė lūpa pasidariusi dvi- 
gubai storesnė negu paprastai. Ir kad ji kraujuoja. 

Vargšė kvailelė, suniekino ji save, ir vėl kandžiojo ten, kur 
buvo malonu justi skausmą. Vargšė teisininkėlė, galinti sutram- 
dyti milijonus kubinių metrų vandens, prisišliejusi prie milžiniš- 
kos užtvankos, bet nepajėgianti suturėti trijų ašarėlių —- netrukus 


tas juokingas sielvartas nuneš tave tolyn ir paskandins. 


Eik miegoti. 


Jinai atėjo pas jį į vonią. 

— Prancūzijos oro linijos atsiuntė tau žinutę. Pas juos tavo la- 
gaminas... 

Jis, skalaudamas burną, kažką sumurma. Ji priduria: 

— Ar žinojai? 

— Ką? 

— Kad palikai jį oro uoste. 

Jis linkteli ir jų bendras atspindys veidrodyje atima jai drąsą. 
Ji nusisuka, kad atsisegtų palaidinę. 


Ji vėl klausia: 

— Ar galėčiau sužinoti kodėl? 

- Jis buvo per sunkus... 

Tyla. 

— Ir todėl tu... tu jį palikai? 

— Tavo liemenėlė nauja, taip? 

— Ar būtų galima sužinoti, kas čia darosi? 

Ta scena vyko veidrodyje. Dviejų žmonių torsai. Nevykęs lė- 
labai arti, bet nelabai įdėmiai. 

— Ar galima sužinoti, kas čia darosi? — vėl paklausė ji. 

— Aš pavargęs. 


— Ir dėl to, kad esi pavargęs, žeminai mane prieš visus? 


64 


— Šarli, kodėl tu taip pasakei? 

— Apie Matildą. 

— Kas čia? Šilkas? 

Ji buvo jau... bet paskui susitvardė. Ir užgesinusi šviesą išėjo 


iš vonios. 


Ji atsikėlė išsyk, kai jis atsirėmė į fotelį ir ėmė mautis batus, ir 
jam nuo to palengvėjo. Jeigu ji būtų užmigusi nenusivaliusi ma- 
kiažo, būtų buvęs ženklas, kad padėtis iš tiesų labai rimta. Tačiau 
iki to dar nebuvo prieita. 

Niekada nebus prieita. Kad ir tvanas, pirma pasirūpintų akių 
kontūru. Žemė dreba, bet vis tiek drėkinama. 


Drėkinama. 


Jis atsisėdo ant lovos krašto ir pasijuto nerangus. 

Veikiau sunkus. Sunkus. 

Anuk, atsiduso jis guldamasis. Anuk... 

Ką ji galėtų šiandien apie jį manyti? Ar atpažintų? Ir tas de- 
partamentas... ką tai išvis reiškia? Ką veikia Aleksis taip toli? Ir 
kodėl jis neatsiuntė įprasto pranešimo apie mirtį? Voko su tam- 
siais pakraščiais. Su tikslia data. Vieta. Su žmonių pavardėmis. 
Kodėl? Kas tai? Gal bausmė? Žiaurumas? Paprastas pranešimas, 
mano mama mirė, ar paskutinis spjūvis, ir tu net nebūtum nie- 
ko sužinojęs, jei aš nebūčiau toks geras ir nebūčiau išleidęs keleto 


centų, kad tau praneščiau... 


Ką jis dabar veikia? Ir kiek laiko praėjo nuo jos mirties? Jis 
nepažiūrėjo į pašto antspaudo datą. Kiek laiko laiškas gulėjo pas 
tėvus? Kiek jau pasidarbavę kirminai? Kas iš jos likę? Ar jis atida- 
vė jos organus, kaip buvo jai žadėjęs? 


„Pažadėk man, - prašė ji, - pažadėk man iš visos širdies.“ 

Ir jis pažadėjo. 


Anuk... Atleisk man. Aš... Kas tave pražudė? Ir kodėl tu ne- 
palaukei manęs? Kodėl aš taip ir nesugrįžau? Ne, aš žinau kodėl. 
Anuk, tu... Loransos atodūsiai ūmai nutraukė jo kliedesius. Su- 

J 


die, Anuk. 


— Ka tu sakai? 

— Nieko, atsiprašau... Aš... 

Jis arkišo ranką į jos pusę, surado jos klubą ir uždėjo ant jo 
ranką. Ji sulaikė kvėpavimą. 

— Atsiprašau. 

- Jūs man tokie blogi, - sušnabždėjo ji. 

— Matilda ir tu... Jūs esate... Jaučiuosi taip, lyg gyvenčiau su 
dviem paaugliais... Jūs mane varginate. Jūs sekinate mano jėgas, 
Šarli.... Kas aš jums dabar? Ta, kuri atveria savo piniginę? Aukoja 
savo gyvenimą? Priima į savo lovą? Ką? Aš taip daugiau negaliu... 
Aš... Ar supranti? 


— Ar girdi, ką tau sakau? 

— Miegi? 

— Ne. Aš tavęs atsiprašau... Aš per daug išgėriau ir... 

— Ir kas? 

Ką jis galėjo jai pasakyti? Ką ji suprastų? Kodėl jis niekada 
apie tai su ja nekalbėjo? Ir ką gi jis galėjo papasakoti? Kas liko iš 
visų tų metų? Nieko. Laiškas. 

Anoniminis laiškas, kuris suplėšytas guli šiukšliadėžės dugne, 
tėvų namuose. 

— Šįvakar sužinojau, kad kai kas numirė. 

— Kas? 


— Mano vaikystės draugo motina... 

— Pjero? 

— Ne. Kito. Tu nepažįsti. Mes... mes dabar jau nesame draugai.. 

Ji atsiduso. Klasės nuotraukos, sumuštiniai ir kelias į žvaigž- 
des per vaikų programą jos nedomino. Vaikystės nostalgija kėlė 
nuobodulį. 

— Ir tau staiga pasimaišė protas, kai išgirdai, kad numirė mo- 
tina kažkokio tipelio, kurio jau nematei beveik keturiasdešimt 
metų, taip? 

Išties taip ir buvo. Kaip meistriškai ji moka viską trumpai api- 
būdinti, sulankstyti, priklijuoti etiketę, pažymėti ir pamiršti. Ir 
kaip jį tai žavi... Jos sveikas protas, gyvybingumas ir sugebėjimas 
kažką pakeisti, kad būtų geriau. Ir kaip puikiai ji visus tuos metus 
tvarkėsi. Kaip tai buvo... patogu... Ir, žinoma, išganinga. 

Ir jam vėl to prireikė. Jos polėkio, pasitikėjimo, kurio įgydavo 
ištiesdamas ranką ir glostydamas jos šlaunį. 

Atsigręžk, maldavo jis mintyse. Atsigręžk. Padėk man. 

Ji net nekrustelėjo. 

Jis prisitraukė pagalvę prie pat jos ir priglaudė veidą jai prie 
sprando. Jo ranka vis stengėsi pakelti jos naktinius marškinius. 

Nebūk tokia, Loransa. Maldauju, pajudėk. 

— Ir kuo ypatinga buvo ta poniutė, - pajuokavo ji, - gal kep- 
davo skanius pyragus? 

Jis paleido jos marškinius. 

— Ne. 

— Gal turėjo didelę krūtinę? Gal sodindavosi tave ant kelių? 

— Ne. 

— Galji... 

— Ša, — nutraukė jis ją, nubraukdamas nuo veido plaukus, — 
gana, liaukis. Nieko. Nieko nebuvo. Ji numirė, ir viskas. 

Loransa atsigręžė. Jis buvo švelnus, dėmesingas, ji tai mėgo, 
bet dabar tai buvo bjauru. 

— Hmm... laidotuvės tau į naudą, - tarė ji ir vėl užsitraukė 


antklodę. 

Šie žodžiai jį pritrenkė ir jis gal pusę sekundės buvo įsitikinęs, 
kad... ne, nieko. Jis sukando dantis ir išmetė iš galvos tą mintį, net 


nebaigęs rutulioti jos. Stop. 
Ji užmigo. Jis atsikėlė. 


Išėmęs iš portfelio savo kompiuterį pamatė, kad Klerė keletą 
kartų bandė su juo susisiekti. Jis šyptelėjo. 

Išsivirė kavos ir įsitaisė virtuvėje. 

Spustelėjo keletą klavišų ir rado jį. Jam ėmė suktis galva. 

Dešimt skaičių. 

Tik dešimt skaičių juos dabar skyrė, nors jis buvo įdėjęs tiek 
jėgų, tiek dienų, tiek naktų, kad padidintų prarają. 

Koks pokštininkas kartais būna tas gyvenimas... tik dešimt 
skaičių. Ir galima pakelti ragelį. 

Arba padėti. 

Kaip ir sesuo, jis buvo šiurkštus sau. Ekrane pasirodė duo- 
menys to kelio, kuris galėtų nuvesti pas jį. Daugybė kilometrų, 
išvažiavimai iš automagistralės, kelio mokesčių dydžiai, kaimo 
pavadinimas. 

Apsigaudinėdamas, kad jį purto drebulys, nueina pasiimti 
švarko, užsimeta jį ant pečių ir išsitraukia iš kišenės užrašų knyge- 
lę. Ieško tuščių lapelių, pavyzdžiui, rugpjūčio mėnesio, ir žymisi 
svarbiausius šios neįtikėtinos kelionės taškus. 

Taip... Galbūt rugpjūtį? Galbūt... Pažiūrėsime... 

Lygiai taip pat somnambuliškai užsirašo jo adresą. Galbūt 
kurį vakarą brūkštelės jam žodelį... O gal tris? 

Kaip ir jis. 

Kad įsitikintų, ar giljotina vis dar veikia... 

Bet ar jam užteks drąsos? Ir noro? Ir silpnumo? Tikėkimės, 


kad ne. 

Jis užverčia savo užrašų knygelę. 


Suskambo mobilusis telefonas. Jis neatsakė, atsistojo, išskala- 
vo kavos puodelį, sugrįžo prie stalo, pamatė, kad ji paliko jam ži- 
nutę, padvejojo, atsiduso, pasiryžo, išklausė ją, padejavo, pasikei- 
kė, pasikarščiavo, prakeikė ją, pasinėrė į tamsą, nusivilko švarką ir 


atsigulė ant sofos. 
„Po trijų mėnesių jam būtų buvę devyniolika.“ 


Blogiausia, kad tuos žodžius ji ištarė labai ramiai. Aha, ramiai. 
Štai taip, vidury nakties ir po trumpo signalo. 

Kaip galima tokį dalyką pasakyti mechanizmui? 

Pagalvoti apie tai? 

Pajusti dėl to malonumą? 

Jį apėmė įniršio priepuolis. Ei, kam tas melodramaciškas ske- 
ryčiojimasis? Mes nutrauksime ryšį, sene, nutrauksime ryšį. 

Paskambina jai nusiteikęs išplūsti. 

Ji pakelia ragelį. Tu esi juokinga. Žinau, atsako ji. 

- Žinau. 

Ir jos švelnus balsas užkerta jam kelią. 

— Aš iš anksto žinau, ką tu, Šarli, nori man pasakyti... Tau ne- 
reikia manęs purtyti arba tyčiotis iš manęs, nes tai moku padaryti 
pati. Tačiau su kuo, jei ne su tavimi, aš galiu apie tai pasikalbė- 
ti? Jeigu turėčiau gerą draugę, ją dabar pažadinčiau, bet... tu esi 
mano geriausia draugė... 

— Tu manęs nepažadinai... 

Tyla. 

— Pakalbėk su manimi, - sumurmėjo ji. 

— Dėl to kalta naktis, - pradėjo jis ir atsikrenkštė. - Nakties 
nerimas... Ji apie tai vis kalbėdavo, ar dar pameni? Kaip žmonės pa- 
lūžta, netenka pusiausvyros ir nuskęsta vandens stiklinėje tiesdami 


ranką jos paimti... Rytoj viskas bus geriau. Reikia tik išsimiegoti. 

Ilga pauzė. 

— Klausyk... 

— Klausau... 

— Ar pameni, ką tada man pasakei? Toje sumautoje kavinėje 
priešais kliniką? 


— Tu man pasakei: „Tu dar turėsi vaikų...“ 

— Klere... 

— Atleisk. Aš dedu ragelį. 

Jis atsisėdo. 

— Ne! Tai būtų pernelyg paprasta! Aš nepaliksiu tavęs vienos 
kapanotis... Gerai pagalvok. Pagalvok nors vieną kartą apie save. 
Ne, tu nemoki to daryti... Tada pagalvok apie save kaip apie ko- 
kią nors sudėtingą bylą. Žiūrėk man į akis ir tiesiai atsakyk, ar 
tu apgailestauji dėl... dėl to sprendimo? Iš tikrųjų apgailestauji? 
Būkime sąžiningi, ponia advokate... 

— Man tuoj... 

— Raminkis. Man į tai nusispjaut. Aš tik noriu, kad tu man 
pasakytum „taip“ ar „ne“. 

— „keturiasdešimt vieni, - kalbėjo ji toliau, - aš klaikiai my- 
lėjau tą tipą ir paskui dirbau kaip pamišusi, kad jį pamirščiau, aš 
tiek daug dirbau, kad likau be nieko. 

Ji nusijuokė. 

— Kvaila, ar ne? 

— Tai tipas nebuvo toks, kad... 

— Jis su tavimi gerai pasielgė vienintelį kartą, kai pasakė, jog 
nenori to nėštumo... 


— Aš tyčia pasakiau mėstumas, Klere, kad nepasakyčiau... Nes 
nieko daugiau nebuvo. Nieko. Tik... 

— Užsičiaupk! - suriko ji. - Tu pats nežinai, ką kalbi. 

— Tu irgi. 

Ji padėjo ragelį. 

Jis neatlyžo. 

Ėmė skambinti į jos atsakiklį. Paskambino laidinio telefono 
numeriu. Po devinto skambučio ji neištvėrė. 

Ji pakeitė toną. Dabar jos balsas buvo linksmas. Tai tikriau- 
siai profesinė gudrybė. Apgaulingas gynybinis manevras. 

— Alio, SOS patos, sveeeiikii... Maša jūsų klauso... 

Jis nusišypsojo tamsoje. 

Jam patiko ši mergina. 

— Mes nieko negarantuojame, ar aišku? — tarė ji. 

— Ne... 

— Tada su tavo kurso draugais būtume nuėję į barą ir tiek pri- 
sigėrę, kad tikrai nebūtume galėję prikalbėti tokių nesąmonių... 
Ir žinai, kas būtų buvę paskui? Paskui būtume kietai miegoję... 
Kietai, kietai miegoję... Mažiausiai iki vidurdienio... 

— Arba iki dviejų... 

— Iš tikrųjų, iki dviejų, iki penkiolikos po dviejų... O tada bū- 
tume norėję valgyti... 

— Ber nieko nebūtų... 

— Taip... O blogiausia, kad netoliese nebūtų netgi „Cempio- 
no“ parduotuvės... — atsiduso jinai. 

Aš įsivaizdavau Klerę jos kambaryje, jos kreivą šypseną, krūvą 
bylų prie jos lovos, šlapias nuorūkas arbatos puodelio dugne ir 
tuos siaubingus multino naktinius marškinius, kuriuos ji vadino 
senmergės negližė. Beje, išgirdau, kaip ji išsišnypštė į juos... 

— Grynos nesąmonės, ar ne? 

— Grynos nesąmonės, - patvirtinau. 

— Kodėl aš tokia kvailė? - maldaujamai paklausė ji. 

— Manau, kad tai genų klaida... Visas protas atiteko tavo se- 
serims... 

Išgirdau jos kikenimą. 

— Gerai, baigiam, - pasakė ji, - bet ir tu, mano mielas, saugok 


savVč... 

— Ak, aš... - numykiau pavargusiu balsu. 

— Taip, tu. Nors niekada nesiskundi. Niekuo nepasitiki, laks- 
tai paskui savo vilkikus ir laikai save kunigaikščiu Andrejumi... 

— Kaip gerai pasakyta... 

— Cha... toks, žinok, mano darbas. Na... labos nakties... 

— Palauk... Palauk, dar vienas dalykas... 

— Koks? 

— Nesu tikras, kad man patinka būti tavo geriausia drauge, 
bet tiek to, tegul bus taip. Tuomet aš su tavimi kalbėsiu kaip ge- 
riausia iš geriausių draugių, sutinki? 

— Klere, palik jį. Palik tą žmogų. 

— Ne tavo amžius. Ne Aleksis. Ne praeitis. O jis. Jis tave skau- 
dina. Vieną dieną, pamenu, kai kalbėjome apie tavo darbą, tu pa- 
sakei: „Teisingumas neįmanomas, teisingumo nėra. O neteisybė 
yra. Su neteisybe lengva kovoti, nes ji krinta į akis ir todėl viskas 
būna aišku.“ Taigi mes dabar apie tai... Man į tą tipelį nusispjaut, 
man nesvarbu, kas jis ir ko vertas, bet aš žinau, kad jis tavo gyve- 
nime yra meteisybė. Tegu jis eina velniop. 

— Ar tu dar klausai? 

— Tu teisus. Aš laikysiuosi dietos, paskui mesiu rūkyti, o ga- 
liausiai atsikratysiu jo. 

- Štai! 

— Viskas labai paprasta... 

— O dabar eik miegoti ir susapnuok mielą berniuką... 

— Kuris turėtų puikų džipą... - atsiduso ji. 

- Milžinišką... 

— Ir plokščią televizorių... 

— Žinoma. Na... Bučiuoju. 


— Aš... taiiip paaat... 

— Velnias, kaip su tavim sunku. Dabar tu vėl bliausi... 

— Taip, bet viskas jau gerai, - sušnarpštė ji, - gerai. Tai kroko- 
dilo ašaros, ir dėl jų kaltas tu, mulki. 

Ir ji vėl padėjo ragelį. 


Jis pasičiupo pagalvėlę ir apsiglobė švarku. 
Dramatiško šeštadienio vakaro pabaiga. 


*kx* 


Jeigu Šarlis Balanda, metro aštuoniasdešimties ūgio, septy- 
niasdešimt aštuonių kilogramų svorio, basas, su plačiomis kelnė- 
mis ir atsegtu diržu, sukryžiavęs rankas ant krūtinės ir įkišęs nosį 
į seną mėlyną pagalvėlę, būtų pagaliau užmigęs, šis pasakojimas 
būtų baigtas. 

Jis būtų mūsų herojus. Po keleto mėnesių jam būtų suėję ke- 
turiasdešimt septyneri, jis būtų per mažai pagyvenęs. Pernelyg 
mažai... Neturėjęs tam talento. Pasakęs sau, kad geriausia jau pra- 
ėję ir apie tai daugiau nėra ko kalbėti. Sakote, geriausia? Apie ką 
jūs? Ir kodėl... Ak, nesvarbu, jis per daug pavargęs. Mums trūksta 
žodžių, ir jam, ir man. Jo lagaminas per sunkus, ir aš neturiu noro 
už jį jo nešioti. Aš jį suprantu. 

Aš jį suprantu. 

Tačiau. 

Ta frazės nuotrupa jį pasiveja ir išgręžia jam ant veido šlapią 
kempinę, kai jis pusgyvis tūno savo kampe. 

Negyvas ir jau nugalėtas. 

Nugalėtas ir visiškai abejingas. Laimėjimai buvo pernelyg 
menki, kumščiai pernelyg sugniaužti, gyvenimas pernelyg numa- 
nomas. 

„Po trijų mėnesių.“ 


Taip ji pasakė, ar ne? 

Šie trys žodžiai jam atrodė siaubingesni už visa kita. Taigi ji 
skaičiavo nuo pat pradžių. Ar nuo pat tos dienos, kai jai baigėsi 
mėnesinės? Ne... Tai neįmanoma... 

Ir visi šie daugraškiai, bėdų skaičiavimai, tos savaitės, tie mė- 
nesiai ir šie tuščiai parėję metai priverčia jį atsigręžti. 


Jis tiesiog dūsta. 


Jo akys plačiai atmerktos. Kadangi ji pasakė „po trijų mėne- 
sių“, jis galvoja: taigi balandį... Ir lėktuvas vėl kyla, jis jau skaičiuo- 
ja tuštumą pirštais. 

Taigi liepa, rugsėjis, tai jau du mėnesiai. Taip, tikrai... Jis da- 
bar prisimena... 

Vasaros pabaiga... Jis ką tik pas Valmerą atliko praktiką ir 
turėjo išskristi į Graikiją. Buvo paskutinis vakaras, jie šventė jo 
"išleistuves. Kaip tyčia užėjo ji. 

— Gerai pataikei, - nudžiugo jis, - eikš, aš tave pristatysiu, - ir 


kai atsisuko norėdamas paimti jai už pečių, suprato, kad ji... 


Taip. Jis prisimena. Ir kad vėl prisimena, jaučiasi prislėgtas. 
Ta mepakeliama žinia buvo kilpa, išlindusi iš blogai suvynioto 
siūlų kamuolio, ir kai jis ištiesė delną, kad tamsoje išvyniotų de- 
vynis mėnesius, taigi dvidešimt metų, ją ištraukė. 

Nepasisekė. Jam. Jis jau nebeužmigs. Ta istorija niekad nesi- 
baigs. Bet jis dar turi padorumo prisipažinti, kad tie trys žodžiai 
tėra pretekstas. Jeigu ji nebūtų jų pasakiusi, jis būtų užsikabinęs 
už ko nors kito. Ta istorija niekada nesibaigs. Ką tik suskambėjo 
gongas, ir jam vėl reikia keltis. 


Grįžti į ringo vidurį ir vėl laukti smūgių. 


Anuk numirė, o Klerė tą vakarą atėjo neatsitiktinai. 


Jis išsekė paskui ją į gatvę. Buvo puikus vakaras, ramus, šiltas, 
minkštas. Grindinys maloniai atsidavė Paryžiumi, ir terasos buvo 
pilnos žmonių. Keletą kartų jis paklausė, ar ji nenori valgyti, bet 
ji žingsniavo priešais ir vis labiau tolo. 

— Gerai, - susierzino jis, - as noriu valgyti, ir man nusibodo. 
Aš lieku čia. 

Ji apsigręžė, išsitraukė iš savo rankinės kažkokį popierių ir pa- 
dėjo ant jo valgiaraščio. 

— Rytoj. Penktą valandą. 

Priemiesčio adresas. Labai nuošalus adresas. 

— Rytoj penktą valandą aš sėdėsiu lėktuve, - nusišypsojo jis jai. 

Bet šypsena tuoj dingo. 

Kaip galima šypsotis tokiam veidui? 


Ir ji įėjo paskui jį į tą sausakimšą kavinę. Atsisėdo susigūžusi ir 
palinkusi į priekį. Tarsi norėdama susigrąžinti, ką buvo praradu- 
si. Jis atsistojo, apkabino ranka jai kaklą, leido išsiverkti. Kavinės 
šeimininkas jos užnugaryje sunerimęs mėtė jam žvilgsnius, o jis 
kita ranka kaip įmanydamas ramino jį. Paskui už sukeltus nepa- 
togumus paliko sočiai arbatpinigių ir išvažiavo su ja prie jūros. 


Jis elgėsi kvailai, bet ką kita galėjo daryti? 

Jis uždarė tualeto duris ir prieš grįždamas ant sofos apsivilko 
megztinį. 
Ką kita jis galėjo daryti? 


Jie daug vaikščiojo, daug gėrė, rūkė visokią žolę ir netgi keletą 
kartų pašoko. Bet daugiausia nieko neveikė. 

Sėdėjo ir mėgavosi šviesa. Šarlis piešė, svajojo, apsipirkinėjo 
uoste, derėjosi dėl žuvų ir ruošė valgį, o jo sesuo prieš užmerkda- 
ma akis vis spoksodavo į pirmą savo knygos puslapį. 

Bet ji nemiegodavo. Jeigu jis būtų jai uždavęs bent vieną klau- 
simą, ji būtų išgirdusi ir jam atsakiusi. 

Bet jis neuždavė. 

Jie drauge užaugo, beveik trejus metus kartu gyveno tame 
pačiame mažyčiame butelyje ir pažinojo Aleksį nuo kažin kada. 
Viskas buvo įmanoma. 

Tame nuolaidžiame šlaite nebuvo jokio šešėlio. 


Jokio. 


Paskutinį vakarą jie nuėjo į restoraną ir po antro recinos bu- 
telio jis paėmė jai už riešo. 

— Manai, kad viskas bus gerai? 

— Taip. 

— Tikrai? 

Ji linktelėjo. 

— Ar nori grįžti namo? 

Ji papurtė galvą. 

— Kur tu gyvensi? 

— Pas draugę... iš fakulteto... 

— Gerai... 

Jis patraukė kėdę į šalį, kad abu galėtų macyti gatvę. 

— Šiaip ar taip, turi raktus... 

— O tu? 

— Ką aš? 

— Tu man niekada nepasakoji apie savo meilės romanus, - ji 
nepatenkinta susiraukė, - ką ten meilės... išvis apie savo gyve- 
nimą... 

— Manau, jame nėra nieko įdomaus... 

— O tavo matininkė? 

— Išgaravo, turi kitų planų... 

Ji nusišypsojo. 

Jos veidas, nors ir įdegęs, atrodė labai gležnas. Jis vėl pripylė 
taures ir paragino ją išgerti už geresnes dienas. 

Praėjus kuriam laikui ji pamėgino susisukti cigaretę. 

- Šarli! 

— Klausau. 

— Tu nieko nesakysi, ar ne? 

— Ką aš galėčiau jam pasakyti? — nusišaipė jis. - Gal turėčiau 
pakalbėti apie garbę? 

Rūkomojo popieriaus lapelis įplyšo. Jis paėmė jį iš jos rankų, 
atsargiai susuko cigaretę ir pridėjęs prie lūpų lyžtelėjo. 

— Aš turėjau galvoje Anuk... 

Jis nustėro. 

— Ne, - tarė jis, išspjaudamas tabako trupinį, - ne. Aišku, 
kad ne. 

Atkišo jai cigaretę ir atsisėdo truputį arčiau vandens. 

— Klausyk... ar tu dar bendrauji su ja? 

— Beveik ne. 

Jo akiniai buvo ką tik nusmukę ant nosies. Ji daugiau nieko 


neklausė. 

Paryžiuje lijo. Jie įsėdo į tą patį taksi ir išsiskyrė prie Gobele- 
nų metro stoties. 
— Ačiū, - sušnabždėjo ji jam į ausį. - Baigta. Viskas, pamatysi, 


bus gerai... 


ia 


Jis žiūrėjo, kaip ji leidžiasi metro laiptais. 

Ji tikriausiai pajuto jo žvilgsnį, nes po kiek laiko atsisuko, su- 
dėjusi nykštį ir smilių parodė narų ženklą „O“ ir mirktelėjo jam. 

Tą menką ženklą, kuris nuramina ir užtikrina, kad viskas 
gerai. 

Jis patikėjo ja ir nuėjo palengvėjusia širdimi. 

Buvo tada jaunas ir naivus... Dar tikėjo ženklais... 

Atrodė, kad viskas buvo vakar, o po kelių savaičių bus jau de- 
vyniolika metų. 


Ji gražiai jį apmovė. 


Jis užsnūdo, o kai atbudo, į jį tyliai spoksojo Snupis. Anų 
laikų Snupis - apsimiegojęs, apvaliu snukučiu, priekine letenėle 
trinantis savo ausytę. 

Rytas beldėsi į langą, ir jis pamanė, kad gal dar tebesapnuoja. 
Sienos buvo rožinės... 

— Tu čia miegojai? - paklausė ji liūdnai. 

O varge, ne. Tai gyvenimas. Naujas raundas. 

— Kiek valandų? - nusižiovavo jis. 

Ji apsisuko ir nuėjo į savo kambarį. 

— Matilda... 

Ji sustojo. 

— Nėra taip, kaip tu manai... 

— Aš nieko nemanau, - atsakė ji. 


Ir dingo. 


Šešios valandos dvylika minučių. Jis nuslinko iki aparato ir 
įdėjo dvigubą dozę kavos. Diena, rodos, bus gan ilga... 

Šiurpdamas užsidarė vonioje. 

Viena užpakalio puse sėdėjo ant vonios krašto, smakrą parė- 
męs kumščiu, ir leido savo mintims klaidžioti kunkuliuojančia- 
me vandenyje ir šiltuose garuose. Dabar buvo pasinėręs į tai, ką 
galima apibūdinti keliais žodžiais: Balanda, tu nerviniesi. Liaukis 


ir susiimk. 

Iki šiol tau pavykdavo rasti kelią pernelyg nemąstant, šian- 
dien tą mesk. Per vėlu, supranti? Tu per senas, kad galėtum sau 
leisti tokią katastrofą. Ji mirė. Visi jie mirė. Nuleisk užuolaidas ir 
rūpinkis gyvaisiais. Už šios sienos yra porcelianinė lėlytė, kuri tik 
apsimeta tvirta, o iš tiesų, atrodo, yra gan pažeidžiama. Kuri kaip 
tokio amžiaus pernelyg anksti keliasi... Užsuk šį prakeiktą čiaupą 


ir nors minutei nuplėšk jai ausines... 


Jis tyliai pabeldžia ir atsisėda ant žemės jai prie kojų, nugara 
atsiremia į jos lovos atramą. 

— Nėra taip, kaip tu manai... 

— Kur tu, mano ištikimoji bičiule? - sušnabždėjo jis. - Miegi? 
Klausaisi po antklode savo liūdnų dainelių ar klausi savęs, ko tas 
senas kvailys Šarlis iš tavęs vėl nori? 

— Aš todėl miegojau ant sofos, kad niekaip negalėjau užmig- 
ti... Ir nenorėjau trukdyti tavo mamai... 

Jis išgirdo ją atsisukant, ir kažkas jos pusėje, galbūt kelis, pa- 
lietė jo petį. 

— Ir dabar, tau pasakodamas, manau, kad elgiuosi neteisingai... 
Nereikėtų tau teisintis... Visa tai tau neturi rūpėti, arba, tiksliau, tu 
čia niekuo dėta. Čia suaugusių žmonių reikalas... suaugusių, ir... 

Kokį čia šūdą mali, pagalvojo jis, kur lendi? Kalbėk su ja apie 
ką kita. 


Jis pakėlė galvą ir įsistebeilijo prietemoje į sieną. Jau kadai ne- 
buvo palinkęs prie jos mažo pasaulio, o juk taip ją myli. Mėgsta 
apžiūrinėti jos nuotraukas, jos piešinius, jos netvarką, jos plaka- 
tus, jos gyvenimą, jos dovanėles... 

Augančio vaiko kambario sienos panašios į linksmą etnologi- 
jos pamoką. Gyvi kvadratiniai metrai, kurie be paliovos atsinau- 


jina, surydami daugybę Palarix klijų. Kur ji šiandien? Su kokio- 

mis draugėmis maivosi fotografavimo kabinoje? Koks dabar jos 
talismanas ir kur slepiasi veidas to, kuris geriau būtų medis, negu 
leistųsi gera valia apkabinamas? 

Nustebo aptikęs Loransos ir savo nuotrauką, kurios niekad 
nebuvo matęs. Nuotrauka buvo daryta, kai ji buvo dar vaikas. Kai 
jos smilius vis dar pasirodydavo kuriame nors dangaus kampely- 
je. Jie atrodė laimingi, ir už jų besišypsančių veidų buvo matyti 
Šv. Viktorijos kalnas. Ir štai kapsulė permatomame paketėlyje, o 
ant jo parašyta Be 4 Star instantly, Prevero eilėraštis popieriuje 
dideliais langeliais, kuris baigiasi žodžiais: 

Paryžiuje 

Šioje žemėje 

Kuri yra dangaus šviesulys. 

Šviesiaplaukių storalūpių aktorių nuotraukos, internetinių 
svetainių kodai, užrašyti ant alaus padėkliukų, raktų pakabukai, 
kvaili pliušiniai žaisliukai, koncertams made žm >2etro su meile 
sukurtos skrajutės, kaspinėlių apyrankės, „Pono G“ reklama, kve- 
palų, kurie padeda susigrąžinti mylimąjį ir iš pirmo karto išlaikyti 
egzaminą, šypsantis Kortas Maltezė, senas slidinėjimo leidimas ir 
netgi Kalimacho Afroditės atvirukas, kurį jis buvo jai atsiuntęs, 
norėdamas užversti vieną nemalonų puslapį. 

Jų pirma didelė krizė... 

Jis tiesiog pamišo, kai ji atrado savo pilvą. 

— Gali dažytis plaukus, tatuiruotis, visur prisikabinėti auska- 
rų, ką tik nori, - tūžo jis, - net plunksnų į užpakalį prisikišti, jei 
patinka. Bet nerodyk pilvo, Matilda. Nerodyk pilvo... 

Rytais, prieš išeinant į mokyklą, versdavo ją pakelti į viršų 
rankas ir liepdavo grįžti į kambarį, jei marškinėliai pakildavo virš 
bambos. 

Slinko savaitės, nuotaika buvo žemiau nulio, bet jis nepasida- 
vė. Tai buvo pirmas kartas, kai jis pasipriešino. Pirmas kartas, kai 
prisiėmė seno kretino vaidmenį. 


Tik ne pilvą. Ne. 

— Moters pilvas yra didžiausia pasaulyje paslaptis, labiausiai 
jaudinantis, gražiausias, seksualiausias, jei kalbėsime kaip jūsų 
kvailuose žurnaluose, - pliurpė jis, Loransai žiūrint į jį atlaidžiu 
žvilgsniu, — ir... Ne... paslėpk jį. Neatiduok jo kitiems... Aš nesi- 
ruošiu vaidinti moralisto ir postringauti apie padorumą, Matil- 
da... Aš kalbu apie meilę. Atsiras daugybė tipelių, kurie mėgins 
sužinoti tavo liemenuko dydį arba tavo krūtų formą, ir tai menka 
bėda, bet pilvą saugok tam, kurį mylėsi... Ar tu mane supranti? 

— Taip, manau, kad mes supratome, - atrėžė jos motina, kuri 
norėjo baigti tą temą, - stok į vienuolyną, dukryte. 

Jis pažiūrėjo į ją linguodamas galvą ir nieko nepasakė. Bet kitą 
dieną užsuko į Luvro muziejaus krautuvę ir pasiuntė jai atviruką, 
kitoje pusėje parašęs: 

„Tik pažiūrėk, jis toks gražus todėl, kad jo nematai.“ 

Jos veidas ir drabužiai pailgėjo, bet ji neužsiminė apie tą atviru- 
ką nė žodžiu. Jis netgi manė, kad bus jį išmetusi. Bet ne... Štai jis... 
Tarp repo dainininkės su siaurikėmis ir pusnuogės Keit Mos. 


Jis tyrinėjo toliau... 


— Tau patinka Četas Beikeris? - nustebo. 

— Apie ką tu? - suniurnėjo jinai. 

— Apie tą... 

— Aš netgi nežinau, kas jis toks... Man tik atrodo, kad jis tie- 
siog labai gražus. 

Nuotrauka buvo nespalvota. Kai jis buvo jaunas ir panašus į 
Džeimsą Diną. Tiktai karštesnis. Inteligentiškesnis ir labiau iš- 
džiūvęs. Stovėjo tingiai atsišliejęs į sieną, laikydamasis kėdės atlo- 
šo, kad nepargriūtų. 

Ant kelių trimitas, nieko nematančios akys. 


Ji buvo teisi. 


Tiesiog. Labai. Gražus. 

— Keista... 

— Ką? 

Jo kvėpavimas priartėjo prie jos pakaušio. 

— Kai man buvo tiek metų... Ne, mes buvome truputį vyres- 
ni... Aš turėjau draugą, kuris buvo dėl jo pamišęs. Pamišęs, pami- 
šęs, pamišęs. Visiškai išprotėjęs. Regis, jis nešiojo tokius pat kaip 
jo baltus marškinėlius ir gerai žinojo šią nuotrauką... Ir būtent dėl 
jo šiąnakt aš šaldžiau užpakalį ant sofos... 

— Kodėl? 

— Kodėl aš šaldžiau užpakalį? 

— Ne... Kodėl jis taip jį mėgo? 

— Kad jis buvo Čeras Beikeris, todėl! Nuostabus muzikantas! 
Žmogus, kuris su savo trimitu kalbėjo visomis kalbomis ir išreiš- 
kė viso pasaulio žmonių jausmus! Taip pat ir savo balsu... Aš tau 
duosiu paklausyti jo plokštelių, ir tu suprasi, kodėl tau jis atrodo 
toks gražus... 

— O kas buvo tas draugas? 

Šarlis šypsodamasis atsiduso. Jis niekada nepabėgs nuo jo... 
Bent jau ne taip greitai, jam reikėjo ryžtis. 

— Jo vardas buvo Aleksis, jis taip pat grojo trimitu... Ne tik... 
Jis grojo viskuo... Pianinu, armonikėle, Havajų gitara... Jis buvo... 

— Kodėl kalbėdamas apie jį sakai „buvo“? Jis mirė? 

Jis taip manė... 

— Ne, bet aš nežinau, kas iš jo išėjo. Nežinau, ar jis dar muzi- 
kuoja... 

— Jūs susipykote? 

— Aha... Ir taip, kad tariausi ištrynęs jį iš atminties... Maniau, 
kad jo jau nebėra ir... 

— Ir ką? 

— Ir nieko. Jis tebėra... Ir dėl to, kad vakar gavau jo laišką, mie- 
gojau svetainėje... 

— Kąjjis tau parašė? 


— Ar tu iš tikrųjų nori žinoti? 

— Taip. 

— Pranešė, kad mirė jo motina. 

— A... Tai gražiausia!.. - sumurmėjo ji. 

— Tai jau tikrai... 

- Ei... Šarli... 

— Ką, Matilda? 

— Aš turiu rytojui išspręsti superilgą ir supersunkų fizikos už- 
davinį... 

Jis raukydamasis atsistojo. Nugara... 

— Puiku, - apsidžiaugė jis. - Gera naujiena! Būtent to man 
dabar ir reikia. Supersunkaus fizikos uždavinio su Cetu Beikeriu 
ir Džeriu Maliganu. Manęs laukia pasakiškas sekmadienis! O tu 
dar pamiegok. Snūstelk dar keletą valandėlių, mano blusyte... 

Jis jau buvo palietęs savo durų rankeną, kai ji paklausė: 

— Kodėl jūs susipykote? 

— Dėl to... Kad jis laikė save Četu Beikeriu... Kad viską norėjo da- 
ryti kaip jis... O viską daryti kaip jis reiškė ir krėsti daug kvailysčių... 

— Kokių kvailysčių? 

— Pavyzdžiui, vartoti narkotikus... 

— Ir kas tada? 

— Iki, mergyt, - sumurmėjo jis, įsisprendęs į šonus ir mėgdžio- 
damas Didįjį Meškiną iš laidelės „Labanakt, vaikai“, - buvo malo- 
nu! Dabar lipk į lovytę ir užmerk akeles, o aš einu, saldžių sapnų! 
Pasakos tęsinį išgirsi rytoj... Jei tik būsi gerutė. Pam param... 


Jis pamatė ją šypsantis radijo-žadintuvo šviesoje. 


Paleido karštą vandenį ir visas pasinėrė į vonią kartu su plau- 


kais ir mintimis, paskui iškilo į paviršių ir užmerkė akis. 
LT. 


Ir priešingai, negu tikėjosi, sulaukė gražios besibaigiančios 


žiemos dienos. 

Dienos, pilnos skrysčių ir inercijos dėsnio. Dienos, pilnos 
Funny Valentine ir How High Is The Moon. Dienos, visiškai ne- 


paisančios fizikos dėsnių. 


Jo pėda mušė taktą po mažu beviltiškai užgriozdintu darbo 
stalu, o ranka su dviejų dešimčių centimetrų liniuote ricrmiškai 
plekšnojo per galvą, kai mintys nukrypdavo ne ten, kur reikia. 

Keletui valandų pamiršo savo nuovargį ir savo darbus. 
Savo bendradarbius, migruojančias gerves ir pasibaigusius ter- 
minus. Keletą valandų jo jėgos nepaliaujamai reiškėsi ir galų 
gale išseko. 

Atokvėpis. Techninis nokautas. Nostalgijos ir „juodosios 
poezijos“ perfuzija, kaip buvo parašyta ant vienos kompaktinės 
plokštelės voko. 

Matildos kompiuterio garsiakalbiai, deja, nebuvo tobuli, bet 
dainų pavadinimai pasirodydavo ekrane ir jam atrodė, kad jos vi- 
sos skirtos jam. 

Arba jiems abiem. 


In A Sentimental Mood. My Old Flame. These Foolisb Things. 
My Foolish Heart. The Lady Is A Tramp. I ve Never Been In Love 
Before. There Will Never Be Another You. If You Could See Me 
Now. I Waited For You ir... I May Be Wrong..? 


Kokia trikdanti reziumė, pamanė jis. Ir... Ir galbūt... Beveik 


kaip kalba prie karsto, ar ne? 


Turi būti labai naivus, kad priskirtum sau tokius banalius žo- 
džius. Tiek sakytus, persakytus ir taip šiurkščiai sutrauktus, kad 


* „Sentimentali būsena“, „Mano sena meilė“, „Šie beprotiški dalykai“, „Mano 
kvaila širdis“, „Si dama yra šliundra“, „Aš anksčiau niekada nemylėjau“, „Nie- 
kuomet nebus kito tavęs“, „Jei tu pamatytum mane šiandien“, „Aš tavęs lau- 


kiau“ ir... „Galbūt aš klystu... (Angl.) 

tiktų kiekvienam planetos bukapročiui. Bet nesvarbu, jam prie 

širdies. Jam patiko atpažinti save dainų pavadinimuose ir jų teks- 

tuose. Vėl pabūti ištįsėliu, kuriam užtenka svetimų jausmų. 
Kažkoks tipas pučia trimitą, ir jau gerai. Tikras Jerichas. 


Jam nelabai patiko žodis „šliundra“, kažkoks dviprasmiškas... 
Geriau bastūnė... Ar valkata, o visa kita gerai ir jo kvaila širdis 


taršo Niutoną. 


„Rugsėjo daina.“ 
Jis ištiesia ranką. Šios dainos jiedu klausėsi draugę... 
Tai buvo taip toli... New Morning klubo salėje, ar ne? Ir koks 


gražus jis dar buvo... 


Velniškai gražus. 

Bet visai nusivaręs. Liesas, įkritusiomis akimis ir pakirstas al- 
koholio. Jis raukėsi ir taip atsargiai judėjo, kad atrodė, jog ką tik 
buvo negailestingai primuštas. 

Po koncerto jie kaip tiktai dėl to susikibo... Aleksis negalėjo 
nustygti vietoje, jis vėl buvo apimtas transo, lingavo pirmyn atgal 
ir užmerkęs akis tvatino kumščiais į lovą. Jis, kuris girdėjo muzi- 
ką, kuris ją 72a/ė, kuris sugebėjo skaityti partitūrą taip kaip kiti 
naršyti laikraščių puslapius, nemėgo skaityti partitūrų... Šarlis, 
priešingai, išėjo iš koncerto prislėgtas. Šio žmogaus veide buvo 
tiek kančios, kad jis negalėjo jo klausytis, taip baisu buvo ramiai 
tyrinėti jo veidą. 

— Tai siaubinga... Turėti tokį talentą ir šitaip nusmukti... 

Jo bičiulis kibo jam į gerklę. Ne tas tekstas. Pasipylė įžeidimai 
tam, kuris nupirko jam bilietą. 

— Tu negali to suprasti... - baigdamas iškošė Aleksis su pikta 
šypsena. 

— Ne... 


Sarlis užsisagstė švarką. 

— Negaliu. 

Buvo vėlu. Rytoj rytą turėjo anksti keltis. Dirbti. 

— Vis tiek tu nieko nesupranti... 

- Aišku... - Jis išsitraukė smulkių. - Žinau... Be to, vis mažiau 
ir mažiau... Bet tavo amžiuje jis bent jau buvo sukūręs kelis fan- 
tastiškus gabalus... 

Ištarė tuos žodžius taip tyliai, kad kitas nebūtų išgirdęs. Jau 
buvo atsukęs nugarą. Bet jis išgirdo. Gerą klausą turėjo, šunsnu- 


kis. Nors jau stūmė savo taurę per barą... 


Jis pasilenkė norėdamas paimti Macildos trintuką, o tiesda- 
masis jau žinojo, kad jam paskambins. 

Četas Beikeris po kelerių merų iššoko pro viešbučio langą. 
Praeiviai žengė per jį manydami, kad tai miegantis girtuoklis, ir 
jis praleido naktį sulaužytais kaulais ant Amsterdamo grindinio. 

O ji? 

Norėjo žinoti. Norėjo pagaliau suprasti. 

Suprasti. 


— Šarli! 

— Alio! Alio! Šarlio Bravo kontrolės postas, ar girdite mane? 

— Atsiprašau. Gerai? Einam toliau. Kas priešinasi judančiam 
kūnui? 

— Kaip? 

— Ką? 

— Man jau gana tos tavo muzikos... 

Šypsodamasis sumažino garsą. Pasiekė to, ko norėjo. 

Improvizacijos pabaiga. 

Jis, matyt, paskambins. 

Kai Loransa su drauge Mode sugrįžo iš turkiškos pirties, Šarlis 
nusivedė jas visas į piceriją už gatvės kampo, ir jie darsyk atšventė 
jos gimtadienį skambant Come Pyima garsams. 

Įsmeigė žvakutę į jos tiramisu, ir ji prisitraukė savo kėdę ar- 
čiau jo. 

Fotografijai. 

Dėl Marildos. 

Kad drauge nusišypsotų į mažutį jos mobiliojo telefono 


langelį. 


Jis turėjo išskristi rytoj septintą valandą ir trindamas skruos- 
tus nusistatė žadintuvą penktai. 

Miegojo mažai ir blogai. 

Heroino pėdsakų ant stalo, aišku, rado, bet kai pagaliau apvertė 
skraidymui netinkantį kūną, saujoje jis laikė lango rankeną... 


Žadintuvą išjungė pusę penkių, nusiskuto, tyliai uždarė duris 
ir nepaliko ant virtuvės stalo jokio laiškelio. 


Nuo ko mirė Anuk:? Ar ji irgi įsikibo į kokio nors lango ran- 
keną, kad visus juos apsaugotų nuo nemalonumų? 

Ji matė tiek daug mirštančių žmonių... Todėl vienas langas ar 
vienas nemalonumas nieko nereiškė. Ypač tada... Didžiosios New 
Morning klubo epochos laikais, devintojo dešimtmečio pradžioje, 
kai AIDS kirto iš peties ir žudė daugybę jaunų ir sveikų žmonių. 


Jie vakarieniavo kartu pasinėrę į liūdnas mintis ir tada jis pir- 
mą kartą pamatė, kad ji abejoja. 

— Blogiausia, kad esame priversti jiems pasakyti... 

Ji tiesiog duso. 

— „apie riziką užsikrėsti, supranti... Esame priversti jiems pa- 
sakyti, kad jie pastips kaip šunys ir kad mes niekuo negalėsime 

jiems padėti. Tai pats pirmas dalykas, ką jie sužino... Kad atkreip- 
tų į tai dėmesį ir nieko nežudytų išėję... Taip, tau galas, tačiau 
nedelsk... Kuo greičiau pasakyk tiems, su kuriais mylėjaisi. Kad jie 
iš karto sužinotų, jog jų irgi tas pat laukia... Taigi! Skubėk! O mes 
pasimatysime kitą mėnesį, gerai? 

Ir taip, suprask, mums atsitiko pirmą kartą. Ir visi mes esame 
vienoje valtyje... Ir didieji žmonės, ir eiliniai... Visus šluoja... Per- 
sekioja mus, bjaurybė... Be pasigailėjimo. Mes bejėgiai. Žinai... aš 
jau iki šiol užmerkiau tiek daug akių, ką gi, toks buvo mano gy- 
venimas... Tu juk mane pažįsti... Ir nors kiekvienąsyk sukąsdavau 
dantis, kai kūnas išvažiuodavo į šaldytuvą, šaukdavausi pagalbon 
slaugę ir mes vėl ruošdavome palatą. Taip, klodavome kitam šva- 
rias paklodes ir jo laukdavome, o kai atvykdavo, rūpindavomės 
juo. Šypsojomės ir gydėme. Gydėme, girdi, ką sakau? Juk dėl to ir 
pasirinkome šią idiotišką profesiją... 

Bet dabar? Šiandien? Ką mums daryti? 

Ji nusigvelbė iš manęs cigaretę. 

— Šarli, tai pirmas kartas mano gyvenime, kai aš stoviu sce- 
noje... Pirmas kartas, kai matau ją, Mirtį, ir rašau šį žodį didžiąja 
raide. Ar atsimeni, kaip tas buvo vadinama per prancūzų kalbos 
pamokas, ką taip mėgo mokytojai? 

— Personitikacija. 

— Ne, skambėjo daug prakilniau... 

— Alegorija? 

— Štai! Aš suteikiu jai alegorijos prasmę. Aš ją matau prieš 
save, kaip ji vaikšto su savo kaukole ir prakeiktu dalgiu. Aš ją ma- 
tau. Aš ją jaučiu. Kai ateinu į darbą, užuodžiu koridoriuose jos 
kvapą ir dažnai būna, kad išsigandusi atsigręžiu, nes, rodos, gir- 
džiu jos žingsnius už nugaros ir... 

Jos akys blizgėjo. 

— Manai, aš pamažu einu iš proto? Manai, pamažu kvaištu 
ir aš? 


— Nemanau. 

— Ir baisiausia, kad prie to dabar dar kai kas prisideda: gėda. 
Gėdinga liga. Seksas arba narkotikai. Taigi vienatvė. Mirtis įr 
vienatvė. Giminės nebelanko, ir tenka paieškoti miglotų frazių, 
kad apgautum tuos kvailius tėvelius, kurie dar iki šiol uosto savo 
vaikų patalynę... Taip, ponia, tai plaučių infekcija, ne, ponia, ji 
neišgydoma. Taip, jūs teisus, pone, atrodo, kad bus pažeisti ir kiti 
organai... Labai įžvalgu, pone. Kiek kartų aš norėjau staugti, čiup- 
ti juos už apykaklių, kratyti, kol išankstiniai kvaili jų prietarai pa- 
galiau nubyrėtų ir sukristų prie... Prie ko? Prie to, kas dar likę iš 
jų vaiko... Prie... tai net neturi pavadinimo... Prie šių lovų, kuriose 
ligoniai net nebeįstengia užmerkti akių, kad viso to nematytų... 

Ji nuleido galvą. 

— Kam viso to reikia, kam reikia paleisti į pasaulį vaikus, jeigu 
jie neturi teisės suaugę kalbėti apie savo meilę? 

Ji atstūmė savo lėkštę. 

— Na? Ir kas galų gale lieka? Kas mums lieka, jei nebegalime 
kalbėti apie meilę ir malonumą? Kalbėti apie algas? Apie orus? 

Ji įsikarščiavo. 

— Po velnių, vaikai yra gyvenimas! Dėl to, kad mes barškino- 
mės, jie ir yra, ar ne? Mums juk vis tiek, kokia lytis įrašyta jų do- 
kumentuose? Du berniukai, dvi mergaitės, trys berniukai, kekšė, 
linksmakotis, lėlė, du botagai, treji antrankiai, tūkstantis fantazi- 
jų, kur čia bėda? Kur ji? Juk naktis, ar ne? O naktį tamsu! Naktis 
šventa! Ir net dieną... Net dieną tai gerai... 

Ji bandė šypsotis ir vis pylėsi gerti sulig kiekvienu klaustuku. 

— Štai, per visą savo karjerą aš pirmą kartą... niekam nerei- 


kalinga... 


Aš paliečiau jai alkūnę. Norėjau ją paguosti, norėjau... 

— Nekalbėk taip. Jei man būtų lemta mirti ligoninėj, no- 
rėčiau... 

Ji pačiu laiku mane pertraukė. Kol dar nespėjau vėl visko su- 


gadinti. 

— Liaukis. Mes nesusikalbame. Tu matai jauną išblyškusį 
žmogų, kuris tiesia ranką link tos prakeiktos alegorijos, o aš kal- 
bu apie viduriavimą, pūslelinę ir nekrozę. Pirma pasakiusi „kaip 


šuo“, aš labai klydau. Kai šunys pernelyg kenčia, jie užmigdomi. 


Mūsų stalo kaimynai žiūrėjo į ją keistai. Aš buvau prie to 
įpratęs. Taip buvo jau dvidešimt metų. Anuk visada kalbėjo per 
garsiai. Juokėsi per greitai. Dainavo per aukštai. Šoko per anksti 
arba... Anuk visada per toli nueidavo, ir žmonės dirsčiodavo į ją 
ir šnabždėdavosi. Nekreipkim į tai dėmesio. Kitu metu ji būtų 
juos užkalbinusi ir pakėlusi taurę. „Už meilę!“ - būtų šūktelė- 
jusi doram šeimos tėvui arba: „Už pasibarškinimą!“ Arba dar ką 
baisesnio, nelygu išgertų taurelių skaičius, tačiau tą vakarą nieko 
panašaus nebuvo. Tą vakarą viršų ėmė ligoninė. Sveikieji jos ne- 


domino. Ir jau negelbėjo. 


Aš nežinojau, ką pasakyti. Galvojau apie Aleksį, kurio ji 
jau keletą mėnesių nebuvo mačiusi. Apie jo ritimąsi žemyn ir 
jo nuolat išplėstas akių lėliukes. Apie sūnų, kuris jai priekaišta- 
vo, kad gimė plikas kaip tilvikas, o norėjo gyventi kaip Mailzas, 
Parkeris ir kiti. 

Kuris grimzdo į save. Kuris jau nebeturėjo jėgų trepsėti. Kuris 
ieškojo savęs per dienas tysodamas lovoje. 


Ir mirksėjo dienos šviesoje... 


Arji perskaitė mano mintis? 

— Toksikomanams viskas yra kitaip... Arba jie nieko neturi, 
arba tėvai yra tokie žlugę, kad juos taip pat reikėtų laikyti kartu. 
Ar žinai, ką ir vieni, ir kiti mums sako? 

Papurčiau galvą. 

— „Tai mūsų klaida.“ 

Per tą vakarienę... aštuoniasdešimt penktaisiais ar aštuonias- 


dešimt šeštaisiais metais... Aleksis dar atrodė daugmaž švarus. Jis 

tik rūkydavo... Nelabai jau pamenu, bet dar nebuvo virvių ir ilgų 
rankovių, antraip aš prisiminčiau savo klausimą. Tuomet ji man 
kalbėjo apie kitų tėvus ir aš tyliai pritariau. Ji kalbėjo apie kitus... 

Prisimenu tik tiek, kad man pavyko pakreipti pokalbį kita 
linkme ir kad mes paplepėjome apie daugybę nekaltesnių dalykų: 
apie mano studijas, apie deserto skonį ir apie filmą, kurį mačiau 
praėjusį savaitgalį, bet staiga šypsena sustingo jos veide. 

— Aš sekmadienį budėjau, - vėl pradėjo ji savo, - ir... ten buvo 
tas vaikinas... tik truputį už tave vyresnis... šokėjas... Jis man rodė 
nuotraukas... Šokėjas, Šarli... Nuostabus kūnas ir... 

Ji užvertė galvą į lubas, kad pamirštų viską: jo seiles, snarglius 
ir tai, kas temdė jo žvilgsnį, paskui vėl pažvelgė į mane ir sužnybo 
man skruostą. 

— „taigi tą sekmadienį, kamparo spiritu trindama jo kūną, iš 
esmės nieko nedarydama, tikrų tikriausiai jį apgaudinėdama, pa- 
dėjau jam pasilenkti, kad galėčiau nuvalyti nugarą, ir ar žinai, kas 
atsitiko po mano ranka? 

Ir ji parodė ją man. 

— Kas atsitiko po šia ranka... po šia ranka diplomuotos seselės, 
kuri per dvidešimt metų sutvarstė tūkstančius ligonių? 

Aš nesureagavau. 

— Ties... 

Ji nutilo ir išgėrė savo taurę. Jos šnervės virpčiojo. 

— Ties stuburu jo oda... 

Padaviau jai savo servetėlę. 


— „plyšo... 


Jis ką tik atsiėmė savo lagaminą ir nekantriai laukė registraci- 
jos. Aplinkui jį jau visur buvo kalbama rusiškai, ir trys merginos 
net dusdamos juokėsi lygindamos, kurios pirkinių daugiau. 

Buvo matyti jų pilvai. 

Jis norėjo kavos. 

Ir parūkyti... 

Išsiimdamas knygą išmetė ankstesnio skrydžio įlaipinimo talo- 
ną, kuris jam atstojo žymeklį. Nieko tokio, netrukus gaus naują... 


XXXIII 
Svarbiausias Borodino kautynių veiksmas įvyko tūkstan- 
čio sieksnių plote tarp Borodino ir Bagrationo flešių. Už šio 
ploto ribų iš vienos pusės rusai vidurdienį surengė demons- 
traciją su Uvarovo kavalerija, iš kitos pusės už Utilos įvyko 


Poniatovskio susirėmimas su Tuč... 


Jokio lango... 

Jai visada svaigdavo galva... 

„kovu; bet tai tebuvo du atskiri ir silpni veiksmai, palygin- 
ti su tuo, kautynių lauko vidury..." 

Jis nesuprato, ką skaito. 


Jo mobilusis telefonas ėmė vibruoti, agentūra. Taip anksti? 

Ne. Vakarykštė žinutė. Filipo. Vienas Pavlovičiaus paranki- 
nių atsiuntė katastrofišką pranešimą. Reikės dėti dar vieną beto- 
no sluoksnį, skaičiavimų klaida, Voradino žmonės nieko nenori 
žinoti, ir vakarinėje pusėje vėl rastas negyvas žmogus. Aišku, nie- 
kur neregistruotas tipas. Vėl atvažiuos milicija. 

Gerai, tegu... Kodėl šitas nedingo? 


Pritrūko betono? 

Giliai įkvėpė oro, kad iškvėptų pyktį, susirado laisvą kėdę, už- 
vertė knygą, įkišo abu imperatorius ir pusę milijono jų mirusiųjų 
į portfelio dugną ir išsiėmė dokumentus. Pažiūrėjo į laikrodį, pri- 


dėjo dvi valandas, pakliuvo į kažkokią balso pašto dėžutę ir ėmė 


* Citatos iš L. Tolstojaus „Karo ir taikos“. Vertė E. Viskanta. 

plūstis anglų kalba. Viešpatie, išsakė viską, kas gulėjo ant širdies. 


Tas sumautas benkartas vis tiek jo iki galo neišklausys. 


Ūmai prieš akis iškilo viskas. Sumautas Aleksio būdas, Kle- 
rė ir Skopelo salos koplytėlės, Loransos nuotaikos, Matildos 
grimasos, prisiminimai, jų ateitis, praeities bangų tekšenimas, 
visas tas lakus smėlis. Opa. Viską ištrynėm. Į akis įkyriai lindo 
statybų aikštelė ir nebuvo kada galvoti apie savo gyvenimą, prie 
jo grįš vėliau. 

Sorry, tačiau dabar tam nėra laiko. 


Ir Balanda, tiltų ir kelių statybos inžinierius, Belvilio archi- 
tektūros mokyklos absolventas, mokslų daktaras, Architektų są- 
jungos narys, darbo fanatikas, apdovanotas premijomis ir meda- 
liais, visoks, kokio reikia. Taip, visoks, kokio reikia ir ką dar būtų 
galima atspausdinti vizitinėje kortelėje, kol bus gana, išstūmė 
kitą, neryžtingąjį, laukan. 


Aaa... ir pasijuto geriau. 


Kiekvienas jam jau yra prikišęs, kad jis pernelyg daug dėmesio 
skiria darbui. Sužadėtinės, šeima, kolegos, bendradarbiai, klien- 
tai, namų šeimininkės, kurios dirbdavo naktimis, ir kartą netgi 
gydytojas. Geranoriai jį vadindavo kruopštuoliu, kiti darboholi- 
ku arba, dar blogiau, buvusiu kaliku, ir jis niekada nemokėjo kaip 
reikiant apsiginti. 

Kodėl visus tuos metus jis tiek daug dirbo? 

Kam buvo reikalingos visos tos nemigo naktys? Kam reikalin- 
gas šis vienos šimtosios gyvenimas? Ir ši šeima tokiais netvirtais 
pamatais? Tas kietokas sprandas? Ir tas poreikis statyti sienas? 

Tas galynėjimasis, kurį jis iš anksto pralaimėjo? 

Kad... Ne, jis nežinojo, kaip pasiteisinti, kad jam būtų atleista. 
Niekad nejautė poreikio vadinti daiktus tikraisiais vardais. O da- 


bar atėjo metas. 

Kai jis tą rytą, atsistojęs, išsitraukęs pasą ir vėl nusistebėjęs 
savo bagažo svoriu, išgirdo skelbimą: Keleiviai, skrendantys Air 
France reisu AF 1644 septintą valandą dešimt minučių į Maskvos 
Šeremetjevo oro uostą prašomi prieiti prie sesioliktųjų vartų, jau ži- 
nojo atsakymą: tai darė tam, kad turėtų kuo kvėpuoti. 

Kvėpuoti. 


Paskutinės valandos, tas truputis, kas iki šiol įvyko, ankstesnė 
bedugnė mums galbūt, kaip čia pasakyti... galėtų kelti abejonių 
dėl šio staigaus atsakymo, bet tiek to, tegu bus taip. 

Patikėkime. Leiskime jam kvėpuoti einant prie šešioliktųjų 


vartų. 


Lėktuvas skrido devynių šimtų kilometrų per valandą greičiu. 
Vos tik jis įsijungė savo kompiuterį, lėktuvo vadas pranešė, kad 
žemėje jų laukia du laipsniai šalčio, palinkėjo visiems gero skry- 


džio ir pripliauškė kitų privalomų niekų. 


Jis rado Viktorą, savo vairuotoją švelnia šypsena (skylė, dan- 
tis, skylė, du dantys), kuris, kaip jis galiausiai, po dešimčių va- 
landų spūstyse, suprato (nė vienoje pasaulio šalyje Šarlis nebuvo 
praleidęs tiek daug laiko ant užpakalinės automobilio sėdynės. Iš 
pradžių stulbdamas, paskui nerimaudamas, paskui nervindama- 
sis, paskui eidamas iš proto, paskui... abejingas viskam. Ak! Ar čia 
tas legendinis rusų faralizmas? Žiūrėti per aprasojusį automobi- 
lio stiklą ir pakęsti aplinkui viešpataujančią visuotinę netvarką?), 
kad kitame gyvenime jis buvo garso inžinierius. 

Jis buvo plepus, pasakojo puikias istorijas, kurių jo keleivis 
visiškai nesuprato, ir rūkė siaubingai dvokiančias cigaretes, vieną 
po kitos traukiamas iš žavių pakelių. 

Kai suskambo Šarlio mobilusis telefonas ir kai jo klientas vėl 
ėmė jį atakuoti, jis paskubėjo paleisti muziką visu garsu. Iš diskre- 
tiškumo - kad nieko negirdėtų. Ne balalaiką ar Šostakovičių, ne, 

Gelbėkite! 

Vieną vakarą jis pasikėlė marškinius, kad parodytų jam, koks 

buvo jo gyvenimas. Cia virpčiojo visi jo etapai, ryškiai ištatuiruo- 
ti. Jis išskėtė rankas į šalis ir kaip balerina ėmė suktis prieš benzi- 
no kolonėlę ir išplėstas Sarlio akis. 


Tai buvo... neįtikėtina... 


Vėl susitiko su senais draugais prancūzais, su senais draugais 
vokiečiais ir su senais draugais rusais. Iškentė keletą susitikimų, 
daugybę atodūsių, abejingų veidų, pedantiškų pastabų, pernelyg 
ilgą vakarienę, paskui vėl užsidėjo šalmą ir apsimovė aulinius ba- 
tus. Jis buvo daug šnekinamas, gluminamas, jam buvo tapšnoja- 
ma per petį, paskui jis pasilinksmino su vyrukais iš Hamburgo. 
(Tie buvo atvažiavę įrengti kondicionieriaus.) (Tiktai... kur?) 

Galų gale jie iš to pasijuokė. Įsirėmę kumščiais į klubus su šal- 
mo snapelio pridengromis akimis ir kojomis iki kelių purve. 

Paskui nuėjo į gatavus vadovų namelius, kur jo laukė du tipai, 
tarsi išėję tiesiai iš brolių Marksų filmo. Daug tikresni už origina- 
lus su didelėmis savo šaudyklėmis ir atgrasiomis kaubojų manie- 
romis. Nervingį, išblyškę ir neramūs. Perdėm uolūs. 

Milicija, buvo jam pranešta. 


Ką gi, viskas aišku. 


Visi kiti pakviesti į apklausą žmonės, daugiausia darbininkai, 
kalbėjo tik rusiškai. Balanda nustebo, kad nėra jo vertėjo. Jis pa- 
skambino į Pavlovo kabinetą. Ir buvo užtikrintas, kad vienas jau- 
nas žmogus, puikiai kalbantis prancūziškai, jau einąs. Gerai. Štai 
jis jau beldžiasi į duris, įkaitęs ir uždusęs. 

Pokalbis prasidėjo. Veikiau apklausa. 

Ber kai atėjo jo eilė apsiginti, tuojau pamatė, kad Starskio ir 
Chučovo antakiai keistai trūkčioja. 

Jis kreipėsi į savo vertėją: 

— Arjie supranta, ką jūs sakote? 

— Ne, - atsakė anas, - jie sako, tadžikas negerti. 


Hm... 

— Ne, tai, ką jums pirma sakiau... Apie pono Koroliovo su- 
tartis... 

Jis linktelėjo, kalbėjo toliau, ir milicininkų akys vėl išsiplėtė. 

> 

— Jie sako, kad jūs garantistas. 

2018 

— Atleiskite, kad jūsų to klausiu, bet... kiek laiko kalbate pran- 
cūziškai? 

— Grenoblyje... - atsakė jis su angeliška šypsena. 

O velnias... 

Šarlis pasitrynė akis. 

— Sigareta? — paklausė jis jaunesnio iš dviejų pareigūnų smi- 
liumi ir didžiuoju pirštu baksnodamas sau į lūpas. 


Spasibo. 

Išpūtė ilgą gražų anglies monoksido ir nevilties kamuolį ir 
įsistebeilijo į lubas, kur tarp dviejų vielų strėlių kabojo suskilusi 
neoninė lempa. 

Ir tada pagalvojo apie Napoleoną... Genialus technikas, kaip 
buvo rašoma ką tik perskaitytuose skyriuose, nelaimėjo Borodino 
mūšio todėl, kad sirgo sloga. 

Ką gali žinoti, ir staiga pasijuto artimas jam. Ne, mano mielas, 
mes ant tavęs nepykstame... Tavo žygis čionai buvo iš anksto pa- 


smerktas... Sie žmonės mums per stiprūs. Gerokai per stiprūs. 


Pagaliau atvyko Pavlovičius, su Fia: Lux, lydimas „oficialaus“ 
asmens. Luikovo dešiniosios rankos anytos sesers svainio draugo 
ar kažko panašaus. 

- Luikovo? - nustebo Šarlis, - y04 mean... the... mayor?* 

Anas nesivargino atsakyti, nes buvo pernelyg užsiėmęs prista- 
tymo ceremonija. 


* Turite galvoje, mero? (Angl.) 

Šarlis išėjo. Tokiais atvejais jis visada išeidavo, ir visi jam bū- 
davo dėkingi. 

Jį netrukus pasivijo „prancūzų per 30 dienų“ absolventas, 
trykštantis uolumu. 

— Tai jūs esate buvęs Grenoblyje, ar ne? 

— Ne, ne! - pataisė jį prancūzų kalbos mokovas. — Aš čia gy- 
venti visos dienos! 


Ak. 


Šviesa priblėso. Mašinos nutilo. Vieni darbininkai sveikinosi 
su juo, o kiti stūmė juos iš nugaros, kad greičiau eitų, ir Viktoras 
parvežė jį į viešbutį. 

Jis vėl turėjo progą pasimokyti iš jo rusų kalbos. Vis to paties. 

Rublis - tai 74b/, euras — tai jevro, doleris — tai do//ar, kvailys 
„nagi, važiuok...“ — koziol, kvailys „nagi, praleisk, bukagalvi!“ — 
mudak, o „judink užpakalį!“ - ševeli zadom. 

(Tarp kitko...) 


Šarlis žiūrėjo išsiblaškęs, užhipnotizuotas kilometrų kilome- 
trus ir kilometrų kilometrų kilometrus besitęsiančių daugiaaukš- 
čių vištidžių blokų. Tai jį labiausiai apstulbino per pirmą viešnagę 
Rytuose, kai dar buvo studentas. Tarytum blogiausi iš blogiausių 
mūsų priemiesčių, varganiausi mūsų socialiniai būstai būtų vis 
dauginęsi ir dauginęsi. 

Vis dėlto architektūra rusiška... Taip, rusiška architektūra yra 
šis tas... 

Prisiminė vieną monografiją apie Leonidovą, kurią jam buvo 


padovanojęs Žakas Madlenas... 


Istorija jam žinoma... Viskas, kas gražu, buvo sugriauta to- 
dėl, kad buvo gražu, taigi buržuaziška, paskui visi žmonės buvo 
sugrūsti į štai tokias vištides... o saujelėje išlikusių gražių namų 


apsigyveno nomenklatūra. 

Taip, aišku. Nėra reikalo keleiviui, išsidrėbusiam mersedese 
su odinėmis sėdynėmis ir dvidešimt laipsnių aukštesne negu jų 
laiptinėse temperatūra, postringauti apie tuščius prekystalius. 

Ar ne, Balanda? 

Taip, bet? 


Tuščia jų... Ševeli zadom. 


*kkk 


Kol į vonią bėgo vanduo, jis paskambino į agentūrą ir trumpai 
išdėstė Filipui, išmaniausiam savo kolegai, ką patyrė per dieną. Jie 
persiuntę jam elektroninių laiškų, jis turįs juos tučtuojau perskaityti 
ir duoti nurodymus. Taip pat turįs paskambinti į planavimo skyrių. 

— Kodėl? 

— Na... Dėl tų grindų... Kodėl tu šaipaisi? - sunerimo Paryžius. 

— Atsiprašau. Čia tik nervai. 

Paskui jie ėmė kalbėti apie kitas statybas, kitas sąmatas, kitus 
terminus, kitas problemas, kitas maržas, kitus jų mažo pasaulio 
skandalus ir prieš padėdamas ragelį Filipas jam pranešė, kad Ma- 
reskenas ir jo grupė laimėjo projektą Singapūre. 

Ak! 

Jis net nežinojo, ar dėl to liūdėti, ar džiaugtis. 

Singapūras... Dešimt tūkstančių kilometrų ir septynių valan- 
dų laiko skirtumas... 

Ir staiga prisiminė, kad yra be galo pervargęs, kad jis miego 
sąskaita jau dirba... daugybę mėnesių, daugybę metų ir kad van- 


duo vonioje tuoj ims lietis per kraštus. 


Grįžęs susirado elektros lizdą, kad galėtų pakrauti įvairių rū- 
šių akumuliatorius, skersai lovos numetė švarką, atsisagstė viršu- 
tines marškinių sagas, atsitūpė, kurį laiką sutrikęs pabuvo šaltoje 


bariuko šviesoje, paskui atsisėdo prie savo švarko. 

Išsitraukė užrašų knygelę. 

Dėjosi, kad domisi rytojaus dienos susitikimais. 

Dėjosi, kad varto ją prieš įsikišdamas atgal. 

Šiaip sau. Kaip žaidžiama kokiu savo daiktu, esant toli nuo 
saviškių. 

O paskui še tau... 

Aptiko Aleksio Le Meno numerį. 

Čia tai bent.. 

Mobilusis telefonas gulėjo ant naktinio stalelio. 


»y0- e 


Vos tik surinko kodą ir du pirmuosius jo numerio skaičius, 
sustreikavo pilvas... Išjungė telefoną ir puolė į tualetą. 

Pakėlė galvą ir susidūrė su savo atvaizdu. 

Kelnės nusmauktos iki kulkšnių, blauzdos baltos, keliai gum- 
buoti, rankos sudėtos kaip apvilktojo tramdomaisiais marški- 
niais, veidas perkreiptas, žvilgsnis apgailėtinas. 

Senis... 

Jis užmerkė akis. 


Ir išsituštino. 


Vanduo vonioje jam pasirodė esąs drungnas. Jam buvo šal- 
ta. Kam dar galėtų paskambinti? Silvijai... Vienintelei tikrai jos 
draugei, kurią jis pažinojo... Bet... kaip ją surasti? Ir kokia jos pa- 
vardė? Breman? Bremon? Ar jos dar bendravo? Bent jau gyveni- 
mo pabaigoje? Ar ji galėtų jam ką nors papasakoti? 

Ir... ar jam tikrai to reikia? 

Ji mirusi. 

Mirusi. 

Jau niekada neišgirs jos balso. 

Jos balso. 

Jos juoko. 


Jos pykčio priepuolių. 

Niekada nebematys, kaip susitraukia, dreba jos lūpos arba 
kaip išsitempia plačiausiai šypsenai. Niekada daugiau nematys 
jos rankų. Vidinės jos riešo pusės, venų žymių, ratilų po akimis. 
Niekada nesužinos, ką ji geriau ar blogiau slepia po pavargusia 
šypsena ar kvailomis grimasomis. Niekada jos slapčia nestebės. 
Niekada netikėtai nepaims už rankos. Niekada... 

Ką jis laimėtų, jei galėtų visa tai iškeisti į jos mirties priežastį? 
Ką tuo laimėtų? Sužinotų datą? Smulkmenas? Ligos pavadinimą? 
Apie sunkiai atsidarantį langą? Paskutinį jos žingsnį? 

Tiesą sakant... 


Arjis iš tiesų nori ištraukti tai į dienos šviesą? 


Šarlis Balanda grieždamas dantimis pasikeitė drabužius ir už- 
sirišo batų raištelius. 

Jis suprato. Kad bijo sužinoti tiesą. 

Slypintis jame pasipūtėlis uždėjo ranką jam ant peties ir 
ėmė raminti: Klausyk... liaukis, pamiršk... Pasilik tuos savo pri- 
siminimus... Išsaugok ją atmintyje tokią, kokią pažinojai... Ne- 
bjaurok jos daugiau... Tai pati geriausia pagarba, kokią gali jai 
parodyti, puikiai tą žinai... Išsaugok ją tokią prisiminimuose... 
Perdėm gyvą. 

O bailys nutvėrė už sprando ir šnabždėjo į ausį: Betgi tu abe- 
joji, kad ji išėjo taip, kaip gyveno? 

Vieniša. Vieniša ir apimta sumaišties. 

Ji nebesusivokė šiame pasaulyje, kuris jai buvo per mažas. 
Kas galėjo ją pražudyti? Tai nesunku atspėti... Jos peleninės. 
Arba taurės, kurios jau seniai nebepadėjo. Ar lova, kurios ant- 
klodės ji jau nebenuklodavo. Arba... o tu? Kam tas zyzimas? 
Kur tu buvai anksčiau? Jei būtum buvęs prie jos, nereikėtų da- 
bar dėti į kelnes... 

Taigi susiimk į nagą, mano mielas, ar tu žinai, ką ji padarytų 
su tavo užuojauta? 


Užsičiaupk, sugriežė jis dantimis, užsičiaupk. 

Ir todėl, kad tas pernelyg užrietė nosį, savo didžiausio priešo 
numerį surinko kinkadrebys. 


(4 


Ką jis pasakys? „Balanda skambina“, „Čia Šarlis...“ arba 
„Čia aš“? 

Po trečio signalo pajuto, kad marškiniai prilipo prie nugaros. 
Po ketvirto, kad visiškai išdžiūvo burna. Po penkto... 

Po penkto trekštelėjo atsakiklis ir moteriškas balsas sučiulbėjo: 
„Sveiki, jūs paskambinote Korinai ir Aleksiui Le Menams, ačiū, po 
signalo prašom palikti žinutę, ir mes jums vėliau paskambinsime...“ 

Šarlis atsikrenkštė, keletą sekundžių patylėjo, atsakiklis už 
tūkstančių kilometrų įrašė jo kvėpavimą, ir jis padėjo ragelį. 


Aleksis... 

Apsivilko lietpaltį. 
Vedęs... 

Užtrenkė duris. 

Turi žmoną... 

Išsikvietė liftą. 

Žmoną, vardu Korina... 
Įpuolė vidun. 

Ir gyvena name... 
Nusileido šešis aukštus. 
Name su atsakikliu... 
Perėjo vestibiulį. 

Ir... 

Patraukė link oro srovės. 
Ir... šlepetėmis? 


— Please, Sir! | 
Jis atsigręžė. Durininkas kratė kažką iškėlęs virš stalo. Jis 
pliaukštelėjo sau per kaktą, grįžo, paėmė savo raktus ir padavė 


jam mainais viešbučio kambario raktą. 

Jo laukė kitas vairuotojas. Toli gražu ne taip egzotiškai atro- 
dantis tipas prancūziškame automobilyje. Pakvietimas skambėjo 
labai maloniai, bet Šarlis neturėjo iliuzijų: mažas narsus kareivis 
grįžta į frontą... Ir kai jie pravažiavo ambasados vartus, pagaliau 


ryžosi paleisti iš rankų mobilųjį teletoną. 


Jis valgė mažai, šį kartą nesistebėjo įspūdingu Igumnovo 
namo neskoningumu, atsakinėjo į užduodamus klausimus ir pa- 
sakojo anekdotus, kuriuos kiti norėjo girdėti. Jis tobulai vaidino 
savo vaidmenį, laikėsi tiesiai, tvirtai gniaužė rankose stalo įran- 
kius, drąsiai ėjo prie tinklo, atsikirtinėjo pokštais ir užuomino- 
mis, gūžčiojo, kai reikėjo, pečiais, pritarė kitiems, netgi juokėsi 
tinkamose vietose, bet tylomis nyko, byrėjo ir trūkinėjo. 

Stebėjo, kaip linksta ir bala jo pirštai laikydami taurę. 

Sutraiškyti ją, apsipilti krauju ir pasišalinti nuo stalo... 


Grįžo Anuk. Ji vėl užėmė savo vietą. Viską aplink. Kaip ir 
anksčiau. Kaip visada. 

Kad ir kur ji buvo, kad ir iš kur atėjo, stebėjo jį. Santūriai iš 
jo juokėsi, komentavo jo kaimynų manieras, tų žmonių puikybę, 
jų ponių papuošalus, visą jų gyvenimą ir jo prasmę, ir klausė, ko 
jam tarp jų reikia. 

— Ką tu čia veiki, Šarli? 

— Dirbu. 

— Ak, dirbi? 

— Taip. 

— Anuk... Būk gera... 

— Vadinasi, tu prisimeni mano vardą? 

— Aš viską prisimenu. 

Jos veidas apsiniaukė. 

— Ne, nesakyk to... Yra dalykų... akimirkų... Aš... Aš norėčiau, 


kad tu jas pamirštum... 

— Ne. Nemanau, kad pamiršiu. Bet... 

— Bet? 

— Galbūt mes kalbame ne apie tą patį... 

— Tikiuosi, - nusišypsojo ji. 

- Tu... 

— Aš... 

— Tu esi tokia pat graži... 

— Nutilk, kvaily. Ir stokis. Žiūrėk... Jie visi jau grįžta į svetainę... 

— Anuk! 

— Ką, mano berniuk! 

— Kur tu buvai? 

— Kur aš buvau? Geriau tu man pasakyk... Nagi, eik pas juos. 
Jie tavęs laukia. 


— Kaip jaučiatės? - paklausė šeimininkė, rodydama jam 
fotelį. 

— Gerai, ačiū. 

— Tikrai? 

— Aš pavargęs... 


Klausyk! 

Jo nuovargio nugara plati. Kiek metų juo teisinosi, slėpėsi už 
jo kaip už solidžios, tokios patogios sienos... 

Teisybė, tai prašmatnu — nuovargiu pažymėta puiki karjera. 
Netgi glosto savimeilę. Gražus medalis ant dykinėjančios krūtinės. 


Guldamasis vėl nusistebėjo pagalvojęs, kiek tiesos slypi di- 
džiausiose banalybėse. Tose klaikiose frazėse, kurios tariamos už- 
darius karstą: „Aš netgi neturėjau kada pasakyti jai sudie...“, „Kad 
būčiau žinojęs, būčiau kitaip su ja atsisveikinęs...“ arba „Aš dar 


tiek daug dalykų turėjau jai pasakyti...“ 


Aš su ja netgi neatsisveikinau. 

Šį kartą nesitikėjo jokio atgarsio. Buvo naktis, ir naktį jos ne- 
buvo. Ji dirbo arba pasakojo sau istorijas, arba kūrė didelių kovų 
planus, viską patikėdama viskiui ir cigaretėms, Džonio Volkerio 
ir Piterio Steivesanto lengvajai kavalerijai, kol galų gale užsimirš- 


davo, kapituliuodavo ir užmigdavo. 


Mano miela Anuk... 

Jeigu būtų rojus, tu jau suktum galvą šventajam Petrui... 

Taip, taip. 

Aš įsivaizduoju. 

Matau, kaip tu apsuki aplink pirštą jo barzdą, paimi iš jo ran- 
kų raktus ir jie jau blizga prie tavo šono. 

Kai buvai geros formos, niekas prieš tave neatsilaikydavo, ir 
kai mes buvome vaikai, tu panorėjusi nusivesdavai mus į dangų. 

Kiek durų atvėrė tavo šypsena? Kiek grūsčių išvengėme? Kiek 
metrų laimėjome gudrumu? Kiek kelio ženklų nepaisėme, prava- 
žiavome nekreipdami dėmesio? 

Kiek rodomų smirdančių pirštų, znyklių, kliūčių ir draudimų 
paniekinome? 

„Duokite man ranką, vyručiai, - suokalbiškai šnabždėdavai 
tu, — ir viskas bus gerai...“ Mums labai patiko, kad vadini mus 
vyručiais, nors mes dar čiulpėme savo nykščius, ir kad traiškai 
mums pirštus puldama priešo pozicijas. Kiekvienąkart drebinda- 
vome kinkas ir kartais mums netgi truputį skaudėdavo, bet būtu- 


me sekę paskui tave į pasaulio kraštą. 


Tavo palaikis fiatas mums atstojo laivą, skraidantį kilimą, ka- 
rietą. Tu gindavai savo keturias menkas arklio jėgas keikdamasi 
kaip storulis Hankas iš Lucky Luke komikso. Ei! Pirmyn, mul- 
ki!!! Tavo botagas pliaukšėdavo virš autostrados, ir tu kramty- 
davai savo cigaretę, mėgaudamasi tuo, kad mes krūpčiojame, kai 


išspjauni tabaką pro langą. 

Gyventi su tavimi buvo sunku. Bet televizoriaus niekada ne- 
reikėjo. Ir viskas buvo įmanoma. 

Viskas. 

Su sąlyga, kad laikėmės tavo rankos... 


Tu iškrėtei mums pokštą ir tada, kai mes vietoj Nes:/e pieno 
pakelių jau pirkome Mar/boro cigaretes, ar pameni? Važiavome 
namo iš Karolinos vestuvių ir, matyt, pagiriodamiesi užmigome 
ant užpakalinės sėdynės, bet mus pažadino tavo nerimastingi 
šauksmai. 

„Alio, alio, XB 12, ar girdite mane?“ 

Atsipeikėjome viduryje gražios lankos, visi žibintai buvo už- 
gesinti, ir tu kalbėjai į žiebtuvėlį silpnoje lubų lemputės šviesoje. 
„Ar girdite mane? - gailiai lemenai. - Mūsų laivas įstrigo, mums 
gresia bėda, mane persekioja maištininkai... Ką man daryti, Obi- 
tara-bara-Kenobi?“ 

Aleksis, mirtinai pavargęs ir varstomas suakmenėjusios karvės 
žvilgsnių, apsunkusiu liežuviu tesumurmėjo: „Šūdas“, o tu garsiai 
juokeisi ir jo negirdėjai. „Ko jūs mane tampote į tokius idiotiškus 
filmus?!“ Paskui mūsų kosminė gondola vėl leidosi į kelią ir aš 


užpakalinio vaizdo veidrodėlyje dar ilgai mačiau tave šypsantis. 


Aš mačiau mažą mergaitę, kokia tu tikriausiai buvai arba būtum 
buvusi, jei tau būtų buvę leista, mačiau, kaip ji krečia išdaigas... 

Sėdėjau už tavęs, žiūrėjau į tavo pakaušį ir galvojau: Ar ji taip 
praskaidrina mums vaikystę dėl to, kad jos pačios vaikystė buvo 
tokia sumauta? 

Ir supratau, kad taip pat pamažu senstu... 

Keletą kartų paliečiau tau petį, kad įsitikinčiau, jog nemie- 
gi, ir kartą tu uždėjai savo ranką ant manosios. Kelio mokesčių 
punktas ją atėmė, bet kiek daug žvaigždžių tą naktį supo mūsų 
laivą, a? 


Kiek daug žvaigždžių... 

Taip, jeigu yra rojus, tu tenai sukelsi nuostabią sumaištį... 
Bet... kas buvo paskui? 
Kas buvo po tavęs? 


Užmigo, ištiestas rankas prispaudęs prie šonų. Nuogas, raižo- 
mu skrandžiu ir vienišas Smolensko gatvėje, Maskvoje, Rusijoje. 
Šioje mažoje planetoje, kuri — ir tai buvo paskutinė jo sąmoninga 
mintis — pasidariusi baisiai nyki. 


Atsikėlė, vėl grįžo į savo liūną, vėl užsidarė prirūkytame bara- 
ke, pateikė dokumentus, įsėdo į lėktuvą, atsiėmė lagaminą, įsėdo 
į taksi, kur ant užpakalinio vaizdo veidrodėlio tabalavo Fatimos 
ranka, grįžo pas savo moterį, kuri jo nebemylėjo, ir mergaitę, kuri 
dar nemylėjo savęs, apkabino abi, susitiko, su kuo reikia, papieta- 
vo su Klere, beveik neprisilietė prie savo lėkštės, užtikrino ją, kad 
viskas klostosi gerai, išsisukinėjo, kai kalba nutoldavo nuo saugo- 
mųjų miškų ir įstatymo numatytų pastatų priežiūros reikalavimų 
po decentralizacijos, suprato, jog plyšys po juo didėja, kai pamatė 
ją dingstančią už gatvės kampo, ir jo širdis nukrito į kulnis, jis 
papurtė galvą, mėgino save kruopščiai išanalizuoti Italų bulva- 
re, apsigaubė slogia tyla, ištyrinėjo grindinio kokybę, priėjo prie 
išvados, kad yra vertas didžiausios užuojautos, niekino, pliekė 
save, staiga apsigręžė, ėmė statyti pėdą paskui pėdą ir vėl pradėjo 
viską iš naujo, pakeitė savo principus, vėl pradėjo rūkyti, nebe- 
galėjo nuryti nė lašo alkoholio, numetė svorio, sulaukė prašymų 
teikti pasiūlymus, ėmė rečiau skustis, juto, kad jo veido oda pleis- 
kanoja, liovėsi tyrinėjęs vonios dugną po galvos trinkimo, tapo 
ne toks kalbus, išsiskyrė su Ksavjė Belua, vėl pradėjo lankytis pas 
oftalmologą, grįždavo namo vis vėliau ir vėliau, dažnai pėsčiomis, 
kentė nemigą, vaikščiojo kiek galima dažniau pėsčiomis, orien- 
tuodamasis pagal šaligatvių bortelius, pereidavo gatvę nepažymė- 
tose vietose, kirsdamas Seną nepakeldavo nosies, nebesigrožėjo 

Paryžiumi, nebelietė Loransos, pastebėjo, kad ji, atsigulusi pirma, 
padaro tarp jų antklodėje griovelį, pirmą kartą savo gyvenime 
pradėjo žiūrėti televizorių, buvo pritrenktas, jam pasisekė nusi- 
šypsoti, kai Matilda pasakė savo fizikos pažymį, numojo ranka 
užklupęs ją naudojantis Lim2eWažre paslaugomis, visiškai nesijau- 
dino dėl duomenų vagysčių, ėmė keltis naktimis, išgerdavo litrus 
vandens stovėdamas ant šaltų virtuvės grindų, bandė skaityti, 
galiausiai paliko Kutuzovą ir jo būrius prie Krasnojės likimo va- 
liai, atsakinėjo į klausimus, kurie jam būdavo užduodami, atsakė 
„ne“, kai Loransa jam pagrasino rimtu pokalbiu, pakartojo tai, 
kai ji paklausė, ar jis atsisako dėl bailumo, tvirčiau susiveržė dir- 
žą, priėmė kvietimą į konferenciją Toronte pramoninės statybos 
poveikio aplinkai tema, kuri jo visai nejaudino, iškoneveikė prak- 
tikantę, galiausiai išjungė jos kompiuterį, čiupo pieštuką, įbruko 
jai į ranką, nagi pirmyn, nekantravo jis, parodykit man, taip, jūs 
parodykit man, ką turėčiau pamatyti, ėmė įgyvendinti viešbučių 
komplekso projektą prie Nicos, išdegino skylę cigarete savo švar- 
ko rankovėje, užmigo kino teatre, pametė naujus akinius, atrado 
knygą apie Žaną Pruvė, prisiminė savo pažadą, taigi vieną vakarą 
pasibeldė į savo dičkės duris ir garsiai jai perkaitė skiltį: „Pamenu, 
kaip tėvas man pasakė: Ar matai, kaip spyglys prisitvirtinęs prie 
šios rožės stiebelio? - Sulig tais žodžiais jis atvertė savo delną ir 
perbraukė pirštu per jo kontūrus: — Zižrėk... Kaip nykštys prie 
rankos. Viskas puikiai sukurta, labai patvaru, tvirta ir vis dėlto 
lanksti konstrukcija. Man tai įstrigo atmintyje. Jei pažiūrėtumėte 
į baldus, kuriuos esu sukūręs, visur pastebėtumėte formas, ku- 
rios...“, supratęs, kad jai į tai nusispjaut, paklausė savęs, ar tikrai 
ji kadaise buvo tokia smalsi, atbulomis išėjo iš jos kambario, kur 
pakliuvo padėjo knygą į lentyną, atsirėmė į bibliotekos durų stak- 
tą, pasižiūrėjo į savo nykštį, sugniaužė kumštį, atsiduso, atsigulė, 
atsikėlė, grįžo į savo liūną, vėl užsidarė prirūkytame barake, paro- 
dė dokumentus, įsėdo į lėktuvą, atsi... 

Taip tęsėsi savaičių savaites ir galėjo dar tęstis mėnesius ir 
metus. 
Galų gale paėmė viršų išpuikėlis. 


Ir tai buvo logiška... Juk visuomet laimi išpuikėliai, ar ne? 


Šrai jau beveik dvidešimt metų jis gyveno šalia niekada jos ne- 
matydamas, kodėl dabar turi leistis sujaudinamas tų trijų žodelių, 
kuriems netgi neužteko mandagumo prisistatyti? Taip, tai buvo 
Aleksio rašysena, bet... Kas pagaliau tas Aleksis? 

Vagis. Tipelis, kuris išdavė savo draugus, paliko savo mylimą- 
ją vienui vieną darytis aborto ir išsidangino kuo toliau. 

Nedėkingas sūnus. Mažas baltasis. Galbūt mažas talentingas 
baltasis, bet bailys... 


Jau praėjo daug metų, kai jis... Ne, kai ji... Ne, tarkime, kai gy- 
venimas jiems nutrūko, kai Šarlis skausmingai suprato, kaip jam 
sunku skaityti aprašą to projekto, kurį kiti vadino gyvenimu. Jis 
neįsivaizdavo, kaip viskas dar laikosi, kai pamatai tokie išakiję, ir 
klausė savęs, ar jis kartais neklydo nuo pat pradžios... Jis? Statybi- 
nio laužo krūva? Ar jis gali ką nors statyti? Geras pokštas. Dūmė 
akis, nes neturėjo kito pasirinkimo, tačiau, Dieve mano, kokia... 
nykuma. 

Paskui vieną rytą jis pasipurtė, kriuktelėjo, atgavo apetitą, at- 
rado darbo malonumą ir skonį. Jis yra jaunas ir gabus, buvo kar- 
tojama jam. Jis vėl pasidavė silpnumui, patikėjo, prisivertė ir kaip 
kiti ėmė krauti plytą ant plytos. 

Jis nepripažino savo silpnumo. Negana to, jį menkino. 


Mažino jo mastelį. 


Ką gi... Jis taip viską sureguliavo. Kol netikėtai vieną sekma- 
dienio popietę pas tėvus aptiko besimėtantį žurnalą... Išsiplėšė 
vieną jo puslapį ir perskaitė stovėdamas metro, su pietų likučiais 


po pažastimi. 

Viskas ten buvo parašyta juodu ant balto, tarp reklaminio sa- 
natorijos skelbimo ir laikraščio skaitytojų laiškų. 

Ir greičiau pajuto palengvėjimą, negu sužinojo ką nors nau- 
ja. Tad jis sureikšmino tą dalyką? Nesamo organo sindromą? Jis 
buvo amputuotas, tačiau kvailos jo smegenys to nesuprato ir to- 
liau siuntė klaidingus signalus. Ir nors tenai nieko nebebuvo, nes 
tikrai nieko nebebuvo, to jis negalėjo paneigti, ir toliau juto visiš- 
kai tikroviškus pojūčius. „Karštį, šaltį, dilgsėjimą, tirpimą, mėš- 
lungį ir kartais skausmą...“ - buvo rašoma tame straipsnyje. 

Taip. 

Iš tikrųjų. 

Visus tuos simptomus jis juto. 


Tiktai jų nebuvo galima lokalizuoti. 


Jis įkišo šaltą kepsnį savo kambariokui, toliau mulkino ap- 
linkinius, pritemdė lempos šviesą ir vėl sėdo prie stalo. Jis turėjo 
racionaliai mąstančią galvą, kuriai reikėjo įrodymų, kad žengtų į 
priekį. Tas jį įtikino... Ir nuramino. 

Kodėl viskas turėtų pasikeisti po dvidešimties metų? 

Jis mylėjo šmėklą, o šmėklos niekada nemiršta... 


Taigi jis kentė minėtas pasekmes, bet per daug nesikamavo. 
Jis sulyso? Tai veikiau į naudą. Daugiau dirba? Niekas to nepaste- 
bėtų. Ėmė rūkyti? Jis vėl liausis. Atsimuša gatvėje į praeivius? Jie 
jam atleidžia. Loransa neteko kantrybės? Kiekvienam savo. Ma- 
tilda žiūri tuos kvailus televizijos serialus? Jos reikalas. 

Nieko rimto neatsitiko. Tik buvo gerai bakstelėta į amputuo- 
tą vietą. Tai praeis. 


Galbūt. 

Galbūt jis būtų toliau taip gyvenęs, tik kiek laisviau. Gal- 
būt būtų atsikratęs kablelių ir pasistengęs dažniau pradėti naują 
pastraipą. 

Taip, galbūt vėl būtų ėmęs mums paisyti tas kvailystes apie 
kvėpavimą... 

Ber jis galų gale pasidavė. 

Jos primygtiniams prašymams, jos maloniam šantažui, jos 
mekenančiam balsui, nuo kurio raitėsi telefono laidas. 

Sutinku, atsiduso jis, sutinku. 


Ir nukako vakarieniauti pas savo senus tėvus. 


Jis nekreipė dėmesio į užgriozdintą lentynėlę ir veidrodį ko- 
ridoriuje, atsukęs sau nugarą pakabino lietpaltį ir nuėjo pas juos 
į virtuvę. 

Visi trys elgėsi pavyzdingai, ilgai kramtė kiekvieną kąsnį ir 
labai stengėsi nepaliesti temos, kuri tą vakarą buvo juos subūru- 
si. Vis dėlto, geriant kavą, Mado pagaliau neištvėrė ir „kaip tai 
kvaila, aš vos nepamiršau“ tonu kreipėsi į sūnų, tačiau žiūrėdama 
kažkur per jo petį. 

— Beje, aš sužinojau, kad Anuk Le Men palaidota netoli 
Dransi. 

Jam pavyko išlaikyti tą pačią gaidą. 

— Taip? Maniau, kad Finistere... Iš kur žinai? 

— Pasakė jos buvusio nuomotojo dukra... 

Jis susilaikė nuo tolesnių klausimų. 

— Ką, jau? Pagaliau nukirtote tą seną vyšnią? 

- Buvome priversti... Žinai, dėl kaimynų... Spėk, kiek mums 
tai kainavo? 

Išsisuko. 

Bent jau taip atrodė, bet kai stojosi, ji uždėjo jam ranką ant 
kelio. 

— Palauk... 

Pasilenkė prie žemo stalelio ir padavė didelį rudo popieriaus 
voką. | 

— Andai tvarkydamasi radau nuotraukų, kurios turėtų tave 
nudžiuginti... 

Šarlis įsitempė. 

— Kaip greitai viskas praėjo, - sumurmėjo ji, - pažvelk į šitą... 
Kokie jūs abu buvote mieli... 

Aleksis ir jis buvo suglaudę pečius. Du linksmi komiksų jūrei- 
viukai, rūkantys pypkes ir išpūtę savo mažyčius bicepsus. 

— Ar pameni... tą keistą tipą, kuris visą laiką jus perrengi- 
nėjo... 

Ne. Jis nenorėjo prisiminti. 

— Ką gi, — pertraukė ją, - man jau metas... 

— Pasiimk jas... 

— Ne, ne. Kam jos man? 


Jis jau graibėsi raktų, kai jį pasivijo Anri. 
— Gelbėkit! - pajuokavo jis. - Tik nesakyk, kad ji įdėjo man 
pyrago! 


Šarlis matė, kaip virpa vokas po tėvo nykščiu, matė jo liemenės 
apvadą, nutrintas sagas, baltus marškinius, nepriekaištingai pariš- 
tą kaklaraištį, kurį jis štai jau šešiasdešimt metų pasiriša kiekvieną 
Dievo duotą rytą, standžią apykaklę, perregimą odą, raukšlės su 
baltais plaukeliais, pamirštais skustuvo, ir galiausiai žvilgsnį. 

Santūraus vyro žvilgsnį, kuris visą gyvenimą pragyveno su val- 
dinga žmona, bet ne visada nusileisdamas. 

Ne. Ne visada. 

— Paimk jas. 

Jis pakluso. 

Jis negalėjo atidaryti automobilio durelių, kol tėvas stovėjo 
šalia nejudėdamas. 

— Tėti, būk geras... 


— Ei! Ar negali paeiti į šalį? 


+*-y0- ou) 


— Kaip jautiesi? 


114 


Senasis ponas, jo neišgirdęs, pradėjo išpažintį: 
— Aš gal ne tiek... 


Pravažiavo sunkvežimis. 


Kiek tik leido garvė, Šarlis stebėjo veidrodėlyje jo mažėjantį 
siluetą. 

Kąjis ten suniurnėjo? 

Mes to niekada nesužinosime. Jo sūnus, matyt, tą nutuokė, 
bet užmiršo prie artimiausios sankryžos versdamas žemėlapio 
puslapius. 

Dransi. 


Jam kažkas pypsėjo. Jis sustojo. 

Lėktuvas į Kanadą turėjo išskristi devynioliktą valandą, o ji 
buvo už kelių kilometrų nuo oro uosto. Iš agentūros išvažiavo 
per pietų pertrauką. 

„Drąsi širdis“, koks gražus posakis. 

Ką gi, drąsi širdis leidosi į žygį. 

Susikaupęs, susijaudinęs, nervingas, kaip eidamas į pirmą pa- 
simatymą. 

Juokinga. 

Ir neteisinga. 

Jis ėjo ne į pokylį, o į kapines, ir tas jo sužalotas širdies rau- 
muo buvo suveržtas tvarsčio. 

Jis daužėsi krūtinėje, ir dar kaip. Daužėsi, tarytum ji būtų 
gyva, lauktų po kukmedžiais ir pirmiausia apipiltų jį priekaištais. 
Pagaliau atėjai! Kur taip ilgai užtrukai! Ir kokių baisių gėlių man 
atnešei? Nagi, padėk jas čia ir nešdinamės. Kokia nesąmonė pa- 
skirti man pasimatymą kapinėse... Gal tu kuoktelėjai, ar ką? 

Vėl persūdė... Jis metė akį į gėles. Jos buvo nuostabios... 


Kaip tramdomieji marškiniai, taip. 

Ei, Šarli... 

Aš žinau, žinau... Bet duokite man ramybę... 
Dar keletas kilometrų, ponai kankintojai... 

Mažos Paryžiaus priemiesčio kapinaitės. Jokių kukmedžių, 
tik geležinė tvora, Šventoji Dvasia laidojimo rūsių languose ir ge- 
benės ant sienų. Kapinės su sargu, surūdijusiu vandens čiaupu ir 
cinko laistytuvais. Jis greitai apėjo visus takus. Naujausi, tai yra 


bjauriausi, kapai buvo devintojo dešimtmečio. 


Į jį, tokį sutrikusį, atkreipė dėmesį mažutė moteriškaitė, ener- 
gingai valanti dulkes nuo savo mirusiųjų. 

— Jūs turbūt supainiojot su Mevrezo kapinėmis, dabar žmo- 
nės ten laidojami... Čia mūsų šeimos kapas... Ir vis tiek turėjome 
pakovoti, suprantate, nes... 

— O ar toli? 

— Jūs su automobiliu? 

— Taip. 

— Tuomet važiuokit pagrindiniu keliu iki Lerua-Merleno ir... 
Ar žinote, kur jis yra? 

— Ne... ne... - atsakė Šarlis, kuriam ėmė atrodyti, kad jo puokš- 
tė griozdiška, — bet ėčė... sakykite, aš rasiu... 

— Arba galite surasti taikydami į Leklerką... 

— Hm? 

— Taip, pravažiuokite jį, paskui po geležinkeliu, tada kontei- 
neriai, dešinėje pusėje. 

Na ir nusakė kelią! 


Jis padėkojo ir susimąstęs nuėjo. 


Ir sugniužo net nespėjęs atsisegti saugos diržo. 

Viskas buvo taip, kaip ji sakė: už Lerua-Merleno ir Leklerko 
negyvėlių sąvartynas ir kelių priežiūros tarnybos barakas. Viršuje 
metro linija ir tylūs didieji lėktuvai. 


Stovėjimo aikštelėje konteineriai buteliams ir popieriui, krū- 

mai apkarstyti plastiko maišeliais, betoninių plokščių sienos ap- 


myžčiotos vietinių piešėjų dažais. 
Ne, papurtė jis galvą, ne. 


Nors ir nebuvo pernelyg jautrus. Jo darbas buvo nustatyti, 
kur statytojai susimovė, bet... 

Jo motina, matyt, apsiriko... Arba kažkas kitas apsiriko... 
Namo savininko dukra, kad ją kur bala. Kaip ji nuodijo jai gy- 
venimą... Buvo nesunku įbauginti jauną moterį, kuri viena au- 
gino sūnų ir pavargusi grįždavo namo tuo metu, kai ta beprotė 
vesdavo šikdinti savo sumautus pinčerius į skverą... Aha, dabar 
prisiminė... Ponia Furdel... Viena tų retų asmenų, kurių Anuk 


prisibijojo... Nuoma... Nuoma senei Furdel... 


Ši absurdiška stovėjimo aikštelė buvo paskutinė tos lupikės 
kiaulystė. Pikta išdaiga, liežuvautojos klaida, neteisingai įsimintas 
adresas. Anuk neturėjo su šia vieta nieko bendra. 

Šarlis dar ilgai laikė sugniaužtą ranką ant raktelio, vis dar įkiš- 
to starteryje. 

Tiek to. Greitai viską apeis. 

Gėles paliko automobilyje. 


Vargšai mirusieji... 

Kaip nemaloniai juos turėjo veikti šios beskonybės... 

Marmurinės plokštės, spindinčios kaip plastikiniai virtuvės 
rakandai, dirbtinės gėlės, atverstos porcelianinės knygos su iš- 
moningai išvedžiotomis gyslelėmis, bjaurios pageltusiu akriliniu 
stiklu padengtos nuotraukos, rutuliai prie kojų, trys tūzai, stul- 
binamai panašios lydekos, debiliški kreipiniai, kvaili sielvartingi 
posakiai. Ir visa tai išraižyta amžinybei. 

Auksinis vokiečių aviganis. 

Ilsėkis, šeimininke, aš budžiu prie tavęs. 

Gal taip blogai ir nebuvo, šiek tiek švelniau, bet mūsų herojus 
buvo nusprendęs visko nekęsti. 


Tiek danguje, tiek žemėje. 


Tipiškos prancūziškos kapinaitės, kaip Amerikos miestai pa- 
dalintos į kvadratus. Sunumeruotos alėjos, kvadratiniai žemės 
lopeliai, rodyklės sieloms B12 ir amžinatilsiams H175, chronolo- 
giškai išdėstytos alėjos, jau atšalusieji priekyje, dar drungni toliau, 
susmulkintas žvyras, viena vieta perdirbamoms atliekoms, kita — 
Kinijoje pagamintam šlamštui ir nuolatos, nuolatos tų prakeiktų 
traukinių dundesys, drumsčiantis amžinąjį miegą. 

Maištavo architektas. Vis dėlto turėtų būti normos, įpareigo- 
jančios gerbti mirusiuosius, ar ne? Nors minimaliai! Kad jie turė- 
tų bent truputį ramybės, negi tai nenumatyta? 

Bet ne... Kai dar buvo gyvi, jais niekas nesirūpino, sugrūdo į 
barakus, už kuriuos jie mokėjo trigubai, nes buvo įsiskolinę dvi- 
dešimčiai metų į priekį. Kodėl tatai turėjo pasikeisti jiems pakra- 
čius kojas? Ir kiek jiems kainavo šis amžinas vaizdas į sąvartyną? 

Ak... galų gale tai jų problema... Bet jo mieloji? Jei ras ją šiame 
šiukšlyne, tai... 

Drąsiau. Pabaik sakinį. Ką tu padarysi, kvaily? Ar imsi rausti 
žemę, kad ją iš ten ištrauktum? Gal nupurtysi dulkes nuo jos si- 
jono ir ją apkabinsi? 

Bergždžios kalbos. Jis mūsų vis tiek neklauso. Sunkvežimio 
ratai pasiglemžia kelis plastikinius prekybos centro maišelius ir 


bloškia juos tolėliau. 

Tai jau buvo ne fiatas, netgi ne „Žvaigždžių karų“ erdvėlai- 
vis, o jos sėkmės metais įsigytas pirmas 24xjas automobilis, mažas 
raudonas RS, kai jiems buvo gal po dešimt metų... O gal po vie- 
nuolika... Ar jie jau lankė koležą? Jis nebepamena... Anuk buvo 

kitokia negu visada. Labai gražiai apsirengusi ir jau nebesijuokė. 
Rūkė cigaretę po cigaretės, pamiršdavo išjungti lango valytuvus, 
nesuprato anekdotų apie Petriuką ir kas penkias minutes kartojo, 
kad turime nepadaryti jai gėdos. 

Berniukai atsakinėjo „taip taip“, bet nelabai suprato, ką gali 
reikšti „nepadaryti gėdos“, kai Petriukas išgeria visą savo tėvo alų 
ir prisiusioja į tėvo bokalą... 

Ji važiavo pas savo tėvus, kurių nebuvo mačiusi metų metus, 
ir pasiėmė į šį žygį Šarlį. Galbūt dėl Aleksio. Kad apsaugotų jį nuo 
to, kas ją vertė taip nervintis. Be to, jautėsi tvirtesnė girdėdama, 
kaip jie kikena ant užpakalinės sėdynės taukšdami apie pimpaliu- 
kus, dešreles ir visa kita. 

— Kai būsime pas senelę, pamirškit Petriuką, gerai? 


— Taiip... 


Jos šeima gyveno Reno priemiestyje, visiškoje dykynėje. Tai 
Šarlis prisiminė labai gerai. Ji ieškojo kelio, važiavo lėtai, plūdosi, 
skundėsi, kad nieko neatpažįsta, o jis, kaip ir po trisdešimt pen- 
kerių metų Rusijoje, negalėjo atitraukti žvilgsnio nuo tų užsto- 
jančių vaizdą naujutėlių daugiaaukščių, kurie jau tada jam atrodė 
be galo nykūs... 

Nebuvo nei medžių, nei parduotuvių, nei dangaus, langai 
buvo mažulyčiai, balkonai prigriozdinti daiktų. Jis nieko nesa- 
kė, tačiau buvo truputį nusivylęs, kad kažkuri jos dalis kilusi iš 
šios aplinkos. Jis manė, kad į jų gatvę ji atkeliavo jūra... Švento- 
jo Jokūbo kriauklėje... Kaip tame pavasario paveiksle, kurį taip 
mėgo Edita. 


Ji vežė kalnus dovanų ir liepė jiems susikišti į kelnes marš- 
kinius. Automobilių stovėjimo aikštelėje juos netgi sušukavo, ir 
tada jie suprato, kad „nepadaryti jai gėdos“ reiškia elgtis kitaip 
negu visada. Ir jau nedrįso ginčytis, kuris iš jų gaus teisę paspausti 


lifto mygtuką, ir matė, kad ji kylant į viršų išblyško. 

Netgi balsas pasikeitė... Kai apdalino visus dovanomis, jos 


motina išnešė jas į sandėliuką. 


Grįžtant atgal Aleksis paklausė: 

— Kodėl jie jų net neišvyniojo? 
Ilgokai parylėjusi, ji atsakė: 

— Nežinau... Gal pasidėjo Kalėdoms... 


Visa kita gaubia migla. Šarlis prisimena, kad buvo visko daug 
valgyti ir kad jam skaudėjo pilvą. Kad tuose namuose tvyrojo 
keistas kvapas. Kad visi kalbėjo per garsiai. Kad televizorius visą 
laiką buvo įjungtas. Kad Anuk davė pinigų savo jaunesnei sesei, 
kuri buvo nėščia, taip pat broliams ir tėčiui vaistams. Ir kad nė 
vienas jai nepadėkojo. 

Kad jiedu su Aleksiu nusileido pažaisti į šalia esantį tuščią 
sklypą, kad jis vienas sugrįžo, nes prisireikė į tualetą, ir paklausė 
stambios moters, kuri jam atrodė griežta: 

— Atsiprašau, ponia... Kur yra Anuk? 

— Apie ką tu kalbi? - šiurkščiai tarė ji. 

— Ėė... Anuk... 

— Nepažįstu tokios. 

Ir ji burbėdama nusisuko į kriauklę. 

Ber Šarliui žs žikryjy skaudėjo pilvą. 

— Aleksio mamytė... 

— Ak! Tu turi galvoje Anik? 

Kokia bjauri buvo jos maloni šypsena... 

— Mano dukters vardas Anik! O Anuk čia nėra! Tik maži vai- 
kai paryžiečiai ją vadina Anuk... Dėl to, kad jai gėda, supranti? Bet 
čia ji Anik, įsikalk sau į galvą, berneli. Ir kodėl tu taip raivaisi? 

Priėjo jos vyresnioji dukra ir parodė jam tualetą. Kai jis iš ten 


išėjo, Anuk jau rinko jų daiktus. 


— Aš su jais neatsisveikinau... - pasakė Aleksis sunerimęs. 

— Nieko tokio. 

Ji pataršė jam plaukus. 

— Eime, mano princai... Dingstam iš Čia... 

Ilgą laiką jie nedrįso nieko kalbėti. 

— Tu verki? 

— Ne. 

Tyla. 

Paskui ji pasitrynė nosį. 

— Na, gerai... Taigi nueina Petriukas su mama į parduotuvę 
ir sako: „Mama, aš noriu nusičiurkšt.“ Ta atsako: „Vaikeli, taip 
negražu kalbėti, sakyk, kad tu nori dainuoti, ir aš jau žinosiu, 
ką daryti.“ Po savaitės Petriukas guli su močiute naktį vienoje 
lovoje ir sako: „Močiute, aš noriu dainuoti!“ - „Ką tu, Petriuk, 
dabar juk naktis!“ — „Bet aš labai noriu!“ - „Tada padainuok 
man į ausį!“ 


Ir ji kvatojosi iki ašarų. 


Vėliau, važiuojant autostrada, kai Aleksis jau užmigęs: 

— Šarli? 

— Ką? 

— Žinai, aš todėl dabar prašau mane vadinti Anuk, kad tas 
vardas man labiau patinka... 

Jis išsyk neatsiliepė, nes suko galvą, kaip šauniau atsakyti. 

— Ar supratai? 

Ji palenkė žemyn veidrodėlį, kad sugautų jo žvilgsnį. 

Bet jis nerado tinkamo atsakymo. Todėl tik papurtė galvą ir 
pritariamai nusišypsojo. 

— Kaip tavo pilvas, jau geriau? 

— Geriau. 

- Žinai, man irgi taip būdavo, - pasakė ji kiek tyliau, — susuk- 
davo pilvą, kai... 


Ir ji nutilo. 

Šarlis nesitikėjo, kad tai prisimins. Tai kodėl staiga atlėkė šis 
bumerangas? Pamirštos dovanos, šimto frankų kupiūra ant stalo 
ir tas butas, dvokiantis pridegusiais riebalais ir gaižiu pavydu? 

Todėl, kad... 

Todėl, kad J93 numeriu pažymėtos vietos antkapyje virš iš- 
raižytų datų buvo parašyta: 

ANIK LE MEN 


„Šūdžiai...“ — buvo vienintelis pamaldus įo ištartas žodis. 
p J 


Sparčiu žingsniu grįžo prie automobilio, atidarė bagažinę ir 
ėmė raustis tarp joje esančių daiktų. 

Ten rado fuorescencinį statybininko žymeklį. Pakratė jį, at- 
siklaupė prie antkapio, pasvarstė, kaip ištaisyti raidę, paskui nu- 


sprendė užbraukti visą vardą ir užrašyti ant viršaus teisingą. 


Saunu! Aplodismentai! Kokia narsa! 


Koks puikus pagerbimas! 
Atsiprašau. 
Atsiprašau. 


Senutė, einanti prie gretimo kapo, raukdama antakius atidžiai 
pasižiūrėjo į jį. Jis uždarė žymeklį ir atsistojo. 

— Ar jūs esate iš šios šeimos? 

— Taip, - patikino sausai. 

— Na, aš to klausiu todėl, - jos burna persikreipė, - kad... čia 
yra sargas, bet... 

Šarlio žvilgsnis ją sutrikdė. Ji truputį parvarkė kapą ir atsisvei- 
kino su juo. 

Ji, matyt, buvo pono Moriso Lemero žmona. 

Moriso Lemero, kuriam jo bičiuliai medžiotojai buvo pado- 


vanoję gražią lentą su puikiu šautuvo reljefu. 

Svajonių kaimynas, ar ne, Anuk? Bet pasakyk man... Ar tau 


čia tikrai gerai?.. 


Kai jau ruošėsi palikti tą vietą, pastebėjo žmogų, kuris turėjo 
būti „sargas, bet...“ 

Jis buvo girtas kaip dūmas. 

Šrai kaip... 

Viskas aišku. 


Kai sėdo į automobilį, į nosį padvelkė nemalonus gėlių kva- 
pas. Išmetė jas į šiukšlių konteinerį ir pažvelgė į laikrodį. 
Gerai. Prieš įsėsdamas į lėktuvą dar turės laiko paskambinti 


tam asilui. 


Jo asistentė mėgino su juo keletą kartų susisiekti, jis neatsakė, 
paskui visai išjungė telefoną. 

Žvilgsnis įremtas į tolį, nykščio nagas giliai įsmeigtas į vairo 
apvalkalą, akimirką jam ėmė suktis galva. 

Apsigręžti... Pameluoti, kad įvyko avarija... Dėtis, kad nespė- 
jo į lėktuvą, pridurti „tik per plauką“, apvažiuoti Paryžių, įsukti 
į autostradą, nuvykti Kažkur, nueiti į X gatvę, atidaryti aštuntu 
numeriu pažymėtas duris. 

Pagaliau jį rasti. 

Ir trenkti kumščiu į snukį. 


Jis galėjo tai padaryti jau prieš dvidešimt metų... Bet nesigai- 
lėjo dėl to, per tą laiką priaugo mažiausiai dešimt kilogramų ir 
sukaupė daugiau pagiežos. Jo žandikaulis tai pajus. 


Bet ne. Mažasis Rokis su tvido švarku pamirksėjo ir vėl įsuko 
į kairiąją juostą. Jis sutiko. Panuobodžiaus vienoje Toronto Park 
Hyatt konferencijų salėje ir sugrįš su pilna galva ir kuprine Bus/ding 


Technology idėjų, nors jos nesugrąžins jam nei gervių, nei tikėjimo. 

Taip... Ir čia būtų neaiškumų dėl jo nekrolo... Sakote, archi- 
tektas? 

Oi! Aš visai pamiršau... Keista, bet visus tuos metus jam atrodė, 
kad yra agentūros variklis... Variklis. Taip, tas žodis. Mažas asilas už- 
rištomis akimis, iš paskutiniųjų sukantis ratus aplink savo šulinį. 

O kurgi tėvo Žano Pruvė ranka, ar ji prapuolė šiose dulkė- 
se? Kur valandos, praleistos prie Albero Laprado užrašų tuomet, 
kai kiti kolekcionavo Paninio paveiksliukus? Ir prie Le Toronė 
vienuolyno? Kur įžymiojo Alvaro mintys? Kur visos tos studijų 


kelionės, kurioms užsidirbdavo pinigų vien eskizais... 


Ir vis Anuk Le Men pėdsakas toje sumaištyje, kuri buvo jo 
karjera ir gyvenimas... 

Mat ji, taip, ji dvejodavo, ji paspjaudė į delną, kad priplotų 
styrančius jų plaukų verpetus, numetė ant žemės visus ryšulius, 
uždarinėdama bagažinę, ir staiga ėmė su jais šiurkščiai kalbėti, 
bet tai nesutrukdė jai atsigręžti, pasekti to sumišusio berniuko, 
laimės kūdikio, žvilgsnį, taip pat pakelti galvą ir pamačius, kur jis 
žiūri, rimtai pasakyti: 

— Šarli... Tu labai gerai pieši... Kai užaugsi, turi tapti architek- 


tu... Ir neleisti žmonėms taip statyti... 


Tas mažas berniukas, kuris labai gerai piešė, kuris droviai nu- 
leidžia akis, kai Pavlovičius suglamžo jo vokus, kuris paprastai 
keliauja verslo klase, kuris dalyvaus nereikalingoje, nors be galo 
brangioje konferencijoje penkių žvaigždučių viešbutyje, kur — 
kaip pažymėta programoje — galės naudotis SPA paslaugomis su 
vandens kriokliais ir srovėmis, ir kuris veikiausiai ten snūduriuos, 
nes bus persirijęs, šis vargšas, kuris pražiopsojo išvažiavimą iš an- 
tro terminalo ir laukė savo skardinėje, baubė. 

Baubė. | 

Mat jam buvo pikta stovėti tūkstančių automobilių eilės gale. 

Mat turėjo darsyk apsukti visą ratą. 

— Alio? 

Deja, atsiliepė ne jis, negana to, balsas skambėjo kaip varpelis. 

— Ėčė... ar aš paskambinau Aleksiui Le Menui? 

— Žinoma... — toliau kalbėjo balsiukas. 

Jis sutriko. 

— Ar galėčiau su juo pakalbėti? 

— Tėti! Telefonas! 

Tėti? 

To betrūko... 

Ir visa, ką kartojo sau apie valandą automobilių stovėjimo 
aikštelėje, eskalatoriuose, įvairiose eilėse, prie milžiniškų įstiklin- 
tų angų: kaip jis prisistatys, kokius pasakys pirmuosius žodžius, 
kaip jį puls, įgels, jo pyktis, pagieža, neapykanta, širdgėla, - visa 
tai subliūško. 

Viskas, ką buvo sumanęs jo puolimui per visus tuos metus, 
virto tokiais žodžiais: 

— Tu... tu turi vaiką? 

— Kas čia kalba? - pasigirdo sausas klausimas. 

Viešpatie. Jis, mūsų superherojus, visiškai nebuvo numatęs 


tokių dalykų... 


— Cia tu, Sarli? 


— Taip. 

Jo balsas tapo švelnesnis. 

Per daug švelnus, deja. 

— Tikėjausi, kad paskambinsi. 

Ilga cyla. 

— Taigi tu gavai mano laišką? 

Plyšys dar padidėjo. Grėsmingai. Jis atsistojo, nulindo į kam- 
pą, prispaudė kaktą prie sienos ir užmerkė akis. Pasaulis aplink jį 
tapo... pernelyg karštas. 

Nieko. Praeis. Nuovargis. Nervai. 


— Ar tu dar klausai? 

— Taip, taip... Atsiprašau, aš esu oro uoste... 

Jam buvo gėda. Gėda. Jis pakėlė galvą. 

— Bet viskas gerai... Aš klausau... 

— Aš klausiau, ar tu gavai lai... 

— Žinoma. Argi kitaip tau skambinčiau? 

— Nežinau! Gal šiaip! Norėdamas sužinoti, kaip man sekasi... 

— Liaukis. 

Štai ir vėl. Vėl tas saldus tonas, kuriuo prabildavo, kai norėdavo 
kam nors apdumti akis. Ir Šarlis vėl įsiuto, vėl viską prisiminė. 

— Tu negali jos ten palikti... 

— Atsiprašau? 

— Tose sušiktose kapinėse... 

Aleksis ėmė juoktis, tai skambėjo bjauriai. 

— Cha! Cha! Tu vis toks par, kaip matau... Toks pat puikus 
princas ant balto žirgo, ar ne? Vis toks pat pasipūtėlis, Balanda! 

Paskui jo balsas visiškai pasikeitė. 

— Bet pasakyk man... Ar tu išdygai ne per vėlai, a? Ei! Ar tavo 
kuinas ne nusiplūkęs? Čia nėra daugiau ko gelbėti, ar aišku? 

— Aš negaliu jos ten palikti, aš negaliu jos ten palikti, - su- 
šnypštė jis, — bet ji negyva, seni! Ji negyva! Ir žinai ką, jai nesvar- 
bu, kur guli, čia ar kitur, jai į tai nusišikt... 


IL 


Akivaizdu, kad jis ir pats tai suprato. Juk jis buvo raciona- 
lesnis. Metodiškas, linkęs į matematiką, geras mokinys, tvar- 
kingas, klasės seniūnas, klusniai viską vykdantis... Bet... Bet ne 
šiandien... Šiandien kažkas perdegė ir gindamasis jis teįstengė 
išspausti: 

— Tu negali jos ten palikti... Tokių vietų ji visada neken- 
tė. Dykynė, socialiniai būstai, rasizmas... Nuo to ji visą laiką 
bėgo... 

— Ką... Čia paistai apie rasizmą? 

— Jos kaimynas... 

— Koks kaimynas? 

— Iš gretimo kapo... 

Jis sutriko. Pacylėjo. 

— Pala... Ar čia prie telefono tikrai Šarlis Balanda? Mado ir 
Anri Balanda sūnus? 

— Aleksi, prašau tavęs... 

— Klausyk, ką tu čia paistai? Rimtai... Gal kvanktelėjai? Gal 


plyta ant galvos užkrito? Ar kartais nepamiršai šalmo? 


- Alio? 

— Be to, tas šiukšlynas... 

— Tuoj ateinu! - šūktelėjo jis virš mikrofono, - pradėkit be 
manęs! - Koks šiukšlynas, Šarli? Kokios... 

— Klausau. 

— Po tiek laiko... Man reikia tau pasakyti kai ką labai svarbaus... 

— Klausau. 

Jis - hm - iškilmingai kostelėjo. 

Šarlis užsidengė kitą ausį. 

— Mirę žmonės, na, jie, supranti... jie jau nieko nebemato... 

Koks šunsnukis! Tikiesi, kad pasakys kažką rimta, o jis iš ta- 
vęs pasityčioja. Koks buvo, toks ir liko. 


Jis išjungė telefoną. 

Dar neužkėlęs kojos ant lėktuvo trapo, pajuto po kojomis 


tuštumą: pamiršo jo paklausti paties svarbiausio. 


**k k 


Jiems buvo paduota šampano, ir jis, pasinaudojęs proga, pra- 
rijo pusantros tabletės migdomųjų. Idiotiškas kokteilis, jis tai 
puikiai suprato, bet dabar buvo nesvarbu, viena kvailyste daugiau 
ar mažiau. 

Jau daugelį savaičių jo gyvenimas buvo pilnas nepageidauja- 
mų pašalinių efektų, ir nieko, ištvėrė, todėl... Geriausiu atveju jis 
po keleto minučių kris į miegą, blogiausiu - apsikabins klozetą. 

Taip, išties būtų neblogai viską išvemti... 

Ir atsikimšo kitą buteliuką. 


Kai traukė dokumentus, po sėdyne nukrito jo tėvų laiškas. 
Puiku. Tegu jis ten ir lieka. Jis turi savo planų. Kas juokinga, ne- 
pražudo, tiesa, bet metas imtis rimto darbo. Jis nebepakęs savęs 
tokio, kokiu buvo virtęs: nuolaidaus. 

Gerai, gerai. Viską šalin. Prisiminimus, bejėgiškumą ir dejo- 
nes. Įkvėpkime oro! 

Atleido kaklaraištį ir prasisegė apykaklę. 

Veltui. 


Pamiršo, jog sėdi hermetiškoje kapsulėje. 


Kai atsipeikėjo, buvo tiek suprakaitavęs, kad švarko petys 
buvo sudrėkęs. Jis pažvelgė į laikrodį ir nepatikėjo: miegojo tik 
valandą ir penkiolika minučių. 

Septyniasdešimt penkios minutės atokvėpio... Daugiau jam 


nebuvo duota. 


Jo kaimynė buvo su miego kauke. Jis uždegė savo pusėje lem- 


putę, persikreipęs pakėlė voką, nusišypsojo pamatęs puikias ta- 

tuiruotes ant mažųjų jūreiviukų dilbių, pagalvojo, kas galėjo jas 
padaryti, užmerkė akis. Taip... Jo motina buvo teisi... Tai padarė 
jis... Tas mažas žmogelis dažytais plaukais... Norėjo pamatyti jo 
veidą, prisiminti jo vardą, balsą, aptiko jį prie mokyklos tvoros ir 
grįžo atgal. | 

Mes taip pat. 


-II- 


— Ar GA? 

— Taip... 

— Kas jam yra? 

— Aš nieko nežinau, nervų krizė... Ar dar turi ledukų? - pa- 
klausė ji savo kolegės, nekantraujančios kitoje vežimėlio pusėje. 


Skrendant kažkur virš vandenyno, vienas jų keleivis atsisegė 
saugos diržą. 

Jis raudojo užsidengęs veidą rankomis. 

— Are you all right? - sunerimo jo kaimynė. 

Jis neišgirdo, nes buvo paskendęs savo jausmuose, plakamas 
senų audrų, atsistojo, peržengė ją, įsikibo į atramą galvai, nėrė už 
užuolaidėlės ir, pamatęs tuščią eilę, susmuko ten. 

Verslo klasės pabaiga. 


Prilipo prie langelio ir jis iškart aprasojo. 


Jam buvo atsiųstas stiuardas. 

— Pone, gal jums pakviesti gydytoją? 

Šarlis pakėlė galvą, bandė jam nusišypsoti ir panaudojo savo 
šūdiną slaptąjį ginklą: 

— Aš tik pavargęs... 


* Kas jums? (Angl.) 

Stiuardas nusiramino ir paliko jį ramybėje. 

Kaip reta netinkamas posakis. 

Ramybėje? Kada gi jis gyveno ramybėje? 

Paskutinį kartą, kai būdamas šešerių su puse žingsniavo Ber- 
telo gatve su savo naujuoju draugu. 

Berniuku iš jo klasės, pavarde Le Menas, ką tik apsigyvenusiu 
šalia jų. Jį pastebėjo nuo pat pirmos dienos, nes buto raktą jis ne- 
šiojo pakabintą ant kaklo. 

Nešioti namų raktą ant kaklo tuo metu buvo neįprasta. Per 


pertraukas tai darė jį dėmesio centru... 


Tas berniukas jau keletą kartų buvo pas jį svečiavęsis, o tą die- 
ną buvo jo eilė, ir Aleksis maudamasis batus pasakė: 

- Žinok, turim netriukšmaut, nes mano mama miega... 

— Ką? 

Šarlis buvo nustebintas. Kaip gali mama po pietų miegoti? 

— Arji serga? — paklausė jis labai tyliai. 

— Ne, ji yra seselė, rytą išeina labai anksti ir po pietų dažnai 
prigula... Matai, jos kambario durys uždarytos... Tai mūsų sutar- 
tas ženklas... 


Viskas jam atrodė siaubingai romantiška. Tai buvo žaidi- 
mas. Reikėjo taip stumdyti automobiliukus, kad jie nesusidurtų, 
šnabždėtis, čiuptelėjus vienas kitam už rankovės, ir patiems atsi- 
pjauti pyrago. 

Jie buvo vieni, vieni visame pasaulyje, ir krūpčiojo net nuo 


limonado šnypštelėjimo... 


Taip, ramybė jau tada nebuvo akivaizdi, nes kiekvieną kartą 
praeidamas pro jos duris pajusdavo, kaip daužosi jo širdis. 

Truputį. 

Lyg už jų būtų Miegančioji Gražuolė ar kokia nors kita, dar 
labiau pavargusi, užburta, gal net subjaurota princesė. Jis tipeno 

ant pirštų galų, sulaikęs kvėpavimą, atsargiai statydamas kojas, 
kad nepargriūtų ant medinių grindų, kol priėjo savo bičiulio 
kambarį. 

Tas koridorius buvo tarsi virš krokodilų knibždėlyno kaban- 


tis tiltas. 


Jis nesyk lankėsi pas draugą, ir visada tos uždarytos durys jį 
žavėjo. 

Jis vis galvodavo, ar tik ji nebus mirusi. Galbūt Aleksis jam 
meluoja... Gal jis visą laiką gyvena vienas ir valgo tik pyragus... 

Galbūt ji panaši į skulptūras iš jų istorijos vadovėlio? 


O gal apdengta tankiu šydu ir tik pėdos išlindusios iš po jo? 


Bet ne, negali būti, nes virtuvės stalas amžinai netvarkingas... 
Kavos puodeliai ir pusiau išspręsti kryžiažodžiai, plaukai, priki- 
bę prie plaukų segtuko, apelsino žievelės, atplėšti vokai ir trupi- 
niai... 

Ir Šarlis žiūrėdavo, kaip Aleksis viską tvarko, lyg iškratyti ma- 
mos pelenines ir sulankstyti jos megztukus būtų pats natūraliau- 
sias dalykas pasaulyje. 

Jo bičiulis būdavo nebe tas, kurį mokytoja prieš keletą valan- 
dų buvo pastačiusi į kampą. Keista. Net jo veidas būdavo pasi- 
keitęs. Jis stovėdavo tiesiau ir raukdamas antakius skaičiuodavo 
nuorūkas. 

Pavyzdžiui, vieną dieną jis papurtė galvą ir pasakė: 

— Fu... Kaip šlykštu. 

Trys nuorūkos buvo įbestos į vos nuvalgytą jogurtą. 

— Jeigu nori, - pridūrė jis sutrikęs, — aš turiu didelę kepurę... 
Milžinišką... Ji guli ant mano naktinio stalelio... 

Jis nusiavė sportinius batelius ir leidosi į ekspediciją. 


Ai, ai... Durys buvo plačiai atidarytos... Eidamas pirmyn nu- 


kreipė žvilgsnį į šalį, o grįždamas atgal neištvėrė neužmetęs akies. 

Antklodė buvo truputį nuslydusi ir buvo matyti jos pečiai. 
Ir netgi dalis nugaros. Jis sustingo. Jos oda buvo tokia balta, o 
plaukai tokie ilgi... 

Jis turėjo eiti toliau, jam reikėjo eiti, jis jau ketino eiti, bet tuo 
metu ji atsimerkė. 

Kokia ji buvo graži... Graži kaip šventose knygose... Tyli ir ne- 
judri, bet apgaubta kažkokios šviesos. 


— Ei... Labas... — tarė ji ir kilstelėjusi pasikišo po galva delną. 


— Tu Šarlis, ar ne? 

Jis negalėjo atsakyti, nes buvo matyti dalis jos... Tiksliau sa- 
kant, dalis jos abiejų... 

Jis nieko neįstengė atsakyti ir davė į kojas. 

— Ką tu darai? Jau išeini? 

- Taip, - suvapėjo Šarlis, nervindamasis, kad negali susitvar- 
kyti su savo batelių liežuvėliais, - man reikia ruošti pamokas. 

— Ei! - sušuko Aleksis. - Juk rytoj šeštadienis... 

Bet durys jau buvo užsitrenkusios. 


Pamirškime tą pavogtą arba prakeiktą ramybę. Tiesą sakant, 
toks teiginys per daug griežtas. Žinoma, Šarlis, atsidūręs gatvėje, 
atsiklaupė, kad tinkamai apsiautų batus, apsuko didžiąją kilpą 
apie mažąją ir nuėjo tvirtu žingsniu. 

Žinoma. 

Dabar jis tik šaipėsi iš to. Nieko sau Švenčiausioji Mergelė... 

Jis šaipėsi iš to mažo berniuko, koks jis tada buvo, apšviesto 
ir apdovanoto malone, bet vis dėlto sutrikusio. Taip, sutrikusio. 
Jis visą laiką gyveno apsuptas moterų, bet nė neįsivaizdavo, jog 
viskas gali taip pasikeisti... 


Ne, jis neprarado ramybės, bet įgijo savotiško nerimo, susijau- 
dinimo, kuris didėjo jam augant ir ilgėjant jo kelnėms. Slepian- 
čioms įdrėskimus, juosiančioms klubus ir vis ilgesnėms. Motinos 
brūžinamoms lygintuvu ir neatitinkančioms tėvo skonio. Vėliau 
atbrizgusioms, susiraukšlėjusioms ir nusėtoms dėmių. Paskui pa- 
siekusioms brandą ir kokybę, įgijusioms nepriekaištingą klostę, 
atvartus, reikalingoms sauso valymo ir galų gale sunyksiančioms 


niūrių kapinių žvyre. 
Pakėlė dokumentus prieš akis ir padėkojo dangui. 


Jam pasisekė, kad atsidūrė lėktuve. Kad skrenda taip aukštai, 


yra pavaišintas šampanu ir blaivus, kad vėl juos atrado, kad prisi- 

minė iš kvapo Nunu, senąją kokotę, kad juos pažinojo, kad buvo 


jų mylimas ir visada tai jautė. 


Tuo metu Anuk jam buvo tikra ponia, bet dabar jis žino, kad 
ne. Dabar jis žino, kad jai turėjo būti dvidešimt penkeri arba dvi- 
dešimt šešeri metai, ir tas amžiaus reikalas, jį taip įkyriai perse- 
kiojęs, galiausiai davė jam pagrindą pasakyti: tai niekada neturėjo 
jokios reikšmės. 

Anuk neturėjo amžiaus, ji netilpo į jokius rėmus ir labai prie- 
šinosi, kad į juos nepakliūtų. 

Ji dažnai elgėsi lyg vaikas. Susisukdavo į kamuoliuką tarp 
jų Žaislų ir apsimesdavo mieganti pro šalį važiuojant prekiniam 
traukiniui. Būdavo nepatenkinta, kai reikėdavo ruošti namų 
darbus, padirbinėjo savo sūnaus parašą, graudžiai atsiprašinėjo, 
galėjo dienų dienas nekalbėti, įsimylėdavo nesvarbu ką, ištisus 
vakarus praleisdavo laukdama telefono skambučio, niūriai į jį 
dėbčiodama ir tikėdamasi, kad jis pagaliau suskambės, pykindavo 
juos klausinėdama, ar yra graži, na... tikrai graži, ir viskas baigda- 
vosi tuo, kad išbardavo juos už tai, jog nieko nėra vakarienei. 


O antra vertus, gelbėdavo žmones, ir ne tik ligoninėje. Tokius 
kaip Nunu ir daugybę kitų. Jie garbino ją kaip svarbiausią iš visų 
stabų. 

Ji nieko ir niekieno nebijojo. Tik žengdavo žingsnį į šalį, kai 
dangus griūdavo ant galvos. Nukęsdavo. Ginčydavosi. Mokėdavo 
už vaišes. Mirksėdavo, gniauždavo kumščius arba rodydavo didįjį 
pirštą, nelygu priešininkas, galiausiai suprasdavo, kad jos niekas 
nesiklauso, padėdavo ragelį, gūžtelėdavo pečiais, pasidažydavo ir 


vesdavosi juos į restoraną. 
Taip, amžius arba amžiaus skirtumas, matyt, buvo vieninte- 


liai skaičiai, kurių neįveikė šis geras mokinys... Paraštėje likęs ne- 


lygybės ženklas... Per daug nežinomųjų... Vis dėlto jis prisimena, 

kokį matė jos veidą paskutinį kartą. Bet jį sutrikdė ne jos raukšlės 
ar baltos ataugusių plaukų šaknys, o... jos atsižadėjimas. 
Kažkoks dalykas, kažkoks žmogus, gyvenimas užgesino šviesą. 


Jam buvo pasiūlyta kavos, balzganos, bjaurios, bet jis su 
džiaugsmu ją paėmė. Siurbčiojo iš karšto plastikinio indelio, pri- 
glaudęs kaktą prie lango stiklo, stebėjo, kaip svyruoja sparnas, 
stengėsi atskirti žvaigždes nuo kitų tolimųjų reisų lėktuvų šviesų, 
atsuko laikrodžio rodykles ir vėl skynėsi kelią per naktį. 


**Xxk 


Antroji nuotrauka buvo daryta jo paties... Jis tai prisimena, 
nes dėdė Pjeras buvo ką tik padovanojęs mažutį „Kodako“ apara- 
tą, apie kurį taip ilgai svajojo, ir jis pirmam kadrui atsiraitojo savo 


Pirmosios komunijos baltinių rankoves. 


Aleksis ir Šarlis buvo ką tik priėję prie Pirmosios komunijos, 
ir visi susirinko jų sodelyje. Po vyšnia, kuri praėjusią savaitę buvo 
nukirsta... Jo dėdė jam iki gyvo kaulo įgriso kartodamas, kad pir- 
miausia reikia perskaityti instrukciją, patikrinti apšvietimą, ar 
gerai įdėta juostelė ir... ar tu bent nusiplovei rankas? Bet Šarlis jo 
nesiklausė: Anuk jau pozavo. 

Ji ištempė plaukų sruogą tarp nosies ir viršutinės lūpos ir mai- 
vydamasi, rodės, siuntė jam iš po šiaudinės skrybėlaitės ūsuotą 
bučinį. 

Jei būtų žinojęs, kad po tiek daug metų taip spoksos į šią nuo- 
trauką, būtų labiau klausęs dėdės patarimų... Nuotrauka buvo 
neryški ir prastai sukomponuota, bet ką padarysi... Tai buvo ji- 
nai... O neryški todėl, kad vaidino juokdarį... 

Taip, ji vaidino juokdarį. Ir ne tik prieš objektyvą. Ir ne tik 
kad išvaduotų Šarlį nuo dėdės žvilgsnio. Ne tik dėl to, kad oras 
buvo puikus ir ji nebijojo fotografo, kuris jautė jai silpnybę. Juo- 

kėsi, laižė savo taurę, kai putos liejosi per kraštus, mėtė jiems sal- 
dainiukus ir netgi iš karamelės pasidarė vampyro dantis, tačiau tai 
buvo tik nukreipiamasis manevras... Kad ji ir visi kiti užmirštų, 
jog visa jos šeima tą dieną, vieninteliai žmonės, kuriems ji galės 
kada nors vėliau pasakyti: „Taip... tai buvo per mažylio Pirmąją 
komuniją, prisimeni?..“, pabuvę už krikštatėvį ir krikštamotę pa- 
sirašant registracijos knygoje, buvo viena kolegė iš darbo ir senas 


komediantas su pašiauštų plaukų kupeta... 


Ak, štai jis... Puikusis Nunu... Apsuptas savo dviejų angeliu- 
kų, išdidus kaip Artabanas, vos aukštesnis už abu, nepaisant batų 
kulnų ir kupetos plaukų. 

— Ei, brangučiai! Būkite atsargūs su žvakėmis! Džekė man 
pripurškė ant galvos tiek lako, kad galiu kaipmat užsiliepsnoti! 
Palieskit ir pamatysite... 

Jie palietė, ir tikrai, plaukai buvo lyg tie įmantrūs cukriniai 
dariniai ant komunijos torto. 

— Ką aš jums sakiau... Na, o dabar šypsokitės! 

Ir jie toje nuotraukoje šypsosi. Šypsosi, švelniai įsitvėrę į jo 
alpakos švarko rankoves, kad nusivalytų pirštus. 


Alpaka... Tai buvo pirmas kartas, kai Šarlis išgirdo šį žodį... Jie 
stovėjo bažnyčios šventoriuje ir žiūrėjo į tolį, apkurtę nuo varpų 
gausmo ir nerimastingai sukdami savo kelnių virveles, nes vėlavo 
Nunu. 

Mado nebežinojo, ką daryti, ir kaip tik tą akimirką, kai jau 
reikėjo eiti į vidų, jie pamatė Nunu, išdidžiai išlipantį iš taksi lyg 
kokiame Kanų bulvare. 

Anuk pradėjo garsiai kvatoti. 

— Mano mielas Nunu.... Tu, tu... atrodai žavingai! 

— Ką tu, - pasakė jis šiek tiek maivydamasis, — čia juk tiktai 
paprastas alpakos kostiumas... Aš jį pasisiūdinau Orlandos Mar- 
šal gastrolėms... 

— O kasji? - paklausiau, kai mes pasukome į zakristiją. 

Gilus atodūsis, suprask, man trūksta oro ir plyšta širdis. 

— Ak... Gera mano bičiulė... bet jai nepavyko prasimušti... 
Gastrolės buvo atšauktos... Dar viena kojų skėtimo istorija, jei 
norite Žinoti... 

Paskui, pabučiavęs savo smilių ir palietęs juo jų kaktas (palik- 
damas ant jų lūpų dažų, geriausio šventinto aliejaus, pėdsakų): 

— Eime, mano mielieji... Ir kai pamatysite šviesą, kad man jo- 


kių pokštų, tik nuleiskit galvas, sutarta? 


Ber ne, Šarlis sukalbėjo „Tėve mūsų“ plačiai išplėstomis aki- 
mis ir gerai matė, kad ji kreivai šypsosi stipriai spausdama savo 
kaimyno ranką. 

Tuo metu jį tai truputį nervino. Ei. Tik ne dabar. Gana. Gal 
ji bent nepradės vėl žliumbti? Bet šiandien... Tokios dangiškos 
emocijos... Teesie šventas Tavo vardas, teesie Tavo valia. Tai 
buvo jos vienintelio vaiko Pirmoji komunija, diena pilna malo- 
nės, mažas ofžcialus atokvėpis šiaip erškėčiuotame gyvenime, o jos 
vienintelė praeitis, vienintelė atrama, vieninteliai pirštai, kuriuos 
ji galėjo laikyti suspaudusi tuo metu, kai kliurksėjo vargonai, buvo 
buvusios Orlandos Maršal bičiulės, kuri avėjo lakuotus batus ir 
ant rausvai violetinio kostiumo buvo pasikabinusi rožinį... 

Tai nieko nereiškė. 

Ir vis dėlto reiškė daug. 


Bet tai buvo nesvarbu. 
Tai buvo jos gyvenimas. 


Jis padovanojo jam parkerį, kuris priklausė „ponui Morisui 
Ševaljė“, bet nuo jo nebebuvo galima nuimti gaubtuko. 

— Na kaip? Argi tavo širdis nesidaužo? - paklausė jis, pastebė- 
jęs sumišusią Šarlio šypseną. 

- Ėė... taip... 

Ir kai mažylis nuėjo toliau, pastebėjęs surauktą Anuk kaktą, 
pajuto pareigą pasiteisinti: 

— Kodėl į mane taip žiūri? 

— Nežinau... Paskutinį kartą man sakei, kad tas sugedęs par- 
keris priklausė Tinui Rosiui... 

— Ak, brangioji... 

Alpakos kostiumo savininkas buvo visai subliūškęs. 

— Svajoti gerai, juk pati žinai... Be to, manau, kad Morisas Še- 
valjįė komunijos proga labiau tinka... 

— Tiesą sakai. Tinas Rosis labiau tiktų Kalėdoms... 

— Cha. Labai juokinga. 

Ji suprunkštė, o jis paniuro. 

— Ak... Mano mielas Nunu... Ką aš daryčiau be tavęs? 

Ir jo dažai raustelėjo. 

Šarlis vėl padėjo nuotraukas ant stalelio. Jis būtų žiūrėjęs to- 
liau, bet tas senas juokdarys kaip visada pasiglemžė visą dėmesį. 
Ir ant jo nebuvo galima pykti. Tai buvo jo teisė, scena, spektaklis, 
„leraksacija“, kaip jis sakydavo... 


Taigi pirmyn, pagalvojo jis, pirmyn. Paskui šunyčius su apy- 
kaklaitėm ir, kol šviesos dar neužsidegė, ponios ir ponai, šį vakarą 
tik jums, tiesiai iš triumfo gastrolių po Naująjį pasaulį prieš jūsų 
nustebusias akis, Didysis, Nuostabusis, Nepakartojamasis, Nepa- 


mirštamasis Nunu... 


*** 


Vieną 1966 metų sausio naktį (pasakodama jam šią istoriją 
daug vėliau, niekuomet nieko neprisimindavusi Anuk šį kartą 
pasinaudojo nuoroda: išvakarėse ant Monblano nukrito boin- 
gas...) kardiologijos skyriuje mirė moteris. Tai yra trimis aukštais 
aukščiau. Taigi už kelių šviesmečių nuo diplomuotos medicinos 

seselės Le Men, kuri tuo metu dirbo šoko skyriuje. Šarlis tyčia 
vartoja šį žodį, nes taip tą skyrių vadino ji, tačiau turimas galvo- 
je greitosios pagalbos skyrius. Taigi ir Anuk geriausiai tinka toks 
apibūdinimas: greitosios pagalbos sesuo. 

Taip, senoji dama mirė, ir ji tai sužinojo, nors ligoninėje vis- 
kas taip įslaptinta kaip niekur kitur. Kiekvienas skyrius turi savo 
švenčių, savų pergalių, savo bėdelių... 

Tačiau naujienos išplepamos koridoriuose, ypač prie kavos 
aparatų... Tą dieną viena jos kolegė pasiskundė keistuoliu, kuris 
ten viršuje jas labai nervina, nes ir toliau kiekvieną dieną eina pas 
mirusiąją su šviežiomis gėlėmis ir stebisi, kad yra nebepriimamas. 
Ji juokėsi ir paklausė, ar negalėtų kas nors parašyti nukreipimo į 
psichiatrijos skyrių. 

Iš pradžių Anuk į tai niekaip nesureagavo. Jos širdis ir plasti- 
kinis puodukas prieš atsidurdami šiukšlių dėžėje buvo vienodai 
sulamdyti. Pasaulis jai buvo įgrisęs iki gyvo kaulo. 

Ir tik tuomet, kai įsikišo apsaugos tarnyba ir uždraudė jam 
lankytis tuose aukštuose, minėtas žioplys pagaliau įžengė į jos 
gyvenimą. Nesvarbu, kuri būtų dienos ar nakties valanda, kai ji 
ateidavo į darbą ar eidavo namo, pamatydavo jį priėmimo sky- 
riuje, sėdintį tarp žalių augalų ir buhalterijos langelio. Prislėgrą, 
kantrų, plakamą skersvėjų, tarp judančios minios, vis persėdantį 
ant laisvos kėdės ir visą laiką spoksantį į lifto duris. 

Iš pradžių ji dar nukreipdavo akis. Jos dalia, jos kančia, suža- 
loti kūnai, nuplikyti kūdikėliai, girtuokliai, per lėti gaisrininkai, 
nesukalbama auklė, piniginės bėdos, jos vienatvė, jos... Ir ji nu- 


sukdavo žvilgsnį. 


Ber vieną vakarą, galbūt kad buvo sekmadienis, o sekmadie- 
niai yra pačios neteisingiausios pasaulyje dienos, kad jos pamaina 
buvo pasibaigusi, kad Aleksis rado prieglobstį pas malonius kai- 
mynus, kad ji buvo pernelyg išsekusi ir nebejautė nuovargio, kad 


buvo labai šalta, kad jos automobilis sugedo ir vien nuo minties, 

jog reikės eiti iki autobuso stotelės, jai užgniauždavo kvapą, kad 
pagalvojusi, jog jis galiausiai padvės, jei ir toliau kiūtos ten ne- 
judėdamas, užuot smukusi pro personalo duris, ji leidosi į savo 


sėkmės kelionę, atsisėdo šalia jo ir nenukreipė akių į šalį. 


Ji ilgai sėdėjo tylėdama, sukdama galvą ir klausdama savęs, 
kaip galėtų priversti jį paleisti iš rankų tą puokštę, kad jis nesu- 
dužtų į tūkstančius gabalėlių, bet nieko negalėjo sumesti ir ga- 
liausiai skaudama galva pripažino, jog jos pačios reikalai pernelyg 
prasti, kad galėtų kam nors padėti. 

— Ir ką? - paklausė Šarlis. 

— Na... Aš paklausiau, ar jis turi ugnies... 

Jis nusijuokė. 

— Cha! Labai originali įžanga! 

Anuk šyptelėjo. Šios istorijos ji dar niekam nebuvo pasako- 
jusi ir stebėjosi, kad taip gerai viską prisimena, nors dažnai net 
pamiršta, koks jos vardas. 

— O paskui? Ar paklausei, ar tos gražios akys jo? 

— Ne. Paskui, kad įgyčiau daugiau drąsos, išėjau užtraukti ke- 
lių dūmų, o grįžusi pasakiau jam tiesą. Papasakojau tokių dalykų, 
kurių dar niekam nebuvau pasakojusi. Niekam... Vargšas, kai da- 
bar apie tai pagalvoju... 

— Ką tu jam pasakei? 

— Kad žinau, kodėl jis čia. Kad pasidomėjau ir sužinojau, jog 
jo mama numirė lengvai. Kad ir aš norėčiau taip numirti. Kad jai 
pasisekė, jog kasdien jį galėjo matyti. Kad viena mano kolegė pa- 
sakojo, jog jis ateidavo kasdien ir iki paskutinės minutės laikė jai 
už rankos. Kad aš jiems pavydėjau, ir jam, ir jai. Kad aš savo ma- 
mos nemačiau jau metų metus. Kad turiu mažą šešerių metų sū- 
nelį, kurio ji net nebuvo paėmusi ant rankų. Kad aš jai pranešiau 
apie jo gimimą, o ji dovanų atsiuntė jam suknutę. Kad tikriau- 
siai taip padarė ne iš piktumo, bet tai dar blogiau. Kad didžiąją 


savo gyvenimo dalį praleidau rūpindamasi žmonėmis, bet niekas 

niekada nesirūpino manimi. Kad dabar esu pavargusi, kad man 
sunku užmigti, kad gyvenu viena ir kartais išgeriu vakarais, nes 
kitaip neužmigčiau iš siaubingo nerimo, jog gretimame kambary- 
je miega vaikas, kurio gyvenimas priklauso nuo manęs. Kad nieko 
nežinau apie jo tėvą, tą vyrą, apie kurį dar galvoju. Kad noriu jo 
atsiprašyti už visą šį pasakojimą. Kad jis taip pat turi rūpesčių, bet 
jam nėra ko grįžti namo, nes ją jau palaidojęs, ar ne? Kad jam ne- 
dera būti tokioje vietoje, jei neserga, nes tai tarsi įžeidimas tiems, 
kurie kenčia, o jei jis vis ateina, vadinasi, turi laiko, o jei taip, ar 
nenorėtų ateiti į Mano namus? 

Kad aš prieš apsigyvendama čia dirbau kitoje ligoninėje ir 
buvau prisiglaudusi pas draugus, kurie pasirūpindavo mano ber- 
niuku, bet dabar jau dveji metai gyvenu viena ir labai vargstu su 
auklėmis, o dėl to, kad jis nuo kitų metų pradės mokytis skaityti, 
pasikeičiau darbo laiką, kad galėčiau būti namie, kai jis grįžta iš 
mokyklos, ir labai pavargstu. Kad jis toks mažiukas, tikras spir- 
gas, vienas pats keliasi rytais, ir aš nuolat nerimauju, ar jis gerai 
papusryčiauja ir... Kad dar niekam to nepasakojau, nes man labai 
gėda... Jis dar toks mažas... Taip. Man gėda. Kad nuo ateinančio 
mėnesio turėsiu dirbti dieną. Kad mano skyriaus vyresnioji se- 
suo man neleidžia pasirinkti ir kad aš neišdrįsau jai nieko pasa- 
kyti... Kad auklės niekada neturi laiko patikrinti vaikų pamokų 
arba priversti juos skaityti, bent jau tos, kurios man pagal kišenę, 
ir kad aš... kad aš, žinoma, jam mokėsiu! Kad mano vaikas labai 
mielas, įpratęs žaisti vienas ir kad... mano namuose nelabai gražu, 
bet vis tiek truputį jaukiau negu čia ir... 

— Ir? 

— Nieko... Kadangi jis tylėjo, pamaniau, ar kartais nebus kur- 
čias arba... Nežinau... Na, truputį nevisprotis, supranti? 

— Ir? 

— Man atrodė, kad viskas trunka labai ilgai, o Dieve! Tikras 
beprotnamis! Ir mudu abu tokie par! Du pamišėliai, sėdintys po 


jukomis... Ak, kai apie tai pagalvoju... Mano padėtis iš tikrųjų tu- 

rėjo būti beviltiška... Norėjau jam padėti, o štai maldauju jį gelbė- 
ti mane... Kaip baisu, Šarli, kaip baisu... 

— Pasakok toliau... 

— Ką gi, pagaliau aš vis dėlto atsistojau! Ir jis atsistojo drau- 
ge su manimi. Aš nuėjau į autobuso stotelę, jis nusekė paskui 
mane. Aš atsisėdau, jis atsisėdo priešais mane ir ak... Aš vos ne- 
kuoktelėjau... 

Ji nusijuokė. 

— Po velnių, maniau sau, čia kažkas ne taip... Aš jį pasikvie- 
čiau, bet ne dabar. Ir ne visam laikui. Gelbėkit! Aš turėjau gerų 
norų, bet, prisiekiu, bijojau... Tarpais jau įsivaizdavau, kad vedu jį 
į policiją... Laba diena, pone komisarė, štai... Tai vargšas našlaitis, 
kuris mane laiko savo motina ir visur paskui mane sekioja... Ką... 
ką man daryti? Staiga nebedrįsau į jį pažiūrėti ir pasijutau visiškai 
mažutė, įsimuturiavusi į savo šaliką. O jis, priešingai, vis spoksojo 
į mane. Beprotnamis... Ir staiga tarė man: „Ranką...“ - „Ką? — 
„Duokit man savo ranką... Ne, ne tą, kairiąją...“ 

— Kojis norėjo? 

— Aš nežinau... Gal pamatyti mano gyvenimą... Įsitikinti, ar 
sakiau tiesą... Taigi jis patyrinėjo mano delną ir paklausė: „Mažy- 
lis... Koks jo vardas?“ — „Aleksis.“ — „Aa?“ Pauzė. „Kaip Bidulja- 
ko...“ O kad aš tylėjau, pridūrė: „Kaip Aleksio Biduljako, žymiau- 
sio visų laikų peilių mėtytojo...“ Ir tuomet, nori tikėk, nori ne, aš 
pasakiau sau, kad vėl susimoviau... Jis atrodė visiškas beprotis su 
močiutės kaklaskare ant galvos... Taip, aš pykau ant savęs... Tie- 
siog ieškai bėdų, ar ne? -— bariau save, apžiūrinėdama savo nagus. 
Po šimts, tai juk tavo vaikas! Ir kokią kuoktelėjusią Merę Popins 
jam suradai?! 

— Arjis buvo išsidažęs ir panašiai? 

— Ne, visai nenupasakojamas... Atrodė kaip labai senas kūdi- 
kis... Jo veidas buvo nesveikai rausvas, akys lyg stiklinės, pirštinės 
minkštutėlės, o apykaklė nelabai švari. Baisu, aš tau sakau... 

— Ar jis atsekė iki pat tavo namų? 

— Taip. Norėjo pamatyti, kur gyvenu. Bet atsisakė užeiti iš- 
gerti. Dievas žino, jei būčiau primygtinai prašiusi, bet ne, nema- 
nau, kad būčiau įkalbėjusi. 

— O paskui? 

— Paskui su juo atsisveikinau. Pasakiau, kad apgailestauju, jog 
įkyrėjau jam savo istorijomis, ir kad jis gali užeiti, kada tik nori. 
Kad visada bus laukiamas ir kad mano vaikeliui labai patiktų jo 
istorijos apie Biduljaką, bet tegu jokiu būdu nebeina į ligoninę... 
Gerai? 

Nuėjau ieškodama savo raktų ir išgirdau: „Ar žinai, brangute, 
kad aš taip pat buvau artistas?“ Aš puikiai galėjau tai įsivaizduoti! 
Paskutinį kartą atsigręžiau atsisveikinti. „Aš dirbau miuzikho- 
le...“ - „A?“ 

Ir tada, mano mielas Šarli, ir tada... Pabandyk įsivaizduoti tą 
sceną... Naktis, jo šešėlis, jo keistas balsas, šaltis, šiukšlių dėžės ir 
viskas... Atvirai kalbant, man buvo labai gėda... Aš jau mačiau 
save kitos dienos laikraščio įvairenybių skyriuje... „Tu netiki ma- 
nimi? — paklausė jis. - Žiūrėk...“ Įkišo ranką į savo apsiaustėlio 
kišenę ir žinai, ką iš ten ištraukė? 

— Nuotrauką? 

— Ne. Balandį. 

— Čia tai bent... 

— Teisybė... Mes juk matėme daug spektaklių su juo, ar ne? 
Ber tas man išliks pats gražiausias... Jis buvo toks keistas, toks se- 
namadiškas, toks poetiškas... Tai buvo... Tai buvo Nunu... Jei bū- 
tum matęs jo veidą... Kaip jis didžiavosi... Ir mano veide atsirado 
plati šypsena, taip ir likau išsišiepusi. Atsigėriau kavos, išsivaliau 
dantis, atsiguliau... Ir žinai ką? 

— Ką? 

- Tą naktį aš pirmą kartą po daug metų... po daug daug metų... 
gerai miegojau. Žinojau, kad jis sugrįš... Žinojau, kad jis rūpinsis 
mumis ir kad... Aš juo pasitikėjau... Jis aiškiai matė, kad mano 


laimės linija trumpesnė negu širdies... Pavadino mane brangute 

ir paglostė savo paukšteliui galvą, rodydamas išpuvusius dantis... 
Jis mus pamils, aš buvau tuo tikra. Ir kaip matai, pirmą kartą ne- 
suklydau... Metai su Nunu buvo patys gražiausi mano gyvenime. 
Arba bent jau ne tokie sunkūs... Ir didysis finalas su fejerverku, 
kuris įvyko po dvejų metų, esu tikra, buvo surengtas jo. Jis buvo 
tas pirotechnikas. Tas buivoliukas buvo mano revoliucija ir... 
Vaje... Kiek daug gero jis mums padarė... 

— Ė... Atleisk man, kad to klausiu, bet... ar visas tas dienas ten, 
ligoninėje, jis buvo su balandžiu kišenėje? 

— Įdomu, kad tu to klausi, nes kaip tik šį klausimą jam užda- 
viau kiek vėliau, bet jis nenorėjo atsakyti... Pajutau, kad jam ne- 
malonu, ir primygtinai nereikalavau. Tik vėliau, praėjus keletui 
metų, vieną dieną, kai jaučiausi ypač prastai ir vėl buvau ant ri- 
bos, jis atsiuntė man laišką. Beje, vienintelį rašytą man... Tikiuosi, 
dar turiu jį... Jis ten rašė labai malonius dalykus, komplimentus, 
kokių man niekas nebuvo sakęs... Taip, tai buvo meilės laiškas, 
kaip dabar manau... ir jis baigėsi taip: 

Ar pameni tą vakarą ligoninėje? Aš žinojau, kad niekada ne- 
grįšiu į namus ir dėl to įsidėjau į kišenę Mistengė. Norėjau ją pa- 
leisti pries... Paskui pasirodei tu, ir aš vis dėlto sugrįžau namo. 

Jos akys spindėjo. 

— Ir kada jis atėjo? 

— Po dviejų dienų... Pavakare... Jis buvo labai pasipuošęs, 
naujai persidažęs plaukus, su rožių puokšte ir saldainiais Alek- 
siui. Mes jam parodėme savo namą, mokyklą, parduotuves, tavo 
namą... Ir... Ir viskas. O kaip buvo toliau, tu žinai... 

Mano akys spindėjo. 

— Vienintelė problema tuo metu buvo Mado... 

— Pamenu... Man buvo uždrausta eiti pas jus. 


— Taip. Bet, kaip matai, jis ir ją apvyniojo aplink pirštą... 


*Xkk 

Tada nedrįsau jai prieštarauti, bet viskas nebuvo taip paprasta... 

Mano mama tikrai nebuvo balta balandėlė, kuri užmerkia 
akis, kai ją glostai paplunksniui. Aleksis visada buvo laukiamas, 
bet man lankytis dvidešimtu numeriu pažymėtame name buvo 


uždrausta. 


Išgirdau naujų žodžių, skirtų Nunu, ir jie nebuvo labai pagar- 
būs. Moralė, padorumas, pavojus. Jie man atrodė visiškai kvaili. 
Koks gali būti pavojus? Gal kad dantys suges nuo jo vis kaišioja- 
mų saldainių? Gal kad pasidarysime kaip mergaitės, nes jis mus 
per daug bučiuoja? Gal kad atsiliksime mokykloje, nes jis mums 
kartodavo, kad esame princai ir kad vėliau mums niekada nerei- 
kės dirbti? Bet, mama... Mes juo netikėjome... Be to, jo pranašys- 
tės niekada neišsipildydavo. Jis mums prisiekė, kad mugės loto 
laimėsime bilietus į Le Mano dvidešimt keturių valandų automo- 
bilių lenktynes, o mes nieko nelaimėjome... 

Ji pagaliau nusileido tik todėl, kad atkakliau siekiau savo. 
Dvylika valandų nieko nevalgiau ir devynias dienas su ja nekalbė- 
jau! Be to, ją truputį išmušė iš vėžių šešiasdešimt aštuntųjų metų 
gegužės įvykiai... Jeigu šis pasaulis ritasi į pražūtį, tai eik ten, sū- 


nau, eik. Eik žaisti rutuliukais... 


Aš ten grįžau, nes ji pasidavė, bet su griežtais nurodymais ir 
laiko limitais. Ir perspėjimais, kuriuose buvo minimi gestai, mano 
kūnas, jo rankos... Tų frazių aš visiškai nesupratau. 

Šiandien, žinoma, tuos dalykus marau kitaip... Ar aš, jei da- 
bar turėčiau vaiką, patikėčiau jį tokiai hibridei auklei kaip Nunu? 
Nežinau... Tikriausiai taip pat dvejočiau... Bet ne... Mums nebu- 
vo ko baimintis... Bent jau niekad nesusidarydavo jokių nepato- 
gių situacijų. Ką Nunu veikdavo naktimis, tai jau kitas reikalas, 
bet su mumis jis buvo pats nekalčiausias iš visų vyrų. Angelas. 
Angelas sargas, kuris kvepinasi „Nurimk, mano širdie“ kvepalais 


ir mums leidžia taikos metu žaisti karą. 

Be to, jis tapo dingstimi. Mano motinai nerimą kėlė Anuk, 
ir dabar aš tai taip pat galiu suprasti. Tėvo susijaudinimas viską 
pasakė. 

Galėjau eiti žaisti rutuliukais, bet atėjo metas, kai negalėjau 
namie ištarti jos vardo. Kas iš tikrųjų buvo atsitikę, aš nežinau. 
Arba per daug gerai žinau. Joks vyras nenorėjo su ja gyventi, bet 
visi buvo pasirengę tvirtinti, jog yra priešingai... 

Kai būdavo linksma ir jai nesvaigdavo galva, ji pasileisdavo 
plaukus ir vaikščiodavo basa, prisimindavo, kad jos oda yra švel- 
ni ir kad... Tada ji spindėdavo kaip saulė. Kur tik eidavo, ką tik 
sakydavo, visi gręždavosi į ją ir norėdavo būti greta. Kiekvienas 
norėdavo paimti jai už rankos, jeigu kas, tai ir prievarta, net jeigu 
jai ir skaudėtų, kad tik bent akimirką nustotų skambėjusios jos 
apyrankės. Bent akimirką. Vienos minos ar žvilgsnio laiką. Ty- 
lėjimo, užsimiršimo akimirką, nesvarbu ko. Nesvarbu ko. Išties. 
Bet tik jam vienam. 


O taip... Ji tikrai prisiklausė daugybės melų... 


Ar aš pavyduliavau? Taip. 

Ne. 

Noromis nenoromis išmokau atpažinti tuos žvilgsnius, ir 
man jau nebuvo baugu. Man pakaks paaugti, ir aš iš paskutiniųjų 
stengiausi. Diena po dienos. Aš pasitikėjau savimi. 

Kita vertus, to, ką apie ją žinojau, ką ji man davė, kas man 
priklauso, jie, visi kiti, niekada negaus. Su jais ji kalbėjo pakeistu 
balsu, kalbėjo per greitai, juokėsi per garsiai, o sa manimi likdavo, 
kokia buvo iš tikrųjų. 

Vadinasi, mane mylėjo. 

Bet kiekgi tada man buvo metų, kad taip kalbu? Devyneri? 
Dešimt? 

Ir kodėl gi pasirinkau ją? Todėl, kad mano motina, kad mano 
seserys, kad mokytojos ir skautų vadovės, todėl, kad visos kitos 
moterys, kurios mane supo, mane nuvildavo. Jos buvo negražios, 

nieko nesuprasdavo, domėdavosi tik tuo, ar aš atmintinai moku 
daugybos lentelę ir ar esu pasikeitęs apatinius. 

Žinoma. 

Žinoma, todėl, kad aš neturėjau kito tikslo, kaip tik augti ir 
pagaliau nusikratyti jomis. 

O Anuk... Ji buvo beamžė, be to, aš buvau vienintelis pasau- 
lyje žmogus, kuris jos klausydavo ir žinodavo, kada ji meluoja, 
niekada nežiūrėjo į mane iš aukšto, nepakentė, kai kas nors mane 
vadindavo mažybiniais vardais, sakydavo, kad mano vardas gra- 
žus ir elegantiškas, kad jis man tinka, ji dažnai klausdavo mano 
nuomonės ir dažnai su ja sutikdavo. 

Ir iš kur man, snargliui, toks pasitikėjimas? 

Po velnių, tai juk ji man tą pasakė! 


Aš pas juos nakvojau, ir prieš išeinant į mokyklą ji mums į 
kuprines įdėjo priešpiečių. 

Per pertrauką mes prisidėjome prie kitų, vienoje rankoje lai- 
kydami po maišelį rutuliukų, kitoje — folija apvyniotą paketėlį. 

— O! - nudžiugo Aleksis, atvyniojęs savo priešpiečius. - Kal- 
bantys pyragaičiai! 

Aš atsitūpęs žymėjau žvyre takelį. 

— Tu esi man ant liežuvio galo, ir Tu mane juokini, - garsiai 
perskaitė jis ir greitai juos suvalgė. 

Aš nusivaliau rankas į kelnes. 


— O kas tau? 

— Man? - paklausiau nusivylęs, kad turiu tik vieną. 
— Na? 

— Nieko... 


— Nieko neparašyta? 

— Man parašyta: „Nieko.“ 

— A... Taip negalima... Na, gerai... Kas pradeda? 

— Pradėk tu, - pasakiau aš ir įsidėjau raštelį į striukės kišenę. 
Mes žaidėme, ir tą dieną aš daug pralošiau... Viską... 

— Ei! Kodėl tu šiandien taip prastai žaidi? 
Aš šypsojausi. Šypsojausi ten, aikštelėje, paskui rikiuotėje lies- 
damas savo kišenę, paskui po suolu ir lovoje, daugelį kartų atsikė- 


lęs, kad pakeisčiau slaptavietę. 
Iki ausų. 


Šarlis ir dabar, beveik po keturiasdešimties metų, neprisime- 
na, kad kada nors būtų sulaukęs veiksmingesnio meilės prisipa- 
žinimo... 

Pyragaitis sutrupėjo, ir jis galiausiai jį išmetė. Jis užaugo, išvy- 
ko, sugrįžo, ir ji juokėsi. Ir jis ja patikėjo. Jis subrendo, sustiprėjo, 
O... O ji numirė. 


Stai ir viskas. 


Nagi, Balanda, juk tai buvo tik pyragaitis... Kažin kaip juos 
dabar vadina retro užeigose? Linksmieji vafliukai. Be to, tu juk 
buvai vaikas. 

Visa tai juokinga, ar ne? 

Juokinga. 

Taip, bet... 


Nebeturėjo laiko teisintis. Jau miegojo. 


Oro uoste laukė vairuotojas su jo pavarde lentelėje. 
Viešbutyje laukė kambarys su jo pavarde televizoriaus ekrane. 
Ant pagalvės šokoladukas ir rytojaus oro prognozė. 
Debesuota. 

Vėl atėjo naktis, o jis nenorėjo miego. Taip ir yra, atsiduso jis, 
vėl kamuosiuosi dėl laiko skirtumo. Anksčiau būtų nekreipęs į 
tai dėmesio, o šiandien jo vargšas kūnas reiškė nepasitenkinimą. 
Jis pasijuto... netekęs drąsos. Nusileido į barą, užsisakė burbono, 
perskaitė vietinę spaudą ir tik po kažkiek laiko suprato, kad židi- 
nio liepsna dirbtinė. 

Kaip ir fotelio oda. Ir gėlės. Ir paveikslai. Medžio apkala. Ir 
lubų lipdiniai. Netgi sietyno patina. Knygos bibliotekoje. Grin- 
dų vaško kvapas. Tos gražios moters juokas bare. Ir paslaugumas 
pono, neleidžiančio jai nulipti nuo baro kėdės. Ir muzika. Žvakių 
šviesa. Ir... Viskas, visut viskas, buvo netikra. Tai buvo turtingųjų 
Disnėjaus pasaulis, ir jis, kad ir kaip gerai šį pasaulį perprato, pri- 


klausė jam. Trūko tik peliuko Mikio ausų. 


Išėjo į šaltį. Vaikščiojo valandų valandas. Matė vien tiktai gyve- 
namuosius barakus. Įkišo plastikinę kortelę į 408 kambario plyšį. 
Išjungė kondicionierių. Įjungė televizorių. Išjungė garsą. Išjungė 
vaizdą. Bandė atidaryti langą. Nusikeikė. Liovėsi bandęs. Panoro 
vėl išeiti ir pirmą kartą gyvenime pajuto patekęs į spąstus. 

3.17 atsigulė 

3.32 paklausė savęs 
4.10 lėtai 

4.14 ir tyliai 

4.31 kąjis čia 

5.03 veikia 


Išsimaudė po dušu. Užsisakė taksi. Grįžo namo. 


Niekada nebuvo tiek daug mokėjęs už lėktuvo bilietą ir pra- 
radęs tiek daug laiko. Ištisos dvi dienos nuėjo perniek. Pražuvu- 
sios. Nesugrąžinamos. Be jokių dokumentų, telefono skambučių, 
sprendimų, atsakomybės. Iš pradžių visa tai jam atrodė keista, o 
vėliau... baisiai egzotiška. 

Jis be tikslo klaidžiojo po Toronto oro uostą, taip pat elgėsi ir 
nusileidęs Monrealyje, nusipirko dešimtis laikraščių, keletą maž- 
možių Matildai, cigarečių bloką ir du detektyvinius romanus, bet 
šiuos pamiršo ant prekystalio. 


Buvo aštuonios valandos ryto, kai atsiėmė savo automobilį. 
Pasitrynė vokus, pajuto, kokie dygūs jo skruostai, ir sudėjo rankas 
ant vairo. 


Susimąstė. 


Nors nematė svarbiausių dalykų esmės, šiame pasaulyje bent 
jau orientavosi geografiškai, pasirinko paprasčiausią sprendi- 
mą, pagailestavo, kad neturi gražesnio automobilio, pripažino, 
kad jam dabar viskas vis tiek, metė žvilgsnį į žemėlapį, atsuko 
nugarą sostinei ir patraukė be maldininko lazdos į Ruaomono 
vienuolyną, turėdamas vieną vienintelį tikslą - pamiršti jo akių 
tinklainėje ir po puspadžiais per kelias savaites susikaupusias 


baisenybes. 

Ir kai vėl iš naujo susidūrė su visa virtine priemiesčių, pramo- 
nės, prekybos, plėtros, gyvenamųjų ir kitų zonų su dar baisesniais 
pavadinimais, jis vėl prisiminė savo siurrealistinį pokalbį su taksi 
vairuotoju tą rytą, kai jis sužinojo apie jos mirtį... Ar jo gyvenime 
yra Dievas? Ne, aišku, ne... O jo architektai yra. Jau seniai. 


Dar didesnę įtaką negu Anuk prašymas, regint tuos betoni- 
nius monstrus, kurie jai padėjo galutinai atsukti nugarą savo šei- 
mai, jo pašaukimui turėjo cistersai. Tiksliau tariant, paauglystėje 
skaityta knyga. Jis prisiminė tai, lyg viskas būtų buvę vakar... Kaip 
jis, susijaudinęs, mažoje mansardoje, priemiesčio name, stovin- 
čiame netoli naujojo aplinkkelio, rijo tą knygą, Fernano Pujono 
„Laukinius akmenis“. 

Jis negalėjo atsitraukti nuo pasakojimo, kaip genialus vienuo- 
lis, sezonas po sezono, praradimas po praradimo, kovodamas su 
dvejonėmis ir gangrena sausoje, nevaisingoje abatijos žemėje pa- 
statė šedevrą. Knyga jį taip pribloškė, kad tebedraudė ją sau dar 
kartą skaityti. Kad bent dalis jo liktų nepaliesta nusivylimo, kuris 
netrukus turėjo ateiti... 


Ne, jis nebeišgyvens iš naujo mokytojo Pauliaus kančių nykioje 
akmenų skaldykloje nei vienuolyno tvarkos, kuriai turėjo paklusti 
broliai, nei siaubingos mulo išverstais viduriais žūties po vežimo 
iena, bet pirmųjų sakinių niekada neužmirš, ir kartais jis vis dar 
tyliai juos kartoja, kad vėl pajustų ochros spalvos akmens grūdėtą 
struktūrą, įrankio kotą ir visą penkiolikmečio dvasinį pakilimą: 

Verbų sekmadienis 

Lietus kiaurai permerkė mūsų drabužius, šaltis sukietino sun- 
ky apsiaustų audinį, sustingdė barzdas, surakino raumenis. Pur- 
vas ištepė mūsų rankas, kojas ir veidus, vėjas mus apipustė smėliu. 
Mums žygiuojant... 

— „.sustirę drabužiai ant mūsų sulysusių kūnų nebesusimeta į 
klostes, - tyliai išdainavo jis, nuleidęs stiklą, kad prasivėdintų. 

Prasivėdintų... Kas čia per žodis? Ei, Sarli... Gal tu norėjai pa- 
sakyti „įkvėpti oro“, ką? 
Taip, nusišypsojo jis ir vėl užsitraukė cigaretės dūmą, tikrai. 


Nuo jūsų nieko nepaslėpsi, aš matau... 


Šiuo metu jau turėjo nuobodžiauti dėdės Piksu sodyboje ir 
klausytis pardavėjų kalbų apie reipforced concrete“, o jis mirksi 
akimis, kad nepražiopsotų išvažiavimo. 

Įkvėpė oro, papurtė sunkų apsiausto audinį ir pasuko šviesos 
link. 

Link savo aplamdytų siekių, savo naivumo, savo jaunystės 
planų arba dar virpčiojančio trupučio savęs. 

Jis sudrebėjo. Nebandė suprasti, ar iš džiaugsmo, ar nuo šalčio, 
ar iš susijaudinimo, pakėlė lango stiklą ir pradėjo ieškoti užeigos, 
kur galėtų gauti tikros kavos ir įkvėpti tikro įsigėrusio tabako kva- 
po, užeigos su tikromis nešvariomis sienomis, su tikromis arklių 
lenktynių lažybomis, su tikrais keiksmažodžiais, su tikrais girtuo- 
kliais, su tikru šeimininku tikrais ūsais ir tikrai blogos nuotaikos. 


Didinga architektūra bažnyčios, kurios matmenis galima Iy- 
ginti su Suasono katedra, remiasi karališkos prabangos ir vienuo- 
liško griežtumo kompromisu... 

Šarlis susimąstęs pakelia galvą ir... nieko nepamato... 

„Euoj po Revoliucijos, toliau rašoma lentoje, markizas Trava- 
lė, vienuolyną pavertęs verpykla, bažnyčią visiškai sugriovė ir jos 
akmenis panaudojo darbininkų būstų statybai. 

Ak? 


Ir kodėl jam nenukirto galvos? 


* Gelžbetonis (angl. ). 

Taigi dabar Ruaomono vienuolyne vienuolių jau nėra. 
Bet yra menininkų rezidencija. 
Ir kavinė. 


Gerai. 


Laimė, išlikęs kluatras. 

Jis perėjo jį sunėręs rankas už nugaros, atsirėmė į koloną ir 
ilgai stebėjo lizdus, kabančius skliauto arkų sankirtose. 

Štai kas tikrieji meistrai... 

Ši vieta ir laikas jam atrodė labai tinkami paskutiniam užuo- 


laidos nuleidimui. 


Labanakt, labanakt, kregždutės. Po jų iškilmingos Pirmosios 
komunijos Nunu neturėjo progos darsyk apsivilkti savo gražųjį 


kostiumą. 


Vieną dieną jis nebeatėjo. Rytojaus dieną taip pat. Ir visą sa- 
vaitę. 

Anuk juos ramino: jis tikriausiai turi kitų reikalų. Manė, gal 
išvažiavo aplankyti savo šeimos, jis, girdi, kalbėjęs apie seserį, ro- 
dos, gyvenančią Normandijoje... Svarstė: jeigu būtų turėjęs rūpes- 
čių, būtų pasakęs, ir... nutilo. 

" Nutilo ir atsikėlė naktį, kad pirmo sutikto butelio paklaustų, 


ar jis ko nors apie jį nežinąs. 


Padėtis kėlė nerimą. Jie viską žinojo apie savo Nunu su dirb- 
tinėmis blakstienomis, jo pasirodymus Bobimo, Tėre de Art, 
„Alhambros“ ir kituose garsiuose kabaretuose, bet nežinojo 
nei jo pavardės, nei kur jis gyvena. Jie buvo to klausę, bet... jo 
žiedai parodė virš Paryžiaus stogų: „Kažkur ten.“ Ir jie daugiau 
neklausinėjo. Jo ranka nusileido, ir „kažkur ten“ jiems atrodė 


labai toli... 

— Norite, kad pasakyčiau, kur gyvenu? Gyvenu savo prisimi- 
nimuose... Pasaulyje, kurio jau seniai nebėra... Aš jums pasakojau, 
kaip mes kaitinome savo rašiklius lempos liepsnoje ir... 

Berniukai atsiduso. Taip, tu mums jau milijonus kartų pasa- 
kojai apie Andrė Mašeną, jo apdainuotus rausvus vyšnių žiedus ir 
baltus obels, Meistrą Jojo ir jo prijaukintas lakštingalas, uždangos 
pakėlimą vakarais ir tą rusą, kuriam surišdavo rankas, ir jis, kad iš- 
gertų butelį vodkos, turėdavo sutraiškyti butelio kakliuką, ir apie 
kabareto „Jokūbo kopėčios“ šeimininkę, kuri uždarė žurnalistą į 
anglių rūsį, ir apie Milordą I' Arsulį ir jo beprotį katiną Žano iš 
Flandrijos, kuris šokinėdavo ant stalų ir kaišiodavo savo snukutį į 
gražių klienčių šampano taures, o paskui jas nešdavo savo girtuo- 
kliui šeimininkui, apie tą vakarą, kai dainininkė Barbara užlipo į 
kabareto L'Ėcluse sceną ir tau reikėjo pasidažyti, nes grimą buvo 
nuplovusios ašaros... 

Dėl tokio mūsų abejingumo Nunu imdavo širsti, ir vieninte- 
lis būdas jį nuraminti būdavo paprašyti, kad pamėgdžiotų artistę 
Frehel. Žinoma, reikėdavo gerokai maldauti, paskui jis išpūsdavo 
skruostus, nukniaukdavo iš Anuk cigaretę, prisiklijuodavo ją prie 


apatinės lūpos, įsispręsdavo į šonus ir imdavo kimiai riaumoti: 


Ei, vyyyrai, bičiuliai, draugužiai mieli! 
Ateikit šįvakar skalauti gerklėčės! 
Progos nepraleiskit, nebūkit kvaili! 

Jis mirė šį rytą tr kas man padėčės! 


Tada jie imdavo kvatotis, susiėmę už pilvų, ir nebereikėdavo 


jokių Rolling Stones. Jie būdavo patenkinti. 


— O kai negyvenu savo prisiminimais, aš gyvenu su jumis, juk 
matote... 
Gerai, bet kur tu esi dabar, visą šį laiką, jei mes esame tavo 


vieta po saule? 

Anuk pasiteiravo ligoninėje, aptiko jo motinos kortelę, pa- 
skambino telefonu garsiajai seseriai, papasakojo jai savo bėdą, iš- 
klausė jos atsakymą, padėjo ragelį ir nuvirto nuo kėdės. 

Kolegės ją pakėlė, pareikalavo pasimatuoti spaudimą ir įkišo į 
burną gabaliuką cukraus, bet ji išspjovė cukrų su seilių čiurkšle. 


Išėję iš mokyklos ir pamatę jos veidą, berniukai iškart supra- 
to, kad Nunu jų daugiau niekada neateis pasiimti. 

Ji nusivedė juos išgerti karšto šokolado. 

— Grimas ir visa kita darė savo, bet žinokit, jis buvo jau labai 
senas... 

— Nuo ko jis mirė? — paklausė Šarlis. 

— Katik pasakiau. Nuo senatvės... 

— Ir mes jo daugiau niekada nepamatysime? 

— Kodėl jūs taip kalbate? Ne... aš... aš jį visada matysiu... 


Tai buvo pirmosios jų laidotuvės, ir berniukai kurį laiką ne- 
siryžo berti ant jo karsto blizgučių ir konfeti: Kas tas Morisas 
Šarpjė? 


Niekas nepriėjo pareikšti jiems užuojautos. 


Alėjos ištuštėjo. Anuk susirado jų rankas, priėjo prie duobės 
krašto ir samurmėjo: 

— Na, Nunu... Ar tau pavyko? Ar sutikai visus tuos nuosta- 
bius žmones, apie kuriuos tiek daug pasakojai? Ten aukštai tu- 
rėtų būti tikra šventė, ar ne? O... tavo mažieji pudeliai? Pasakyk 
mums... ar jie irgi ten? 

Paskui vaikai nuėjo šalin, o ji atsisėdo prie jo kaip prieš dau- 
gelį metų. 

Numetė keletą akmenėlių jam ant galvos, vien kad pažiūrėtų, 
kaip jis dar kartą pakels akis į dangų, ir paskutinį kartą surūkė 
cigaretę jo draugijoje. 

Ačiū, sakė dūmų žiedai. Ačiū. 

Jie tylėdami grįžo namo, ir tuo metu, kai, matyt, visi trys pri- 
pažino, kad gyvenimas yra labiausiai sumautas kabareto numeris 
pasaulyje, Aleksis pasilenkė pastiprinti garso. 

Ferė jiems aiškino, kaip viskas puiku, bet tik todėl, kad tai 
buvo jis ir kad Nunu jį pažinojo dar visiškai mažą, jie sutiko juo 
tikėti tas tris minutes, kol skambėjo prakeikta jo daina. Paskui 
Aleksis išjungė radiją, ėmė kalbėti apie kitus dalykus ir pasiliko 


antrus metus penktoje klasėje. 


Vieną vakarą Anuk, kuriai ta mintis jau seniai nedavė ramy- 
bės, išdrįso paklausti: 

— Pasakyk man, katinėli... 

— Ką? 

— Kodėl tu visada pakeiti temą, kai kalbame apie Nunu? Ko- 
dėl tu niekada neverki, ką? Juk jis buvo svarbus žmogus tavo gy- 
venime, ar ne? 

Jis palinko prie savo makaronų, bet buvo priverstas pakelti 
galvą dėl sūrio siūlų, tada jų žvilgsniai susidūrė, ir jis paprastai 
atsakė: 

— Visada, kai atidarau trimito dėklą, pajuntu jo kvapą. Žinai, 
kažkokį senienos kvapą ir... 

— Ir? 

— Kai imu groti, groju jam ir... 

— Ir? 

— Ir kai man kas nors sako, kad groju gerai, taip yra todėl, kad 


tuomet, man rodos, verkiu... 


Jei būtų galėjusi, tada ji būtų jį apkabinusi. Bet negalėjo. Jis 
nebenorėjo. 

— Jei taip, vadinasi, tu liūdi? 

— Ne! Priešingai! Man gera! 

Užuot atsakiusi, ji nusišypsojo. Šypsenėle su dviem rankomis, 
kurios jį tvirtai apkabino. 

Šarlis pažiūrėjo į savo laikrodį, apsigręžė, žvilgtelėjo į mažytę 
grotą, panašią į Lurdo („Šv. Liudviko takas“ skelbė rodyklė. Ko- 
kia nesąmonė...)... ir patraukė automobilių aikštelės pusėn, kad 


tenai išvemtų savo Dies Irae. 


— Taip... Bet, kaip matai, jis galų gale ir ją apvyniojo aplink 
pirštą... — išgirdo Anuk balsą. 

Jis nebandė jai prieštarauti. Jo motina... Jo motina gana grei- 
savo vieta visuomenėje, puoselėjo gėlių lysves ir visa kita. Paskui 
sugrįžo de Golis ir ji galėjo atsipalaiduoti. 

Tik ne tuo požiūriu. 

— Anuk... 

— Ką, Šarli?.. 

— Šiandien tu man jau gali pasakyti... 

— Ką pasakyti? 

— Kaip jis mirė... 


Tyla. 


— Tu mums sakei, kad nuo senatvės, bet melavai. Juk melavai, 
ar ne? 

— Taip... 

— Arjis nusižudė? 

— Ne. 

Tyla. 

— Tu nenori? 

— Suprask, melas kartais geriau... Ypač šiuo atveju... Juk jis 
mus tiek mokė svajoti... Tais savo stebuklingais triukais, ku- 
riuos jis... 

— Jį suvažinėjo? 

— Nužudė. 

— Aš taip ir žinojau, - subarė ji save, — ir kodėl aš tavęs visada 
klausau? 
Ji nusisuko paprašyti sąskaitos. 


— Matai, Šarli, tu turi tik vieną trūkumą, bet, Dieve brangus... 
kaip liūdna dėl to... Tu esi per daug protingas... Tačiau gyveni- 
me - patikėk manimi - yra dalykų, kurie netelpa į jokius rėmus... 
Patikėk, kai aš čia atėjau ir pamačiau visus tuos skaičiavimus, ku- 
riuos tu užsikrovęs ant savo galvos, kai apkabinau tave, man pa- 
sidarė tavęs gaila. Pamaniau, kad būdamas tokio amžiaus praleidi 
per daug laiko, mėgindamas pakeisti pasaulį pagal save. Aš žinau, 
žinau! Atsakysi, kad tokie yra tavo mokslai ir visa kita... Bet vis 
dėlto. Nuo šios dienos, kai galvosi apie paskutines valandas pa- 
čios nuostabiausios pasaulyje perekšlės, tu jau neįsivaizduosi seno 
pono, kuris užmigo apsigaubęs skara ir prisiminimų užliūliuotas, 
ne, pyk tik ant savęs, širdele, tu grįši prie savo skaičiavimo ma- 
šinėlės, norėsi užsisklęsti, bet negalėsi susikaupti, nes tarp savo 
prakeiktų skliaustelių, pilnų iksų ir igrekų, matysi vyrų tualete 
rastą nuogą senį... 

— Be dantų protezų, be žiedo, be dokumentų ir be... Senį, ku- 
ris beveik tris savaites laukė lavoninėje, kol viena moteris, kuri jo 
gėdinosi, teikėsi jį iš ten ištraukti, prisivertusi — ačiū Dievui, pa- 
skutinį kartą gyvenime - prisipažinti, kad juos sieja kraujo ryšiai, 


nes tas supjaustytas bėdžius buvo jos jaunesnysis brolis... 


Paskui ji palydėjo mane iki mokyklos, apsisuko ir puolė man 
į glėbį 

Ne mane ji norėjo pasmaugti, o Nunu prisiminimus, ir kita 
pamoka man buvo dar sunkesnė, negu ji pranašavo sukandusi 
dantis, bet ne dėl to seno šelmio - juk jis vis dėlto mirė scenoje, 
o dėl to, kad nors ir kaip stengiausi įsivaizduoti etiketę, pririštą 
prie atšalusio kojos piršto, man niekaip nepavyko sukliudyti, kad 

ji nepajustų mano susijaudinimo per kelnes - Viešpatie, kokia 
įmantri frazė! Mano mikas atsistojo ir man buvo gėda, taškas. 
Mūsų smegenys jau dvi valandos buvo bombarduojamos in- 
tegraliniais skaičiavimais, ir ji man galėjo nesakyti, kad esu pro- 
tingas vien todėl, kad suprantu, kur link mokytojas suka... Po 
velnių, priešingai, ji gerai matė, kad esu visiškai sutrikęs! Ir nuėjo 


purtydama galvą. 


Paskui aš, kaip visada, laukiau jos skambučio, kad susitartume 


dėl pietų, ir, pamenu, laukiau ilgai... 


Šis bjaurus ir niekam nereikalingas prisipažinimas, kurį aš, 
mulkis, iš jos visai be reikalo išspaudžiau, reiškė tik tiek: tą dieną 


drauge su Nunu numirė mano vaikystė. 


Grįžti į Paryžių buvo dar per anksti, ten niekas jo ir nelaukė, 
todėl išsiėmė savo užrašų knygelę ir surinko numerį, kuriuo jau 
keli mėnesiai delsė paskambinti. 


— Balanda? Negaliu patikėti! Žinoma, kad tavęs laukiu! 


Filipas Verno buvo Loransos bičiulis. Tipas, praturtėjęs iš 
nekilnojamojo turto... Ar iš interneto... O gal iš nekilnojamojo 
turto internete? Trumpai tariant, tipas, kuris važinėjo juokingu 
automobiliu ir tikriausiai neturėjo laiko nueiti pas dantistą, nes 
be paliovos švelniai baksnojo savo kompiuteriuką drėgnu dantų 
krapštuku. 

Kol tas žmogus jam draugiškai tapšnojo per nugarą, Šarlis vis 
traukėsi po keletą centimetrų ir nesiliovė savęs klausęs, ar ši galin- 
ga, bet trumpoka ranka buvo kada nors apkabinusi jo mylimąją... 

Kai kurie žvilgsniai jį buvo beveik tuo įtikinę, tačiau kai šį 


rytą pamatė jį išlendantį iš savo metalinių vežėčių su aplink ausį 

apvyniotu mobiliuoju telefonu, panašiu į auskarą, jis maloniai 
jam nusišypsojo. 
Ne, nusiramino jis, ne. Ji turi per daug gerą skonį. 


Jie susitarė susitikti šiaurinėje Paryžiaus dalyje, buvusioje 
spaustuvėje, kurią Verno taškas com buvo nusipirkęs už juokin- 
gai mažą kainą (kaipgi kitaip) ir norėjo paversti prabangiu butu 
(plojimai). Dar prieš keletą metų Šarlis būtų nė piršto nepajudi- 
nęs. Jam nepatiko dirbti privatiems asmenims. Arba pasirinkda- 
vo tuos, kurie jį įkvėpdavo. O dabar... Bankai... Bankai vertė jį 
pasispausti ir nedavė ramybės. Tad radęs gana solidų ir didybės 
manijos apsėstą klientą, kuris jam galėjo padėti apmokėti skolas, 
spjovė į savo išdidumą ir ėmėsi darbo. 


— Na? Ką manai? 


Vieta buvo nuostabi. Erdvė, šviesa, medžiagos, netgi tylos ai- 
das - viskas buvo gerai. 

- Jis jau apie dešimt metų stovi tuščias, - pridūrė jis ir sutry- 
nė nuorūką į mozaikines grindis. 

Šarlis jo nesiklausė. Jam atrodė, kad dabar pietų pertrau- 
ka ir kad po minutės sugrįš darbininkai ir paleis savo mašinas, 
prisitrauks taburetes, juokaus, atidarys šimtus nuostabių stal- 
čių, paims šį rašalo buteliuką, užmes akį į virš jų kabantį di- 
džiulį laikrodį švinine apkala, ir viskas ims veikti su pragarišku 


triukšmu. 


Jis paėjo kelis žingsnius į šalį, kad pažvelgtų pro stiklą į 
kontorą. 

Stralčių rankenos, kėdžių atlošai, mediniai antspaudai, sąs- 
kaitų knygų viršeliai - viskas čia gražiai blizgėjo nuo amžiaus ir 
rankų. 

— Ką gi, nieko negali suprasti, kai toks jaukalas, bet įsivaiz- 


duok, kad viskas švaru... Nepakartojama, ar ne? 

Šarlis pasigėrėjo keistu įrankiu, kuris buvo panašus į didina- 
mąjį stiklą, ir įsikišo jį į kišenę. 

— Tiesa? - subarškėjo didžiulių vežėčių raktai. 

— Taip, taip... Nepakartojama, kaip ir sakai... 

— Ir kaip visa tai vertini? Ką tu darytum? 

— Aš? 

— Na taip, tu... žinok, aš jau du mėnesius tavęs laukiu! Ir visą lai- 
ką mokėjau tą prakeiktą žemės mokestį! Cha! Cha! (Jis nusijuokė.) 

— Aš nieko nedaryčiau. Nieko neliesčiau. Gyvenčiau kur nors 
kitur ir atvažiuočiau čia pailsėti. Paskaityti. Pamąstyti... 

— Tu juokauji? 

— Taip, - pamelavo Šarlis. 

— Tu šiandien kažkoks keistas. 

— Laiko skirtumas. Ką gi... Kur planai? 

— Automobilyje... 

— Gerai. Tuomet galim keliauti... 

— Kur? 

— Namo. 

— Bet ar nenori apžiūrėti visko? 

— Ko visko? 

— Nežinau... kitos pusės... 


— Aš dar atvažiuosiu. 


— Bet tu net nepaklausei, ko aš noriu... 

— Ak, - atsiduso Šarlis, - aš žinau, ko tu nori... Tu nori, kad 
viskas liktų šiurkštoka, kaip dabar, bet būtų kiek įmanoma pa- 
togiau. Nori, kad grindys liktų betoninės arba būtų pakeistos 
paprastomis medinėmis, truputį panašiomis į vagonų grindis, tu 
nori tiltelio su stikliniu gaubtu ir turėklų iš nublizginto plieno, o 
ten tu nori virtuvės pagal paskutinį technikos žodį su profesiona- 
lia įranga, kažko panašaus į Boff: ar Bultbaup, manau... Tu nori 
bazalto, granito arba šiferio. Tu nori šviesos, aiškių linijų, kilnių 
medžiagų ir ekologiškumo. Nori didelio rašomojo stalo, užsakytų 

knygų lentynų, skandinaviškų židinių ir, be abejo, filmų demons- 
travimo salės, ar ne? O dėl eksterjero, tai aš turiu kraštovaizdžio 
architektą, kuris tau tiktų, sukurtų p/aukžojantį sodą, kaip jie pra- 
tę sakyti, su rinktiniais augalais ir integruota laistymo sistema. Ir 
vieną tų nerealių baseinų, kuris tau užtikrins gerą vardą. Tokį, 
kuris atrodo visiškai natūraliai, bet vanduo jame geriamas... 

Jis paglostė sijas. 

— Nereikėtų pamiršti namų apsaugos sistemos su automatiškai 
užsidarančiomis durimis, vartais ir kamera, neverta nė minėti... 

— Araš klystu? 

— Ė... ne... Tačiau kaip tu atspėjai? 

— Matai... 

Jis jau buvo lauke ir vis vengė atsigręžti į artėjantį griovimą. 

— Toks mano darbas. 

Palaukė, kol anas pasikamuos su spyna (vaje, net raktų ryšulys 
buvo elegantiškumo pavyzdys...), atsakys savo ausiai, pakoneveiks 
savo žmones ir pagaliau raktus perduos jam. 

— Iki kada galėtum man tai padaryti? 

„Tai“ pats tas žodis. 

— Sakyk... 

— Galiki Kalėdų? 

— Gerai. Iki tada tavo tvartukas bus gatavas... 

Naujasis klientas nepacikliai pasižiūrėjo į jį. Matyt, svarstė, su 
kuo jis mano turįs reikalą — su ožiu ar asilu. 

Šarlis šiltai paspaudė jo mažą leteną ir patraukė prie savo au- 
tomobilio, braukdamas ranka per metalinę tvorą. 

Į panages prilindo atsilupusių dažų dalelių. 

Bent tiek išsaugota, pamanė jis, jungdamas atbulinį bėgį. 


Iki pat namų jis turėjo apie ką galvoti: apie rusų iš HSBC ir 


to kretino su telefonu interesus. Tuo geriau, mat kelyje buvo di- 


delių spūsčių. 

Koks... 
Koks keistas gyvenimas... 


Jam prireikė šiek tiek laiko, kad suprastų, jog labiausiai jį ner- 
vina radijas. Užkimšo burną klausytojams, kuriems tikrai nerei- 
kėjo duoti žodžio, ir apsiramino radęs stotį, kur buvo grojamas 
vien džiazas. 

Bang bang, my baby shot me down, sielvartavo dainininkė. 
Bang bang - būtų pernelyg paprasta, replikavo jis. 

Pernelyg paprasta. 

„Tu esi per daug protingas...“ Ką gi ji norėjo tuo pasakyti? 

Taip, aš kūriau pasaulį pagal save. Taip, aš ieškojau išeities. 
Taip, aš grįždavau namo, kai kiti ieškodavo švarių marškinėlių. 
Taip, aš stengdavausi padaryti jai labai sudėtingų origamių, kur 
melas visada būdavo gerai paslėptas, ir toliau susitikinėjau su 
Aleksiu, leidau jam paversti mano gyvenimą pragaru, turėdamas 
vienintelį tikslą - kad galėčiau jai pasakyti: „Jam viskas gerai“, jai 
ryjant gurkšnį ir nutaisius šypseną, kuri jau buvo skirta ne man. 

Jam viskas gerai. Jis mane apvogė, jis mane apvaginėja ir to- 
liau apvaginės. Jis atėmė iš manęs tėvus, jis traumavo mano sene- 
lę, kad galėtų badytis, bet jam viskas gerai, aš tau prisiekiu. 

Bet ne jai. Manau, ji dėl to ir mirė. Ji buvo jau sena ir turėjo 


silpnybę saugoti prisiminimus... 


Tačiau... Ar ir jis nėra tiesiame kelyje į tenai? Ar ir jo nesuės 
dulkėtų niekniekių rinkinys? 

Galbūt brangių, tačiau kokia jų vertė dabar? 

Kokia jų vertė? 

Bang bang, Port de la Šapel stotelėje, taip arti prie tikslo ir 
taip toli nuo namų, Šarlis pajuto, pajuto fiziškai, kad atėjo metas 
pagaliau viso to amžinai atsikratyti. 

Atsiprašau, bet aš daugiau nebegaliu. 


Cia jau ne nuovargis, čia... pervargimas. 

Bergždumas. 

Taip... Aš vis dar tas vargšas, kuris peržiūrinėja savo namų 
darbus, iš anksto moka nuomą ir gadina akis prie braižymo stalo. 
O juk mėginau jumis patikėti. Taip, mėginau jus suprasti ir sekti 
jūsų pavyzdžiu, tačiau... Kur mane tai atvedė? 


Į spūstis? 


Ir tu, Aleksi, andai su manimi taip iš aukšto kalbėjęsis, su ta 
Korina savo pirkelėje ir šliurėmis, atrodei ne toks pasipūtęs, kai 
atėjau į Keturioliktosios apygardos komisariatą tavęs pasiimti, 
pameni? 

Ne, žinoma, kad nieko nebeprisimeni, bet nors trumpam 
duok man ragelį, kad galėčiau papasakoti, koks tuomet atrodei 
bėdžius... Kiek valandų truko, kol tave aprengiau, stengdamasis 
nekvėpuoti, ir tempiau į automobilį. Tempiau, ar girdi? Ne nu- 
vedžiau, o tempiau. O tu bliovei ir vėl man melavai. Ir tai buvo 
blogiausia. Kad tu po visų tų metų, po mūsų vaikiškų priesaikų 
ir „Žvaigždžių karų“ žaidimų, po Nunu, muzikos ir Klerės, tavo 
motinos ir mano motinos, po visų tų žmonių, kurių aš nepaži- 
nojau, po viso to, ką aplink mane sugriovei, vis dar paistai man 
nesąmones. 

Paskui, kad tu pagaliau užsičiauptum, užvelėjau tau per mar- 
mūzę ir nuvežiau į greitosios pagalbos ligoninę. 

Pirmą kartą nepasilikau su tavimi ir, žinai, aš priekaištavau sau. 

Taip, tą vakarą aš priekaištavau sau, kad nepalikau tavęs pa- 
stipti... 


Tačiau tu, atrodo, išsikapstei. Dabar esi pakankamai stiprus, 
kad galėtum siuntinėti anoniminius laiškus, kad palaidotum savo 
motiną sąvartyne ir juoktumeis man į akis. Juo geriau, juo geriau. 
Bet ar nori, kad aš tau kai ką pasakyčiau? Kai galvoju apie tave, vis 
dar jaučiu tą kvapą. Myžalų. 

Ir vėmalų. 

Nežinau, nuo ko numirė Anuk, bet prisimenu tą sekmadie- 
nio popietę, kai atėjau pas jus prieš grįždamas į savo nakvynės 
vietą... 

Tuomet, matyt, buvau Matildos metų, bet, deja, toli gražu 
ne toks gudrus... Man trūko jos kandumo. Ji dar nebuvo manęs 
išmokiusi nepasitikėti suaugusiais ir apsimestinai šypsotis, kai 
gyvenimas patyliukais daro savo. Aš buvau dar vaikas. Mažas pa- 
klusnus berniukas, kuris jums atnešė pyrago ir perdavė labų die- 


nų nuo mamos. 


Jau seniai buvau jūsų nematęs ir prieš skambindamas į duris 
atsisegiau viršutines baltinių sagas. 

Jaučiausi toks laimingas, kad keletui valandų pasprukau nuo 
savo šventosios šeimynėlės ir galėsiu įkvėpti pas jus gryno oro. Pa- 
sėdėti jūsų netvarkingoje virtuvėje, įvertinti Anuk nuotaiką pagal 
jos apyrankių skaičių, išgirsti ją prašant, kad mums ką nors pagro- 
tum, iš anksto žinoti, kad tu atsisakysi, pakalbėti su ja, sulinkti 
nuojos klausimų svorio, leisti jai liesti mano rankas, pečius, plau- 
kus ir nuleisti galvą, kai ji pridurs „koks tu jau didelis, koks gražus 
ir kaip greitai bėga laikas, bet... kodėl?“ Ir sulaukti akimirkos, kai 
ji primins mums Nunu, nevalingai uždėdama ranką ant jo riešo, 
kad jis liautųsi kalbėjęs, paskui pakels ją prie savo kaktos ir vėl nu- 
sijuoks. Žinoti, kad netrukus tu pasiduosi, išsidrėbsi arčiausiame 
fotelyje ir prisidėsi prie mūsų tuščių kalbų, kad užpildytum tarp 
mūsų stojusią tylą... 

Jūs negalėjote to žinoti, jūs niekada to nesužinojote, bet kas 
man liko, kai vakarai buvo tokie ilgi, bendrabūvis toks varginan- 
tis ir augintojai tokie kvaili? Jūs. 

Jūs buvote mano gyvenimas. 

Ne. Jūs negalėjote to suvokti. Juk niekada niekieno neklausė- 
te ir netgi nežinojote žodžio „disciplina“ prasmės. 

Galbūt aš jus idealizavau. Bent jau taip maniau, ir turite pri- 
pažinti, kad tai buvo gundantis dalykas... Mėginau save įtikinti, 

tryniau jūsų bruožus, eksperimentavau su jumis naudodamas di- 
džiojo Leonardo sfumato, o jis tuo metu buvo absoliutus mano 
dievaitis, tryniau savo prisiminimus, norėdamas, kad jūs išblėstu- 
mėte, kol, vėl atsisėdęs į savo vietą jūsų stalo gale, pradėjęs lupinė- 
ti jūsų seną klijuotę, klausydamasis, kaip jūs baratės, pajusdavau, 
kad mano širdis dunksi, kaip dunksėdavo visada. 

Kraujas. 

Kraujas vėl tekėdavo gyslomis. 

— Kodėl išsiviepei kaip koks mulkis? - klausdavo Aleksis. 

Kodėl? 

Todėl, kad pajutau žemę po kojomis. 

Štai jau penkiolika metų netoli nuo čia, už poros namų, man 
buvo aiškinama, kad gyvenimas yra pareigų ir atgailavimų seka. 
Kad nieko veltui negaunama, kad visko reikia nusipelnyti ir kad 
nuopelnas - pakalbėkime apie tai! - tapęs gan įnoringa sąvoka 
visuomenėje, kuri jau nieko negerbia, netgi mirties bausmės. 
Ojūs. Jūs... Aš šypsojausi, nes jūsų šaldytuvas, visą laiką tuščias, 
jūsų durys, visą laiką atviros, jūsų psichologinės dramos, jūsų tuš- 
ti triukai, jūsų barbariška filosofija, jūsų įsitikinimas, kad nieko 
neverta kaupti, kad laimė yra čia ir dabar, kai sėdiesi prie lėkštės 
su nesvarbu kuo ir godžiai ją užguli, - visa tai rodė visiškai prie- 
šingus dalykus. 

Anuk atrodė, kad vienintelis mūsų nuopelnas yra nesirgti ir 
nemirti, o visa kita nesvarbu. Visa kita ateis paskui. Valgykit, ber- 
niukai, valgykit, o tu, Aleksi, bent dvi minutes nustok barškinti 


savo įrankiais, dar prisitriukšmausi gyvenime. 


Tačiau tą dieną, kai keletą kartų pabeldęs jau norėjau sukti 
atgal, išgirdau balsą, kurio negalėjau atpažinti. 

— Kas čia? 

— Raudonšarleraitė. 


— Ei! Ar yra kas nors namie? 

— Aš jums atnešiau pyragėlio ir puodynėlę sviesto! 

Durys atsidarė. 

Ji atsuko man nugarą. Buvo su chalatu, susikūprinusi, neplau- 
tais plaukais ir laikė rankoje cigarečių pakelį. 

— Anuk? 

— Kas atsitiko? 

— Šarli, aš bijau atsigręžti. Nenoriu, kad pamatytum mane 
tokią, aš... 

Tyla. 

— Gerai, - ištariau pagaliau, — aš tik padėsiu lėkštę ant stalo ir... 

Ji atsigręžė. 


Ypač akys. Jos akys man varė siaubą. 

— Tu sergi? 

— Jis išvažiavo. 

— Kas? 

— Aleksis. 

Kai ėjau į virtuvę norėdamas atsikratyti to šleikštaus braškių 
pyrago, ėmiau gailėtis, kad čia atėjau, aiškiai pajutau, kad man čia 
ne vieta ir kad aš nepriaugęs iki esamos padėties. 

Man reikėjo ruošti namų darbus. Aš ateisiu vėliau. 

— Kurjis? 

— Išvažiavo su savo tėvu... 

Aš tai numaniau. Jo pražuvėlis tėvelis prieš keletą mėnesių 
vėl teikėsi pasirodyti su savo šaunia alfa romeo. „Ar jis simpatiš- 
kas?“ - „Nieko...“ - atsakė man Aleksis, ir mes tuo vienu žodžiu 
baigėme pokalbį. Skeptišku. Nekaltu, kaip man atrodė. 

O varge! Aš, matyt, praleidau kai kuriuos epizodus... Ką man 
dabar reikėjo daryti? Pasikviesti mamą? 

— Bet... Jis sugrįš. 

— Manai? 

— Žinai, jis pasiėmė visus savo daiktus... 

— Jis padarys kaip tu... Sekmadienį jau bus čia ir valgys py- 
ragą... 

Geriau jau ji nebūtų nusišypsojusi. 

Ji pakilojo kelis butelius, paskui prisipylė didelę taurę van- 
dens ir jį visą springdama išgėrė. 

Hm. Sukau galvą, kaip prasmukti pro ją ir atsidurti korido- 
riuje. Nenorėjau būti viso to liudininkas. Žinojau, kad ji geria, ta- 
čiau neįsivaizdavau, kad tiek daug. Tai buvo jos reikalas ir manęs 
nedomino. Sugrįšiu, kai ji bus visiškai apsirengusi. 

Bet ji net nepajudėjo. Žiūrėjo į mane griežtai. Palietė savo 
kaklą, plaukus, pasitrynė nosį, prasižiojo ir vėl užčiaupė burną, 
tarytum būtų ėmusi skęsti. Buvo panaši į žvėrį spąstuose, kuris 
pasiruošęs nusigraužti leteną, kad padvėstų gretimame kambary- 
je. O aš... aš žiūrėjau į debesis už lango. 


— Ar žinai, ką reiškia vienai auginti vaiką? 

Aš nieko neatsakiau. Tai nė nebuvo klausimas, veikiau duo- 
bė, kurią ji atvėrė, kad įpulčiau. Nebuvau labai drąsus, bet ir ne- 
visiškas idiotas. 

— Tu labai gerai skaičiuoji, pasakyk, kiek dienų turi penkio- 
lika metų? 

Taip, čia jau buvo klausimas. 

— Ėčė... Truputį daugiau negu penkis tūkstančius, manau... 

Ji pastatė savo taurę ir užsidegė cigaretę. Jos ranka drebėjo. 

— Penki tūkstančiai... Penki tūkstančiai dienų ir penki tūks- 
tančiai naktų... Ar įsivaizduoji? Penkis tūkstančius dienų ir pen- 
kis tūkstančius naktų visiškai viena... Ir vis klausi savęs, ar tinka- 
mai elgiesi... Turi rūpesčių. Vis klausi savęs, ar viskas tau pavyks... 
Dirbi. Užsimiršti. Penkis tūkstančius dienų lenki nugarą ir pen- 


kis tūkstančius naktų sėdi uždaryta. Nė valandėlės sau, nė die- 

nos atostogų, nei tėvų, nei sesers, nieko, kas galėtų pagloboti tavo 
mažylį ir leistų tau atsikvėpti nors akimirksnį. Nė vieno žmogaus, 
kuris pasakytų, kad anksčiau buvai graži... Milijonai valandų, kai 
savęs klausi, kodėl jis sa mumis taip pasielgė, o paskui vieną rytą 
še tau, jis ir vėl čia, tas šunsnukis, ir žinai, ką tuo metu supranti? 
Supranti, kad tau gaila tų milijonų valandų, nes jos buvo niekas, 
lyginant su tomis, kurios tavęs dar laukia... 

Ji trenkė kakta į sieną. 

— Tik pamanyk... Tėtis pianistas iš prabangaus viešbučio tai 
visiškai kas kita negu kažkokia sumauta seselė, ar ne? 

Ji rėkė man, bet aš nenorėjau pakliūti į jos spąstus. Ji apsiriko 
dėl manęs. Aš buvau per mažas visam tam, tai buvo ne mano am- 
žiaus vaikui, kaip sakydavo tėtis. Ne, aš negalėjau nei pritarti jai, 
nei prieštarauti. Tegu pati nors kartą randa išeitį. 

— Nieko nepasakysi? 

— Ne. 

— Ir gerai. Čia nėra ko sakyti. Pati įkliuvau į žabangas, todėl... 
Suprantu jį... Nieko nėra blogiau už muzikantus, patikėk... Jų ne- 
suvoksi. Laikai juos mocartais ar nežinau kuo, o jie tik šarlatanai, 
kurie užmerkia akis supratę, kad padarė savo. Kad tu įkliuvai. Ir 
šypsodamiesi užmerkia akis, kad nematytų tavo... Aš jų nekenčiu. 

Puikiai suvokiu, kad niekada nebuvau gera motina, bet buvo 
nelengva, supranti. Man nebuvo nė dvidešimties, kai gimė Alek- 
sis, ir... ir jis parodė kulnis... Akušerė per pietų pertrauką nuėjo 
jo užregistruoti, grįžo labai išdidi ir padavė man tą daiktą, ku- 
ris vadinamas šeimos knygele. Aš ėmiau verkti. Ką turėjau daryti 
su ta šeimos knygele, kai net neįsivaizdavau, kur reikės dėtis kitą 
savaitę? Mano lovos kaimynė nesiliovė kartoti: „Nagi, neverkite 
taip, prarūgs jūsų pienukas...“ Bet aš neturėjau pieno! Po velnių, 
aš jo neturėjau! Žiūrėjau į kūdikį, kuris rėkė, ir... 


Sukandau dantis. O, kad ji manęs pagailėtų ir nutiltų! Kodėl 


ji man tą pasakoja? Visas tas bobiškas istorijas, kurių nesuprantu? 

Kodėl ji visa tai sako man, visuomet palaikiusiam jos pusę? Visuo- 
met ją gynusiam... Dabar būčiau nežinia ką atidavęs, kad atsidur- 
čiau tarp saviškių. Tarp tų normalių, ramių, 2usipelmiusiy žmonių, 
kurie nerėkia, nekrauna tuščių butelių po kriaukle ir turi padoru- 
mo mus griežtai išvaryti į savo kambarius, kai jiems reikia išsilieti. 

Cigaretės pelenai nubiro jai į rankovę. 

— Jokio gyvybės ženklo, jokio laiško, jokios pagalbos, jokio 
paaiškinimo, nieko... Netgi nepasmalsavo, kuo vardu jo sūnus... 
Jis, atrodo, buvo Argentinoje... Taip bent sakė Aleksiui, bet aš 
netikiu. Argentinoje, velniai rautų. O kodėl ne Las Vegase, jeigu 
jau taip? 

Ji verkė. 

— Jis mane paliko sunkiausiu metu, o dabar, kai berniukas jau 
paaugęs, sužviegia padangos, pora pažadų, trys dovanos, ir sudie, 
sene. Žinai, ką aš tau pasakysiu? Tai šlykštu... 

— Man reikia eiti, nespėsiu į traukinį. 

— Aha, nešdinkis, daryk kaip visi. Palik mane bėdoje... 

Eidamas pro šalį supratau, kad jau ją praaugau. 

— Pasilik... Būk geras... 

Ji nutvėrė man už rankos ir prispaudė ją prie savo pilvo. Aš, 
apimtas siaubo, išsilaisvinau, ji buvo girta. 

— Atsiprašau, - sumurmėjo ji, suverždama chalatą, — atsi- 


prašau... 


Jau buvau laiptų aikštelėje, kai ji riktelėjo man pavymui: 
— Šarli! 

— Ką? 

— Atsiprašau. 

— Pasakyk man ką nors... 

Aš atsigręžiau. 

— Jis sugrįš. 


— Manai? 

Įstrigęs Kliši aikštėje už 81 autobuso, kitame amžiuje, jis kaip 
šiandien prisiminė tą nepatiklią šypseną, kai ji galų gale ryžosi pa- 
kelti smakrą. Tą trikdantį veidą, tokį... atvirą veidą, durų trink- 
telėjimą už nugaros ir laiptelių skaičių, kuris jį skyrė nuo gyvųjų 
pasaulio: jų buvo dvidešimt septyni. 

Dvidešimt septyni laipteliai, kuriais lėkdamas jis pasijuto daug 
didesnis ir stambesnis. Dvidešimt septynis kartus jo pėda leido- 
si į tuštumą ir kumščiai tvirčiau gniaužėsi kišenėse. Dvidešimt 
septyni laipteliai, kad suprastų, jog atsidūrė kitoje pusėje. Mat, 
užuot užjautęs ją ir pasmerkęs Aleksį, jis negalėjo nesidžiaugti: 
vieta buvo laisva. 

Ir kai motina ėmė priekaištauti, kad pamiršo nunešti į virtuvę 
indus, jis pirmą kartą gyvenime pasiuntė ją po velnių. 

Plona mažo vaiko oda liko ten, laiptinėje. 


migo dešinę ranką padėjęs po skruostu. Juk jinai ją palietė... Dėl 
to gėdijosi nė kiek ne mažiau, tiktai... pasijuto vyresnis. 


Beje, aš ir tą kartą buvau teisus. Aleksis sugrįžo. 

— Kada tėtis vėl atvažiuos tavęs pasiimti? — paklausė Anuk 
baigiantis Velykų atostogoms. 

— Niekada. 

Mano motinos dėka jam atsirado vieta Šv. Juozapo koleže, o 
aš kaip anksčiau ėjau jam iš paskos... 

Man palengvėjo. Anuk, matyt, sudarė sandėrį su savo likimu 
ar greičiau su velniu ir pakeitė gyvenimą. Liovėsi gerti, nusikirpo 
plaukus labai trumpai, pasiprašė įdarbinama aukšto slaugos sesele 
ir nebeleisdavo ligoniams išmušti jos iš vėžių. Užmigdydavo juos, 
ir tiek. 

Ji nusprendė perdažyti savo butą, spragtelėjo pirštais išgėrusi 
kavą ir pasakė: 


— Eik ir atvesk Sarlį! Sį savaitgalį mes imsimės virtuvės! 

Ir tuomet, kai mes visi trys plovėme sienas, sužinojau tikrąją 
padėtį... Nebežinau, kaip mūsų pokalbis pakrypo apie jo tėvą, bet 
mudu su Anuk akimirką liovėmės nervintis dėl savo kempinių. 

— Iš tikrųjų jam reikėjo partnerio, bet kai sužinojo, kad man 
dar nėra tiek metų, kad galėčiau su juo rodytis scenoje, viskas ir 
baigėsi, aš jo nebedominau.. 

— Liaukis... - atsiduso Anuk. 

— Tikrai! Tas kvailys apsiriko! „Tau tik penkiolika? Tik pen- 
kiolika? — nervindamasis nesiliovė kartoti jis. - Ar tu žikras, kad 
tau tik penkiolika?“ 

Kadangi jis juokėsi, mes irgi nusijuokėme, bet... kaip čia pasa- 
kius... Natrio šarmas gan smarkiai ėda, ar ne? Na, aš taip sakau to- 
dėl, kad mums prireikė nemažai laiko, kol vėl galėjome kalbėtis, 
taip buvome užsiėmę, spjaudydami tuos kristalėlius... 

— Matau, kad sugadinau nuotaiką, - pajuokavo Aleksis, - bet 


viskas gerai! Aš juk ne miręs... 


O ji, priešingai, - visi mano puikūs apskaičiavimai pasirodė 
esantys nieko verti, - jo nebuvimo neatlaikė. Niekada daugiau 
manęs neįsileido. Veltui belsdavausi ir susirūpinęs spūdindavau 
šalin, o paskui šokuodavau žemyn iškart per tris laiptus. 

Aš labai klydau. Ta vieta niekada nebus laisva. 

Bet gavau laišką... Beje, vienintelį, kuris man atėjo per visus 
tuos internato metus... 

Atsiprašau, kad vakar neatidariau tau durų. Dažnai apie tave 
galvoju. Aš jūsų ilgiuosi. Aš jus myliu. 

Iš pradžių susierzinau, paskui išbraukiau „jūs“ ir perskaitęs 
sudeginau. Jai manęs trūko, tik tiek ir norėjau sužinoti. 

Bet kodėl dabar tai prisiminiau? Ak taip... kapinės... 

Dabar tu esi suaugęs... Ir tavo neištikimybė legali... 


Po tavo iškylos į Italiją ji jau nebebuvo tokia kaip anksčiau. 


Ar santūresnę ją darė susilaikymas nuo gėrimo? Ar tai nuo šiol 

trukdė jai mus apkabinti, tvirtai prisispausti prie krūtinės, apipil- 
ti bučiniais ir viską mums duoti? Nemanau. 

Tai darė nepasitikėjimas. Žinojimas, kad yra vieniša. Ir šis 
staiga atsiradęs atsargumas, keistas švelnumas, šis posūkis buvo 
varžtas, spaustukas, užspaudęs veną. Ji jau neerzino mūsų, jau 
kvaksėdama nebesakydavo: „Ėčė... Žiuli klauso...“, kai tas buka- 
galvis Pjeras paskambindavo, vėl pamiršęs geografijos knygą, ir 
užsidarydavo savo kambaryje, kai tu ypač gerai grodavai. 


Bijojo. 


Už Sen Lazaro stoties judėjimas buvo ne toks varginantis. 
Šarlis kaip gudrus vaikėzas įsuko į šonines gatves, palikdamas visą 
bandą, ir priešais raudonus šviesoforų signalus atidžiai apžiūrėjo 
namų fasadus palei Liudviko XVI aikštę. Ypač vieno su 271 dėco 
stiliaus žvėrimis, kuriuos labai mėgo. 

Taip jis sugundė Loransą... 

Jis buvo plikas kaip tilvikas, o ji svajonė, tad ką galėjo jai pa- 
siūlyti? Paryžių. 

Jis parodė tai, ko kiti nemato. Atidarė prabangius vartus, per- 
lipo užtvaras, padavė jai ranką ir nuskynė priešais jos veidą kabo- 
jusią laukinės vynuogės stiebą. Parodė jai maskaronų, atlantų ir 
puošnių frontonų. Paskyrė pasimatymą Troškimo pasaže ir prisi- 
pažino, kad myli, Širdies gatvėje. Matyt, tarėsi esąs labai gudrus, 
tačiau buvo labai kvailas. 

Buvo įsimylėjęs. 

Kai rodė durininkams su kaklaraiščiais studento pažymėjimą, 
ji apžiūrinėjo nukleiptų jo batų kulnus, jis laikė ją per liemenį, 
kilnojo į viršų smilių ir bučiavo į kaklą, kai ji ieškojo ponios La- 
virot veido Rapo alėjoje arba Šv. Germano Oseriečio bažnyčios 
žiurkių. 


— Ašjų nematau... - nusivylusi pasakė ji. 

Taip ir turėjo būti. Jis parodė jai ne tą stoglatakio skulptūrą, 
kad ilgiau justų jos Chane/ Nr. 5 kvapą. 

Jo patys gražiausi eskizai yra iš tų metų, kai visos Paryžiaus 
kariatidės jam ką nors primindavo: jos pečių apvalumą, jos gražią 
nosį arba krūtų kontūrus. 


Kažkoks tipas pralenkė jį prieš pat nosį ir parodė kumštį. 

Kitapus Senos jis nusiramino. Prisiminė, kaip važinėjo pas ją, 
ir pasijuto laimingas. Pas ją ir Matildą, abi savo megeras... 

Jos vertė jį matyti visus gyvenimo atspalvius... 

Atspalviai jo netrikdė... Kartais truputį vargino, bet buvo 


smagiau. 


Jis nusprendė nustebinti jas ir paruošti skanią vakarienę. 
Laukdamas eilėje pas mėsininką sugalvojo valgiaraštį, nupirko 


gėlių ir užsuko į vyno rūsį. 


Užleido muziką, atsiraitojo rankoves, susirado švarią šluostę 
ir viską smulkiai supjaustė: česnakus, porus, savo silpnumą ir savo 
nerimą. Šį paliaubų vakarą jis klausysis jų. 

Jis apsvaigins ją ir glamonės labai ilgai. Ją nurenginėdamas iš- 
siners iš savo šmėkliškos odos, o laižydamas pamirš paskutinių 
dienų kartėlį. Palaidos Anuk, pamirš Aleksį, paskambins Klerei ir 
pasakys, jog gyvenimas gražus ir jo niūrios kalbos tebuvo plepalai. 
O rytoj nueis į mokyklą pasiimti Macildos ir padovanos jai kur 
kas trenktesnę kompaktinę plokštelę, Ninos Simonos. 

I sing just to know that I m alive." 

Taip. 

Taip. Jis gyvas. 

Sumažino ugnį, padengė stalą, palindo po dušu, nusiskuto, 
įsipylė vyno, prisiartino prie garsiakalbių ir ėmė galvoti apie sun- 
kiasvorio Verno spaustuvę. 

Viskas ne taip jau blogai... Šiuo išimtiniu atveju jis dirbs be 
sąmatos, be pertrūkių ir be dramų. Kokia prabanga... Prisiminė 


* Dainuoju, kad žinočiau esąs gyvas (angl. ). 

žavų nirštančių spaustuvininkų posakį: noras viską plakiruoti 
prilygsta grasinimui „nusišikti į dėžutę su apostrofais'. Ką gi, jis 
pažada geriau nusitaikyti. 

Išgelbėti bent jau šviesą... 

Vynas buvo puikus, puodas pamažiukais kunkuliavo, o jis, 
laukdamas grįžtančių dviejų šaunių paryžiečių, klausėsi Sibeli- 
jaus. Viskas buvo gerai. 

Nuskambėjo Antrosios simfonijos pabaiga. Tyla. 


Tyla po kaukole. 


**kk 


Jį pažadino šaltis. Jis sudejavo - nugara - ir jam prireikė kelių 
sekundžių, kad susigaudytų, kas vyksta. Vakaras jau beveik pra- 
ėjęs, o vakarienė... po velnių, kelinta dabar valanda? 

Pusė vienuolikos. Kurgi jos... 

Paskambino Loransai, įjungtas atsakiklis. 

Sugavo Matildą. 

— Merginos, kur jūs? 

— Šarli! O! Ar tu ne Kanadoje? 

— Kurjūs esate? 

— Na, mums atostogos... Aš pas tėtį... 

— Aa... 

— Ar mamos nėra? 

Ak, tas baikštus balsiukas jam nepatiko... 

— Palauk, aš išgirdau liftą, - pamelavo jis, — atsisveikinam... 
Paskambinsiu rytoj... 

— Klausyk! 

— Ką? 

— Pasakyk jai, kad šeštadienį bus gerai. Ji supras. 

— Pasakysiu. 

- Ir dar pokštas... Žinai, aš visą laiką klausausi tavo dainos... 


— Kurios? 

— Tu juk žinai... tos Koeno... 

— A... 

— Man ji labai patinka. 

— Nuostabu. Tad pagaliau galėsiu tave įsivaikinti, ar ne? 


Ir išjungė telefoną įsivaizduodamas, kaip ji šyptelėjo. 


Tęsinys liūdnesnis. 

Sibelijaus plokštelę įdėjo atgal į dėžutę, užsitempė megzti- 
nį, nuėjo į virtuvę, pakėlė puodo dangtį, pabandė atskirti de- 
gėsius nuo pervirto valgio, atsiduso ir galiausiai viską išvertė 
į šiukšlių dėžę. Dar užteko ryžto pamerkti puodus kriauklėje. 
Paskui pasičiupo butelį ir paskutinį kartą žvilgtelėjo į tas juo- 
kingas žvakides... 

Užgesino šviesą, uždarė duris ir... nebežinojo, ką toliau daryti. 

Tad nieko nedarė. 

Laukė. 

Gėrė. 

Ir kaip andai viešbučio kambaryje visą naktį stebėjo sekundi- 
nę laikrodžio rodyklę. 

Bandė skaityti. 

Nieko neišėjo. 

Gal pasileisti operą? 

Per daug triukšmo. 

Atsitokėjo apie vidurnaktį. Loransa ne iš tų, kurios rizikuotų 
pamesti auksinę kurpaitę ant laiptų... 

Jokios vilties. 

Šį vakarą nesulauks gerosios fėjos... 

Davė jai dvi valandas. Pavakarieniavo geroje draugijoje, pas- 
kui reikėjo surasti taksi, dvi valandos, tai įmanoma. 

Bet ne. 

Atsikimšo antrą butelį. 

Be penkiolikos trečia, ponia Aš-ne-čia. 


Nuplaukęs vakaras. 

Tai Matildos posakis, kuris nieko nesakė. 
Kas nuplaukė? 

Niekas. 

Viskas. 


Gėrė tamsoje. 


Taip jam ir reikia. 
Tai išmokys jį negrįžti anksčiau ir neįspėjus... 


Nuėjo ieškoti voko su nuotraukomis. 
Dabartinė jo būsena prilygo peilio sukiojimui žaizdoje. 


Aleksis ir jis. Dar vaikai. Draugai. Broliai. Parke. Sode. Mo- 
kyklos kieme. Ant jūros kranto. Tour de France lenktynėse. Pas 
jo senelę. Fermoje šeria triušiukus ir važiuoja pono Kaniu trak- 
toriumi. 

Aleksis ir jis. Susikabinę už rankų. Visada. Ir visam laikui. Su- 
maišė savo kraują, išgelbėjo paukštelį ir pavogė žurnalo vyrams 
Lui numerį Bresi kavinėje. Perskaitė už viešos skalbyklos, daug 
kikeno, bet vis dar labiau mėgo komiksų žurnaliuką P;f Gadger. 
Atidavė jį dičkiui Didjė mainais už pasivažinėjimą motoriniu 
dviračiu. 

Aleksis prieš perklausą. Rimtas veidas, užsagstyti marškiniai, 
su Anri dovanotu kaklaraiščiu, trimitą prispaudęs prie širdies. 

Anuk po tos pačios peržiūros. Išdidi. Susijaudinusi. Smilius 
prie akies ir nutekėjusios blakstienos. 

Nunu su Klere ant kelių sėdi suolo gale. Klerės galva nuleista, 
ji tikriausiai žaidžia su jo žiedais. 

Jo tėvas. Nuotrauka apkarpyta, jokių komentarų. 

Jis studentas ilgais plaukais. Mojuoja ranka priešais objektyvą 
ir vaiposi. 


Anuk, šokanti pas jo tėvus. 

Balta suknelė, tiesūs plaukai, tokia pat šypsena kaip ir pirmo- 
je nuotraukoje, po vyšnia beveik prieš penkiolika metų. 
O juk po kelių valandų ji... 


Et, nesvarbu. 


Šarlis griuvo ant nugaros. Kas čia dabar? — subarė save. Tu 
nesiliauji, vis knaisiojiesi po praeitį kaip paršelis kiaulidėje, nors 
tave turėtų slėgti dabartis. Dabartis sprūsta iš rankų, mano mie- 
las. Ar suvoki, kad tavo žmona kito glėbyje, o tu čia verkšleni 


trumpomis kelnaitėmis? 


Nagi, daryk ką nors. Kelkis. Rėk. Daužyk sienas. Nekęsk jos. 
Kraujuok. 

Na ką tu... 

Bent jau apsižliumbk! 

Aš jau lėktuve išsižliumbiau. 

Tuomet sakyk, kad esi nelaimingas! 

Nelaimingas? — paklausė jis, purtydamas galvą. Bet... Ką reiš- 
kia nelaimingas? 

Tu per daug prisilakei, po kelių valandų žinosi... 

Anaiptol, aš dar niekada visko taip aiškiai nemačiau. 

Šarli... 

Kas dar? - susinervino jis. 


Nelaimingas - tai laimingo priešingybė. 


O ką reiškia laim... 

Ne. Nieko. 

Užmerkė akis. 

Ir tuo metu, kai nusprendė išsivaduoti iš apatijos ir sėsti prie 
darbo, išgirdo durų girgžtelėjimą. 

Ji praėjo pro šalį jo nematydama ir patraukė į vonios kambarį. 

Nusiplovė kito išskyras. 


Nuėjo į miegamąjį, persirengė ir sugrįžo pasidažyti. 

Atidarė virtuvės duris. 

Nors nė kiek nenustebo, jis suprato, kad ji suirzo. Tačiau su- 
sitvardė ir išsivirė kavos prieš atsigręždama į jį. 

Koks šaltakraujiškumas, pamanė Šarlis, koks velniškas šalta- 


kraujiškumas... 


Ji priėjo pūsdama savo kavą, atsisėdo priešais jį į fotelį ir atlai- 
kė jo žvilgsnį. 

— Nori, kad ką nors pasakyčiau? — paklausė ji, patraukdama 
kojas po stalu prie savęs. 

— Ne. 

— Ar šį kartą nepamiršai pasiimti lagamino? 

— Ne. Ačiū. Beje... 

Ištiesė ranką ir paėmė plastikinį maišelį, gulintį prie jo port- 
felio. 

— Žiūrėk, ką radau Matildai... 

Jis užsidėjo kepuraitę, papuoštą užrašu J /ove Canada ir dide- 
liais briedžio ragais iš dirbtinio kailio. 

— Juokinga, ar ne? Matyt, turėčiau ją pasilikti... 

— Šarli... 

— Tylėk, - pertraukė jis, - aš ką tik pasakiau, kad nenoriu 
nieko girdėti. 

— Nėra taip, kaip tu... 

Jis pakilo ir nuėjo į virtuvę padėti puodelio. 

— Kas čia per nuotraukos? 

Grįžo atgal, paėmė iš jos rankų nuotraukas ir įkišo atgal į voką. 

— Nusiimk tą kvailą kepurę, - atsiduso ji. 

— Ką dabar darysime? 

— Prašau? 

— K3 mes abu dabar darysime? 

— Darysime, ką ir kiti. Darysime, ką galėsime. Gyvensime toliau. 

— Aš pasuoju. 


- Žinau. Tu jau kuris laikas pasavęs... 

— Liaukis, — atsakė jis, švelniai šypsodamasis, - dabar tavo 
scena... Nepainiok vaidmenų, mieloji ponia Bovari, verčiau pa- 
sakyk man... 

— Ką? 

— Ne. Nieko. 

Ji koketiškai kryptelėjo klubą ir kažką nuspriegė nuo sijono. 

— Sakyk... Tu sulysai, ar ne? 


Jis susirinko savo daiktus, pasikeitė marškinius ir uždarė šio 
prasto vodevilio duris. 

— Šarli! 

Ji išėjo paskui jį į laiptinę. 

— Palauk... Nieko nebuvo... Tu puikiai žinai, kad nieko ne- 
buvo... 

- Žinoma... Ir dėl to tavęs klausiau, ką mes drauge darysime. 

— Ne, aš kalbu apie šią naktį... 

— Ak, nejau tai tiesa? - apgailestavo jis. - Negi nebuvo gera? 
Vargšė. Kai pagalvoju, jog laikiau tau pomerolio butelį... Pripa- 
žink, gyvenimas yra labai žiaurus... 

Ir nulipęs keletą laiptelių pareiškė: 

— Nelauk manęs šį vakarą. Man Arsenale priėmimas ir... 

Ji pačiupo jam už švarko rankovės. 

— Palauk, - sušnabždėjo. 

Jis sustojo. 

— Palauk... 

Ir atsisuko. 

— Matilda... 

— Ką, Matilda? 

— Tu man netrukdysi su ja matytis, ar ne? 

Didelė naujiena, gražiame jos veide jis pamatė kažką panašaus 
į apstulbimą. 

— Kodėl taip sakai? 

— Aš jau nebegaliu rinkti šukių, Loransa. Man... man reikėjo 
tavęs, Manau, ir... 

— Ber kas yra?.. Kur tu eini? Ką tu darai? 

— Aš esu pavargęs. 

— Jau girdėjau. Ačiū. Tu jau šimtus kartų man tai sakei. Bet 
koks tas nuovargis? Ką iš tikrųjų nori tuo pasakyti? 

— Nežinau. Bandau suprasti. 

— Ateik, - tyliai paprašė ji. 

— Ne. 

— Kodėl? 

— Kuo mes abu virtome - liūdnas vaizdas. Negalime taip to- 
liau gyventi tik dėl jos. Tai ne... Prisimink... Tai, beje, irgi buvo 
laiptinėje... Prisimink, ką tu pasakei... Pačią pirmą dieną... 

— Ir ką gi aš tau sakiau? — paklausė ji susierzinusi. 

— „Ji verta daugiau.“ 

Tyla. 

- Jeigu ne ji, būtum mane palikusi. Jau seniai... 

Pajuto, kaip jam į petį įsikibo jos pirštai. 

— Kas ta tamsiaplaukė moteris nuotraukose? Ar tai ta numi- 
rėlė, apie kurią kalbėjai aną dieną? Motina to, kurio aš nepažįstu? 
Ar tai ta moteris, kuri jau kelios savaitės nuodija mūsų gyvenimą? 
Kas čia darosi? Ką? Kokia nors Mrs Robinson? 

— Tu nesuprasi... 

— Nejau? Tai paaiškink man, - pašėlo ji. - Paaiškink, jeigu aš 
tokia kvailė... 

Šarlis dvejojo. Jam jau sukosi ant liežuvio galo vienas žodis, 
bet jis nedrįso jo ištarti. 

Ir ne dėl jos. Dėl Anuk. Žodis, dėl kurio jis niekada nebuvo 
tikras. Žodis, kuris buvo įstrigęs jo smegenyse visus tuos metus ir 
galiausiai sutrikdė darnią jų veiklą. 

Taigi vietoj jo ieškojo kito. Ne tokio apibrėžto, blankesnio: 

— Švelnumas... 


— Nežinojau, kad mes jau iki to priėjome, - atsikirto ji. 

— Ak! Tau pasisekė... 
— Loransa... 
Bet ji jau buvo apsisukusi ir atgavusi išdidumą. 


Akimirką jis dar ketino ją vytis, bet išgirdo ją niūniuojant: 
God bless you please, Missize Robinson, na na nani nana, ir suvo- 
kė, kad ji nieko nesuprato. 

Kad nenori suprasti. 

Ir laikydamasis turėklų vis lipo žemyn. 

Na štai... Tesaugo ją Dievas. 

Tai buvo mažiausia, ką Jis galėjo padaryti, taip jį supurtęs. 


Loransos automobilis stovėjo už kelių metrų. Jis praėjo pro jį, 
sustojo, grįžo, savo užrašų knygelėje pakeverzojo keletą žodžių ir 
užkišo lapelį už vieno stiklo valytuvo. 

Kas tai buvo? Sąžinės graužimas? Apgailestavimai? Pareiški- 
mas? Ar atsisveikinimas? 

Ne... 

„Matilda tau liepė pasakyti, kad šeštadienį bus gerai.“ 

Tai buvo jis. 

Iš tikrųjų. 

Šarlis Balanda. Mūsų žmogus. Kuriam po savaitės bus ketu- 
riasdešimt septyneri, sugyventinės apgautas vyras, be jokios teisės 
į vaiką, kurį jis augino, jis tai žinojo. Jokios teisės, ir dar daugiau. 
Jo atidumas, tas negrabiai išplėštas lapelis - įrodymas, kad jo sme- 
genys dar nevisiškai išderintos. Ta mažylė sugebės apsiginti. 


Jis nuėjo kažko ieškodamas kišenėse. 
Jis dar kartą apsiriko. 


Lėktuve nebuvo išverkęs visų ašarų. 


Trumpai pasisveikino. Surado nutrintus alkūnramsčius. Buvo 
sunku susikaupti. Pradėjo maigyti savo kompiuterio klaviatūrą. 
Penkiasdešimt aštuonios žinutės. Atsiduso. Pradėjo skirti pelus 
nuo grūdų ir vis purtė galvą, norėdamas atsikratyti namų rūpes- 
čių. Netyčia atidarė tokį brukalą: greeting charles.balanda did you 
ever ask yourself is my penis big enough? Vruputį per prievartą šyp- 
telėjo, išklausė visų skundus, vienam patarė, kitą padrąsino, patik- 
rino jaunojo Favro darbą, suraukė antakius, čiupo savo blokno- 
tą ir ėmė pašėlišku greičiu rašyti, atidarė kitą puslapį, susimąstė, 
mąstė ilgai, nuvijo L. veidą, mėgino suprasti, neatsakė į keletą 
skambučių, kad nepamestų minčių gijos, ištaisė vienas klaidas ir 
vėl privėlė kitų, peržiūrėjo savo užrašus, pervertė brėžinius, dirbo, 
vėl mąstė, viską metė ir rąžydamasis atsistojo. 

Suprato, kad jau trys valandos, ilgai laukė prie spausdintuvo, 
galiausiai atsitokėjo ir veltui ieškojo pakelio popieriaus. 

Užsiplieskė klaikiu pykčiu. 

Trenkė per spausdintuvą, spyriu sulenkė atidarytą popieriaus 
stalčiuką, plūdosi, rėkavo, užsipuolė vargšą Marką, kuriam kilo 
bloga mintis ateiti jam į pagalbą, davė visiems pajusti paskutiniais 
mėnesiais jo patirtą absurdą ir ragų svorį. 

„Popieriaus! Popieriaus!“ - šaukė kaip išprotėjęs. 

Atsisakė eiti pietauti. Nulipo į kiemą parūkyti ir susidūręs su 


kaimynu iš apačios pasiskundė savo pralaidžiomis vietomis. 

— Kodėl man tai pasakojate? Gal aš santechnikas? 


Atsiprašydamas taip tyliai burbtelėjo, kad niekas neišgirdo. 
Tik per plauką vėl nepasiuto, pamatęs Valansjeno PRAT staryb- 
vietės aplanką „Išlaidos“, susiėmė į nagą, grįžo prie gerų manierų 


ir proto, kad iki gyvenimo galo gyventų su savo projektais. 


Baigiantis popietei paskambino jo advokatas. 

— Norėjau pranešti jūsų bylos naujienas! - pajuokavo. 

— Ačiū, nereikia! - tokiu pat tonu atsakė jis. - Aš jums moku 
beprotiškai daug, kad nieko man nepranešinėtumėt! 

Baigiantis pokalbiui, kuris truko daugiau negu valandą ir ku- 
rio metu ano skaitiklis nesiliovė sukęsis, Šarlis ištarė žodžius, ku- 
rių tuoj pat pasigailėjo: 

— Arjūs... ar tvarkote ir šeimyninius reikalus? 

— O Dieve, ne! Kodėl to klausiate? 

— Šiaip sau. Taigi... aš grįžtu prie savo atsakomybės... Duoti 
jums kitų progų mane apiplėšti... 

— Jau sakiau, Balanda, kad atsakomybė yra tiesioginė profesi- 
nės kompetencijos pasekmė... 

— Paklausykit, atvirai pasakysiu... Ateinantį kartą sugalvokit 
kokį nors kitą posakį, nes šio jau nebegaliu pakęsti... 

— Cha! Cha! Aš nepamiršau, kad esu jums skolingas pietus 
restorane L 'Ambroisie! 

— Iš tikrųjų... Jeigu aš iki tol netupėsiu už grotų... 

— Ak, bičiuli, šaliai tai būtų geriausia! Jeigu toks tipelis kaip 


jūs turėtų progos pasidomėti mūsų kalėjimais... 
Šarlis dar ilgai žiūrėjo į savo ranką, padėtą ant telefono ragelio. 
Kodėl jis to paklausė? 


Taip, kodėl? Tai juk juokinga. Jis neturi šeimos. 

Retas dalykas — jis ne paskutinis išėjo iš biuro ir nusprendė 
pėsčiomis nueiti iki Arsenalo. 

Bastilijos aikštėje išklausė gautas žinutes. 

„Mums reikia pasikalbėti“, - pasakė aparatas. 

Pasikalbėti. 

Kokia juokinga mintis... 

Jį trikdė ne greitai bėgantys metai, o greičiau tas permainin- 
gUmas. 

Ir vis dėlto... Galbūt. Atšaukęs kai kuriuos pasimatymus, išvy- 
kęs toli, vėl užtraukęs savo viešbučio kambario užuolaidas vidu- 
ry dienos... Tačiau tai, ką įsivaizdavo šis žmogus, žingsniuojantis 
Burdono bulvaru, tuojau pat griovė architektas: gruntas vienoje 
ir kitoje pusėje pasidarė pernelyg netvirtas, ir ateities, laikas pri- 
pažinti, jau nebepastatysi. 

Pastatas atlaikė vienuolika metų. 

Ir jo architektas pašaipiai nusijuokė jį apeidamas. Jam jau ne- 
gausi dešimties metų garantijos. 


Jis įvykdė savo pareigą, paspaudė reikalingas rankas ir nepa- 
miršo reikalingų asmenų. Apie vienuoliktą valandą vakaro, pa- 
stovėjęs priešais Rembo skulptūrą, kurios negalėjo pakęsti (ke- 
liautojas rūkstančiais padais buvo išnarstytas ir po tuo juokingu 
kūriniu parašyta „žmogus ir jo padai“), jis patraukė ne ten, kur 
reikia. 


Arba ten, kaip pažiūrėsi. 


— Ir tu pareini namo taip vėlai! - užsipuolė ji, įrėmusi kumštį 
į šoną. 

Jis nutaisė miną, lyg norėtų ją priploti prie sienos, ir nuėjo į 
virtuvę. 

— Ar tau neatrodo, kad tai įžūlu, ką?.. Kodėl nepaskambinai? 
Aš dabar, žinok, galėjau būti malonioj draugijoj... 

— Na taip... Sakiau, „galėjau“. Supranti? Galėjau... 

Jis apkabino ją. 

— Gerai, jauskis kaip namie, - kalbėjo ji toliau, - iš tikrųjų tu 
ir esi namie... Welcome home, mielasis, kas tave čia atvedė? Nori 
man pakelti nuomą... Ak, - susigriebė ji, - kažkas negerai?.. Gal 


vėl tie rusai ką nors iškrėtė? 


Jis nežinojo, nuo ko pradėti, nežinojo, ar suras tinkamų žo- 
džių, taigi pasirinko paprasčiausią variantą: 
— Man šalta, aš išalkęs ir man reikia meilės. 


— Vaje, blogi reikalai, labai blogi! Nagi... žygiuok paskui mane. 


— Aš galiu tau iškepti kiaušinienės iš dviejų prieštvaninių 
kiaušinių su priplėkusiu sviestu, ar bus gerai? 
Ji žiūrėjo į jį valgantį, atkimšo alaus butelį, nusilupo antiniko- 


tininį pleistrą ir nudžiovė iš jo cigaretę. 

Jis atstūmė lėkštę ir tylėdamas nužvelgė ją. 

Ji atsistojo, uždegė lempelę po garų gaubtu, užgesino visas 
kitas šviesas ir vėl atsisėdo ant taburetės, pastačiusi ją taip, kad 
galėtų atsiremti į sieną. 

— Nuo ko pradėsime? — sušnabždėjo ji. 

Jis užmerkė akis. 

— Aš nežinau. 

— Aišku, kad žinai... Tu visuomet viską žinai... 

— Ne. Tik ne dabar. 

— Tu... 

— Aš? 

— Ar žinai, nuo ko ji mirė? 

— Ne. 

— Tu nepaskambinai Aleksiui? 

— Paskambinau, bet pamiršau paklausti... 

— Ak! 

— Jis mane suerzino, ir aš padėjau ragelį. 

— Suprantu... Deserto? 

— Ne. 

— Puiku, nes aš jo neturiu... Ar tu val... 

— Loransa mane apgaudinėja, - pertraukė jis ją. 

— Šis tas nauja, — nusišaipė ji, — Oi, atsiprašau... 

— Ar tai buvo taip aiškiai matyti? 

— Neee, aš tik pajuokavau... Kavos? 

— Vadinasi, buvo aiškiai matyti... 

— Turiu žolelių arbatos, kuri vadinasi „Plokščias pilvas“, jei 
norėtum... 

— Klere, ar aš taip pasikeičiau? 

— Ir „Ramaus miego“... Rami naktis taip pat gerai... Atsipalai- 
duosi... Na kaip? 

— Aš nebegaliu. Aš nebegaliu. 

— Ei... Ar tik nesiruoši užtaisyti mums krizės? Vidutinio am- 


žiaus krizės, kaip įprasta sakyti... 

— Manai? 

— Labai panašu į tai... 

— Koks siaubas! Maniau, kad esu originalesnis... Koks nusivy- 
limas, — dar sugebėjo pajuokauti. 

— Gal ne taip jau baisu? 

— Senti? 

— Ne, aš apie Loransą... Jai tai tarsi nueiti į SPA centrą... Tar- 
si... aš net nežinau... tarsi pasidaryti grožio kaukę... Maža paslap- 
tis, tikrai ne tokia pavojinga kaip botoksas... 

— Be to... 

— Kas? 

— Tavęs niekada nėra namie. Tu dirbi kaip pamišęs, nuolatos 
turi rūpesčių, įsivaizduok jos padėtį... 

— Tu teisi. 

— Aišku! Ir žinai kodėl? Kad esu panaši į tave. Pasineriu į dar- 
bą, kad mažiau galvočiau. Kuo daugiau turiu darbo, tuo labiau 
trinu rankas. Genialu, sakau sau, kelias valandas tu išgelbėta... Ir 
ar žinai, kodėl aš dirbu? 

— Kodėl? 

— Kad pamirščiau savo priaugusią sviestinę... 

— Kaip tada mums kas nors gali būti ištikimas? Kam jis turi 
būti ištikimas? Kaip ištikimas? Tačiau... tavo darbas tau patinka, 
ar ne? 

— Aš jau nebežinau. 

— Taip, jis tau patinka. Ir nesakyk, kad yra kitaip. Tai privi- 
legija, už kurią mes jau labai brangiai mokame... Be to, tu turi 
Matildą... 

— Aš žurėjau Marildą. 

Tyla. 

— Palauk, - susierzino ji, — tu negali dėtis, kad to vaiko nebė- 


ra... Be to, tu dar neišėjai... 

— Ar išėjai? 

— Aš nežinau. 

— Tada neišeik. 

— Kodėl? 

— Vienam gyventi labai sunku. 

— Bet tau gerai sekasi... 

Ji atsistojo, atidarė savo spintelių dureles, paskui šaldytuvo 
dureles, parodė jų nykią tuštumą ir pasižiūrėjo jam tiesiai į akis. 


— Tu vadini tai gyvenimu? 


Jis atkišo jai puodelį. 

— Aš neturiu jokios teisės į ją, ar ne? Juridiškai žiūrint, norė- 
jau pasakyti... 

— Aišku, kad turi. Įstatymai pasikeitė. Tu puikiausiai gali iš- 
kelti bylą, pateikti liudijimų ir... Bet tau to nereikia, pats tai su- 
pranti... 

— Kodėl? 

— Todėl, kad ji tave myli, mulki... Gerai, netikėk, na, aš turiu 
darbo... 

— Ar galiu čia pasilikti? 

— Kiek tik nori... Aš tebeturiu seną prieškarinį čiužinį, tau jis 
sukels daug prisiminimų... 


Ji perdėjo į kitą vietą krūvas daiktų ir padavė jam švarią pa- 
talynę. 

Kaip gražiausiais laikais vienas paskui kitą nuėjo į mažytį vo- 
nios kambarį ir tuo pačiu šepetėliu išsivalė dantis, bet... nuotaika 
buvo kita. 

Praėjo daug metų ir išties svarbūs pažadai, kuriuos jie vienas 
kitam buvo davę, liko neištesėti. Vienintelis skirtumas, kad jie 


abu dabar mokėjo dešimt, šimtą kartų didesnius mokesčius. 

Jis atsigulė gailėdamasis savo nugaros ir vėl išgirdo tuos to- 
lydžio besikartojančius garsus, kuriuos girdėdavo studentiškomis 
nemigo naktimis, - tai buvo antžeminio metro dundesys. 

Negalėjo susilaikyti nenusišypsojęs. 

— Šarli! 

Jos siluetas pasirodė kaip kinų šešėlių teatre. 

— Ar galiu tavęs paklausti? 

— Neverta. Aš tuojau vėl dingsiu. Nesuk dėl manęs galvos... 

— Ne... Aš ne apie tai... 

— Klausau... 

— Tuir Anuk... 

— Ką?.. - atsakė jis versdamasis ant čiužinio. 

— Arjūs... Ne. Nieko. 

— Mes, ką? 

— Tu nori sužinoti, ar mes kartu miegojome? 

— Ne... Ne tai norėjau sužinoti. Mano klausimas ne toks... jis 


greičiau sentimentalus... 


— Atleisk. 

Ji nusigręžė. 

— Labanakt, - pridūrė. 

— Klere! 

— Aš nieko nesakiau. Miegok. 

Ir tuomet tamsoje pasigirdo prisipažinimas: 

— Ne. 

Ji suspaudė rankeną ir pridėjo delną prie durų, kad kuo ryliau 
jas uždarytų. 


Bet nutilus šeštojo maršruto traukinio bildesiui jis pridūrė: 
“ Taip. 
O dar vėliau, sudėdamas ginklus, sušnabždėjo: 


— Ne. 

„Balta suknelė, plaukai sušukuoti atgal, tokia pat šypsena kaip 
pirmoje nuotraukoje po vyšnia...“ 
Balta suknelė. Plaukai sušukuoti atgal. Tokia pat šypsena. 


Didelis pokylis. Tą vakarą buvo švenčiama išsyk viskas: Mado 
ir Anri vedybų trisdešimt penkerių metų sukaktis, pirmieji Kle- 
rės teisės mokslų metai, Editos sužieduotuvės ir Šarlio laimėtas 
konkursas. 

Koks? To jau neprisiminė. Kažkoks... Ir jis pirmą kartą pas savo 
tėvus atsivedė „draugę“. Kurią? Gal ir prisimintų, tačiau tai neturi 
jokios reikšmės. Jauną merginą, panašią į jį... Rimtą, iš geros šeimos, 
dailaus veido, storokų kulkšnių... Studentę, pirmakursę, kurią, ma- 
tyt, buvo išbandęs gretimame bendrabučio kambaryje... 

Na, Šarli... Mes iš tavęs daugiau tikėjomės. Bent jau vardo... 

Atrodo, Lora... Taip, iš tiesų, Lora... Nelabai linksma, su po- 
nio šukuosena, ji visada norėjo tai daryti tamsoje ir po meilės iš- 
laisvindavo jo kinetinę energiją... Lora Dipel... 

Jis laikė ją per liemenį, garsiai kalbėjo, kilnojo savo taurę, 
tauškė kvailystes, jau keli mėnesiai nežinojo, kas aplink darosi, 
leido garą ir trypė savo laurus šokdamas kaip papaikęs. 

Jau buvo gerokai įkaušęs, kai prie jo priėjo Anuk. 

— Ar supažindinsi mus? - paklausė ji, užmesdama akį į anos 
iškirptę. 


Šarlis pakluso ir, pasinaudojęs ta proga, atvėso. 


— Kasji? - paklausė matiekos asė sprogindama akis. 

— Kaimynė. 

— O kodėl jos plaukai drėgni? 

(Štai kokius klausimus vis uždavinėdavo ta mergina.) 

— Kodėl? Iš kur man žinoti? Gal kad atėjo ką tik išsimau- 
džiusi! 

— O kodėl ji tik dabar atėjo? 

(Na va. Atrodė, kad ji šiandien rašys knygos Whois Who skiltis.) 

- Ji dirbo. 

— Ką? 

— Ji medicinos seselė, - pertraukė jis ją, - seselė. O jei nori ži- 
noti, kokioje ligoninėje, kokiame skyriuje, jos darbo stažą, klubų 
apimtį ir jos būsimosios pensijos dydį, paklausk jos pačios. 

Ji patempė lūpą ir nuėjo. 


— Nagi, jaunuoli! Ar nepasiaukotumėt ir nepašoktumėt su 
senu žmogumi? — išgirdo už nugaros, kai bandė ištraukti iš dide- 
lio punšo indo savo žiebtuvėlį. 

Jo šypsena atsigręžė į ją. 

— Padėkite savo lazdelę, senute. Aš jūsų paslaugoms. 


Balta suknelė, keista, graži ir velniškai kinetiška. 
Kitaip tariant, skirta judėjimui. 


Ji šėlo savo laureato glėbyje. Ji tądien sunkiai dirbo, kovojo su 
klastingomis intekcijomis ir pralaimėjo. Tuo metu visada pralai- 
mėdavo. Norėjo šokti. 

Šokti ir liesti jį, būtent jį, turintį milijonus baltųjų kūnelių ir 
tokią atsparią imuninę sistemą. Jis buvo labai drovus ir stengėsi 
neprisiliesti prie jos suknelės, o ji juokdamasi vis traukė jį prie 
savęs. Mums į viską nusispjaut, Šarli, mums į viską nusispjaut, 
šnypštė jos žvilgsnis. Mes esame gyvi, ar supranti? Gy-vi. 

Ir jis pasidavė jai savo nustebusios bičiulės akyse. Bet galop iš- 
mintingai, ak, kaip išmintingai grąžino jai savo ranką ir, palyginti 
su jos mase, didelį energijos kiekį, ir jie išėjo įkvėpti po žvaigždė- 
mis gryno oro. 


— Ta tavo kaimynė karšta, ar ne? 


Užsičiaupk. 

— Turėjau omenyje, kaip tokia sena... 

Gyvatė. 

— Man jau reikia eiti. 

— Jau? - paklausė jis su palengvėjimu. 

— Tu juk žinai, kad pirmadienį man egzaminas, - atsiduso jo 
meilutė. 

Jis buvo pamiršęs. 

— Tu irgi eini? 

— Ne. 

— Kodėl? 


Tiek to, praleiskim šio nuobodaus pokalbio tęsinį. Galop jis 
iškvietė jai taksi, ir ji išvažiavo darsyk permesti akimis to, ką jau 


tikriausiai mokėjo atmintinai. 


Kai jis po abejingo bučinio ir ryžtingų padrąsinimų grįžo prie 
namo, po jazminais sugurgždėjo žvyras. 

— Tai tu įsimylėjęs? 

Norėjo pasakyti, kad ne, bet atsakė priešingai. 

- Ir ką? Gera? 

— Ar tu... seniai ją pažįsti? 

Šarlis pakėlė galvą, pasižiūrėjo į ją, šyptelėjo, vėl nudūrė akis. 

— Taip. 

Ir nuėjo prie kitų. 


Jau seniai... 


Jis blaškėsi, vis ieškojo žvilgsniu jos, niekur nematė, gėrė, už- 
simiršo ir pamiršo ją. 

Bet kai jo seserys paprašė tylos, kai nutilo muzika ir užgeso 
šviesos, kai buvo atneštas didžiulis tortas ir pastatytas priešais jo 


motiną ir tėvą, kai jie susiėmė už rankų, kai tėvas visiems nutilus 

išsitraukė iš kišenės lapą su kalba, kai pasigirdus šūksniams dar 
kartą buvo paprašyta tylos, kažkieno ranka suėmė jo ranką ir iš- 


traukė jį iš to būrio. 


Jis sekė paskui, lipo laiptais įkandin jos, pakeliui dar išgirdo 
kelis perlus: „tiek metų... mieli vaikai... sunkumai... pasitikėji- 


mas... pagalba... visada...“, paskui ji atidarė kažkokias duris ir at- 


sigręžė į jį. 


Jie nėjo toliau, liko stovėti tamsoje, ir viskas, ką jis tą jų gy- 
venimo akimirką žinojo apie gyvenimą, buvo tai, kad jos plaukai 
jau ne šlapi. 

Ji priplojo prie sienos Šarlį taip smarkiai, kad jam į nugarą 
įsirėžė durų rankena. Tačiau jis neturėjo kada pajusti skausmo. 
Jinai jau bučiavo jį. 

Ir jie, tiek ilgai vienas kito ieškoję, puolė vienas kitam į glėbį. 

Apipylė vienas kito veidą bučiniais, rijo vienas kitą ir... 

Ir dar niekada nebuvo taip toli nuo vienas kito... 


Šarlis grūmėsi su jos plaukų segtukais, o ji stengėsi atsegti jo 
diržą, jis stūmė į šalį jos plaukus, ji traukė žemyn jo kelnes, jis 
stengėsi laikyti jos veidą tiesiai priešais, o ji vis stengėsi jį nuleisti, 
ieškojo žodžių, žodžių, kuriuos buvo jau tūkstančius kartų sakęs, 
kurie pergyveno kartu su juo mutaciją, o ji maldavo jį nutilti, jis 
vertė ją Žiūrėti į jį, o ji vis gręžėsi į šoną, norėdama įkąsti jam į 
ausį, jis įsisiurbė jai į sprandą, o ji taip kandžiojo jį, kad jis visas 
paraudo, vos tiktai prisilietė prie jos, ji apsivijo jo koją ir atsirėmė 
į jį dejuodama. 

Jis laikė glėbyje savo gyvenimo meilę, savo vaikystės madoną, 
pačią gražiausią iš visų, kuriai atidavė tiek daug svajonių naktų, 
savo sėkmių priežastį, o ji laikė... ką kita... 

Kraujo skonis, susimaišęs su alkoholio kvapu, jos prakaito 


kvapas, jos kriogavimas, nugaros skausmas, jos brutalumas, įsa- 

kymai, nagai — niekas iš viso to negadino jo fž2e 2207“. Jis buvo 
stipresnis, jis sugebėjo ją sulaikyti ir jai neliko nieko kita, tik klau- 
sytis, kaip jis šnabžda jos vardą. Bet tolumoje sušvito automobilio 
žibintai, ir jis pamatė, kad ji šypsosi. 

Tuomet paleido ją. Paleido jos rankas, jos sulankstytas apy- 


rankes, atsiklaupė ir užmerkė akis. 


Jinai lietė jį, glostė, gulė ant jo, kišo pirštus jam į burną, bu- 
čiavo jo vokus, šnabždėjo į ausį negirdimus žodžius, traukė už 
žandikaulio, kad priverstų jį šaukti, ir paleisdavo, kad priverstų 
nutilti, pačiupo jo ranką, įspjovė į delną, vedžiojo ją, judino, try- 
nė, tampė jį, vos neperlaužė... 

Ir tebūnie jis prakeiktas. Prakeiktas toks, koks buvo. Tebūnie 
prakeikti jo jausmai. Prakeikti. Tebūnie prakeikta apgavystė, jis 
atstūmė ją nuo savęs. 

Jis 2em0rėjo to. 

O svajonėse įsivaizdavo viską. Didžiausius ištvirkavimus su ja, 
neįtikimiausias fantazijas, jos suplėšytus drabužius, jos skausmą, 
jos pasitenkinimą, jos maldavimus, jų seiles, išskyras ir bučinius... 
viską. Viską įsivaizdavo, bet ne tai. Jis per daug ją mylėjo. 

Per daug kilniai, per daug nevykusiai, galbūt pernelyg bepro- 
tiškai, per daug. 

— Aš negaliu, - sudejavo jis. - Tik ne taip... 

Ji apstulbusi sustingo, paskui griuvo į priekį, kakta atsiremda- 
ma jam į krūtinę. 

— Atsiprašau, - išgirdo sakant save, — atsi... 

Ji paskutinį kartą pakraipė strėnas, kad suknelė nusmuktų 
žemyn. Tylėdama jį aprengė, suveržė diržą, palygino marškinius, 
nusišypsojo pastebėjusi, kiek daug kilpelių be sagų, paskui vėl pri- 
siglaudė prie jo, šįkart švelnia oda ir nuleidusi rankas, ir pagaliau 
leidosi apkabinama. 


* Subrili meilė (/£.). 

Atsiprašau. Atsiprašau. Tik tiek jis galėjo pasakyti. Beje, net 
nežinodamas, ar kreipiasi į ją, ar į save. 

Į jos gražią sielą ar į jos tarpkojį. 

Atsiprašau. 

Jis tvirtai spaudė ją prie savęs, kvėpavo jai į pakaušį, glamo- 
nėjo jos plaukus, atsigriebdamas už pavėluotus dvidešimt metų 
ir dešimt prarastų minučių. Girdėjo savo širdies plakimą, tvar- 
dėsi, kai pirmame aukšte pasigirdo plojimai, ir ieškojo... kitų 
žodžių. 

Kitų žodžių. 

— Atsiprašau. 

— Ne... Čia aš, - sušnabždėjo gailus balsiukas, - aš... — ir užlū- 
žo. - Aš maniau, kad tu jau suaugai... 

Visi ėmė jį šaukti vardu. Ieškoti sode. Šarli! Fotografuotis! 

— Eik. Eik pas juos. Palik mane. Aš ateisiu vėliau. 

— Anuk... 

— Palik mane vieną, sakau. 

Aš jau suaugęs, norėjo atsakyti, tačiau paskutinių jos žodžių 
tonas jį sulaikė. Taigi jis pakluso ir nuėjo kaip geras berniukas, 


koks, beje, ir buvo, pozuoti tarp seserų savo tėvams. 

Klerė neištvėrė. 

Ir pasidarė abortą. 

O Aleksis išvažiavo toliau žudytis. 

Tačiau grojo, kaip visi sakė, lyg dievas... 

Šarlis išvyko. Iš pradžių į Portugaliją, paskui į Jungtines 
Valstijas. 

Medaliu baigė Masačusetso technologijos institutą, pasisė- 
męs tiek kalbos žinių, kad galėjo versti meilės dainas ir susižadėti 
su australe. 


Ją prarado grįždamas atgal. 

Dėl to kentėjo. Labai. Dirbo kitiems. Įsigijo paskutinį savo 
diplomą. Įstojo į Architektų sąjungą. Pasikabino ant sienos žal- 
varinę lentelę. Nežinia kaip laimėjo konkursą visai ne pagal savo 
nosį. Dėl to pateko į katorgą. Pagaliau, dažniausiai pats už tai 
mokėdamas, suprato, kad „laisvo architekto atsakomybė yra ne- 
ribota ir kad jis pats atsako už tai, ką sako, daro ir rašo“. Taigi 
kiekvieną kartą, vos tik pradėjęs drožti pieštuką, reikalaudavo 
gavimo patvirtinimo. Susidėjo su vyruku, kuris buvo už jį daug 
calentingesnis, bet neturėjo idėjų. Jam ir paliko šlovę, spindesį ir 
interviu. Pasitraukė į šešėlį, dėl to pasijuto ramesnis, sulaukė ne- 


dėkingumo ir nuo tada viską darė pats. 


Vėl pamatė Anuk. Jie gražiai papietavo, kalbėdamiesi tiktai 
viena tema: jo vaikystės. Ji atrodė jam tokia pat graži, bet nelei- 
do jai to pajusti. Palaidojo senelę. Galutinai susipyko su Aleksiu. 
Tais metais prarado pirmus plaukus ir dėl aukštos kaktos įgijo 
gerą reputaciją. Kokybės ženklą, tapo ržsiniu, kaip mėgsta sakyti 
vynuogių augintojai. Paskutinį kartą paspaudė jai ranką. Nebetu- 
rėjo drąsos žiūrėti, kaip ji skęsta. Atšaukė pietus, sakydamas, kad 
turi daug darbo, paskui dar kartą. Ir dar. 

Viską atšaukė. 

Braižė planus, įsigijo pastogę, turėjo meilės nuotykių, nustojo 
vaikščioti į naktinius džiazo klubus, kur visuomet truputį liūdė- 
davo, paskui, vykdydamas vieną „mažą“ darbelį be sąskaitos, suti- 
ko vyriškį, kuris vertino marmurą ir turėjo gražią žmoną. 

Susiprojektavo lėlės namelį. 

Ir ten įsikraustė. 


Galiausiai atsidūrė ant išgulėtos kanapos tarp visko mačiusių 
sienų. 

Kitaip sakant, ne kažin kas. 

Grįžo į pradinį tašką, prarado ir viena, ir kita, galbūt netgi 


trečia, ir po kelių valandų jam ims siaubingai gelti nugarą. 


203 


Šarlis grįždavo namo tuo pat metu kaip ir Matilda, ir vieną 
šeštadienio popietę, kai jiedu su Loransa liko vieni, ryžosi tam 
svarbiam „pokalbiui“, kurio ji taip siekė. 

Tai buvo netgi ne pokalbis, veikiau ilgas kaltinimas. Dar 
vienas teismo procesas. Jo pabaigoje ji netgi pravirko. Tai buvo 
pirmas kartas, ir jis labai sutriko. Paėmė jos ranką. Ji išsisuko iš 
padėties, viską suversdama galimam estrogenų sumažėjimui ir 
hormonų pusiausvyros sutrikimui. Dar pridūrė, kad jis to nesu- 
pras, ir atitraukė ranką. Jis išsisuko iš padėties atkimšdamas šam- 
pano butelį. 

— Ka mes švenčiame, gal mano makšties išdžiūvimą? - nusi- 
šaipė ji, imdama jo paduotą taurę. 

— Ne. Mano gimtadienį. 

Ji pliaukštelėjo sau per kaktą ir priėjo jo pabučiuoti. 


Matilda grįžo truputį vėliau. Ji su savo drauge buvo nuėjusi į 
blusturgį ir iškart nudrožė į savo kambarį, burbtelėjusi jam „laba- 
nakt“ ir palikusi numintus balerinos batelius. 

Loransa atsiduso, supykusi ir galbūt truputį apsidžiaugusi, 
kad ne vien tiktai ji tokia nedėmesinga... 

Bet tą akimirką vėl pasirodė panelė Pūkšnė su didžiuliu, ne- 
grabiai į laikraštinį popierių suvyniotu paketu. 

- Žinok, aš gerokai pavargau, kol radau tau dovaną! 

Ir padavė ją plačiai šypsodamasi. 

— Ištisus šeštadienius tau paaukojau! 

— Nejaugi? O aš maniau, kad tu su Kamile ruošiesi egzami- 
nui! - įsikišo jos motina. 

— Aha, Kamilė man padėjo! Ar dar liko to lakalo su burbulais? 

Šarlis dievino tą mergiūkštę. 

— Kojos neišvynioji? 

— Tuoj, tuoj, - nusišypsojo jis, - bet, hm... ji keistai kvepia. 

— Na, - gūžtelėjo ji pečiais, - normalu, ji atsiduoda senie- 


nomis. 


Šarlis suplojo rankomis. 

— Ką gi, damos, darysim kaip visuomet, gerai? Aš nusivesiu 
jus vakarienės pas Marijų. 

— Bet gal neisi taip apsirengęs? - prunkštelėjo Loransa. 

Jis jos nepaklausė. Gėrėjosi savimi vitrinose, varstomas suža- 
vėtos podukros žvilgsnių. 

— Aš juk puikiai atrodau... - išgirdo jos jį burbant. 

Įsikibdama jam į parankę, ji užtikrino: 

— Atrodai super... 

Jis atsakė, kad irgi taip manąs. 


Tai buvo aštuntojo dešimtmečio puošmena. Lietpaltis su 
aukšta apykakle, panašia į lopetėlę tortui, ir rankovėmis, kurios 
jam siekė tik iki alkūnių. Ir, deja, trūko diržo ir kelių sagų. 

Be to, vietomis buvo įplėštas. 

Ir dvokė. 

Iš tikrųjų. 

Tačiau... 


Žydras. 


*kk 

Tą vakarą girliandomis papuoštoje antklodėje nebuvo įspaus- 
ta skiriamoji linija, o tai, ką gavo kaip paskutinės minutės dova- 
ną, buvo įvyniota į žavingus naktinius baltinius. 


Norėdamas padaryti galą tokiai kebliai padėčiai, Šarlis nusi- 
rito į šoną. 

Šią pantomimos scenelę lydėjo nejauki tyla. Kad išsklaidytų 
slogutį, Šarlis karčiai pajuokavo: 

— Aš tai pavadinčiau solidarumu... Mano hormonai ne ką 
klusnesni už tavo... 

Tai ją pralinksmino, bent jau jis to tikėjosi, ir ji galiausiai už- 
migo. 

Ojis ne. 

Tai buvo pirmas jo fiasko. 

O juk aną savaitę įsidrąsino paklausti patarimo dėl tų pra- 
keiktų plaukų, kurie dabar slinko kuokštais, ir sulaukė atsakymo, 
kad nieko nepadarysi: kaltas per didelis testosteronų kiekis. 

— Laikykit tai vyriškumo ženklu... — paguodė jį vaistininkas, 
žaviai šypsodamasis. (Jis buvo visiškai plikas.) 

A? 


Štai dar viena paslaptis, kuri nepasidavė jo puikiai logikai... 


Viena paslaptimi per daug. Šiaip ar taip, ji pernelyg žeminanti. 

Dabar jau gana, mąstė jis. Gana. Jis privalo atsikratyti visų šių 
nesąmonių, spjauti į cypsintį Kalimerą* ir susiimti į nagą. 

Nesilaikyti pasižadėjimų, atsisakyti konferencijų kažkur pa- 
saulio krašte, švaistyti agentūros pinigus, leisti laiką sugriuvusiuo- 
se vienuolynuose, bendrauti su šmėklomis, leisti joms atgyti vien 
dėl liguisto malonumo jų atsiprašyti, gadinti plaučius, laužyti 
biuro įrangą ir maitotis nugarą gulint jaunystės pataluose — su 
tuo dar galima susitaikyti, bet su tuo, kad nebesistoja, tai jau ne! 


* Calimero - japonų animacinių filmų veikėjas, juodas viščiukas. 

— Gana! Supratai? — paklausė jis garsiai, kad įsitikintų, jog iš- 
girdo save. 

Ir norėdamas parodyti gerą valią vėl uždegė šviesą. Ištiesė 
ranką ir paėmė 2004 m. kovo 22 d. sprendimą Dd! statybinių me- 
džiagų, konstrukcijų elementų ir kitų įrenginių atsparumo ugniai. 

Direktyvos, sprendimai, kodeksas, dekretas, nutarimai, ko- 
miteto nuomonė, civilinės apsaugos direktoriaus pasiūlymai, 25 
straipsniai ir 5 priedai. 

Paskui užmigo glostydamas savo galą. 

Cha. Bent jau šiek tiek. 

Diskretiškas bėgančio generolo kumštelėjimas pačiam ištiki- 
miausiam kareiviui. Grįžkime, mano šaunuoli, grįžkime atgal. 


Likusį darbą padarys varnos... 


Pasakyta padaryta: jis visus išmetė. 
Tristaną, Abelarą, mažąjį Marselį ir visus kitus kretinus. 


Nepastebėjo, kaip atėjo pavasaris. Dirbo dar daugiau. Kniso- 
si Loransos daiktuose ir gėrė jos migdomuosius. Snūduriuodavo 
ant kanapos, užeidavo į miegamąjį, kai galimo intymumo pavojus 
jau būdavo praėjęs, užsiaugino šiokią tokią barzdelę, dėl kurios 
abi jo bendragyventojos iš pradžių šaipėsi, paskui net grasino, kol 
prarado susidomėjimą. 

Gyveno ten. Bet kartu ir nebe. 


Beveik perlenkdavo lazdą apgaudinėdamas kitus, tik daryda- 
vo tai labai vangiai. Dėdavosi susikaupęs, kai į jį būdavo kreipia- 
masi, ir reikalaudavo paaiškinti, kai pašnekovas jau būdavo ana- 
pus durų. 

Negirdėdavo, kad jam už nugaros kuždamasi. 

Ir nesuprasdavo, kodėl tiek daug projektų atmetama. Rinki- 
mai, būdavo atsakoma jam. Ak, tiesa... Rinkimai... 

Narpliodavo sudėtingus klausimus, kalbėdavosi telefonu va- 
landų valandas ir per nesibaigiančius posėdžius su vyrais ir mo- 
terimis, besisvaidančiais vis naujais sutrumpinimais ir terminais. 
Kontrolės biurai, piliečių komitetai, derinimo vietos, tyrimų cen- 


trai, techniniai kontrolieriai, Socotec, Veritas, ir tu nieko nematei, 

nauji nurodymai, reikalaujantys bendradarbiauti su ERP statant 
pirmų keturių kategorijų IGH ir C klasės pastatus. Daugybė 
prekybos namų, pasipūtę merai, nekompetentingi pavaduotojai, 
kvaili įstatymų leidėjai, išvarginti verslininkai, nusivylę progno- 
zuotojai ir pranešėjai visko ir nežinia ko. 

Vieną rytą kažkoks balsas jam pranešė, kad dabar vykstančio- 
se statybose per metus susidaro trys šimtai dešimt milijonų tonų 
atliekų. O vakare kitas, ne toks agresyvus balsas prabilo apie pro- 
jektą, kuriam gresia fiasko, pagaliau pateikė jau egzistuojančių 
projektų silpnų vietų įvertinimą skaičiais. 

Jis buvo išsekęs, jau nieko nebeklausė, bet viename savo užra- 
šų knygelės puslapyje užrašė tokius žodžius: silpnosios egzistuo- 


jančiųjų vietos. 


— Gero savaitgalio! 

Jaunasis Markas atėjo atsisveikinti su milžinišku krepšiu ant 
peties ir, bosui nieko nepasakius, pridūrė: 

— Sakykite... Ar jūs pamenate šį žodį? 

— Atsiprašau? — atsigręžė jis iš mandagumo ir norėdamas at- 
sikratyti letargo. 


— Savaitgalis, pamenate? Dvi dienos savaitės pabaigoje... 


Šarlis išspaudė pavargusią šypseną. Jis mėgo šį vaikiną. Kar- 
tais, žvelgdamas į jį, matydavo ankstesnių savo paties bruožų... 

Truputį netašytas karščiavimasis, nepasotinamas smalsumas, 
poreikis ieškoti Mokytojų ir išsunkti juos iki galo. Viską apie juos 
perskaityti, visut viską ir ypač tai, ką sunkiausia suprasti. Miglo- 
tas teorijas, užsimetusius svarstymus, eskizų faksimiles, į anglų 
kalbą išverstus straipsnius, iškeltus į padanges, nežinia kur skelb- 
tus, niekada niekieno nesuprastus. (Čia jis padėkojo dangui: jeigu 
būdamas Marko amžiaus būtų turėjęs internetą ir jo galimybes, 


tikrai būtų pražuvęs...) 

Be to, tas beribis sugebėjimas dirbti, malonus santūrumas, 
negalėjimas pereiti prie tujinimo, pasitikėjimas savimi, neturintis 
nieko bendra su krenkšėjimu ir garbėtroškos dulkėmis ir, matyt, 
leidžiantis jam manyti, kad Prickerio premija jau numatomas gy- 
venimo etapas, ir netgi, netgi jo tankūs karčiai, kurie netrukus 
pradės retėti... 

— Ir kurgi jūs išsiruošėte taip apsikrovęs? — griežtai paklausė 
jis. - Gal į pasaulio kraštą? 

— Taip, beveik. Į provinciją... Pas tėvus... 

Šarlis mielai būtų pratęsęs šią netikėtą atvirumo valandėlę. 
Prikibęs prie jo, pavyzdžiui, paklausęs: „Ak taip... Ir į kokią pro- 
vinciją?“, arba „Aš vis galvoju, kuriais metais jūs...?“, arba „Kas jus 
pas mus atnešė?“, bet, deja, buvo pernelyg pavargęs, kad ką nors 
išspaustų. Ir tik tada, kai tas spindintis ištįsėlis jau pasuko į duris, 
pastebėjo knygą, kyšančią iš jo krepšio. 

Originalų Kolhaso Delirious New York leidinį. 

— Jūs, kaip matau, dar neišėjęs iš olandiško periodo... 

Anas ėmė mikčioti kaip berniukas, nutvertas kišantis pirštus 
į uogienę: 

— Taip, turiu prisipažinti, aš... Tas tipas mane žavi... iš tikrų- 
JU 1Esa 

— Ašjus puikiai suprantu! Po šios knygos jis išgarsėjo anapus 
balos, net nieko nepastatęs... Palaukic... Aš irgi einu. 

Ir jau rinkdamas apsaugos kodą pridūrė: 

— Jūsų metų aš buvau labai smalsus ir man pavyko dalyvauti 
keliose neįtikėtinose konferencijose, bet ypač, žinokit, apstulbau, 
kai jis aštuoniasdešimt devintais metais pristatė Žiusjė bibliote- 
kos projektą... 

— Tas dekupažo seansas? 

— Taip. 

— Ak! Kaip aš būčiau norėjęs jį pamatyti... 

— Tai buvo iš tiesų... kaip čia pasakyti... Protinga... Taip, kito 
žodžio aš nerandu, iš tikrųjų protinga... 

— Bet man kažkas sakė, jog dabar tai jau senas triukas. Kad jis 
naudoja jį kiekvieną kartą... 

— Aš nežinau. 

Jie greta leidosi laiptais žemyn. 

— Bet žinau, kad jis dar kartą jį tikrai panaudojo, nes aš ten 
buvau. 

— Tikrai? - vaikinas tiesiog suakmenėjo ir vos neišmetė krepšio. 


Jie užėjo į pirmą pasitaikiusį bistro, ir Šarlis pirmą kartą po 
daugelio mėnesių prisiminė savo profesiją. 

Išsipasakojo. 

1999 metais, taigi praėjus dešimčiai metų po „Žiusjė šoko“, 
dėl to, kad pažinojo vieną vaikiną iš Arupo inžinerijos grupės, 
turėjo progą pabūti Sietlo Benarojos salėje ir pamatyti geriausią 
reginį savo gyvenime. (Išskyrus Nunu pasirodymus.) Toje visiš- 
kai naujoje auditorijoje nė vieno solisto, bet visi miesto turtingi 
mecenatai, aukštosios buržuazijos atstovai ir garbingieji piliečiai. 
Nervingi policininkų pokalbiai per radiją ir limuzinų kaspinai, 
nusidriekę per visą Trečiąjį aveniu. 

Prieš keletą mėnesių buvo paskelbtas konkursas gigantiškam 
bibliotekos projektui sukurti. Jame dalyvavo Pei ir Fosteris, bet 
geriausiai įvertinti buvo Stiveno Holo ir Kolhaso projektai. Pir- 
mojo darbas buvo gana banalus, bet jis buvo vietinis vyrukas, ir 


tai šį tą reiškė. Buy american, you know..." 


Ne, jis ne pasakojo, veikiau viską darsyk išgyveno. Atsisto- 
davo, išskėsdavo rankas, vėl atsisėsdavo, atstumdavo į šalį alaus 
bokalus, rašė savo užrašų knygelėje ir aiškino Markui, kaip tas 
penkiasdešimt penkerių metų, vos už jį vyresnis genijus teatra- 
liškai pristatė savo projektą, turėdamas tik balto popieriaus lapą, 
pieštuką ir žirkles, - mėgdžiojo jo gestus, mimiką, tai sulanks- 


* Pirk amerikietišką prekę, suprantate... (Angl.) 


211 


tydamas, tai vėl išlankstydamas sukarpytą popierių, —- laimėjo 
konkursą ir gavo užsakymą, kurio galutinė kaina išaugo iki 270 
milijonų dolerių. 

— Turėdamas vien A4 formato lapą! 


— Taip, taip, supratau... 270 milijonų ir 5 gramai... 


Jie užsisakė omleto, dar alaus ir Šarlis, įkvėptas savo moki- 
nio klausimų, toliau kruopščiai narstė tą įžymųjį žmogų. Arba 
aiškino, kaip jo gebėjimas formuluoti, lakoniškumas, mokėjimas 
panaudoti diagramas, humoras, guvus protas, netgi pašaipumas 
leido jam vos per dvi valandas aiškiai ir suprantamai pateikti per- 
dėm sudėtingą viziją. 

— Jūs turite galvoje tą pastatą su plokščiais stogais, ar ne? 

— Iš tikrųjų, žaisti horizontaliomis plokštumomis šalyje, kur 
dievinamas dangus... Pripažinkite, vien tai buvo gana drąsu... 
O ką jau kalbėti apie seisminius suvaržymus ir visą šūsnį papil- 
domų sąlygų. Tas bičiulis iš Arupo grupės man pasakojo, kad jie 
vos nekuoktelėjo... 

— Arjūs matėte jį baigtą? 

— Ne. Niekada. Bet, šiaip ar taip, jis man ne labiausiai patinka 
iš jo pastatų... 

— O koks? 

— Prašau? 


— Koks jums patinka labiausiai? 


Po keleto valandų jie buvo išmesti lauk ir dar ilgai stovėjo at- 
sirėmę į Marko automobilį, vis lygindami savo skonius, savo nuo- 
mones ir juos skiriančius dvidešimt metų. 

— Gerai, man reikia eiti... Aš praleidau vakarienę, bet turiu 
spėti bent iki pusryčių... 

Jis įmetė savo krepšį į bagažinę ir pasiūlė Šarliui jį pavėžėti 
namo. Šis, pasinaudojęs ta proga, paklausė, kurioje gi provincijoje 


gyvena jo tėvai, kiek jam metų ir kaip jis pas juos atsidūrė. 

— Dėl jūsų... 

— Dėl manęs? 

— Pasirinkau praktiką jūsų biure dėl jūsų. 

— Keista mintis... 

— Hm, kodėl aš taip pasielgiau? Galbūt norėjau išmokti patai- 


syti spausdintuvą, - šypsodamasis atsakė jo jaunystės šešėlis. 


Prieškambaryje jis užkliuvo už Matildos kuprinės. 

„SOS, dievinamas iš visos širdies patėvi, man nepavyko 
įveikti šio uždavinio, o man reikia jo rytojui (turiu jį atiduoti 
ir už jį gausiu pažymį, kuris įeis į galutinį) (manau, supranti, ką 
tai reiškia...). 


pss: aš žinau, kad piktnaudžiauju, bet jei pasistengtum nors 
kartelį, labai man padėtum. 

psss: ačiū. 

pssss: labos nakties. 

pssssst: myliu tave.“ 


Pažymėkite koordinačių plokštumoje Oij taškus A(-7; 1) 
ir B(1; 7). 

1) Kokios vektorių 01 OR AB koordinatės? Įrodykite, kad 
trikampis AOB yra statusis ir lygiašonis. 

2) Ar apie trikampį AOB galima apibrėžti apskritimą C? 
Apskaičiuokite šio apskritimo centro M koordinates ir spin- 
dulį. 

3) Atkreipkite dėmesį į funkciją f. apibrėžtą f(-7) = I ir 
A=7. 

a) nustatykite šią funkciją f; 

b) pavaizduokite viską grafiškai... Ir t. t, 


Vaikų žaidimas... 

Ir Šarlis vėl atsisėdo prie stalo šmėkliškoje virtuvėje. Aridarė 
apgailėtiną jos penalą, nusikeikė pamatęs nugraužtus pieštukų 
galus, tada išsitraukė savo pieštuką ir ėmė rašyti labai stengdama- 
sis, kad raidės būtų su kilpomis. 

Brėždamas apskritimą C, nustatydamas funkciją f, kirpdamas 
iš kalkinio popieriaus ir gelbėdamas nuo nemalonumų didžiąją 
tinginę, nesiliovė mintyse matavęs bedugnę, kuri dabar jį skiria 
nuo Remo Kolhaso... 

Raminosi tuo, kad vis dėlto prisidės prie geresnio galutinio 


pažymio ir pateisins dievinamojo statusą. 


Pamiegojo keletą valandų, stovėdamas išgėrė puodelį kavos, 
išsiblaškęs vėl perskaitė uždavinį ir prie vakarykščio laiškelio pri- 
dūrė žodžius: „Tu perdedi“, nepatikslindamas, ar tai skirta jos 
paskutiniam pos: scriptum, ar akių dūmimui. 

Kad padėtų jai apsispręsti dėl pastarojo punkto, iš kišenės iš- 
sitraukė savo firminį S/2ed:/e7 pieštuką ir įkišo tarp tuščių rašalo 
kapsulių, nugraužtų Bic pieštukų ir pastabų, pilnų rašybos klaidų. 


Kas jos laukia, jei aš išeičiau? - pagalvojo vilkdamasis švarką. 


O manęs? Kas... 


Jo laukė taksi, kad nuvežtų prie kitų funkcijų. 
— Kuris, sakėte, terminalas? 

Nesvarbu kuris, man visiškai tas pats. 

— Pone! 

— C, - atsakė jis. 

Ir vėl, 

vėl 


sukosi skaitiklis. 

Spūstys buvo dantes... dostojevskiškos. Trisdešimt kilometrų 
jie važiavo maždaug keturias valandas, pamatė dvi rimtas avarijas 
ir dalyvavo susidūrimų fiestoje. 

Nusprendė važiuoti priešinga juosta, ir tuo įžeidė znyklius, 
riedėjo šalikelėmis, pakėlę stiklus dėl begalės dulkių, šokinėjo per 
įspūdingas duobes ir stumdė iš kelio mažesnius automobilius, ro- 
dydami vakarietiškų amortizatorių galią. 

Jie būtų važiavę net per sužeistuosius, jei tik būtų galėję. 


Vairuotojas jam parodė plentą, paskui valytuvų jungiklį, ir 
šis juokelis jam pačiam, rodės, labai patiko, todėl Šarlis dėjo visas 
pastangas, kad suprastų jo žargoną. Čia kraujui, kvatojosi jis, su- 
pranti? Kraujas! Kro0v/ Cha. Cha. Geras. 

Oras buvo slegiantis, užterštumas pasiekęs nepakeliamą lygį, 
ir migrena trukdė jam susikaupti prieš rytdienos susitikimus. Jis 
tiesiog saujomis rijo miltelius ir liežuviu braukė per dantenas, kad 
aspirinas imtų kuo greičiau veikti. Galiausiai dokumentai pažiro 
jam prie kojų. 

Tiek to... Tegu jis įjungia tuos prakeiktus valytuvus, kad vis- 
kas baigtųsi... 


Kai pagaliau Viktoras priešais viešbučio galiūnus palinkėjo 
jam labos nakties, jis jau nebeturėjo jėgų ką nors sakyti. 

— Bla bla što žalujetes?" 

Jo keleivis nuleido galvą. 

— Bla bla bla goloden?** 

Paleido rankeną. 

— Mys toboi bla bla vodki!“** - nusprendė jis ir vėl atsisėdo prie 
vairo. 


Vairuotojo veidrodėlį nušvietė šypsena. 


Gatvės, kuriomis jie pasileido, darėsi vis niūresnės, ir kai jų 
automobilis ėmė pernelyg kristi į akį, patikėjo jį gerai nusitei- 
kusių vaikinų būriui. Davė nurodymus, pavaizdavo savo didele 
ranka antausį, pamojavo jiems pluoštu banknotų ir tuojau vėl jį 
įsikišo į kišenę, bet paliko cigarečių pakelį, kad jiems nebūtų nuo- 


bodu laukti. 


Šarlis išgėrė vieną taurę, kitą, pamažu ėmė atsipalaiduoti, 
trečią... ir atsibudo rytą prie statybininkų vagonėlio. Tamsi sky- 
lė po „nežiniakurios“ ir šalia knarkiantis kaimynas, į kurį buvo 
įrėmęs galvą. 

Niekad jo paties kvapas taip... neglumino. 


Šviesa negailestingai tvoskė į pakaušį. Nusvirduliavo iki van- 
dens kolonėlės, nusiplovė pagiriotą veidą, paskalavo burną, pa- 
laukė, kol viduje viskas sukils ir išsiverš iš jo vargšės, tarytum me- 


dinės gerklės, išsivėmė, atsitiesė ir vėl pratrūko. 


Nereikėjo sklaidyti greitojo rusų kalbos kurso knygelės, kad 
suprastų, jog totorius linksminasi į jį žiūrėdamas. 


Galiausiai tas žmogus jo pasigailėjo ir atkišo butelį. 


* „„ kuo skundžiatės? (Rus.) 
* „alkanas? (Rus.) 


*** Mudu su tavim... degtinės! (Rus.) 

— Gerk! Mon ami! Bon!“ 

Na, na... Tai pirmi jo žodžiai prancūzų kalba... Matyt, naktis 
buvo velniškai poliglotiška... 

Šarlis pakluso ir... 

— Spasibo, dorogoi! Vkusno!“* 

Atsigaivelėjo. 


Po kelių valandų jis Pavlovičių pavadino šunsnukiu ir taip su- 
spaudė glėbyje, kad tas vos neužduso. 


Na štai, jis virto tikru rusu. 


Pradėjo blaivytis oro uoste, kai bandė perskaityti savo... už- 
rašus (?), ir galutinai atsipeikėjo, kai paskambino Filipas ir ėmė 
jį koneveikti: 

— Klausyk, aš ką tik kalbėjau su tuo plepiu Bekeriu... Kokia 
čia šūdina šneka apie grindų dangą? Dieve, tu įsivaizduoji, kiek 
pinigų mes prarasime per dieną? Juk tai... 

Šarlis atitraukė ragelį nuo ausies ir su nepasitikėjimu jį apžiū- 
rėjo. Marilda, kuri į tokius dalykus visiškai nekreipdavo dėmesio, 
jam vis kartojo, kad tas daiktas pilnas vėžį sukeliančių spindulių. 
„Sakau tau! Bent jau toks pat pavojingas kaip mikrobanginė! 
Supratau, tarė jis sau, gniauždamas kumštį, kad apsisaugotų nuo 


pavojingų kompaniono seilių, ji tikrai teisi... 


Atsivertė kur pakliuvo savo knygą, kur Nikolajus nesiderėda- 
mas nusiperka septyniolika veislinių eržilų iš kavalerijos atsargos 
karininko, turinčio nuostabių arklių, kilimų dirbtuvę, šimtame- 
čių antpilų ir seno vengriškojo vyno, paskui palydėjo Nikolajų 


Rostovą į Voronežo gubernatoriaus rengiamą puotą. 


* Drauge! Skanu! (Pranc.) 


** Ačiū, brangusis! Skanu! (Rus.) 


A Wi 


Jis pasigavo mėlynakę apkūnią malonaus veido blondinę ir 
žarstė jai „mitologinius“ komplimentus. 

Kai ėmė artintis jos vyras, staiga pašoko. Pakluso jo nuro- 
dymams, parodė savo bilietą, išsitraukė diržą, nusispyrė batus, 
nusijuosė kardą, nusivilko surdutą ir sudėjo viską į plastikines 
dėžutes. 

Be jokios priežasties ėmė skambėti, buvo nuvestas į šalį ir ap- 
čiupinėtas. 

Ak, tie prancūzai, nusišaipė Nikita Ivanyčius, žnybreldamas 


savo žmonai į sprandą, visi jie vienodi... 

Jis veltui nieko nevalgė, negėrė, naikino savo kepenis tirps- 
tančiomis tabletėmis, veltui bandė spausti smilkinius, masažuoti 
vokus, uždaryti langines ir nusukti į šalį lempą - šių įsimintinų 
išgertuvių pagirios nė kiek nesisklaidė. 

Jam buvo sunku apsirengti, pavalgyti, gerti, miegoti, kalbėti, 
nutilti, mąstyti. Viskas jį vargino. 

Kartais jo sąmonę pasiekdavo viena baisi frazė. Keturios bal- 
sės. Trys skiemenys suimdavo jį tarytum gniaužtuvai... Ne. Nu- 
tilk. Būk gudresnis. Dar šiek tiek sulieknėk ir išsikapstyk iš to 
mėšlo. Dar ne. Betgi tu neturi laiko. Pirmyn. 

Eik pirmyn ir dvėsk, jei taip reikia, bet pirmyn. 


Prieš pat vasarą dienos jam atrodė ilgos kaip niekada, prieš 
tai pateiktas išvardijimas tęsėsi ir visąlaik kartojosi ta veiksma- 
žodžių būtuoju laiku litanija. (Prašom prisiminti būtojo karti- 
nio laiko reikšmę — tai užbaigtas, jau nebesitęsiantis veiksmas, 
gali būti ir daugkartinis). Jis melavo ir apgaudinėjo. Klupinėjo 
ir kentėjo. 

Jojo ant depresijos bangos ir susitarė su viena sesele, kad bus 
priimtas ne darbo metu. 

Nusirengė, buvo pasvertas. Apklausytas, apčiupinėtas, išty- 
rinėtas. Paklaustas, kaip mato ir ką girdi. Buvo paprašytas atsa- 


kyti kiek galima tiksliau. Ar skausmas lokalinis, frontalinis, ok- 

cipitalinis, cervikalinis, gripalinis, dentalinis, brutalus, vitalus, 
banalus? Ar jis... 

— Iš proto varantis, — pertraukė Šarlis. 

Atsidusus jam buvo išrašytas receptas. 

— Aš nieko rimta nematau. Galbūt stresas? - Paskui pakelda- 
ma galvą paklausė: - Sakykite, pone... Ar jus kamuoja nerimas? 

Pavojus, pavojus, ėmė skambinti varpais jam dar likusios gy- 
nybinės jėgos. Pirmyn, buvo sakyta. 

— Ne. 

— O nemiga? 

— Tik retkarčiais. 

— Gerai, aš jums paskirsiu vaistų nuo uždegimo, bet jei po ke- 
lių savaičių nebus geriau, reikės atlikti tomogratiją... 


Šarlis susilaikė nuo komentaro. Ir ieškodamas čekių knygelės 
pagalvojo, ar tas prietaisas gali aptikti melagystes. 

Ir nuovargį... Ir prisiminimus... 

Išduotą draugystę, senas damas, iškastruotas vyrų tualetuose, 
kapines prie geležinkelio, žeminančias moters glamones, moters, 
kuriai nesugebėjo suteikti malonumo, švelnius žodžius už gerus 
pažymius ar tūkstančius tonų metalinių pastolių, kurie kažkur 
Maskvos srityje tikriausiai niekada nieko nelaikys. 


Ne, jo nekamavo nerimas. Bent jau buvo aiškaus proto. 


Namuose atmosfera buvo karštligiška. Loransa ruošėsi išpar- 
davimui (ar naujam madų demonstravimui, jis gerai neišgirdo), o 
Matilda krovėsi lagaminus. Kitą savaitę ji turėjo išskristi į Škotiją, 
pasisemti įspūdžių, paskui aplankyti savo pusbrolius kažkur bas- 
kų krašte. 

— O kaip tavo pažymiai? 

— Aš mokausi, mokausi, — ėmė įrodinėti ji, piešdama ilgas 
arabeskas mokinio dienoraščio paraštėse. - Aš dabar kartojuosi 


stilius... 

— Matau... Moderno stilių, ar ne? 


Jie turėjo prie jos prisidėti rugpjūčio pradžioje ir prieš nuvež- 
dami pas tėvą kartu praleisti savaitę. Kas bus paskui, jis jau nebe- 
žinojo. Buvo kalbėta apie Toskaną, bet Loransa daugiau jos ne- 
minėjo, ir Šarlis nedrįso vėl užsiminti apie Sieną ir jos kiparisus. 

Mintis, kad jam reikės gyventi vienoje viloje su žmonėmis, 
kuriuos jie sutiko per nežmoniškai ilgą vakarienę prieš keletą sa- 
vaičių brolienės raudonmedžio troboje, jo visiškai nežavėjo. 

— Na? Kaip jie tau? — paklausė ji važiuojant namo. 

— Nuspėjami. 

- Žinoma... 

Tas „žinoma“ nuskambėjo gan liūdnai, bet ką kita jis galėjo 
pasakyti? 

Normalūs? 

Ne. Negalėjo... Buvo jau per vėlu, jo lova buvo per toli ir gin- 
čas ta tema per daug... ne. 

Galbūt vietoj to galėjo pasakyti „įžvalgūs“? Tie žmonės daug 
kalbėjo apie taupymą... Taip... Galbūt... Tada tyla automobilyje 
nebūtų taip slėgusi. 


Sarlis nemėgo atostogų. 


Vėl kažkur važiuoti, nusikabinti marškinius, uždaryti laga- 
minus, rinktis, skaičiuoti, palikti kelias knygas, nuvažiuoti dau- 
gybę kilometrų, gyventi bjauriuose nuomojamuose namuose 
arba vėl atsidurti viešbučio koridoriuose su rankšluosčiais, ku- 
rie atsiduoda didelėmis skalbyklomis, padrybsoti keletą dienų 
saulėje, tarti sau, ak, pagaliau... mėginti tuo patikėti ir pradėti 
nuobodžiauti. 

Jis mėgo tik vieną dalyką, išvykas į nežinomybę, staigius žy- 
gius, sugriautą savaitės dienotvarkę. Susitikimus provincijoje, ku- 
rių dingstimi galėtų paklaidžioti toli nuo automagistralių. 

„Baltojo arklio“ smukles, kurių virėjų talentas toli lenkė pasi- 
bjaurėtiną dekorą. Viso pasaulio sostines. Jų stotis, turgus, upes, 
istoriją ir architektūrą. Tuščius muziejus tarp dviejų darbo susi- 
tikimų, paskirus kaimelius, šlaitus, užstojančius vaizdą, ir kavines 
be terasų. Viską pamacyti, tačiau nebūti turistu. Ir nedėvėti tų 


apgailėtinų turistinių drabužių. 


Žodis „atostogos“ turėjo prasmę tada, kai Matilda buvo maža 
ir jie kartu laimėdavo visus pasaulio smėlio pilių konkursus. Kiek 
babilonų jis pastatė tarp potvynių ir atoslūgių... Kiek tadž ma- 
halių mažyčiams krabams pasislėpti... Saulės spinduliai, kaitinan- 
tys pakaušį, komentarai, kriauklės ir matinės stiklų šukės... Kiek 
daug atstumtų lėkščių, norint pabaigti piešinius ant popierinių 
servetėlių, kiek gudrumo, kad užmigdytų mamą nepažadindamas 
jos dukros, ir tingių pusryčių, kai vienintelis rūpestis buvo jas abi 
nupiešti nepaliekant jokių dėmių užrašų knygelėje. 

Taip, ir kiek akvarelių... Ir kaip visa tai staiga ištirpo jo rankose... 

Ir kaip viskas toli... 


*X*k* 


— Jums skambina ponia Beramian... 

Borgen X Finker būstinės Lozanoje projektas buvo atmestas. 

Pasijuto sunkiai prislėgtas. 

Dvi eilutės. Nei motyvo, nei argumento. Nieko, kas galėtų 
paaiškinti tą negailestingą sprendimą. Mandagus kreipinys buvo 
kur kas ilgesnis už paniekinimą. 

Jis padėjo laišką ant savo padėjėjos stalo: 

— Į archyvą. 

— Ar padaryti kopijas kitiems? 

- Jei jūs, Barbara, turėsite tiek drąsos, jei turėsite tiek drąsos... 
Aš, prisipažinsiu, niekaip... 

Šimtai, tūkstančiai darbo valandų ką tik nuėjo perniek. Nie- 


kais virto investicijos, nuostoliai, firmos, bankai, finansiniai mo- 


deliai, artėjančios derybos, paskaičiuoti procentai, energija. 


Energija, kurios jis nebeturėjo. 

Jis jau buvo paėjęs į šalį, kai ji paklausė: 

— O ką man daryt su ta ponia? 

— Atsiprašau? 

— Beram... 

— Dėl ko ji skambina? 

— Gerai nesupratau... Kažkas asmeniška... 
Šarlis paskutinį žodį palydėjo suerzintu mostu. 


— Tas pars. Į archyvą. 


Jis nėjo pietauti. 


Kai vienas projektas nepasiseka, tuoj pat reikia imtis naujo; 


tai buvo vienintelė jo profesijos taisyklė, profesijos, kuriai į vis- 


ką nusispjaut. Nesvarbu kokio projekto. Šventyklos, zoologijos 


sodo, nuosavo narvo, jei niekas daugiau nepasirodytų horizonte, 


vienintelė mintis, vienintelis brūkštelėjimas pieštuku, ir būsi iš- 


gelbėtas. 


Dėl to ir įniko nagrinėti be galo painias sutarties sąlygas, 


delnus prispaudęs prie smilkinių, lyg norėtų sulipdyti kaukolės 


dėžutę, kuri buvo suskilinėjusi iš visų pusių; kažką vis žymėjosi, 


sukandęs dantis, kai jo padėjėja vėl pasirodė tarpduryje ir krenkš- 


telėjo. (Jis buvo nukėlęs ragelį.) 


— Tai vėl ji... 
— Borgen? 


— Ne... ta moteris, kuri jums skambino rytą asmeniniu reika- 


.. Ką man jai pasakyti? 


Atodūsis. 
— Dėl moters, kurią jūs gerai pažinojote... 


Nevilties mandagumas, Sarlis privalėjo jai nusišypsoti. 

— Ak! Aš tiek daug jų pažinojau! Prašau man pasakyti: koks 
jos balsas? Kimus? 

Bet Barbara net nešyptelėjo. 

— Kažkokia Anuk, manau... 

— Tai jūs užrašėte ant antkapio, ar ne? 

— Prašau? Taip. Ber kas... kas čia skambina? 

— Aš taip ir maniau. Šarli, čia Silvija... Ar tu mane prisimeni? Aš 
dirbau su ja ligoninėje... Buvau per jūsų Pirmąją komuniją ir... 

— Silvija... Žinoma... Silvija... 

— Ilgai tavęs netrukdysiu, tik norėjau... 

Jos balsas prikimo. 

— ...tau padėkoti. 

Šarlis užsimerkė, persibraukė ranka veidą, pamiršo savo skaus- 
mą, įsižnybo į nosį, mėgino susivaldyti, kad neimtų rėkti. 

Liaukis. Liaukis tuoj par. Čia nieko tokio. Tai jos jausmai. 
Čia tik vaistai, kurie tau netinka, kurie tau nepadeda, ir tie pui- 
kūs planai, kurie tavo archyvuose jau užima per daug vietos. Su- 
sitvardyk, po velnių. 

— Ar tu dar klausaisi? 

— Silvija... 

— Ką? 

— Nuo... - suvapėjo jis, - nuo ko ji mirė? 

— Alio. 

— Ar Aleksis tau nesakė? 

— Ne. 


— Ji nusižudė. 

— Šarli! 


— Kurjūs gyvenate? Norėčiau su jumis susitikti. 

— Sakyk man „tu“, Šarli. Anksčiau juk sakydavai, prisimink... 
Aš turiu tau dar kai ką... 

— Dabar? Šį vakarą? Kada? 


Rytoj dešimtą valandą ryto. Jis paprašė jos dar kartą pakartoti 
adresą ir vėl kibo į darbą. 

Baimės sąstingis. Baimės sąstingio būsena. Anuk jį išmokė tų 
žodžių. Kai skausmas toks stiprus, kad smegenys kurį laiką atsi- 


sako dirbti. 


Toks apkvaitimas tarp dramos ir riksmo. 


— Artas ištinka ir pono Kaniu antis, kai joms nurėžiamos gal- 
vos, ojos dar laksto lyg pamišusios? 

— Ne, - atsakė ji, keldama galvą į dangų, - tai gan neskonin- 
gas pokštas, pramanytas tam, kad maži paryžiečiai bijotų kaimo. 
Be to, visiškai kvailas... Mes nieko nebijome, ar ne? 

Kur vyko šis mūsų pokalbis? Macyt, automobilyje. Automo- 


bilyje jie pliaukšdavo didžiausias nesąmones... 


Kaip ir visi vaikai, mes buvome klaikiai sadistiški. Ta dingsti- 
mi, kad reikia pasikartoti biologijos pamokas, stengėmės įtraukti 
ją į pokalbius apie tai, kas jos darbe baisiausia. Mums patikdavo 
žaizdos, pūliai ir amputacijos. Smulkūs raupsų, choleros, pasiucli- 
gės aprašymai. Seilės, stabligės priepuoliai ir pirštų galiukai, likę 
pirštinėse. Ar mums pavykdavo ją apgauti? Aišku, kad ne. Ji žino- 
jo, kokie mes vaikiški, ir progai pasitaikius, kai jusdavo, kad mes 
viską suprantame, sakydavo: 

— Ne, bet rimtai... Suprantate, skausmas yra kažkas gera. Lai- 
mė, kad jis apskritai yra... Skausmas padeda išgyventi, vyručiai... 

O! Jei jo nebūtų, mes kištume rankas į ugnį, ir tik todėl, kad nu- 
sikeikiame nepataikę į vinį, dar turime visus dešimt pirštų! Visa 
tai sakau dėl to... Ko jis nori, vis blykčiodamas savo žibintais? Ap- 
lenk mane, storuli, aplenk! Ė... kur aš sustojau? 

— Prie vinies, - atsiduso Aleksis. 

— Taip! Visu tuo noriu pasakyti, kad bet koks amatas, vinys, 
ugnis, yra gerai, suprantate? Bet vėliau pamatysite, kad yra da- 
lykų, kurie jus verčia kentėti. Aš sakau „dalykų“, bet iš tikrųjų 
galvoju apie žmones... Apie žmones, aplinkybes, jausmus ir... 

Užpakalyje sėdintis Aleksis man rodė ženklus, kad ji visiškai 
kvanktelėjusi. 

— Jei matau, kaip jis mirksi žibintais, matau ir tave, nenaudė- 
li. Ei! Tai, ką jums sakau, yra svarbu! To, kas jus gyvenime vers 
kentėti, venkite, mano meilučiai. Bėkite nuo to. Bėkite kiek įka- 
bindami. Ar pažadate? 

— Gerai, gerai... Mes spruksime kaip tos antys, nesijaudink... 

— Šarli! 

— Ką? 

— Kaip tu tai pakenti? 

Nusijuokiau. Man patiko būti su jais. 

— Šarli! 

— Klausau! 

— Ar tu supranti, ką aš pasakiau? 

— Taip. 

— Ką aš pasakiau? 

— Kad skausmas yra gerai, nes jis padeda mums išgyventi, bet 
nuojo reikia bėgti, net kai netenki galvos... 

— Palaižūnas, - atsiduso mano kaimynas. 


Kuo tu atėmei sau gyvybę, Anuk Le Men? 
Sunkiu kūju? 

Ji gyveno Devynioliktojoje apygardoje, prie Robero Debrė 
ligoninės. Šarlis arvažiavo daugiau negu valanda anksčiau. Pa- 
vaikščiojo Maršalų bulvarais ir prisiminė tą sąžiningą poną, kuris 
"pastatė šią ligoninę devintajame dešimtmetyje. Pjerą Ribulė. Savo 
urbanistikos profesorių Tiltų statybos mokykloje. 

Labai sąžiningą, labai gražų, labai protingą. Jis kalbėjo mažai. 
Bet puikiai. Atrodė pars prieinamiausias iš visų dėstytojų, bet Šarlis 
nė karto nedrįso į jį kreiptis. Jis buvo gimęs kitame pasaulyje, palai- 
kiame name be oro ir saulės, ir niekada to neužmiršo. Nuolat jiems 
kartodavo, jog kurti grožį yra „akivaizdi socialinė nauda“. Skatino 
juos niekinti konkursus ir stengtis sveikai lenktyniauti tarpusavyje. 
Jis padėjo jiems atrasti „Goldbergo variacijas“, „Odę Šarliui Furjė“, 
Frydricho Engelso tekstus, o svarbiausia, svarbiausia, rašytoją Anri 
Kalė. Jis statė žmonėms ir jų sieloms tinkamas ligonines, universi- 
tetus, bibliotekas, o ant socialinių būstų griuvėsių - žmonių orumo 
nežeidžiančius pastatus. Ir mirė prieš keletą metų, būdamas sepry- 


niasdešimt penkerių, palikdamas daug nebaigtų statybų. 


Būtent apie tokį gyvenimo kelią galėjo svajoti Anuk... 

Šarlis grįžo atgal ir ėmė ieškoti Hakso gatvės. 

Praėjęs jam reikalingą namą, raukydamasis atidarė vieno baro 
duris, užsisakė kavos, kurios neketino gerti, ir patraukė į patį sa- 


lės galą. Jo viduriai vėl streikavo. 

Užsisegė diržą. Buvo pasiekęs paskutinę jo skylutę. 

Krūptelėjo prie kriauklės. Tipelis šalia jo atrodė baisiai ... bet- 
gi tai tu, vargšeli. Tu. 

Burnoje nieko nebuvo turėjęs jau dvi dienos. Pasiliko nakvoti 
agentūroje, išskleidė čiužinį, kažką panašaus į fotelį iš porolono, 
kuris atsidavė tabako dūmais. Buvo neišsimiegojęs ir nesiskutęs. 

Jo plaukai (cha, cha) buvo ilgi, paakiai pajuodę, balsas pa- 
šaipus: 

— Nagi, pirmyn, seni... Tik nepasiduok... Ten paskutinė sto- 
telė... Po dviejų valandų viskas bus baigta. 

Paliko pinigėlį ir nuėjo, iš kur atėjęs. 


**XX* 


Ji buvo tokia pat susijaudinusi kaip ir jis, nežinojo, kur dėti 
rankas, nusivedė jį į švarutėlį kambarį, atsiprašė dėl netvarkos ir 
pasiūlė ko nors išgerti. 

— Ar turite kokakolos? 

— Ak, aš viską numačiau, tačiau to nesitikėjau... Palaukite... 

Sugrįžo į koridorių ir atidarė sieninę spintą, — iš jos pasklido 
senų sportinių batelių kvapas. 

— Jums pasisekė... Atrodo, mažieji dar ne viską išgėrė... 

Šarlis nedrįso paprašyti ledukų, užgėrė savo vaistus drungnu 
gėrimu ir beveik maloniu balsu paklausė, kiek ji turi vaikaičių. 

Išgirdo atsakymą, neįsidėmėjo skaičiaus, bet patikino ją, jog 


tai nuostabu. 


Jis nebūtų jos pažinęs, jei būtų sutikęs gatvėje. Prisiminė ma- 
žutę brunetę, apvalainą ir visuomet linksmą. Prisiminė jos užpa- 
kalį, svarbų to meto pokalbių objektą, ir tai, kad ji padovanojo 
keturiasdešimt penkių apsisukimų Le Ba/ des Laze. Nuo tos dai- 
nos Anuk tiesiog ėjo iš proto, ir jie paskui ėmė jos nekęsti. 


— Nurilkit, nurilkit. Tik paklausykit, kaip gražu... 

— Po velnių, ar dar niekas nepakorė to tipo?!! Jau neįmanoma 
kentėti, mama, jau neįmanoma... 
Koks keistas stalčius ta atmintis... Apdainuotoji Žanė, Anuk, 


jos sužadėtinis... Jis staiga visa tai prisiminė. 


Dabar jos plaukai buvo stulbinančios spalvos, akiniai per 
daug išgražintomis kojelėmis ir ji pati atrodė pernelyg ryškiai pa- 
sidažiusi. Makiažas baigėsi ryškia linija po smakru, antakiai buvo 
pajuodinti pieštuku. Tuo metu jis jautėsi pernelyg sumautai, kad 
susivoktų, bet vėliau, kai galvos apie šį rytą — o jis, aišku, apie jį 
galvos, prisimins, — supras. Gyva, koketiška moteris, laukianti 
daugiau kaip trisdešimt metų nemaryto vyriškio, kitaip ir nega- 
lėjo pasielgti. Tikrai. 

Jis atsisėdo ant odinės kanapos, lygios lyg kokia klijuotė, ir 
pastatė savo taurę ant tam skirto padėkliuko tarp sudoku žurnalo 
ir milžiniško televizoriaus valdymo pulto. 

Jie pasižiūrėjo vienas į kitą. Nusišypsojo vienas kitam. Šarlis, 
mandagiausias iš visų vyrų, mintyse ieškojo komplimento, ma- 
lonaus žodelio, nekaltos pastabos, kad visos tos puošmenos taip 
neslėgtų, bet nerado. Neturėjo tam jėgų. 

Ji nuleido galvą, pradėjo vieną po kito sukinėti savo žiedus ir 
paklausė: 

— Tai tu architektas? 

Jis atsitiesė, pravėrė burną, norėjo atsakyti, kad... ir galiausiai 
išdrožė: 

— Papasakokit man, kas atsitiko. 

Jai, rodės, palengvėjo. Jai visiškai nerūpėjo, ar jis architektas, 
ar mėsininkas, tik ji negalėjo ilgiau laikyti visko savo širdyje. Bū- 
tent dėl tos priežasties leido sau atakuoti tą kvailą sekretorę... Su- 
rasti žmogų, kuris ją pažinojo, išsipasakoti, pajusti palengvėjimą, 
visko nusikratyti, perdėti savo naštą ant kito pečių ir pereiti prie 


kitų reikalų. 

— Nuo ko man pradėti? 

Šarlis susimąstė. 

— Paskutinį kartą aš ją mačiau dešimtojo dešimtmečio pra- 
džioje... Paprastai būnu tikslesnis, bet, - jis šypsodamasis papurtė 
galvą, - manau, nemažai padariau, kad toks nebebūčiau... Kaip 
ir kiekvienais metais, ji norėjo per mano gimtadienį su manim 
papietauti ir... 

Šeimininkė paragino jį kalbėti toliau. Geranorišku, bet, ak, 
kokiu žiauriu linktelėjimu. Tas menkas judesys sakė: Nesijau- 
dink, neskubėk, mūsų niekas nespaudžia, pats žinai... Ne, sian- 
dien mūsų niekas jau nespaudžia. 

— „tai buvo pats liūdniausias gimtadienis mano gyvenime... 
Per vienus metus ji labai paseno. Jos veidas buvo pabrinkęs, ran- 
kos drebėjo... Ji nenorėjo, kad užsakyčiau vyno, ir rūkė cigaretę po 
cigaretės, kad nepalūžtų. Ji mane klausinėjo, bet visiškai nekrei- 
pė dėmesio į mano atsakymus. Melavo, sakė, kad Aleksiui gerai 
sekasi ir kad jis man perduoda labų dienų, nors puikiai žinojau, 
jog tai netiesa. Ir ji žinojo, kad aš žinau... Ji vilkėjo dėmėtą megz- 
tinį, kuris atsidavė... nežinau... sielvartu... Peleninių ir odekolono 
kvapu... Jos akys suspindo tiktai vieną kartą, kai pasisiūliau ku- 
rią dieną su ja nuvažiuoti prie Nunu kapo, kurio ji daugiau nė 
karto nebuvo aplankiusi. Taip! Tai gera mintis! - pralinksmėjo 
jinai. - Ar tu prisimeni jį? Ar prisimeni, koks jis buvo mielas? Ar 
tu... — Ir ji apsipylė ašaromis. 

Jos ranka buvo šalta kaip ledas. Suėmęs ją savo rankomis, stai- 
ga supratau, kad tas senas ponas, kuris jai tiko į tėvus ir nemylėjo 
moterų, buvo vienintelė jos meilė... 

Ji vertė mane kalbėti apie jį. Norėjo, kad pasakočiau, ką pri- 
simenu, vis iš naujo, netgi tai, ką ji žinojo atmintinai. Stengiausi, 
bet po pietų turėjau svarbų susitikimą ir.vos neišsisukau rankos 
mėgindamas žvilgčioti į savo laikrodį ir to neparodyti. Be to, aš 
jau nebenorėjau prisiminti... Šiaip ar taip, tik ne su ja. Matant tą 


subjaurotą veidą, kuris viską gadino... 

Tyla. 

— Aš jai nepasiūliau deserto. O kam? Ji net neprisilietė prie 
valgio... Užsakiau du kavos ir pakviečiau padavėją, rodydamas, 
kad kartu atneštų sąskaitą, paskui palydėjau ją į metro ir... 


Silvija, rodės, pajuto, kad atėjo metas jam truputį padėti. 

— Ir ką? 

— Aš jos nenusivežiau į Normandiją. Daugiau jai nepaskambi- 
nau. Per savo silpnumą. Kad nemaryčiau, kaip ji ritasi žemyn, kad 
išsaugočiau ją savo prisiminimų knygoje ir kad manęs negrauž- 
tų sąžinė. Kadangi visko buvo per daug... Sąžinė mane vis dėlto 
graužė, nuo to aš kasmet gelbėjausi siųsdamas sveikinimus. Žino- 
ma, agentūros atvirukus... Beasmenius, komercinius, nieko nesa- 
kančius atvirukus, kur aš, didelis ponas, ranka pridurdavau porą 
eilučių ir užantspauduodavau žodžiu: „Bučiuoju.“ Paskambinau 
jai kokius du ar tris kartus, nes mano dukterėčia buvo prisirijusi 
nežinia kokių vaistų... Paskui vieną dieną mano tėvai, kurie jos 
jau ilgą laiką nebuvo matę, man pasakė, kad ji išsikėlė, išvyko... 
rodos, į Bretanę... 

— Ne. 

— Atsiprašau? 

- Ji išsikėlė ne į Bretanę. 

— Nejau? 

— Ji buvo netoli nuo čia... 

— Kurgi? 

— Vienoje gyvenvietėje, tuoj už Bobinji... 


Sarlis užmerkė akis. 


— Bet kaip? - sušnabždėjo jis. - Norėjau paklausti - kodėl? 
Pamenu, ji buvo tikra, buvo sau prisiekusi... Niekada... Kaip tai 
įmanoma? Kas atsitiko? 

Ji pakėlė galvą, pažiūrėjo jam tiesiai į akis, leido savo rankai 
nuslysti toteliu ir apsipylė ašaromis. 

— Dešimtojo dešimtmečio pradžioje... Taip, galbūt... Aš pras- 
tai įsimenu datas... Tu, matyt, buvai paskutinis žmogus, su ku- 
riuo tuo laikotarpiu ėjo papietauti... Nuo ko man pradėti? Net 
nežinau... Pradėsiu nuo Aleksio... Nes nuo jo ir prasidėjo visos 
bėdos... Apie jį jau daug metų nebuvo jokių žinių... Rodos, tu bu- 
vai vienas iš tų, su kuo jie dar palaikė ryšį, ar ne? 

Šarlis linktelėjo. 

— Ją tai labai slėgė... Dėl to be galo daug dirbo, ištisai budėda- 
vo naktimis, dirbdavo viršvalandžius, niekada neimdavo atostogų 
ir gyveno tik dėl ligoninės. Manau, kad ji tuo metu jau nemažai 
gėrė, bet tiek to... Tačiau tai netrukdė jai tapti skyriaus vyresniąja 
sesele ir atlikti pačius sunkiausius darbus... Iš imunologijos skyriaus 
perėjo į neurologijos, ir aš kartu su ja. Man patiko su ja dirbti... 
Beje, kaip vyresnioji seselė ji buvo niekam tikusi... Jai labiau patiko 
slaugyti negu sudarinėti budėjimo tvarkaraščius... Pamenu, kad ji 
drausdavo ligoniams mirti... Bardavo juos, priversdavo verkti, pas- 
kui juoktis... Vienu žodžiu, taikė draudžiamus metodus... 

Šypsena. 

— Ji buvo neliečiama, nes buvo geriausia. Trūkstamas medici- 
nos žinias kompensuodavo begaliniu dėmesiu žmonėms. 

Ji ne tik pirmoji pastebėdavo pačius menkiausius pakitimus, 
pačius neryškiausius simptomus, bet ir turėjo nepaprastą nuojau- 
tą... Tarytum užuosdavo... Tu net negali įsivaizduoti... Gydytojai 
tai puikiai suprato ir dažniausiai paskirdavo vizitaciją tuo metu, 
kai budėdavo ji... Žinoma, jie išklausydavo ir ligonius, tačiau tai, 
ką pasakydavo Anuk, patikėk, neprasprūsdavo pro ausis. Aš visa- 
da maniau, jei jos vaikystė būtų buvusi kitokia, jei ji būtų baigusi 
mokslus, būtų tapusi viena geriausių mūsų gydytojų. Viena tų, 
kurios daro garbę savo skyriui, niekada nepamiršdama savo ligo- 
nių vardų, pavardžių, veidų ir bėdų... 

Atodūsis. 

— Ji buvo nuostabi, ir kadangi nebeturėjo savo gyvenimo, 


viską atiduodavo kitiems... Rūpinosi ne tik pacientais, bet ir jų 

šeimomis... Ir jaunesnėmis slaugutėmis, kurios bijodavo įeiti į 
kai kurias palatas ir kurioms būdavo taip sunku pakišti basoną 
po ligonio kūnu... Ji liesdavo žmones, juos apsikabindavo, glos- 
tydavo, po savo pamainos valandų grįždavo be chalato ir trupu- 
tį pasidažiusi, kad pabūtų už lankytojus, kurių jie nesulaukda- 
vo. Pasakodavo įvairias istorijas, pamenu, daug kalbėdavo apie 
tave... Sakydavo, kad tu buvai pats protingiausias vaikas iš visų... 
Ir taip didžiuodavosi... Tai buvo tada, kai jūs kartkartėmis dar 
pietaudavote kartu. Pietūs su tavimi jai būdavo tiesiog šventas 
dalykas! Tuomet jau neberūpėdavo jokie tvarkaraščiai ir visa 
ligoninė galėjo sugriūti! Pasakodavo ir apie Aleksį, jo muziką... 
Visko prasimanydavo apie jo koncertus, stačiomis plojančius 
žmones, pasakiškas sutartis... Vakarais, kai visi svirduliuodavo 
iš nuovargio, koridoriuose būdavo girdėti jos balsas... Jos pra- 
manai, jos fantazijos... Taip ji pati save apgaudinėjo, ir visi tai 
suprato... O paskui vieną rytą jai paskambino iš greitosios pagal- 
bos, tai buvo skaudus antausis: jos tariamas virtuozas ligoninėje 
galuojasi nuo per didelės narkotikų dozės... 

Nuo tada prasidėjo ritimasis žemyn. Iš pradžių ji to visiškai 
nesitikėjo... Ir tai mane stebino ir tebestebina... Vis ta pati isto- 
rija: šiaučius basas, kriaučius... Ji manė, kad Aleksis retkarčiais 
surūko cigaretę su hašišu, kad „geriau grotų“. Tik pamanyk... 
Ji, didžiausia profesionalė, kokią man teko sutikti, nes kalbėjau 
tik apie jos supratingumą, o ji galėjo būti ir griežta, mokėjo visus 
laikyti per atstumą: mirtį, visada paskendusius darbuose gydyto- 
jus, pasipūtusius internus, užverstnosius kolegas, funkcionierių 
funkcionierius, įkyrias šeimas, meilius ligonius, visus, girdi? Vis 
jai paklusdavo. Buvo sakoma, kad toji Le Men tas pats, kas amen. 
Ji buvo švelnumo ir profesionalumo derinys, stebinantis, išskirti- 
nis, keliantis pagarbą... Klausyk, aš nepamenu, kur baigiau... 

— Greitoji pagalba... 

— Ak, taip. Tiesa. Ji puolė į paniką. Manau, buvo traumuo- 


ta, traumuota medicinine prasme, „kūno struktūros ir funkcijų 

pakenkimai ir sužalojimai“ pirmaisiais AIDS atsiradimo metais. 
Manau, nuo to ji niekada neatsigavo... Ir žinojo, kad jos sūnus 
turi didelį šansą, ne, ne tas žodis, didelę galimybę baigti savo gy- 
venimą kaip ir visi tie nelaimingieji, ir tai ją... Aš net nežinau, kaip 
pasakyti... Tai ją tarsi perlaužė. Pokšt, ir viskas. Tarytum medžio 
gabalą. Tuomet jai dar sunkiau pasidarė slėpti savo alkoholizmo 
bėdas. Ji buvo ta pati, bet kartu ir kita. Lyg šmėkla. Lyg automa- 
tas. Besišypsantis, tvarstantis ir paklūstantis mechanizmas. Pa- 
vardė ir darbuotojo kodas kortelėje ant alkoholiu atsiduodančio 
chalato... Ji atidavė skyriaus vyresniosios seselės kepuraitę, girdi, 
jai visko jau gana, įgriso tvarkyti tuos kvailus popiergalius, paskui 
norėjo dirbti tik puse etato, kad galėtų rūpintis Aleksiu. Labai 
stengėsi jį iš ten ištraukti ir įtaisyti į geresnę vietą. Tai tapo jos 
gyvenimo prasme ir iš dalies ją išgelbėjo... Tarkime, kad tai buvo 
neblogas įtvaras... trumpas atokvėpis, nes... 

Ji nusiėmė akinius, ilgai spaudė nykščiu ir smiliumi nosies vir- 
šų ir pakartojo: 

— Nes... tas nenaudėlis, atleisk man, žinau, kad jis tavo drau- 
gas, bet kito žodžio nerandu... 

— Ne. Jis... 

— Ką? 

— Nieko. Pasakokite toliau. 

— Jis išvarė ją. Kai pasijuto tiek stiprus, kad padoriai suregztų 
sakinį, ramiai jai pranešė, kad dėl darbo „kartu su savo bičiuliais“ 
nebegali su ja daugiau matytis. Šią žinią jis, beje, pranešė manda- 
giai... Suprask, mama, viskas dėl mano ateities, tu nuo šiol nebūsi 
man motina. Paskui ją apkabino, ko jau nebuvo daręs metų me- 
tus, ir nuėjo prie kitų į gražų parką, apsuptą aukšta tvora... 

Tada ji pirmą kartą gyvenime pasiprašė nedarbingumo lape- 
lio... Keturias dienas nesirodė, prisimenu... Po keturių dienų grįžo 
ir paprašė perkelti ją į naktinę pamainą. Nežinia, kokią priežastį 
nurodė, bet aš ją žinau: lengviau gerti, kai mašina dirba mažesniu 


greičiu... Visa komanda jai buvo gera. Ji buvo tarytum mūsų uola, 

mūsų pavyzdys, tapo mūsų pačia svarbiausia sveikstančia ligone.. 
Aš prisimenu tą seną, geraširdį žmogelį, Žaną Žiulemarą, gydyto- 
ją, kuris visą gyvenimą praleido gydydamas išsėtinę sklerozę. Jis 
parašė jai puikų laišką, labai išsamų, priminė tą daugelį atvejų, kai 
jie dirbo kartu, ir užbaigė jį tuo, kad jei gyvenimas būtų suteikęs 
daugiau progų dirbti su tokiais žmonėmis kaip ji, jis tikriausiai 
šiandien žinotų daugiau ir į pensiją išeitų laimingesnis... 

Kaip tu jautiesi? Gal dar nori kokakolos? 

Šarlis krūptelėjo: 

— Ne, ne, aš... ačiū. 

— O aš, atleisk, sau ko nors įsipilsiu... Tu negali įsivaizduoti, 
kaip man sunku apie visa tai kalbėti, kaip visa tai mane jaudina. 
Koks gyvenimas... Koks sumautas gyvenimas... Visas, supranti? 

Tyla. 

— Ne, jūs negalite suprasti... Ligoninė — tai visai kitas pasau- 
lis, ir tie, kurie jam nepriklauso, to nesupras... Tokie žmonės kaip 
Anukiraš su ligoniais praleido daugiau laiko negu su artimaisiais... 
Toks gyvenimas labai sunkus, bet ir labai saugus... Gyvenimas su 
uniforma... Nežinau, ką daro žmonės, kurie neturi to dabar jau 
šiek tiek senamadiško dalyko, vadinamo pašaukimu. Aš to nie- 
kaip neįsivaizduoju... Jei nejauti pašaukimo, neištversi... Kalbu ne 
apie mirtį, o apie kai ką sunkesnio... Apie... apie tikėjimą gyveni- 
mu, matyt, taip... Iš tiesų, tai sunkiausia, kai dirbi tokiame bare. 
Negalima užmiršti, kad gyvenimas yra... nežinau, kaip pasakyti... 
teisėtesnis už mirtį. Kai kuriais vakarais, patikėk, nuovargis būna 
gan klastingas... Mar kai svaigsta galva ir... Na, ką tu pasakysi, - pa- 
juokavo jinai, - staiga prakalbau kaip tikras filosofas! Ak, kaip toli 


tos mūsų kovos tavo tėvų sode svaidantis saldainiukais! 


Ji atsistojo ir nuėjo į virtuvę. Jis nusekė paskui. 
Ji įsipylė didelę taurę gazuoto vandens. Sarlis, atsirėmęs į bal- 
kono turėklus, stovėjo čia, dvyliktame aukšte, priešais tuštumą. 


Tylus. Silpnas. 

- Žinoma, visi tie dalykai jai buvo labai svarbūs, bet labiau- 
siai jai tuo metu padėjo, kiek žinau, vieno vienintelio žmogaus, 
Polio Diuka, žodžiai. Psichologo, kuris nepriklausė jokiam sky- 
riui, bet keletą kartų per savaitę ateidavo pas ligonius, prašiusius 
ji pakviesti. 

Turiu pripažinti, jis buvo labai geras... Žinoma, kvaila, bet 
man tikrai atrodė, iš šono žvelgiant, kad jis daro tą patį kaip namų 
tvarkytojų komanda. Įžengdavo į pridvisusias palatas, uždaryda- 
vo duris, pabūdavo kurį laiką, kartais dešimt minučių, kartais dvi 
valandas, nieko nenorėdamas žinoti apie ligonius, niekada mums 
nieko nesakydamas ir beveik niekad su mumis nepasisveikinda- 
mas, bet kai užeidavome po jo vizito... kaip tau pasakyti... viskas 
būdavo tiesiog nušvitę... Tarsi tas žmogus būtų atidaręs langą. 
Vieną tų didelių, be rankenų langų, kurių niekad negalima atida- 
ryti, nes jie užšauti... 

Vieną vakarą jis atėjo į mūsų kabinetą, to jis niekada anksčiau 
nedarydavo, bet jam, manau, reikėjo popieriaus... Ir ji buvo ten, 
sėdėjo su veidrodėliu rankoje ir prietemoje dažėsi. 

Atsiprašau, pasakė jis, ar galiu uždegti šviesą? Ir pamatė ją. 
Tai, ką ji laikė rankoje, buvo ne pieštukas, ne lūpų dažai, o chi- 


rurgo skalpelis. 


Ji nurijo didelį gurkšnį vandens. 

— Jis atsiklaupė prie jos, valė žaizdas, tą vakarą ir dar kelis mė- 
nesius... Ilgai jos klausydavosi ir tikindavo, kad Aleksio reakcija 
visiškai normali. Negana to, vitališka ir sveika. Kad jis sugrįš, juk 
visada sugrįždavo, ar ne? Kad netiesa, jog ji buvo bloga mama. 
Tikrai ne. Jis daug dirbęs su toksikomanais ir žinąs, kad tie, kurie 
buvo mylimi, išsisuka lengviau negu kiti. O Dievas žino, kad jis 
buvo mylimas! Taip, juokėsi jis, taip, Dievas žino! Ir netgi dėl to 
pavydi! Kad jos sūnui gera ten, kur yra dabar, kad jis pasiteiraus 
apie jį, kad praneš jai ir kad ji privalanti elgtis taip kaip visada. Tai 


yra tiesiog būti čia, o svarbiausia, svarbiausia, išlikti savimi, nes 

Aleksiui dabar reikia vienam nueiti tą kelią, kuris galbūt nutolins 
jį nuo jos... Laikinai... Ar jūs manimi tikite, Anuk? Ir ji patikėjo... 
Tu blogai atrodai... Kaip jautiesi? Tu visas išbalęs... 

— Matyt, man reikėtų užvalgyti, nes aš... - Jis bandė nusišyp- 
soti. — Gal... gal turite duonos gabalėlį? 


— Silvija... — ištarė jis tarp dviejų kąsnių. 

— Ką? 

— Jūs gerai pasakojate... 

Jos žvilgsnis apniūko. 

— Dėl to... kad po jos mirties galvoju tik apie tai... Naktį, die- 
ną be paliovos vis iškyla atsiminimų nuotrupos... Blogai miegu, 
kalbuosi su savimi, klausinėju ją, mėginu suprasti... Ji mane išmo- 
kė amato, aš jai skolinga už pačias šviesiausias darbo akimirkas ir 
beprotiškiausius juoko priepuolius. Ji visada buvo greta, kai man 
jos reikėjo, ji rasdavo žodžių, kurie suteikdavo žmonėms jėgų ir... 
pakantumo... Ji yra mano vyresniosios dukters krikšto motina, ir 
kai mano vyras susirgo vėžiu, ji, kaip paprastai, buvo nuostabi... 
Su manimi, su juo ir su mažytėmis... 

— Ar jis... ė... 

— Ne, ne, - nušvito ji, - jis gyvas! Tačiau tu jo nepamatysi, jis 
manė, kad bus geriau mus palikti vienus. Ar galiu toliau pasakoti? 
Tu dar nori valgyti? 

— Ne, ne, pasakokite... pasakok... 

— Na,ji, kaip sakiau, juo parikėjo, aš tai mačiau savo akimis, ar 
girdi, pamačiau, kas yra vadinamoji „meilės galia“. Ji atsitiesė, atsi- 
sakė alkoholio, sulieknėjo, atjaunėjo ir po sielvarto... kiautu, kaip 
tu ką tik sakei, vėl išryškėjo jos tikrasis veidas. Tie patys bruožai, 
ta pati šypsena ir toks pat gyvas žvilgsnis. Juk pameni, kokia ji 
būdavo, kuomet norėdavo ką nors iškrėsti! Gyvybinga, žavi, pa- 
šėlusi. Kaip tos įžūlios mokinukės, kurios laksto po miegamąjį ir 
nesiduoda pačiumpamos... Ir labai graži, Šarli... Tokia graži... 


Šarlis prisiminė. 

— Tai jis ją taip paveikė... tas Polis... Tu net neįsivaizduoji, 
kokia aš buvau laiminga, matydama ją tokią. Ir sakydavau sau: 
na štai, gyvenimas pagaliau suprato, ką yra jai skolingas. Jis pa- 
galiau jai atsidėkoja... Tai buvo tuo metu, kai palikau darbą. Dėl 
vyro... Jis vos nenumirė, ir mes, susiveržę diržus, galėjome išsi- 
sukti be mano atlyginimo. Be to, mūsų dukra turėjo gimdyti, ir 
Anuk sugrįžo... Žodžiu, atėjo metas man pasispausti ir truputį 
pasirūpinti saviškiais... Gimė vaikas, mažasis Gijomas, ir aš vėl 
pradėjau gyventi kaip normalūs žmonės. Be stresų, be budėjimų 
savaitgaliais, be būtinybės ieškoti kalendoriaus, kai kas nors kur 
nors pakviesdavo. Užmiršau ir visus tuos kvapus... Pietų padėklų, 
dezinfekavimo priemonių, išbėgusios kavos, kraujo... Visa tai aš 
iškeičiau į popietes skvere ir pyragaičius... Nuo Anuk tuo metu 
truputį nutolau, bet mes vis paskambindavom viena kitai. Viskas 
klostėsi gerai. 

O paskui vieną dieną, tiksliau, vieną naktį, ji man paskam- 
bino, ir aš nesupratau, ką ji lemena. Buvo aišku tik tiek, kad ji 
girta... Kitą dieną nuėjau jos aplankyti. 

Jis buvo parašęs jai laišką, kurio ji nesuprato. Aš turėjau jį per- 
skaityti ir paaiškinti, ką jis ten rašo. Ką jis ten rašo? Ar jis palieka 
ją, ar nepalieka? Ji buvo... pritrenkta. Ir aš perskaičiau tą... 

Ji papurtė galvą. 

— „tą mėšlą, pilną psichologinio žargono... Ir kartu elegantiš- 
ką, apipintą gražiais žodžiais. Laiškas turėjo skambėti oriai, kil- 
niai, bet iš tikrųjų tebuvo... alsavo bailumu... 

Ką? Ką? —- maldavo jinai. Kaip tu manai, ką visa tai reiškia? 
Kaip man tai suprasti? Ką aš turėjau pasakyti? Tu esi išbraukta. 
Žiūrėk... Tavęs jau nebėra. Jis tave taip niekina, kad net nesisten- 
gia aiškiai pasakyti... Ne... Ne, aš negalėjau to padaryti. Užuot pa- 
sakiusi, apkabinau ją, ir tuomet, žinoma, ji suprato. 

Matai, Šarli, aš iki šiol nesuprantu vieno dalyko, kurį man 
dažnai teko matyti... Kodėl žmonės, tokie nepaprasti savo darbe, 


žmonės, kurie akivaizdžiai daro gera žemėje, privačiame gyveni- 

me būna tokie bejėgiai? Kaip tu manai? Kaip tai įmanoma? Kur 
dingsta jų žmogiškoji pusė? 

Taigi aš išbuvau su ja visą dieną. Bijojau ją palikti. Maniau, 
kad geriausiu atveju ji prisigers, o blogiausiu... Maldavau ją tru- 
putį pagyventi pas mus, sakiau, kad mergaičių kambarys dabar 
laisvas, kad mes nelįsime jai į akis, kad... Ji gerai išsišnypštė, susiri- 
šo plaukus, pasidažė akių vokus, pakėlė galvą ir nusišypsojo man. 
Pačia bejėgiškiausia šypsena, kokią kada buvau mačiusi. 

Ir vis dėlto, Dievas žino, ar... Ką gi... Nekalbame apie tai. Ji 
bandė šypsotis kiek galima ilgiau, ta apsimetėlė, ir lydėdama mane 
prie durų įtikinėjo, kad galiu ramiai eiti, kad ji man 9 nepadarys, 
kad yra patyrusi sunkesnių akimirkų ir kad ji tvirta kaip niekad. 

Nusileidau su sąlyga, kad galėsiu jai paskambinti bet kurią 
dienos arba nakties valandą. Ji nusijuokė. Pasakė, kad sutinka. 
Ir pridūrė, kad nesvarbu, ar viena nervų ėdike daugiau, ar ma- 
žiau... Ir tikrai, ji tvirtai laikėsi. To aš nesitikėjau. Tada jau daž- 
niau matydavau ir ieškodavau nors kokio ženklo, stebėdavau jos 
akių baltymus, uostydavau jos paltą, kai jį kabindavau... bet ne... 
Ji negėrė... 

Tyla. 

— O dabar sakiau sau, kad tai, priešingai, turėjo sukelti įtari- 
mą. Tai, ką tau dabar pasakysiu, siaubinga, bet iš tikrųjų, kol ji 
gėrė, buvo gyva ir - net nežinau, kaip čia pasakyti, - priešinosi... 
Na... šiandien man daug kas ateina į galvą... Paskui vieną dieną ji 
man pasakė, kad ruošiasi išeiti iš darbo. Buvau priblokšta. Labai 
gerai prisimenu, mes išėjome iš arbatinės ir labai ilgai žingsniavo- 
me per Tiuilri sodą. Buvo gražus oras, mes laikėmės už rankų ir 
tada ji man pasakė: viskas baigta. Aš suklusau. Sulėtinau žingsnį 
ir ilgai tylėjau, tikėdamasi jos paaiškinimo: viskas baigta, nes aš... 
Ber nieko neišgirdau. Kodėl, Anuk, kodėl, lemenau, tau juk tik 
penkiasdešimt penkeri... Kaip tu gyvensi? Iš ko gyvensi? Labiau- 
siai buvo neramu, ka22 ir del ko ji gyvens, bet nedrįsau to paklaus- 
ti. Ji nieko neaiškino. Tiek to. 

O paskui sumurmėjo: „Visi, visi... mane paliko. Vienas po 
kito... Tik ne /igoninė, ar supranti? Iš jos man reikia pirmai išei- 
ti, kitaip, žinau, neištversiu. Kad bent kas nors šiame šuniškame 
gyvenime manęs nepaliktų. Ar įsivaizduoji, kaip atrodysiu tą die- 
ną, kai išeisiu iš darbo? - nusišaipė jinai. - Pasiimu savo dovaną, 
visus pabučiuoju ir kas toliau? Kur man eiti? Ką daryti? Kada aš 
numirsiu?“ 

Nežinojau, ką jai atsakyti, bet gal to ir nereikėjo: ji įlipo pro 
užpakalines autobuso duris ir pamojavo man pro langą. 


Ji pastatė savo taurę ir nutilo. 
— O paskui? - išdrįso paklausti Šarlis. - Kas... Ir viskas? 
— Ne. Nors, tiesą sakant... taip. 


Atsiprašė, nusiėmė akinius, atplėšė gabalėlį servetėlės ir paga- 
dino savo makiažą. 

Šarlis atsistojo, priėjo prie lango ir atsukęs jai nugarą įsitvėrė 
į balkono turėklus. 

Jis norėjo parūkyti. Neišdrįso. Šiuose namuose buvo sergantis 
vėžiu žmogus. Gal jo liga neturi nieko bendra su tabaku, bet ką 
gali žinoti? Pažvelgė į bokštus tolumoje ir vėl pagalvojo apie tuos 
žmones... 

Apie tuos, kurie niekada jos nemylėjo. Apie tuos, kurie nie- 
kada jos nevadino tikruoju vardu, kurie jai davė tik nepriteklių, 
ligas ir girtuoklystę, įaugusią į kraują. Kurie niekada jai neištiesė 
rankos, nebent kai reikėjo paimti iš jos pinigų. Tai, ką ji uždirb- 
davo, neleisdama mirštantiems numirti tuo metu, kai Aleksis vie- 
nas pats susikraudavo savo kuprinę ir pasikabindavo ant kaklo 
buto raktą. Tačiau šie žmonės - būkime teisingi - vieną vakarą, 
kai ji buvo blogos nuotaikos, suteikė Nunu progą parodyti puikų 
spektaklį. | 

— Liaukis, brangioji, pamiršk tuos nenaudėlius... Liaukis tuo- 
jau pat... Ko tu pagaliau nori? Pasakyk man... 

Ir jis, vis pasigriebdamas virtuvėje kokį nors rakandą, juos vi- 
sus mėgdžiojo. 

Greičiau įkūnijo. 

Besibarantį tėvą, guodžiančią motiną. Vyresnįjį brolį, erzinantį 
švepluojančią sesutę. Niekus tauškiantį senelį. Ir seną tetą, atgrasia 
savo drėgnais bučiniais. Bezdantį antros eilės senelį. Šuniuką, kati- 
nėlį, laiškanešį, poną kleboną ir net kaimo policininką, pasiskolinęs 
iš Aleksio trimitą... Buvo linksma lyg per tikrą šeimos šventę... 


Jis įkvėpė didelį miesto oro gurkšnį ir, Dieve, koks bjaurus tas 
žodis, verbalizavo tai, kas jį įkyriai persekiojo jau šešis mėnesius. 
Ne, dvidešimt metų. 

— Aš... aš esu vienas iš jų... 

— Kieno? 

— Tų, kurie ją apleido... 

— Taip, tačiau tu bent jau buvai ją įsimylėjęs... 

Jis atsigręžė ir ji su pašaipėle pridūrė: 

— Iki ausų... 


— Ar tai buvo matyti? - sunerimo senas berniukas. 

— Ne, ne, nebijok. Tik truputį. Tai nekrito į akį, beveik kaip 
Nunu kostiumai... 

Šarlis nuleido galvą. Jo šypsena kuteno ausis. 


— Žinai, aš nedrįsau tavęs pertraukti, kai sakei, kad ji vienin- 
telį jį mylėjo, bet kai andai nuvažiavau į kapines ir pamačiau tas 
oranžines raides, kurios tiesiog plieskė į akis kaip didelis fejerver- 
kas viduryje visos tos... nykumos, nors buvau prisiekusi daugiau 
neverkti, prisipažįstu, vėl paleidau dūdas... Paskui dar priėjo ta 
baisi senė, prižiūrinti gretimą kapą, ir ėmė mane tildyti. Ji, girdi, 
mačiusi tą šunsnukį, kuris tai padarė, kokia kiaulystė... Nieko jai 
neatsakiau. Ką ta vargšė moterėlė galėjo suprasti? Bet pagalvojau: 


tas šunsnukis, kaip jūs sakote, buvo jos gyvenimo meilė. 

Nežiūrėk taip į mane, Šarli, aš ką tik pasakiau, kad nebenoriu 
verkti. Man jau užtenka... Be to, nemanau, kad ji norėtų mus ma- 
tyti ašarojant... 

Dar viena servetėlė? 


— Ji savo piniginėje nešiojosi tavo nuotrauką, visą laiką kalbė- 
jo apie tave ir niekada nepasakė nieko bloga. Ji sakydavo, kad tu 
buvai vienintelis vyras pasaulyje, aišku, be neprilygstamojo vargšo 
Nunu, elgęsis su ja kaip džentelmenas... 

Ji taip pat sakė, kad laimė, jog sutiko tave, kad tu juos išgelbė- 
jęs... Sakė, kad kai buvote maži, rūpinaisi Aleksiu geriau už ją ir 
tik todėl Aleksis išsikapstė... Kad tu visada jam padėdavai atlik- 
ti namų darbus ir primindavai perklausų laiką, kad be tavęs jam 
viskas būtų dar blogiau klostęsi... Kad tu buvai jo stuburas tuose 


pamišėlių namuose ir... 


— Ją varė į neviltį tik... - pridūrė ji. 
— Tik kas? 
— Tik žinojimas, kad jūs esate susipykę... 


Tyla. 


— Nagi, Silvija, - pagaliau išstenėjo jis, - baikime visa tai... 

— Gerai sakai. Jau ilgai netruks... Taigi ji tyliai paliko ligoni- 
nę. Susitarusi su administracija, kad kitiems pasakytų, jog išėjo 
atostogų ir nebegrįžo. Visi buvo siaubingai nusivylę, kad neturėjo 
progos parodyti savo susižavėjimo ir švelnių jausmų, bet nieko 
negalėjo padaryti, ji taip norėjo... Ji gaudavo laiškų į namus. Pir- 
muosius perskaitė, o paskui, kaip man prisipažino, nebeskaitė, 
nepakeldavo. O kad tu būtum tai matęs... buvo įspūdinga... Pas- 
kui skambučiai darėsi retesni, kalbėdavomės vis trumpiau. Pir- 
miausia todėl, kad ji neturėdavo ko pasakyti, be to, mano dukra 
pagimdė dvynukus, ir aš buvau /26a/ užimta! Beje, ji pranešė man, 
kad vėl ėmė bendrauti su Aleksiu, ir aš, matyt, tarsi nesąmonin- 

gai, pamaniau, kad dabar jis pavaduos mane. Kad dabar atėjo jo 
eilė... Žinai, kaip būna su žmonėmis, kurie tau yra sukėlę daugybę 
rūpesčių... Kai atrodo, jog padėtis truputį pagerėjo, tu imi perne- 
lyg džiaugtis, galėdamas atsipūsti... Taigi aš pasielgiau kaip tu... 
Stengiausi bendrauti kuo mažiau... Per gimtadienius sveikinau 
atvirukais, linkėjau... Laikas bėgo ir pamažu ji virto mano anks- 
tesnio gyvenimo prisiminimu. Nuostabiu prisiminimu... 

Paskui vieną dieną mano laiškas grįžo atgal. Norėjau jai pa- 
skambinti, bet telefonas buvo išjungtas. Tiek to. Matyt, išvyko 
pas sūnų kur nors į provinciją ir tikriausiai dabar laiko ant kelių 
anūkus... Ji kada nors man paskambins, ir mes pleptelėsime kaip 
suvaikėjusios močiutės... 

Bet ji man taip ir nepaskambino. Ką gi... Toks gyvenimas... 
Ir tada, manau, prieš trejus metus, aš sėdėjau metro traukinyje 
ir pačiame vagono gale pamačiau labai tiesaus stoto pagyvenu- 
sią ponią. Pamenu, pirmas mano įspūdis buvo toks: labai norė- 
čiau taip atrodyti, kai būsiu jos amžiaus... Žinai, kaip sakoma, 
„puikiai išsilaikiusi“. Tankūs žili plaukai, jokio makiažo, oda 
tarytum vienuolės, raukšlėta, bet dar gaivi, lieknas liemuo ir... ji 
truputį pasislinko į mano pusę, norėdama leisti kažkam išlipti, 
ir štai, šokas. 

Ji taip pat mane pažino ir nusišypsojo man, maloniai, lyg bū- 
tumėme tik vakar išsiskyrusios. Pasiūliau jai išlipti kitoje stotelėje 
ir išgerti kavos. Pajutau, kad mano pasiūlymas jai nesukėlė entu- 
ziazmo. Ką gi, gerai, jeigu aš taip noriu... 

Ir ji, anksčiau buvusi labai šneki, tokia... tauškalė, dabar tylėjo 
kaip vandens į burną prisisėmusi, man reikėjo tiesiog kamantinė- 
ti. Taip, pasidarę per sunku mokėti nuomą ir ji išsikėlusi. Į mies- 
telį, kuris nėra labai jaukus, bet jame radusi tokį solidarumą, ko- 
kio niekur nebuvo patyrusi... Rytais ji dirbanti ambulatorijoje, o 
likusį laiką teikianti nemokamas paslaugas. Žmonės ateina pas ją 
ir ji einanti pas juos į namus... Sakė, kad daug pinigų jai nė nerei- 


kia... Tenai vyksta gyvi mainai: sutvarstai ir gauni lėkštę kuskuso, 

suleidi vaistų ir tau sutvarko vandentiekį... Ji atrodė keistai rami, 
bet nepasakytum, kad nelaiminga. Sakė, kad niekada taip pras- 
mingai nedirbo kaip dabar. Jai atrodė, kad dar yra reikalinga, sakė 
pykstanti, kai žmonės ją vadina daktare, ir iš ambulatorijos tyliai 
paimanti vaistus, kurių terminas jau beveik pasibaigęs... Taip, ji 
gyvenanti viena ir... O tu, paklausė jinai, o tu? 

Tada ėmiau jai pasakoti apie savo mažą pasaulį, bet paskui pa- 
stebėjau, kad ji manęs jau nebeklauso. Jai buvo laikas eiti. Kažkas 
jos laukė. 

O kaip Aleksis? Hm... Išgirdusi jo vardą, ji truputį paniuro... 
Jis gyvenąs toli, ir ji aiškiai jaučianti, kad marti ją nelabai mėgsta... 
Rodos, visada jiems trukdanti... Bet viskas gerai, jis turįs du pui- 
kius vaikus, jau ūgtelėjusią dukrą ir mažą trejų metų berniuką, ir 
tai svarbiausia. Jiems viskas gerai... 

Mes vėl atsidūrėme perone, ir aš paklausiau, ar ji turinti nau- 
jienų apie tave. O kaip tavo Šarlis? Tuomet ji nusišypsojo. Taip, 
žinoma... Tu daug dirbi, daug keliauji po pasaulį, turi didelę agen- 
tūrą prie Šiaurės stoties, gyveni su nuostabia moterimi. Su tikra 
paryžiete... Elegantiškiausia iš visų... Jūs taip pat turite paūgėjusią 
dukrą... Labai panašią į tave... 

Šarlis susvirduliavo. 

— K3?.. Bet iš kur ji žinojo?.. 

— Nežinau. Manau, ji niekada nebuvo išleidusi tavęs iš akių. 


Jo veidas atrodė kaip mėšlungio sutrauktas. 


— Aš kaip apdujusi išlipau kitoje stotelėje ir... paskutinė žinia 
apie ją buvo ca, kad ji bus laidojama po dviejų dienų. 

Apie tai man, beje, pasakė ne Aleksis, o viena jos kaimynė, 
su kuria ji buvo truputį susidraugavusi. Tarp jos daiktų ji rado 
mano telefono numerį... 

Ji tvirčiau susisupo į savo megztinį. 

— Štai mes ir priėjome prie paskutinio veiksmo... Siaubingas 
šaltis, veiksmas vyksta prieš pat Kalėdas vargingose kapinėse. Jo- 

kios ceremonijos, jokių kalbų, nieko. Netgi laidotuvių biuro dar- 
buotojai buvo truputį sutrikę. Jie sunerimę vis dairėsi, norėdami 
įsitikinti, ar tikrai niekas nenori tarti žodžio, bet visi tylėjo. Pas- 
kui, po kiek laiko, žengė prie karsto ir susikaupę pastovėjo gal 
penkias minutes, sudėję priekyje žemyn nuleistas rankas, o tada, 
ką gi, nuleido virves, nes jiems už viską buvo sumokėta... 

Nustebau, kad nėra tavęs, bet ji man buvo sakiusi, kad daug 
keliauji... Priešais mane beveik nebuvo žmonių. Viena jos seserų, 
kaip aš manau, atrodė mirtinai nuobodžiaujanti ir nesiliovė mai- 
giusi savo mobiliojo telefono, Aleksis, jo žmona, dar kita pora ir 
gerokai pagyvenęs vyriškis, kuris vilkėjo uniformą, panašią į Rau- 
donojo Kryžiaus, ir staugė kaip koks žvėris... štai ir viskas. 

O toliau, Šarli, už mūsų... Stovėjo penkiasdešimt, šešiasde- 
šimt Žmonių... gal ir daugiau... Daugybė moterų, daugybė vaikų, 
net visiškai mažiukų, paauglių, ištįsėlių, kurie nežinojo, kur dėti 
savo ilgas rankas, senučių, senukų šventiškais drabužiais, su gėlių 
puokštėmis, puikiais papuošalais ir senomis striukėmis su garsių 
firmų ženklais, šlubuojančių, randuotų... Įvairių tipų, įvairaus 
amžiaus ir visų sluoksnių... Tai buvo visi tie, kaip aš manau, ku- 
riais ji kada nors rūpinosi... 

Koks būrys... Ir nei garso, nei žodžio, neįtikima tyla, bet kai 
duobkasiai atsitraukė, jie visi pradėjo ploti. Plojo ilgai, ilgai... 

Tai buvo pirmas kartas, kai kapinėse girdėjau aplodismen- 
tus, ir tada pagaliau leidau sau pravirkti: ji sulaukė įvertinimo... 
ir nemanau, kad koks kunigas ar kitas plepys apie ją būtų galėjęs 
pasakyti ką nors geriau... 

Aleksis atpažino mane ir puolė man į glėbį. Jis taip kūkčio- 
jo, kad negalėjau suprasti, ką jis vapa. Matyt, kad buvo blogas 
sūnus ir kad niekada nepasitikėjo savimi. Susikišau rankas į ki- 
šenes, mat buvo šalta, ir man pasirodė, kad jis nori truputį pa- 
silengvinti sąžinę. Jo žmona kreivai man nusišypsojo ir priėjusi 
atitraukė jį nuo mano palto. Netrukus aš nuėjau, nes... neturėjau 
daugiau ką veikti... Tačiau stovėjimo aikštelėje kažkokia dama 

kreipėsi į mane vardu. Ta, kuri man paskambino... Ji mane pa- 
kvietė išgerti ko nors šilto. Sutikau, bet į ją geriau įsižiūrėjusi 
supratau, kad šilti gėrimai jos gyvenime mažai ką reiškia... Beje, 
ji užsisakė anyžinės... 

Ir papasakojo man apie paskutinius Anuk gyvenimo metus. 
Viską. Ką ji buvo padariusi tiems žmonėms. Beje, jie visi negalėjo 
čia atvažiuoti! Netilpo į Sandi sūnaus autobusą! Beje, tas autobu- 
sas ne jo... 

Aš nesiruošiu tau čia be galo pasakoti, tu pažinojai ją ne blogiau 
negu aš... Ir gali įsivaizduoti... Ta ponia turėjo tam tikrų... kalbos 
sutrikimų... bet pasakė vieną gražų dalyką: „Ta moteris, kaip čia 
pasakyt, turėjo širdį, didelę lyg balionas, kaip Dievą myliu...“ 


Dvi šypsenos. 


„Nuo ko jinai mirė?“ — paklausiau jos. Bet ji daugiau nebe- 
galėjo kalbėti. Buvo pernelyg prislėgta... Paskui staiga pajutau už 
nugaros skersvėjį ir ji suriko: „Žano! Ateik pasisveikint su ponia! 
Tai Anuk draugė!“ 

Tai buvo mano ką tik matytas vyras su nosine, didele kaip 
virtuvės pašluostė, apsivilkęs Pirmojo pasaulinio karo stiliaus 
Raudonojo Kryžiaus apsiaustu. Jis kreivai šyptelėjo, ir aš iškart 
supratau, kad jis turėjo būti paskutinis jos numylėtinis... Toks 
pat sunkiai nuspėjamas kaip Nunu. Bent jau panašiai užsimas- 
kavęs.... Labai malonu... Jis atsisėdo priešais mane, o ponia nuėjo 
savo sielvarto skandinti prie baro. Jaučiau, kad jis taip pat labai 
nori išsipasakoti, bet buvau pavargusi. Norėjau namo, pagaliau 
pabūti viena... Bet vis tiek ėjau iki galo: kas pagaliau atsitiko? Ir 
dūzgiant žaidimų automatams ir televizoriui sužinojau, kad mūsų 
gražioji Anuk, kuri visą savo gyvenimą kaišiojo pagalius mirčiai, 
galiausiai jai pati pasidavė. 

Kodėl? Jis nežinojo. Galbūt dėl daugelio dalykų... 

Dvi dienas per savaitę ji dirbo parduotuvėje, skirtoje skurs- 


tantiems žmonėms, kur buvo pardavinėjamas maistas beveik 

veltui. Viena „klientė“ atėjo su būriu bamblių ir nenorėjo imti 
mėsos, girdi, musulmonams ji netinkama, ir netgi bananų, nes 
jie su juodais taškeliais, ir netgi jogurto, nes jų terminas rytojaus 
dieną baigiasi, ir taip toliau, ir tada Anuk, paprastai labai man- 
dagi, ėmė šaukti. 

Nė nekeista, kad vargšai yra vargšai, jei taip elgiasi. Kaip gali- 
ma kalbėti tokias nesąmones, kai jos vaikai tokie išbalę ir nupie- 
pę? Ir jeigu dar nors kartą mušite tą mažylį, ar girdite, šliundra, 
nors vienintelį kartą, ar girdite? Aš jus užmušsiu. O kas čia dabar, 
visiškai naujas mobilusis telefonas, per dieną surūkai cigarečių už 
dešimt eurų, o šie mažyliai vidury žiemos net neturi kojinių! Ir iš 
kurgi šita mėlynė?! Kiek tam mažyliui metų? Treji? Kuo tu jam 
trenkei, menkysta, kad jis turi tokią mėlynę? Atsakyk! 

Toji keikdamasi išėjo, o Anuk nusirišo prijuostę. Ji pasakė, 
kad viskas. Kad daugiau čia nebegrįš. Kad daugiau nebegalinti. 

Ir dar tai, tyliai tarė storulis Žano, jau buvo gruodžio penkio- 
likta, o sūnus dar nebuvo jos pakvietęs švęsti Kalėdų, taigi ji ne- 
žinojo, ar laikyti dovanas anūkams iki švenčių, ar siųsti jas paštu. 
Tai, atrodytų, menkniekis, bet kėlė jai didžiulį nerimą... Ir dar ta 
mergina... Jau nepamenu jos vardo... Ji labai daug padėjo jai mo- 
kykloj ir kitur, netgi surado praktikantės vietą merijoje, o ta mažė 
jai pareiškė, kad pastojo... Septyniolikos metų... Tuomet Anuk jai 
pasakė, kad nedrįstų pas ją ateiti, kol nepasidarys aborto... 

Jūs norite sužinoti, nuo ko ji mirė? Ji mirė iš nevilties. Štai 
nuo ko. Ją surado Žoelė, jis parodė smakru į ponią „šilti gėrimai“. 
Jos bute buvo beveik tuščia. Jokio baldelio. Visiškai nieko. Ji buvo 
man sakiusi, kad viską atidavė miestelio gyventojams. Stovėjo tik 
fotelis ir, ar žinote tą daiktą su tekančiu vandeniu... Čiaupas? Ne, 
ne, tas daiktas iš ligoninės, na, žinote, toks su adata... Lašelinė? 
Taip! Policija pasakė, kad ji nusižudė, o gydytojas atkirto, kad 
ne, kad, tiksliau kalbant, pasidarė eutanaziją... O kadangi Žoelė 
verkė, jis pasakė, kad jai neskaudėjo, kad ji paprasčiausiai užmigo. 


Taigi nebuvo labai baisu... 

„O jūs... Jūs buvote jos bičiulis?“ — „Ak, galima pasakyti, kad 
taip, bet aš visų pirma buvau jos asistentas... Eidavau su ja pas 
žmones, nešdavau krepšį ir...“ Tyla. „Dabar viskas bus daug bran- 


giau...“ — „Kas?“ — „Na, gydymas ir visa kita...“ 


Silvija atsistojo. Ji užmetė akį į sieninį laikrodį, užkaitė ant 
plytelės puodą su vandeniu ir tuščiomis akimis kalbėjo toliau: 

— Grįždama atgal spūstyse prisiminiau vieną sakinį, kurį ji kar- 
todavo prieš tūkstančius metų, kai mes vos laikydavomės ant kojų 
po ypač sunkios dienos: „Žinai, ką pasakysiu, mieloji... Šis darbas 
turi tiktai vieną privalumą: jis mums leis išeiti neįkyrint kitiems...“ 

Pakėlė galvą. 


— Štai, mano mielas Sarli, dabar tu žinai tiek pat kiek aš... 


Ji pradėjo nerimauti, ir Šarlis suprato, kad atėjo laikas duoti 
jai ramybę. Neišdrįso jos apkabinti. 

Ji pasivijo jį laiptinėje. 

— Palauk! Aš noriu tau atiduoti... 

Ji padavė batų dėžutę, apvyniotą lipnia juosta. Ant jos didžio- 
siomis raidėmis buvo užrašytas jo vardas. 

— Tas senis, apie kurį ką tik pasakojau, manęs paklausė, ar ne- 
pažįstu tokio Šarlio, ir ištraukė iš po savo apsiausto šią dėžutę. Jos 
namuose likęs tik didelis krepšys sa dovanomis sūnaus vaikams 


1 Ši... 


Šarlis ją pasikišo po pažastimi ir nužingsniavo kaip lunatikas. 
Nosies tiesumu. Belvilio ir Fobur diu Tampl gatvėmis, Respubli- 
kos aikšte, Tiurbigo gatve, Sevastopolio bulvaru, per Hales, Šarlė 
aikštę, per Seną, Sen Žako gatve kaip pro miglą ir Palė Ruajalio 
bulvaru ant nuomonės, ir kai pajuto, kad eiti yra gerai, kad fizinis 
nuovargis beveik įveikė jausminio gyvenimo sukrėtimus, nelėtin- 
damas žingsnio išsitraukė raktų ryšulį ir perdrėskė lipnią juostą 


pačiu mažiausiuoju. 

Tai buvo vaikiškų barų dėžutė. Jis vėl įbruko raktų ryšulį į 
kišenę, atsirėmė į stulpą, atsiprašė ir nuėmė dangtį. 

Dulkės, kandys ar tiesiog laikas buvo padarę savo, bet jis vis 
dėlto atpažino. Tai buvo Mistengė, Nunu balandžio iškamša... 

Bet? Kas... 

Jis galvojo tik apie vienintelį dalyką: prispausti prie krūtinės 
dėžutę kiek galima stipriau. Ir nebepaleisti... 

Jam jau nieko negalėjo atsitikti. 


Tuo geriau. Jis buvo per daug pavargęs, kad ką nors darytų. 


14 


Jo skruostas buvo drėgnas. Užmerkė akis, pasijuto geriau. 

Bet jam vėl nedavė ramybės. Daugybė žmonių. 

Ašjo nemačiau! Aš jo nemačiau! Viskas dėl tų naujų prakeik- 
tų perėjų! Kiek mirčių jiems dar reikia, tiems bepročiams? Aš jo 
nemačiau, sakau!.. Bet jis ėjo ne ten, kur reikia! Po šimts! Tai 
faktas! Aš jo nemačiau. 

Pone! Pone! 

Kas jums? 

Jis nusišypsojo. 

Eikit jūs visi po velnių... 

Iškvieskit gaisrininkus, išgirdo jis. Na, ne. Nusprendė atsikel- 
ti pats. 

Jokių ligoninių. 

Jis jau gavo savo dozę... 

Ištiesė ranką, pasirėmė viena alkūne, paskui kita, leidosi pake- 
liamas, parodė savo dėžutę, linktelėjęs padėkojo ir nuklibikščiavo 


į kitą krantą. 


Pajudinkit ranką... Kitą... Ir kojas... Veidas gerokai subjauro- 
tas... Ir šokas, aš nežinau... Iškart matyti, nepraeis be pasekmių... 
Jis vėmė ar nevėmė? Per daug jo nemaigykit... Ar nenorite, kad 


iškviestume gaisrininkus? Aš galiu jus nuvežti į greitosios pagal- 

bos... Nagi! Mes juk esame šalia Košeno ligoninės! Jūs tuo tikras? 
Jo nederėtų tokio palikti, ar ne? Ką jis sako? 


Jis tvirtina, kad jam viskas gerai. 


Ir spiečius išsisklaidė. Mirštantysis, kuris nemiršta, niekam 
neįdomus. 

Be to... jokios painiavos. Vienas padorus pilietis vis dėlto pa- 
sisiūlė jam užrašyti vairuotojo numerį ir paliudyti draudimo pa- 
reigūnams. 

Šarlis prispaudė savo dėžutę prie širdies ir papurtė galvą. 

Ne. Ačiū. Jis tik truputį susitrenkė. Viskas praeis. Nesijau- 


dinkite. 


Vienintelis, likęs sėdėti su juo ant suolelio, buvo kažkoks val- 
kata. Niekuo dėtas, tiesiog nuobodžiaujantis pašalinis. 

Šarlis jo paprašė cigaretės. 

Lenkdamasis prie ugnies pamanė, kad tuoj nualps. Kiek įma- 
noma lėčiau atsitiesė, apsilaižė, kad nesuteptų filtro, ir įkvėpė di- 
delį ramybės gurkšnį. 

Po ilgo laiko tarpo, gal po valandos, jo angelas sargas ištiesė 
ranką. 


Ir parodė jam vaistinės vitriną. 


Jaunutė vaistininkė, vardu Žeraldina, kaip rodė ant krūtinės 
kabanti kortelė, suriko. Arbėgo jos viršininkė, paprašė jį atsisėsti 
ant kėdės ir privertė iškęsti tūkstantį malonumų. 

Eskulapo lazdelės prisilietimas... 

Jo naujasis bičiulis stovėjo anapus vitrinos ir rodė nykštį jį 
drąsindamas. 


Jo naujajam bičiuliui labai patiko Žeraldina... 

Šarlis labai raukėsi. Jo veidas arba tai, kas iš jo liko, buvo nu- 
gramdytas, nuvalytas, dezintekuotas, apžiūrėtas, aptartas ir apkli- 
juotas daugybe mažyčių tvarsčių. 

Jis atsikėlė ir laikydamasis prekystalio nušlubavo iki kasos, pa- 
melavo pasižadėdamas apsilankyti pas gydytoją, nusipirko tepalo, 
padėkojo ir vėl išėjo į priešišką jam pasaulį. 


Jo bičiulis buvo pradingęs. Jis nuklibikščiavo iki tabako krau- 
tuvėlės ir nusistebėjo daugybe į šalį kreipiamų žvilgsnių, kuriuos 
jis traukė it magnetas. 

Šeimininkas nebuvo toks jautrus. Jis buvo nemažai tokių 
matęs... 

— Ir ką? - pajuokavo jis. - Kovėmės šį rytą su autobusu? 

Šarlis nusišypsojo, kiek leido skausmas. 

— Su sunkvežimiu... 

— Štai kaip... Kitą kartą bus jūsų viršus... 

Pardavėjas. Pardavėjas paryžietis, kuris turi humoro jausmą... 
Puiku! 

Ta proga jis nusprendė išgerti bokalą. 


— Prašau! Aš jums įdėsiu šiaudelį... Ką? Alkanas? Nikoli! Įpilk 
piurė šiam jaunuoliui! 

Ir Šarlis ėmė po truputį atsigauti ant baro taburetės, sriūb- 
čiodamas puse lūpų, klausydamasis pono Nikolio, kuris jam var- 
dijo ilgą sąrašą sužeistų, sutraiškytų, suluošintų, šlubų, mirusių 
ir amputuotų (didelės sankryžos kampas, puiki vieta prekybai), 
kuriuos čia matė per dvidešimt penkerius metus. 

— Tiesą sakant, kažkur turiu peticiją prieš tą naują eismo ne- 
sąmonę, ar jus tai domintų? 


— Ne. 


Zengė sunkiai, viena ranka laikė savo dėžutę, o kita koją. 


Buvo sutrikęs. 

Tik, žinoma, ne į Monžo garvę, bet... 
Surinko Loransos numerį, lyg paleisdamas iš revolverio pen- 
kis šūvius, prispaudė telefoną prie smilkinio ir laukė. 


Atsakiklis. 


Apsisuko ir pastūmė automobilių nuomos agentūros duris, 
pro kurias buvo praėjęs prieš penkias minutes, intensyviai mąs- 
tydamas. 

Nuramino prekybininką, kad nieko rimta, tik įstiklintos du- 
rys. Ak... tarė anas nusiraminęs, mano kolegai andai tas pats atsi- 
tiko... Trys siūlės. Šarlis gūžtelėjo pečiais. Jautruolis, tas kolega... 

Ištinęs kelis privertė jį paskutinę akimirką pakeisti sprendimą. 

— Palaukit! Verčiau duokite man su automatine pavarų dėže... 


Vos sulaikydamas skausmo ašaras, susirangė prie vairo tary- 
tum paprastas miestietis, turintis A kategoriją, išsitraukė užrašų 
knygelę, atsivertė reikiamą puslapį, pareguliavo veidrodėlį ir su- 
prato, kad tas Žmogus Dramblys važiuos kartu. 

Džiaugdamasis nelaukta draugija pasuko į kairę, Orleano var- 
tų kryptimi. 

Kaip tik užsidegė žalia šviesa. Pajudėjo vis žvilgčiodamas į 
prietaisų skydą. 


Jei viskas bus gerai, pas Aleksį atvažiuos vakarienės. 


Susilaikė nenusišypsojęs, nes jam pernelyg skaudėjo, bet širdis 


buvo vietoje. 


- III - 


Iš pradžių viskas buvo paprasta, jis priėmė sprendimą. 
Paliko miestą, važiavo greitai, nesilaikė saugaus atstumo. 


Nežinojo, kas jo laukia, tačiau nebijojo. Jau nieko nebijojo. 
Nei savo veido atspindžio, arba kas jam buvo likę iš veido, nei 
savo nuovargio ir prieš save matė tik kaip ta sąžininga moteris 
ieško savo venos, beda ilgą adatą, rūpestingai ją priklijuoja, pa- 
skutinį kartą atgniaužia kumštį, atleidžia varžtą ir patikrina savo 
mirties tekėjimą prieš atsisėsdama tuščiame bute į vienintelį fote- 
lį... Kas per... Ne. Jo tai nejaudina. 


Nutaikęs progą, susisiekė su savo padėjėja ir paliko žinutę 
Loransai. 

— Labai gerai, atšauksiu. Iki pirmadienio vakaro... Lėktuvas 
išskrenda devynioliktą keturiasdešimt penkios. Regis, man pavy- 
ko juos visus aplenkti... Jau žinau bilieto kodą, ar turite kuo užsi- 
rašyti? — paklausė pirmoji. 

— Gavau tavo žinutę, - pagaliau atsiliepė antroji, - paklausyk, 
viskas gerai, man ant kupros šį savaitgalį dvi korėjietės... (To jis ne- 
žinojo.) Ir kad jau su tavimi kalbu, sakyk, ar nepamirši Matildos? 
Tu pažadėjai pirmadienį ją palydėti į oro uostą... Manau, tuojau po 
vidurnakčio, tikslų laiką tau dar pranešiu... (Prancūzijos oro linijų 


laukiamieji, jo antroji tėvynė...) Ir kišenpinigiai! Ar dar turi svarų? 

Ne. Ne. Jis nepamiršo. Nei savo didelės mergaitės, nei Ho- 
vardo. 

Šarlis niekada nieko nepamiršdavo. Beje, tai buvo jo Achilo 
kulnas... Ką dar sakė Anuk? Kad jis protingas? Anaiptol... Jam 
dažnai teko dirbti su neeiliniais protais, ir šiuo atžvilgiu jis netu- 
rėjo jokių iliuzijų. Jei per visus šiuos metus ir pavyko suklaidinti 
ir apgauti kitus, tai tik dėl geros atminties... Jis įsimindavo viską, 
ką skaitė, matė ir girdėjo. 

Šiandien jis buvo pakrautas, angliškai /saded, valdomas, ta- 
rytum iš anksto nulemto žaidimo dalis. Ir ta siaubinga migrena, 
kuri dabar nekamavo, palaidota po sunkesnių skausmų gaubtu, 
nebeturi nieko kūniška. Elektroninio duomenų apdorojimo pro- 
blema. Aleksio laiškas ir ta griūtis, kurią jis sukėlė, jo vaikystė, jo 
prisiminimai, Anuk, kiek mes apie ją žinome, ir visa tai, ko jis 
mums nepapasakojo, ką buvo linkęs verčiau pasilikti sau, kad ją 
apsaugotų, ir kadangi jis buvo toks drovus, pernelyg didelis ne- 
numatytų emocijų krūvis perpildė atmintį. Chemija, molekulės, 
netgi skaitytuvas... Pirmyn, pirmyn, visa tai neturės pasekmių. 
Jam reikėjo atgaivinti savo kartoteką. 

Kaip tiktai dėl to sulėtino greitį prie mokesčių rinkimo už- 
kardos. 

— Kur tu? - paklausė Loransa. 

— Prie Sent Arnu... Automagistralėje... 

— Kas ten? Naujos statybos? 

— Taip, - pamelavo jis. 

Tai buvo tiesa. 

Bet kuo labiau platėjo horizontas, tuo neaiškesnė jam atrodė 
ši kelionė. Jis pasitraukė iš kairiosios juostos ir milžiniško sunk- 
vežimio šešėlyje paskendo mintyse. 

Priešais kiekvieną išvažiavimo rodyklę instinktyviai paliesda- 
vo posūkio šviesos rankenėlę. 

Viskuo kalta atmintis, įtikinėjo jis save. Tss tss... Perdėtas ku- 


klumas... patogus skydelis nuo saulės, kai važiuoji į pietus... Pa- 

kalbėkime truputį apie jį, parodykime šiam apsiplikiusiam vaikui 
deramą dėmesį. 

Šarlis architektu tapo atsitiktinai, iš pagarbos, iš atsidavimo, 
dėl to, kad labai gražiai piešė. Žinoma, jis įsimindavo tai, ką ma- 
tydavo, ką suprasdavo, ir sugebėdavo atvaizduoti. Gana lengvai. 
Natūraliai. Lape, erdvėje ir nesvarbu kokiai publikai. Netgi pa- 
tys nepalankiausi vertintojai galų gale pasiduodavo. Tačiau vien 
tokio talento nepakanka. O jam ypač gerai pavykdavo perteikti 
savo samprotavimus, įžvalgą. 

Jis buvo ramus, kantrus ir vien galimybė mąstyti greta jo buvo 
privilegija. Netgi daugiau - žaidimas. Taupydamas laiką, jis vis 
atsisakydavo siūlomų profesoriaus vietų, bet agentūroje mėgo, 
kad jį suptų jauni žmonės. Šiuo metu Markas ir Polina, anksčiau 
genialusis Džuzepė ir jo draugo O'Brajeno sūnus. Visi šie studen- 
tai didelėse La Fajeto gatvės patalpose buvo priimti išskėstomis 
rankomis. 

Jis buvo jiems griežtas ir apkraudavo darbu, bet laikė sau ly- 
giais. Jūs esate jaunesni, taigi guvesni už mane, sakydavo jis, ir tu- 
rite tai įrodyti. Ką jūs darytumėte štai su šiuo projektu? 

Skirdavo laiko jiems išklausyti ir sustabdydavo nuo neteisin- 
gų žingsnių, niekada jų nepažemindamas. Drąsindavo juos ne- 
vengti kopijavimo, piešimo, net jei ir nesiseka, keliauti, skaityti, 
klausytis muzikos, įgyti jos pagrindus, lankyti muziejus, bažny- 
čias, parkus ir... 

Sielodavosi dėl jų nemokšiškumo ir šokinėdavo iš vietos, pa- 
žvelgęs į laikrodį. Ką?.. Ar jūs neišalkę? Žinoma, jie būdavo išal- 
kę. Ir ką gi? Kodėl man leidžiate pamokslauti kaip kokiam kvai- 
liui? Ar jums niekas nesakė, kad senų kuinų iš Dailės akademijos 
laikas baigėsi? Nagi... Atsiprašydamas kviečiu visus į Terminus 
Nord restoraną. Jūros gėrybių lėkštė tam, kas nori! Tačiau vos 
prisėdęs jis jau vėl netverdavo, užversdavo jų valgiaraščius ir liep- 
davo apsižvalgyti aplinkui. Nansi mokykla, 27 dėco, naujasis pa- 


prastumas, atkirtis 27 20wveau stiliui, paprastos formos, griežtos, 

geometrinės linijos, bakelitas, chromuotas plienas, brangus medis 
ir... sugrįžta padavėjas. 

Pasigirsta palengvėjimo atodūsiai. 

Jų mikrokosme buvo lengva jį kritikuoti. Jam buvo priekaiš- 
taujama, kad... kaip čia pasakyti... per daug linkęs į klasiką. Jau- 
nystėje jis dėl to kentėjo, bet dėjosi į galvą. Dėl šios priežasties 
prisirišo prie Filipo, vyruko... subjektyvesnio už kitus, kuris nebi- 
jojo emocingai reaguoti į faktus ir kurio nesitaikstymu, talentu ir 
kūrybiškumu jis žavėjosi. Darbe šis tandemas funkcionavo gerai, 
bet Šarlį įkvėpdavo studentai. 

Netgi didžiausi svajotojai. Fantazuotojai, aistringieji, kurie 
taip pat buvo pasiruošę mirti iš bado Gaudi Šv. Šeimos bažnyčios 
papėdėje. 

Toks buvo Šarlis. 


Jo protas, jo santūrumas... Ilgą laiką tai trikdė jį. Blogosio- 
mis dienomis jis manė esąs tėvo sūnus, toli nenuėjęs ir nieka- 
da toli nenueisiantis. Kartais, kaip tą žiemos rytą prieš keletą 
mėnesių, kai vėlavo ir spūstyje išlipęs iš taksi netikėtai atsidūrė 
Luvro Kvadratiniame kieme, į kurį jau visa amžinybė nebuvo 
įkėlęs kojos, numojo ranka į paskirtą susitikimą, liovėsi bėgti ir 
atgavo kvapą. 

Šaltis, šviesa, visiškai tobulos proporcijos, galios pajaura be 
menkiausio noro naikinti, žmogaus rankos sukurta dieviška lini- 
ja... Jis apsisuko ant kulno ir šūktelėjo balandžiams: 

— Ei? Velniška klasika, ar ne? 

Bet tas absurdiškas fontanas... Vėl pradėjo bėgti, tikėdamasis, 
kad Lesko, Lemersjė ir visos kitos įžymybės kartais linksminasi 


spjaudydamos į jį iš savo aukštybių. 
Venkime bet kokio nesusipratimo. Ta kritika, kuri, beje, 


daugiausia ėjo iš vietinių prancūzų, taikėsi arba mėgino taikytis 


į moralinę laikyseną, polinkį, jokiu būdu ne į darbą. Dėl jo kaip 

inžinieriaus pasirengimo (savo bejėgiškumą jis kartais vakarais 
pripažindavo), ypatingo dėmesio detalei, konstrukcijų, medžiagų 
ir kitų fizikinių reiškinių išmanymo prie Šarlio jau seniai nebuvo 
galima prikibti. 

Paprasčiausiai jis pasikliovė genialiojo Piterio Raiso teorija ir 
visų pirma Oudeno, todėl kai kurie žmonės įgyvendinant projek- 
tus turėjo dirbti juodus Šekspyro Jago darbus ar nuolatos tram- 
dyti kitų chaotišką įkvėpimą ir aistrą. 

Klasikos šalininkas? Ką gi... Tegu. Bet ne konservatorius. Ne. 
Pramonė, užsakovai, politikai ir visuomenė turėjo žinoti, kad jų 
idėjos yra šimtą, tūkstantį sykių geresnės negu visų tų paprastų, 
bet apkarstytų gražiais postmoderniais arba pseudoistoriniais 
niekučiais statinių, ir tai įrodyti tarpais buvo sunkiausia. 

Panašiai užspeistas jis staiga pasijuto ir dabar, perplex d in tbe 
extreme, jei vėl grįšime prie Otelo. 

Laimė, beje, laimė. Jo vaidmuo buvo daug mažesnis, bet... 


— Na? Kurgi tu nuklydai, seni? — pasipurtė jis, vėl įsiliedamas 
į vidurinę eilę. - Ką tu mums čia švebeldžiuoji? Kodėl staiga pra- 
bilai apie Raisą ir maurą? 

Atsiprašau, atsiprašau. Tai tiktai vėl mano atmintis. Ji vis nu- 
krypsta nuo kelio. 

Aišku. 

Ji teisi... 

Prisimink. 

Paskutinį kartą. 

Kai ji andai atėjo ir pamatė visus tuos skaičiavimo uždavinius, 
kuriuos tau reikėjo padaryti, kai apkabino tave, jai tavęs pagailo. Ji 
sakė, kad tokioje jaunystėje tu praleidi per daug laiko mėgindamas 
savaip sutvarkyti pasaulį. Ji žinojo, ką tu jai atsakysi, kad čia tavo 
studijos ir visa kita, bet... 

Bet? 

Jis tylėjo, jau nebandė argumentuoti, nes buvo pavargęs. Ki- 


tas išvažiavimas bus jo. 


Ne. 

Prašau tavęs. 

Sugrįžk. 

Mes tave ne tam sekėme, kad apsigręžtum ties Rambujė. 

Kodėl tu visada mąstai? Gyveni kaip architektas, kuri planus, 
maketuoji, ieškai sprendimų, skaičiuoji, įsivaizduoji, numatai? 
Kam taip vergiškai stengtis? Ką tik sakei, kad jau nieko nebijai... 

Melavau. 

Ko tu bijai? 


Aš norėčiau... 


Ko? 


Gerai. Vaidinkime gudruolį. Pasižvalgykime kitur. Stebėkime 
debesų formas, pirmąsias karves, paskutinį audi modelį, autostra- 
dos poilsio aikštelę La Briganderie, skrendantį suopį, paskaičiuo- 
kime, kiek kainavo bešvinis benzinas nuvažiavus septyniolika 
kilometrų... 

Kai mes buvome vaikai, vėl tyliai prabilo jo sąžinė, ir vis peš- 
davomės... nes abu buvome gan užsispyrę ir, manau, varžydavo- 
mės dėl tos moters dėmesio ir bučinių, Nunu, kai jam baigdavosi 
kantrybė ir jau nebežinodavo, kuo grasinti, kad mus sutaikytų, 
galų gale nutverdavo paukščio iškamšą, kuri ant šaldytuvo rinko 
dulkes, įkišdavo jam į snapą, kas būdavo po ranka, dažniausiai 
petražolės šakelę, ir imdavo mosuoti priešais mūsų pasipūtusius 
veidus. 

— Gurr, gurr... Taikos balandis atskrido, vaikeliukai... Gurr... 

Ir mes pratrūkdavome juokais. O kai kartu pratrūksti juo- 
kais, negali daugiau pyktis... ir... O batų dėžutė stovėjo čia, greta 
manęs, ant keleivio sėdynės... 

Mums nerūpi bešvinis benzinas. Nuomojami automobiliai 
juk visada varomi dyzelinu, ar ne? Ką? Atsiprašau? Ką tu sakei? 

Atsitiesė, trūktelėjo saugos diržą, ar... Ar kartais, darydamasi 
tą prakeiktą lašelinę, ji nepuoselėjo mažutės vilties? Ar tik ji ne- 
ketino mūsų pervertinti ir darsyk išbandyti? 

Ar ji mūsų niekada nepaliks ramybėje su tais savo kvailais 


meilės kraštutinumais, kurie mums jau... 


Aha? 1,22 euro, vis dėlto... Klausyk, Balanda, tu mus vargi- 
ni savo postringavimais... Savo nepaprastu protu, savo citatomis 
originalo kalba, savo griežtumu, savo kvailais studentais, savo iš- 
mone ir visu kitu mėšlu. Ar žinai, kad visą tą šlamštą mums atsto- 
tų viena tikra frazė? 

Suraukė antakius, prisidegė cigaretę, ėmė laukti, kol nikoti- 
nas paveiks smegenis, ir pagaliau prisipažino: 


„Norėčiau, kad ji būtų mirusi ne veltui.“ 


Štai! Vis dėlto. Puiku. Giliai įkvėpk. Tu išreiškei problemą 
žodžiais. 

Klausyk, tu pagaliau turi planą. Tad riedėk pirmyn. Riedėk, 
tylėk ir, svarbiausia, smarkiai nekvėpuok. Tu nežinai to, bet vie- 


nas tavo šonkaulis įskilęs. 


Taip, bet jeigu... 

Nutilk, buvo pasakyta. Atsipalaiduok. 

Kadangi jis nepasitikėjo savimi, bent jau tuo atžvilgiu, ištiesė 
ranką prie radijo ir susirado FM bangas. 

Tarp dviejų kvailų reklamų popso dainininkas aukštu balsu 
pradėjo bliauti Relax, take it easy ir pakartojo gerą tuziną kartų. 

Gerai, gerai, supratau. 

Užsidėjo akinius nuo saulės, tuoj pat nusiėmė, nes buvo perne- 


lyg sunkūs, per daug buvo žaizdų, uždarė dėtuvę ir išjungė garsą. 

Jo mobilusis telefonas pradėjo vibruoti. Išjungė ir jį. 


Kandžių apgraužtas balandis ir aplamdytas keleivis mažame 
japoniškame automobilyje. Kaip Nojaus laive, aišku, būtų galima 
kai ką geriau įsivaizduoti, bet vis dėlto, vis dėlto... Po savo tvars- 
čiais jis vis labiau tižo. 


Po jo nors ir tvanas... 


**X* 


Išsuko iš autostrados, įvažiavo į nacionalinį, paskui į departa- 


mento kelią. 


Pirmą kartą po daugelio mėnesių suvokė, kad Žemė sukasi 
aplink Saulę ir kad jis gyvena šalyje, kuri paklūsta metų laikų 
kaitai. 

Jo apsvaigimas, skaitymo lempos, neonų šviesos, ekranų švy- 
tėjimas ir laiko skirtumai - viskas buvo susimokę, kad jis pamirš- 
tų, jog dabar birželio pabaiga, vasaros pradžia. Jis plačiai atvėrė 
langus ir pamatė, kad jau vežamas pirmasis šienas. 


Dar vienas atradimas, Prancūzija. 

Kokia galybė gamtovaizdžių tokioje mažoje šalyje... Ir tos 
spalvos... Ta nepaprasta spalvų paletė, kuri keitėsi, sudarė kon- 
trastą ir skyrėsi, nelygu sritis ir statybinės medžiagos... Plytos, ru- 
dos plokščios čerpės, šilti Solonės krašto atspalviai. Apsamanoję 
akmenys, tinkas, rusvas upių smėlis... Paskui Luara, šiferis ir krei- 
dinis smiltainis. 

Visur beribis kreidinių pilkų ir baltų akmeninių fasadų spal- 
vų žaismas... Dramblio kaulo, smėlio spalva pavakario šviesoje... 
Stogų mėlį išryškina išsirikiavę raudonų plytų kaminai... Medžio 
darbai nekrintantys į akį arba itin ryškūs, nelygu jų savininkų 


fantazija ir kišenė... 

O štai kita sritis, kitokie karjerai, kitos uolienos... Skalūnas, 
smiltainis, lava, vietomis netgi granitas. Kiti akmenys, kitoks mū- 
rinys, kitokie papuošimai ir kitokios stogų dangos... Čia fronto- 
nus pakeičia sienos su stogvamzdžiais, čia žiemos atšiauresnės ir 
namai labiau glaudžiasi prie vienas kito. Rėmai ir jų sijos ne taip 
dailiai apdirbti ir tonai ne tokie... 

Dabar Šarlis turi kaip niekad gerą progą prisiminti puikio- 
jo koloristo Žano Filipo Lanklo ir jo ateljė darbus, bet tiek to... 
Mes juk prašėme nekaišioti mums panosėn to, kas jam rūpi... ir 
jis nekaišiojo savo ryšių, savo berojy ir važiavo vis lėčiau. Nepa- 
tenkintas vis dairėsi, leidosi šlaitais, staigiai sukiojo vairą, šienavo 
kelkraščius ir pervažiavo daugybę mažų kaimelių, kur visų žvilgs- 


niai krypo į jį. 


Jau virė sriuba. Buvo tas metas, kai gnaibomi snapučiai ir 
priešais saulės dar apšviestus namų fasadus sustatomi suoliukai ir 
kėdės. Jam važiuojant pro šalį, žmonės linkčiojo galvas ir apkalbi- 
nėjo jį iki kito sukrėtimo. 

Šunims jis nerūpėjo, jie vos kilsteldavo ausis. Davė ramybę 


blusoms ir paryžiečiams... 


Šarlis nieko neišmanė apie gamtą. Miškeliai, gyvatvorės, 
ištekiniai miškai, landai, pievos, ganyklos, kalvos, giraitės, pa- 
miškės, skroblynai - jis žinojo tuos žodžius, bet gerai nemokėjo 
jų vartoti, nežinojo jų topografinės paskirties... Niekada nieko 
nebuvo statęs toli nuo miestų ir neprisiminė jokios knygos, ku- 
ria galėtų remtis, pavyzdžiui, apie tai, kai Lanklo šeima įsikūrė 
gamtos apsuptyje. 

Šarliui kaimas buvo vieta, kur galima paskaityti. Žiemą prie 
židinio, pavasarį atsirėmus į medį, vasarą pavėsyje. Jis tai nesyk 
darė... Kai buvo mažas, pas savo senelius, pono Kaniu klestėjimo 
metais su Aleksiu, vėliau, kai Loransa nusitempdavo jį pas vieną 


ar kitą jų draugą į jų... 2277ru0sius namus... 

Prisiminė nejaukius savaitgalius, kai buvo be perstogės klausi- 
nėjamas, kiek kas kainuotų, prašomas patarti, kurias sienas griau- 
ti. Kai sukąsdavo dantis, išvydęs bjaurius langus per visą sieną, tas 
nusikalstamas kiaurymes, netinkamus baseinus, rūsius pakabi- 
namomis spynomis ir kaimiečius, apsirengusius šventadieniniais 
drabužiais, su gerokai mėšlinais auliniais batais ir spalvingais kaš- 
myro mMegztiniais. 

Atsakydavo neaiškiai, sunku pasakyti, reikėtų pamatyti, jis ge- 
rai nepažįstąs šio krašto, paskui, smarkiai nuvylęs tą mažą pasaulį, 
nueidavo sau su knyga rankoje ir ieškodavo įdubos, kur galėtų 
pamiegoti. 

Taip, įdubos! Ir čia viskas taip pat. Jokių ženklų, jokių nuo- 
rodų, šmėkliški kaimeliai, grįstas kelias, apaugęs piktžolėmis, ir 


vienintelė palyda - linksmų triušių būrys. 


Ir ko gi Mailzo Deiviso sūnus atsibeldė į šią skylę? 

Ir kurgi, beje, jis yra? 

Jo užrašų knygelė neatstojo žinyno. Kur yra D73? Ir kodėl jis 
dar nepervažiavo to užkampio, kurio pavadinimo jam nesisekė 
perskaityti? 

Anuk... 

Kur mane šįkart vedi? 

Ar tu mane dabar matai? Su tuščiu baku, tuščiu pilvu, paliktą 
likimo valiai priešais kryžkelę su rodykle, kad už aštuonių kilo- 
metrų yra malkų ir jau išblėsusių Joninių laužų. 

Kur tu važiuotum, būdama mano vietoje? 

Tiesiai, ar ne? 


Taigi pirmyn... 


Kitame kaimelyje nuleido lango stiklą. 
Jis buvo pasiklydęs. Marsi? Maneri? Gal Maržeri? Ar jums tai 
ką nors sako? 


Ne. 

O D73? 

Taip. Tas kelias tenai, kairėje pusėje, išvažiavus iš miestelio, 
pervažiuokite upę ir už lentpjūvės iš karto pasukite į dešinę... 

Viena ponia paklausė: 

— Ar tik ne Le Marzerė, pone iš Uazos, ieškote? 

Ir tada, reikia pripažinti, Šarlis pajuto baisią vienatvę. Ką... 

Paliko savo vargšėms smegenims išnarplioti visą šią painiavą 
ir kvailai nusišypsojo. 


Dėl Uazos, maryr, kaltas jo automobilio numeris, jis visiškai 
neatkreipė į jį dėmesio imdamas automobilį, o tas kaimas, Le Mar- 
zerė, kaipgi jis rašomas? Ar su „ay“ gale? Be raidės „M“ ir raidžių 
„ay“, sukraigliotų rugpjūčio devintos puslapyje, jis daugiau nieko 
neįskaitė. Mėgino dar kartą perskaityti, bet buvo tikras tik dėl tos 
dienos šventojo. Nors ir tas šventasis, cha, kažkoks juokingas. 

Jis klausinėjo, gana ilgai svarstė ir priėmė sprendimą. Bus „ay“. 


Na ir klausimai jų, tų uaziečių... 


— Ar dar toli? 


— Na... Apie dvidešimt kilometrų... 


Per tuos dvidešimt kilometrų jo automobilio vairas pasida- 
rė lipnus, krūtinę vis labiau gėlė. Dvidešimt labai lėtų kilometrų 


jam patvirtino: jis visiškai prarado savo veidą. 
Kai tolumoje pasirodė Le Marzerė varpinė, jis sustojo šalikelėje. 


Vilkdamas koją priėjo prie gervuogių krūmo, nusišlapino, 
įkvėpė, pajuto skausmą, atsipūtė, atsisegė marškinius, nutvėrė 
juos už apykaklės kampų ir papurtė, kad greičiau išdžiūtų. Pa- 
tapšnojo rankove kaktą. Skaudėjo įbrėžimus, braižė drobė. Dar 
kartą giliai įkvėpė oro, Dieve, kaip jis dvokia, užsisagstė, užsimetė 
švarką ir paskutinį kartą atsipūtė. 

Jo pilvas ėmė gurgti. Jis žinojo, kad taip turi būti, bet iš prin- 
cipo jį išplūdo. Velnias, padėtis rimta! Ko? Jautienos muštinio? 
Bet tu jau nebeturi vietos, kvaily. Pasidarei vien oda ir kaulai iš 
sielvarto, pats matai... 

Būtent todėl... Sukirs didelį sultingą muštinį su Aleksiu... 
Kad suteiktų jai malonumą... Va/gykite, berniukai, valgykite, visa 
kita savaime ateis... 

Vienintelė bėda (ir vėl!) buvo jo širdis. 

Jis pajuto šleikštulį... 

Užsirūkė. 


Kad jo nusikrarytų. 


Prisėdo ant šilto automobilio gaubto, palaukė, dar labiau pa- 
didino impotencijos riziką ir apgaubė dūmais galybę mažų vabz- 
džių. Prisiminė, ką apie tai kalbėjo... Tuo metu buvo gana ciniš- 
kas. Sakė, kad mesti rūkyti jiems, gerai įmitusiems vakariečiams, 
yra vienintelis likęs didelis nuotykis. Vienintelis. 

Dabar ir to neliko. 

Jautėsi senas, persekiojamas mirties, priklausomas. 

Įjungė savo mobilųjį telefoną. Nieko. Jis buvo už ryšio zonos 
ribų. 


Priešais meriją atvertė rugpjūčio dešimtos puslapį, Aleksis gy- 
veno Guobų alėjoje, kurį laiką jos ieškojo, o galiausiai pasinaudo- 
jo kūmučių plepučių radiju. 

— Ak... Ji šiek tiek toliau... Tie nauji namai už kooperatyvo... 


„Nauji namai“ tą minutę neįstrigo į galvą, bet oficialus pa- 
vadinimas, matyt, buvo naujų namų kvartalas. Ką gi, nebloga 
pradžia. Kaip tik tai, kas jam patinka... Bjaurūs statiniai, bjaurus 
tinkas, nuleidžiamos žaliuzės, serijinės pašto dėžutės ir sumauti 
gatvių žibintai. 

Blogiausia, kad tas šlamštas kainuoja didžiulius pinigus... 


Gerai, trumpiau. Kur tas aštuntas numeris? 


Tujos, įmantrūs pinučiai, vartai iš geležinių konstrukcijų, 
primenančių viduramžiškas. Trūksta tik po mažutį liūtuką kie- 
kvieno stulpo viršuje... Šarlis patapšnojo per švarko kišenes ir pa- 
spaudė skambutį. 

Už stiklinių durų pasirodė šviesi galvutė. 

Kažkieno rankos ją atitraukė. 

Ką gi... 

Vėl paspaudė tą prakeiktą skambutį. 

Moters balsas atsiliepė: 

— Kas? 

Ne! Negali būti! Jie turi telefonspynę! Jis nepastebėjo jos. 
Telefonspynė? Čia? Viename labiausiai apleistų Prancūzijos 
užkampių, vadinamame regioniniame parke? Ketvirtas namas 
šlamštiškame kvartale, kur namų ne daugiau kaip dvylika, ir tele- 


fonspynė? Kokia nesąmonė! 


— Kas jūs? — pakartojo tas įtaisas. 

Šarlis norėjo atsakyti, kad eitų po velnių, bet atsakė kitaip: 

— Šarlis. Drau... senas Aleksio draugas... 

Tyla. 

Nesunku buvo įsivaizduoti apstulbimą, laimingų namų šei- 
mininkų sujudimą, kaip tame filme: „Ar tu tikra?“, „Ar gerai iš- 
girdai?“ Kilstelėjo pečius, apsigaubė įsivaizduojamu nematomu 
drabužiu ir laukė, kad vartai (automatiniai) atsivers ir aptaškys 
Mozę purvu. 

Nesulaukė. 


— Jo nėra... 


Gerai... Daugiau už išmonę ir jėgą čia padarys ištvermė ir lai- 
kas ir t. t. Kitame laido gale šiurkštuolė, tad elkimės atitinkamai 
ir paleiskime į darbą sunkiąją artileriją. 

— Jūs esate Korina, ar ne? - paklausė jis pataikaujamu tonu. — 


Daug apie jus girdėjau... Aš esu Balanda... Šarlis Balanda... 


Namo durys (egzotiškas medis, Ševerni, o galbūt Šamboro 
modelis, skersiniai su švino juostelėmis ir dvigubu stiklu, iš šonų 
apjuostos rėmais) atsidarė, pasirodė veidas... ne toks kokeriškas, 
kaip buvo galima tikėtis. 

Ji arkišo jam ranką, delną, visą savo antipatiją, jis mėgino jai 
šypsotis, kad palenktų į savo pusę, bet paskui suprato, kas ją ner- 
vina: ogi jo veidas. Jo veidas. 

Be to... Jis jau buvo užmiršęs... Jo kelnės skylėtos, švarkas su- 


plėšytas, marškiniai persigėrę krauju ir jodu... 

— Laba diena... Atsiprašau... Aš... Na... Aš šį rytą pargriuvau... 
Ar netrukdau jūsų? 

— Ar netrukdau jūsų? 

— Ne, ne... Jis netrukus sugrįš... - Paskui atsisuko į mažą ber- 
niuką. - Bėk į vidų! 

— Labai gerai... Aš jo palauksiu... 

Iš tikrųjų ji turėjo pasakyti: „Prašau užeiti“, arba „Gal norė- 
tumėte ko nors išgerti, kol lauksite“, arba... bet ji pakartojo jo 
žodžius „labai gerai“, tik dar atšiauresniu tonu, ir sugrįžo į savo 
mūrinį namuką. 

Autentišką. 


Ir kokybišką. 


Taigi Šarlis gavo progą pasigilinti į antropologiją. 

Klaidžiojo po Guobų alėją. 

Lygino prastai apdorotus tuščiavidurius stulpus, imituojan- 
čius granitą, turėklus, kainuojančius mažiau kaip dešimt eurų už 
metrą, grindinį, pasenusį jau fabrike, betonines plokštes, nudažy- 
tas akmens spalva, milžiniškas kepsnines, sodo baldus, nupintus 
iš plastiko, vaikų šliuožyklas, nudažytas ryškiomis spalvomis, pa- 
vėsines iš plastiko, garažo duris, tokias pat plačias kaip ir vadina- 
mojo gyvenamojo ploto... 

Kokia beskonybė... 


Dabar jis buvo jau nebe cinikas, o snobas. 


Grįžo atgal. Už jo automobilio stovėjo kitas. Jis sulėtino 
žingsnį, pajuto, kaip vėl sutraukė koją, kai šviesiaplaukis ber- 
niukas staiga išlėkė iš sodo, lydimas vyriškio, kuris turėjo būti 
jo tėtis. 

Ir štai, kaip nemalonu, kai apie tai pagalvoji, tačiau dabar ne- 
galvoji, tik registruoji, ką matai, ir pirmoji mintis, kuri po pirmo 


šoko jam ateina į galvą, yra tokia: 

„Tam šunsnukiui dar nenuslinkęs nė vienas plaukas...“ 

Nemalonu. 

Bet ką gi. Ko buvo galima tikėtis? 

Smuiko garsų? Sulėtintų kadrų? Išskydusių kontūrų? 

— Ką? Tu jau vaikštai kaip senukas? 

Ko buvo galima tikėtis?.. 

Šarlis nežinojo, ką atsakyti. Jis, matyt, buvo pernelyg senti- 
mentalus. 


Aleksis skaudžiai sudavė jam per petį. 

— Kokie vėjai tave čia atnešė? 

Koks kvailys. 

— Ar čia tavo sūnus? 

— Lukai, eikš! Pasisveikink su dėde Šarliu! 


Šarlis pasilenkė norėdamas jį apkabinti. Padelsė. Buvo jau pa- 
miršęs gaivų vaiko kūno kvapą... 

Paklausė jo, ar nenusibosta, kad Žmogus Voras visada įsi- 
kabinęs į jo marškinėlius, liečia jo plaukus, kaklą? Netgi lenda 
į kojines... O galbūt į glaudes... Pasimokė, kaip laikyti pirštus 
darant lipnų voratinklį, pabandė pats, neišėjo, pažadėjo, kad 
pasitreniruos, paskui atsitiesė ir pamatė, kad Aleksis Le Menas 
verkia. 

Tuomet pamiršo savo gerus ketinimus ir pavertė niekais visą 
vaistininkės darbą. 

Žaizdos, guzai, siūlės, užtvaros ir viso gyvenimo tvarsčiai ne- 
atlaikė. 


Jie apsikabino, tačiau tai Anuk apkabino juos... 


Šarlis atsitraukė pirmas. Skausmas, mėlynės. Aleksis paėmė 
ant rankų savo berniuką, ėmė kutenti jam pilvą, priversdamas 
juoktis, bet tik dėl to, kad pasislėptų, nusišnypštų, o paskui už- 
sikėlė jį ant pečių. 


2/2 


— Kas tau atsitiko? Gal nukritai nuo pastolių? 
— Taip. 

— Ar jau matei Koriną? 

— Taip. 

— Vaikštinėjai po gyvenvietę? 

— Taip. 


Šarlis sustojo. Po trijų žingsnių Aleksis atsisuko. Nutaisė aro- 
gantišką miną, kaip ir dera stambiam žemvaldžiui, ir trūktelėjo 
vaiką už kojų, kad atgautų pusiausvyrą. Bent čia. 

— Atvažiavai man moralų skaityti? 

— Ne. 

Jie ilgai žiūrėjo vienas į kitą. 

— Vis dar kliedėsi apie tas kapines? 

— Ne, - atsakė Šarlis, — ne... Aš jau ne... 

— Tai ko nori? 

— Ar pakviesi mane vakarienės? 

Nurimęs Aleksis apdovanojo jį žavia anų laikų šypsena, bet 
jau buvo per vėlu. Šarlis daugiau nebežaidė. 

Mistengė už vakarienę Skroblų alėjoje, už prasto skonio, de- 


galų ir prarasto laiko kainą - toks sandėris jam atrodė teisingas. 


Dangus išsigiedrijo, mano gražuole. Ar matei savo alyvme- 
džio šakelę? Gavai, ko norėjai, ar ne? 

Žinoma, tai truko trumpai, tai buvo greičiau atsitraukimas 
negu polėkis, sutinku su tavimi, ir tau, aišku, to neužtenka, tau 


visuomet visko buvo per maža... 


Justi, kad kišenės vėl pilnos, būti tikram, kad partija jau baig- 
ta, kad daugiau nebežais, taigi ir nepralaimės, nes nueitas kelias, 
kad ir koks jis buvo varginantis, nuo šiol bus pernelyg trumpas, 
kad varžytumeisi su tokiu menku priešininku, - visa tai jam su- 


teikė begalinį palengvėjimą. 

Šlubavo, bet jau linksmiau, pakuteno supermeno kelį, ištiesė 
delną, sulenkė didįjį pirštą ir smilių, nusitaikė ir pokšt, pagavo 
paukštelį, kuris šokinėjo ant elektros laidų. 

— Negali būti! - pareiškė mažasis Lukas. - Kur jis dabar? 

— Mano automobilyje. 

— Aš tavim netikiu... 

— Patikėk. 

— Cha... Aš jį, žinok, būčiau pamatęs, jei tai tiesa... 

— O aš, žinok, nesistebiu, kad nepamatei. Tave tuo metu la- 


biau domino kaimynų šuo... 


Kol Aleksis krovė iš savo automobilio savaitgalio pirkinius, 
vis kursuodamas tarp bagažinės ir savo puikiojo garažo, Šarlis 
stulbino mažą berniuką, kuris buvo labai įtarus. 

— Taip, bet kodėl jis jau priklijuotas prie lentos? 

— Hm... Leisk tau priminti, kad voratinklis lipdo... 

— Ar mes jį parodysim tėčiui? 

— Ne. Jis dar neatsitokėjęs... Kol kas reikia jį palikti ramybėje... 

— Ar jis mirė? 

— Ne! Žinoma, kad ne! Jis dar neatsitokėjęs, aš juk sakiau. 


Mes jį vėliau paleisime... 


Lukas rimtai linktelėjo, paskui pakėlė galvą, kuo plačiausiai 
nusišypsojo ir paklausė: 

— Kuo tu vardu? 

- Šarlis, - šyptelėjo Šarlis. 

— O kodėl tavo galva visa sutvarstyta? 

— Atspėk... 

— Kad tu ne toks stiprus kaip Žmogus Voras? 

— Aha... Kartais man nepasiseka... 


— Ar nori, kad parodyčiau savo kambarį? 

Tačiau berniuko mama padarė galą jų netvirtai sąjungai, su- 
lipdytai voratinkliu. Iš pradžių reikėjo pereiti garažą ir nusiauti. 
(Šarlis susigūžė, jis dar jokiuose namuose nebuvo nusiavęs batų.) 
(Nebent Japonijoje...) (Ak taip. Koks jis snobas...) Paskui ji iškėlė 
smilių, jokių kvailysčių, gerai? Tada atsigręžė į tą, kuris, rodės, 
siūlėsi į svečius. 

— Arjūs... liksite vakarieniauti? 

Tuomet iš už didelės pintinės su pirkiniais iš „Cempiono“ 
parduotuvės pasirodė Aleksis. (Štai kas pradžiugintų jo svainį... 
Puikumėlis... Jei jis išdrįstų, jei čia būtų ryšys, kokią šaunią žinutę 
dabar pasiųstų Klerei...) 

— Žinoma, kad lieka! Ką... Kas atsitiko? 

— Nieko, - atkirto ji priešinga teigiančiu tonu, - tik dar nie- 
kas neparuošta. Be to, primenu tau, kad rytoj mokyklos šventė, o 


aš dar nebaigusi Marion kostiumo. Aš juk ne siuvėja! 


Aleksis, sunerimęs, susijaudinęs, vis dar apimtas susitaikymo 
nuotaikos, padėjo savo naštą ir pavertė niekais jos argumentus. 

— Nieko tokio. Nesijaudink. Vakarienę paruošiu aš... 

Ir gręždamasis pridūrė: 

— O kur Marion? Jos dar nėra? Kur ji? 

Dar vienas irzlios šeimininkės atodūsis. 

— Kurji, kur ji... Puikiai žinai, kur ji... 

— Pas Alisą? 

Ak, atsiprašau, tai buvo dar ne viskas. 

— Aišku... 

— Aš joms paskambinsiu. 

Ir priešpaskutinė frazė: 

— Sėkmės. Ten, beje, niekas neatsako... Aš netgi nesuprantu, 
kam jie laiko tą telefoną... 

Aleksis užsimerkė, prisiminė, kad yra linksmas, ir patraukė į 


virtuvę. 

Šarlis ir Lukas neišdrįso pajudėti iš vietos. 


— Ji klausia, ar galėtų likti nakvoti! - suriko Aleksis. 

— Ne. Mes turime svečią. 

Šarlis ženklu parodė, kad ne, ne, ne, kad jis atsisako būti alibi. 

— Ji sako, kad jos mokosi šokį rytojui... 

— Ne. Tegu eina namo! 

— Ji tavęs maldauja, - nepasidavė tėtis, - sako netgi „klūpo- 
dama ant kelių“! 

Pasibaigus argumentams Korina tėškė patį niekingiausią: 

- Jokių kalbų. Ji nepasiėmusi savo dantų plokštelės. 

— Palauk, jei tai viskas, aš galiu jai nuvežti... 

— Ak šitaip? O aš maniau, kad tu plušėsi virtuvėje! 

Kokia atmosfera... Šarlis, kuriam staiga prisireikė gurkšnelio 
gryno oro, įsikišo į ne savo reikalus. 

— Aš galėčiau nuvežti, jei neprieštarautumėt... 

Žvilgsnis, kuris atskriejo jo pusėn, patvirtino: tai visiškai ne 
tavo reikalas. 

— Jūs netgi nežinote, kur važiuoti... 

— Bet aš žinau! — sukrykštė Lukas. —- Aš jam parodysiu kelią! 


Nuo staiga stojusios tylos, rodės, sugrius sienos. 


Tada namo šeimininkas pajuto, kad atėjo laikas parodyti savo 
draugui, savo bičiuliui, savo senam bendražygiui, kas čia įsakinė- 
ja. Nieko sau. 

— Gerai, sutarta, bet tu grįši iškart po pusryčių, taip? 


Šarlis pasisodino berniuką ant užpakalinės sėdynės, greitai 
apsisuko ir nuvažiavo Guobų alėja. 

Pasižiūrėjo į veidrodėlį. 

— Na? Kur mes dabar važiuojame? 

Kuo plačiausia šypsena pasakė, kad pelytė pas jį jau du kartus 


buvo atėjusi dantuko. 

— Mes važiuojam į patį nuostabiausią pasauly namą! 
— Ak šitaip? Ir kur tas namas yra? 
— A-a-a... 
susimąstė ir sušuko: 
— Tiesiai! 
Vairuotojas pakėlė akis į dangų. 
Visiškai tiesiai. 
Žinoma... 


Kaip kvaila. 


Tiesiai į dangų... 
Kuris pamažu darėsi rožinis. 


Buvo vėl pasipudravęs, kad juos palydėtų... 


— Atrodo, kad tu verki, - sunerimo jo kaimynas. 

— Ne, ne, aš tik labai pavargęs... 

— Kodėl tu pavargęs? 

— Mažai miegojau. 

— Ar ilgai važiavai, kad mane aplankytum? 

— Oho! Kad tu žinotum... 

— Ir koveisi su pabaisomis? 

— Taip, — nusijuokė Šarlis ir parodė pirštu į kovotojo veidą, — 
gal manai, kad aš pats susidraskiau? 

Pagarbi tyla. 

— O kas čia? Kraujas? 

— O kaip tu manai?.. 

— O kodėl vienos dėmės tamsiai rudos, o kitos šviesiai rudos? 

Kodėl ir kodėl, kodėlčius... Jis buvo pamiršęs. 

— Na... tai priklauso nuo pabaisų rūšies... 

— O kurios buvo pačios baisiausios? 

Jie plepėjo jau plyname lauke. 

— Nagi, pasakyk, ar dar toli tas nepaprastas namas? 

Lukas pasižiūrėjo pro priekinį langą, patempė lūpą ir atsisuko. 

— Oi... Mes ką tik jį pravažiavom... 

- Šaunu! - dirbtinai suriaumojo Šarlis. - Šaunu, šturmane! 
Nežinau, ar imsiu tave į savo būsimas ekspedicijas! 

Niūri tyla. 

— Na taip... Žinoma, kad imsiu... Eikš man ant kelių. Tada 
geriau matysi, kur važiuoti... 

Šį kartą aiškiai ir nė kiek nesigailėdamas suprato, kad ką tik 
tapo vieno Le Meno draugu visam gyvenimui. 


Bet Dieve, kaip jam skauda... 


Padarė dailų posūkį prie žalų karvių bandos, slystelėjo šiltu 
asfaltu, išsuko priešais užrašą „Le Vespri“ iš kelio, jiems reikėjo 
keturių rankų, kad neišklystų iš vėžių, ir atsidūrė puikioje ąžuo- 
lais apsodintoje alėjoje. 

Šarlis, nepamiršęs nei savo kvapo, nei drabužių, pradėjo ner- 
vintis: 

— Ar Alisa gyvena pilyje? 

— Na taip... 

— Hm... Ar tu gerai pažįsti tuos žmones? 

— Taip... Ir ypač pažįstu baronienę ir Viktoriją... Viktorija, tu 
tuojau pamatysi, pati seniausia ir pati storiausia... 

O velnias... Driskius ir vaikiūkštis važiuoja pas vietos aristo- 
kratus. To tik betrūko... 

Kokia įsimintina diena... 

— Ojos... Ar jos geros? 

— Ne. Baronienė ne. Ji krio-še-na. 

Gerai, gerai, gerai... Po akriliniu tinku apžvalgos bokšteliai... 

Prancūzija, kontrastų šalis... 


Kadangi palydovo plaukų kuokštai jį maloniai kuteno, jis vėl 


atsigavo: Pirmyn, berneli! Į ataką! Mes šturmuojam tvirtovę! 

Taip, tiktai bėda ta, kad ten nebuvo jokios pilies... Šimtametė 
alėja vedė į didelę pusiau nušienautą pievą. 


— Tau reikia pasukti čia... 

Jie pavažiavo kokį šimtą metrų palei mažą upelį (ar seną grio- 
vį) ir tarp medžių pamatė keletą daugiau ar mažiau įdubusių sto- 
gų (greičiau daugiau). Galbūt tai guobos? — šyptelėjo jo viduje 
paikas paryžietis, kuriam visi Paryžiaus šunų apmyžioti medžiai 
atrodė vienodi. 

Pasuko link senovinių ūkinių trobesių... 

Jis pasijuto geriau. 

— Dabar turi sustoti, nes šis tiltelis gali neatlaikyti... 

— Nejaugi? 

— Aba, ir tai labai pavojinga, - pridūrė jis labai susijaudinęs. 

— Matau... 


Jis sustojo prie atviro jau nežinia kurių metų volvo, aptaškyto 
purvu. Bagažinė buvo atidaryta ir joje snūduriavo du šunys. 

— Šitas yra Ugninis, o anas Gelminis... 

Šunų uodegos suviksėjo ir nuo šiaudų pakilo dulkės. 

— Jie labai bjaurūs, ar ne? 

— Taip, bet tyčia, - patikino mažasis gidas, - kasmet jie eina į 
šunų prieglaudą ir paprašo, kad ten dirbantis žmogus jiems duo- 
tų patį bjauriausią šunį... 

— Ak šitaip? Bet kodėl? 

— Na... kad jį išvaduotų! 

— Ir... kiek jie turi jų iš viso? 

— Aš nežinau... 

Matau, nusišaipė Šarlis, kad mes ne pas kokį Gotfridą Bujo- 
nietį, o pas senus hipius, mylinčius šunis. 

Gelbėkit! 

— Jie ir avių turi? 


— Aha. 

— Taip ir maniau! 

— O baronienė? Ar ji rūko žolę? 

— Pf... tu kvailas, ar ką? Gal nori pasakyti, ar ėda žolę... 
— Arji karvė? 

— Ponis. 

— Storoji Viktorija taip pat? 

— Ne. Ji, manau, karalienė... 


Padėkite man. 


Paskui Šarlis užsičiaupė. Įsikišo savo ironiją į kišenę ir uždėjo 
ant viršaus nešvarią nosinę. 

Vieta buvo nuostabiai graži... 

Jis puikiai žinojo, ūkiniai pastatai visada patrauklesni už pa- 
grindinius... Jis turėjo galvoje daugybę pavyzdžių, bet dabar jų 
neieškojo, tik gėrėjosi. 

Jau vien tiltas traukė dėmesį. Akmenų išdėstymo tvarka, ele- 
gantiškas grindinys, akmenukai, turėklai, stulpai... 

Ir vadinamasis uždaras, bet toks mielas kiemas... Jo pastatai... 
Jų proporcijos... Saugumo, nepažeidžiamumo jausmas, nors vis- 


kas aplinkui griūva... 


Tuzinas dviračių buvo palikti pakelėse ir vištos ieškojo lesalo 
tarp jų grandinių. Buvo netgi žąsų ir ypač puikus antinas. Kaip 
čia pasakyti... jis vaikščiojo lyg pasistiebęs... Lyg stovėtų ant pirš- 
tų, tai yra plaukiamųjų plėvių, galų... 

— Ar eini? — nekantriai paklausė Lukas. 

— Tas antinas labai keistas, ar ne? 

— Kuris? Šitas? Jis labai greitas, pamatysi... 

— Bet kas tai? Atrodo, lyg būtų sukryžmintas su pingvinu... 

— Aš nežinau... Jis iš Indijos... Kai būna su savo šeima, visi 
žingsniuoja vorele, mirk iš juoko... 

— Vorele? Mat kaip... 


— Ar eini? 

Šarlis vėl krūptelėjo. 

— O kas čia? 

— Žoliapjovė. 

— Betgi... čia lama! 

— Neglosryk jos, nes pradės paskui tave visur sekioti ir nega- 
lėsi jos atsikratyt... 

— Arji spjaudosi? 

— Kartais... Bet jos spjaudalas trykšta ne iš burnos, o iš pilvo, 
ir taip dvooookia... 

— Lukai, pasakyk man... Kas čia per vieta? Atrodo kaip koks 
cirkas! 

— Taip! - nusijuokė jis. - Galima ir taip sakyti. Todėl mama 
if, na... 

— Ji nelabai mėgsta, kad čia vaikščiotumėte... 


— Bent jau ne kasdien... Ar eini? 


Durys, rodės, dejavo apgultos... augalijos (Šarlis ir apie bo- 
taniką nieko nenutuokė), vynuogienojai ir rožių krūmai, čia 
aišku, bet buvo laipiojančių vijoklių ryškiai oranžiniais mažų 
trimitų formos žiedais ir kitų, neįtikėtinų, rausvai violetiniais 
žiedais, su įspūdingomis šerdimis ir... kuokeliais (?), kokių jis 
dar niekad nematęs, trimačių, kurių būtų neįmanoma nupieš- 
ti, ir visur gėlių vazonai... Visur... Ant palangių, palei pamatą, 
aplink seną siurblį, pastatyti ant stalų ir ant apskritų vienkojų 
geležinių staliukų. 

Sustumti, suspausti, sugrūsti, kai kurie netgi su etiketėmis. 
Įvairių dydžių ir įvairių laikotarpių, nuo ketinių dar Medičių lai- 
kų vazonų iki senų konservų dėžučių, nudaužtų butelių, sauso 
maisto granulių karvėms kibirų, didelių stiklainių su matomomis 
pabalusiomis šaknimis. 

Ir žiestų iš molio... Tie tikriausiai buvo nulipdyti vaikų... ne- 
grabūs, bjaurūs, juokingi, kiti dar senesni, neįtikėtini: apsamano- 


jusi aštuoniolikto amžiaus pintinė, fauno skulptūra, kuriai trūko 

vienos rankos (gal tos, kuri laikė Aeitą), bet kitos rankos ilgio už- 
teko laikyti šokdynėms... 

Kareiviški katiliukai, dubenys, greirpuodis be rankenos, sulū- 
žęs vėjarodis, plastikinis barometras, kuris gyrė Se2sas firmos pri- 
valumus, lėlė Barbė be plaukų, mediniai ramentai, ano amžiaus 
laistytuvai, apnešta dulkėmis kuprinė, apgraužtas kaulas, ant su- 
rūdijusios vinies pakabintas rimbas, virvė, jos gale kabantis var- 
pas, paukščių lizdai, tuščias narvas, kastuvas, nutriušusios šluotos, 
gaisrininkų mašina... Ir tarp viso šio šlamšto dvi katės. 

Ramutėlaitės. 

Rūmų statytojo Ferdinando Ševalio galinis kambarys... 


— Į ką tu žiūri? Ar eini? 
— Alisos tėvai prekiauja sendaikčiais? 
— Ne, jie mirę. 


— Ar eini? 


Lauko durys buvo praviros. Šarlis tyliai pabeldė, paskui pri- 
spaudė delną prie šilto medžio. 

Jokio atsakymo. 

Lukas įsmuko į vidų. Rankena buvo dar šiltesnė, Šarlis kurį 
laiką ją palaikė prieš ryždamasis sekti paskui Luką. 

Kol jo vyzdžiai pratinosi prie apšvietimo, skonio receptoriai 
jau buvo sukrėsti. 

Panašu į Prusto Kombrė. 

Tas kvapas... Jį, rodės, jau buvo pamiršęs. Praradęs. Manė esąs 
jam visiškai abejingas. Niekino jį, o dabar nuo jo sutirpo. Šokola- 
dinio pyrago, kepto tikroje virtuvėje, tikruose namuose kvapas... 

Neturėjo kada ilgai varvinti seilės, nes vis nesiliovė viskuo 
stebėtis. 

Didžiulė netvarka, bet ji darė savotišką įspūdį. Švelnumo ir 


džiugesio įspūdį. Tvarkos... 

Ant kelių metrų degto molio plokščių auliniai batai, išri- 
kiuoti pagal dydį, ir dar kažkokie... pasėliai (?), daigai (?) ant visų 
palangių, virstantys iš plastiko ar išvalgytų vanilinių ledų dėžu- 
čių, milžiniškas židinys, išduobtas iš vientiso akmens, virš jo la- 
bai tamsi, beveik juoda lentyna, o ant jos smuiko stygos, žvakės, 
riešutai, kiti daiktai, kryžius, taškuotas veidrodis, nuotraukos ir 
stulbinanti gyvūnėlių procesija, padaryta iš įvairių miške rastų 
medžiagų: žievių, lapų, šakelių, gilių, gilių kepurėlių, samanų, 
plunksnelių, kankorėžių, kaštrainių, sudžiovintų uogų, kaulelių, 
riešutų kevalų, kaštonų lukštų, sparnelių, karklo kačiukų... 

Šarlis buvo sužavėtas. Kas visa tai sukūrė? - pagalvojo jis. 

Viryklė buvo dar didingesnė už židinį, dengta dangiško mėlio 
emaliu, su dviem dideliais išsipūtusiais dangčiais ir penkeriomis 
durelėmis priekyje. Apvalaina, švelni, šilta, ji prašėsi paglostoma... 
Priešais ją, ant antklodės, gulintis šuo, panašus į seną vilką, ėmė 
inkšti juos pamatęs, mėgino atsistoti, norėdamas juos sutikti, pa- 
daryti jiems įspūdį, bet staiga savo ketinimo atsisakė ir vėl susmu- 
ko inkšdamas. 

Milžiniškas ūkiškas (gal valgomasis?) stalas, apstatytas ne- 
vienodomis kėdėmis, ant kurio ką tik buvo valgyta ir kuris dar 
nebuvo nukraustytas. Sidabriniai stalo įrankiai, lėkštės su pada- 
žo likučiais, stiklinėlės garstyčioms su Volto Disnėjaus ženklu ir 
servetėlių žiedai iš dramblio kaulo. 

Žavi, stilinga, daili indauja, grūste prigrūsta molinių dubenų, 
fajanso, taurių, lėkščių ir aptrupėjusių puodelių. Virtuvės gilu- 
moje akmeninis stalas su pageltusia kriaukle, tikriausiai labai ne- 
patogus, kriauklėje buvo krūvos puodų. Palubėje pintinės, spin- 
telė produktams su grotelėmis, porcelianinis šviestuvas, savotiška 
dėžė, tokia par ilga kaip stalas, įdubusi, su išpjaustymais ir įran- 
tomis, kurioje buvo laikomi įvairių epochų šaukštai, musgaudis 
iš kito amžiaus ir šito amžiaus musės, pamiršusios savo protėvių 
aukas, trinančios kojeles ir iš anksto besidžiaugiančios gardžiais 


pyrago trupinėliais... 

Ant sienų, kurios paskutinįsyk, matyt, buvo baltintos Valua 
laikais, datos ir vaikų vardai ant išsitrynusios matuoklės, daugybė 
įtrūkimų, natiurmortas, nebylus laikrodis su gegute ir lentynė- 
lės, pasiruošusios vėl tiksliai nustatyti sieninių laikrodžių laiką... 
Daugiau ar mažiau liudijančios dabarties gyvenimą, linkstančios 
nuo makaronų, ryžių, dribsnių, miltų pakelių svorio, nuo stiklai- 
nių su garstyčiomis ir kitų žinomų produktų vadinamosiose šei- 


myninėse pakuotėse. 


Ir dar... tas visko tankis... Paskutiniai vienos iš ilgiausių metų 
dienų spinduliai krito pro voratinkliais pagražinto lango stiklą. 

Akacijų šviesa, gintaro spalvos, tyli. Pilna vaško, dulkių, plau- 
kų ir pelenų... 

Šarlis atsigręžė. 

— Lukai! 

— Pasitrauk, aš turiu ją išleisti, nes visur pridergs... 

— Kas gi čia? 

— Ar tu niekada nematei ožkos? 

— Ber ji labai maža! 

— Taip, bet kakoja labai daug... Būk geras, pasitrauk nuo 
durų... 

— O kur Alisa? 

— Jos čia nėra... Eime, paieškosim lauke... Velnias, ji nuo ma- 
nęs paspruko! 

Kakotoja jau buvo užlipusi ant stalo, ir Lukas pasakė, kad nie- 
ko čia tokio, nieko blogo neatsitiks. Jasinas susidės spiras į saldai- 
nių dėžutę ir nusineš į mokyklą. 

— Tu tikras? O šuo, atrodo, tam nepritaria... 


— Taip, bet jis nebeturi dantų... Ar tu eini? 


— Nebėk taip greitai, vaike, man skauda koją... 


— Aa... Buvau pamiršęs... Atsiprašau. 

Tas mažius iš tiesų puikus. Šarliui knietėjo paklausti, ar jis pa- 
žinojo savo senelę, bet neišdrįso. Nedrįso nieko klausinėti. Bijojo 
ką nors sugadinti, padaryti ne taip, pasijusti dar kvailiau šioje nu- 
ginkluojančioje planetoje už pasaulio ribų, pasiekiamoje apgriu- 
vusiu tiltu, kur tėvai yra mirę, antys vaikščioja lyg pasistiebusios, 
ožkos guli duonos pintinėse. 

Padėjo ranką jam ant peties ir ėjo paskui jį besileidžiančios 


saulės pusėn. 


Jie apsuko ratą aplink namą, perėjo labai aukštų žolių pie- 
vą, kur nušienautas buvo tiktai siauras kelias, buvo pasivyti 
šunų iš bagažinės, pajuto degančių krūmų kvapą (jį irgi buvo 
pamiršęs...) ir pamatė juos tolumoje, pamiškėje, ratelyje, kažką 
šūkčiojančius vienas kitam, besijuokiančius ir strykčiojančius 
aplink laužą. 

— Po velnių, jis seka paskui mus... 

— Kas? 

— Kapitonas Hedokas... 

Šarliui net nereikėjo atsisukti, kad suprastų, apie kokį gyvulį 
kalbama... 

Jis tylomis nusijuokė. 

Kam jis galėtų visa tai papasakoti? 

Kas juo patikėtų? 

Jis atėjo tarytum žiurkių viliotojas išsiaiškinti su savo vaikyste 
ir pagaliau jos atsikratyti, kad galėtų ramiai sau senti, ir še tau, 
vėl grįžo į ją, vilkdamas savo medinę koją, nes taip, išties... tos 
lamos labai kaprizingos, ar ne? Jis tylomis juokėsi ir apgailestavo, 
kad čia nėra Matildos... Po velnių... Ji tuojau ims spjaudytis... Ji, 
jaučiu, tuojau ims spjaudytis. 

— Ar ji mus tebeseka? 


Bet Lukas jo nebegirdėjo. 

Šešėlių teatras. 

Pirmasis siluetas atsigręžė, antrasis davė ženklą, dar vienas šuo 
atėjo jų pasitikti, trečiasis parodė į juos pirštu, ketvirtasis, visiškai 
mažas, pasileido link medžių, penktasis peršoko laužą, šeštasis ir 
septintasis paplojo, aštuntasis įsibėgėjo ir šoko, o devintasis ga- 
liausiai atsigręžė. 

Veltui Šarlis markstėsi ir vis žiūrėjo prisidengęs delnu, Lu- 
kas vis dėlto sakė tiesą: čia nėra suaugusiųjų. Sunerimo... Aplink 
dvokė deginta guma... Ar nėra pavojinga su sportiniais bateliais 
vaikščioti per žarijas? 

Paskui susvirduliavo. Jo mažasis ramstis išsprūdo iš po rankos. 
Paskutinis siluetas, kažkoks su arklio uodega, atsigręžė, pasilenkė, 
išskėtė rankas, ir Lukas puolė prie jo. 

Pykšt. 

Kaip kulka nulėkė. 

— Hellooo Mister Spiderman... 

— Kodėl tu visąlaik sakai „spaidermen“? - įsižeidė jis. - Reikia 
sakyti „spidermen“, kiek kartų sakiau... 

— Okay, okay... Atsiprašau, laba diena, pone spiiidermenai, nėra 
ko skųstis. Ar nori dalyvauti mūsų mirtinų šuolių varžybose? 

Ji atsitiesė ir paleido jį. 

Eureka, Šarlis suprato, kad mažylis pajuokavo. Tėvai dar nemi- 
rę, bet dabar jų nėra, ir jauna auklė jiems leidžia daryti, ką nori. 


Auklė, kurią jis vos įžiūrėjo prisidengęs ranka akis ir kuri 
nebuvo labai protinga, turėjo nuostabią šypseną. Nelabai lygią. 
Beveik negražią. Vienas jos iltinis dantis buvo truputį palinkęs į 
gretimą. 

Įsmuko į jos šešėlį, kad pasisveikintų nežilpinamas šviesos, 
ir... vis dėlto buvo apakintas. 

Ji buvo pernelyg daug patyrusi, kad dar būtų auklytė, tai rodė 
jos šypsena ir visa kita. 


Viskas. 

Ji nupūtė nuo veido plaukų sruogą, kad geriau jį matytų, nu- 
simovė didelę odinę pirštinę, nusivalė ranką į kelnes ir atkišo jam 
pjuvenomis ir medžio atplaišėlėmis aplipusį delną. 

— Labas vakaras. 

— Laba diena, - atsakė jis, — aš... esu Šarlis... 

- Malonu, Čarlzai... 

Ji ištarė jo vardą angliškai, ir ta neįprasta tartis tarytum pa- 
keitė jį patį. 

Lyg jis būtų kažkas kitas. Lengvesnis ir ryškesnis. 

— Aš esu Keitė, - pridūrė jinai. 

— Aš... Aš atėjau čia su Luku, kad... 

Ištraukė iš kišenės tualeto reikmenų maišelį. 

— Matau, - jos šypsena pasikeitė, pasidarė beveik kandi, — 
kankinimo instrumentas... 50 jūs esate Le Menų draugas? 

Šarlis dvejojo. Žinojo, ką reikėtų atsakyti, bet juto, kad būtų 
beprasmiška mėginti apgauti tokią merginą. 

— Ne. 

— Ak! 

— Aš buvau draugas... Aleksio, norėjau pasakyti, ir... Ne... nie- 
ko... Sena istorija... 

- Jūs pažinojote jį kaip muzikantą? 

— Taip. 

— Tuomet aš jus suprantu... Kai groja, jis taip pat mano 
draugas... 

— Arjis dažnai groja? 

— Ne. Alas*... 

Tyla. 

Jie grįžo prie įprasto etiketo. 

— Iš kur jūs esate? Iš savo žaviosios didenybės šalies? 

— Well... Yes ir... ne. Aš... - kalbėjo ji toliau, apvesdama aplink 


ranka, — aš esu iš Čia... 


* Deja (angl.). 

Šiuo mostu ji apvedė laužą, vaikus, jų juoką, šunis, arklius, 
pievas, mišką, upę, kapitoną Hedoką, ūkį su griūvančiais stogais, 
pirmąsias perregimas žvaigždes ir netgi kregždutes, kurios džiau- 
gėsi galėdamos paimti visą dangų į kabutes. 

— Kokia graži vieta, - sušnabždėjo jis. 

Jos šypsena nuskrido kažkur į tolumą. 

— Šį vakarą taip... 

Ir pridūrė: 

— Džetai, pasiraitok kelnes, antraip užsidegsi, bičiuli... 

— Jau pakvipo kepama kiaule! - pasigirdo kitas balsas. 

— Džefas! Kepras ėriukas! Keptas ėriukas! - uždainavo prie- 
šais stovintieji. 

O Džefas, ruošdamasis šuoliui, atsiklaupė ir ėmė raitoti tris 
savo 10096 sintetikos juostas. 

Šešias, pasitaisė Šarlis, kuris, nors ir sutrikęs, iš paskutiniųjų 
stengėsi išlikti tikslus. 

Gerai. Šešias. Bet nemėgink... 

"Dėl ko? 

Cha... „Graži vieta“, pasakei gerindamasis, bet žiūrėjai į jos 
ranką... 

Aišku... Ar matėte, kaip ji sudėta? Tiek raumenų laiboje ran- 
koje, pripažinkite, kad tai neįprasta. 

Na taip... 
Ak... Atleiskite, bet linijos ir kreivės vis dėlto mano sritis... 
Kurgi ne... 


Pasigirdo nuostabus Kalbančio Svirplio iš „Pinokio“ juokas... 


Dėl įskilusio šonkaulio ėmė svaigti galva. Šarlis labai lėtai at- 
sisuko, lokalizavo juoko salvės šaltinį ir suprato, kad ne veltui čia 
atėjo. 

— Anuk, - sušnabždėjo jis. 

— Atsiprašau? 


— Jinai... Ten... 

— Ką? 

— Tai jinai? 

— Kas jinai? 

— Anūkė... Aleksio dukra... 

— Taip... 

Tai buvo ji. Aukščiausiai iššokanti, garsiausiai šaukianti ir il- 
giausiai už visus besijuokianti. 

Toks pat žvilgsnis, tokia pat burna, tokia pat kakta, netgi šel- 
miška išvaizda. 

Tas pats parakas. Ta pati padegamoji virvutė. 

— Ji graži, ar ne? 

Tarytum angelas, pritarė Šarlis. 

Kaip gera, kai pasijunti sujaudintas. 


— Yes... beautiful... but a proper little monkey“, - patvirtino 
Keitė, - mūsų bičiulis Aleksis dar turės su ja rūpesčių. Juk jis toks 
skrupulingas, nori viską surikiuoti, kad neišsikištų iš eilės... 

— Kodėl taip sakote? 

— Apie eilę? 

— Taip. 

— Nežinau... Taip atrodo... 

— Arjis dabar tikrai niekada negroja? 

— Groja... kai truputį išgeria... 

— Ir dažnai taip būna? 

— Niekada. 

Garsusis Džefas prabėgo pro juos trindamasis blauzdas. Šį 
kartą jis tikrai atsidavė svilėsiais. 

— Kaip ją atpažinote? Ji nelabai į jį panaši... 

— Bet į senelę... 

— Manuk? 

— Taip. Ar jūs... jūs pažinojote ją? 


* Taip... nuostabi... bet tikra beždžioniukė (a2g/.). 

— Ne... Beveik ne... Kartą čia buvo atėjusi su Aleksiu. 

— Pamenu... Mes gėrėme virtuvėje kavą, ir staiga, nunešusi 
puodelį į kriauklę, ji priėjo prie manęs ir paglostė man sprandą... 

— Tai atrodytų kvaila, bet aš apsipyliau ašaromis... Tačiau ko- 
dėl aš visa tai jums pasakoju? — susigriebė jinai. - Atleiskite. 

Šarlis atleido: 

— Nakąjūs. 

— Man tada buvo labai sunkus metas... Manau, ji žinojo apie 
my predicament. Tokio žodžio prancūzų kalboje nėra... Tarkime, 
apie visą tą košę... Netrukus jie išvažiavo, bet už kelių metrų au- 
tomobilis sustojo, ir ji sugrįžo atgal. 

Arjūs kažką pamiršote? 

Keite, tyliai pasakė ji, negerkite, kai esate viena. 


Šarlis žiūrėjo į laužą. 

— Taip... Anuk... Aš tai prisimenu... Ei! Dabar leiskite šokti 
mažyliams! Lukai, ateik čia... Čia laužas siauresnis... Jeez, jei grą- 
žinsiu jį mamai apsvilusį, ji paduos mane į teismą... 

— Beje, - atsiliepė Šarlis, - mums jau reikėtų eiti. Jie tikriau- 
siai mūsų laukia prie vakarienės stalo... 

— Jūs jau vėluojate, - pajuokavo ji. - Yra tokių žmonių. Netgi 
jei ateini laiku, atrodo, kad privertei juos laukti... Aš jus palydėsiu... 

— Ne, ne... 

— Taip, taip! 

Paskui kreipėsi į dičkius: 

— Semai! Džefai! Aš jau einu pažiūrėti pyrago! Gal kas nors 
man padės? Jūs liekate prie laužo, kol viskas sudegs, ir tegu niekas 
daugiau nešokinėja, gerai? 

— Gerai, gerai, gerai, - pasigirdo kaip aidas. 

— Aš einu su tavim, — pareiškė apvalainas berniukas, labai 


tamsios odos ir susivėlusiais garbanotais plaukais. 

— Bet... tu sakei, kad taip pat nori pašokinėti. Šok. Aš žiūrėsiu 
į tave... 

— Ką ten! 

— Jis bijo! - ėmė kažkas juoktis dešinėje. - Nagi! Nagi! Ap- 
tirpdyk savo lašinius! 

Mažylis gūžtelėjo pečiais ir atsigręžė. 

— Ar jūs girdėjote apie Aischilą? 

— Na, — tarė Šarlis, išplėsdamas akis, — tai... vienas iš šunų? 

— Ne, jis buvo graikas ir rašė tragedijas. 

— Ak! Apsirikau, - nusijuokė jis, - girdėjau, na... truputį... 

— O ar žinote, kaip jis mirė? 

— Matot, kai erelis nori suvalgyt vėžlį, jis turi jį numesti iš 
labai aukštai, kad sutrūktų šarvas, o kad Aischilas buvo plikis, 
erelis pamanė, kad apačioj uola, ir numetė vėžlį jam ant galvos. 
Va kaip. 


Kodėl jis man tai pasakoja? Juk man dar ne laikas mirti... 


— Šarli, — atėjo jam į pagalbą ji, — pristatau jums Jasiną... Jis 
dar vadinamas Vikiu. Kaip Vikipedija... Jeigu jums reikia infor- 
macijos, kokios biografijos faktų arba sužinoti, kiek kartų per 
savo gyvenimą maudėsi Liudvikas XVI, štai jis... 

— Kiek? — paklausė Šarlis, spausdamas jam ištiestą rankelę. 

— Sveiki, keturiasdešimt, kada jūsų vardadienis? Gal lapkričio 
ketvirtą? 

— Tu visą kalendorių moki atmintinai? 

— Ne, bet lapkričio ketvirta /26a/ svarbi diena. 

— Tai tavo gimtadienis? 

Švelni. Labai švelni vaiko panieka. 

— Veikiau metrų ir kilogramų gimtadienis... 1800 metų lap- 
kričio ketvirtą Prancūzijoje buvo oficialiai pereita prie dešimtai- 
nės svarsčių ir matų sistemos... 


Šarlis pažvelgė į Keitę. 

— Taip... Kartais tai truputį vargina, bet paskui pripranti... 
Na... Eime... O kur dingo Nedra? 

Jis parodė į medžių pusę. 

— Man atrodo, kad... 

— O ne... - pasakė ji nusiminusi, - vargšelė... - Hete! Ateik 
čia trumpam! 

Ji paėjo su kita mergyte į šalį, kažką jai pašnabždėjo į ausį ir 
pasiuntė į tankmę. 

Šarlis žvilgsniu paklausė Jasino, ką visa tai reiškia, bet tas ap- 


simetė, kad nieko nesupranta. 


Ji sugrįžo ir pasilenkė pakelti... 

— Leiskite man, - tarė jis lenkdamasis. 

Gerai. Tegu jis beveik plikas ir žikras neišmanėlis, bet niekada 
gyvenime neleis, kad moteris eitų šalia jo apsikrovusi nešuliais. 

Nemanė, kad bus taip sunku. Atsitiesė, pasuko galvą į šoną, kad 
paslėptų grimasą, ir... hm... laisvai nuėjo grieždamas dantimis. 


Po velnių... Gyvenime jis buvo daug visokių daiktų nešęs 
moterims... Krepšių, pirkinių, paltų, piešimo aplankų, lagaminų, 
brėžinių, netgi dokumentų, bet grandininio pjūklo dar ne... 

Juto, kad kaulo įskilimas vis didėja. 

Paspartino žingsnį ir dėjo visas pastangas, kad atrodytų, ak, 
ak, vyriškas. 

— O kas yra už šios sienos? 

— Daržas, - atsakė ji. 

— Toks didelis? 

— Tai buvo pilies daržas... 

— Ojūs... ką nors ten sodinate? 

- Žinoma... Bet tai daugiau Renė valdos... Ankstesniojo sa- 


vininko... 


Šarlis jau nebegalėjo apsimetinėti, nes jam pernelyg skaudėjo. 

Ir dėl to kaltas buvo ne tik pjūklo svoris, bet ir nugara, kojos, 
bemiegės naktys... 

Slapčia vis žvilgčiojo į šalia žingsniuojančią moterį. 

Įdegęs veidas, trumpi nagai, šapeliai plaukuose, kaip Mikelan- 
dželo iškaltas petys, aplink liemenį surištas megztinis, nunešioti 
marškinėliai, prakaito ratilai ant krūtinės ir nugaros. Jis pasijuto 
visiškai menkas. 

- Jūs atsiduodate šviežia mediena... 

Šypsena. 

— Iš tiesų? — paklausė ji ir persibraukė rankomis per krūti- 


nę. - Ką gi... Gražiai pasakyta. 


— O ar žinai, kodėl jo vardas Renė? 

Ak, dabar į ją kreipėsi žaidimo Triva/ Pursuit Junior žinovas. 

— Ne, tačiau tu man pasakysi... 

— Todėl, kad jo motina turėjo kitą berniuką, kuris mirė prieš 
jį, ir kūdikis buvo 7e-2ė, naujai gimęs. 

Šarlis ėmė eiti kiek greičiau, kad kuo skubiau nusimestų naš- 
tą, bet spėjo išgirsti jos atsakymą: 

— Ar žinai, Jasinai, kodėl man patinki? 

Paukščių čiulbesys. 

— Kad žinai tokių dalykų, kurių jokiame internete nerasi... 


Jam atrodė, kad jo kančios niekada nesibaigs, perėmė naštą 
į kitą ranką, pasijuto dar blogiau, apsipylė stambiais prakaito la- 
šais, nubėgo paskutinius metrus ir pagaliau padėjo krovinį prie 
pirmo kluono durų. 

— Puiku... Man vis tiek reikės nuimti grandinę... 

Ką? 

Prakeikimas... 

Šarlis ieškojo nosinės, kad suvyniotų į ją savo skausmą. 

O Dieve, padarė tai, ko joks Galijotas nebūtų ėmęsis. Tikrai... 
bet kur dabar Lukas? 

Ji palydėjo juos į kitą tilto pusę. 

Šarlis turėjo jai pasakyti tonas dalykų, bet tiltas buvo per 
daug menkas. „Džiaugiuosi su jumis susipažinęs“ jam atrodė vi- 
sai netinkama. Ką jis žino apie ją, išskyrus tai, kokia jos šypsena 
ir kokia šiurkšti ranka? Taip, bet... Ką kita dar galima pasakyti 
tokiomis aplinkybėmis? Jis ieškojo, ieškojo... rado savo automo- 
bilio raktus. 

Atidarė užpakalines dureles ir atsigręžė. 

— Džiaugiuosi su jumis susipažinusi, - paprastai pasakė ji. 

— Aš... 

— Jūs toks sužalotas. 

— Atsiprašau? 

— Visas jūsų veidas. 

— Taip, aš... buvau neatsargus... 

— Ą? 

— Aš taip pat. Noriu pasakyti, kad... taip pat džiaugiuosi... 


Pravažiavęs ketvirtą ąžuolą pagaliau sugebėjo ištarti visą sakinį. 
— Lukai! 

— Ką? 

— Ar Keitė ištekėjusi? 


— Ilgai užtrukot! 

— Todėl, kad jie buvo pievoje prie pat miško, - paaiškino 
mažylis. 

— O kąaš sakiau, - susiraukė motina, - nagi... prie stalo... Aš 


dar turiu įsiūti tris sagas... 


Terasa buvo išklota plytelėmis, staltiesė impregnuota, keps- 
ninė kūrenama dujomis. Šarliui buvo nurodytas balto plastiko 
fotelis, ir jis atsisėdo ant gėlėtos pagalvėlės. 

Trumpai tariant, idilija. 


Pirmosios penkiolika minučių truko valandas. 

Penelopė buvo susiraukusi, Aleksis nežinojo, kaip elgtis, o 
mūsų herojus klaidžiojo savo mintyse. 

Žiūrėjo į veidą, kurį matė besikeičiantį, žaidžiantį, kenčiantį, 
mylintį, gražėjantį, žadantį, meluojantį, besigraužiantį, nusigrę- 
žiantį ir išnykstantį, ir buvo sužavėtas. 

— Kodėl tu į mane taip žiūri? Ar aš taip pasenau? 

— Ne... Priešingai. Tu visai nepasikeitei... 

Aleksis jam padavė butelį vyno. 

— Nežinau, ar galiu tavo žodžius laikyti komplimentu... 

Ji atsiduso. 

— Būkit geri... Nevaidinkit senų bendražygių susitikimo... 

— Taip, - atsakė Šarlis, žiūrėdamas jai tiesiai į akis, - gali tai 
laikyti komplimentu. - Paskui, kreipdamasis į Luką, pridūrė: — 
Ar žinai, kad tavo tėvelis buvo mažesnis už tave, kai jį sutikau? 

— Tėti, ar tai tiesa? 

— Tiesa... 

— Aleksi, kažkas dega, jei galiu tave perspėti... 

Ji buvo puiki. Šarlis pagalvojo, ar papasakos apie šį vakarėlį 
Klerei... Ne, geriau nereikia... Nors... Aleksis su Oxecbua bermu- 
dais ir su iškrakmolyta prijuoste „Aš čia vyriausiasis virėjas“ — toks 
vaizdas galbūt padėtų išsklaidyti mitą apie jį... 

- Ir jis buvo geriausias visų laikų rutuliukų žaidėjas... 

— Tėti, ar tai tiesa? 

— Ašjau nepamenu. 

Šarlis jam mirktelėjo, kad patvirtintų, jog tai tiesa. 

— Ir jūsų mokytoja buvo ta pati? 

- Žinoma. 

— Tuomet tu pažinojai ir Manuk... 

— Lukai, - pertraukė jį motina, - valgyk! Tuoj atšals. 

— Taip, aš ją labai gerai pažinojau. Ir man atrodė, kad mano 
draugui Aleksiui pasisekė, jog turi tokią mamą. Ji buvo graži ir 
maloni, ir kai būdavai su ja visą laiką juokdavaisi... 

Sakydamas šiuos žodžius, Šarlis suprato, kad jau viską pasakė ir 
laikas sustoti. Kad tai parodytų ir nuramintų namų šeimininkę, jis 
atsigręžė į ją, apdovanojo žavinga šypsena ir ėmė veidmainiauti: 

— Na... Užteks kalbėti apie praeitį... Šios salotos nuostabios... 
O jūs, Korina, ką dirbate? 

Padvejojusi ji nusprendė padėti savo smeigtukų dėžutę į šalį. 
Jautėsi pamaloninta, kad sudomino elegantišką vyriškį, kuris ne- 
užsiraitoja marškinių rankovių, nešioja gražų laikrodį ir gyvena 


Paryžiuje. 


Ji ėmė pasakoti apie save, ir jis linksėjo galvą gerdamas dau- 
giau, negu reikia. 

Kad išlaikytų atstumą. 

Visko negirdėjo, bet suvokė, kad ji dirba personalo skyriuje 
(ištarusi šiuos du paskutinius žodžius ji, rodės, neteisingai su- 
prato savo svečio šypseną...), Prancūzijos telekomo filiale, kad 
jos tėvai gyvena šiame krašte, kad jos tėvas turi nedidelę įmonę, 
prekiaujančią restoranams skirtais šaldytuvais ir šaldikliais, kad 
laikai sunkūs, amžinai reikia eiti prieš stiprų vėją, kad pasaulyje 


per daug kinų. 


— O tu, Aleksi? 

— Aš? Aš dirbu pas uošvį! Prekiauju... Kas atsitiko? Ar pasa- 
kiau kokią kvailystę? 

— Kaip vynas? Jis su kamščio trupiniais, tu dėl to? 

— Ne, aš tik... Maniau, kad tu muzikos mokytojas ar... hm... 
nežinau... 

Ir tuo metu iš truputį perkreiptos burnos ir rankos, kuri ban- 
dė nuvyti musę, iš prijuostės „vyriausiojo virėjo“ , pradingusio po 
stalu, iš šaldymo agregatų pardavėjo kaktos Šarlis pagaliau pama- 
tė, kad tie dvidešimt penkeri metai vis dėlto paliko pėdsaką. 

— Ak, - tarė jis, - muzika... 

Lyg kalbėdamas apie lengvo elgesio merginą, meilės nuotykį. 

Jaunatvinius spuogus. 

— Ką? - sunerimo jis dar kartą. - Ar aš pasakiau nesąmonę? 


Šarlis padėjo savo taurę į šalį, pamiršo automatiškai suvynio- 
jamą užuolaidą virš galvos, stalo atliekų kibirėlį, priderintą prie 
staltiesės, ir šeimininkę, priderintą prie kibirėlio. 

— Aišku, kad pasakei nesąmonę. Ir pats gerai žinai... Per visus 
tuos metus, kuriuos mes praleidome sykiu, kai turėdavai pasakyti 
kokį nors svarbų dalyką, pamenu, kaskart pasiremdavai muzika... 
Kai neturėdavai instrumento, ką nors prasimanydavai, o kai įsto- 


jai į konservatoriją, pagaliau ėmei gerai mokytis, kai grodavai per 

perklausą, visus žavėdavai, kai būdavai liūdnas, grodavai linksmus 
dalykus, kai būdavai linksmas, priversdavai mus netgi pravirkti, 
kai Anuk dainuodavo, jau būdavo Brodvėjus, kai mano mama 
mums kepdavo blynus, liurlindavai tą prakeiktą Ave Maria, kai 
Nunu būdavo blogai nusiteikęs, tu... 

Nebaigė sakinio. 

— Būtasis laikas, Balanda. Viskas, ką dabar pasakei, buvo pa- 
sakyta būtuoju laiku. 

— Teisybė, — vėl pradėjo Šarlis dar duslesniu balsu, — taip... tu 
teisus... Geriau nepasakysi... Ačiū už gramatikos pamoką... 

— Ei jūs... Palaukite, kol mudu su Luku atsigulsime, tada ro- 
dykit savo randus, gerai? 

Šarlis užsidegė cigaretę. 

Ji tuoj pat pakilo ir nurinko nuo stalo indus. 

— Ir kas tas Nunu? 

— Arjis niekada apie jį nepasakojo? — pašoko Šarlis. 

— Ne, bet kalbėjo apie daugybę kitų dalykų, žinote... Apie jūsų 
blynus, jūsų tariamą linksmumą, prašau man atleisti, bet aš... 

— Stop, — sausai tarė Aleksis, — dabar jau gana, Šarli... — Jo 
balsas sušvelnėjo. - Tau trūksta kelių skyrių, pats gerai supranti... 
Bet aš tau neskaitysiu paskaitos apie lygtis su daugybe nežinomų- 
jų, gerai? 

— Žinoma... Atsiprašau. 

Tyla. 

Iš folijos skiautelės susisuko peleninę cigaretei nukratyti ir 
pridūrė: 

— Na, o kaip šaldytuvai? Ar gerai eina? 

— Tu kvailas. 


Jo šypsena buvo graži, ir Šarlis į ją mielai atsakė. 
Netrukus jie ėmė kalbėti apie kitus dalykus. Aleksis skundėsi 


laiptinėje įtrūkusia siena, ir mūsų menininkas pažadėjo ją apžiūrėti. 
Lukas atėjo su jais atsisveikinti. 

— O kaip paukštis? 

— Jis dar miega. 

— O kada atsibus? 

Šarlis skėstelėjo rankomis, rodydamas, kad nežino. 

— O tu? Ar dar būsi čia rytoj? 

— Žinoma, kad bus, — užtikrino tėtis. - Marš į lovą. Mama 
laukia. 

— O ar ateisi rytoj į mokyklą pažiūrėti spektaklio? Aš ten 


vaidinu. 


— Tavo vaikai puikūs... 

— Taip... O ar matei Marion? 

— Kaipgi, mačiau... - sušnabždėjo Šarlis. 

Tyla. 

— Aleksi... 

— Ne. Nieko nesakyk. Ir nereikia pykti ant Korinos, kad ji 
taip elgiasi... Ji tikrai turėjo su manimi daug bjauraus darbo ir... ir 
viskas, kas susiję su mano praeitimi, manau, kelia jai baimę... Ar 
tu... supranti? 

— Taip, - atsakė Šarlis, kuris ničnieko nesuprato. 

- Jei ne ji, aš būčiau toks ir likęs, ir... 

— Ir? 

— Sunku paaiškinti, bet man atrodė, kad norint išeiti iš to pra- 
garo reikia mesti muziką. Sudarėme kažką panašaus į sutartį... 

— Ir tu visiškai nebegroji? 

— Groju... bet nieko rimta... Pavyzdžiui, rytoj jų spektakliui, 
aš jiems pritariu gitara, bet iš tikrųjų... ne... 

— Negaliu tuo patikėti... 

— Rimta muzika... daro mane pažeidžiamą... Aš daugiau nie- 
kad nenoriu jausti tuštumos, o muzika taip veikia... Ji mane iš- 
čiulpia... 

— Ar turi kokių naujienų apie savo tėvą? 

— Jokių. O tu? Ar turi vaikų? 

— Ne. 
— Tu vedęs? 
— Ne. 
Tyla. 


— O Klerė? 
— Ji taip pat ne. 


Atėjo Korina su desertu. 


** X 


— Ar bus gerai? 

— Puiku, - atsakė Šarlis, - ar tu tikras, kad aš netrukdau? 
— Liaukis... 

— Aš išvažiuosiu labai anksti... Ar galiu palįsti po dušu? 

— Ten... 


— Gal paskolintum man kokius marškinėlius? 

— Netgi kai ką geriau... 

Aleksis sugrįžo ir padavė jam senus Lacoste marškinėlius. 
— Ar prisimeni? 

— Ne. 

— Aš juos iš tavęs nukniaukiau... 

Ne tik juos... pamanė Šarlis ir padėkojo. 


Iš pradžių saugojosi, kad nesudrėktų tvarsčiai, paskui atsidavė 
palaimai. Mėgavosi ilgai. 

Rankšluosčio kampeliu nuvalė veidrodį, kad pamatytų save. 

Arkišo lūpas. 

Suprato, kad jis truputį panašus į lamą. 


Pavargęs. 
Kaip ji sakė... 

Pasilenkęs nuleisti žaliuzių pamatė, kad Aleksis su taure ran- 
koje sėdi vienas ant terasos laiptų. Apsimovė kelnes ir pasičiupo 
cigarečių pakelį. 

Pakeliui dar ir butelį. 


Aleksis pasislinko, kad jam būtų vietos. 

— Ar esi matęs tokį dangų... Visas tas žvaigždes... 
— O po kelių valandų vėl prašvis... 

Tyla. 

- Šarli, kodėl tu arvažiavai? 

— Gedulas atvedė... 


— Ką aš grodavau Nunu? Aš jau nepamenu... 

— Priklausydavo nuo to, kaip jis būdavo apsirengęs... Kai apsi- 
vilkdavo savo juokingą lietpaltį... 

— O taip! Mančinį... „Rožinę panterą.... 

— Kai palįsdavo po dušu ir mes matydavome jo plaukuotą 
krūtinę, skambėdavo gladiatorių maršas... 

— Do... do... sol... 

— Kai vaidindavo seną karį... vilkėdamas odines kelnes su gė- 
lėmis išsiuvinėtomis kišenėmis, ir mes raitydavomės iš juoko, tu 
grodavai bavarų polką... 

— Lohmaną... 

— Kai norėdavo priversti mus ruošti namų darbus, grodavai 
maršą iš filmo „Tiltas per Kvajaus upę“. 

— Nunu šią melodiją tiesiog dievino... Jis pasikišdavo po pa- 
žastimi lazdelę ir dėdavosi stovįs ant tilto per Kvajų. 

— Kai jam pasisekdavo iš pirmo karto išsipešti iš ausies plauką, 
pasigirsdavo „Aida“... 

— Taip... Triumfo maršas... 

— Kai jis mus nervindavo, grodavai greitosios pagalbos auto- 


mobilio signalą, kad jis mus išvežtų į ligoninę. Kai iškrėsdavome 

kokią nors šunybę, jis uždarydavo mus tavo kambaryje ir lauk- 
davo, kol sugrįš Anuk ir mus nubaus, o tu jį pro rakto skylutę 
pykindavai Mailzu Deivisu... 

— „Liftu į ešafotą? 

— Taip. Kai jis mus vaikydavosi, versdamas eiti į vonią, užsi- 
rioglindavai ant stalo, ir skambėdavo „Šokis su kardais“... 

— Jis manęs vos neužmušė, prisimenu... Velnias, aš nesyk bu- 
vau arti mirties... 

— Kai norėdavome saldainių, tu jam piršdavai Guno... 

— Arba Šubertą... Viskas priklausydavo nuo noro dydžio... Kai 
imdavo mums demonstruoti savo suknistus fokusus, žudydavai jį 
„Radeckio maršu“... 

— Tojau gerai neprisimenu... 

— Kurjau ten... 

Štrauso bum bum. 

Šarlis nusišypsojo. 

— Bet labiausiai jam patiko... 

- Štai šitas, — pasakė Aleksis ir ėmė švilpauti. 

— Taip... Tada galėjai prašyti, ko širdis geidžia... Tada jis net 
suklastodavo mano tėčio parašą... 

— Felinio „Kelias“... 

— Ar pameni... Jis mus nusivedė pažiūrėti to filmo į Reno 
gatvę... 

— Ir mes nieko nesupratome... 

— Taip... Mes nieko nesupratome... Kai papasakojo, manėme, 
kad bus kažkas panašu į „Pašėlusius karius“. 

— Ir kaip mes nusivylėme! 


— Kokie buvome kvaili! 
— Tu ką tik atrodei toks nustebęs, bet kam aš galiu apie tai 


papasakoti? Kam tu apie tai pasakojai? 
— Niekam. 

— Matai... Apie Nunu neįmanoma papasakoti, - tarė Aleksis 


ir krenkštelėjo, - jį rei... reikėjo pamatyti... 


Piktai klyktelėjo pelėda. Kas čia dabar? Nejau ir tamsoje ne- 


galima pasišnekėti! 


— Ar žinai, kodėl tau nepranešiau? 


— Apie laidotuves... 

— Kad esi šiukšlė. 

— Ne. Taip... Ne. Todėl, kad norėjau bent kartą pats vienas 
ją turėti. 

— Nuo pat pirmos dienos, Šarli, aš... aš... tiesiog sprogau iš pa- 
vydo. Beje... 

— Nagi... Kalbėk... Papasakok man... Aš noriu suprasti, kodėl 
tu per mane vos nenusinuodijai narkotikais. Gražūs bjaurių dar- 
bų pateisinimai mane visą laiką žavėjo... 

— Dabar jau atpažįstu tave... Lakštingala... 

— Keista, bet man greičiau atrodė, kad tau ne taip jau labai 
reikėjo motinos, aš... Man atrodė, kad gyvenimo pabaigoje ji jau- 
tėsi gan vieniša... 

— Aš skambindavau jai... 

— Nuostabu. Gerai... einu miegoti... Aš toks pavargęs, kad ne- 
žinau, ar galėsiu užmigti... 

— Tau atitekdavo tik pyragai... Kai buvome maži, ji tave juo- 


kindavo, o aš šveisdavau šikaną ir guldydavau ją į lovą... 


— Kartais mes kartu šveisdavome... - sušnabždėjo Šarlis. 
— Tu visuomet buvai pirmas... Protingesnis, gabesnis, įdo- 
mesnis... 


Sarlis atsistojo. 

— Matai, koks aš geras draugas, Aleksi Le Menai... Taigi bu- 
vau stebuklas, todėl leidžiu sau priminti, kaip senasis transvesti- 
tas mus priversdavo myžti į kelnes iš juoko mėgdžiodamas Fredą 
Asteirą nutekamajame griovyje, kad žengrum dar vieną žingsnį ir 
papasakotum tai savo vaikams... Taigi tas stebuklas atsisakė jos 
daug anksčiau ir net nėsyk kaip koks šūdžius nepaskambino. T'as 
stebuklas greičiausiai net nebūtų atvažiavęs į jos laidotuves, jei 
būtum teikęsis pranešti, nes jis taip stropiai studijavo, buvo toks 
protingas ir toks gabus, kad šiandien iki kaklo apsikasęs darbais ir 
kvailas per visą pilvą. Tai tiek, labanakt. 

Aleksis nusekė paskui jį. 

— Dabar tu žinai, kas tai yra... 

— Apie ką tu? 

— Atsisakyti, kai esi visai dugne... 

— Paaukoti gyvenimo dalį, kad vėl galėtum pakilti... 

— Paaukoti... Gyvenimo dalį... Gražbylyste tu gali drąsiai 
lenktyniauti su ledų pardavėju, — pašiepė jį Šarlis, - o iš tikrųjų 
mes nieko nepaaukojome! Mes tik buvome bailiai... Taip, bailiai, 
šis žodis ne toks elegantiškas... Ne toks skambus... - Jis suglaudė 
nykštį su smiliumi. - Labai mažas, kaip pūstuko skylė, ar ne? Ma- 
Žas, mažas, mažas... 

Aleksis papurtė galvą. 

— Savigrauža... Tu visą laiką ją mėgai... Tiesa, tu augai reli- 
ginėje aplinkoje. Buvau pamiršęs... Ar žinai, kas labiausiai mus 
skiria? 

— Taip, — patetiškai atsakė Šarlis, - žinau. Tai Kaaančiaaa. Su 
didžiąja „K“, įsidėmėk tai, pravers. Ką man tau atsakyti? 

— Skirtumas tas, kad tu augai tarp žmonių, kurie tikėjo dau- 
gybe dalykų, o aš augau su moterimi, kuri niekuo netikėjo. 

— Ji tikėjo gy... 

Šarlis išsyk pasigailėjo ištaręs šį skiemenį. Per vėlai. 


— Žinoma. Ir galima pasigrožėti, kas jai iš to išėjo... 

— Aleksi... Suprantu... Suprantu, kad tau reikia išsikalbėti... 
Iš tavo balso suprantu, kad tu šią scenelę neblogai surepetavęs... 
Netgi klausiu savęs, ar ne dėl tos priežasties praeitą žiemą atsiun- 
tei tokį šiltą laišką... Kad ant mano galvos suverstum, ko ilgiau 
negalėjai slėpti... 

Bet aš nesu tas žmogus, supranti? Aš pats pernelyg į tai įsivė- 
lęs. Aš negaliu tau padėti. Ir ne todėl, kad nenoriu, o kad »egalžu. 
Tu bent jau turi vaikų. O aš... aš einu miegoti. Tu už mane atsi- 
sveikink su savo išganytoja... 

Atidarė kambario duris. 

— Ir paskutinis dalykas... Kodėl neatidavei jos kūno medici- 
nai, kaip ji tave dažnai vertė pasižadėti? 

— O ta prakeikta ligoninė? Ar tau neatrodo, kad ji pakanka- 
mai jai atidavė... 

Mechanizmas užsikirto. 

Aleksis pasviro atgal ir nuslydo ant grindų. 

— Ką aš padariau, Šarli? — prapliupo jis verkti. - Pasakyk man, 
ką aš padariau:?.. 

Šarlis negalėjo atsitūpti, o tuo labiau atsiklaupti. 

Palietė jam petį. 

— Klausyk... Aš šiandien taip pat kalbu nežinia ką... Jei ji iš 
tikrųjų būtų norėjusi, būtų palikusi tau laiškelį. 

— Jinai paliko. 


Skausmą, ženklą, išlikimą, pažadą. Jis paėmė jam už rankos. 


Aleksis susirietė ant grindų, ištraukė iš kelnių kišenės pinigi- 
nę, išėmė iš jos baltą keturlinką popieriaus lapą, juo pamojavo ir 
kostelėjo, kad balsas nebūtų toks kimus. 

— Mano mielas berniuk... - pradėjo jis. 

Pravirko ir atkišo laišką jam. 

Šarlis, kuris nebuvo pasiėmęs akinių, žengė žingsnį atgal link 


šviesos, degančios jo kambaryje. 

Be reikalo. 


Ten nieko daugiau nebuvo. 


Labai ilgai ir giliai atsikvėpė. 
Kad pajustų kitokį skausmą. 


— Matai, ji kažkuo tikėjo... Matai, - pakartojo jis gyviau, — 
norėčiau paduoti tau ranką ir padėti atsikelti, bet įsivaizduok, šį 
rytą atsidūriau po ratais... 

— Pabučiuok tu man, - nusišypsojo Aleksis, - tau visada rei- 
kia viską daryti geriau už kitus... - Pačiupo jo švarko skverną, at- 
sistojo ant kojų, vėl sulankstė laišką ir nuėjo mėgdžiodamas čaižų 
Nunu balsą: 


— Nagi, vaikučiai! Greičiau! Liuliuko! 


Šarlis nusvirduliavo iki savo lovos, žnektelėjo lyg koks žlugtas ir 
pagalvojo, kad ką tik pasibaigė pati ilgiausia jo gyvenimo diena... 


Ir kaipmat užmigo. 


Kur jis vėl atsidūrė? 

Kokia čia patalynė? Koks viešbutis? 

Bjaurūs užuolaidų raštai jį galutinai pažadino. Ak taip... Guo- 
bų alėja... 
tas žemyn. 

Vienuolika valandų penkiolika minučių. 

Pirmas šio amžiaus vėlyvas atsikėlimas... 


Prie miegamojo durų gulėjo laiškelis: „Nedrįsome tavęs ža- 
dinti. Jei neturi laiko užsukti į mokyklą (priešais bažnyčią), raktą 
palik pas kaimynę (žalia tvorelė). Bučiuoju.“ 

Pasigrožėjo tualeto tapetais ir tualetiniu popieriumi, pride- 
rintu prie fotelių apmušalų, pasišildė puodelį kavos ir sudejavo 
priešais vonios veidrodį. 

Per naktį lama įgavo spalvų... Gražus įvairių violetinių atspal- 
vių mišinys, jau po truputį žalsvėjantis... Neturėjo jėgų spjauti sau 
į veidą ir pasinaudojo Aleksio skutimosi reikmenimis. 

Nuskuto tai, kas jau spėjo atsirasti, ir iškart pasigailėjo. Vaiz- 


das tik pablogėjo. 


Jo marškiniai dvokė dvėseliena. Tad apsivilko senus marški- 


nėlius su krokodilu, kuriuos nešiojo jaunystėje, ir pasijuto keistai 

laimingas. Jie buvo visiškai praradę formą ir sudėvėti, o ką jau kal- 
bėti apie krokodilo uodegą, sutrūkinėjusią ir gerokai nudrengtą, 
bet jis juos atpažino. Čia buvo Editos dovana. Dovana tų laikų, 
kai jie vienas kitam dar teikdavo dovanas. Ji tada pasakė, aš nupir- 
kau tau baltus, nes esi žoks neoriginalus, ir beveik po trisdešimties 
metų jis buvo jai dėkingas už tuos kvailus principus. Prie jo veido, 
kurį dabar demonstravo, kitas atspalvis būtų... ne taip tikęs... 


Kelis kartus paskambino kaimynei su žalia tvorele, bet nesu- 
laukė atsako. Nedrįso raktų ryšulio palikti kitiems kaimynams 
(bijodamas Korinos rūstybės!) ir ryžosi užsukti į mokyklą. 

Buvo truputį nedrąsu susitikti su Aleksiu vidury šviesios die- 
nos. Būtų buvę maloniau apsiriboti vakar vakare pasakytais žo- 
"džiais ir važiuoti sau jo nesutikus... bet pasiguodė tuo, kad apka- 


bins Luką ir gražiąją Marion prieš amžinai su jais išsiskirdamas... 


Ji tikrai stovėjo priešais bažnyčią, tačiau buvo pati pasaulietiš- 
kiausia pasaulio mokykla. 

Žiulio Feri mokykla, kaip rodė akmeninė lentelė su paryškin- 
tomis raidėmis „Ž“ ir „F“, matyt, pastatyta ketvirtajame dešimt- 
metyje, su simetriškais berniukų ir mergaičių sparnais, su prie- 
statu, kurio sienos buvo nudažytos žalia vagonų spalva iki tokio 
aukščio, kiek gali nuspardyti vaikai, ir kreida nubalintais kaštai- 
nių kamienais. Vaikų žaidimų klasės buvo tvarkingos (tai atrodė 
daugiau negu keista), o asfalto įrrūkimai turėjo kelti džiaugsmą 
rutuliukų mėtytojams... 

Labai gražus plytinis pastatas, tiesus, griežtas, respublikonis- 
kas, nors tądien papuoštas balionais ir žibintais. 

Šarlis skynėsi kelią iškėlęs rankas, kad nesusidurtų su zujan- 
čiais į visas puses vaikais. Šokoladinių pyragėlių ir degančio laužo 


kvapas jam priminė Macildos mugių atmosferą. Su šiek tiek kai- 


308 


mišku atspalviu... Senoliai su kepuraitėmis ir senolės su multino 
kelnėmis atstojo Penktosios apygardos puošeivas ir nebuvo eko- 
loginių sumuštinių stalo, o atokiau kepė tikras paršelis... 

Buvo gražus oras, jis išmiegojo beveik dešimt valandų, skam- 
bėjo linksma muzika, jo mobilusis telefonas buvo išsikrovęs. Jis 
vėl įsidėjo jį į kišenę, atsirėmė į tvorą tarp gaminamos saldžios 
vatos ir spragsinčio paršelio ir leido akims mėgautis visais šiais 
vaizdais. 

Šventės diena, kaip tame filme. 

Trūko tik laiškanešio... 


Kažkokia ponia padavė jam puoduką. Padėkojo linktelėda- 
mas galvą, lyg būtų užsienietis, pernelyg sutrikęs, kad galėtų pri- 
siminti prancūzų kalbos pradmenis, nurijo to skysčio gurkšnį... 
neaiškaus skonio, sauso, sprangaus, atsuko savo žaizdas į saulę, 
užmerkė akis ir padėkojo kaimynei, kad ji buvo išėjusi iš namų. 

Jį švelniai supo šiluma, alkoholis, cukrus, vietos tarmė, vaikų 
šūksniai. 

— Tu vis dar miegi?! 

Nereikėjo atsimerkti, kad atpažintų savo geriausio bendražy- 
gio balsą. 

— Ne. Deginuosi... 

— Hm, geriau liaukis, nes tu jau visas rudas! 

Šarlis nuleido akis. 

— O! Tu persirengęs piratu? 

Lukas linktelėjo juodu akies raiščiu apjuostą galvą. 

— O kur papūga ant peties? 

Jis nukorė nosį. 

— Na, ne... 

- Jei nori paieškosiu savo paukščio. 

— Ojei jis atsibus? 

Nors Šarlis daugiausia buvo auklėtas Nunu, o galbūt kaip tik 
todėl, jis visą laiką manė, kad paprasčiau vaikams sakyti tiesą. Jis 

turėjo ne kažin kiek pedagogikos principų, bet vienas jų buvo tie- 
sa. Tiesa niekada nepažaboja vaizduotės. Netgi priešingai. 

- Žinai... Jis negali atsibusti, nes yra iškamša... 

Luko ūsai pakilo iki pat ausų. 

— Aš žinojau, tik nenorėjau tau sakyti. Bijojau, kad tu nuliūsi... 

Kam? Kam kilo tokia puiki mintis sugalvoti vaikus? Jis pradė- 
jo juoktis, kišdamas savo puodelį už čerpės. 

— Eime jo paimti. 

— Taip, bet... - išlemeno mažylis, - tai juk ne tikra papūga. 

— Taip, bet... - pasipūtęs atšovė dičkis, — tu irgi ne tikras 


piratas... 


Grįždami atgal jie stabtelėjo prie „Medžiotojų pasimatymo, 
kur buvo bakalėjos krautuvė, ginklų parduotuvė, bankas ir ke- 
tvirtadieniais kirpykla, ten nusipirko ritinėlį virvutės ir Šarlis, 
atsiklaupęs prieš bažnyčią, tvirtai pririšo Mistengė prieš pasiųs- 
damas ją į sceną. 

— O kur tavo tėvai? 

— Aš nežinau... 


Susižavėjęs mažylis kaip su kiaušiniu ant galvos nuėjo prie 
savo klasės draugų. 

Jis jau jos klausinėjo: 

— Koko, ar tu moki pasakyti „Koko“? 

Šarlis vėl sugrįžo prie sienos. Sulaukęs Luko pasirodymo, ke- 


tino grįžti į Paryžių... 


Maža mergaitė jam atnešė garuojančią lėkštę. 

— Ak, ačiū... Tu labai maloni... 

Tenai, prie milžiniško stalo, ta pati ponia, kuri ką tik pasiūlė gė- 
rimo, toji su įspūdinga krūtine, be paliovos šelmiškai į jį žvilgčiojo. 

Oplia, jis neliko nepastebėtas... Greitai griebė plastikinius 
įrankius ir šaipydamasis palinko prie kepto kumpio gabalo. 

Ir kaip tik tada prisiminė ponios Kaniu skalbinių virvę... 
„Aš tau prisiekiu, kad tai jos liemenėlė...“ — vis kartojo Alek- 
sis. — „Kaip tu gali būti toks tikras?“ - „Na... Tai juk matyti...“ 


Išties žavinga. 


Scenoje vyko sujudimas. Mažais žingsneliais į geriausias vie- 
tas buvo vedamos senelės, skambėjo garso operatoriaus balsas, 
vienas, du, ar jūs mane girdite? Garsiakalbio cypimas, vienas, du, 
Žanai Pjerai, būk geras, techniniai sutrikimai, padėk dabar savo 
stiklinę, vienas, du, ar jau visi susirinkome? Laba diena visiems, 
patogiai atsisėskite, primenu jums, kad bus loterija... Cypimas, 
Žanai Pjerai! Viešp.... Atsiliepk į mikrofoną. 

Štai taip. 

Mamos priklaupusios tikrino šukuosenas ir makiažą, o tėčiai 
tuo metu krapštėsi prie savo filmavimo kamerų. Šarlis sutiko Kori- 
ną, karštai besikalbančią su dviem kitomis poniomis apie sportinį 
kostiumą, kuris greičiausiai buvo pavogtas, ir atidavė jai raktus. 

— Ar pagalvojote, kad reikia uždaryti vartus? 

Taip. Jis apie tai pagalvojo. Pagyrė ją už nepaprastą svetingu- 


mą ir nuėjo. Kiek galima toliau. 


Pasiieškojo saulės, pasitraukė kėdę į šoną, kad galėtų tyliai pa- 
sprukti tarp dviejų scenų, ištiesė kojas ir, kadangi pertrauka be- 
veik ėjo į galą, pradėjo galvoti apie savo darbą. Išsitraukė užrašų 
knygelę, peržvelgė ateinančios savaitės susitikimus, nusprendė, 
kokius dokumentus vešis į Ruasi, ir pradėjo rašytis... 

Kairėje pasigirdęs vaikų klegesys jį truputį išblaškė. Tik tru- 
putį. Trumpas ž2:e72e22z0 tarp akies tinklainės ir smegenų pusru- 
tulių. Ganėtinas laikas pripažinti, kad Le Marzerė bendruomenė- 
je esama labai seksualių mamų... rašytis sąrašą, kam paskambinti, 
ir pakalbėti su Filipu dėl tos istorijos... 

Vėl pakėlė galvą. 


Ji šypsojosi jam. 

- Hullo. 

Užrašų knygelė išslydo Šarliui iš saujos, jis užmynė ją atkišda- 
mas ranką, ir kol lenkėsi jos pakelti, ji atsisėdo šalia. Na, ne visai, 
palikdama tarp jų laisvą vietą. 

Matyt, dėl padorumo. 

— Atsiprašau. Nepažinau jūsų... 

— Turbūt todėl, kad aš be savo aulinių batų, - pajuokavo ji. 

— Taip... Tikriausiai dėl to... 

Ji vilkėjo susagstomą suknelę, glaudžiai apgulusią krūtinę, 
pabrėžiančią liemenį ir išryškinančią šlaunis. Paskui pastebėjo 
jos kelius, kai ji užkėlė koją ant kojos ir vėl nukėlė, parempdama 
melsvai pilką audinį, kuris buvo išmargintas daugybe susipynusių 
smulkių turkio spalvos arabeskų. 


Šarlis mėgo madą. Sukirpimai, medžiagos, modeliai, kokybė 
jam piršo mintį, kad architektai ir drabužių kūrėjai dirba labai 
čia rankovių prakarpas, neišleisdamas iš akių jų spiralių. 

Ji pajuto šį žvilgsnį. Vyptelėjo. 

- Žinau... Man nereikėjo jos rengtis... Aš labai pastambėjau 
nuo to laiko, kai... 

— Visiškai ne, — ėmė protestuoti jis, — visiškai ne... Aš galvojau 
aple jūsų... 

— Apie ką mano? - paklausė ji kaip ant karštų anglių. 

— Apie jūsų... jūsų motyvus... 

- Mano motyvus? My God... norite pasakyti, kad jau juos 
žinote? 

Šarlis šypsodamasis nuleido galvą. Su moterimi, kuri moka iš- 
ardyti grandininį pjūklą, leidžia truputį pamatyti liemenuką, kai 
pasilenkia į priekį, ir sugeba žongliruoti dviem kalbomis, su tokia 
net neverta varžytis... 

Pajuto, o varge, kad ji taip pat įdėmiai žiūri į jį. 

— Ar miegojote po vai-vo-rykš-te? 

— Taip... Su Džude Garland... 

Kokia graži jos šypsena... 

— Ar žinote, ko man čia labai trūksta... - atsiduso ji. 

— Muzikinės komedijos? 

— Ne... Tokio pobūdžio sąmojų... Nes, - pridūrė ji jau rim- 
čiau, — tai ir yra vienatvė... Ne naktis, kuri prasideda penktą va- 
landą, ne gyvuliai, kuriuos reikia pašerti, ne vaikai, kurie pešasi 
nuo ryto iki vakaro, o... Džudi Garland... 

— Well, to tell you tbe trutb, I feel more like tbe Tin Man 
right now...“ 

— I knew you must speak Englisb.** 

— Deja, nelabai gerai, kad žo catch your... motives..*** 

Vėl šypsena. 

— Juo geriau... 

— O jūs? - pasiteiravo jis. - Kokia jūsų gimtoji kalba? 

— Gimtoji? Prancūzų, nes mano motina gimė Nante. Native? 
English. On my fatber s side...**** 

— O kurjūs užaugote? 

Neišgirdo atsakymo, nes Super DJ sugrįžo prie mikrofono. 

— Dar kartą laba diena, ačiū, kad taip gausiai susirinkote. Ne- 
trukus prasidės spektaklis. Taip, taip. Vaikai nepaprastai nervi- 
nasi... Primenu jums, kad dar galima nusipirkti mūsų loterijos 
bilietų. Šiais metais laimėjimai ne-pa-pras-ti! 

Pagrindinis prizas — romantiškas savaitgalis dviem trijų erų 
atostogų namelyje prie Šarmježo ežero su... įsirverkite į ką nors... 
vandens dviračiais, boulingu ir milžiniška karaoke! 

Antras prizas - Tosbibos DVD grotuvas, kurį maloniai pado- 
vanojo Fremujų įmonė, tad mes dabar ją sveikiname, Fremujų 
firma dirba ištisą parą, nepamirškite... 


* Ką gi, tiesą sakant, dabar aš veikiau jaučiuosi kaip Geležinis Medkirtys... (Angl.) 
** Tikėjausi, kad kalbate angliškai (a2g/.). 
** „„ suprasčiau jūsų motyvus... (Angl.) 


* 


eo Gimtoji? Anglų. Iš tėvo pusės... (Angl.) 

Šarlis pridėjo smilių prie viršutinės sterilaus tvarsčio juoste- 
lės. Pajuto, kad tuoj pat iš čia nešdinsis, jei tas tipas dar kvaksės 
tokius niekus. 

— „nepamirškite gausiai patiektų Gratono ir sūnų tirmos vy- 
niotinių, Sen Gobertenas, Lavuar gatvė 3, mėsa ir dešros, kiaulių 
kojos ir kraujinės dešros, sutuoktuvės, gedulas, komunija, dau- 
giau kaip dešimt paguodos prizų, nes ne visiems šypsosi laimė, ar 
ne taip, Žanai Pjerai? Cha! Cha! Nagi, nagi... 

Dabar artistų eilė, ir aš prašau jiems labai garsiai paploti... Dar 
garsiau, nagi! Žaklina, jūs esate kviečiama prie įėjimo. Geros die- 
nos jums vi... - Mikrofonas vėl išsijungė. 


Žanas Pjeras neturėjo humoro jausmo. 


Aleksis, lydimas pirmūnės su kaspinais ir klarnetu, atsistojo 
scenos gilumoje, o mokytojos tuo metu tarp kartoninių bangų 
rikiavo pačius mažiausius, perrengtus žuvimis. Bangos ėmė siū- 
buoti pagal muziką ir mažyliai patyrė katastrofą, nes pernelyg 
stengėsi moti savo mamoms ir nesekė, kas darosi aplink... 

Šarlis žvilgtelėjo į šlaun... atsiprašau, į programėlę, kurią Keitė 
buvo pasidėjusi ant kelių. 

„Karibų prakeiksmas“. 

Ką gi. 

Jis taip pat pastebėjo, jog ji nustojo svaidytis pašaipiomis fra- 
zėmis, ir jos akys pernelyg blizga, kad būtų nuoširdžios, ir pažvel- 
gė į sceną, spręsdamas, kuri iš šių mažų sardinių bus jai sukėlusi 
tokią būseną... 

— Ar tenai yra koks nors jūsiškis? 

— Nė vieno, - sutramdė ji juoką, - bet mane visada jaudina 
tokie naivūs spektakliai... Kvaila, ar ne? 

Užsidengė rankomis veidą iš šonų, norėdama pasislėpti nuo jo 
žvilgsnio, o kai suprato, kad jis vis tebespokso į ją, dar labiau sutriko. 

— Ak... Nežiūrėkite į mano rankas. Jos... 


— Ne. Aš grožėjausi jūsų gena... 

— Ak, - atsikvėpė ji ir prikišo ranką prie akių, stebėdamasi, 
kad gema dar čia. 

- Ji puiki. 

— Taip... Ir labai sena... Dovana mano... Tiek to, - sušnabždė- 
jo ji, rodydama į bangas, - papasakosiu vėliau... 

— Aš jums priminsiu... — sušnabždėjo Šarlis dar ryliau. 


Spektaklio tęsinį jis stebėjo Aleksio veide. 
Lukas su savo piratų gauja pradėjo jį kiek nuvalkiota daina: 


Mes esam patys baisiausi 
Šios žemės piratai! 
Nešk skudurus vos mūsų laivą pamatęs. 
Dulkėk, skliausk kiek kojos tik neša, 

Nes mes tuoj paliksim tave nuogą ir basą. 
Piratai mes esam ir darom, ką norim! 
Per dienas romą lakam ir dainas dainuojam. 
Piratai mes esam ir nieko nebijom, 
Visus nugalėjom, panorėję - pavijom! 


Aleksis iš pradžių nieko nematė, nes buvo sukaupęs visą dė- 
mesį į savo gitarą. 

Paskui atsitiesė, nusišypsojo, susirado akimis sūnų ir vėl pasi- 
lenkė prie gitaros stygų. 

Ne. 

Vėl grįžo prie stygų. 

Primerkė akis, praleido porą akordų, išpūtė akis, užsimerkė ir 
paskambino bet ką. Juk tai neturėjo jokios reikšmės. Kas galėjo 
jį išgirsti siaučiant piratams? „Panorėję — paviiijjom! — staugė jie 
įvairias tonais prieš dingdami už didelės burės. 

Driokstelėjo patranka, ir jie vėl pasirodė apsiginklavę iki 
dantų. Kita daina, kitos natos, Mistengė pratrūko, ir Aleksis 


jau buvo kitur. 

Pagaliau atitraukė akis nuo sūnaus peties ir žvilgsniu ėmė ieš- 
koti paaiškinimo publikoje. 

Jo pastangos galų gale sulaukė atlygio - jis pastebėjo pašaipią 
savo seno draugo šypseną. To, kuris ką tik suprato, kad nelabai 


sunku perskaityti nebylio lūpų kalbą... 


Jis parodė smakru Luką. 

Ar Čia ji? 

Šarlis linktelėjo. 

Bet... kaip tu... 

Šypsodamasis jis parodė smiliumi į dangų. 

Anas papurtė galvą, vėl ją nuleido ir jau nepakėlė iki tol, kol 
buvo pradėtas dalintis grobis. 


Šarlis, pasinaudojęs aplodismentais, paspruko neatsisveikinęs. 
Visiškai neturėjo noro vėl leistis į ilgas raudas. 

Misija atlikta. 

Grįžtame į gyvenimą. 


Jau buvo beveik praėjęs mokyklos tvorą, kai išgirdo šūksnį 
„ei!“ ir sustojo. Įsidėjo cigaretę į kišenę ir atsigręžė. 

— Hey, you bloody liar! - šaukė ji, iš tolo grasindama kairės 
rankos kumščiu. - Whby did you say „aš jums priminsiu“, f yow 
don t give a shit? 

Nelaukė, kol jo veidas visiškai persikreips, ir daug mandages- 
niu balsu pridūrė: 

— Ak... atsiprašau... Aš visiškai 26 £až norėjau pasakyti... Iš ti- 
krųjų aš norėjau jus pakviesti... ne... nieko... - Pasižiūrėjo jam į 
akis ir prislopino balsą. - Ar jūs... jau išvykstate? 


Šarlis nebandė atlaikyti jos žvilgsnio. 
* Eijūs, bjaurus melagi! Kodėl sakote..., jei jums nusispjaut? (Angl.) 

— Taip, aš... aš no... - sumikčiojo jis, - aš norėjau su jumis 
atsisveikinti, bet nedrįsau jūsų trik... atsiprašau, jūsų trukdyti... 

— Ką? 

— Aš net nebuvau numatęs čia eiti. Iš tikrųjų... kaip jums pa- 
sakyti... prasimuliavau dieną ir dabar turiu grįžti. 

— Suprantu... 

Ir sulig paskutine šypsena, kuri jam buvo nepažįstama, nieko 
nesitikėdama paleido patį prasčiausią savo šūvį: 

— O kaip loterija? 

— Aš nenusipirkau bilieto... 

— Ak taip... Tuomet ką gi... Viso geriausio... 


Ji padavė jam ranką. Jos žiedas buvo pasisukęs, akmuo šaltas. 


Kur jūs norėjote mane pakviesti? - prisiminė Šarlis. Bet buvo 
per vėlu. Ji jau buvo toli. 


Atsiduso ir pasižiūrėjo į pačias... gražiausias jos arabeskas... 
* k 


Ieškodamas savo automobilio, jis pamatė jos mašiną, pastaty- 
tą po platanais priešais paštą. 
Bagažinė, kaip ir vakar, buvo atvira ir tie patys šunys pasveiki- 


no jį su tokiu pat abejingumu. 


Atvertė savo užrašų knygelę, surado rugpjūčio devintos puslapį 
ir vėl prisiminė miestų, kuriuos reikės pravažiuoti, pavadinimus. 

Važiavo gerą pusvalandį, visiškai nesusigaudydamas, ką ga- 
lėtų išreikšti žodžiais. Ieškojo degalinės, aptiko ją už prekybos 
centro, sugaišo daug laiko, kol rado tą prakeiktą rankenėlę, ku- 
ria atidaromas bako dangtelis. Atidarė dėtuvę, paieškojo ins- 
trukcijos, dar labiau susinervino, surado ją, prisipylė pilną baką, 


supainiojo mokėjimo korteles, paskui kodą, spjovė, sumokėjo 

grynais ir tris kartus apvažiavo žiedą, kol surado reikiamas ke- 


verzones užrašų knygelėje. 


Įjungė radiją, išjungė. Prisidegė cigaretę, sutrynė. Papurtė gal- 
vą ir to pasigailėjo, nes pažadino migreną. Pagaliau rado rodyklę, 
kurios tikėjosi. Sustojo prie baltos juostos, pasižiūrėjo į kairę, pas- 
kui į dešinę, tiesiai ir... 

„„1$asmenavo: 


— Aš esu kvailys. Tu esi kvailys... Jis yra kvailys! 


Ji kažko ieškojo savo prijuostės kišenėje. 

— Klausau? 

— Laba diena, ėčė... Aš norėčiau to šokoladinio pyrago, kuris 
vakar vakare be penkiolikos devynios kepė jūsų krosnyje... 

Pakėlė galvą. 

— Ak taip, - kalbėjo jis toliau, mojuodamas knygele su nu- 
plėštomis šaknelėmis, - vis dėlto... Boulingas ž7 didžiulė karao- 
kė... Mane ėmė graužti sąžinė... 

Praėjo kelios sekundės, kol ji atgavo žadą. Suraukė antakius ir 
įsikando lūpą, kad nenusišypsotų. 

— Jie buvo trys. 

— Atsiprašau? 

— Pyragai... Krosnyje... 

— Nejaugi? 

— Taip, — atrėžė ji vis dar nepatenkinta, - mat aš nemėgstu 
tvarkyti reikalų iš dalies... 

— Manau, supratau... 

- 50? 

— Taigi... Gal jūs galėtumėte man įdėti kiekvieno po gabalėlį... 

Daugiau jo neklausydama, atpjovė tris mažučius gabalėlius ir 
atkišo lėkštutę. 

— Du eurai. Sumokėkit anai merginai... 


— Keite, kur jūs norėjote mane pakviesti? 

— Nejaugi? 

Ji jau aptarnavo kažką kitą. 

— O jeigu aš jus pakviesčiau? 

Ji atsitiesė ir mandagiai pasiuntė jį velniop. 

— Aš pažadėjau padėti viską sutvarkyti, be to, mano žinioje 
pusė tuzino vaikų ir mažiausiai penkiasdešimties kilometrų spin- 
duliu nėra jokio restorano, beje, ar jis skanus? 

— Kas? 

— Pyragas? 

Ak... Šarliui dingo apetitas... Jis ieškojo paskutinio tinkamo 
atsakymo, kai atlėkė kažkoks uždusęs ir akivaizdžiai susierzinęs 
tipas ir nutraukė jų scenelę: 

— Sakykite, ar kartais ne jūsų sūnus turėjo padėti šią popietę 
prie skardinių? 

— Taip, bet jūs prašėte jo patarnauti bufete... 

— Ak, tikrai! Tada atleiskite, eisiu paprašyti... 

— Palaukite, - pertraukė ji tą žmogų, pasisukdama į Šarlį. — 
Aleksis man sakė, kad jūs esate architektas, ar tai tiesa? 

— Na... taip... 

— Tuomet šis darbas kaip tik jums. Reikės išdėstyti konser- 
vų dėžutes, tai turėtumėte sugebėti, ar ne? — Paskui riktelėjo 


anam: - Žerarai! Nieko nebeieškokic... 


Įsikišęs paskutinį kąsnį į burną, Šarlis leidosi vedamas į kiemo 
gilumą. 

— Hey! 

Kas per velniava... 

Atsigręžė klausdamas savęs, ką vėl negerai padarė. 

Bet ne. 

Atrodo, nieko. 

Sugavo tik akies mirktelėjimą virš didelio peilio. 


**kk 

— Vaikai prieš mesdami turi paduoti jums mėlyną bilietėlį, jie 
žino, kur jų nusipirkti... ir nugalėtojas turi teisę pasirinkti prizą 
iš šios kartoninės dėžės... Vieno mokinio tėvas paskui ateis pažiū- 
rėti, kaip jums sekasi, ir jus pakeis, jei reikės pertraukėlės, - pa- 
aiškino jam ponas, praskirdamas vaikus, kurie jau spietėsi aplink 
juos. - Gerai? Ar turite klausimų? 

— Neturiu. 

— Tuomet sėkmės. Man visada sunku surasti žmogų, kuris su- 
tiktų čia padirbėti, jūs netrukus pamatysite kodėl. - Jis užsiėmė 


ausis. —- Bus nemažai triukšmo... 


Per pirmas dešimt minučių Šarlis pasitenkino tuo, kad dė- 
josi į kišenę bilietėlius, išdavinėjo sviedinius - smėlio pripiltas 
puskojines, ir dėjo į vietą numuštas skardines, bet netrukus įgi- 
jo daugiau pasitikėjimo ir padarė tai, ką visada darydavo: opti- 
mizavo darbą. 


Pasidėjo švarką ant taburetės ir paskelbė naują žemės panau- 
dos planą: 

— Gerai... Parylėkite nors dvi minutes, nes jau nieko negirdė- 
ti... Tu... Nueik man atnešti kreidos... Gana tos netvarkos... Jūs 
gražiai sustosite į eilę, išsirikiuodami vienas už kito. Pirmas eilėje 
eina į vidurį, sutarta? Ačiū... 

Pačiupo kreidą, nubrėžė dvi ryškias linijas, paskui subraižė 
medinį stulpą. 

— Čia bus matuoklė... Kurie yra žemesni už šį brūkšnį, turi 
teisę atsistoti prie pirmos linijos, kiti atsitraukia už antros, ar su- 
pratote? 

Jie puikiai suprato. 

— Toliau... Mažieji turi teisę šaudyti į šias dėžutes. - Jiems 
buvo parodytos pačios didžiausios, duotos virėjo, į kurias galė- 
jo tilpti dešimt kilogramų daržovių mišrainės arba luptų pomi- 


dorų. - O didieji taikosi į anas (tos buvo mažesnės, bet jų buvo 

daugiau)... Kiekvienas turite teisę gauti keturis sviedinius, o kad 
laimėtumėte, reikia nėsyk neprašauti pro šalį... Ar viskas aišku? 

Vaikai pagarbiai linktelėjo galvas. 

— Be to... aš nesiruošiu praleisti savaitgalio rinkdamas šiukš- 
les, taigi man reikia padėjėjo... Kas nori būti mano pirmasis pa- 
dėjėjas? Prašau atkreipti dėmesį, kad padėjėjas turi teisę mesti 
nemokamai... 

Tarp norinčiųjų su juo bendradarbiauti užvirė kova. 

— Puiku, - džiūgavo generolas Balanda, - puiku. O dabar... 


tegu laimi geriausias... 


Jam liko tiktai skaičiuoti taškus, drąsinti mažylius ir provo- 

kuoti dičkius. Pirmiesiems jis rodė, ką reikia daryti, antriesiems, 
J 4 ry 

jeigu buvo pernelyg pasipūtę - cha, numušti skardinę, vienas juo- 


"kas - ir vis bombardavo į sieną, vaizdavo, kad duoda akinius. 


Gana greitai aplink susibūrė minia, garsas įpareigoja, ir Šarlis 
pagalvojo, kad galbūt išsaugojo savo kailį ir garbę, tačiau baigian- 
tis dienai tikriausiai apkurs... 

O dėl garbės... Jis vis pakeldavo galvą ir ieškodavo jos akimis. 
Būtų labai norėjęs, kad ji pamatytų jį, tokį triumfuojantį, apsup- 
tą savo šaulių armijos, bet kur tau. Ji tebestovėjo tarp savo pyra- 
gų, plepėjo, juokėsi, vis pasilenkdama prie vaikų, kurie norėjo jai 
duoti bučiuką, ir nieko neplanavo. Su juo, suprato jis. 

Jeigu išvis ką nors suprato. 


Nesvarbu. Jis buvo laimingas. Jam pirmą kartą gyvenime pa- 
tiko savo projektas, ir aliumininio pastato statybai, garbės žodis, 
vadovavo pirmą kartą gyvenime. 


Žanas Pruvė juo didžiuotųsi... 


Žinoma, niekas neatėjo jo pakeisti, žinoma, jis norėjo nusišla- 
pinti, parūkyti ir pagaliau atsikratyti tų mėlynų bilietėlių. 

— Ar neturi daugiau? 

— Ne... 

— Nieko. Mesk vis tiek, eik... 

Be bilietėlio? Informacija pasklido taip greitai, kad jis kaipmat 
turėjo atsisakyti savo ketinimų pasprukti. Tad buvo konservų 
dėžučių karalius, galutinai susitaikė su likimu ir pirmą kartą per 
daugelį metų pasigailėjo, kad po ranka neturi eskizų bloknoto. 
Čia yra keli šypsantys veidai, keli pagyrūnai, keli keisti berniūkš- 
čiai, kuriuos vertėtų bent trupučiuką įamžinti... 

Prie jo priėjo Lukas. 

— Aš atidaviau savo papūgą tėtei... 

— Gerai padarei. 

— Tai buvo ne papūga, o baltas karvelis. 

Taip, taip... Jasinas taip pat buvo greta... 


Jį išgelbėjo loterija. Buvo paskelbtas laimėjimų traukimas ir 
visi vaikai dingo, lyg burtų lazdele pamojus. Nedėkingieji, pama- 
nė jis ir su palengvėjimu atsiduso. Patikėjo savo užrašų knygelę 
berniukams, surinko visuose kiemo kampuose išmėtytas kojines, 
sudėjo į džiuto maišą visas skardines, surinko daugybę saldainių 
popierėlių, susiraukdamas kiekvieną kartą, kai tik pasilenkdavo. 

Tvarstydamasis už šonų. 

Kodėl jam taip skauda? 

Kodėl? 


Pasiėmė savo švarką ir ėmė ieškoti vietos, kur galėtų nepaste- 
bėtas parūkyti. 

Pasuko už tualetų ir pasijuto gan... nejaukiai. Unitazai taip 
žemai... Taikė kiek įmanydamas tiksliau, atpažino kvapą geltono 
muilo, kuris neputoja ir lėtai kietėja ant chromuoto strypo. 

Seni geri laikai... Pasislėpė už pastato, kad vieną sutrauktų. 


Vaje, kaip buvo gardu... 

Netgi grafirų menas nebuvo daug pažengęs... Tos pačios šir- 
dys, tie patys pimpalas + putė = amžina meilė, tie patys papai, 
tie patys pimpiai ir tos pačios piktai užtepliotos visiems žinomos 
paslaptys... 

Nusviedė nuorūką per sieną ir patraukė atgal prie garsiakalbių. 

Žingsniavo lėtai. Gerai nežinojo, kur eiti. Neturėjo jokio 
noro vėl pamatyti Aleksį. Girdėjo kažkokias bičiulio Žano Pjero 
kvailystes ir mintyse skaičiavo, kiek valandų jį skiria nuo Maršalų 
bulvarų Paryžiuje. 

Gerai... Šį kartą vis dėlto su ja atsisveikinsiu, šį kartą... Goo0d- 
bye, So long, Farewell, jam tikrai netrūko tokio žodyno... Sudieu, 
ir šis žodis, kaip daugelis gražių žodžių, pakankamai elegantiškas, 
kad keliautų be jokio paso. 

Taip... o Dieve... tai neblogai tinka moteriai, kuri... 

Šitaip jis fantazavo, kai prie jo staiga prišoko Lukas. 

— Šarli! Tu laimėjai! 

— Vandens dviratį? 

— Ne! Didelį krepšį, pilną paštetų ir dešrų! 

O varge... 

— Tu nesidžiaugi? 

— Kau, ką tu... Labai džiaugiuosi... 


— Aš einu jo atnešti. Tu lauk čia, gerai? 


— Puiku, tuomet jūs galėsite mane pasikviesti į mano namus. 

Šarlis atsigręžė. 

Ji jau rišosi prijuostę. 

— Aš neturiu gėlių, - nusišypsojo jis. 

— Nieko baisaus... Aš jums paskolinsiu... 

Vienas berniukas, kurį jis jau vakar pastebėjo, pasisveikino ir 
nutraukė jų plepalus. 

— Ar Džefas, Fani, Mikaelis ir Leo gali šį vakarą pas mus 


nakvoti? 

— Šarli, — tarė ji, — aš jums pristatau Samiuelį. Savo didįjį Sa- 
miuelį... 

Jis iš tiesų buvo didelis... Beveik toks pat kaip Šarlis... Ilgi 
plaukai, paauglio oda, suglamžyti, bet labai elegantiški marški- 
niai, kurie, matyt, priklausė kitai kartai ir buvo su inicialais L. R., 
skylėti džinsai, tiesi nosis, nuoširdus žvilgsnis, labai lieknas ir... po 
kelerių metų... tikrai labai gražus... 

Jie paspaudė vienas kitam ranką. 

— Pasakyk, ar tu kartais nesi išgėręs? — paklausė ji, suraukda- 
ma antakius. 

— Ė... aš juk stovėjau ne prie pyragų prekystalio... 

— Tai negrįši namo motoroleriu?.. 

— Nak3ątu... Aš tik užsipyliau ant kelnių alaus statinės drumz- 
lių... Žiūrėk... Gerai, o kaip dėl šio vakaro? 

— Jei sutiks tėvai, neprieštarausiu. Bet pirmiausia padėsite 


mums viską sutvarkyti, gerai? 


— Semai! - šūktelėjo ji jam pavymui. - Tegu jie atsineša savo 
miegmaišius, a? 

Jis pakėlė nykštį rodydamas, kad viskas aišku. 

Ji pasisuko į Šarlį. 

— Jūs suprantate, ką noriu pasakyti... Pažadėjau jums pustuzi- 
nį vaikų, bet visuomet esu truputį pesimistė... Ir neturiu ko val- 
gyti... Laimė, kad pirkote bilietų... 

— Aš neverčiu jūsų to sakyti. 

— O šaudymas į skardines? Ar... 

Jų pokalbis vėl buvo nutrauktas. Šįkart mažos mergaitės, ku- 
rią ji vakar vakare vadino Hete, jis tai prisiminė. 

— Keite... 

— O čia mis Harietė... Mūsų trečias numeris... 

— Labas vakaras... 

Šarlis ją apkabino. 

— Ar Kamilė gali pas mus nakvoti? Taip... žinau... su mieg- 
maišiu... 

— Jei žinai, tai puiku, - atsakė Keitė. - O Alisa? Ar ji ką nors 
irgi pasikvietė? 

— Nežinau, bet pamatysi, ką ji rado sendaikčių turguje! Rei- 
kia, kad atvarytum automobilį... 

— Good Lord, no! Ar jums neatrodo, kad mums užtenka viso- 
kio šlamšto? 

— Palauk, ji rado puikių dalykų! Netgi fotelį Nelsonui! 

— Suprantu... Luktelėk, - sulaikė ją Keitė ir padavė pinigi- 
nę, - nubėk į duoninę ir nupirk visą likusią duoną... 

— Yes M am... 

— Koks organizuotumas... - žavėjosi Šarlis. 

— A, jums taip atrodo? O man atrodo, kad yra priešingai... Tai 
jūs... jūs vis dėlto važiuojate pas mus? 


— O kaipgi! 


— Kas yra Nelsonas? 

— Šuo, labai didelis snobas... 

— O ką reiškia raidės L. R.? 

Keitė nustėro. 

— Ką... Kodėl jūs manęs to klausiate? 

— Samiuelio marškiniai... 

— Ak štai kas... Atsiprašau. Luji Ravenas... Jo senelis... Kaip 
matau, jums niekas nepraslysta pro akis... 

— Praslysta, netgi daugybė dalykų, bet paauglys su monogra- 
ma nėra įprasta... 

Tyla. 

— Nagi, - pasipurtė jinai, - sutvarkome viską ir dingstame. 
Gyvuliai jau išalkę, ir aš jaučiuosi pavargusi. 

Susirišo plaukus. 

— O kaip Nedra? - paklausė Jasino. - Kur ji prapuolė? 


— Ji laimėjo auksinę žuvelę... 

— Ak, nuo to ji nepasidarys kalbesnė... Nagi... prie darbo... 


Šarlis ir Jasinas daugiau negu valandą krovė kėdes ir ardė pa- 
lapines. Tai yra daugiau Šarlis... Berniukas menkai tepadėjo, nes 
be paliovos tauškė. 

— Tu iškišai liežuvį atrišinėdamas tą mazgą. Aš žinai kodėl? 

— Gal todėl, kad man sunku ir kad tu man nepadedi? 

— Nee. Dėl to, kad kai sukaupi į ką nors dėmesį, įjungi tą savo 
smegenų pusrutulį, kuris rūpinasi ir tavo motorine veikla, taigi 
kai sąmoningai užblokuoji kurią nors kūno dalį, būni labiau susi- 
kaupęs... Būtent dėl to žmonės sulėtina žingsnį, kai pradeda gal- 
voti apie kokį nors sudėtingą reikalą... Ar supratai? 

Šarlis atsitiesė laikydamasis už strėnų. 

— Ei, pone enciklopediste... Ar nenorėtum taip pat truputį 
iškišti liežuvį? Viskas eitų greičiau... 

— O kuris tavo kūno raumuo, manai, yra pats stipriausias? 

— Žinau. Bus mano bicepsai, kai imsiu tave smaugti. 

— Apsirikai! Liežuvis! 

— To ir reikėjo tikėtis... Nagi... čiupk už kito stalo galo. 

Ir pasinaudojęs proga, kad Jasinas įjungė savo smegenų pusru- 
tulį, pats uždavė jam klausimą: 

— Ar Keitė tavo mama? 

— Ak, - atsakė jis skardžiu balseliu, kuriuo vaikai pragysta, kai 
nori mums apsukti galvas, - ji sako, kad ne, bet aš gerai žinau, kad 
taip... bent jau truputį... 

— Kiek jai metų? 

— Ji sako, kad dvidešimt penkeri, bet mes tuo netikime... 

— Šir kaip? O kodėl? 

— Jei iš tikrųjų būtų dvidešimt penkerių, negalėtų karstytis į 
medžius... 

— Gerai sakai... 

Liaukis, pagalvojo Šarlis, gana. Kuo daugiau knisiesi, tuo ma- 
žiau suprasi. Nesikabinėk prie jos... Tu taip pat truputį pažaisk... 


327 


— O aš sakau, kad jai iš tiesų dvidešimt penkeri... 
— Iš kur žinai? 


— Taigi matyti. 


Kai viskas buvo sušluota, Keitė jo paklausė, ar jis galėtų par- 
vežti du mažiausius vaikus. 

Tuo metu, kai sodino juos ant galinės sėdynės, prie jo priėjo 
aukšta mergina. 

— Arjūs važiuojate į Le Vespri? 

— Atsiprašau? 

— Pas Keitę... Ar galėtumėte nuvežti mudvi su drauge? 

Ir ji parodė į dar vieną aukštą merginą. 

— O... žinoma... 

Visi susigrūdo į mažą išnuomotą automobiliuką, ir Šarlis šyp- 
sodamasis klausėsi, kaip jos plepa. 

Jau daug metų nesijautė esąs toks naudingas. 

Pakeleivės kalbėjo apie naktinį klubą, į kurį dar neturi teisės 
eiti, o Jasinas kalbėjo Nedrai, paslaptingai, panašiai į Balio prin- 
cesę Mergaitei: 

— Tu niekada nepamatysi savo žuvytės miegančios, nes ji ne- 
turi akių vokų, ir manysi, kad ji tavęs negirdi, nes neturi ausų... 
Bet iš tikrųjų ji, žinok, ilsėsis. Be to, auksinės žuvelės turi labai 
gerą klausą, mat vanduo yra labai geras laidininkas ir jos kaulų 
struktūra perduoda į nematomas ausis visus triukšmus, taigi... 

Sužavėtas Šarlis susikaupė ir klausėsi vien jo, visiškai nekreip- 
damas dėmesio į kitų dviejų keleivių plepalus. 

— „tu galėsi su ja pasikalbėti, supranti? 

Savo veidrodėlyje jis matė, kaip ji rimtai linksi galvą. 

Jasinas sugavo jo žvilgsnį, pasilenkė į priekį ir sušnabždėjo: 

— Ji beveik nekalba... 

— O tu? Iš kur tu viską žinai, ką sakai? 

— Aš net nežinau iš kur... 


— Tu, maryt, labai geras mokinys? 

Jis vyptelėjo. 
O Nedra plačiai išsišiepė jo veidrodėlyje, dabar jau purtyda- 


ma galvą. 


Pabandė prisiminti Matildą, kai ji buvo tokio amžiaus. Bet 
nepavyko. Nieko neprisiminė... Jis, niekad nieko neužmirštantis, 
pametė viską kelyje. Vaikų vaikystę... 

Paskui pagalvojo apie Klerę. 

Kad ji galėjo būti moti... 

Jasinas, nuo kurio nieko negalėjai nuslėpti, padėjo smakrą 
jam ant peties (kaip papūga) ir pasakė, kad nukreiptų jo mintis 
kitur: 

— Bet... tu džiaugiesi, kad laimėjai tas dešras, ar ne? 

— Taip, - atsakė jis, - net negali įsivaizduoti, kaip džiaugiuosi... 

— Tiesą sakant, aš negaliu jų valgyti... Dėl savo religijos... Bet 
Keitė sako, kad Dievas į tai nekreipia dėmesio... Kad jis ne ponia 
Varon... Manai, ji sako tiesą? 

— Kas ta ponia Varon? 

— Ponia, kuri mus prižiūri valgykloje... Manai, ji sako tiesą? 

— Taip. 

Ką tik prisiminė Silvijos vakar dienos pasakojimą apie sociali- 
nį maitinimą ir pasijuto labai sutrikęs. 

— Ei! Dėmesio! Tau dabar reikia pasukti! 


— Oho! Matau, kad jūs neleidote veltui laiko! Kaipmat paka- 
binote pačias gražiausias mūsų merginas! 

Jos nenustodamos plepėjo, paklausė, kur yra kiti, ir dingo 
tarp medžių. 

Keitė apsiavė guminius batus. 

— Einu šerti gyvulių, ar eisite drauge su manim? 


Jie perėjo kiemą. 

— Paprastai patys vaikai turi šerti visą šį žvėryną, bet tiek to... 
Šiandien jų šventė... Be to, ta proga aš jums viską parodysiu... - Ji 
atsigręžė. — Šarli, kaip jaučiatės? 

Viskas buvo blogai. Galva, veidas, nugara, rankos, liemuo, 
kojos, pėdos, užrašų knygelė, susikaupę vėlavimai, sąžinės grauži- 
mas, Loransa ir atidėti skambučiai. 


— Labai gerai. Ačiū. 


Jai iš paskos sekė visi naminiai paukščiai. Ir trys šunys. Ir 
dar lama. 

— Neglosrykit jos, antraip... 

- Žinau... Lukas mane jau perspėjo... Ji labai prieraiši... 

— Kaip ir aš pati, - nusijuokė ji, lenkdamasi paimti kibiro. 

Ne, ne. Ji to garsiai nepasakė. 


— Kam ši šypsena? — sunerimo jis. 

— Ak, nieko... Saturday Nigbt Fever... Taigi čia yra buvusi 
kiaulidė, bet šiandien jau pašarų sandėlis... Atsargiai, gūžtos... Čia, 
kaip ir visuose kituose pastatuose, visą vasarą savo reikalus atlieka 
vištos... Čia laikomi sėklų ir granulių maišai, ir kai sakau „pašarų 
sandėlis“, deja, turiu galvoje, kad jis ir pelių, ir miegapelių... - Ji 
kreipėsi į katiną, snaudžiantį ant senos pūkinės antklodės: - Ar 
supratai, šaunuoli? Ar tau ne per sunku? - Pakėlė lentą ir ėmė su 
konservų dėžute pilti į kibirą vandenį. - A, tiesa... Ar galėtumėte 
paimti laistytuvą? Jis stovi štai ten... 

Jie vėl patraukė į kitą kiemo pusę. 

Ji atsigręžė. 

— Arjūs einate? 

— Bijau sutraiškyti kokį viščiuką... 

— Viščiuką? Nebijokite. Čia ančiukai... Eikit ir nesirūpinkit. 
Vanduo tenai... 

Šarlis nepripylė laistytuvo iki pat viršaus. Bijojo, kad negalės 


jo pakelti... 


— O čia vištidė... Viena mano mėgstamiausių vietų... Renė 
senelis labai šiuolaikiškai įsivaizdavo paukštyną ir savo vištelėms 
nieko negailėjo... Jei gerai supratau, dėl to jis nuolatos bardavosi 
su žmona. 

Šarlis iš pradžių atsitraukė, mat jį išgąsdino kvapas, paskui pa- 
sijuto pritrenktas — kaip čia pasakyti - dėmesio, rūpestingumo, 
atsispindinčio kiekviename kamputyje... Kopėtėlės, laktelės, gūž- 
tos kiaušiniams dėti, dailiai išrikiuotos, išgražintos, nuskelmbtu 
kraštu, netgi išraižytos... 

— Pažiūrėkit čia... Priešais šią siją jis netgi padarė angą langui, 
kad damos lengvindamosi galėtų mėgautis vaizdu... O tenai, eiki- 
te šen... Voljeras joms paišdykauti, smulkūs akmenukai, bala, gir- 
dyklos, truputis sausos žemės, kad galėtų apsivalyti nuo parazitų, 
ir... Tik pažiūrėkit į vaizdą... Argi ne gražus? 

Tuo metu, kai jis pylė iš laistytuvo vandenį, ji pridūrė: 

— Vieną dieną... aš net nežinau... didelės nevilties dieną, ma- 
nau, - ji nusijuokė, - man atėjo į galvą kvaila mintis nuvežti vai- 
kus į vieną iš atostogų stovyklų, kurios vadinasi Center Paros, ar 
esate apie jas girdėjęs? 

— Tik pavadinimą... 

— Manau, tai buvo pati kvailiausia mintis mano gyvenime... 
Tuos gamtos vaikus pakišti po gaubtu... Jie buvo nepakenčiami... 
Vos nenuskandino vieno vaiko... Ką gi, šiandien mes iš to juokia- 
mės, bet tuo metu... turint omenyje, kiek man viskas kainavo... 
tiek to, pamirškime... Tiesą sakant, pirmiausia norėjau papasako- 
ti, kad Samiuelis, pirmą vakarą viską apžiūrėjęs, iškilmingai pa- 
reiškė: mūsų vištelės gyvena geriau. Ir jie savaitę praleido žiūrė- 
dami televizorių... Nuo ryto iki vakaro... Kaip tikri zombiai... Aš 
neprieštaravau... Pagaliau jiems tai buvo egzotika... 

— Jūs neturite televizoriaus? 

— Ne. 

— Bet turite internetą. 

— Taip... Aš negaliu jų atskirti nuo pasaulio... 

- Ir jie daug juo naudojasi? 

— Ypač Jasinas. Vis kažko ieško... - nusišypsojo ji. 

— Nepaprastas vyrukas... 

— Tai jau tikrai. 

— Pasakykit man, Keite, ar čia... 

— Vėliau. Atsargiai, tuoj liesis per kraštus... Tiek to... kiauši- 
nius palikim surinkti Nedrai, jai labai patinka... 

— Beje, Nedra... 

Ji pertraukė jį. 

— Ar jūs mėgstate gerą seną viskį? 

— Na... taip... 


— Tuomet apie viską vėliau. 


— Čia buvusi kepykla... Dabar ji atstoja šunidę... Atsargiai, 


kvapas nosį riečia... O čia sandėliukas... Cia tvartas... dabar pa- 

verstas dviračių garažu... Ten sandėlis įvairiems produktams... 
Nekreipkite dėmesio į netvarką... Čia Renė dirbtuvė... 

Šarlis niekada gyvenime nieko panašaus nebuvo matęs. Kiek 
amžių čia sukaupta? Kiek šiukšlių dėžių, kiek rankų ir kiek savai- 
čių prireiktų, kad viso to nusikratytum? 

— Turite tokią galybę įrankių! - nusistebėjo jis. - Kaip kokia- 
me etnografijos muziejuje, neįtikėtina... 

— Jums taip atrodo? - nusišypsojo ji. - Vaikai neturi tele- 
vizoriaus, bet jie tikrai nė akimirkos nenuobodžiauja... Nė aki- 
mirkos, deja... 

— O kas gi čia? 

— Tai garsusis Renė motociklas, kurį jis, kaip aš įsivaizduoju, 
tobulina jau nuo... karo metų... 

— O čia? 

— Aš net nežinau. 

— Neįtikėtina... 

- Palaukite... Čia dar yra... 


Jie vėl išėjo į šviesą. 

— Očia triušidės... Jos tuščios... Aš visur nespėju... Čia yra pir- 
mas kluonas šienui, taigi šieninė... O tenai laikome šiaudus... Į ką 
jūs taip Žiūrite? 

— Į laikančiąją konstrukciją... Virsk iš koto... Jūs net nejsi- 
vaizduojate, kokių teorinių žinių reikia, kad tokią pastatytum... 
Ne, - kalbėjo jis toliau užsisvajojęs, - jūs net neįsivaizduojate... 
Netgi aš, specialistas... Kaip jie visa tai padarė? Man tai visiška 
paslaptis... Kai pasensiu, pradėsiu mokytis dailidės amato... 

— Atsargiai, katinas... 

— Dar vienas! O kiek jūs jų turite? 

— Ak... Jų skaičius labai svyruoja... Vieni nudvesia, kiti gimsta. 
Daugelis gauna galą per upę... Tie mulkiai praryja meškerių jau- 
kus ir jau nebeišsikapsto... 


— O kaip vaikai? 

— Jiems tai tragedija. Iki kitos vados... 

Tyla. 

— Kaip jūs verčiatės? 

— Aš nieko nedarau, Šarli, nieko nedarau. Tiktai kartais duo- 
du anglų kalbos pamokų veterinaro dukrai atsilygindama už jo 
vizitus... 

— Ne, aš turėjau omenyje visa kita... 

— Aš esu kaip ir tie vaikai: laukiu kitos vados. To mane išmo- 
kė gyvenimas... Leidžiu dieną po dienos, - ji užkišo velkę, — ir to 
užtenka. 

— Jūs uždarote kates? 

— Betgi katės niekad nevaikšto pro duris. 


Jie atsigręžė ir pamatė... kvazimodų paradą... 

Penki mišrūnai, vienas labiau aptriušęs už kitą, laukė vaka- 
rienės. 

— Eikšekit, siaubūnai... Dabar jūsų eilė... 

Grįžo į sandėlį ir pripylė jiems dubenėlius. 

— O tas... 

— Taip... 

- Jis tik su trimis kojomis? 

— Ir be vienos akies... Dėl to mes jį pavadinome Nelsonu... 

Pastebėjusi, kad svečias sumišo, patikslino: 

— Admniral Lord Nelson... Battle of Trafalgar“... Ar jums tai 
ką nors sako? 


— O čia stoginė malkoms... Tenai kitas kluonas... Ir buvęs 
svirnas... Grūdams... Nieko ypatinga... Visiškas chaosas... Tikras 
muziejus, kaip jūs sakote... O čia dar viena griuvena... Bet jos labai 
gražios dvivėrės durys, nes anksčiau čia stovėdavo vežimai... Yra 


dar dvi, bet atrodo apgailėtinai. Eime pažiūrėti... 


* Admirolas lordas Nelsonas... Trafalgaro mūšis... (Angl.) 

Jie pabaidė kregždutes. 

— O šitas dar visai geras... 

— Šis vežimaitis? Jį pataisė Samiuelis. Ramonui... 

— O kas yra Ramonas? 

— Jo asilas, - paaiškino ji, užvertusi akis, — užsispyręs kaip ne- 
žinia kas. 

— Kodėl taip nuliūdote? 

— Kad jis įsikalė į galvą dalyvauti kinkinių lenktynėse, kurios 
pas mus vyks šią vasarą. 

- Ir ką gi? Ar jis blogai pasiruošęs? 

— Ir dar kaip pasiruošęs! Jis tiek treniravosi, kad netgi liko 
antriems metams... Bet geriau pakalbėkim apie ką nors kita, aš 


nenoriu susigadinti nuotaikos... 


Ji atsirėmė į ieną. 

— Pats matote... Čia vien tiktai chaosas... Viskas eina šuniui 
ant uodegos, viskas skilinėja, griūva... Vaikai laksto be kojinių, tik 
apsimovę guminius batus, jeigu juos išvis turi. Aš turiu jiems du 
kartus per metus duoti kirmėles varančių vaistų, jie bėgioja visur, 
kas minutę prigalvoja milijonus nesąmonių ir gali pasikviesti kiek 
tiktai nori draugų, bet vieno dalyko mes čia šventai laikomės — 
mokslo. Vakare susėdame prie virtuvės stalo, niekas neatsikalbi- 
nėja... Daktaras Džekilas pavirsta ponu Haidu! Ir čia... Samiuelis 
yra pirmas mano pralaimėjimas... Žinau, kad neturėčiau sakyti 
„mano“, bet, ak, viskas taip sudėtinga... 

— Gal nėra taip blogai? 

— Ne, galbūt ne... Bet... 

— Pasakokite, Keite, pasakokite. 

— Pereitą rugsėjį jis įstojo į licėjų, taigi teko jį išsiųsti į inter- 
natą... Neturėjau kito pasirinkimo... Tuo labiau kad čionykštė 
mokykla ne kažin kokia. Bet internatas buvo katastrofa... Aš 
to visiškai nesitikėjau, nes išsaugojau nuostabius prisiminimus 


apie gyvenimą internate, bet... nežinau... galbūt Prancūzijoje 

viskas kitaip... Jis taip džiaugdavosi sugrįžęs savaitgaliais, kad 
man širdis nebeleido jo siųsti atgal. Ir štai rezultatas... 

Kreiva šypsena. 

— Galbūt turėsiu Prancūzijos asilų lenktynių čempioną vie- 
toj... Tiek to... Eikime iš čia... Perekšlės baidosi... 

Teisybė, jaunikliai jau cypsėjo gūžtose virš jų galvų. 


— Ar jūs turite vaikų? — paklausė jinai. 

— Ne. Taip... Turiu keturiolikos metų Matildą... Ji ne mano 
dukra, bet... 

— Tai nieko nekeičia... 

— Taip. 

— Žinau. Palaikykite... Aš jums parodysiu dar vieną vietą, kuri 
jums patiks... 

Pasibeldė į vieno nesuskaičiuojamų pastatų duris. 

— Klausau! 

— Ar galime užeiti? 

Duris jiems atidarė Nedra. 


Šarlis manė, kad jo daugiau niekas nebenustebins, bet jis klydo. 

Ilgą laiką stovėjo be žado. 

- Čia Alisos dirbtuvė, - sušnabždėjo ji. 

Šarlis vis dar negalėjo atsitokėti. 

Čia tiek visko buvo. Paveikslų, piešinių, freskų, kaukių, lėlių 
iš plunksnų ir žievių, baldų iš medienos gabalėlių, lapų girliandų, 
maketų ir daugybė nepaprastų gyvūnų... 

— Taigi ant židinio jos darbeliai? 


— Taip. 


Alisa sėdėjo prie stalo, pastatyto prie lango, ir atsisukusi atki- 
šo jiems dėžutę. 
— Visas šias sagas aš radau sendaikčių turguje! Pažiūrėkite, 


kokia šita graži... Su mozaika... O ana... panaši į žuvelę iš perla- 

mutro... Ją atiduosiu Nedrai... Suversiu iš jų vėrinį pono Blopo 
atvykimo proga... 

— Ar galėčiau sužinoti, kas tas ponas Blopas? 

Šarlis apsidžiaugė, kad ne jis vienas kvailai klausinėja. 

Nedra jiems parodė į stalo galą. 

— Jūs įdėjote ją į nuostabią Granmy* vazą?! - toliau klausinėjo 
Keitė. 

— Taip... Mes norėjome tau pasakyti. Neradome jokio akva- 
riumo... 

— Dėl to, kad blogai ieškojote. Jūs jau laimėjote tuziną žu- 
vyčių, bet, tarp mūsų kalbant, nesugebėjote nė vienos išsaugoti 
ilgiau kaip vieną vasarą, ir aš jau esu nupirkusi daugybę stiklinių 
auksinėms žuvytėms. 

— Stiklainių, - pataisė menininkė. 

— Ačiū. Tad žiūrėkite... 

— Taip, bet jie tokie maži... 


— Tuomet pasidarykit! Kaip Gastonas! 


Uždarė duris ir dejuodama atsigręžė. 

— Man jokiu būdu nereikėjo sakyti: „Tuomet pasidarykit“, 
tai visuomet ženklas, kad nežinai, ką daryti. Eime... Apžiūrą 
baigsime arklidėmis, o čia lėkštelė gidės arbatpinigiams. Eikite 


paskui mane... 


Jie patraukė į kitą kiemą. 

— Keite, ar galiu jums užduoti paskutinį klausimą? 

— Prašau. 

— Kas yra Gastonas? 

— Negi jūs negirdėjote apie Gastoną Lagafą? — nusivylė ji. — 
Gastoną ir jo žuvytę Biubiulę? 

— Aišku, girdėjau... 


* Močiutė (angl. ). 

— Vien tam, kad suprasčiau Gastoną, ėmiau rimtai studijuoti 
prancūzų kalbą, kai man buvo dešimt metų. Kaip aš kankinausi! 
Vien dėl garsažodžių. 

— O... kiek jums metų? Jei galima paklausti... Nusiraminkite, 
aš užtikrinau Jasiną, kad jums dvidešimt penkeri, bet... 

— Maniau, kad paskutinis klausimas jau buvo, - nusišypsojo ji. 

— Suklydau. Niekada nebus paskutinio klausimo. Ir ne aš dėl 
to kaltas, o jūs, kuri... 

— Ką? 

— Jaučiuosi kaip koks kvailys, bet man atrodo, kad suradau... 
Naująjį pasaulį... taigi neišvengiamai kyla daug klausimų... 

— Na... Arjūs niekada nebuvote kaime? 

— Man įspūdį daro ne jis, o tai, ką jūs čia esate sukūrusi... 

— Ak šitaip? Ir ką, jūsų nuomone, aš esu sukūrusi? 

— Net nežinau... Gal kažką panašaus į rojų? 

— Taip sakote todėl, kad dabar vasara, kad tiek daug šviesos ir 
mokslo metai jau pasibaigę... 

— Ne. Sakau taip, nes matau linksmus, protingus ir laimingus 
vaikus. 


Ji nustėro. 

- Arjūs... Jūs iš tikrųjų manote taip, kaip sakote? 

Jos balsas staiga pasidarė toks rimtas... 

— Ne tik manau, bet ir tvirtai tuo tikiu. 

Ji pasirėmė į jo ranką, kad ištrauktų akmenuką iš savo gumi- 
nio bato. 

— Ačiū, — sušnabždėjo ji keistai persikreipusiu veidu, - aš... 
Einam toliau? 


Kvailys pernelyg silpnas žodis, Šarlis jautėsi visiškas idiotas... 


Kodėl jis ką tik pravirkdė tą žavią merginą? 


Ji žengė kelis žingsnius ir jau linksmiau pasakė: 

— Tikrai... beveik dvidešimt penkerių... Bet nevisiškai... Tiks- 
liau bus, jei pasakysiu trisdešimt šešerių... 

Taigi supratote, kad ta ilga ąžuolų alėja buvo pasodinta ne dėl 
šios kuklios fermos, o dėl pilies, kuri priklausė dviem broliams. Ir 
įsivaizduokite, jie patys ją sudegino revoliucijos teroro metais. Ji 
buvo ką tik pastatyta, jie buvo į ją įdėję visą širdį ir visas santau- 
pas, netgi savo protėvių, ir kai jiems pradėjo svilti padai, pasak 
legendos, kuri man atrodo puiki, jie rūpestingai ištuštino savo 
vyno rūsį prieš viską padegdami ir pasikardami. 

Apie tai išgirdau iš vieno visiškai pakvaišusio tipo, kuris 
vieną gražią dieną atsibeldė čionai ieškodamas... Ne... ta isto- 
rija pernelyg ilga... Papasakosiu kitą kartą... O dabar grįžkim 
prie brolių... Jie buvo senberniai ir gyveno vien iš medžioklės... 
O medžiojo su skalikais, taigi raiti, ir žirgams nieko negailėjo. 
Spręskite patys... 

Jie ką tik apsuko aplink paskutinio kluono kampą. 

— Pažiūrėkite į šį stebuklą... 


— Ką? 

— Nieko. Aš tik burbėjau pykdamas, kad nepasiėmiau blo- 
knoto. 

— Menkniekis... Jūs dar čia ateisite... Rytą atrodys dar gra- 
Žiau... 

— Jums derėtų apsigyventi čia... 

— Vasarą čia gyvena vaikai. Pamatysite, kiek ten kambarėlių 
arklininkams. 

Įsisprendęs į šonus, vos kvėpuodamas, Šarlis gėrėjosi savo se- 


niai mirusio kolegos darbu. 


Stačiakampis pastatas padengtas jau nublukusiu ochros spal- 
vos tinku, kuris leido matyti tik kampinius tašytus akmenis ir 
akmeninius langų ir durų rėmus, mansardos stogą, dengtą plono- 


mis plokščiomis čerpėmis, griežtą pastogės langelių su puošybi- 

niais užraitais kaitą ir didžiules arkines duris, palei kurias iš abiejų 
pusių stovėjo ilgos girdyklos... 

Ši paprasta elegantiška arklidė, pastatyta pasaulio krašte, užsi- 
geidus dviem smulkiems aristokratams, kurie neturėjo kantrybės 


laukti teismo, daug ką sakė apie Liudviko XIV epochos dvasią. 


— Tie broliai sirgo didybės manija... 

— Atrodo, kad ne... Pasak to žmogelio, pilies planai buvo gana 
prasti... Jie buvo pamišę dėl arklių... Ir dabar, - linksmai pridūrė 
ji, - mūsų storasis Ramonas tuo naudojasi... Ateikit... Pažiūrėkit 
į žemę... Tai upės akmenukai... 

— Kaip ant tilto... 

— Taip. Kad neslidinėtų kanopos... 


Viduje buvo labai tamsu. Labiau negu kitur sijos ir statrams- 
čiai buvo aplipę dešimtimis kregždučių lizdų. Vidus turėjo būti 
maždaug dešimt iš trisdešimt metrų ploto ir buvo sudarytas iš še- 
šių medinėmis pertvaromis atskirtų gardų, labai tamsaus medžio, 
pritvirtintų prie stulpų, papuoštų žalvariniais rutuliais. 

Pegasas, Narsuolis, Vengras... Jau buvo praėję daugiau nei du 
amžiai, trys karai, penkios respublikos, o tie vardai išlikę. 


Vėsūs akmenys, daugybė medžioklės trofėjų, apkibusių vo- 
ratinkliais, šviesa, krintanti pro apskritus langelius ir tarytum 
metanti didelius dulkių pluoštus, švytinčius tamsoje, ir tyla, 
trikdoma vien jų neryžtingų žingsnių nelygiais akmenukais 
aido... Šarlį, kuris visą laiką paniškai bijojo arklių, apėmė jaus- 
mas, lyg būtų atsidūręs bažnyčioje, ir jis nedrįso žengti toliau 
už navos. 

Jo apstulbimą išblaškė keiksmas. 

— Pažiūrėkit į mano megztuką... Taip ir yra... Jį pragraužė pe- 
lės... Fuck... Šarli, ateikite čia... Papasakosiu, ką man sakė tas ponas 


iš Paminklų apsaugos, kai čia lankėsi... Nors iš pirmo žvilgsnio 

neatrodo, bet esame labai modernioje arklidėje... Ėdžių akmenys 
buvo nugludinti, kad gintų arklių krūtines - saugotų? 

— „Gintų“ sounds good“, - nusišypsojo jis. 

— „tų kuinų patogumui ėdžios buvo išskobtos kiekvienam 
atskirai, kad būtų galima geriau sekti, kiek kuris kasdien suėda, 
tik įsivaizduokite, jų ėdžios gali lenktyniauti su Versalio rūmais. 
Nutekintos iš ąžuolo, su išdrožtomis vazomis galuose... 

— Akroterijais... 

— Jūs geriau žinote... Bet tai dar nėra prašmatnumo viršūnė... 
Žiūrėkite... Kiekvienas geležinis virbas sukasi, kad... kaip jis ten 
sakė?.. „kad nekeltų pasipriešinimo išimant pašarą... Pašaras vi- 
suomet būdavo užterštas dulkėmis ir pelių spiromis, dėl to sukel- 
davo daug ligų, štai kodėl šios ėdžios, priešingai negu valstiečių 
arklidėse, nėra nuožulnios, o stovi beveik vertikaliai ir turi mažą 
angą čia, apačioje, kad iškristų visas tas prakeiktas šlamštas... Ir 
kadangi arkliai stovėdavo priešais akliną sieną, tarp gardų buvo 
įrengtos grotos, kad arklys nenuobodžiautų ir galėtų pabendrauti 
su savo kaimynu... Hello dear, did you see the fox today?** Argi ne 
gražu? Tarytum kokia banga, atsitrenkianti į stulpą... Virš jūsų 
galvos daugybė ertmių šienui numesti iš palėpės... 

Patraukė jam už rankovės, kad eitų paskui ją. 

— Čia vienintelis uždaras gardas. Labai didelis, tinkuotomis 
sienomis... Jame buvo laikomos kumelingos kumelės ir kumeliu- 
kai... Pakelkite galvą... Apskritas langelis viršuje leido prižiūrėto- 
jui stebėti kumeliavimąsi iš lovos... 

Atkišo ranką. 

— Artkreipkit dėmesį į palubėje kabančius tris žibintus, pasi- 
grožėkit jais... Jų šviesa buvo menka ir su jais siaubingai daug kni- 
binio, bet ji buvo daug mažiau pavojinga negu žibalinių lempų, 
statomų ant palangių, ir... Kas čia taip juokinga? 


* Skamba gerai (angl.). 
** Labas, bičiuli, ar matei šiandien lapę? (Angl.) 

— Nieko, aš tiesiog sužavėtas... Man susidarė įspūdis, kad tu- 
riu asmeninę lektorę... 

— Hm... - gūžtelėjo ji pečiais. - Aš iš kailio neriuosi, nes esate 
architektas, bet jeigu jums nusibodo, nutraukit mane. 

— Prašau man pasakyti, Keite... 

— Ką? — atsigręžė ji. 

- Arjūs kartais nesate bjauraus būdo? 

— Taip, - pripažino ji, veidu perbėgus daugybei nepasitenkini- 
mo grimasėlių, atitinkančių aštuoniolikto amžiaus dvasią, - gali 


būti... Tai pasakoju toliau? 


— Aš jūsų klausau. 

Sudėjo rankas už nugaros ir prislopino šypseną. 

— Štai... — toliau dėstė ji. — Pavyzdžiui, laiptai... Ar jie nėra 
puikūs? 


— Taip, jie išties puikūs. 


Iš tiesų jie neturėjo nieko ypatinga. Pusiau įviji laiptai, kurie 
buvo iš paprasto medžio, nes buvo skirti ne brangiems žirgams. 
Dabar jie buvo įgiję akmenų spalvą ir nutrypti aulinių batų, bet 
vis dėlto jų proporcijos, reikia pripažinti, buvo tiesiog tobulos. 
Tokios tobulos, kad Šarliui net nekilo mintis įvertinti propor- 
cijas savo žavios gidės, priešais jį besilaikančios už turėklų. Mat 
susikaupęs akimis matavo, kaip laiptelio aukštis atitinka laipte- 
lio plotį. 

Betgi tai išties ne priežastis. 

Kokie mulkiai tie didieji mąstytojai... 


- Čia miegamieji... Jų yra keturi... Tiksliau, trys... Paskutinis 
užrakintas... 

— Ar jis griūva? 

— Ne, jis laukia pelėdos lėliukų... Kaip čia pasakyti? Pelė- 
džiukų? 


— Aš nežinau... 

— Jūs mažai ką žinote, ar ne? - paerzino ji ir prasmukusi pro 


jį atidarė antras duris. 


Baldai buvo gana kuklūs. Mažos geležinės lovos, ant kurių 
buvo užmesti praplyšę šiaudiniai čiužiniai, išklibusios kėdės, ka- 
bliukai, ant kurių kabojo apipeliję odiniai diržai. Vienur židinys, 
nerodantis jokių gyvybės ženklų, kitur... hm... galbūc avilys, toliau 
pusiau išardytas variklis, meškerės, krūvos knygų, daugsyk skaitytų 
ne vienos aistringų žiurkių kartos, nubyrėjusio tinko gabalai, dar 
viena katė, auliniai batai, seni žurnalo „Valstiečių gyvenimas“ nu- 
meriai, tušti buteliai, metalinis sitroeno radiatorius, karabinas, šo- 
vinių dėžutės... Ant sienų primityvūs paveiksliukai, šalia jų šelmiš- 
kas plakatas, gražuolė, tempianti savo bikinio mazgą ir merkianti 
pavojingai į priekį palinkusiam Nukryžiuotajam, 1972 metų De- 
rome trąšų įmonės kalendorius ir visur visur ta pati tamsi, tanki, 
kantriai iš tūkstančių pastipusių musių nuausta danga. 

— Renė tėvų laikais čia gyveno žemės ūkio darbininkai... 

— O dabar miega jūsų vaikai? 

— Ne, - patikino ji, - pamiršau jums parodyti dar vieną kam- 
barį, po laiptais... Bet luktelėkic... Juk jūs mėgstate medines kons- 
trukcijas... Eime pažiūrėti palėpės... Atsargiai... 

— Per vėlu, — sudejavo Šarlis, kuriam nieko nereiškė vienu 
guzu daugiau ar mažiau. 

Greitai atitraukė delną nuo kaktos. 

— Ar jūs įsivaizduojate, Keite? Kiek darbo ir žinių reikėjo 
tiems žmonėms, kad pastatytų tokią konstrukciją? Ar pastebė- 
jote, kokie stori spyriai? Ir kokia ilga stogo sija? Tai pagrindinė 
sija ten aukštai... Juk tokį kamieną reikėjo iš pradžių nukirsti, 
nutašyti ir įtaisyti, ar įsivaizduojate, kaip tai sunku? Ir viskas pui- 
kiai laikosi... O statramstis netgi nepritvirtintas jokia metaline 
detale... - Jis parodė jai vietą, į kurią viskas, rodės, rėmėsi. - Tai 
šlaitinis stogas su staigiu nuolydžiu, vadinamasis mansardinis, su- 


kuriantis aukštą erdvę... Stai kam tie gražūs stoglangiai... 

— Ak, jūs vis dėlto kai ką žinote... 

— Ne. Aš nieko nenusimanau apie kaimo statybas. Niekada, 
kalbant mano kolegų žargonu, nesanavau seno pastato. Mėgstu 
kurti, o ne restauruoti. Bet, žinoma, kai matau visa tai, aš, visada 
bandantis eksperimentuoti, naudoti naujas medžiagas ir naujas 
technologijas ir remtis vis labiau tobulėjančiais kompiuterio skai- 
čiavimais, jaučiuosi... kaip čia pasakius... išregistruotas... 

— Beje, apie registraciją, - pasakė ji, kai jie jau buvo ant laiptų. 

— Ką? 

— Arjūs... vedęs? 

Šarlis įsitvėrė į sutrūnijusius turėklus. 

— Ne. 

— Ir... gyvenate su... ėčė... su jūsų Matildos motina? 

— Ne. 

Oi! 

Nieko tokio. Tik maža rakštis, kuri nemėgo melo. 

Ar jis pamelavo? 

Taip. 


Bet ar jis gyvena su Loransa? 


— Pažiūrėkite... Jie jau sukrovė čia visą savo mantą... 

Viduryje kambario gulėjo kalnas pagalvėlių ir miegmaišių. 
Taip pat gitara, daug saldainių pakelių, kokakolos butelis, kortos 
ir kelios alaus skardinės. 

— Daug žadantis vaizdas, - švilptelėjo ji. - Mes dabar pakink- 
tinėje. Tai vienintelė patogi vieta šiame ūkyje... Vienintelė vieta 
su puikiu parketu ir tvarkinga medžio apkala. Vienintelė vieta, 
kur buvo verta savo vardo krosnis. Ir kam, jūsų nuomone, visa 
tai skirta? 

— Valdytojui? 

— Odai, mano mielas! Tam, kad oda būtų apsaugota nuo 
drėgmės. Tam, kad šių senjorų balnai ir pavadžiai jos gautų tiek, 
kiek reikia! Visiems šaldavo užpakaliai, bet vytiniams čia visada 

užtekdavo šilumos. Žavu, ar ne? Manau, kad šis kambarys nulė- 
mė karvelidės likimą... 

— Kokios karvelidės? 

— Tos, kurią šių vietų žmonės išardė, guosdamiesi bent tuo, 
jei jau neteko pilies... Tai labiau jūsų sritis negu mano, bet kar- 
velidės iš tikrųjų buvo nekenčiamas senojo režimo simbolis... 
Kuo labiau didikas norėjo pasirodyti, tuo jo karvelidė buvo di- 
desnė, o kuo karvelidė buvo didesnė, tuo daugiau jo karveliai 
rijo sėklų. Vienas karvelis per metus gali sulesti penkiasdešimt 
kilogramų grūdų... O ką jau kalbėti apie daržo želmenis, dėl ku- 
rių jie tiesiog pamišę... 

— Jūs žinote tiek, kad galite varžytis su Jasinu... 

— Na, jis mane viso to ir išmokė! 


Ji nusijuokė. 


Tas kvapas... Taip kvepėjo Matilda, kai buvo maža. Ir kodėl ji 
liovėsi jodinėti? Ji juk taip mėgo arklius... 

Aha... Kodėl? Ir kodėl jis to nežino? Ko jis dar nežino? Kokia- 
me bjauriame susitikime tą dieną kiūtojo? Vieną rytą ji pasakė, 
kad gali jos nebevesti į klubą, ir jis net nepabandė sužinoti, kodėl 
ji taip nusprendė. Dėl ko... 

— Apie ką jūs galvojate? 

— Apie savo akidangčius... - sumurmėjo jis. 

Jis atsuko jai nugarą ir ėmė apžiūrinėti kablius, balnus ir senus 
pavadžius, suolą, kuris atstojo ir skrynią, mažą marmurinę kriauklę 
kampe, katiliuką, pripildytą... gudrono, bidoną su stipriu tirpalu 
musėms naikinti, spąstus pelėms, pelių spiras, kabliukus po langu 
batų liežuviams, nepriekaištingai prižiūrimus pakinktus, tikriau- 
siai asilo, ant lentynos išdėliotas pasagas, šepečius, kanopų gram- 
dykles, vaikiškas žokėjiškas kepuraites, ponių apdangalus, krosne- 
lę be vamzdžio, kurio vietoj stovėjo šeši Kronenbourg buteliai, ir 
baldą, panašų į indėnų palapinę, kuris jam pasirodė įdomus... 

— O kas čia? - paklausė jis. 

— Tai šeimyninė. 
(Gerai. 


Jis pasižiūrės į žodyną... 


— O ten? - paklausė Šarlis, prikišęs nosį prie lango stiklo. 

— Šunidė... Tiksliau, kas iš jos liko... 

— Ji labai didelė... 

— Taip. Ir tai, kas liko, leidžia manyti, kad šunys buvo taip 
pat rūpestingai prižiūrimi kaip ir arkliai... Nežinau, ar jūs iš čia 
matote, kad virš kiekvienos būdos yra lentelė su šuns profiliu... 
Ne... jau beveik nieko nematyti... Reikėtų išpjauti krūmus... Bet 
mes laukiame gervuogių... Žiūrėkite... Netgi pinučiai labai gra- 
žūs... Kai vaikai dar buvo maži ir aš norėdavau ramybės, atves- 
davau juos čia. Jie jausdavosi kaip žaidimų aikštelėje, o aš už- 
siimdavau kitais dalykais, nebijodama, kad įkris į upę... Kartą, 
rodos, Alisos mokytoja mane pasikvietė ir pasakė: „Paklausy- 
kite, man labai nemalonu apie tai kalbėti, bet mažylė man kla- 
sėje papasakojo, kad uždarote ją į kažkokią šunidę kartu su jos 
broliais, ar tai tiesa?“ 

— Ir ką gi? - pasidomėjo Šarlis. 

— Tuomet paklausiau, ar Alisa ir apie rimbus papasakojo. 
Trumpai tariant, nuo tada mano reputacija nuėjo šuniui ant 
uodegos. 

- Puiku... 

— Kas, čaižyti vaikus rimbu? 

— Ne... Visos tos istorijos, kurias pasakojate... 

— Ak... O jūs? Jūs man nieko nepasakojate... 

— Ne. Aš... Aš mėgstu klausytis... 

— Taip, žinau, aš pernelyg plepi... Bet pas mus taip retai už- 
klysta koks nors civilizuotas žmogus, kad... 

Pravėrė langą ir pakartojo kartu su gaivaus oro gūsiu: 

— Taip retai... 

Jie vėl grįžo į lauką. 
— Aš mirštu iš bado... O jūs? 


Šarlis gūžtelėjo pečiais. 


Tai nebuvo atsakymas, bet jis nežinojo, ką sakyti. 

Nežinojo, kaip toliau elgtis. Negalėjo numatyti, kas toliau 
bus. Nežinojo, ar turi išvykti, ar pasilikti. Toliau jos klausytis ar 
sprukti. Sužinoti šios istorijos pabaigą ar įmesti automobilio rak- 
tus į agentūros pašto dėžutę, kaip buvo nurodyta sutartyje. 

Jis nebuvo apdairus, bet dabar matė, kas bus toliau, ir... 

— Aš taip pat, — patvirtino jis, norėdamas atsikratyti dekar- 
tiškos filosofijos, logikos, pastabų paraštėse, to, kas perskaityta 
ir patvirtinta, įterpta į gyvenimą, pilną sąlygų, išlygų ir garanti- 
jų, — aš taip pat. 

Juk jis nukeliavo taip toli, kad rastų Anuk, ir pajuto, kad ji 
visai šalia. 

Ji netgi buvo palietusi šį sprandą. 

Esantį priešais jį... 


— Tada eime pažiūrėti, ko mums paliko sraigės... 

Ji surado pintinę, jis tuoj paėmė ją iš jos rankų. Ir kaip vakar, 
vėl po dideliu blyškiu dangumi, jie paliko kiemą ir ėmė pamažu 
mažėti tarp žolių. 

Žvaginės, ramunės, kraujažolės su gležnais skėčiais, vėdrynai, 
ugniažolės, žliūgės, Šarlis nežinojo visų šių augalų pavadinimų, 
bet norėjo truputį pavaidinti stropų vaiką. 

— O kas tenai... su baltu stiebu, štai ten? 

— Kur? 

— Priešais jus... 

— Tai šuns uodega. 

— Ak! 


Jos šypsena, nors ir pašaipi, labai tiko prie peizažo... 

Daržo tvora buvo apgailėtinos būklės, bet vartai, laikomi iš 
šonų dviejų stulpų, tebedarė įspūdį. Šarlis praeidamas pabraukė 
per juos ranka ir pajuto šiurkštų kerpių kutenimą. 

Keitė sugirgždino pirkelės duris, paėmė peilį, ir jis nusekė 
paskui ją tarp daržovių lysvių. Visos lysvės buvo tiesios kaip styga, 
nepriekaištingai prižiūrimos ir išdėstytos palei du besikryžiuo- 
jančius takus. Viduryje buvo šulinys ir visuose kampuose augo 
krūvos gėlių. 

Jis nebenorėjo vaidinti gero vaiko, jam rūpėjo žinoti. 

— O kas ten per kreivi medeliai, augantys šalia tako? 

— „Kreivi“... - pasipiktino ji, - apgenėti, gal taip norėjote pa- 
sakyti. Tai obelys... Ir, prašom atkreipti dėmesį, su žardeliais... 

— O tas gražus mėlynas skystis ant sienos? 

— Mėlynas skystis? Tai vario sulfatas. Jis skirtas vynuogynams... 

— Jūs ir vyną darote? 

— Ne. Mes netgi nevalgome vynuogių. Jos baisiai neskanios... 

— O tie geltoni vainikėliai? 

— Krapai. 

— O ten, lyg plunksnelės? 

— Tai šparagų kerai... 

— O kas tie stambūs rutuliai? 

— Česnakų žiedai... 

Ji atsisuko. 

— Šarli, jūs pirmą kartą matote daržą? 

— Beveik... 

— Tikrai? - Ji nuoširdžiai nusiminė. - Bet kaip jūs gyvenote 
iki šiol? 

— Aš pats savęs to klausiu... 

— Jūs nesate valgęs ką tik nuskintų pomidorų ar aviečių? 

— Galbūt, kai buvau vaikas... 

— Ir niekada neraičiojote lūpomis agrastų? Ir niekada nevalgė- 
te dar šiltų miško žemuogių? Ir niekada nenusiskėlėte danties ir 


nesusigadinote liežuvio valgydamas kietus ir karčius riešutus? 


348 


— Bijau, kad ne... O kieno tie dideli raudoni lapai kairėje? 

— Žinote ką... Jūs turėtumėte to paklausti senojo Renė, jam 
tai suteiktų didelį malonumą... Be to, jis viską papasakotų geriau 
už mane... O aš visai neseniai gavau teisę čia ateiti... Beje, — ji pa- 
silenkė, - mes paimsime truputį salotų mūsų šventei papuošti ir 
padėsime peilį atgal, kad nė šuo nesulotų... 

Taip jie ir padarė. 


Šarlis patikrino pintinės turinį. 

— Kas jums kelia nerimą? 

— Po vienu lapu... didžiulis šliužas... 

Ji pasilenkė. Jos sprandas... Pačiupo padarėlį ir įmetė į kibirą 
prie vartų. 

— Anksčiau Renė juos visus traiškydavo, bet Jasinas jį taip ap- 
dorojo, kad nebedrįsta liesti. Dabar išmeta į kaimyno daržą... 

— Kodėl į kaimyno? 

— Todėl, kad tas užmušė jo gaidį... 

— O kodėl Jasinas domisi šliužais? 

— Jis domisi tik šiais dideliais, nes kažkur skaitė, kad jie gyve- 
na nuo aštuonerių iki dešimties metų... 

— Ir ką gi? 

— My goodness! Jūs toks pat įkyruolis kaip ir jis! Aš nežinau... 
Jam atrodo, jei Gamta, Dievas arba kažkas kitas sukūrė tokį mažą 
bjaurų ir vis dėlto atsparų gyvūną, tai tikrai turėjo priežastį, todėl 
kastuvo smūgis, kad jo atsikratytum, yra įžeidimas visai Dievo kū- 
rinijai. Jis žino daug tokių teorijų... Jis stebi Renė valandų valan- 
das ir kalba apie pasaulį nuo pirmosios bulvės iki mūsų dienų. 

Mažylis džiaugiasi, jis turi klausytoją, senis jaučiasi devinta- 
me danguje, jis man vieną dieną prisipažino, kad prieš mirtį baigs 
mokyklą, o didieji šliužai sužavėti. Jie surengė iškylą į miestą... 
Trumpai sakant, visi liko patenkinti... Eikite paskui mane, aš 
jums parodysiu apžvalgos vietą, o paskui pažiūrėsime, ką jie tenai 


išdarinėja... Visuomet imu nerimauti, kai nieko negirdžiu. 

Jie dar paėjo palei sieną ir pasuko į kaimo keliuką. Takas juos 


nuvedė ant kalvos viršūnės. 


Kiek akis užmato kalvotos pievos, apsuptos gyvatvorių, šieno 
kupetos ir miškeliai, milžiniškas dangus ir apačioje būrys šėlstan- 
čių vaikų, pusplikių ir jodinėjančių ant gauruotų gyvulių, kvato- 
jančių, šaukiančių, rėkiančių ir bėgiojančių palei labai tamsią upę, 
kurios juosta dingsta už toliau esančių giraičių... 

— Gerai... Viskas puiku, — atsiduso jinai. - Dabar galėsime 
truputį pasėdėti... 

Šarlis nejudėjo. 

— Eikšękit. 

— Ar jau pripratote? 

— Prie ko? 

— Prie šio peizažo... 

— Ne... Čia kiekvieną dieną atrodo kitaip... 

— Vakar, - galvojo jis garsiai, - dangus buvo rožinis, debe- 
sys mėlyni, o šį vakarą - priešingai, debesys... Ar jūs... seniai čia 
gyvenate? 

— Devyneri metai. Ateikite, Šarli... Aš pavargusi... Kėliausi la- 
bai anksti, esu alkana ir man truputį šalta... 

Jis nusivilko švarką. 


Tai buvo senas triukas. Jis darė jį tūkstantąjį kartą. 

Senas triukas buvo uždėti savo švarką ant gražios moters pe- 
čių grįžtant namo, tačiau nauja buvo tai, kad išvakarėse jis nešė 
grandininį pjūklą, o šiandien pilną krepšį šliužų. 

O rytoj? 


— Jūs irgi atrodote pavargęs, - pasakė ji. 
— Aš daug dirbu... 

— Įsivaizduoju. Ir ką dabar statote? 
Nieko. 

Jis nuleido rankas. 

Jį apėmė didžiulis liūdesys. 

Jis neatsakė. 

Keitė nukorė galvą. Pagalvojo, kad ir ji basnirčia įsispyrusi į 
savo botus. 

Kad jos suknelė dėmėta, nagai aplūžę, o rankos baisios. Kad 
jai nebe dvidešimt penkeri. Kad ji visą popietę praleido mokyklos 
kieme pardavinėdama namuose keptą pyragą. Kad ji melavo. Kad 
už penkiolikos kilometrų yra restoranas. Kad ji tikriausiai atro- 
dė jam juokinga, versdama apžiūrinėti visus tuos akmenis, lyg jie 
būtų kažkokių nepaprastų rūmų. Tuo labiau žmogui, kuris visa 
tai yra matęs. O jinai kamuoja jį istorijomis apie asilus, vištas ir 
netašytus vaikus... 

Taip, bet... Apie ką daugiau ji galėjo jam pasakoti? 

Kas dar yra jos dabartiniame gyvenime? 

Vėl įsikišo rankas į kišenes. 


Visa kita buvo sunkiau paslėpti. 


Jie leidosi nuo kalvos, petys prie peties, tylūs ir labai nutolę 
vienas nuo kito. 


Už jų nugarų leidosi saulė ir jų šešėliai buvo labai ilgi. 
I... - sušnibždėjo ji labai lėtai. 


I will show you something different from eitber 
Your sbadow at morning striding before you 
Or your shadow at evening rising to meet you 


I will show you your fear in a bandful of dust.* 


* Aš tau parodysiu tai, kas nėra 
"Tavo šešėlis, rytą išsiveržęs priešais tave, 
Nei tavo šešėlis vakare, iškylantis tavęs pasitikti. 


Aš tau parodysiu tavo baimę dulkių saujoje. (Angl.) 

Jis sustojo ir taip pažiūrėjo į ją, kad ji sutriko, pasijuto privers- 
ta pridurti: 

— T. S. Eliotas... 

Bet Šarliui rūpėjo ne poeto pavardė, o visai kas kita, kaip... 


kaip... ji atspėjo? 


Kas ta moteris... kuri viešpatauja pilname šmėklų ir vaikų 
pasaulyje, kurios rankos tokios gražios ir kuri deklamuoja dienai 


baigiantis tokias skaidrias eiles? 


— Keite! 

— Mmm... 

— Kas jūs? 

— Keista, bet aš ką tik pati sau uždaviau šį klausimą... Ką gi... Iš 
tolo, matyt, pasakytum, stora ūkininkė su guminiais botais, kuri 
mėgina pasirodyti įdomi, deklamuodama eilėraščio nuotrupas ir 
prislėgdama pleistrais apklijuotą žmogų... 

Ir jų šešėliai sudrebėjo nuo jos juoko. 

— Come along, Šarli! Einam pasidaryti padorių sumuštinių! 
Mes jų tikrai nusipelnėme... 


Jie buvo sutikti seno kaukiančio šuns, kuris gulėjo ant savo 
pagalvės. Keitė pritūpė, padėjo jo galvą sau ant kelių ir patrynė 
jam ausis, sakydama meilius žodžius. Paskui Šarliui vis dar virs- 
tant iš koto, Matildos žodžiais kalbant, išskėtė rankas, paėmė 
jį iš apačios, pakėlė į viršų (prikandusi lūpą) ir išnešė į lauką 
nusišlapinti. 

Vaizdas buvo toks verčiantis iš koto, kad jis net neišdrįso sek- 
ti paskui ją. 

Kiek toks padaras galėtų sverti? Trisdešimt? Keturiasdešimt 
kilogramų? 


Ši moteris vis nesiliauja... ką daryti? Jo stebinti. Ir padaro tokį 
įspūdį, kad jis vėl nusiteikęs griebti keturiolikmečių žinyną. Taip, 
jam viskas atrodė Kieta. 

Jos šypsena, pakaušis, arklio uodega, aštuntojo dešimtme- 
čio suknutė, klubai, šokėjos bateliai, daugybė vaikų gamtoje, jos 
planai iškirsti krūmokšnius, jos nuovokumas, jos ašaros, kai jų 
mažiausiai tikiesi, o dabar tas šuns išskraidinimas per keturias su 
puse sekundės - visa tai buvo... 

Viso to jam buvo per daug. 

Ji sugrįžo tuščiomis rankomis. 

— Kas jums? - paklausė ji, purtydama nuo suknelės dulkes. — 
Lyg ką tik būtumėte išvydęs Švenčiausiąją Mergelę su šortais. 

Taip sako šio krašto vaikai... Man patinka šis posakis... „Ei! Mi- 
kaeli! Gal pamatei Švenčiausiąją Mergelę su šortais?!...“ Alaus? 

Ji atidarė šaldytuvo dureles. 

Iš tikrųjų turėjo atrodyti labai kvailai, nes ji atkišo ranką ro- 
dydama, kas yra tas alus. 

— Arjūs dar čia? 

Paskui, supratusi, kad jis toks sumišęs ne dėl jos kalbų, kiek 
racionaliau paaiškino: 

— Jį pervažiavo vežimas ir jis pusiau paralyžiuotas... Jis vienin- 
telis neturi vardo... Ir vadinamas Didžiuoju šunimi. Jis yra pa- 
skutinis šių namų bajoras... Jei ne jis, mes tikriausiai šį vakarą čia 
nesėdėtumėme... Tiksliau, manęs čia nebūtų... 

— Kodėl? 

— Na... Ar jums dar negana? - atsiduso ji. 

— Ko? 

— Mano provincijos romanų. 

— Ne. 

Jai triūsiant prie kriauklės, jis paėmė kėdę ir pastatė šalia jos. 

— Aš moku nuplauti salotas, - patikino jis. - Prisėskite štai 
čia... Gerkite alų ir pasakokite... 

Ji dvejojo. 

Architektas suraukė antakius ir pakėlė smilių, tarsi ruoštųsi 
išmėginti dresuotojo jėgą. 

— SH! 

Ji pagaliau atsisėdo, nusiavė botus, glaudžiau apsitempė su- 
knelę ir atsilošė atgal. 

— Ak, - sudejavo, - nuo vakar vakaro atsisėdau pirmą kartą. 
Rodos, jau nebeatsistosiu... 

- Niekaip nesuprantu, — tarė Šarlis, — kaip galite paruošti 
valgyti tokiai daugybei žmonių, kai tokia nepatogi kriauklė. Čia 
netgi ne kokia nors kaimiška virtuvė, o... o... mazochizmas! Arba 
galbūt snobizmas! 


Ji savo butelio kakliuku parodė į duris prie židinio. 


354 


— Dar viena virtuvė... Ten nerasite tarnaitės, bet yra didelė 
kriauklė ir netgi, gerai paieškojus, indaplovė... 

Smagiai atsiraugėjo. 

Kaip dama, ji buvo tokia. 

— Puiku... bet et... nesvarbu, aš lieku su jumis. Rasiu išeitį... 

Pradingo, sugrįžo, blaškėsi, vis atidarinėjo spinteles, rado, ko 
ieškojo, džiaugėsi. 


Linksmai jį stebint vienam asmeniui. 


Kovodamas su šliužais paragino: 

— Laukiu naujo epizodo... 

Ji atsisuko į langą. 

— Mes čia atvykome... atrodo, spalį... Vėliau papasakosiu, ko- 
kiomis aplinkybėmis, dabar jaučiuosi pernelyg alkana, kad leis- 
čiausi galutinai išsunkiama... Ir po kelių savaičių, kai ėmė temti 
vis anksčiau, aš pradėjau bijoti... O baimė man buvo visiškai nau- 
jas dalykas. 

Kiekvieną vakarą su mažyliais būdavau viena, kartais tolu- 
moje pasirodydavo žibintų šviesos... Iš pradžių alėjos gale, pas- 
kui vis arčiau... Tai buvo ne kažin kas... Tiktai stovinčių auto- 
mobilių šviesa... Bet tai ir buvo baisiausia. Tarytum mus būtų 
stebėjusios geltonos akys... Papasakojau apie tai Renė. Jis man 
davė savo tėvo medžioklinį šautuvą, ir ką gi... Aš neišmaniau, 
ką su juo daryti... Taigi vieną rytą, pristačiusi vaikus į mokyklą, 
nuvažiavau į gyvūnų globos draugiją, kuri yra už dvidešimties 
kilometrų nuo čia... Tiesą sakant, tai nėra tikra gyvūnų globos 
draugija. Greičiau gyvūnų prieglauda ir automobilių sąvarty- 
nas. Vieta... ė... simpatiška su, tarkime, originaliu vadovu. Da- 
bar mes draugai, reikia tik pamatyti, kiek jis mums įkišo visokių 
klipatų, o tada, patikėkite, aš pridėjau kelnes. Maniau, kad jis 
mane tuojau pasmaugs, išprievartaus ir įkiš į smulkintuvą. - Ji 
nusijuokė. - Ir galvojau: po velnių, kas tuomet ketvirtą paims iš 
mokyklos vaikus? 

Bet ne. Išsprogusios akys, skylė galvoje, ne visi pirštai ir išmo- 
ningos tatuiruotės, pasirodo, buvo jo stilius. Kai išdėsčiau savo 
bėdą, jis ilgai tylėjo, bet paskui mostelėjo, kad eičiau su juo. „Jei 
turėsit šitą, nieks nestovės po jūsų balkonu, užtikrinu...“ Aš pašo- 
kau iš siaubo. Mus taikėsi nutverti panašus į vilką padaras, pul- 
dinėjantis ant grotų išmatomis dvokiančiame narve. Tas žmogus 
kelis kartus nusispjovė ant žemės ir paklausė: „Ar turite virvę?“ 

Ek 

Šarliui iš rankų išslydo salotos ir jis šypsodamasis paklausė: 

— Tai ar turėjote virvę, Keite? 

— Virvės neturėjau, bet didesnį nerimą man kėlė klausimas, 
kaip galėsiu su juo įlipti į automobilį! Jis mane gyvą suės, tuo 
buvo galima neabejoti! Bet ką gi... Aš nesuglumau... Jis paėmė 
diržą, rėkdamas atidarė narvą, išėjo iš jo su ta pabaisa putotu snu- 
kiu. Paskui perdavė jį man, lyg tai būtų radiatorius arba sulanks- 
tytas ratlankis. „Paprastai imu kelis skatikus iš principo, bet jį vis 
tiek ruošiaus nušaut... Tai aš jus palieku, a? Turiu darbo...“ Ir jis 
nuėjo. Palikęs mus lietuje, bet aš nesušlapau, nes buvau tuojau 
nutempta. Reikia pasakyti, kad tuo metu buvau moteriškesnė ir 
dar nebuvau virtusi Carlzu Ingalsu iš „Namelio prerijose“! 

Mūsų draugas juokdamasis jai prieštaravo. 

— Pagaliau man pasisekė jį atvesti prie bagažinės ir tada... 

— Ir tada? 

— Tada aš išsigandau... 

— Ir grąžinote jį tam Žmogui? 

— Ne. Aš nusprendžiau grįžti pėsčiomis... Dar leidau jam kokį 
šimtą metrų pasitampyti, paskui paleidau tą pamišėlį ir pasakiau: 
„Arba eini su manim ir turėsi puikų gyvenimą, o kai būsi senas, 
aš pjaustysiu tau gabaliukais mėsą ir išnešiu kiekvieną vakarą į 
kiemą, arba grįžti, iš kur atėjai, ir gyvenimo gale būsi panašus į 
supuvusį reno kilimėlį. Pasirink.“ Žinoma, jis pasileido tiesiai per 
laukus, ir jau maniau, kad daugiau nepamatysiu. Bet ne... Tarpais 


vis pasirodydavo... Mačiau jį vaikantis varnas, bėgiojant pamiškė- 

mis ir vis sukant apie mane didelius ratus... O po trijų valandų, 
kai ėjome per kaimą, jau ramiai sekė paskui mane iškišęs liežuvį. 
Daviau jam gerti ir norėjau uždaryti į šunidę, kol Renė savo mo- 
pedu nuveš mane iki automobilio, bet jis vėl ėmė eiti iš proto, 
tada prisakiau jam manęs palaukti ir mes jį palikome. 

Atsigėrė gurkšnį alaus ir atgavo kvapą. 

— Kai važiavome atgal, man vis dėlto drebėjo kinkos... 

— Kad jis bus pasprukęs? 

— Ne, kad neužpultų vaikų! Niekada nepamiršiu tos scenos... 
Tuo metu automobilį statydavau kieme... Nežinojau, kad tiltas 
gali sugriūti... Jis gulėjo priešais duris ir pakėlė galvą, o aš išjungiau 
variklį ir pasisukau į vaikus. „Mes turime naują šunį, iš pažiūros 
jis atrodo piktas, bet manau, kad taip tik atrodo... Pagyvensim 
pamatysim, gerai? 

Išlipau pirmoji, paėmiau į glėbį Hetę ir apėjau ratą, kad atida- 
ryčiau duris kitiems. Jis jau buvo atsistojęs, aš pamėginau žengti 
kelis žingsnius, bet Samiuelis ir Alisa įsitvėrė man į paltą. Jis urgz- 
damas ėmė artėti prie mūsų, ir aš pasakiau: „Sustok, kvaily, juk 
matai, kad čia mano vaikai“, ir mes dar paėjome. Prisipažinsiu, 
mano kojos tada buvo... /ike jelly“, ir vaikai neištarė nė žodžio... 
Pagaliau jie mane paleido. Mes nuėjome prie sūpynių, o Didysis 
šuo atsigulė alėjoje. Netrukus sugrįžome, pavakarieniavome ir jis 
susirado vietą prie židinio... Rūpesčiai prasidėjo vėliau... Jis pa- 
pjovė avį, paskui dar vieną ir dar... Vieną, antrą, dešimtą vištą... 
Aš visiems atsilygindavau, bet supratau, vienas iš nepatenkintųjų 
Renė prasitarė, jog medžiotojai užeigoje jau tariasi. Kad netru- 
kus gali būti surengta medžioklė... Taigi vieną vakarą jį perspėjau: 
„Žinok, jei ir toliau taip elgsies, jie tave nušaus...“ 

Šarlis grūmėsi su salotų džiovintuvu, kuris galėjo būti dar iš 
hipių laikų. 

— Ir ką? 


* Pakirto kojas (a2gl.). 

— Jis pasielgė kaip visada: paklausė manęs. Reikia pasakyti, 
kad tuo metu mes įsigijome jauną šunytį ir... aš net nežinau... gal- 
būt jis norėjo parodyti jam gerą pavyzdį... Kad ir kaip ten būtų, 
jis nurimo. 

Prieš atvykdama čia niekada neturėjau gyvūnų ir maniau, kad 
žmonės gerokai perdeda kalbėdami apie savo augintinius, bet šis, 
kaip matote... gerokai mane padresavo... 

Šeimininkas, sakyčiau... Be jo būčiau pražuvusi... Jis buvo 
man angelas sargas, 2222y*, plaukimo mokytojas, patikėtinis, pa- 
siuntinys, antidepresantas ir dar... daug kas... Kai vaikai dingdavo 
man iš akių, jis parvydavo juos namo, kai būdavau blogos nuotai- 
kos, stengdavosi iškrėsti kokį pokštą, kad galvočiau apie ką kita... 
Viščiuką, perbėgusi per kelią, balioną, laiškininko koją, puikų se- 
kmadienio kepsnį... O! Jis nėrėsi iš kailio, kad aš vėl pakelčiau 
galvą! Štai kodėl aš... nešiosiu jį iki pat galo... 

— O jūsų vakariniai lankytojai? 

— Jam čia atsiradus, kitą dieną tie žiburiai vėl pasirodė. Aš sto- 
vėjau prie virtuvės lango su naktiniais baltiniais, ir jis, manau, pa- 
juto mano baimę. Atsistojo prie durų ir ėmė skalyti kaip apsėstas. 
Vos tiktai jas pravėriau, jau buvo alėjos gale. Manau, pažadino 
visą apylinkę... Po to miegojau ramiai. Tą naktį ir visas kitas... 

Iš pradžių žmonės mane vadino vilkiene... Na, - pasirąžė ji- 
nai, - ar salotos jau paruoštos? 

— Aš darau padažą... 

- Excellent. Thank you, Jeeves. 


— Ten mano sodas... 
Jie dabar buvo kitoje namo pusėje, ir Šarlis pirmą kartą per 


visą savo gyvenimą pamatė tiek daug gėlių. 


* Auklė (angl.). 

Sodas buvo toks pat chaotiškas, laukinis ir stebinantis kaip ir 
visa kita. 

Nebuvo nei takelių, nei ežių, nei lysvių, nei vejų. Tik gėlės. 

Visur. 

— Iš pradžių jis atrodė puikiai... Viską čia darė mano mama, 
paskui... net nežinau... bėgant metams viskas sužėlė kaip pakliu- 
vo... Turiu pripažinti, kad aš jį nelabai ir prižiūriu... Man trūksta 
laiko... Kiekvieną kartą, kai čia atvažiuoja, mama pasijunta labai 
nelaiminga ir visas atostogas praleidžia ant kelių, ieškodama savo 
lentelių su augalų pavadinimais... Šiuo atžvilgiu ji angliškesnė 
negu mano tėtis... Labai, labai didelė sodininkė... Vitos Sakvil- 
Vest“ gerbėja, Karališkosios sodų bendrijos, Karališkosios nacio- 
nalinės rožių draugijos, Britų raganių augintojų draugijos narė... 


Jau tikriausiai suprantate, kokia ji... 


Šarlis manė, kad rožės yra smailiaviršūniai, dažniausiai rausvi, 
balti arba raudoni žiedai, kurių yra prašoma gėlininkės, kai no- 
rima suvilioti įspūdingą moterį, tad labai nustebo sužinojęs, kad 
visi šie krūmai, vijokliai, dideli žiedų vainikai, šie laipiojantys ir 
tuščiaviduriai augalai /47p pat yra rožės. 

Pavėsinėje, viduryje gėlyno, buvo dar įvairesnėmis negu virtu- 
vėje kėdėmis apstatytas didelis stalas. Į pavėsinės sienas kabinosi 
viskas, kas turėjo lapus ir mėgo lipti aukštyn. Keitė mielai vardijo 
gėlių pavadinimus: 

— Visterija... Raganė... Sausmedis... Akebija... Jazminaitis... 
Gražiausia būna rugpjūčio mėnesį. Kai atsisėdi čia rugpjūtį bai- 
giantis dienai, gerokai pavargęs, ir kai visi augalai skleidžia savo 
kvapus, būna... nuostabu... 

Padėjo ant staltiesės krūvą lėkštučių, pintinę su dešromis, ke- 


turis didelius kepalus duonos, butelį vyno, servetėles, indelius su 


* Vita Sackville-West (1892-1962) - anglų rašytoja, mėgusi sodininkystę. 

agurkėliais, vandens ąsočius, tuziną indelių su garstyčiomis, dvi 
taures su kojelėmis ir didelę salotinę. 
— Gerai... dabar galėsime skambinti varpais... 


— Jūs atrodote susirūpinęs, - pasakė ji, kai jie vėl atsidūrė na- 
muose. 

— Ar galėčiau pasinaudoti jūsų telefonu? 

Jų žvilgsniai susitiko. 

Keitė nuleido galvą. 

Ką tik tolumoje pastebėjo žibintus. 

— Ži... žinoma... — sumikčiojo ji šiek tiek bejėgiškai, ieškoda- 
ma rankomis menamos prijuostės, - tenai, koridoriaus gale. 

Bet Šarlis net nepajudėjo. Laukė, kol ji sugrįš prie jo. 

Ir ji prisiartino su dirbtine šypsena veide. 

— Aš turiu perspėti agentūrą. Dėl automobilio, suprantate... 

Ji nervingai linktelėjo. Tarsi sakydama, kad nieko nenori ži- 
noti. Ir kai jis rinko Paryžiaus numerį, išėjo į lauką ir atsitūpė 
priešais vandens siurblį. 


Tu žinojai, kad tai netikusi mintis, keiksnojo ji save, lįsdama 
po vis šaltesne ir šaltesne vandens srove. 

Ką tu manei, y0x si//y old fool", ar manei, kad jis čia atėjo foto- 
grafuoti Madisono apygardos tiltų? 


Telefonas buvo senas su apskritu disku. Todėl surinkti nu- 
merį truko ilgai. Tad pradėjo nuo Marildos, kad įsidrąsintų. 

Atsakiklis. 

Perdavė linkėjimų ir užtikrino, kad ji gali tikėtis jo paslaugų 
pirmadienio rytą. 

Paskui paskambino į automobilių nuomos agentūrą. 


Atsakiklis. 


* Sena kvailė (angl.). 

Prisistatė, paaiškino situaciją ir pasakė, kad nepriekaištaus, 
jeigu reikės mokėti daugiau. 

Pagaliau Loransai. 

Suskaičiavo penkis signalus, pagalvojo, ką jis jai... 

Atsakiklis. 

Kaipgi kitaip? 

„Būkite malonus, palikite žinutę“, - rafinuotai prašė ji visų. 

Malonus? Šarlis buvo toks. Jis ėmė painiai aiškintis, pavartojo 
žodžius „nenumatytos aplinkybės“ ir vos spėjęs pasakyti, kad atsi- 
sveik... išgirdo išjungimo signalą. 

Padėjo ragelį. 

Pastebėjo sienoje salietros pėdsakų ir įskilimų. Palietė juos 


tarsi raupsus ir kurį laiką stovėjo analizuodamas save tamsoje. 
Iš tos būsenos jį išvadavo varpo skambesys. 


Išėjo į lauką ir priėjo prie Keitės. 

Ji buvo atsisėdusi ant trečios akmeninių laiptų pakopos, vėl 
apsiavusi savo batelius ir apsivilkusi storą megztinį. 

— Ateikit pažiūrėti spektaklio! - šūktelėjo jinai. - Aš būsiu 
balsas už scenos! 

Padvejojęs atsisėdo prie jos kojų... Ji pamatys pliktelėjusį jo 
pakaušį... 

Et, nesvarbu. 

— Pirmas pasirodys Jasinas. Jis yra pats didžiausias smaližius ir 
niekad nebūna kuo nors rimtai užsiėmęs... Jasinas niekada neda- 
lyvauja žaidimuose... Jis yra bailus ir nerangus... Vaikai sako, dėl 
to, kad jo galva per sunki... Jį lydės Gelminis ir Ugninis, mūsų ža- 
vieji gatvinių veislės atstovai... Žiūrėkite... štai jie... Po jų išvysime 
Nelsoną, kurį lydės jo šeimininkė, o jiems iš paskos seks Nedra, 
taip pat garbinanti Alisą... 


Dirbtuvės durys prasivėrė. 

— Ką aš jums sakiau... Paskui ateis paaugliai... Tie bėginėjan- 
tys pilvai, kurie girdi vien varpo skambėjimą valgymui skirtą va- 
landą. Trys pirkinių vežimėliai kas dvi savaitės, Šarli... Trys iki 
kraštų pilni vežimėliai! Su jais bus Ramonas, kapitonas Hedokas 
ir ožka. Visas šis nedidelis pasaulis jau artėja prie stalo... Ak ta va- 
karienė!.. - atsiduso ji. - Mūsų namai pilni kvailų ritualų, tokių 
kaip šis... Visa tai užima daug laiko, bet vieną dieną suvokiau, kad 
kvaili ritualai padeda gyventi... 

Vėliau atslinks paskutiniai šunys, kurie dar kažkur valkioja- 
si... šunytis, apie kurį ką tik kalbėjau, virtęs nuostabiu... kaip čia 
pasakius, taksu, turint galvoje stulbinantį jo ausų ilgį... ir /ast but 
not least* mūsų brangusis Frekis, kuris ankstesniame gyvenime 
tikrai buvo Frankenšteino mova... Ar jį pastebėjote? 

— Ne, - atsakė Šarlis iš savo ložės, ranka prisidengęs akis ir 
plačiai šypsodamasis, - nemanau... 

— Pamatysite, tai randuotas rubuilis prastai prisiūta ausyte ir 
išsprogusiomis akimis... 


Tyla. 


— Kodėl? - paklausė jis. 

— Kas „kodėl“? 

— Kam visi šie gyvūnai? 

— Kad man padėtų. 

Pirštu parodė į kalvą. 

- Jie ten... Dieve mano... Jų dar daugiau, negu maniau... O už 
visų jų, tarp eglių, nežinau, ar matote... mūsų didžiosios jojikės... 
Harietė ir jos draugė Kamilė ant savo ponių, šįkart jos lekia šuo- 


liais. Ar užteks jiems visiems maisto? 


Prasidėjusi didžioji eisena visiškai pateisino jos žodžius. Kie- 
mas netrukus prisipildė dulkių, riksmų ir klegesio. 


* Paskutinis, bet ne pats blogiausias (a2g/.). 

Keitė vogčiomis stebėjo savo svečio reakciją. 

— Ką tik bandžiau įsivaizduoti save jūsų vietoj, - prisipažino 
ji paskui, — ir pasakiau sau: ką jis apie visa tai mano? Kad pakliu- 
vo į kažkokius pamišėlių namus? 

Ne. Jis ką tik galvojo apie didžiulį kontrastą tarp šio šurmulio 
ir savo ankstesnio vargano blaškymosi. 

Paskutiniu metu jam atrodė, kad jo gyvenimas bėga bendrau- 


jant su kažkokiais mechanizmais... 


- Jūs neatsakote... 

— Nė nebandykit pabūti mano kailyje, - karčiai pajuokavo 
jis. - Tenai ne taip... 

— Kas „ne taip ? 

Bato galu jis braižė ratus žvyre. 


— Tenai ne taip gyva. 


Staiga jam kilo noras pakalbėti apie Anuk. 

— Prie stalo! - sušuko ji stodamasi. 

Pasinaudojęs tuo, kad ji nuėjo, jis paklausė Jasino: 

— Pasakyk man... Kaip vadinami pelėdos vaikai? 

— Pelėdos jaunikliai, - nusišypsojo Alisa. 

Jasinas susiraukė. 

— Et! Nesvarbu, kad to nežinai... - ramino jis. 

Bet ne. 

Tai buvo svarbu. 

— Žinau, kad „jaunikliais“ vadinami dar nesuaugę paukščiai, 
bet kaip vadinami pelėdų... 

— O kupranugarių vaikai? — paklausė Šarlis, mėgindamas jį 
išsukti iš padėties. 

Plati šypsena. 

— Kupranugariukai. 


Valio! 

Tačiau „valio“ buvo per greitai pasakyta... Berniukas per visą 
vakarienę vargino savo šnekomis. Kačiukas, žiurkėniukas, žąsiu- 
kas, buliukas, ereliukas, stručiukas, buivoliukas, asiliukas, karpiu- 
kas, ūdriukas, goriliukas ir žirafuliukas. 

Ne. Atsiprašau. Žirafiukas. 

Sėdėdama kitoje stalo pusėje, ji žiūrėjo, kaip jis pritariamai 


linkčioja, ir džiaugėsi very 724b. 


Jų po lapija sėdėjo dvylika. Visi kalbėjo vienu metu. Duona 
ir agurkėliai vis keliavo aplinkui ir buvo pasakojamos istorijos 
apie mugę. 

Kas ką nugalėjo, kaip mokytojos sūnus apgaudinėjo ir po kiek 
taurių dėdulė Žalė išėjo namo. 

Vyresnieji norėjo likti miegoti po atviru dangumi, mažyliai 
aiškino, kad jie irgi jau dideli. Viena ranka Šarlis pripildavo Keitei 
taurę, kita nustumdavo kažkokį snukutį, kuris jam seilėjo petį... 
Keitė barėsi: „For Christ sake! Liaukitės šėrę šunis!“ — bet niekas 
jos neklausė, nes ji kalbėjo svetima kalba. Tada ji atsiduso ir slap- 
čia pakišo savo Didžiajam kelis sumuštinius su dešra. 

Atėjus laikui valgyti desertą, buvo uždegti deglai ir žvakės. 
Samiuelis su savo draugais nukraustė stalą ir atnešė neparduotus 
pyragus. Įvyko šioks toks susis:umdymas. Niekas nenorėjo po- 
nios tokios ir tokios pyrago su obuoliais, nes ponia tokia ir tokia 
smirdėjo. Paaugliai valėsi į rankoves paskutinės mados klyksmo 
mobiliųjų telefonų ekranus, kalbėjo apie geras žvejybos vietas, 
apie veršiavimosi bėdas ir apie naują silosavimo mašiną. Dailiai 
nuaugusi panelytė vilkėjo baltus berankovius marškinėlius, ant 
kurių kairiojo spenelio vietoje buvo nupieštas juodas taškas ir 
strėlė su užrašu „Antausių dalintuvas“, ir tas mechanizmas veikė 
gan gerai. 

Jasinas garsiai savęs klausė, kaip sakoma: „banginiukas“ ar „ban- 
ginukas“, Nedra žiūrėjo į žvakės šviesą, o Šarlis žiūrėjo į Nedrą. 


Lyg koks Žoržo La Turo paveikslas... 

Automobilių stabdytojos jau buvo išėjusios ieškotis vietos, 
kur yra ryšys, o Alisa iš vaško ir pipirų grūdelių, ištrauktų iš deš- 
ros, lipdė boružėles. 

Aplink aidint šūksniams, medžiuose ūžavo vėjas ir klykavo 


paukščių jaunikliai. 


Šarlis labai atidžiai kaupėsi vakaro pabaigai. 

Kvailiojimai, juokas, veidai. 

Salelė naktyje. 

Jis stengėsi viską įsidėmėti. 

Ji sulaikė Šarlį, uždėdama jam delną ant rankovės. 

— Ne, nesikelkite. Tegu vaikai truputį pasijudina... Ar norite 
kavos? 

Alisa pasakė, kad ji paruoš jam kavos, Nedra atnešė cukraus, 


kiti ištraukė deglą, kad nuvestų gyvulius į pievą. 


Vakarienė buvo labai linksma, pilna vienadienių drugių. 


Jie vėl liko vienu du. 


Keitė paėmė savo taurę ir atsuko kėdę į tamsą. Šarlis atsisėdo 
į Alisos vietą. 

Norėjo pamacyti jos vabalėlius... 

Paskui pasimuistęs kėdėje surado savo cigaretes ir pasiūlė jai. 

— Kaip gaila, - ištarė ji, - mielai palaikyčiau jums kompaniją, 
bet man :a/p sunku buvo atprasti... 

— Paklausykit, man liko tik dvi cigaretės. Surūkykim drauge 
po paskutinę ir daugiau apie tai nekalbėkim. 

Keitė neramiai pasidairė į visas puses. 

— Ar nėra vaikų? 

— Nematau... 

— Puiku... Super. 

Ir giliai užsitraukė dūmą užmerkdama akis. 

— Jau buvau pamiršusi... 


Nusišypsojo ir palaimingai nuodijosi toliau. 
— Aš dėl Alisos... - pasakė ji. 
Nuleido galvą ir vėl tyliai prakalbo: 


— Buvau virtuvėje. Vaikai jau seniai miegojo. Rūkiau cigaretę 


po cigaretės ir... gėriau viena, Aleksio mamos žodžiais tariant... 

Ji atėjo verkšlendama. Jai skaudėjo pilvą. Tada mums visiems 
gan dažnai skaudėdavo pilvus... Ji norėjo, kad ją apkabinčiau, pa- 
glostyčiau, paguosčiau, o aš viso to nebegalėjau jiems duoti... Vis 
dėlto jai kažkaip pavyko užsiropšti man ant kelių. 

Ji vėl įsikišo nykštį į burną, ir aš veltui stengiausi ką nors sugal- 
voti, kad ją nuraminčiau ir užmigdyčiau. Niekas neatėjo į galvą... 

Tad mes sėdėjome ir žiūrėjome į ugnį. 

Po kiek laiko ji manęs paklausė, ką reiškia „mirtinai pavojingas“. 

Atsakiau, kad nuo to galima numirti. Ji parylėjo, paskui pri- 
dūrė: „Ir kas mumis pasirūpintų, jei tu numirtum?“ 

Pasilenkiau ir pamačiau, kad cigarečių C7aven pakelis guli ant 
jos kelių. 

Ji ką tik buvo išmokusi skaityti... 

Ir ką aš galėjau jai atsakyti? 

„Mesk jas į ugnį.“ 

Žiūrėjau, kaip pakelis raitosi ir dingsta ugnyje, ir ėmiau verkti. 

Man atrodė, lyg būčiau netekusi savo paskutinio ramsčio. 
Paskui nunešiau ją į lovą ir skubiai sugrįžau. Kodėl taip skubėjau? 
Nagi kad spėčiau pasirausti pelenuose! 

Jau tada buvau gana žemai puolusi, o tas barbariškas nujun- 
kymas mane dar labiau patraukė žemyn... Tuo metu man tiesiog 
siaubą kėlė šis šaltas ir liūdnas namas, kuris viską iš manęs atėmė, 
bet turėjo vieną gerą savybę: tabako buvo galima nusipirkti tik 
už šešių kilometrų ir ta krautuvėlė būdavo uždaroma šeštą va- 
landą vakaro... 

Užgesino cigaretę į žemę, padėjo nuorūką ant stalo ir įsipylė 


vandens. 
Šarlis tylėjo. Jiems prieš akis buvo visa naktis. 
— Tie vaikai mano se... - jos balsas nutrūko, - atsiprašau... 


mano sesers ir... —- užbaigė ji plūsdama save, - štai kodėl nenorė- 


jau jūsų kviestis vakarienės. 

Jis krūptelėjo. 

— Kai judu su Luku atvažiavote vakar vakare, nepaisant jūsų 
žaizdų, o galbūt dėl jų, pamačiau jūsų žvilgsnį ir... 

— Ir? — paklausė jis kiek sunerimęs. 

— Ir supratau, kas galėtų atsitikti... Supratau, kad vakarie- 
niautume prie šio stalo, kad vaikai išsibėgiotų, kad likčiau viena 
su jumis ir papasakočiau viską, ko niekam dar nebuvau pasako- 
jusi... Man truputį nemalonu prisipažinti, pone Šarli Nepažįs- 
tamasai, bet aš žizojau, kad pasirinksiu būtent jus... Kaip jau 
sakiau pakinktinėje... Čia buvo apsilankęs vienas kitas išky- 
lautojas, bet jūs esate pirmas civilizuotas žmogus, surizikavęs 
apžiūrėti vištidę ir išklausęs visą mano pasakojimą. To iš jūsų, 
tiesą sakant, nesitikėjau. 

Mėginimas nusišypsoti gėdingai žlugo. 


Po velnių, vis tas reikiamų žodžių trūkumas. Šarlis jų niekada 
neturėdavo po ranka, kai prireikdavo. Jei bent staltiesė būtų po- 
pierinė, galėtų ant jos piešti. Nubrėžtų bėgančią horizontan liniją 
arba kokią nors perspektyvą, arba klaustuką, bet kalbėti, Dieve 
brangus, ką... ką galima pasakyti žodžiais? 

— Jūs dar galite pasišalinti! - pridūrė ji. 

Šįkart nusišypsoti jai pavyko. 

— Jūsų sesuo... - sumurmėjo jis. 

— Mano sesuo buvo... Gerai, paklausykite, - prabilo ji jau 
linksmiau, - geriau jau dabar imsiu verkti, tada paskui nereikės. 

Ji patraukė savo megztinio rankovę, tarytum norėdama iš- 
skleisti nosinę, ir pradėjo pasakoti: 

— Mano sesers, mano vienintelės sesers, vardas buvo Elena. Ji 
buvo penkeriais metais vyresnė už mane ir tiesiog... šauni. Gra- 
ži, įdomi, džiaugsminga... Sakau tai ne todėl, kad ji buvo mano 
sesuo, o kad ji tokia buvo iš tiesų. Ji buvo mano draugė, manau, 
vienintelė, daugiau negu draugė... Labai rūpinosi manimi, kai 


buvome mažos. Dažnai man rašydavo, kai buvau internate, ir 

netgi kai ištekėjo, viena kitai skambindavom beveik kasdien. 
Retai kada kalbėdavom ilgiau negu dvidešimt sekundžių, nes 
mus skyrė vandenynas ir du žemynai, bet dvidešimt sekundžių 
šnektelėdavome. 

Vis dėlto mes labai skyrėmės. Kaip seserys Džeinės Osten ro- 
manuose... Vyresnioji protinga, jaunesnioji jausminga... Ji buvo 
mano Džeinė ir mano Elinora, ji buvo rami, aš buvau judri. Ji 
buvo švelni, aš buvau šiurkšti. Ji norėjo šeimos, aš troškau žygių. 
Ji laukė vaikų, aš laukiau vizų. Ji buvo kilni, aš buvau užsispyrusi. 
Ji klausė žmonių. Aš niekada jų neklausiau... Elgiausi kaip su ju- 
mis šį vakarą... Ir kadangi ji buvo tobula, man buvo tarsi suteikta 
teisė tokia nebūti. Ji buvo ramstis, tvirtas ramstis, ir aš galėjau 
ramiai jaustis... Šeima nepražus... 

Ji visada mane palaikė, drąsino, padėjo ir mylėjo. Mes turėjo- 
me žavius, bet visiškai negabius tėvus, tad mane auklėjo ji. 

Elena... 


Kaip seniai garsiai neištariau šio vardo... 
Tyla. 


— Kad ir kokia cinikė tuo metu buvau, - kalbėjo ji toliau, — 
galų gale turėjau pripažinti, kad happy ends būdavo ne tik kara- 
lienės Viktorijos laikų romanuose... Ji ištekėjo už savo pirmosios 
meilės, o pirmoji jos meilė buvo puikus vyras... Pjeras Ravenas... 
Prancūzas. Žavus vaikinas. Kilnus kaip ir ji. Aš jį labai mylėjau. 
Jis buvo vienintelis sūnus ir dėl to labai kentėjo. Beje, jis tapo 
akušeriu... Taip, jis buvo toks žmogus, kuris žino, ko nori... Ma- 
nau, šio vakaro draugija jį būtų sužavėjusi... Jis sakydavo, kad nori 
septynių vaikų, ir aš negalėjau suprasti, ar jis nejuokauja. Gimė 
Samiuelis... Aš buvau jo krikšto motina... Paskui atsirado Alisa ir 
Harietė. Matydavau juos ne taip dažnai, bet mane visada sujau- 


dindavo atmostera, kuri viešpatavo jų šeimoje, tai buvo... ar jūs 


žinote Roaldą Dalį? 

Jis linktelėjo galvą. 

— Aš dievinu tą žmogų... „Denyje pasaulio čempione“ yra pa- 
baigos žodis jaunajam skaitytojui, kuriame sakoma maždaug taip: 
Kai jūs užaugsite, prašau nepamiršti, kad vaikai nori ir yra musi- 
pelnę tėvų, kurie būtų sparky. 

Nežinau, kaip tą žodį išversti prancūziškai... Puikūs? Šaunūs? 
Nuostabūs? Energingi? Galbūt burbuliuojantys kaip šampanas? 
Bet jų namai buvo super sparky... Buvau sužavėta ir drauge trupu- 
tį sutrikusi, sakiau sau, kad nieku gyvu nesugebėčiau nieko pana- 
šaus sukurti... Man stinga kilnumo, linksmumo ir kantrybės, kad 
galėčiau vaikams duoti tokią laimę... 

Labai gerai prisimenu, kad vis sakydavau sau, juokais, žino- 
ma, ir save ramindama: Jei kada nors turėsiu vaikų, atiduosiu juos 
auginti Elenai... O paskui... 

Liūdna šypsena. 

Šarlis norėjo paliesti jai petį arba ranką. 

Bet nedrįso. 

— O paskui štai... Šiandien aš skaitau jiems Roaldo Dalio 
knygas... 

Jis paėmė iš jos rankų stiklinę, pripylė ir vėl padavė. 

— Ačiu. 


Ilga pauzė. 


Juokas ir gitaros akordai, atsklidę iš tolumos, suteikė jai jėgų 
pasakoti toliau. 

— Vieną dieną netikėtai atvykau pas juos... Per savo krikšto 
sūnaus gimtadienį... Tuo metu gyvenau Jungtinėse Valstijose, 
daug dirbau ir dar nebuvau mačiusi jų neseniai gimusios ma- 
žylės... Vos pabuvau su jais kelias valandas, kai atvažiavo Pjero 
tėtis. Garsusis tavo matytų marškinių savininkas Luji... Jis buvo 
smarkus, ryškus, sąmojingas. Tikrąja ta žodžio prasme sparky... 


Vyno pirklys, mėgstantis išgerti, pavalgyti, pasijuokti, mėtyti iki 

lubų ir gaudyti už kojų vaikus ir visus, kurie jam patiko, spausti 
prie savo storo pilvo. 

Jis buvo našlys, dievino Eleną, ir aš manau, kad ji buvo ištekė- 
jusi tiek už jo, tiek už jo sūnaus... Reikia pasakyti, kad mūsų tėvas 
buvo jau pagyvenęs, kai gimėme... Jis dėstė lotynų ir graikų kalbas 
universitete... Buvo mielas, bet labai išsiblaškęs... Geriau jautėsi su 
Plinijumi Vyresniuoju negu su savo dukromis... Kai sužinojo, kad 
aš atvažiavusi ir galiu prižiūrėti vaikus, Luji ėmė maldauti Pjerą ir 
Eleną važiuoti drauge su juo į Burgundiją aplankyti vyno rūsių ar 
kažko panašaus. Važiuojam, primygtinai įkalbinėjo jis, jums pa- 
tiks... Jūs jau taip seniai niekur nebuvote! Nagi, važiuojam!.. Mes 
aplankysime puikų dvarą, skaniai pavalgysime, pernakvosime pui- 
kiame viešbutyje, o rytoj po pietų būsite namuose... Pjerai! Padaryk 
Elenai malonumą! Atitrauk ją nuo buteliukų su žindukais! 

Elena dvejojo. Manau, ji visai nenorėjo palikti manęs su vai- 
kais... Ir aš, Šarli, dabar sakau, kad gyvenimas gali būti labai niekšin- 
gas, nes aš pati primygtinai prašiau, kad ji važiuotų. Maniau, maža 
išvyka suteiks malonumo Pjerui ir jo tėvui... Važiuok, vis kartojau, 
skaniai pavalgysi ir pernakvosi lovoje su baldakimu, we // be fine“. 

Ji galop sutiko, bet aš jutau, kad tiesiog prisivertė. Kad ir šį 
kartą pasielgė pagal kitų valią, ne pagal savo... 

Viskas įvyko labai greitai. Nusprendėme nieko nesakyti vai- 
kams, kurie buvo įnikę į animacinius tilmukus, nenorėjome ne- 
reikalingų scenų. Kai Mauglis grįš į savo kaimelį, mamytė jau bus 
namie, ir viskas. 

Auntie** Keitė jautė galinti su visu tuo susidoroti. Auntie Kei- 
tė dar nebuvo iš savo kelioninio krepšio ištraukusi visų dovanų... 

Tyla. 


— Tiktai mamytė negrįžo. Nei tėvelis. Nei senelis. 


* Mes susitvarkysime (a22gl.). 
** Tetulė (a2gl.). 

— Naktį suskambo telefonas, balsas, pabrėžiantis „r“, manęs 
paklausė, ar aš turiu giminystės ryšių su Luji Rrravenu, su Pjerrru 
Rrravenu ir su Elena Čerrington. Esu jos sesuo, atsakiau, tuomet 
buvo pakviestas kažkoks kitas, aukštesnio rango žmogus ir atliko 
tą bjaurų darbą. 

Ar vairuotojas buvo per daug išgėręs? Ar užsnūdo? Tai paro- 
dys tyrimas, o kol kas aišku tik tiek, kad jis važiavo per greitai ir 
kad sunkvežimio vairuotojas, gabenęs žemės ūkio mašinas, turėjo 
atsistoti arčiau šalikelės prieš eidamas nusišlapinti ir įjungti ava- 
rinius žibintus. 

Kol jis užsisagstė kelnių sagas, už jo nugaros nieko sparky ne- 


beliko. 


Keitė atsistojo. Perkėlė savo kėdę arčiau šuns, nusiavė batelius 
ir pakišo kojas po jo paralyžiuotu šonu. 

Iki tol Šarlis laikėsi tvirtai, bet dabar, kai pamatė, kaip tas di- 
delis padaras, jau nepajėgiantis pavizginti uodegos, kuo rimčiau- 
siai pakėlė į ją akis, kad parodytų, kaip jis džiaugiasi, kad gali dar 
būti naudingas, staiga visiškai sugniužo. 

Be to, nebebuvo cigarečių... 

Priglaudė delną prie patinusio skruosto. 


Kodėl gyvenimas toks nedėmesingas tiems, kurie jam labai 
sąžiningai tarnauja: 

Kodėl? 

Ir kodėl būtent jiems? 

Jam pasisekė. Sulaukęs keturiasdešimt septynerių suprato, 
kodėl Anuk į viską spjaudavo ir džiaugdavosi, kad jie dar gyvi. 

Į visus nesklandumus, blogus pažymius, atjungtą telefoną, su- 
gedusį automobilį, piniginius rūpesčius ir pasaulio pamišimą. 

Tuo metu jam tai atrodė per lengva, netgi žema, tarytum tais 
paprastais žodžiais būtų dangsčiusi visas savo silpnybes. 


„Dar gyvi. 

Zinoma... Kaipgi kitaip? 
Aišku. 
Be to, tai nieko nereiškė. 


Siuo atžvilgiu ji tikrai buvo sunkiai suprantama... 


— Elena ir jos uošvis mirė iškart. Pjeras, kuris sėdėjo gale, su- 
laukė, kol bus nuvežtas į Dižono ligoninę, kad galėtų išeiti ap- 
suptas savo kolegų... Aš jau daug kartų, - karti šypsena, - dėsčiau 
faktus, suprantate... Bet iš tikrųjų niekada nieko nepasakiau... 


— Arjūs klausotės manęs? 

— Taip. 

- Į jūsų sveikatą, gerai? 

Linktelėjo galvą. Buvo per daug susijaudinęs ir nenorėjo, kad 
ji išgirstų jo balsą. 

Praėjo keletas minučių. Jis jau pamanė, kad ji daugiau ne- 


kalbės. 


— Iš tikrųjų netiki tuo, ką išgirdai, tai neturi jokios prasmės, 
tai tik blogas sapnas. Taigi vėl atsiguli. 

Žinoma, tu negali ilsėtis ir likusią tos beprotiškos nakties dalį 
praleidi žiūrėdama į telefoną, laukdama, kad tau paskambintų 
kapitonas toks ir toks ir atsiprašytų. Paklausykite, atsitiko klaida, 
buvo supainioti kūnai... Bet ne, žemė sukasi toliau. Svetainės bal- 
dai vėl stoja į savo vietas, ir aušta nauja sunki diena. 

Jau beveik šešios valandos, tu sukiesi po namus, mėgindama 
išmatuoti tragedijos mastą. Samiuelis nuo vakar guli savo maža- 
me mėlyname kambaryje, jau šešerių metų, priglaudęs kaktą prie 
savo meškiuko ir išskėtęs delnus. Alisa, tada trejų su puse, miega 
rožiniame kambaryje ir čiulpia nykštį... O. prie tėvų lovos aštuo- 
nių mėnesių Harietė, kuri išplečia akytes, kai pasilenki prie jos 
lovytės, - puikiai matai, kad ji ja nusivylė, pamačiusi tavo, o ne 


motinos veidą... 

Paimi ant rankų tą vaiką, uždarai kirų kambarių duris, nes jis 
ima knirkti ir, tiesą sakant, nė kiek nenori, kad kiti atsibustų... 
Pasveikini save, kad prisiminei, kiek šaukštelių pieno miltelių rei- 
kia dėti į buteliuką, atsisėdi į fotelį prie lango, nes vis tiek reikės 
iškęsti tą prakeiktą ateinančią dieną, tad verčiau žiūri į dar žin- 
dančio vaiko akis ir... neverki, esi, esi... 

— Priblokšta, — sušnabždėjo Šarlis. 

— Right. Numb. Pakeli kūdikį, kad jis atsiraugėtų, ir sukeli 
jam skausmą, spausdama taip smarkiai, lyg tas tylus gurktelėjimas 
būtų svarbiausias daiktas pasaulyje. Paskutinis, į kurį galėtum įsi- 
kibti. Atsiprašau, sakai jam, atsiprašau... Ir priglaudi veidą prie jo 
sprando. 

Prisimeni, kad rytoj išskrenda tavo lėktuvas, kad gavai sti- 
„pendiją, kurios taip ilgai laukei, kad turi sužadėtinį, kuris ką tik 
užmigo už tūkstančių kilometrų nuo čia, ir kad buvai perspėta 
dėl Milerių vakarėlio kitą savaitgalį, kad tavo tėvui netrukus bus 
septyniasdešimt treji, kad tavo motina, tas mažas prieštaringas 
paukštelis, niekada nemokėjo pasirūpinti pati savimi, kad... nie- 
ko nėra horizonte. O svarbiausia, - to dar nepajėgi įsivaizduo- 
ti, - kad daugiau niekada nepamatysi Elenos... 

Supranti, kad privalai skambinti tėvams, jau vien dėl to, kad 
kažkas turi tenai nuvažiuoti. Atsakyti į klausimus, palaukti, kol 
kas nors atitrauks lavonmaišių užtrauktukus, pasirašyti popie- 
rius. Sakai sau, kad nenori ten siųsti Dad“, mat jis to neištvers, o 
mama... Žiūri į žmones, kurie dideliais žingsniais žygiuoja gatve, 
ir pavydi jiems egoizmo. Kur jie taip skuba? Kodėl jie elgiasi taip, 
lyg nieko nebūtų atsitikę? Iš sąstingio tave pažadina Alisa. Visų 
pirma ji paklausia: mamytė grįžo? 

Paruoši antrą buteliuką, pasodini ją priešais televizorių ir pa- 
sidžiaugi, kad yra Peliukas Mikis. Beje, žiūri filmuką drauge su 
ja. Ateina Samiuelis, susirango prie tavęs ir sako: kaip kvaila, kad 


/ 


* Tėris (angl.). 

visada laimi tik Mikis. Pritari. Iš tikrųjų kvaila. Sėdi drauge su jais 
prie televizoriaus kiek įmanoma ilgiau, bet vienu metu nebelieka 
ko žiūrėti... Be to, vakar pažadėjai juos nuvesti į Liuksemburgo 
sodą, todėl dabar visi apsirengiame, gerai? 

Samiuelis parodo, kur reikia išmesti šiukšles ir kaip pakelti 
vežimėlio ratukus. Stebi jį ir nujauti, kad šis mažas berniukas tave 
dar daug ko išmokys... 

Eini gatve ir nieko nematai, tau iš tikrųjų reikėtų paskambin- 
ti tėvams, tačiau nepakanka drąsos. Bijai ne dėl jų, o dėl savęs. 
Kol nieko nesakai, jie nėra mirę. Žandaras dar ateis atsiprašyti. 

Sekmadienis. O sekmadieniai nesiskaito. Sekmadienis yra 
diena, kai nieko neatsitinka. Kai sėdima namuose. 

Buriniai laivai baseine, sukučiai, sūpynės, marionetės - viskas 
tinka. Didelis berniukas pasodina Samiuelį ant asilo nugaros ir jo 
plati šypsena leidžia užsimiršti. Negali to žinoti, bet tai pradžia 
didelės aistros, kuri beveik po dešimties metų nuves iki Prancūzi- 
jos asilų lenktynių... 

Ji šyptelėjo. 


Šarlis ne. 


— Paskui nuvedi juos valgyti bulvyčių į greito maisto kavinę 
Suflo gatvėje ir leidi jiems visą popietę žaisti rutuliukų manieže. 

Jūs būnate ten. Tu net nepalieti savo valgio. Stebi juos. 

Du vaikučiai kaip pamišę dūksta Paryžiuje balandžio mėnesį 
kavinės žaidimų aikštelėje ir visa kita neturi jokios reikšmės. 

Grįžtant namo Samiuelis klausia, ar grįžus tėvai jau bus na- 
mie, ir kadangi esi baili, atsakai, kad nežinai. Bet ne, tu nesi bai- 
li, tu tikrai to 2eži2a/. Tu neturėjai vaikų, tu nežinai, ar reikėtų 
jiems išsyk pranešti naujieną, ar sukurti tam tikrą... dramatiškai 
besiklostančią istoriją, kuri jiems leistų susitaikyti su pačiu blo- 
giausiu. Pirmiausia pasakyti, kad įvyko automobilio avarija, pri- 
versti juos įvertinti situaciją, paskui pranešti, kad tėvai atsidūrė 


ligoninėje, juos išmaudyti, pridurti, kad viskas yra gana rimta ir... 

Jeigu tu patektum į tokią padėtį, pasakytum jiems viską iškart, 
deja, ten buvai ne tu. Staiga imi gailėtis, kad esi ne Jungtinėse 
Valstijose, ten lengvai rastum be/p/ine * ir absoliučiai savimi pasi- 
tikinti gydytoja kitame laido gale suteiktų pagalbą. Esi sutrikusi 
ir, norėdama laimėti laiko, ilgai spoksai į žaislų parduotuvę Renė 
gatvės kampe... 

Vos tiktai atidarai buto duris, Samiuelis prišoka prie mirksin- 
čio telefono mygtuko. Tu dar nieko nesupranti, nes galynėjiesi su 
mažulyčiu Harietės paltuku ir per savo pietų servizėlį prie durų 
dėliojančios Alisos čiauškėjimą arpažįsti kapitono balsą. 

Jis net neatsiprašo. Veikiau išbara. Jis negali suprasti, kodėl iš- 
kart jam nepaskambinai, ir prašo užsirašyti komisariato telefono 
numerį ir adresą ligoninės, kur yra kūnai. Negrabiai atsisveikina 
ir darsyk pareiškia užuojautą. 

Samiuelis žiūri į tave, o tu... tu žiūri kažkur kitur... Su Ha- 
riete ant klubo padedi jos seseriai susinešti turtą ir tuo metu, 
kai keli mažylę į maniežą, plonas balsiukas už nugaros klausia: 
Kokie kūnai? 

Tada nueini su juo į jo kambarį ir atsakai į klausimą. Jis rim- 
tai klausosi ir tave pritrenkia jo se/f-control“*, paskui jis ima žaisti 
su savo mašinėlėmis. 

Negali tuo patikėti, kiek nusiramini, bet viskas atrodo šiek 
tiek... /zsby“**. Ką gi, viskam savas laikas. Tegu jis dabar žaidžia, 
tegu žaidžia... Bet tau jau einant iš kambario jis tarp dviejų brum 
brum paklausia: Gerai, jie nebegrįš, bet iki kada? 

Tuomet sprunki į balkoną ir suki galvą, kur šiuose namuose 
laikomi stiprieji gėrimai. Atjungi telefoną nuo įkroviklio ir, vis 
dar būdama balkone, pirmiausia paskambini savo mylimajam. 


Tau atrodo, kad jį pažadinai, šaltai paaiškini aplinkybes ir po il- 


* Pagalbos linija (a2gl.). 
** Savitvarda (angl). 


*kk 


Įtartina (angl. ). 

gos kaip... Atlanto vandenynas tylos jis, kaip ir mažyliai, tave pri- 
bloškia: Ob boney... I feel so terribly sorry for you but... when are 
you coming back?* Padedi ragelį ir pagaliau pravirksti. 

Niekada savo gyvenime dar nesijautei tokia vieniša, o tai, Ži- 
noma, dar tik pradžia. 

Situacija tokia, kad tau reikėtų Elenos patarimo... 

Šarli! 

— Klausau. 

— Jums nusibodo? 

— Ne. 

— Paminėjau stipriuosius gėrimus. Ar jūs mėgstate viskį? 


Luktelkit... 


Ji parodė jam butelį. 

— Ar žinote, kad viskis Por: E//en yra laikomas vienu geriau- 
sių pasaulyje? 

— Ne. Kaip žinote, aš nieko nežinau... 

— Jo labai sunku gauti. Ta varykla uždaryta, rodos, prieš dvi- 
dešimt metų... 

— Tuomet neatkimškit jo! - ėmė protestuoti jis. 

— Ne. Džiaugiuosi, kad galiu su jumis išgerti jį šį vakarą. Jūs 
tuoj įsitikinsite, jis tiesiog nuostabus. Luji dovana... Vienas iš ke- 
lių daiktų, kurie mus atlydėjo čia... Luji jums pasakotų apie citru- 
sus, durpes, šokoladą, medžius, kavą, riešutus, net nežinau, apie 
ką dar, bet man jis vien tiktai Po7+ E//en... Aš džiaugiuosi, kad jo 
dar liko! Tuo metu man reikėdavo išgerti, kad galėčiau užmigti, 
ir aš nelabai žiūrėdavau į etiketes... Bet šio butelio niekada nedrį- 
sau paimti, kad apkvaiščiau. Laukiau jūsų. 


— Juokauju, - tarė ji tarytum pati sau-ir padavė jam stiklinę, — 
neklausykit manęs. Ką apie mane pagalvosite? Aš juokinga. 


* O, brangioji... Man labai gaila, kad tau šitaip nutiko, bet... kada tu grįžti? (Angl.) 


377 


Jos žodžiai vėl pasirodė jam neteisingi. Ji visai nebuvo juo- 
kinga, ji buvo... Jis net nežinojo... Moteris su medžio, druskos ir 
galbūt šokolado žymėmis... 

— Gerai, aš baigsiu savo gyvenimo istoriją... Manau, sun- 
kiausia dalis jau papasakota... Paskui reikėjo gyventi, o kai veikia 
gyventi - nesvarbu, ką kiti sakytų, tai visuomet paprasčiau. Pa- 
skambinau savo tėvams. Tėvas atsitvėrė tylėjimu, kaip paprastai, 
o motina ėmė isteriškai klykti. Patikėjau vaikus kiemsargės du- 
krai ir pasiėmiau savo sesers automobilį, kad paskui ją atsidur- 
čiau pragare. Viskas buvo labai sudėtinga... Nežinojau, kad mirti 
taip sudėtinga. Aš ten praleidau dvi dienas... Tame slegiančiame 
viešbutyje... Ten aš pradėjau mokytis gerti... Prie Dižono stoties, 
po vidurnakčio, buvo daug lengviau gauti butelį JAB negu mig- 
domųjų... Nuėjau į laidotuvių biurą ir pasirūpinau, kad kūnai 
būtų sudeginti Paryžiuje. Kodėl sudeginti? Manau, dėl to, kad 
nežinojau, kur gyvens vaikai. Kvaila, bet nenorėjau jų palaidoti 
toli nuo vai... 

— Tai visiškai nekvaila, — pertraukė ją Šarlis. 

Ją nustebino jo balso tonas. 

— Luji buvo palaidotas Bordelė, prie savo žmonos. Kurgi ki- 
tur, o Pjero ir Elenos urnos yra čia... 

Šarlis susiraukė. 

— Viename klojime... Tarp visokių rakandų... Manau, vaikai 
jas jau tūkstančius kartų matė, bet nieko nenutuokia... Na, apie 
tai pakalbėsime, kai jie paaugs. Aš atradau dar vieną dalyką. Ką 
mes darome su savo mirusiaisiais? Iš esmės viskas labai paprasta... 
Sakome, kad jų prisiminimas yra daug svarbesnis negu laidojimo 
būdas, ir esame teisūs, bet ką daryti, kai tie mirusieji nėra visai 
jūsų? Man tai atrodė labai sudėtinga, nes aš... Aš gedėjau daug 
ilgiau negu vaikai. Virtuvėje ilgai stovėjo didelė jų nuotrauka. 
Norėjau, kad Pjeras ir Elena būtų šalia mums valgant. Ir, beje, 
ne tik virtuvėje... Jų nuotraukų buvau pridėliojusi visur... Mane 


persekiojo mintis, kad vaikai gali pamiršti savo tėvus. Kaip juos 


378 


kankinau, kai dabar pagalvoju. Svetainėje stovėjo etažerė, kur 
jie pagarbiai padėdavo dovanėles, kurias padarydavo mokykloje 
Motinos dienai. Vienais metais Alisa parnešė... jau gerai nepa- 
menu... manau, dėžutę papuošalams... Ji, kaip ir viskas, ką pa- 
daro Alisa, buvo tiesiog pasaka. Padėkojau ir nuėjau padėti ant 
altoriaus prie kitų dovanėlių. Ji nieko nesakė, bet kai paėjau į 
šalį, paėmė dovanėlę ir iš visų jėgų sviedė į sieną. „Aš ją padariau 
tau, — ėmė rėkti ji, — tau, o ne mirusiajai!“ Surinkau dovanos 
skeveldras ir nuėjau į virtuvę nukabinti nuotraukos. Vaikai ir vėl 
mane paauklėjo, ir aš, rodos, kaip tik tą dieną lioviausi nešiojusi 
gedulą. Na kaip, skanus? 

— Dieviškas, — atsakė Šarlis gurkšnodamas. 

— Dėl tos pačios priežasties visada prieštaravau, kad jie mane 
vadintų mama, ir dabar, po tiekos laiko, manau, kad jiems buvo 
nelengva... Ne tiek Semui, kiek mergaitėms. Ypač mokykloje. Per 
pertraukas. Aš nesu jūsų mama, kartodavau, jūsų mama buvo 
daug gražesnė už mane. Aš jiems daug apie ją pasakojau... Ir apie 
Pjerą... Nors iš tiesų mažai jį pažinojau... Bet pagaliau vieną dieną 
suvokiau, kad jie manęs nebesiklauso. Maniau, kad jiems pade- 
du, tačiau tai buvo liguista. Norėjau padėti pati sau... Todėl žodis 
„mama“ buvo susijęs su kažkokia niūrastimi, lyg keiksmažodis. 
To jau buvo per daug, kai dabar pagalvoju... Bet negaliu ant savęs 
pykti, nes... aš mylėjau savo seserį... 

Ir dabar nepraeina nė vienos dienos, kad su ja nepasikalbė- 
čiau... Man atrodo, kad taip darau norėdama... net nežinau... gal 
ją pagerbti... Taigi, - pakėlė ji galvą, - štai kokia atmosfera... 

Iš slėnio araidėjo kvatojimo ir šlumšėjimo garsai. 

— Panašu į vidurnakčio maudynes... O jei grįžtume prie šios 
istorijos, tai mus visus nuramino Jasinas, protingasis Jasinas. Kai 
jis atvažiavo, visą dieną nieko nesakė, klausėsi mūsų kalbų, o pas- 
kui mums vakarieniaujant pliaukštelėjo sau per kaktą: „Aaak, 
taip ir yraa... supratauuu... Keitė anglų kalba reiškia „mama“!“ Ir 


mes visi šypsodamiesi susižvalgėme: jis viską suprato... 

— Bet tas tipas, kuris mane pasiuntė prie skardinių, sakė, kad 
Samiuelis jūsų sūnus... 

— Na taip... Iš kur jam žinoti, kad „jūsų sūnus“ šio kaimo 
prancūzų kalba reiškia „sūnėnas“. Gal pažiūrėkim, ką jie daro? 

Kaip paprastai, juos lydėjo keli iš laužyno ištrūkę mišrūnai. 

Keitė buvo basa ir ėjo atsargiai. Šarlis pasiūlė jai ranką. 

Pamiršo savo skausmus ir išdidžiai atsitiesė. 


Jam atrodė, kad lydi per tamsą karalienę. 


— Ar mes jiems netrukdome;? 


— Jums taip tik atrodo... Jie bus sužavėti... 


Vyresnieji kvailiojo prie upės, o jaunesnieji tirpino virš ugnies 
saldainius. 

Šarlis gavo mažą pusiau ištirpusį krokodiliuką, truputį pana- 
šų į tą, kurį nešiojo ant krūtinės. 

Jis buvo nevalgomas. 

— Hmmm... skanu. 

— Gal nori dar vieno? 

— Ne, ačiū. 

— Ar eisi maudytis? 

- Ė... 

Mergaitės šnekėjosi nuošalėje, ir Nedra pasilenkė prie Alisos 
peties. 

Tas vaikas kalbėjosi tiktai su ugnimi... 

Keitė paprašė serenados. Muzikantas ėmė noriai skambinti. 

Jie visi sėdėjo parietę kojas, ir Šarliui pasirodė, kad jam vėl 
penkiolika metų. 


Ir jo galva nėra pliktelėjusi... 
Jis ėmė galvoti apie Matildą... Jei ji dabar būtų čia, išmokytų 


juos kiek įdomesnių kūrinių, ne vien tiktai nuobodžiai brązgin- 


ti. Jis galvojo apie Anuk, visiškai vieną tose prakeiktose kapinėse, 

už šimtų kilometrų nuo savo vaikaičių. Apie Aleksį, kuris spjo- 
vė į savo sielą ir kurio tikslas dabar įbrukti šaldiklius prefektūrų 
valgykloms. Apie Silviją. Kaip jautriai ir kilniai ji apsakė visą jos 
gyvenimą. Apie Anuk, paskui kurią jis atsekė iki šių vietų ir kuri 
būtų mielai kvailiojusi su Elenos vaikais... Būtų kilogramais rijusi 
tuos bjaurius saldainius ir atlikusi prie laužo čigonišką šokį sma- 
giai plodama delnais. 

Ir dabar, šią valandą, be jokios abejonės, būtų mirkusi van- 


denyje... 


— Man reikia atsiremti į medį, - prisipažino jis su skausmo 
iškreiptu veidu, padėjęs ranką ant krūtinės. 

— K3 gi. Eime ten, - ji pačiupo deglą, - jums kažkas negerai, 
ar ne? 

— Man dar niekada nebuvo taip gerai, Keite... 

— Kas jums vis dėlto atsitiko? 


— Vakar rytą mane partrenkė automobilis. Nieko rimto. 


Ji parodė į du odinius fotelius, kurie tikriausiai buvo iš kažko- 
kio klubo, ir pastatė savo žvakidę po žvaigždėmis. 

— Kodėl? 

— Atsiprašau? 

— Kodėl jus partrenkė automobilis? 

— Todėl, kad... Tai gana ilga istorija... Man patiktų pirma iš- 
klausyti jūsiškę. Savąją papasakosiu kitą kartą. 

— Jūs gerai žinote, kad kito karto nebus... 

Šarlis atsisuko į ją ir... 

— O toliau buvo taip... - paragino jis ją, paėmęs šį posakį iš 
guminių meškučių aprašymo. 

Išgirdo jos atodūsį. 

— Papasakosiu jums, nes aš... Aš esu lygiai toks kaip jūs. Aš... 


Velnias, tęsinys jau... lipo jam prie pirštų. 

Ber jis juk negalėjo pareikšti, kad nieko iš jos nebesitiki. Ji 
taip pasakė lyg juokais, siedama su vištide, užkariautojais ir kitais 
niekais, o jam tai buvo... 


Jam tai nebuvo niekai... 


— Ką? 

— Nieko. Aš laukiu savo eilės. 

Tyla. 

— Keite... 

— Klausau. 

— Aš labai laimingas, kad jus sutikau... Labai, /2ba/ laimingas... 

— Dabar papasakokit, kas atsitiko tarp isteriškų jūsų motinos 
klyksmų ir mokyklos šventės šiandien... 

— O... Jasinas! Ateik čionai, brangusis. Būk geras, atnešk 
mums butelį ir dvi taures nuo stalo. - Paskui kreipėsi į Šarlį: — 
Tik nieko nepagalvokit, aš paklausiau jos. 

— Kieno? 

— Manuk. Aš jau negeriu viena. Ir Po74 E//en man reikėjo tik 
tam, kad atsiviliočiau jus čia. Kodėl jūs taip į mane žiūrite? 

— Nieko... Jūs, matyt, vienintelis žmogus pasaulyje, kuris jos 


kada nors paklausė. 


Jasinas atbėgo uždusęs, padavė jiems taures ir grįžo prie savo 
skanėstų. 

— So... Back to bell...* Mano tėvai atvažiavo rytojaus dieną. 
Jei vaikai dar nebūtų supratę, kad jų gyvenimas virto griuvėsiais, 
siaubo perkreiptas jų Gra2my veidas jiems būtų tai pasakęs. Per 
Elenos draugę radau merginą jiems prižiūrėti ir išvykau į savo 
stovyklą Itakoje. 


— Jūs dar buvote studentė? 


* Taigi... Atgal į pragarą... (Angl.) 

— Ne, aš esu... na, aš buvau inžinierė agronomė. Obuolys nuo 
obels toli nerieda, - pajuokavo ji, - motina išmokė mane sodi- 
ninkystės, bet aš norėjau išgelbėti žmoniją! Man nereikėjo Cbel- 
sea Flower Show medalio, aš norėjau išspręsti maisto problemą! 
Cha, cha, - pridūrė ji nesijuokdama, - gražu, ar ne? Aš tyrinėjau 
begalę augalų ligų ir... Visa tai jums papasakosiu vėliau... Aš ką tik 
buvau gavusi stipendiją juodosioms papajų dėmėms tirti. 

- Iš tikro? - pralinksmėjo Šarlis. 

— Iš tikro. Ring Spot Virus... Bet gerai... Kiti išsprendė šią pro- 
blemą be manęs... Nors... Aš dar jums neparodžiau, bet ten, apa- 
čioje, turiu mažą laboratoriją... 

- Tikrai?! 

— Nataip. Dabar jau negelbsčiu pasaulio, bet tyrinėju augalus, 
norėdama padėti turtingiems žmonėms geriau ir ilgiau gyventi... 
Sakykime taip, dabar aš rašau ištaigių vaistų knygą... Šiuo metu 
labai domiuosi kukmedžiu... Jūs, manau, esate girdėjęs apie tak- 
solį? Tai kukmedžio biokatalizatorius, naudojamas onkologijoje. 
Ne? Hell... Tai jau kito mūsų pokalbio tema... Aš dabar mažame 
savo bute su sužadėtiniu, kuris manęs klausia, ar gaminsiu maka- 
ronų salotas Milerių vakarėliui. 

The situation was totally insane.* Ką aš būčiau veikusi pas tuos 
Milerius? Juk turėjau dvi urnas sandėliuke, tris našlaičius ant ran- 
kų ir tėvus, kuriuos reikėjo paguosti? Užėjusi naktis buvo labai 
ilga. Aš supratau, girdėjau jo argumentus, bet buvo jau vėlu... Aš 
pati paakinau Eleną išvažiuoti ir man atrodė, kad aš... kaip čia 
pasakius... iš dalies esu a/sakinga už tai, kas atsitiko. 

Jai tarsi kokį gumulą reikėjo nuryti, kad ištartų tą žodį. 

— Blogiausia, kad mudu, aš ir Marjus, mylėjome vienas kitą... 
Net buvome sutarę susituokti... Trumpai tariant, būna tokių nak- 
tų, kai gyvenimai per kelias valandas sugriūna kaip kortų nameliai. 
Aš puikiai žinojau, apie ką kalbu... Rytojaus dieną kreipiausi į admi- 


* Padėtis buvo visiškai nenormali (a2gl. ). 

nistraciją ir sąžiningai save... deleted. Anuliavau, išbraukiau, ištry- 
niau daugybės kolegų akivaizdoje ir visuose dokumentuose, kurie 
man būdavo paduodami išpūstomis akimis, lyg būčiau buvusi maža 
egoistiška mergaitė, kuri laužo savo žaisliukus ir netesi pažadų. 

Aš daug dirbau, kad viso to pasiekčiau, o paskui pasišalinau 
pabrukusi uodegą ir jausdama kaltę. Netgi jų atsiprašiau... Per ke- 
lias valandas palikau viską, ką turėjau: vyriškį, kurį mylėjau, savo 
dešimtį metų mokslų, draugus, naująją tėvynę, savo bakterijas, 
savo rūgštis, savo papajas ir netgi katiną... 

Matrjus mane palydėjo į oro uostą. Tai buvo siaubinga. Pasa- 
kiau jam, kad esu tikra, jog Europoje taip pat yra daugybė puikių 
projektų... Mes dirbome tokį pat darbą... Jis palingavo galvą ir pasa- 
kė žodžius, kurie mane ilgai persekiojo: Tu galvoji tik apie save. 

Aš verkiau kopdama lėktuvo laipteliais. Aš tiek važinėjau, ke- 
liavau po įvairias pasaulio plantacijas, bet nuo tos dienos daugiau 
nesėdau į lėktuvą. 

Dar kartais pagalvoju apie jį... Kai būnu šioje skylėje, su savo 
botais, pusiau sušalusi, žiūriu į asilą treniruojantį Semą, tūnau su 
savo prasmirdusiais šunimis, su seniu Renė, jo nesuprantama tar- 
me ir kaimo vaikais, užsikorusiais ant tvorų, kurie spragsi pirštais 
jį ragindami ir laukia, kol bus iškeptas pyragas, aš pagalvoju apie 
jį, apie tai, ką jis man pasakė, ir puikus fuck you sušildo mano širdį 
labiau negu mano didžioji Aga... 

— Kas tokia? 

— Viryklė... Pats pirmas daiktas, kurį nusipirkau atvykusi čia... 
Beje, tai buvo tarsi pamišimas... Į tą pirkinį sudėjau visas savo san- 
taupas... Bet pas mano 2422y Anglijoje tokia stovėjo, ir aš žino- 
jau, kad be jos neapsieisiu. Prancūzų kalba žodis cuisiniėre reiškia 
ir virėją, ir viryklę, šis leksinis viražas man visuomet atrodė labai 
taiklus. Man ir mums visiems ji tarytum gyvas žmogus. Kažkas 
panašaus į šiltą senelę, malonią, visuomet esančią po ranka, ir mes 
visą laiką įsikibę į jos sijoną. Pavyzdžiui, apatinė orkaitė tikrai ne- 


paprastai naudinga... 

Kai vaikai sugula ir kai man visko būna per akis, atsisėdu 
prie jos ir įkišu kojas į vidų. Tai tiesiog... /ove/y. Laimė, kad nie- 
kas nemato! Vilkienė, įkišusi kojas į orkaitę, - ilgai visi laidytų 
liežuvius! Taip, tuo metu mes turėjome gerokai palaikį auto- 
mobilį, užtat puikią mėlyną Aga Wedgwood, kuri kainavo kaip 
geras jaguaras... 

Gerai... grįžkime prie pokalbio temos. Noriu pasakyti, prie 
mūsų avinėlių. Prie mūsų nekaltų avinėlių. Mano tėvai išvyko, 
na buvo labai sunku ir... ir viskas. 

Tai buvo didelis smūgis. 

Samiuelis pradėjo šlapintis į lovą, Alisa sapnavo košmarus ir 
kiekvieną dieną manęs klausinėjo, kada mama jau nebus mirusi. 

Nuvedžiau juos parodyti vaikų psichiatrui, ir jis man pasakė: 
Uždavinėkit jiems klausimus, nuolat juos klausinėkit, priverskit 
juos smulkiai išsipasakoti bėdas, o svarbiausia - neleiskit jiems 
miegoti su jumis. Pasakiau, kad sutinku, bet po trijų seansų viską 
apverčiau aukštyn kojomis. 

Niekad jiems neuždavinėjau klausimų, bet tapau didžiausia 
automobiliukų, lego ir viso pasaulio lipdukų eksperte. Užda- 
riau Pjero ir Elenos kambario duris, ir mes visi kartu miegojome 
Semo kambaryje. Ant trijų čiužinių, patiestų ant grindų... Galbūt 
taip negalima, bet man atrodė nepaprastai veiksminga. Dingo visi 
košmarai, praėjo šlapinimasis į lovą, atsirado pasakojimai prieš 
miegą... Žinojau, kad Elena su jais kalbėjo prancūziškai, bet skaitė 
Enid Blaiton, Beatričės Poter ir visas kitas mūsų vaikystės knygas 
anglų kalba, aš ėmiau daryti tą patį. 

Neverčiau jų smulkiai papasakoti bėdų, o Samiuelis man daž- 
nai aiškino, kaip mama skaitydavo tą pastraipą ir mėgdžiodavo 
supykusio pono Makgregoro arba Mikės Pūkuotuko balsą daug 
geriau už mane... Netgi dabar Jasinui ir Nedrai aš skaitau „Oliverį 
Tvistą“ angliškai. Tai jiems netrukdo mokykloje, ir jie, patikėkit, 
negauna blogų pažymių! 

Paskui atėjo pirma Motinos diena... Pirma iš ilgos virtinės, vi- 
sada mus truputį sukrečianti... Nuėjau pas mokytojas paprašyti, 
kad liautųsi su tomis prakeiktomis Motinų dienomis. Alisa vieną 
vakarą papasakojo, kad ją ta ceremonija pravirkdo... „O dabar, 
vaikai, apsivilkit savo paltukus, nes tuojau ateis jūsų mamytės!“ 
Paklausiau mokytojų, ar jos negalėtų pridurti „ir tetos“, bet jos 
niekada taip nesakė... 

Ak! Tie mokytojai. Tai mano vėjo malūnai. Ar galite įsivaiz- 
duoti, kad Jasinas yra blogiausias klasės mokinys? Jasinas! Pats 
puikiausias, pats smalsiausias berniukas, kokį aš apskritai esu su- 
tikusi? Ir tik todėl, kad nemoka tinkamai laikyti pieštuko. Ma- 
nau, jis niekada nesimokė rašyti... Bandžiau jį mokyti, bet niekas 
nepadėjo, kad ir kaip stengiasi, jo keverzonės vis tiek neįskaito- 
mos. Prieš keletą mėnesių reikėjo paruošti albumą apie Pompė- 
jus. Jis dirbo valandų valandas, ir darbas išėjo nuostabus. Alisa jį 
iliustravo, virtuvėje ant stalo netgi padarėme keletą maketų. Visi 
prisidėjome... Ir ką gi, jis gavo tiktai dešimt iš dvidešimties balų, 
nes mokytoja buvo liepusi tekstus rašyti ranka. Nuėjau su ja pasi- 
kalbėti ir patvirtinti, kad jis viską mašinėle parašė pats, bet ji man 
atsakė „vis dėlto kitiems atrodo“... 

Vis dėlto kitiems atrodo... 

Nepakenčiu šio posakio. 

Jis mane vimdo. 

Kaip kitiems atrodo mūsų gyvenimas, tie devyneri metai 
drauge? 

Kaip katastrofa? 

Smagi katastrofa... 

Aš kol kas tvardausi, nes Nedra dar mokosi pradinėje, bet kai 
baigs, nueisiu į mokyklą ir pasakysiu: „Ponia Kristele P., jūs esate 
visiška kvailė.“ Taip, bus negražu, bet aš tai padarysiu, nes atpildo 
už tai jau susilaukiau... 

Pasakiau nežinia kam, kad kada nors išplūsiu tą sadistę, ir Sa- 


miuelis, kuris buvo greta su savo draugais, giliai atsidusęs pareiškė: 

„Mano tikroji mama niekada nebūtų taip padariusi...“ Tai buvo 
gražus atpildas, nes paskutiniu metu bendrauti su juo labai sun- 
ku... Manau, jam eilinė paauglystės krizė, bet mūsų aplinkybėmis 
daug sudėtingesnė... Jam kaip niekada trūksta tėvų... Jis nešioja 
tik tėčio ir senelio drabužius ir, aišku, teta Keitė su savo pyragais 
ir morkomis kaip gyvenimo modelis jam netinka... Laimė, šis /a- 
bai švelniai ištartas sakinys man priminė, kad tas nedėkingas be- 
sotis, tinginys ir spuoguočius dar turi šiokį tokį humoro jausmą... 
Bet aš neatsisakysiu savo ketinimo. Aš tai kvailei dar parodysiu! 

Juokas. 

— O kaip jūs čia atsidūrėte? 

— Aš tuoj... Paduokit man savo taurę. 


Šarlis buvo apsvaigęs. Apsvaigęs nuo pasakojimų. 


— Taigi dariau, ką galėjau... Dažnai klydau, bet vaikai buvo 
labai malonūs ir kantrūs. Kaip ir jų mama... Jų mama, kurios man 
taip trūko... Iš tikrųjų tai aš verkdavau naktimis. Kai jie būdavo 
nelaimingi, norėdavau, kad ji būtų čia ir kad jie būtų laimingi, ir 
tai buvo dar blogiau. Gyvenau jų bute, apsupta jų daiktų, naudo- 
jausi jos plaukų šepečiu ir nešiojau jos megztukus. Skaičiau jos 
knygas, jos pastabas ant šaldytuvo durų ir netgi jos meilės laiškus 
vieną skaudžiausio sielvarto vakarą... Neturėjau su kuo apie ją 
pasikalbėti. Mano dearest friends“ keldavosi tada, kai aš eidavau 
miegoti, o interneto, skaipo, palydovų ir visų kitų genialių išradi- 
mų, pavertusių mūsų didelę planetą mažu buduaru, dar nebuvo. 

Norėjau, kad ji mane išmokytų, kaip nutaisyti balsą, panašų į 
Mikės Pūkuotuko. Ir į Tigro. Į Triušio. Norėjau, kad ji man atsiųs- 
tų ženklų iš dangaus ir pasakytų, ką galvoja apie mano beprotišką 
sumanymą, ir ar blogai, kad mes, nežinodami, ką daryti, miegame 


viename kambaryje. Norėjau, kad ji man pasakytų, jog tas tipas 


* Brangiausi draugai (angl. ). 

buvo nieko vertas ir kad aš gerai padariau jį palikdama. Norėjau, 
kad ji mane apkabintų ir išvirtų man pieno su apelsinų žiedais... 

Norėjau jai paskambinti ir papasakoti, kaip sunku auginti se- 
sers vaikus, sesers, kuri dingo neatsisveikinusi, kad nesukeltų jiems 
skausmo. Norėjau viską atsukti atgal ir pasakyti: Tegu jie abu va- 
Žiuoja gerti vyno, o mes čia gersime vyšnių likerį, ir aš pasakosiu tau 
apie papajos vaisius ir apie naujausias stovyklos meilės istorijas. 

Ji būtų apsidžiaugusi, jei aš būčiau taip pasakiusi. Ji, matyt, to 
ir laukė. 

Man atrodė, kad po truputį einu iš proto ir kad būtų protin- 
giau kur nors persikelti, bet negalėjau jiems to pasakyti. Be to, 
nebuvo taip paprasta... Pamiršau jums papasakoti apie... žechninę 
viso šio reikalo pusę... Šeimų tarybą, globos teisių patvirtinimą 
teisme, notarą ir viską, ką reikėjo padaryti, kad turėčiau už ką 
juos auginti... Ar jus, Šarli, tai domina, ar mes iš karto persikelia- 
me į kaimą? 

— Mane tai labai domina, bet... 

— Kas „bet“? 

— Bet ar jie neperšals, taip vėlai pliuškendamiesi vandenyje? 

— Ak... Jų taip lengvai nepriveiksi, tų laukinių. Po dviejų mi- 
nučių berniukai vaikysis mergaites, patikėkit, ir visi vėl sušils. 

Tyla. 

— Jūs labai atidus, ar ne? 

Jis nuraudo tamsoje. 

Antausių skaldytoja ką tik rėkdama praėjo pro juos, lydima 
Bobo Dilano. 

— Ką aš sakiau?.. Ar jūs laikytumėte prezervatyvus pakinktinėje? 

Šarlis užmerkė akis. 


"Ta moteris — tikri amerikietiški kalneliai. 
— Aš juos padėjau... Prie cukraus dėžės arkliams... Kai pasa- 


ištvirkėlė, bet dabar tos išrvirkėlės sąžinė bent jau rami! 

Jis stengėsi neįsitraukti į diskusiją. Jų pečiai kartais susiliesda- 
vo, o tema buvo... na, nesvarbu... 

— Taip. Techninė pusė mane labai domina, - nusišypsojo jis, 
žiūrėdamas į savo taurės dugną. 

Tamsoje buvo nematyti, bet jam pasirodė, kad girdi ją šyp- 
santis. 

— Tai bus ilga istorija, - perspėjo ji. 

— Laiko aš turiu į valias... 

— Avarija įvyko balandžio aštuonioliktą, ir aš iki gegužės pa- 
baigos suorganizavau, kaip pasakytų mano paaugliai, mūsų gyve- 
nimo pertvarką. Reikėjo sušaukti vadinamąją šeimos tarybą: tris 
asmenis iš tėvo pusės ir tris iš kitos. Kas dalyvaus iš mūsų pusės, 
buvo iškart aišku, Dad, mama ir aš. Iš Pjero pusės, pasirodo, vis- 
kas buvo daug sudėtingiau. Tai buvo ne šeima, o gyvačių lizdas, 
vertas Moriako plunksnos. Kol jie tarpusavyje susitarė, pirmo su- 
sitikimo laikas praėjo. 

Kai pamačiau juos, pajutau simpatiją Luji ir jo sūnui. Supra- 
tau, kodėl pirmasis nebenorėjo jų matyti ir kodėl antrasis aistrin- 
gai įsimylėjo mano seserį. Tai buvo žmonės... kaip jums pasakyti... 
gerai ginkluoti... Taip, iš tikrųjų... Gerai apsiginklavę gyvenimui. 
Vyresnioji Luji sesuo, jos vyras ir Eduaras, Pjero dėdė iš motinos 
pusės. Ei!.. Ar jūs dar klausotės manęs? 

— Aišku. 

— Dėdė Eduaras maloniai šypsojosi ir atvežė dovanų vaiku- 
čiams, kiti du, vadinkim juos buhalteriais ekspertais, nes jo toks 
buvo amatas, o ji kaip apsėsta mėgo tvarkingas sąskaitas, manęs iš 
karto paklausė, ar aš moku kalbėti prancūziškai. Ir prasidėjo! 

Ji nusijuokė. 

- I think I've never spoken French as well as“... kaip tą dieną! 


Tiems netašytiems provincialams aš pademonstravau visą savo 


* Manau, niekada nekalbėjau prancūziškai taip gerai kaip... (Angl.) 

Šarobrianą ir pačius gražiausius tariamosios nuosakos būtojo lai- 
ko pavyzdžius! 

O tada pirmas punktas: kas turi būti paskirtas vaikų globėju? 
Hm... Niekas pernelyg to netroško. Teisėja pasižiūrėjo į mane, aš 
jai nusišypsojau. Reikalas buvo sutvarkytas. Antras punktas, kas 
kita pusė? Tai reiškė, kas mane kontroliuos? Kas tikrins sąskaitas? 
Ak, štai kas! Ir jie kaipmat sujudo. Vaikų ausų uždegimai, slogūs 
sapnai ir piešiniai, kur žmonės neturi rankų, buvo nesvarbu, o jų 
paveldėtas turtas — čia jau kas kita! 

Kad parodytų, kas ten darėsi, Keitė keliskart bakstelėjo jam į 
šoną alkūne. 

— Ką aš galėjau prieš juos abu padaryti? Numirti ar leistis įva- 
roma į neviltį? Žiūrėjau į savo seną tėvą, kuris kažką užsirašinėjo, 
kol motina dejuodama glamžė savo nosinaitę ir klausėsi, ką jie 
tauškia teisėjai. Vargšas Dudu neturėjo nieko, Luji paliko truputį 
pinigų... Buvo butas Kanuose, dar vienas Bordo mieste ir, aišku, 
tas, kuris priklausė Pjerui ir Elenai. Na taip, visų pirma Pjerui. 
Ponia ekspertė geriau už mane žinojo pirkimo sutarties turinį. 
Tik bėda, kad Luji ir jo sesuo jau dešimt metų bylinėjosi dėl kaž- 
kokio žemės lopinėlio, nežinau kokio, nesvarbu... smulkmenas 
praleidžiu... 

Good Lord, aš pajutau, kad dar bus daug triukšmo. Ta garbė 
buvo suteikta Luji svainiui. Civilinio kodekso 420 straipsnis skel- 
bia, priminė mums teisėja, kad globėjo stebėtojas atstovauja nepil- 
namečiams globotiniams, jei minėtųjų interesai nesutampa su glo- 
bėjo interesais. Mes visi sutikome, ir teismo sekretorė viską uoliai 
užrašė, bet aš pamenu, kad man tai jau nerūpėjo. Aš galvojau: 

Septyniolika metų... 

Septyniolika metų ir du mėnesius jie mane stebės... 


Help.* 


* Gelbėkit (angl.). 

Išeinant iš teismo mano tėvas pagaliau pravėrė burną: A/ea 
jacta est.“ 

Hm, man tai tikrai nepadėjo. Pastebėjęs, kokia aš prislėgta, 
jis dar pridūrė, kad man nereikia nieko bijoti, nes jau Vergilijus 
pasakęs: Numnero deus impare gaudet... 

— Ką tai reiškia? — paklausė Šarlis. 

— Kad vaikai yra trys ir kad dievas mėgsta nelyginius skaičius. 

Ji šyptelėjo: 

— Jau sakiau, aš jaučiausi visiškai viena! Paskui vis vaikščio- 
jau pas notarą dėl nuolatinių globos išmokų, kurias gaučiau kas 
trys mėnesiai, taip pat dėl garantijos, kad vaikai galės tęsti moks- 
lus geruose universitetuose, jei iki tol tinkamai juos globosiu. Ir 
mane tai, neslėpsiu, labai nuramino. Septyniolika metų su tais 
nedideliais pinigais kaip nors sugebėsiu verstis, ir jeigu sulau- 
kę pilnametystės jie nepabėgs su savo fanera ir nenueis lošti į 
kazino, tai turėtų išsikapstyti... Šiaip ar taip, pažiūrėsim... Kaip 
jau sakiau: diena po dienos... Nagi, dar po taurelę ir pamažu 
slinksim prie upės... 


— Tarp visų tų susitikimų ir daugybės telefono skambučių gy- 
venimas bėgo savo vaga. 

Aš pametu vaikų sveikatos pažymėjimus, perku vasaros ava- 
lynę, susipažįstu su kitomis motinomis, girdžiu daug kalbant 
apie Eleną, vangiai šypsausi, atplėšinėju jai adresuotus laiškus ir 
siunčiu pranešimus apie mirtį arba mirties liudijimo fotokopi- 
jas, pradedu šeimininkauti, mokausi versti pounds and ounces, 
cups, tablespoons, feet, inches ir visa kita gramais ir centimetrais, 
dalyvauju pirmoje mokyklos šventėje, pamažu pradedu suktis iš 
padėties mėgdžiodama kvailą Tigro balsą, aš laikausi, aš puolu į 
neviltį, naktį skambinu Matjui, sutrukdau jį bandymų metu, jis 
negalįs dabar kalbėti, jis pats paskambinsiąs. Verkiu iki pat ryto ir 


* Burtas mestas (/ot.). 

pakeičiu telefono numerį, kad jis man nepaskambintų ir nerastų 
dar svaresnių argumentų mane susigrąžinti... 

Ateina vasara. Mes vykstame pas mano tėvus į kotedžą prie 
Oksfordo. Praleidžiame kelias klaikias savaites. Klaikiai liūdnas. 
Mano tėvas išsekęs nuo sielvarto, o motina painioja Alisą su 
Hete. Nežinojau, kad Prancūzijoje mokinių atostogos tokios il- 
gos... Man atrodo, kad pasenau dvidešimčia metų. Trokštu vėl 
apsivilkti chalatą ir užsidaryti su savo daigais... Aš jiems skaitau 
mažiau knygų, bet padedu Harietei žengti pirmuosius žingsnius 
ir... ir man sunku paskui ją spėti... 

Natūrali, manau, pasekmė. Kol gyvenome tarp pastolių ar 
kaip ten? 

— Apie ką jūs? — pasiteiravo Šarlis. 

— Apie mūsų naująjį gyvenimą... 

— Tada pastoliai tiks, su jais buvo statomos katedros. 

— Hm, kol gyvenome tarp pastolių, aš veikiau, kovojau, bet 
dabar viskas buvo baigta. Nieko kito neliko, kaip tik ištverti 
septyniolika metų ir vieną mėnesį. Privalėjau rūpintis penkiais 
žmonėmis ir sutrumpinau tas mane žudančias atostogas. Labai 
sulysau, be to, beveik viską buvau palikusi, todėl dažnai nešiojau 
Elenos drabužius... ir jaučiausi prastokai. 

Paryžiuje mums trūko oro, vaikai sukiojosi aplink, ir aš pirmą 
kartą plekšelėjau Samiueliui. Paskui man staiga šovė į galvą mintis 
išsinuomoti pastogę mažame nuošaliame bažnytkaimyje. Mieste- 
lis vadinosi Le Marzerė, ir mes ten kasdien važinėjome vežimėliu į 
parduotuvę maisto ir atsigerti priešais bažnyčią mėtų arbatos. 

Mokiausi žaisti rutuliais ir pradėjau skaityti knygas, kuriose 
buvo pasakojamos liūdnos, bet pramanytos istorijos. Kavinės ir 
bakalėjos parduotuvės savininkė man nurodė ūkį, kur galėčiau 
nusipirkti kiaušinių ar net viščiuką. Pasakė, kad jo šeimininkas 
ne itin malonus, bet aš galinti pabandyti... 

Vaikai šiek tiek atsigavo, mes daug vaikščiojome, rengėme 


vaišes gamtoje ir ėjome pogulio pievose, Samiuelis tiesiog alpo 

matydamas asilę ir jos jauniklį, o Alisa pradėjo rinkti puikų her- 
barijų. It runs in the blood... 
Šypsena. 


— Aš esu kaip ji, aš naujai atrandu gamtą, kitokią negu po 
mikroskopo stiklu, nusiperku fotoaparatą ir paprašau vieno 
turisto, kad jis mane nufotografuotų su mažyliais. Pirma mūsų 
nuotrauka. Dabar ji virtuvėje ant židinio, ji man brangiausia už 
viską pasaulyje... Mes keturiese prie fontano priešais Le Marze- 
rė konditerijos parduotuvę, tą vasarą... Sveikstantys, vos pasto- 
vintys ant kojų, nedrįstantys nusišypsoti tam nepažįstamajam, 


bet... gyvi... 


Ašaros. 


— Atsiprašau, — vėl prabilo ji ir nusišluostė nosį rankove, - čia 
viskis kaltas... Kelinta dabar valanda? Beveik pirma... Reikia juos 
guldyti. 

Šarlis, kurį visos tos istorijos gerokai nuvargino, pasisiūlė pa- 
imti ant rankų Nedrą. 

Ji atsisakė. 

Jasinas tylus žingsniavo šalia jo. Jam buvo negera. Harietė ir 
Kamilė ėjo paskui juos, tempdamos paskui save miegmaišius. 


Po atviru dangumi buvo per šalta... 


Keitė vėl nunešė į virtuvę savo šunį ir dingo ant aukšto papra- 
šiusi jį užkurti krosnį. 

Iš pradžių Šarlis išsigando, bet ne, jis nėra nevykėlis... Nuėjo 
atsinešti malkų, kurios buvo sudėtos po stogeliu, išplovė taures ir 


taip pat priėjo prisiglausti prie jų didžiosios ketinės 24227. Atsi- 


* Tai paveldėta... (Angl.) 

klaupė, paglostė šunį, palietė krosnies emalį, atidarė visas orkaitės 
dureles ir pakėlė abu dangčius. 
Delnu pajuto, kad temperatūra viduje labai skirtinga. 


Jis atrado naujų dalykų... 


Surado nuotrauką, apie kurią ji ką tik pasakojo, ir liūdnai nu- 
sišypsojo. 

Jie buvo dar tokie pipirai... 

— Graži, ar ne? - paklausė ji jam už nugaros. 

Ne. Jis nebūtų taip pasakęs... 

— Nemaniau, kad jie buvo tokie maži. 

— Mažiau negu aštuoniasdešimt kilogramų, - atsakė ji. 

— Ką? 

— Tiek mes svėrėme tuo metu... Visi keturi, ant svarstyklių 
autobusų stotyje... Ir vis dėlto: kai užšokome su knygomis ir 
minkštais žaislais, buvome išbarti darbuotojo, sėdinčio prie kasos 
langelio. Ponia! Prižiūrėkite savo vaikus! Jie gali kvailiodami su- 
gadinti svarstykles! 

Govd. 

Kaip tik tą ir norėjau padaryti... 


Ji apgręžė savo pintą fotelį, kuriam trūko vieno alkūnramsčio. 
Šarlis, apglėbęs rankomis kelius, sėdėjo kiek žemiau, ant apmušto 


kojų suoliuko, papuošto rožių pumpurais ir kandžių skylėmis. 


— Tas nemalonus senis buvo Renė, ar ne? 
— Taip, - nusišypsojo ji. - Beje, apie jį mielai papasakosiu pla- 
čiau, neskubėdama... Bet jūs, rodos, nepatogiai sėdite, ar ne? 


Jis pasisuko taip, kad galėtų atsiremti į židinį. 
Pirmą kartą jis sėdėjo tiesiai priešais ją. 


Žiūrėjo jai į veidą, apšviestą tik krosnies ugnies, kurią jam rei- 
kėjo kurstyti, ir ėmė ją piešti. 

Pradėjo nuo gražių antakių, kurie buvo labai tiesūs, paskui, ak... 
Kiek daug šešėlių... 
— Neskubėkit, - sušnabždėjo jis. 


— Rugpjūčio dvylikta... Harietės gimtadienis... Buvo uždegta 
jos pirma žvakutė... Liūdna, o gal linksma diena, tai reikėjo pa- 
tiems nuspręsti. Sugalvojome jai iškepti tortą ir išėjome nusipirk- 
ti tų puikių šviežių kiaušinių. Tačiau tai buvo tik dingstis... Aš jau 
per mūsų pasivaikščiojimus buvau pastebėjusi tą ūkį, esantį kiek 
atokiau nuo kaimo, ir norėjau jį apžiūrėti iš arčiau. 

Buvo labai karšta, gerai pamenu, bet atsidūrę ilgoje ąžuolų alė- 
joje pasijutome geriau. Kai kurie ąžuolai sirgo, ir aš galvojau apie 
visokius grybų genomus, kuriuos dabar tikriausiai tyrinėjo kiti. 

Samiuelis dviratuku važiavo priešais mus ir skaičiavo medžius, 
Alisa ieškojo „skylėtų“ gilių, o Hetė miegojo savo vežimėlyje. 

Nors ir laukė žvakutė, mano nuotaika buvo prastoka. Nelabai 
supratau, kur einame... Be to, jaučiausi nežinia nuo ko nusilpu- 
si: nuo niežų ar kažkokių parazitų. Gal nuo So/itudina vulgaris? 
Lakstymo ir gryno oro nuvarginti vaikai užmigdavo labai anksti 
ir palikdavo mane ilgus vakarus vieną mąstyti apie savo likimą. 
Vėl pradėjau rūkyti ir pirma jums pamelavau. Aš neperskaičiau 
visų tų romanų, kuriuos čia atsivežiau... bet skaičiau haiku... mažą 
knygelę, kurią pasiėmiau nuo Elenos naktinio stalelio... 


Užlankstydavau kampelius lapų, kuriuose buvo rašoma: 


Aplipęs drugeliais 
miręs medis 
žydėte žydi! 

Arba: 


Be nerimo 
ant žolių priegalvio 


aš išėjau. 

Bet vienintelis mane tuo metu įkyriai persekiojęs trieilis buvo 


tas, kurį perskaičiau ant stovyklos išvietės durų: 


Gyvenimas yra šlamštas 
ir paskui 


tu miršti. 
Taip. Gerai skamba... 


— Ir vis dėlto prisimenate? - įsiterpė Šarlis. - Japoniškus, tu- 
riu galvoje... 

— Nenuostabu. Dabar tas tomelis guli mūsų tualete, - atsakė 
ji šypsodamasi. 

Pasakoju toliau... Mes perėjome tiltą, ir vaikai buvo sužavėti. 
Varlės! Vandens vorai! Laumžirgiai! Jie nežinojo, ką daryti. 

Samiuelis numetė šalin dviratį. Alisa man padavė savo san- 
dalus. Leidau jiems pažaisti, kol skyniau jai nendres ir kurkles... 
Ranunculus aguatilis... Paskui Rarietė, kurią buvau palikusi veži- 
mėlyje, ėmė krutėti, ir mes vėl leidomės tolyn su savo lobiais. Pas- 
kui... Nežinau, ką pagalvojote, kai vakar vakare atvažiavote čia su 
Luku, bet man šios žemos sienos, šis kiemas, šis mažas skendintis 
vynuogienojuose namas ir visi pastatai aplinkui... apleisti, bet dar 
tvirti, buvo... /ove at frrst sigbt*. Pabeldėme į duris, nė gyvos dva- 
sios, paskui, kadangi buvo karšta, nuėjome užkąsti į vieną kluoną. 
Samiuelis prišoko prie traktoriaus, susižavėjęs apžiūrinėjo senus 
vežimus. Ar čia yra arklių, kaip tu manai? Mergaitės trupino sau- 
sainius stovėdamos vidury pulko vištų, ir aš ėmiau apgailestauti, 
kad pamiršau fotoaparatą. Tai buvo pirmas kartas, kai mačiau juos 
tokius... Jie elgėsi taip, kaip ir derėjo tokio amžiaus vaikams... 

Atbidzeno šunelis. Panašus į mažą foksterjerą, jam taip pat 


patiko sausainiai, jis gebėjo pašokti iki Semo peties. Jam iš paskos 


* Meilė iš pirmo žvilgsnio (angl. ). 

atėjo šeimininkas... Palaukiau, kol jis padės kibirus ir atsigaivins 
prie vandens kolonėlės, ir tik tada drįsau į jį kreiptis. 

Jis ieškojo savo šuns, todėl pastebėjo mus ir pamažu ėmė ar- 
tintis. Man dar nespėjus su juo pasisveikinti, vaikai jau apibėrė jį 
klausimais. 

„O! - tarė jis, pakeldamas rankas. - Kaip keistai jūs kalbate!“ 

Jis pasakė vaikams, kuo vardu jo šunelis, Šelmis, ir privertė jį 
padaryti keletą juokingų triukų. 

Tikras artistas. 

Pasakiau, kad atėjome nusipirkti kiaušinių. „O, prašom, jų 
turėtų būti virtuvėj, bet tiems pypliams, matyt, labiau patiktų jų 
paieškot patiems, ar ne?“ Ir nuvedė mus į vištidę. 

Kaip pikčiurna, jis buvo gana sukalbamas. 

Vėliau kartu su juo nuėjome į virtuvę paieškoti dėžutės, ir aš 
tuojau supratau, kad jis jau seniai gyvena vienas... Taip ten buvo 
nešvaru. O ką jau kalbėti apie kvapą... Jis pasiūlė mums atsigerti, 
ir mes susėdome prie stalo, kurio klijuotė lipo prie rankovių. Ga- 
vome kažkokio keisto sirupo, cukrinėje buvo musių, bet vaikai 
jautėsi nuostabiai. Nesiryžau iškelti Hetės iš vežimėlio. Grindys 
buvo tokios pat... prieraišios kaip ir visa kita. Vienu metu, kai jau 
negalėjau ištverti, atsikėliau ir atidariau langą. Jis nieko nesaky- 
damas pasižiūrėjo į mane ir man pasirodė, kad mūsų draugystė 
užsimezgė tada, kai aš atsisukau sakydama: „Aaa... Vis dėlto šitaip 
geriau, ar ne? 

Jis buvo senbernis, dabar gerokai sumišęs, niekada nematęs 
vaikų iš taip arti, aš buvau būsima senmergė, kuri nepabijojo 
neklusnios lango rankenos, kuri turės tempti savo naštą septy- 
niolika metų, ir mes, padvelkus drungnam vėjeliui, vienas kitam 
nusišypsojome... 

Samiuelis jam paaiškino, kad kiaušiniai mums reikalingi tor- 
tui, kurį kepsime sesutės gimtadienio proga. Jis pažvelgė į Harietę, 
sėdinčią man ant kelių: „Ar šiandien jos gimtadienis?“ Linktelėjau 


galvą, ir jis pridūrė: „Aš, rodos, galiu kai ką padovanot šiai mažai 

panelei.“ Siaube, pagalvojau, kokią bjaurastį jis įbruks jai į ranku- 
tes. Gal rožinį triušiuką, laimėtą šaudymo stende 1912 metais? 

Eikite paskui mane, pasakė jis, padėdamas Alisai nulipti nuo 
kėdės. Jis mus nusivedė į kitą pastatą ir ėmė pats sau niurnėti 
tamsoje: „Kurgi jie nulindę?..“ 

Patys vaikai juos surado, ir aš turėjau paleisti iš rankų Hetę... 

Šarlis jau buvo gan gerai ištyrinėjęs Keitės juoką, bet šis jam 
pasirodė dar labiau užkrečiantis. 

— Kąajie rado? 

— Kačiukus... Keturis mažučius kačiukus, palindusius po 
senu automobiliu. Vaikai tiesiog pamišo. Jie paklausė jo, ar ga- 
lėtų paimti kačiukus ant rankų, ir mes visi nuėjome žaisti žolėje 
už namų. 

Tuo metu, kai vaikai žaidė su jais lyg su pelėmis, mudu sėdė- 
jome ant suoliuko. Jis užsikėlė ant kelių savo šunį, susisuko ci- 
garetę, šypsojosi žiūrėdamas į juos ir pasveikino mane: aš turinti 
gražią vadą. Kaipmat ėmiau žliumbti. Jau seniai nebuvau gerai 
išsimiegojusi, buvau nekalbėjusi su geranorišku suaugusiu žmo- 
gumi nuo Elenos laikų, ir jam viską apie ją papasakojau. 

Jis ilgai tylėjo, laikydamas letenoje žiebtuvėlį, paskui tarė: „Jie 
bus laimingi, pamatysit... Nagi? Kurį išsirinko ta spirgė?“ 

Vyresnieji nusprendė už ją, ir aš pažadėjau, kad ateisime pasi- 
imti kačiuko savo išvykimo dieną. Jis mus palydėjo iki pat ąžuolų. 
Vežimėlio apačia buvo prikrauta daržovių iš jo daržo, ir vaikai 
dar ilgai atsisukinėjo ir jam mojavo. 

Kai atėjome į mažą mūsų išnuomoto namo virtuvėlę, pama- 
čiau, kad neturiu orkaitės... Įbedžiau žvakelę į biskvitinį pyragai- 
tį, ir visi jie išsekę griuvo į lovas. O ta prakeikta diena pagaliau 
praėjo. Norėjau ją pavadinti linksma, bet jei ne ji, aš nebūčiau 
nuėjusi į tą namą, kuris, kaip man atrodė, buvo tikras prieblan- 
dos sinonimas. 

Aš rūkiau terasoje, kai tempdamas paskui save meškiuką atėjo 


Samiuelis. Tai buvo pirmas kartas, kai jis mane pamatė rūkančią. 

Pirmas kartas, kai mane apkabino abiem rankomis... Ir dabar ne 
laužas, o žvaigždės mums atstojo televizorių. 

„Paklausyk, man atrodo, kad mums nereikia imti to kačiu- 
ko“, - pagaliau ištarė jis labai rimtai. „Bijai, kad jis nuobodžiaus 
Paryžiuje?“ —- „Ne, bet aš nenoriu, kad jis būtų atskirtas nuo savo 
mamos, broliukų ir sesučių...“ 

Ak, Šarli... Aš ėmiau taip žliumbti... Viskas mane virkdė. 
Viskas... 

„Bet mes galėsim rytoj jį aplankyti, ar ne?“ - pridūrė jis. 

Žinoma. Nuėjome ten kitą dieną ir dar kitą ir pagaliau pralei- 
dome tame ūkyje visas likusias atostogas. Vaikai kažką meistravo 
kluone, aš tuo metu tvarkiau virtuvę, nešiau daiktus į lauką ir viską 
ploviau stipria vandens srove. Ponas Renė su savo vištomis ir karvė- 
mis, su savo senu arkliuku, kurį karšino, savo mažu šuniuku ir dide- 
le netvarka tapo mūsų naująja šeima. Pirmą kartą aš pasijutau gerai. 
Globojama. Man atrodė, kad už tų sienų mums negalėtų atsitikti 
nieko blogo, kad likusi pasaulio dalis yra kitoje griovio pusėje... 

Išvykimo dieną buvome labai susijaudinę ir pažadėjome, kad 
atvažiuosime jo aplankyti per rudens atostogas. „Tuomet turė- 
sit atvažiuot pas mane miestelin, - pasakė jis, - nes aš gyvensiu 
ten...“ — „Štai kaip, kodėl gi?“ Jis per senas ir nenorįs vienas pra- 
būti čia dar vieną žiemą. Pernai labai sirgęs ir nusprendęs apsigy- 
venti pas seserį, ką tik tapusią našle. Jis norėjo išnuomoti namą 
jaunai šeimai ir pasilikti sau tik daržą. 

O kaip gyvuliai? - sunerimo vaikai. Et... Jis pasiimsiąs tik viš- 
ras ir Šelmį, o visi kiti, na... 

Tas jo „na“ atsidavė skerdykla. 

Gerai. Mes jį susirasime miestelyje... Prieš išvykdami ilgai 
vaikščiojome po ūkį, ir aš negalėjau pasiimti visų pintinių, kurias 
jis buvo man pridėjęs: automobilis buvo per mažas. 


Ji atsistojo, pakėlė kairės pusės dangtį ir pripylė kacilėlį 


vandens. 

— Butas po atostogų mums pasirodė gan ankštas. Ir šaligatviai. 
Ir žaidimų aikštelė. Ir įsipareigojimai. Ir dangus. Ir Raspajo bul- 
varo medžiai. Netgi Liuksemburgo sodas — aš net nebenorėjau 
eiti ten pasivaikščioti, nes trumpi pasijodinėjimai ant asilo nuga- 
ros buvo tapę pernelyg brangūs... 

Kiekvieną vakarą sakiau, kad rytoj viską sukrausiu į dėžes 
ir darysiu remontą, bet atėjus rytojui tą darbą atidėdavau kitai 
dienai. Tarpininkaujant buvusiam kolegai, American Chestnut 
Foundation man pasiūlė išversti didžiulį pranešimą apie kaštonų 
ligas. Užrašiau Hetę į lopšelį ir dabar nevarginsiu jūsų biurokra- 
tiniais nesklandumais. Baisiais pažeminimais. Ir kai didieji vaikai 
būdavo mokykloje, kovodavau su Pbytopbtora cambivora ir su 
kitomis Endo:bia parasitica. 

Nekenčiau to darbo, leidau laiką žiūrėdama į pilkumą už lan- 
go ir galvojau, ar Renė virtuvėje yra kiaurasamtis. 

Paskui atėjo diena, niūresnė už visas kitas. Hetė visą laiką 
sirgo, snarglėjosi, kosėjo ir duso naktimis. Per didžiausius vargus 
gavau siuntimą pas gydytoją, ir mums ilgai reikėjo laukti eilės pas 
fizioterapeutą — visa tai mane varė iš proto. Samiuelis jau beveik 
mokėjo skaityti ir mirė iš nuobodulio pirmoje klasėje, o Alisos 
mokytoja, pernykštė, ant savo raštelių tebereikalavo abiejų tėvų 
parašų. Aš, žinoma, negalėjau jai priekaištauti, bet jei pati būčiau 
buvusi mokytoja, būčiau buvusi atidesnė tai mažai mergaitei, kuri 
piešė daug geriau už visus kitus... 

Kas gi dar atsitiko tą dieną? Namsargė man išūžė ausis dėl veži- 
mėlio, kuris teršiąs priedurį, buvau gavusi laišką iš seniūnijos su sąs- 
kaita už lifto taisymą, piktinančia ir nenumatyta, sugedo virdulys, 
užstrigo kompiuteris ir pradingo keturiolika lapų apie kaštonme- 
džių ligas... ir, žc/mg on the cake“, kai pagaliau atėjo ta prakeikta eilė 
pas fizioterapeutą, buvo nutemptas mano automobilis. Kita, apsu- 
kresnė už mane moteris, būtų išsikvietusi taksi, o aš pravirkau. 


* Didžiausias džiaugsmas (angl. ). 

Tiek verkiau, kad vaikai nedrįso man pasakyti, kad yra alkani. 

Pagaliau Samiuelis visiems paruošė javainių... bet pienas buvo 
sugižęs... 

„Neverk dėl to, - sielojosi jis, - mes galime juos valgyti su 
jogurtu, pati Žinai...“ 

Kokie jie buvo geri, kai dabar pagalvoju... 

Atsigulėme miegoti savo bivake. Neturėjau jėgų perskaityti 
jiems pasakos, mes pasakojome vienas kitam istorijas tamsoje. 
Kaip paprastai svajonės mus nuvedė į Renė namą. Kažin kokio 
dydžio dabar kačiukai? Ar Renė pasiėmė juos į miestelį? O kaip 
asiliukas? Ar vaikai po pamokų jam atneša obuolių? 

Palaukite manęs, pasakiau jiems. 

Turėjo būti apie devynias valandas vakaro, kai nuėjau pa- 
skambinti ir grįždama atgal taip užlipau Semui ant pilvo, kad 
jis suklykė iš skausmo. Palindau po antklode pas juos ir lėtai 
ištariau tokius žodžius: Jei norėtumėte, mes galėtume persikelti 
tenai gyventi... 

Ilga tyla, paskui Semas sušnibždėjo: Bet... ar mes galėsime pa- 
siimti savo žaislus? 

Mes dar truputį pasišnekėjome, ir kai jie pagaliau užmigo, aš 
atsikėliau ir ėmiau krauti dėžes. 


Sušvilpė virdulys. 


Keitė padėjo priešais ugnį padėklą. Pasklido liepžiedžių kvapas. 

— Renė teletonu man pasakė tik tiek, kad namas dar neišnuo- 
motas. Jauniems žmonėms, kurie turėjo ten įsikurti, vieta pasiro- 
dė pernelyg nuošali. Mane tai galbūt turėjo priversti suklusti. Juk 
vietiniai jauni žmonės su mažais vaikais atsisakė ten gyventi... Bet 
buvau per daug įsiaudrinusi, kad girdėčiau Renė. Vėliau dažnai 
apie tai pagalvodavau. Tą žiemą buvo taip šalta... Bet nieko, mes 
jau buvome įpratę stovyklauti, ir visi įsikūrėme svetainėje prie 
židinio. Fizine prasme pirmieji metai man buvo patys sunkiausi 


gyvenime, bet aš jaučiausi... nepažeidžiama... 

Netrukus įsigijome Didįjį šunį, paskui asiliuką — taip atsi- 
dėkojau Samiueliui, kad man kiekvieną vakarą padėdavo atnešti 
malkų, paskui katės paleido į pasaulį naują vadą, ir viskas virto 
tokiu chaosu, kokį matote šiandien. Ar norėtumėte medaus? 

— Ne, ačiū. Bet... Jūs... jūs visus tuos metus gyvenote viena? 

— Ak! - nusišypsojo Keitė, slėpdamasi už savo didelio puo- 
delio. - Mano meilės romanai. Aš, tiesą sakant, nežinau, ar norė- 
čiau kam nors pasakoti apie šį savo gyvenimo tarpsnį... 

— Papasakokite, kodėl ne, — tarė jis, žarstydamas žarijas. 

— Ak šitaip? O kodėl? 

— Man dar trūksta kai kurių topografinių duomenų. 

— Nežinau, ar verta... 

— Vis tiek papasakokite. 

— O kaip jūsų? 

— Gerai. Matau, kad ir toliau viską daryti reikia man! Aš nie- 
ko prieš, bet mano istorija nelabai šlovinga, suprantate... 

Ji patraukė kėdę arčiau ugnies, ir Šarlis atvertė nematomą 
puslapį. 

Dabar jos profilis... 

— Kad ir kokie sunkūs buvo pirmieji mėnesiai, jie praėjo labai 
greitai. Aš turėjau tiek daug darbo. Išmokau glaistyti plyšius, tin- 
kuoti, dažyti sienas, kapoti malkas, įlašinti lašą Žavelio vandens 
vištoms į vandenį, kad jos nesirgtų, šlifuoti langines, galabyti žiur- 
kes, kovoti su skersvėjais, pirkti nukainotos mėsos luitus, juos su- 
kapoti prieš užšaldant... ir dar daugybę dalykų, kurių nesitikėjau 
sugebėsianti atlikti, ir visuomet drauge su smalsia maža mergaite, 
besimaišančia po kojomis... 

Tuo metu eidavau miegoti kartu su vaikais. Po aštuntos va- 
karo jau būdavau 044 of orde7*. Beje, tuo metu man tai buvo 
geriausias dalykas. Aš niekada nesigalėjau dėl savo sprendimo. 


* Niekam tikusi (a22gl.). 

Šiandien viskas jau sudėtingiau dėl mokyklos, o rytoj bus dar 
sudėtingiau, bet prieš devynerius metus, patikėkite, toks ro- 
binzoniškas gyvenimas mus visus išgelbėjo. Paskui atėjo gražios 
dienos. Namas pasidarė beveik gyvenamas, ir aš šukuodamasi 
vėl ėmiau žiūrėti į veidrodį. Neįtikėtina, bet to buvau nedariusi 
jau beveik metus. 

Vieną dieną apsivilkau suknutę, o kitą įsimylėjau. 

Ji nusijuokė. 

— Tuomet visa ta istorija man atrodė be galo romantiška. 
Netikėta Kupidono strėlė, įsmigusi į išpurentą dirvą, ir kitokios 
kvailystės, bet žvelgiant iš laiko atstumo ir turint omenyje pase- 
kmes... Trumpai kalbant, dabar aš tiesiog angeliukas. 

Buvo pavasaris, ir aš 207ėjau įsimylėti. Norėjau, kad koks nors 
vyras mane apkabintų. Man nusibodo būti supermoterimi, kuri 
valandų valandas vargsta, kol nusimauna savo aulinius batus, ir 
trumpiau negu per devynis mėnesius įsitaisė tris vaikus. Norėjau, 
kad mane kas nors apkabintų ir pasakytų, jog mano oda švelni. 
Nors tai ir nebūtų tiesa... 

Taigi apsivilkau suknutę, ruošdamasi padėti kitos klasės mo- 
kytojui nuvežti Samiuelio klasę, dabar jau nepamenu kur, ir grįž- 
tant atgal autobuse atsisėdau šalia jo... 

Šarlis metė savo eskizus. Jos veidas pernelyg dažnai mainėsi. 
Prieš dešimt minučių ji buvo sena kaip visa žmonija, o dabar, kai 
šypsojosi autobuso gale, jai nebuvo nė penkiolikos. 

— Rytojaus dieną radau dingstį atsivilioti jį čia ir išprievar- 
tavau. 

Jis atsigręžė į ją. 

— Ė... Jis, beje, neprieštaravo! Sutiko, buvo mandagus, trupu- 
tį jaunesnis už mane, viengungis, užaugęs šiame krašte, puikus 
meistras, puikiai mokantis bendrauti su mažais vaikais, puikiai 
pažįstantis paukščius, medžius, žvaigždes ir mėgstantis ilgus pasi- 
vaikščiojimus... Idealus, ar ne... Supakuokite jį man kuo greičiau, 


kad galėčiau užsišaldyti! 


403 


Ne... aš nebuvau tokia cinikė. Aš buvau įsimylėjusi... Aš mi- 
riau iš meilės, ir žikrai jį mylėjau... Gyvenimas labai palengvėjo. 
Jis apsigyveno čia, Renė, kuris jį pažinojo dar visiškai mažiuką, 
mane palaimino, ir Didysis šuo jo nepuolė, ir jis nesimaivydamas 
susitaikė su savo dalia. Buvo graži vasara, ir Hetė gavo puikų tor- 
tą savo antro gimtadienio proga... Paskui atėjo gražus ruduo... Jis 
mus išmokė mylėti gamtą, į ją įsižiūrėti, ją suprasti, užsakė mums 
žurnalą „Pelėda“ ir pristatė mane daugybei nuostabių žmonių, 
kurių anksčiau nepažinojau... Priminė man, kad dar neturiu tris- 
dešimties, kad esu linksma ir mėgstu rytais ilgiau pamiegoti... 

Aš visai kvanktelėjau. Nuolatos kartojau: „Aš suradau savo 
mokytoją! Aš suradau savo mokytoją!“ 

Kitą pavasarį užsimaniau vaikučio. Tikrai buvo dar per anks- 
ti, bet labai jo norėjau. Matyt, maniau, jog taip dar labiau sutvir- 
tinsiu ryšius. Su juo, su Elena, su šiuo namu... Norėjau savo vaiko, 
kad būčiau tikra, jog jis niekada nepaliks kitų trijų... Nežinau, ar 
galite mane suprasti? 


Ne. Šarlis buvo pernelyg pavydus, kad pradėtų tai aptarinėti. 

Aš jį žžkrai mylėjau... 

Tas „tikrai“ jam įkando ten, po krokodilu. 

Jis netgi nežinojo, ką visa tai reiškia... 

Be to, juk ir reikėjo tikėtis, kad toks kaimietis mokytojas su- 
tars su vaikais ir galės parodyti Didžiuosius Grįžulo Ratus! 

- Žinoma, suprantu, — sumurmėjo jis rimtai. 

— Nieko iš to neišėjo... Kita turbūt būtų turėjusi daugiau kan- 
trybės. O aš po metų nukakau į miestą, kad pasidaryčiau keletą 
tyrimų. Nemurmėdama priėmiau tris, tad gal turiu teisę turėti 
vieną savo? Taip domėjausi savo pilvu, kad sumoviau visa kita... 

Jis jau nemiegodavo kiekvieną vakarą namie. Gal jam reikėjo 
ramybės taisant savo diktantus... Jis jau nevaikštinėdavo su mu- 
mis kiekvieną sekmadienį po apylinkes ir neieškodavo naujo sen- 


daikčių turgaus. Gal jam jau buvo per akis mūsų kvailysčių. Jis 

jau nesimylėdavo su manimi taip švelniai. Bet dėl to kalta buvau 
aš! Visi tie absurdiški mano skaičiavimai... Gal jam įkyrėjo vaikai? 
Ką gi... jų buvo trys. Ar jie buvo apleisti? Ak, taip... Man atrodė, 
kad gyvenimas jiems bus geras ir laimė jiems šypsosis. Gal aš per- 
nelyg dažnai kalbėjau su jais angliškai? Taip... Kai esu pavargusi, 
kalbu ta kalba, kuri man įaugusi į kraują... 

Gal... gal... gal... Jis pasiprašė kitiems metams perkeliamas į 
kitą vietovę. 

Štai visi mano argumentai ir išseko. 

Nesitikėjau to... Maniau, kad jis toks pat kaip aš, kad jo žo- 
džiai ir įsipareigojimai galioja, netgi be teisėjo ir teismo sekreto- 
rės. Nepaisant to, kad laukė sunkios žiemos ir kad kraitis buvo 
didokas... 

Jį perkėlė į kitą vietą, ir aš tapau tuo, kuo buvau pasakodama 
apie savo paskutinę cigaretę. 

Palikta globėja... 

Kokia aš buvau nelaiminga, kai dabar pagalvoju, - šyptelėjo ji 
suglumusi. - Bet ko man čia reikėjo?! Kodėl aš atvykau žlugdyti 
savo gyvenimo į tokį sutrešusį namą? Kad savo mėšlyne vaidin- 
čiau Karen Bliksen? Kad kasvakar nešiočiau malkas, kad vis to- 
liau ir toliau važiuočiau apsipirkti, kad negirdėčiau pastabų apie 
daugybę butelių, kuriuos slėpdavau tarp sausainių pakelių ir ka- 
čių ėdalo skardinių. 

Prie to prisidėjo dar viena, didesnė bėda: savigarbos neteki- 
mas. Ką gi, mūsų santykiai nutrūko, bet taip atsitinka daugybei 
žmonių... Dėl visko kalti buvo tie treji mus skiriantys metai. Jau 
nesakiau sau: jis paliko mane todėl, kad manęs nebemylėjo; sa- 
kiau sau: jis išvažiavo todėl, kad aš jam per sena. 

Per sena, kad mane kas nors mylėtų. Per bjauri ir per daug 
pavargusi. Per gera, per kvaila, per šalta. 

Nelabai simpatiška su savo grandininiu pjūklu, suskilinėju- 
siomis lūpomis, raudonomis rankomis ir šešis šimtus kilogramų 


sveriančia virykle... 


405 


Taip. Nelabai. 
Nepykau, kad jis mane paliko, aš jį supratau. 
Juo dėta, būčiau pasielgusi lygiai taip pat. 


Ji vėl prisipylė puodelį ir ilgai pūtė karštą vandenį. 

— Vienintelė šios istorijos teigiamybė, - pajuokavo ji, — yra ta, 
kad mes tebegauname žurnalą „Pelėda“! 

Arjūs žinote tą tipą, kuris jį leidžia? Pjerą Deomą? 

Šarlis papurtė galvą. 

— Nuostabus. Tikras genijus. Nustebčiau, jeigu jam tai rūpė- 
tų, bet jis tikrai vertas geros vietos Panteone. Bet nesvarbu... Man 
tuomet jau nebuvo svarbu atskirti voveraitės pragraužtą riešutą 
nuo apkramtyto dirvinės pelės... Bet šiek tiek turėjau tuo domė- 
tis, antraip šį vakarą čia nesėdėtume... 

Voveraitė perskelia riešutą į dvi dalis, o dirvinė pelė pragrau- 
žia dailią skylę. Norint sužinoti daugiau, reikia pažiūrėti į šio Ži- 
dinio perdangą... 

Mano istorija panašesnė į dirvinės pelės. Išoriškai aš buvau 
sveika, o viduje visiškai tuščia. Gimda, širdis, ateitis, pasitikėji- 
mas, drąsa, spintelės... viskas buvo tuščia. Aš rūkiau, aš gėriau be- 
veik kiekvieną naktį, vis daugiau ir daugiau, o paskui, kai Alisa 
išmoko skaityti, jau nebegalėjau savęs žudyti ir vietoj to mane 
užklupo depresija... 

Jūs manęs ką tik klausėte, kodėl turiu tiek daug gyvulių, hm, 
dabar aš jau žinau. Kad rytą anksti kelčiausi, palakinčiau kates, 
atidaryčiau duris šunims, nuneščiau šieno arkliams ir pasirūpin- 
čiau vaikais. Gyvuliai palaiko name gyvybę ir atitraukia nuo ma- 
nęs vaikus. 

Gyvuliai dauginasi tam tikru metu, o likusį laiką galvoja tik 
apie ėdesį. Tai puikus pavyzdys. Jau nebeskaitydavau jiems pasa- 
kų ir tik prišokamai pabučiuodavau, bet kiekvieną vakarą, užda- 
rydama jų kambarių duris, žiūrėdavau, kad jie vietoj šildyklės su 
vandeniu turėtų lovoje katiną. 

Nežinau, kiek laiko tai truko, ir iki ko galėjo privesti... Žemė pra- 
dėjo slysti man iš po kojų. Ar jiems nebūtų geriau tikroje svetingoje 
šeimoje? Su „normaliais“ tėčiais ir mamomis? Ar ne geriau būtų vis- 
ką mesti ir išvykti su jais visais į Jungtines Valstijas? Arba be jų... 

Arba... Aš jau nekalbėdavau su Elena ir nuleisdavau galvą, kad 
būčiau tikra, jog nesutiksiu jos žvilgsnio... 

Vieną rytą man paskambino motina. Pasirodo, man suėjo 
trisdešimt. 

Nejaugi? 

Jau? 

Tik? 

Aš prisiplempiau degtinės, kad atšvęsčiau tą įvykį. 

Užplaukiau ant seklumos. Buvau pasiruošusi garantuoti mi- 
nimumą, pavalgydinti triskart per dieną, nuvežti į mokyklą, ir 
viskas. 

Kam nepatinka, prašau kreiptis į teisėją. 

Būtent tokios nuotaikos apimta sutikau Anuk, ir ji uždėjo 
ranką man ant sprando. 


Šarlis tyrinėjo židinyje degančias malkas. 


— Paskui vieną dieną man paskambino sekretorė iš gineko- 
logijos kabineto, kuriame lankiausi prieš keletą savaičių. Ji nieko 
negalėjo pasakyti telefonu, turėjau atvažiuoti pati. Užsirašiau die- 
ną, bet žinojau, kad nevažiuosiu. Klausimas jau nebuvo aktualus 
ir, matyt, daugiau niekad nebus. 

Vis dėlto aš ten nukakau... Kad kažkur išvažiuočiau, pakeisčiau 
aplinką, be to, Alisai reikėjo dažų ir dar kažko, ko pas mus nebuvo. 

Gydytojas mane priėmė. Jis pakomentavo mano rentgeno 
nuotrauką. Mano kiaušintakiai ir gimda buvo visiškai atrofavęsi. 
Susitraukę, užsikimšę ir visiškai netinkantys gimdyti. Reikėjo at- 
likti daugybę smulkesnių tyrimų, bet jis rado mano byloje, kad aš 


ilgai buvau Afrikoje, ir manė, kad tenai užsikrėčiau tuberkulioze. 

Bet... aš neprisimenanti, kad būčiau sirgusi, gyniausi. Jis buvo 
labai ramus, aiškiai vyriausias laipsniu toje kontoroje ir įgudęs 
pranešti nemalonias naujienas. Jis ilgai sau manimi kalbėjo, bet 
aš nesiklausiau. Tai, matyt, buvo tokia tuberkuliozės forma, kuri 
pasireiškia nepastebimai, daugiau nepamenu. Mano smegenys 
buvo taip pat niekam tikusios, kaip ir visa kita... 

Prisimenu tik tiek, kad atsidūriau gatvėje ir paliečiau savo pil- 
vą po megztiniu. Netgi jį paglosčiau... Buvau visiškai sutrikusi. 

Laimė, laikas bėgo. Reikėjo skubėti, jei norėjau spėti į kan- 
celiarijos parduotuvę ir pasiimti vaikus, kai pasibaigs pamokos. 
Aš jai viską nupirkau... Viską, apie ką ji svajojo... Dažų, pieštukų, 
dėžutę akvarelinių dažų, angliukų, popieriaus, šepetėlių, teptukų, 
kinų kaligrafijos rinkinį, perlų... Viską. 

Paskui nuėjau į žaislų parduotuvę, kad palepinčiau kitus vai- 
kus, nesvarbu, kad sunkiai sudurdavau galą su galu. Na ir kas. Juk 
life was a bitch“. 

Labai vėlavau, vos nepadariau avarijos, prie mokyklos vartų 
atvažiavau visiškai palūžusi. Buvo jau beveik tamsu, ir aš juos 
pamačiau manęs laukiančius, sunerimusius, visus tris sėdinčius 
pievelėje. 

Kieme daugiau nieko nebuvo, tik jie... 

Pamačiau, kaip jie ištiesė kaklus ir ėmė šypsotis. Šypsotis kaip 
vaikai, kurie ką tik suprato, kad nebuvo palikti. Puoliau prie jų ir 
visus apglėbiau. Juokiausi ir verkiau, atsiprašiau jų, sakiau jiems, 
kad juos myliu, kad mes niekada nepaliksime vieni kitų, kad esame 
patys stipriausi ir kad... kad šunys mūsų tikriausiai taip pat laukia. 


Jie apžiūrėjo dovanas, ir aš vėl pradėjau gyventi. 
— Na štai, - pridūrė ji, pastatydama puodelį, - jūs jau viską 
žinote... Nežinau, ką papasakosite tiems, kurie jus čia atsiuntė su 


užduotimi, tačiau aš viską apie save atskleidžiau... 


* Gyvenimas buvo šlamštas (angl. ). 

— O du kiti vaikai? Jasinas ir Nedra... Iš kur jie? 

— O, Šarli, — atsiduso ji, — tuoj bus... — Ji ištiesė ranką jo 
pusėn, pačiupo jam už riešo ir jį pasukusi pažiūrėjo į laikro- 
dį. - „septynios valandos, kai aš be paliovos kalbu apie save... 
Ar jums nenusibodo? 

— Ne. Bet jei esate pavargusi, tai... 

— Ar tikrai nebeturite cigarečių? — pertraukė ji. 

— Ne. 

— Shirt. Ką gi... Tuomet įmeskite malkų. Aš tuoj sugrįšiu... 


Ji grįžo su džinsais po suknele. 

— Pradėti gyventi man, turinčiai niekam netinkantį pilvą, 
reiškė atidaryti savo namus kitiems vaikams. 

Jie buvo tokie dideli, buvo tiek gyvulių, tiek daug slėptuvių, 
pašiūrių... Be to, aš turėjau tiek daug laiko... Todėl nusiunčiau 
užklausą į vaikų rūpybos tarnybą, siūlydamasi į globėjas. Įsivaiz- 
davau, kad galėčiau globoti vaikus per atostogas. Jiems pasiūlyti 
puikią stovyklą, gerų prisiminimų ir... Pati gerai nežinojau ką, 
bet man atrodė, kad gyvenimas čia tam labai tinka... Kad mes visi 
įklimpę į tą pačią balą ir kad reikia palaikyti vieniems kitus. Ir 
kad... kad aš dar galiu būti kam nors tinkama, nepaisant visko. 
Kalbėjau apie tai su saviškiais, ir jie man atsakė štai ką: Bet ar mes 
tuomet turėsim dalintis savo žaislais? 

Tai buvo blogiausia, ką jie galėjo įsivaizduoti... 

Susipažinau su visai nauju pasauliu. Gavau iš vaikų rūpybos 
tarnybos dokumentus ir rūpestingai užpildžiau visus langelius. 
Mano šeiminė padėtis, pajamos, motyvai... Aš pasinaudojau mo- 
kykliniu vadovėliu, kad nepadaryčiau rašybos klaidų, ir pridėjau 
namo nuotraukų. Maniau, kad jie mane pamiršo, bet praėjus ke- 
letui savaičių man paskambino viena socialinė darbuotoja, norin- 
ti atvažiuoti ir pažiūrėti, ar man galima duoti leidimą. 


Ji juokdamasi pliaukštelėjo sau per kaktą. 

— Pamenu, išvakarėse kieme išmaudėme visus šunis! Reikia 
pasakyti, kad jie vis tiek klaikiai dvokė! Supyniau mergaitėms ka- 
sas. Rodos, ir pati apsirengiau kaip dama... Mes atrodėme nuos- 
tabiai! 

Socialinė darbuotoja buvo jauna ir linksma, jos kolegė, dir- 
banti su vaikais, na... ne tokia patraukli. Iš pradžių pasiūliau vis- 
ką apžiūrėti, ir mes leidomės į kelią, Samiuelis, jo sesutės, kaimo 
vaikai, kurie nuolat trynėsi pas mus, šunys... ne, lamos tada dar 
neturėjome... bet... jūs, matyt, įsivaizduojate visą tą eiseną. 

Šarlis puikiai įsivaizdavo. 

— Buvome išdidūs kaip povai. Vis dėlto rodome gražiausią 
namą pasaulyje. Antroji tikrintoja gadino mums nuotaiką, kas 
trys sekundės vis klausdama, ar tai nepavojinga. O kaip upė? Ar 
ji nepavojinga? O grioviai? Ar jie nepavojingi? O padargai? Ar jie 
nepavojingi? 

O šuliniai? O žiurkių nuodai arklidėse? O tas didelis šuo tenai? 

O jūsų kvailos šnekos? - kirbėjo man ackirsti. Ar jos jau ne- 
padarė daug žalos? 

Ber nieko, aš tądien žaidžiau pagal taisykles. Žiūrėkit, pajuo- 
kavau, maniškiai iki šiol puikiai laikosi. 

Paskui nuvedžiau jas į savo gražiąją svetainę... Jūs dar nema- 
tėte jos, bet ji išties atrodo puikiai. Aš ją vadinu savo Blumsberiu. 
Ne Vanesa Bel ar Dunkanas Grantas* tapė freskas ant sienų ir 
židinio, o mano žavioji Alisa... Visa kita buvo panašu į ČCarlstoną. 
Sendaikčiai, paveikslai, chaosas. Tuomet viskas atrodė dar civili- 
zuočiau. Pjero ir Elenos baldai dar darė šiokį tokį įspūdį, ir šunys 
dar neturėjo teisės lipti ant kanapų su atlasiniais apmušalais. 

Viską ištraukiau. Sidabrinį arbatinuką, siuvinėtas servetėles, 
scones, cream and jam. Mergaitės patarnavo, o aš prieš sėsdamasi 


vis patempdavau sijoną. Pati karalienė būtų buvusi... de/igbted““. 


* Vanessa Bell (1879-1961) ir Duncan Grant (1885-1978) - anglų dailininkai. 


** Sužavėta (angl.). 

Mudvi su jaunąja socialine darbuotoja tuojau susiuostėme. Ji 
mane labai protingai klausinėjo, kaip aš viską įsivaizduoju. Apie 
mano požiūrį į auklėjimą, apie gebėjimą imtis atsakomybės, pri- 
sitaikyti prie sunkiai auklėjamų vaikų, apie kantrybę, tolerancijos 
laipsnį... Kad ir kokia menka buvo mano savigarba, kaip ką tik sa- 
kiau, nuolatinė ištikima palydovė, aš jaučiausi neįveikiama. Man 
atrodė, kad įrodžiau savo tinkamumą... Kad šis namas, pilnas 
gyvybės, kvėpuoja pakantumu, kad vaikų šauksmai kieme kalba 
patys už save... 

Antroji ožka mūsų nesiklausė. Ji nustėrusi žiūrėjo į elektros 
laidus ir lizdus, apgraužtą kaulą, kurio nepastebėjau, sudaužytą 
plytelę, drėgnas dėmes ant sienų... 

Mes ramiai kalbėjomės, bet staiga ji suspigo: pasirodo, atbėgo 
pelė pasižiūrėti, ar po stalu nenukrito keli trupiniai... 

Holy Sbit! 

„Nesijaudinkite, mes ją gerai pažįstame! - raminau ją. - Ji yra 
mūsų šeimos narys. Vaikai kas rytą jai duoda dribsnių.“ 

Tai buvo tiesa, bet aiškiai mačiau, kad ji netiki. 

Pavakare jos išvyko, ir aš maldavau Dievą, kad joms važiuo- 
jant automobiliu per tiltą šis nesugriūtų. Buvau pamiršusi per- 
spėti, kad automobilį paliktų kitoje pusėje... 

Šarlis šypsojosi. Jis sėdėjo pirmoje eilėje, ir pjesė buvo išties 


puiki. 


— Aš negavau leidimo. Jau neprisimenu, dėl ko jos ten burbė- 
jo, bet svarbiausia buvo tai, kad nesutvarkyta elektra. Ką padary- 
si. Iš pradžių labai pykau, bet paskui viską pamiršau... Aš norėjau 
vaikų? Hm, man užtenka žvilgtelėti pro langą! Jų ten pilna... 

— Man taip ir sakė Aleksio žmona, - pertraukė ją Šarlis. 

— Ką sakė? 

— Kad esate kaip tas Hamelno feitininkas. Kad priviliojate 
visus kaimo vaikus. 


— Kad juos prigirdyčiau? — paklausė ji susierzinusi. 
J girdy p J 

— Fu... Kokia kvaiša. Kaip jūsų draugas gali su ja gyventi? 

— Sakiau, kad jis jau nėra mano draugas. 

— Apie tai ir bus jūsų istorija, ar ne? 

— Taip. 

— Jūs atvykote dėl jo? 

— Ne... Dėl savęs... 

— Aš jums papasakosiu savo istoriją. Pažadu... Papasakokite 
dabar apie Jasiną ir Nedrą. 


— Kodėl jūs taip domitės mumis? 


Ką jis galėjo jai atsakyti? 

Norėčiau kuo ilgiau į jus žiūrėti. Jūs esate šviesioji pusė tos, 
kuri mane čionai atvedė. Anuk būtų tapusi tokia, kokia esate jūs, 
jei jos vaikystė būtų buvusi kitokia. 

— Todėl, kad esu architektas, — atsakė jis. 

— Ką tai turi bendra su mumis? 

— Domiuosi, kaip išsilaiko ir nesugriūva pastatai... 

— Ak taip? Ir kas mes, jūsų nuomone, esame? A 200? Some 
kind of boarding bouse or... a bippy camp?" 

— Ne. Jūs esate... Dar nežinau... Dar galvoju. Pasakysiu vė- 
liau... Nagi... aš laukiu pasakojimo apie Jasiną... 

Keitė ištempė kaklą. Buvo pavargusi. 


— Po keleto savaičių man paskambino ta, kuriai patiko mano 
tvarka... Pasakė apgailestaujanti, kad taip atsitiko, ir ėmė pliekti 
administraciją ir kvailus įstatymus... Aš ją pertraukiau. Nieko to- 
kio. Aš jau susitaikiusi. 

Ta proga tiktai štai ką norėjo pasakyti. Ji turinti mažą ber- 
niuką, kuriam reikėtų paatostogauti... Jis gyvenąs pas savo tetą, 


* Zoologijos sodas? Koks nors internatas ar... hipių stovykla? (Angl.) 

bet ten jam negerai... Galbūt galėtumėme susitarti be palaimini- 
mo iš viršaus? Jis pabūtų tiktai kelias dienas. Pakeistų aplinką. Ji 
nedrįstų pažeisti instrukcijų, jei kalbėtų apie ką nors kirą, bet jis, 
supraskite, iš tiesų nepaprastas... Ir juokdamasi pridūrė: Manau, 
jis vertas pamatyti jūsų peles! 

Rodos, tada buvo Velykų atostogos. Vieną rytą ji atvežė jį 
kontrabanda, jei taip galima pasakyti. Jūs pažįstate Jasiną. Mes 
iškart jį pamilome. 

Jis buvo tiesiog žavus, klausinėjo, viskuo domėjosi, visur pa- 
dėdavo, pamilo Šelmį, keldavosi labai anksti, kad pagelbėtų Renė 
darže, žinojo, ką reiškia mano vardas, ir pasakodavo mano kai- 
mietukams, amžinai tūnantiems savo kaime, visokias istorijas... 

Kai ji atvažiavo jo pasiimti, buvo... klaiku. 

Jis graudžiai raudojo... Pamenu, paėmiau jam už rankos ir 
mes išėjome į kiemą. Aš jam pasakiau: „Po kelių savaičių bus 
ilgosios atostogos, ir tu galėsi pas mus pabūti du mėnesius.“ 
Bet jis kūkčiodamas sakė, kad nori pasilikti čia vi-i-isaaaam 
laikui. Pažadėjau jam, kad dažnai rašysiu, gerai, jeigu pažadu, 
kad jo nepamiršiu, tada jis sutinkąs... Tada jis lipsiąs į Natali 
automobilį... 

Kol jis glamonėjo savo mylimą šunį, ji, jaunoji socialinė dar- 
buotoja, turinti didelę širdį, prieš užtrenkdama automobilio du- 
reles man pasakė, jog Jasino tėvas jam matant užmušė jo motiną. 

Aš nukritau iš padebesių. Čia man atpildas už tai, kad vaidi- 
nau didelę globėją. Norėjau atidaryti vaikų vasaros stovyklą, o ne 
gauti purvinu skuduru per veidą... 

Bet buvo jau vėlu. Jasinas išvažiavo, o vaizdai liko. Bet ne 
žudančio savo žmoną vyro vaizdas svetainės kampe... Iki tol ma- 
niau, kad esu bent kiek užgrūdinta. Kur tau! Gyvenimas mums 
vis pateikia naujų staigmenų. 

Taigi aš rašiau jam. Mes visi jam rašėme. Padariau daugybę 
Renė, šunų, vištų nuotraukų ir vis įdėdavau po vieną arba dvi į 


laišką. O baigiantis birželio mėnesiui jis sugrįžo. 

Atėjo vasara. Atvyko mano tėvai. Jis iškart palenkė motiną į 
savo pusę įsikaldamas į galvą visus jos sakomus lotyniškus gėlių 
pavadinimus ir paprašė mano tėčio juos išversti. Tas skaitė po 
didele balta akacija ir jam padeklamavo: Tytire, tu patulae recu- 
bans sub tegmine fagi, ir išmokė jį išdainuoti gražiosios Amari- 
lės vardą... 

Aš vienintelė žinojau jo gyvenimo istoriją ir stebėjausi, kad 
toks mažas berniukas, tiek daug matęs, gali būti toks malonus... 

Vaikai visą laiką iš jo tyčiojosi, nes jis buvo labai bailus, bet jis 
niekada neįsižeisdavo. Sakydavo: žiūriu į jus ir mąstau apie tai, 
ką jūs darote... Bet aš žinojau, kad jis daugiau niekada nerizikuos 
padaryti sau ką nors bloga. Jis palikdavo juos žaisti „indėną prie 
kankinimų stulpo“ ir grįždavo pas Granny ir jos rožes... 

Nuo rugpjūčio vidurio vėl pradėjau nerimauti dėl to, kas bus, 
kai jam reikės išvažiuoti. 

Natali buvo numačiusi jį pasiimti dvidešimt aštuntą dieną. 
Dvidešimt septintą vakare jis pradingo. 

Rytojaus dieną mes organizavome milžiniškas paieškas. Vel- 
tui. Natali išvyko labai susirūpinusi. Ši visa istorija jai galėjo at- 
sirūgti. Pažadėjau, kad pati jį atvešiu, kai tik surasiu. Bet ir kitą 
vakarą jo nebuvo. Ji ėmė panikuoti. Reikėjo kviesti žandarus. 
Galbūt jis nuskendo? Bandydama ją nuraminti, virtuvėje paste- 
bėjau keistą dalyką ir pasakiau jai: Duok man dar truputį laiko, ir 
pažadu, aš juos iškviesiu... 

Vaikai buvo labai pavargę, jie tylėdami pavakarieniavo ir nu- 
ėjo miegoti šūkaudami jo vardą koridoriuje. 

Viduryje nakties nuėjau išsivirti arbatos. Nedegiau šviesos, 
atsisėdau gale stalo ir pradėjau kalbėti: Jasinai, žinau, kur esi. Tu 
privalai išlįsti. Manau, nenori, kad tavęs ieškotų policija, ar ne? 

Tyla. 

Kaipgi kitaip... 

Juo dėta, aš būčiau lygiai taip pat elgusis ir pasakiau tai, ką 


būčiau norėjusi išgirsti būdama jo vietoj. 

Jasinai, paklausyk manęs. Jei dabar pasirodysi, aš tau pažadu, 
jog susitarsiu su tavo dėde ir teta, kad leistų pasilikti pas mus. 

Rizikavau, žinoma, bet ką gi... Iš kai kurių Natali užuominų su- 
pratau, kad dėdė nelabai nori maitinti dar vieną alkaną burną... 

Jasinai, please. Tu susirinksi visas šuns blusas! Ar aš nuo tada, 
kai mane pažįsti, nors kartą tau pamelavau? 

Ir išgirdau: „Oplia. Tu neįsivaizduoji, koks aš esu alkanas!“ 

— Kur jis buvo? — paklausė Šarlis. 

Keitė atsisuko. 

— Prie sienos po suolu, kuris panašus į didelę dėžę... Nežinau, 
ar jūs matote, kad priekyje yra dvi didelės skylės... Tai tarytum 
suoliukas-būda, kurį radau pas antikvarą mums tik čia įsikūrus... 
Man tai atrodė geniali mintis, bet, žinoma, šunys ten niekada ne- 
lindo... Jiems labiau patinka Elenos sofos... Ir ten, tarytum atsitik- 
tinai, visą laiką trynėsi Didysis šuo ir nėjo kaulyti iš mūsų maisto. 

— Elementary, my dear Watson*, - nusišypsojo jis. 

— Aš jį pamaitinau, paskui paskambinau dėdei ir užrašiau į 
mokyklą. Tiek apie Jasiną. O dėl Nedros, tai ji atsirado pas mus 
taip pat, kontrabanda, bet daug dramatiškesnėmis aplinkybėmis. 
Mes nieko apie ją nežinojome, vien tai, kad ji buvo paimta iš kaž- 
kokio užimto namo ir kad jai buvo sužalotas veidas. Tai įvyko 
prieš dvejus metus, jai tada turėjo būti treji... Nieko daugiau taip 
ir nesužinojome. Ją mums irgi įpiršo Natali. 

Ji taip pat turėjo pas mus tik pabūti. Kol bus sutvarkytas jos 
žandikaulis, išnarintas galbūt smarkaus antausio, kol ji sveiks ir 
kol pavyks jai surasti kokią nors šeimą. 

Patikėkite, Šarli, kai turi vien pieninius dantis ir neturi jokių 
dokumentų, gyvenimas labai sudėtingas. Mes suradome gydytoją, 
kuris sutiko ją slapčia operuoti, o visa kita buvo beviltiška. Jos 
nenorėjo priimti į mokyklą, ir aš pati ją mokiau. Tai yra dariau 


viską, ką galėjau, nes ji nekalba... 


* Elementaru, brangusis Vatsonai (angl). 

— Visiškai? 

— Ne... Truputį... Kai pasilieka viena su Alisa... Bet jos gyve- 
nimas šuniškas. Ne. Atsiprašau. Su mano šunimis nepalyginsi... 
Ji nėra kvaila ir supranta savo padėtį. Žino, kad ją gali paimti bet 
kurią dieną ir kad aš nieko negalėsiu padaryti. 

Šarlis staiga suvokė, kodėl ji vakar paspruko į mišką. 

- Ji visada gali pasislėpti po suoliuku... 

— Ne. Čia kas kita... Jasinas turi teisę būti pas mus, jis yra glo- 
botinis. Aš viską apverčiau aukštyn kojomis ir reikalauju, kad jis 
per atostogas kelias dienas pabūtų pas saviškius. O ji... Aš neži- 
nau... Esu pasiruošusi ją įsivaikinti, bet tai dar didesnis pragaras. 
Vis tos normos, kurias reikia atitikti. Man reikėtų susirasti kokį 
mielą vyrą, kuris dirbtų valdiškoje tarnyboje, - šyptelėjo ji, - kokį 
nors pradinių klasių mokytoją. 

Palenkė nugarą ir pasirąžė priešais ugnį. 

— Šraiii, — nusižiovavo ji, — jūs jau viską žinote. 

— O kiti trys? 

— Kas? 

- Jūs galėtumėte ir juos įsivaikinti... 

— Taip... Aš apie tai galvojau... Tada, pavyzdžiui, galėčiau atsi- 
kratyti tų savo prižiūrėtojų, bet... 

— Kas? 

— Man atrodo, kad tada darsyk nužudyčiau jų tėvus. 

— Ar vaikai niekada jums apie tai nekalbėjo? 

— Kalbėjo. Žinoma. Beje, mes jau turime tokį pokštą... „Aha, 
aha, aš susitvarkysiu savo kambarį... kai tu mane įsivaikinsi...“, ir 


to užtenka. 


Ilga tyla. 

— Aš nežinojau, kad tokių būna, - tyliai pasakė Šarlis. 
— Ko? 

— Tokių žmonių kaip jūs... 


- Jūs teisus. Tokių nebūna. Pagaliau man neatrodo, kad aš esu... 

— Aš jumis netikiu. 

— Nesvarbu... Mes nelabai kur ir buvome išvykę per visus 
tuos devynerius metus. Vis mėginu truputį sutaupyti, kad galė- 
tume išsiruošti į kokią nors ilgą kelionę, bet man vis nesiseka. 
Ypač kai pernai nusipirkau šį namą. Tai buvo mano užgaida. 
Norėjau, kad mes turėtume savo namus. Norėjau, kad vaikai 
turėtų savo namus. Norėjau, kad vaikai galėtų pasakyti, iš kur 
jie. Todėl kiekvieną dieną primygtinai prašiau Renė, kol jis pa- 
sidavė. Vis dėlto, dejavo jis, tie namai priklauso šeimai jau nuo 
Pirmojo pasaulinio karo... Kodėl viskas turėtų pasikeisti? Be to, 
jis turįs sūnėnų Gerė... 

Nuo tada aš daugiau negerdavau su juo rytą kavos grįžusi iš 
mokyklos, ir po penkių dienų jis nusileido. 

„Kvaileli, tu juk puikiai žinai, kad mes esame tavo sūnė- 
nai...“ — švelniai pašiepiau jį. 

Žinoma, man reikėjo apie tai pranešti teisėjui ir savo bran- 
giam prižiūrėtojui, ir jie visi užsipuolė mane. Kaip? Ar tai protin- 
ga? Ir kodėl tokias griuvenas? O išlaikymas? 

Viešpatie, kad jie žinotų, kas čia dedasi žiemą... Galiausiai aš 
pasakiau: arba leidžiate man parduoti vieną butą, kad galėčiau 
nusipirkti namą, arba grąžinu jums vaikus. Naujoji teisėja turėjo 
daug kitų rūpesčių, o kiti du buvo tokie kvaili, kad viską priėmė 
už gryną pinigą... 

Nuėjau su Renė ir jo seserimi pas notarą ir pakeičiau tą nuo- 
bodų butą į šią puikią karalystę. Kokia buvo šventė tą vakarą... Aš 
pasikviečiau visą kaimą... Netgi Koriną Le Men... 

Tai šį tą reiškia. 

Dabar gyvenu iš nuomos dviejų butų, kuriuos prižiūri labai 
uolūs valdytojai... Visą laiką reikia ką nors taisyti, tinkuoti ir taip 
toliau. He//... Gal ir gerai... Kas užsiimtų laukiniais gyvūnais, jei 
mes išvyktume;? 


Tyla. 

— Gyventi? Išgyventi? Gal... Bet ne egzistuoti. Aš užsiauginau 
raumenis, bet mano vargšės smegenys nukentėjo. Dabar kepu py- 
ragus ir pardavinėju juos mokyklos šventėje. 

— Aš vis tiek jumis netikiu. 

— Ne? 

— Ne. 

— Ir vėl esate teisus... Aišku, iš šono žiūrint, tarytum kokia 
šventoji, ar ne? Bet nederėtų tikėti kilnių žmonių gerumu. Iš ti- 
krųjų jie yra didžiausi egoistai. 

Kai pirma kalbėjau apie Eleną, sakiau, kad buvau jauna ambi- 
cinga moteris. 

Ambicinga ir /abai išdidi! Buvau juokinga, bet nejuokavau, 
kai sakiau, kad svajojau išspręsti maisto problemą. Tėvas mus iš- 
mokė mirusių kalbų, o motina manė, kad ponios Tečer šukuo- 
sena puiki, o paskutinė Karalienės Motinos skrybėlaitė visiškai 
netinka prie jos suknelės. Tad nieko keista, kad turėjau didelių 
vilčių, ar ne? 

Taip, aš buvau ambicinga. Ir štai... Tokio likimo niekada ne- 
būčiau turėjusi, nes nebūčiau sugebėjusi nė iš tolo prilygti savo 
favoritams, o šie vaikai man suteikė tokį likimą. Jis niekuo neiš- 
siskiriantis, — ji kreivai šyptelėjo, - bet pakankamai įdomus, kad 
jus išlaikytų be miego iki trečios valandos ryto... 


Ji atsigręžė ir nusišypsojo jam tiesiai į akis. 
Ir tada Sarlis suprato. 


„Kad pakliuvo į spąstus. 


— Žinau, kad skubate, bet juk nevažiuosite dabar, ar ne? Jei 
norite, galite įsikurti Samiuelio kambaryje... 

Ji stovėjo sunėrusi rankas, ir Šarlis, kuris jau niekur neskubė- 
jo, pridūrė: 

— Ir paskutinis dalykas... 

— Koks? 


418 


— Jūs man nepapasakojote savo žiedo istorijos... 

— Taip! Visiškai pamiršau! 

Jis pasižiūrėjo į ją. 

- Hm... 

Pasilenkė prie jo ir prisidėjo smilių virš dešinio skruosto. 

— Ar matote ten žvaigždutę? Ten, tarp raukšlelių? 

- Žinoma, matau, — užtikrino Šarlis, nors buvo trumparegis. 

— Pirmas ir paskutinis antausis, kurį man sudavė tėtis... 
Man turėjo būti apie šešiolika metų, ir jo žiedas mane sužeidė... 
Vargšas, jis dėl to labai graužėsi... tiek graužėsi, kad daugiau jo 
nenešiojo... 

— Bet ką jūs padarėte? - pasipiktino jis. 

— Aš jau nepamenu... Tikriausiai pasakiau, jog man įgriso 
Plutarchas! 

— Kodėl jis? 

— Plutarchas parašė traktatą apie vaikų auklėjimą, kuris man 
buvo žiauriai įgrisęs, tik įsivaizduokit! Ne, aš juokauju, manau, 
kad už tai, jog išėjau iš namų vakare. Et, nesvarbu. Šiaip ar taip, 
buvo kraujo. Aš, aišku, apsimečiau, kad vos nemirštu, ir nuo to 
laiko nemačiau to žiedo. O jis, beje, man labai patiko. Kai buvau 
maža, svajodavau apie jį. Apie mėlyną jo akmenį. Jau nepamenu, 
bet manau, kad tai kažkokia agato onikso atmaina. O motyvas... 
Štai, dabar jis labai nešvarus, bet ar matote tą jauną vyriškį, kuris 
žvaliai drožia nešdamasis ant peties kiškį? Jis man labai patiko. 
Jo užpakalis atrodė toks gražus. Dažnai klausdavau tėvo, kur jis 
dingo, bet jis neprisimindavo. Gal buvo pardavęs... 

O paskui, po dešimties metų, kai mes išėjome iš teisėjo kam- 
bario, kai burtų kauliukas jau buvo mestas, nuėjome į Šv. Sulpi- 
cijaus aikštę gerti arbatos. Mano senas tėtis apsimetė, kad ieško 
akinių, ir ištraukė žiedą, įvyniotą į nosinaitę. You make us proud, 
pasakė jis ir padovanojo jį man. Here, you 1! need it too when 


* Mes didžiuojamės tavimi (angl. ). 

you re looking for respect...“ Iš pradžių jis buvo man per didelis ir 
sukiojosi apie didįjį pirštą, bet sukapojus tiek malkų jau puikiai 
laikosi ant mano letenos! 

Jis mirė prieš dvejus metus... Dar vienas sielvartas... Bet jau 
natūralesnis... 

Kai tėvas atvažiuodavo vasaromis, pavesdavau jam prižiū- 
rėti verdamas uogienes. Tas darbas jam labai tiko. Jis paimda- 
vo knygą, atsisėsdavo prie Agos, viena ranka vartydavo knygą, 
o kita laikydavo medinį šaukštą... Vieną ilgą popietę, verdant 
abrikosų marmeladą, jis man paskaitė paskutinę paskaitą apie 
antikos pasaulį. 

Jis daug dvejojęs prieš atiduodamas man tą žiedą su intalija, 
nes, pasak jo bičiulio Herberto Bordmano, jo motyvas buvo susijęs 
su labai dažna antikos gemų tema - „gyvulių ir derliaus aukos“. 

Paskui ėjo ilgas išvedžiojimas apie aukojimo sampratą, kuri 
vaizdžiai iliustruota garsais Tibulo „Elegijose“ ir kitų jo meto ei- 
liakalių kūryboje, bet jau nesiklausiau. Žiūrėjau į tėvo atspindį 
žalvariniame puode ir galvojau, jog man pasisekė, kad išaugau 
subtilaus žmogaus prižiūrima. 

Kaip matai, aukos sąvoka gana reliatyvi... 

Take it easy, Dad“, nuraminau jį, puikiai žinai, kad beye is 20 
sacrifice at all““*... Taigi... Pamaišyk, nes marmeladas prisvils... 


Ji dūsaudama atsistojo. 
- Štai. Baigra. Jūs darykite, ką norite, o aš einu gulti. 


Jis paėmė iš jos rankų padėklą ir nuėjo prie kriauklės. 
— Neįtikėtina, - pasakė, - bet kai būni su jumis, viskas yra 


istorijos, ir visos jos gražios. 


* Imk, tau jo irgi prisireiks, kai norėsi pagarbos... (Angl.) 
** Nesijaudink, tėveli (a2gl.). 


*** Čia visai nedidelė auka (angl.). 


420) 


— Bet viskas yra istorijos, Sarli... Visut viskas ir visiems... Tik 


niekada nerandi žmogaus, kuris galėtų jas išklausyti... 


*** 


Paskutinis kambarys koridoriaus gale, nurodė ji. Tai buvo 
mažas palėpės kambarėlis, ir Šarlis, kaip ir Matildos kambaryje, 
ilgai apžiūrinėjo to paauglio būsto sienas. Ypač jo dėmesį traukė 
viena nuotrauka. Ji buvo prismeigta smeigtukais virš jo lovos vie- 
toj Nukryžiuotojo, ir joje besišypsanti sutuoktinių pora paskuti- 
nįsyk tą dieną nurvilkė Šarliui širdį. 

Elena buvo tokia, kaip pasakojo Keitė: švytinti džiaugsmu. 
Pjeras bučiavo jai skruostą, ant sulenktos rankos laikydamas 
mažą miegantį berniuką. 

Šarlis atsisėdo ant lovos krašto, nuleido galvą ir sunėrė rankas. 


Kokia kelionė... 
Dar niekada gyvenime nejuto tokio juostų skirtumo... Bet šį 
kartą dėl nieko nesiskundė, tik jautėsi... truputį sutrikęs. 


Anuk... 

Kas čia vėl per nesąmonė? 

Ir kodėl tu palikai mus, kai visi, kuriuos mylėjai, taip stengėsi 
išsikapstyti? 

Kodėl nearvažiuodavai jos dažniau aplankyti? Tu mums 
vis kartodavai, kad tikroji šeima yra ta, kurią sutinki gyveni- 
mo kelyje... 

Ir ką gi? Čia buvo tavo namai... Ir ši graži moteris... Ji būtų 
tave paguodusi. 

Ir kodėl aš tau daugiau nepaskambinau? Tiek dirbau visus 
šiuos metus, bet vis dėlto nepaliksiu nieko, kas mane pergyven- 
tų... Vienintelį svarbų pamatą, kuris mane atvedė į šį kambarėlį 


ir kuris būtų buvęs vertas viso mano dėmesio, užverčiau egoizmu 


421 


ir varžybomis, kurių daugumą prakišau... Ne, aš neplaku savęs, tu 
nepakęstum to, aš tiesiog... 


Jis krūptelėjo. Jo ranką grybštelėjo katė. 


Ant vienos tualeto sienos pamatė Keitės ranka rašytą 
E. M. Forsterio citatą originalo kalba. Ji skambėjo maždaug taip: 
„I believe in aristocracy, though... Aš vis dėlto tikiu aristokra- 
tija. Jeigu šis žodis yra tikslus ir jeigu demokratas gali jį vartoti. 
Turiu galvoje ne tą aristokratiją, kurios rankose valdžia ir įtaka, 
o jautrią, rūpestingą narsių žmonių aristokratiją. Jos narių yra 
visose tautose, visose klasėse ir tarp įvairaus amžiaus žmonių. Kai 
jie susitinka, tarp jų atsiranda slapta bendrystė. Jie įkūnija tikrąją 
žmonijos tradiciją, vienintelę nuolatinę mūsų keistos padermės per- 
galę pries žiaurumą ir chaosą. 
Tūkstančiai jų lieka tamsoje; ir tik nedaugelis isgarsėja. Kitiems jie 
yra tokie pat kaip sau, jie atsargūs, bet ne bedantiški, jų drąsa - ne pui- 
kavimasis, o sugebėjimas iškęsti viską. Be to, jie turi humoro jausmą...“ 


Ak, atsiduso Šarlis, negana to, kad jautėsi vis mažėjantis, kai ji 
pasakojo apie savo gyvenimą, dabar dar šitai... Vos prieš keletą va- 
landų perskaičius šį tekstą, jam būtų kilę tiktai keli vertimo klau- 
simai, guee7 race, swankiness. O dabar tiesiog girdėjo tuos žodžius. 
Jis valgė tų žmonių pyragą, gėrė viskį, išbuvo su jais visą popietę 
lauke ir matė, kaip jie šypsosi pro ašaras. 

Pilies jau nebėra, bet aristokratai išliko. 


Susikūprinęs, nuleidęs kelnes ant kulkšnių, jautėsi gan sušiktai. 
Kai ieškojo tualetinio popieriaus, aptiko haiku tomelį. 
Arvertė pirmą pasitaikiusį puslapį ir perskaitė: 


Kopk pamažu 


Mažute sraigė — 
Tu ant Fudzio! 

Nusišypsojo, padėkojo Kobajašiui Isai už moralinę paramą ir 


užmigo vaikinuko lovoje. 


**kxk 


Atsikėlė auštant, išleido šunis, prieš eidamas prie savo auto- 
mobilio padarė lankstą, kad pamatytų pirmuosius saulės spin- 
dulius ant rausvų arklidžių sienų. Pridėjo delnus prie lango, 
pamatė miegančius paauglius, nuvažiavo į kepyklą ir nupirko 
visą skardą ragelių — bent jau taip juos vadino užsimiegojusi 
pardavėja. 

Paryžietis būtų pasakęs: tų jūsų riestų bandelių. 

Kai sugrįžo, virtuvė jau gardžiai kvepėjo kava, o Keitė buvo 
sode. 


Paruošė padėklą ir nuėjo pas ją. 


Ji padėjo į šalį sodo žirkles, priėjo basomis kojomis rasota žole, 
buvo apsimiegojusi, kaip ir bandelių pardavėja, ir prisipažino visą 
naktį nesudėjusi bluosto. 

Pernelyg daug prisiminimų... 


Suspaudė delnais puoduką, kad sušiltų. 


Pamažu kilo saulė. Ji neturėjo daugiau ko pasakyti, o Šarlis 
turėjo per daug ką narplioti... 

Vaikai kaip kačiukai atėjo prie jos pasiglaustyti. 

— Ką šiandien darysite? - paklausė jis. 

— Net nežinau... - Jos balsas buvo liūdnokas. - O jūs? 

— Aš turiu daug darbo... 

— Įsivaizduoju... Mes jus išvedėme iš kelio... 

— Nepasakyčiau... 

Kadangi pokalbis galėjo įgyti liūdną toną, jis kiek linksmiau 


pridūrė: 

— Rytoj privalau nuskristi į Niujorką, pagaliau kaip turistas... 
Į vakarą, kuris skirtas vienam mano labai mėgstamam senam ar- 
chitektui... 

— Ar tai tiesa? Jūs skrendate į Niujorką? - pralinksmėjo ji. — 
Kaip gerai! Jei išdrįsčiau, paprašyčiau, kad man... 

— Išdrįskite, Keite, išdrįskite. Kuo galiu jums padėti? 

Ji nusiuntė Nedrą į savo miegamąjį kai ko paimti nuo nakti- 
nio stalelio ir atneštą padavė jam. 

Tai buvo metalinė dėžutė, ant kurios dangtelio buvo nupieš- 
tas barsukas. 

Badger 

Healing balm* 

Relief for bardworking bands 


Pagalba sunkiai dirbančioms rankoms... 


— Čia barsuko taukai? — pralinksmėjo jis. 

— Ne, aš manau, kad bebro. Šiaip ar taip, nieko geresnio nėra. 
Man jų vis atsiųsdavo draugė, bet ji išsikėlė kitur. 

Šarlis iš visų pusių apžiūrėjo dėžutę ir garsiai perskaitė: 

— „Polis Biunjonas vieną dieną pasakė: Duokite man kiek rei- 
kia barsuko taukų, ir aš užkamšysiu visus Didžiojo kanjono ply- 
šius.“ Oho! Koks užmojis. Ir kur aš jų rasiu? Vaistinėje? 

— Ar būsite netoli Sąjungos aikštės? 

— Žinoma, - pamelavo jis. 

— Jūs meluojace... 

— Tikrai ne. 

— Melagis... 

— Keite, aš turėsiu kelias laisvas valandas ir jausiuosi pagerbtas 
galėdamas jas paskirti jums. Pačioje aikštėje? 

— Taip, maža krautuvėlė, ji vadinasi Vitamin Sboppe, kiek ži- 


nau... O jei ne, galbūt parduotuvėje Wbole Foods... 


* Barsukas. Gydomasis balzamas (angl. ). 

— Puiku. Aš ką nors sugalvosiu. 

— Ir... 

— Ir ką? 

- Jei truputį paeisite Brodvėjumi, pamarysite knygyną S/rand. 
Jei turėsite keletą minučių laiko, gal galėtumėte paskubomis per- 
eiti visus skyrius? Apie tai aš svajoju jau labai seniai... 

— Ar norite, kad atvežčiau jums kokią nors knygą? 

— Ne. Tik nuotaiką... Įeikite į vidų, pasukite į kairę ir eikite 
iki galo, kur yra biografijos, viską gerai apžiūrėkite ir giliai įkvėp- 
kite galvodamas apie mane... 

Giliai įkvėpti galvojant apie ją? Hmm... Ar man reikia dėl to 
taip toli trenktis? 


Ieškodamas vonios, surado Jasiną, įknibusį į žodyną. 

— Ar gali pasakyti, kokio aukščio Fudzijamos kalnas? 

— Ė... palauk... „Aukščiausias Japonijos taškas, užgesęs ugni- 
kalnis, 3 776 metrai.“ 

Užgesęs? Kas tuo tiki? 


Maudėsi po dušu ir galvojo, kaip tokia didelė šeima ištveria 
su tokia spartietiška maudykle. Nė žymės kokio nors grožio kre- 
mo... Apėjo kelis kambarius, apkabino mažylius ir paprašė per- 
duoti labų dienų dičkiams, kai jie atsibus. 

Ėme ieškoti Keitės. 

— Ji išėjo nunešti Totetei gėlių, - pasakė Alisa. - Ji manęs pa- 
prašė atsisveikinti su tavim už ją. 

— O... kada ji sugrįš? 

— Aš nežinau. 

— Kaip? 


— Dėl to ir liepė su tavim atsisveikinti... 


Taigi ji irgi norėjo išvengti beprasmių scenų... 

Toks atsisveikinimas jam atrodė labai žiaurus. 


Po tamsia ąžuolų arka dar kartą pagalvojo apie Eleną, o tuo 
tarpu Balu mokė Mauglį dainuoti, liepdamas kartoti paskui jį: 


Tiek mažai reikia, kad būtum laimingas. 
Taip! Labai mažai, kad būtum laimingas... 


Įkvėpė ir pajuto skausmą. Pasuko į dešinę, kur vėl buvo asfaltas. 


-IV- 


„PARYŽIUS 389“ 


Pirmuosius tris šimtus aštuoniasdešimt aštuonis kilometrus 
Šarlis galvojo vien tiktai apie tas malonias valandas. Įjungė auto- 
pilotą ir jį apsupo daugybė prisiminimų. 

Nedra lyg sužeistas paukštelis su savo iškreiptu žandikauliu, 
arklių vardai, Luko šypsena veidrodėlyje, jo didelis kartoninis 
aukso spalvos kardas, bažnyčios varpinė, kreida nubalinti kaš- 
tainių kamienai, meilės laiškas, kurį Aleksis saugojo piniginė- 
je, viskio Por; Ellen skonis, vienos ilgšės merginos kvatojimas, 
kai Leo norėjo ją apipurkšti skysčiu „Šernų masalas, rujojančios 
šernės kvapas“, kaitinamų virš laužo braškių skonio saldainių 
kvapas, upės plekšenimas naktį, žvaigždėta naktis, žvaigždės, 
kurias tarėsi pažįstąs žmogus, nuo kurio ji norėjo turėti vai- 
ką, Liuksemburgo sodo asiliukai, greito maisto kavinė, kur jis 
dažnai nusivesdavo Matildą, žaislų parduotuvė Kasetės gatvėje, 
priešais kurią jis taip pat svajodavo ir kuri vadinosi „Kartą gyve- 
no...“, pastipusios musės arklininkų kambariuose, Matjus, kuris 
negalėjo atskirti nukleino rūgšties nuo laimės, jos kelio apva- 
lumas, kai ji atsisėdo prie jo, pirma žodinė jos ataka, Aleksio 
susijaudinimas, nebeatidaromas trimito dėklas, liūdna Didžiojo 
šuns šypsena, žvairas lamos žvilgsnis, murkiantis katinas, atėjęs 


jo vaduoti nuo nepaguodžiamo sielvarto, vaizdas jiems šį rytą 

geriant kavą, aukšta miesčioniškumo siena, kuria Korina acitvė- 
rė savo jautruolį vyrą, jų kvatojanti dukra, kuri tą sieną tuojau 
nugriaus, jos įprotis pūsti nuo veido plaukų sruogą, netgi tada, 
kai jie surišti, vaikų šauksmai ir konservų dėžučių džeržgėjimas 
mokyklos kieme, rožių krūmas Wedding Day, vešintis priešais 
pavėsinę, Pompėjų griuvėsiai, kregždučių šokis ir pelėdos ūbavi- 
mas, kai jie prisiminė Niną Rotą, Nunu balsas, kai jis paskutinį 
kartą varė juos miegoti, sunkvežimio vairuotojo šlapimo pūslė, 
senas profesorius, kuris ant dukters skruosto paliko efebo at- 
spaudą, jam nepažįstamas vasarošilčių vaisių skonis, marškinė- 
liai su krokodilu, kurių jis niekada daugiau nevilkės, Renė pra- 
našystė, kvailiojimai sveriantis, pelė ant kilimo, dešimt vaikų, 
su kuriais jis vakar vakarieniavo, namų darbai, atliekami prie 
lempos, ir jai neduotas leidimas, tiltas, kuris vieną dieną sugrius 
ir galutinai juos atskirs nuo pasaulio, gegnių grožis, žaliai pil- 
kos kerpių dėmės ant laiptų akmenų, jos kulkšnis šalia, spynų 
formos, lipdinių dailumas, automobilio nuolaužos, dvi naktys 
viešbutyje prie laidojimo biuro, Alisos dirbtuvė, apsvilusių nuo 
žarijų sportinių batelių dvokas, apgamas ant jos sprando, pri- 
kaustęs jo dėmesį, kai ji pasakojo, tarytum Anuk jam būtų mer- 
kusi akį, kai tik ji susiimdavo rankomis galvą ir nusijuokdavo 
arba pravirkdavo, mažojo Jasino atsparumas, visų atsparumas, 
sausmedžio kvapas ir stogų galai, antrojo aukšto koridorius, ant 
kurio sienos jie visi rašė savo svajones, jos svajonė, policininko 
užuojauta, urnos kluone, prezervatyvai tarp cukraus gabaliukų, 
jos sesers veidas, gyvenimas, kurį ji paliko, lovos, kurias sustū- 
mė, kelionių pasas, kuris jau turėjo nebegalioti, jos didelės sva- 
jonės, kurios padarė ją nevaisingą, sienų storis, Samiuelio pagal- 
vės kvapas, Aischilo mirtis, žibintai naktyje, jų šešėliai, langas, 
kurį ji atidarė... 


Važiuodamas paskutinius kilometrus Paryžiuje, kur oras, pa- 


sak tos dienos prognozės, buvo „gana geras“, suprato, kad jis visą 

kelią pirmyn buvo apsėstas mirties, o grįždamas — apstulbintas 
gyvenimo. 

Vienas veidas uždengė kitą, ir viena raidė, jungianti jų vardus, 
visiškai jį išmušė iš pusiausvyros. 

Vartojimo instrukcijos nieko negelbėjo, likimas pastatė jį 


prieš „K“ klausimą. 


Nuvažiavo tiesiai į agentūrą. Vos nepradėjo šaukti, nes ne vi- 
sos šviesos buvo išjungtos. Nusprendė parylėti. Kitą kartą. Įjungė 
savo mobilųjį telefoną, kad pakrautų, susirado kelioninį krepšį ir 
pagaliau persirengė. Maudamasis vieną kelnių klešnę pastebėjo, 
kad ant rašomojo stalo laukia visa krūva laiškų. 

Nė nemirktelėjęs užsisegė diržą, įjungė kompiuterį. Blogos 
naujienos buvo likusios praeityje, visa kita bus tik nemalonumai, 
o nemalonumai jau nieko nereiškia. Naujos normos, aplinkosau- 
gos reikalavimai, įstatymai, veidmainiški dekretai, kuriais norima 
išgelbėti jau išsekusią planetą, šūkiai, procentai, interesai, išva- 
dos, skambučiai, reikalavimai, pareiškimai — putos, putos viskas 
tik putos. Tarp mūsų yra kitos kastos žmonių, kurie vieni kitus 


atpažįsta, kai susitinka, ir jie pasitiki juo. 


Vis dėlto jis nėra vienas iš jų. Neturi tokios drąsos ir labai sau- 
gosi, kad neįsiveltų į menkiausią bėdą. Dabar jau teko tai pripa- 
žinti. Anuk jam įpiršo pastipusį paukštelį ir jis išdrįso pasirodyti 
vištidėje... 

Iš ten grįžo subjaurotas, bet triume parsivežė prieskonių ir 
aukso. 

O kad kartografas nebūtų apipiltas šlove, kad nebūtų priim- 


tas rūmuose, o kad jam tiesiog būtų leista pakeisti auksą į šviną. 

Jį sukrėtė ne jos gyvenimo istorija, o tai, ką ji pasakė apie jo 
gyvenimo šešėlį. 

Gali būti, kad jis ten nebesugrįš, galbūt jis niekada neturės 
progos su ja atsisveikinti, galbūt niekada nesužinos, ar Samiuelis 
gerai išdresavo savo asilą, ir niekada neišgirs Nedros balso, bet dėl 


vieno dalyko buvo tikras - jis niekada jų nepamirš. 


Kad ir kur būtų, kad ir ką darytų, visada bus su jais ir eis per 
gyvenimą iškeltomis rankomis. 

Anuk buvo nesvarbu, kur ji suirs, vienur ar kitur. Jai viskas 
buvo nesvarbu, išskyrus tai, ką ji paliko jam pati atsisakydama. 

Kalbant Keitės žodžiais, jis niekada nė iš tolo neprilygs savo 
herojams, neturės savo vaikų ir sunyks šešėlyje, bet iki tol gyvens. 
Gyvens. 


Tai buvo didysis laimėjimas, paslėptas po paštetais ir dešromis. 


Po šių lyrinių dešrinių apmąstymų perskaitė elektroninio 
pašto laiškus ir kibo į darbą. 

Po keleto minučių atsistojo ir pasuko prie knygų lentynų. 

Paėmė spalvų katalogą. 

Vienas dalykas jam nedavė ramybės nuo pat pirmo laužo... 

Venecijos raudona: raudonmedžio spalvos plaukai. Tas pat at- 
spalvis apibūdina Venecijos moterų grožį. 

Jis taip ir manė... 

Ir jau ieškojo Le Petit Larousse žodyne „šamberjero“ apibū- 
dinimo. 


Tu teisus, seni, tau nepavyks jų atsikratyti... 
Gūžtelėjo pečiais ir ž$ žikryjy pradėjo dirbti. Nemalonumai 


pylėsi iš visų pusių? Nesvarbu. Dabar turėjo po ranka „botagą, 


kuriuo arkliai raginami manieže“. 

Susikaupęs dirbo iki septintos valandos, grąžino automobilį 


ir pėsčiomis grįžo namo. 


Tikėjosi ką nors rasti anapus durų... 

Du arsakikliai, kuriuos jis vieną po kito išklausė, negalėjo at- 
sakyti į jo klausimus. 

Truputį nerangiai patraukė Patriarchų gatve. 


Buvo alkanas ir svajojo išgirsti tolumoje varpą... 


— Nebučiuosiu tavęs, nes ką tik užsidėjau kaukę, - perspėjo 
ji, atkišusi lūpas. - Negali įsivaizduoti, kokia esu nusibaigusi... 
Savaitgalį praleidau su isteriškomis korėjietėmis... Manau, dabar 
išsimaudysiu ir eisiu gulti... 

— Ar nenori vakarienės? 

— Ne. Mes šiandien užgriuvome į Ritzą ir aš persivalgiau. 
O tu? Ar tau viskas pasisekė? 


Ji net nepakėlė galvos. Drybsojo ant sofos ir vartė amerikie- 
tišką Vogue žurnalą. 

— Pažiūrėk, kaip vulgaru... 

Ne. Šarlis neturėjo noro žiūrėti. 


— Kur Matilda? 
— Pas draugę... 


Laikėsi už rankenos ir kurį laiką jautėsi... bejėgis. 

Jie turėjo virtuvę, suprojektuotą vieno Loransos draugo, in- 
terjero architekto, erdvės koncepcijų, erdvinių formų, šviesos 
perkėlimo ir kitų nesąmonių meistro. 

Fasadai iš šviesaus klevo, stulpeliai nerūdijančio plieno, darbo 
vieta iš dolomito, slankiojamosios durelės, kriauklė, sujungta su šil- 
to ir su šalto vandens kolonėlėmis, Miele firmos įranga, garų rinkik- 


lis, kavos aparatas, vieta vynui, troškinimo orkaitė ir visa kita. 

Taip. Ji buvo graži... 


Padori, švari, neliesta. Graži kaip lavoninė. 


Tik bėda, kad nebuvo ko valgyti... Daug kremo indelių šal- 
dytuvo durelėse, bet nieko iš ganyklų, deja... tik grožio kaukės 
„Prerija“... Coca light, 090 riebumo jogurtai, tuščios pakuotės ir 
šaldyta pica. 

Tiesa, rytoj Matilda išskrenda... O tik ji duodavo toną šio- 
kiam tokiam valgio gaminimui. Loransa, tiesa, mėgo gaminti savo 
draugams, bet atrodo, kad jų nebeliko per nenumatomus darbo 
grafikus ir amžinas keliones... 


Teliko išlaidų sąskaitos. 


Kadangi ką tik priėmė gerą sprendimą daugiau nesimėgauti 
jos dvasiniu skurdu, paėmė iš savo kuprinės paskutinį architektū- 
ros žurnalo Le Moniteur numerį ir atėjo jai pasakyti, kad traukia 


į kavinę ties kampu. 


— Ber, - susiraukė kaukė, - kas tau atsitiko? 

Jis, matyt, atrodė toks pat nustebęs kaip ji, todėl pridūrė: 
— Susimušei? 

Ak, stai kas! 

Tai buvo seniai. Kitame gyvenime. 

— Ne, aš... aš atsitrenkiau į duris... 

— Baisu. 

— Ak... būna ir blogesnių dalykų. 

— Ne, aš kalbu apie tavo galvą! 

— Ak, atsiprašau. 

— Ar tu tikras, kad tau nieko blogo? Atrodai keistai. 
— Aš alkanas... Palaikysi man kompaniją? 

— Ne. Katik sakiau, kad esu nusibaigusi... 

Pervertė savo užrašų knygutę, laikydamas virš antrekoto, ir už- 
sisakė dar vieną alaus prie bulvyčių su Bearno padažu. Labai skaniai 
valgė ir atsigavusiomis akimis žvelgė į pasiūlymų lapelius. Visiškai 
nesijautė pavargęs. Ar dėl to, kad pas Aleks; išmiegojo dvylika va- 
landų, ar kad praleido naktį tame keistame kaimo name? 

Užsisakė kavos ir atsistojo ketindamas nusipirkti pakelį ci- 
garečių. 

Apsigręžė nepriėjęs prekystalio. 

Iš solidarumo. 

Liautis rūkyti yra galimybė, būdas nuslopinti natūralų poreikį. 

(Ši mintis buvo ne jo.) 

Atsisėdo, žaidė su cukraus gabaliuku, suleido nagą į baltą pa- 
kuotės popierių, pagalvojo, ką ji veikia šią akimirką... 

Be dvidešimt dešimt... 

Arjie dar sėdi prie stalo? Ar vakarieniauja lauke? Ar oras toks 
pat šiltas kaip vakar? Ar mergaitės rado padorų akvariumą ponui 
Blopui? Ar vyresnieji vaikai paliko pakinktinę tokią pat tvarkin- 
gą, kokią broliai Blazonai norėtų rasti, grįžę iš tremties? Ar pie- 
vos vartai gerai uždaryti? Ar Didysis šuo vėl guli prie jų „auklės“ 
kojų? 

O kaip ji? 

Ar ji sėdi prie židinio? Ar skaito? Ar svajoja? Jei taip, tuomet 
apie ką? Ar galvoja apie... 

Šio klausimo nebaigė. Daugiau negu šešis mėnesius kovojo su 
savo šmėklomis, ką tik sušveitė kalną bulvyčių, kad atgautų pra- 
rastą laiką ir prarastą svorį, ir nenorėjo, kad jo didysis laimėjimas 


dingtų. 


Jis nesijautė pavargęs. Brūkštelėjo porą projektų, kurie jam 
atrodė įdomūs, turėjo atlikti didžiausios svarbos misiją Niujor- 
ke, rasti ten barsuką, nežinojo jos pavardės, bet neabejojo, kad 
jeigu parašys „Panelei Keitei iš Le Vespri“, laiškanešys ją suras 


ir įteiks tepalą. 

Paskambino Klerei, pasakojo apie Aleksį, prajuokino ją. Tu- 
rėjo jai tiek daug papasakoti... Rytoj rytą turiu labai svarbų pri- 
ėmimą, man reikia darsyk permesti savo popierius, atsiprašė ji, 
gal susitinkam per pietus? 

Tuo metu, kai ji jau norėjo padėti ragelį, dar kartą ištarė jos 
vardą. 

— Ką? 

— Kodėl vyrai tokie bailūs? 

— Hm, kodėl klausi nei iš šio, nei iš to? 

— Nežinau. Paskutinėmis dienomis su keliais susidūriau... 

— Kodėl? - atsiduso ji. - Todėl, kad jie neduoda gyvybės, at- 
leisk, tai labai nuvalkiotas atsakymas, bet mane užklupai labai ne- 
tikėtai, ir aš dar neparuošiau savo dokumentų... Bet... Ar tu nori 
man tuo kažką pasakyti? 

— Jums visoms... 

— Tau kažkas trenkė į galvą? 

— Taip. Palauk, aš tau parodysiu... 


Klerė sutrikusi padėjo ragelį ant susikaupusios atgrasių po- 
pierių krūvos. Jis vėl suskambo. Pamatė ekrane margą savo bro- 
lio veidą ir paskutinį kartą goktelėjo prieš grįždama prie valymo 
įrenginių. 

Aleksis, su pliažinėmis šlepetėmis ir prijuoste stovintis prie- 
šais savo dujinį grilį. Klasė!.. Ir jos brolis, kurio balsas šį vakarą 
toks džiugus... 

Taigi jis surado savo Anuk, klysdama šypsojosi ji kiek melan- 
choliška šypsena. 


Melancholiška? Tas žodis buvo per silpnas. Kai Keitė šį rytą 
sugrįžo, ji žinojo, kad jo automobilio jau nebus, ir vis dėlto... ir vis 


dėlto nesiliovė jo ieškojusi žvilgsniu. 

Bastėsi visą dieną. Grįžo į visas tas vietas, kurias jam buvo pa- 
rodžiusi. Kluonus, vištidę, arklides, daržą, ant kalvos, prie upės, į 
pavėsinę, ant suolo, kur pusryčiavo tarp vijoklių, ir... viskas atro- 


dė nykiai. 


Daugelį kartų kartojo vaikams, kad yra pavargusi. 

Kad dar niekada nebuvo tokia pavargusi... 

Ilgai triūsė virtuvėje, kur jie praleido didelę dalį nakties, 
gurkšnodami Port Ellen. 

Pirmą kartą po daugelio metų būsimos vasaros atostogos jai 
kėlė didelį nerimą. Du mėnesius čia, vienai su vaikais? O Dieve... 

— Kas tau yra? — paklausė Jasinas. 

— Aš jaučiuosi sena... 

Ji sėdėjo ant grindų, atsirėmusi į krosnį, o Didysis šuo buvo 
padėjęs galvą jai ant kelių. 

— Ne, tu nesena! Tau dar negreit sueis dvidešimt šešeri... 

— Gerai sakai, - nusišypsojo ji, - dar labai negreit! 


Ji puikiai laikėsi iki paskutinių kregždžių, bet jau gulėjo, kai 
Šarlis koridoriuje susitiko Marildą. 

— Vaje! - krūptelėjo ji. - Iš ko buvo padarytos tos durys? - 
Pasistiebė ant pirštų galų. - Kur man rasti vietą tave pabučiuoti? 

Nusekė paskui ją ir sudribo ant jos lovos, o ji krovėsi daiktus 
ir pasakojo apie savo savaitgalį. 

— Ką man paleisti? 

— Kokį kietą gabalą. 


— Bet tiktai ne džiazo, gerai? - pasibaisėjo ji. 


Ji skaičiavo savo kojines, kai jis paklausė: 

— Kodėl tu daugiau nejodinėji? 

— Kodėl to klausi? 

— Mar kaip tik praleidau kelias puikias dienas tarp vaikų ir 


arklių ir vis galvojau apie tave... 

— Tikrai? - nusišypsojo ji. 
— Visą laiką. Kiekvieną minutę galvojau, kodėl nepasiėmiau 


tavęs... 
— Nežinau... Gal kad tai buvo toli... Gal kad... 
— Kas? 
— Kad tu visą laiką bijojai... 
— Arklių? 


— Ne vien tik. Kad aš nenukrisčiau... Kad aš pralaimėsiu... Kad 
susižeisiu... kad sušalsiu arba sukaisiu. Kad pakeliui bus spūstys... 
Kad mama mūsų lauks... Kad nespėsiu atlikti namų darbų... Man 
atrodė, jog gadinu tau savaitgalius... 

— Aaa... - nutęsė jis. 

— Ne, ne vien tai... 


— Kas dar? 


— Nežinau... Gerai, o dabar užleisk man lovą... 


Uždarė jos kambario duris ir pasijuto tarsi išvarytas iš rojaus. 

Visa kita buto dalis jį baugino. 

Nagi, pasipurtė jis, kas per maivymasis? Tu esi savo namuose! 
Tu čia gyveni jau metų metus! Čia tavo baldai, tavo knygos, tavo 
drabužiai, tu moki už butą... Come 02, Carlzai. 


Sugrįžk. 


Nuėjo į svetainę, apsuko ten ratą, išsivirė kavos, pavalė kem- 
pine, pervertė žurnalus, net nežiūrėdamas į nuotraukas, pakėlė 
akis į savo knygas, jos jam pasirodė pernelyg tvarkingai sudėtos, 
paieškojo kompaktinės plokštelės, tačiau negalėjo prisiminti ko- 
kios, išskalavo puodelį, iššluostė, padėjo į vietą, brūkštelėjo kem- 
pine, patraukė taburetę, susiėmė už šono, nusprendė nusivalyti 
batus, nuėjo į prieškambarį, atsitūpė, vėl pajuto skausmą, atidarė 
batų dėžę ir išblizgino visus batus. 

Numetė ant grindų pagalvėles, uždegė šviesą, padėjo savo 


portfelį ant žemo sofos stalelio, susirado akinius, išsitraukė do- 

kumentus, peržvelgė vaizdus neskaitydamas tekstų, vėl pradėjo 
nuo pradžių, nugriuvo ant nugaros, įsiklausė į triukšmą už lango. 
Atsisėdo, vėl pamėgino dirbti, numetė akinius, pasitrynė akis, už- 
sisagstė marškinius ir sudėjo kryžmai rankas. 


Matė tik jos veidą. 


Norėjo pajusti nuovargį. 

Išsivalė dantis, atsargiai atidarė šeimyninio miegamojo du- 
ris, prietemoje pamatė Loransos nugarą, susidėjo drabužius ant 
jam skirto fotelio, sulaikė kvapą ir pakėlė antklodės kampą savo 
pusėje. 

Prisiminė savo paskutinį apsijuokimą. Pajuto jos kvepalus, jos 
šilumą. Jo širdis buvo visiškai sutrikusi. Norėjo mylėti. 

Prisiglaudė prie jos, ištiesė ranką ir įkišo jai tarp šlaunų. Jį, 
kaip visada, sujaudino jos odos švelnumas, pakėlė jos ranką ir pa- 
laižė pažastį, laukdamas, kad ji atsisuktų ir jam atsivertų. Bučiuo- 
damas nusileido iki jos klubų linkių, pačiupo jos alkūnę, kad ji 
negalėtų judėti, ir... 

— Kuo tu čia atsiduodi? - paklausė ji. 

Jis nesuprato klausimo, užsitraukė ant galvos antklodę ir... 

— Šarli? Kas čia per kvapas? - paklausė ji dar kartą ir nusimetė 
antklodę. 

Atsiduso. Atsitraukė nuo jos. Atsakė, kad nežino. 

— Gal tavo švarkas taip atsiduoda? Tavo švarkas dvokia laužu? 

— Gal... 

— Prašau jį nuimti nuo fotelio. Tai mane trikdo. 


Išlipo iš lovos. Susirinko savo drabužius. 


Numetė juos į vonią. 

Jei dabar ten negrįšiu, negrįšiu niekada. 

Sugrįžo ir atsigulė atsukdamas jai nugarą. 

— O kas dabar? - paklausė jos nagai, palikdami dideles aštuo- 


niukes ant jo peties. 

Nieko. Jis įrodė jai, kad dar gali pastatyti. Dėl viso kito tegu 
ji eina po velnių. 


Didelės aštuoniukės pavirto mažais nuliukais ir išnyko. 


Ji vėl užmigo pirma. 
Lengvai. 


Jai išėjo į naudą apsilankymas Ržze ir isteriškos korėjietės. 


Šarlis ėmė skaičiuoti aveles. 

Taip pat karves, vištas, kates ir šunis. Ir vaikus. 
Ir beauty marks". 

Ir kilometrus... 


Atsikėlė su aušra. Pakišo laiškelį po Matildos durimis. „Vie- 
nuoliktą apačioje, nepamiršk paso.“ Ir padėjo tris kryželius, nes 


tieksyk bučiuojamasi ten, kur ji skrenda. 


Atidarė vartus. 


Įkvėpė. 


* Apgamai (angl.). 


— Mums lieka mažiau negu valanda, gal nori pavalgyti? 

Tai ne ta Marilda, prie kurios jis pripratęs. 

— Ei, — pasakė jis ir nutvėrė jai už sprando, - tu kažkokia su- 
dirgusi? 

— Truputį... - sušnabždėjo ji, dėdama galvą jam ant krūti- 
nės, — net nežinau, kur važiuoju... 

— Tu man rodei nuotraukas. Tie Makmakai atrodo labai 
mieli. 

— Mėnuo vis dėlto ilgas laikas... 

— Ne... Jis prabėgs labai greitai... Be to, Škotija labai graži šalis. 
Tau paciks. Na, einam pavalgyti. 

— Aš nealkana. 


— Ko nors išgersim. Eikš... 


Prasiskynė kelią tarp lagaminų ir vežimėlių ir surado vietą tos 
prišnerkštos skylės gilumoje. Tik Paryžiuje oro uostai tokie ne- 
švarūs, pagalvojo jis. Gal dėl trisdešimt penkių valandų savaitės, 
dėl famous frenchy“ apsileidimo ar dėl to, kad čia pat niūrūs gra- 
žiausio pasaulyje miesto taksistai. Jis nežinojo kodėl, bet jį vis tiek 
tai visąlaik slėgė. 


* Garsiojo prancūziško (angl.). 

Ji kandžiojo šiaudo galiuką, neramiai žvalgėsi į šalis, sekė laiką 
savo telefone ir netgi nebuvo užsidėjusi ausinukų. 

— Nesijaudink, brangute, aš dar niekada gyvenime nesu pavė- 
lavęs į lėktuvą... 

— Tikrai! Tai tu vyksti drauge su manimi? — Ji apsimetė jo 
nesupratusi. 

— Ne, - atsakė jis, purtydamas galvą, - bet kiekvieną vakarą 
rašysiu tau Žinutės... 

— Ar pažadi? 

— Pažadu. 

— Tik ne angliškai, gerai? 

Ji labai stengėsi atrodyti nerūpestinga. 

Šarlis taip pat. 

Tai buvo pirmas kartas, kai ji išvyksta taip toli ir taip ilgam. 

Tos atostogos jam kėlė baisų nerimą. Mėnesis bute, dviese, be 


šio vaiko... Dieve mano... 


Paėmė jai iš rankų kuprinę ir palydėjo iki vartų X. 

Ji žingsniavo labai lėtai, ir jis buvo įsitikinęs, kad ji apžiūrinėja 
vitrinas. Pasisiūlė nupirkti laikraščių. 

Ji nenorėjo. 

— Gal tada kramtomosios gumos? 

— Šarli... — sustojo ji. 

Jis jau buvo išgyvenęs tokią sceną. Dažnai ją lydėdavo į stovy- 
klas ir žinojo, kad ši drąsi mergaitė praranda visą savo drąsą, kai 
ateina išsiskyrimo minutė. 

Šarlis surado jos ranką, pajuto, kad ta ranka priklauso jam, 
mintyse paruošė keletą ryžtingų, bet raminančių sakinių, kuriuos 
įkiš jai į užpakalinę kišenę. 

— Ką? 

— Mama sakė, kad jūs skirsitės... 

Truputį susvyravo. Jį ką tik kliudė aerobusas. Į smilkinį. 

— A... 


Trumpas sulamdytas skiemuo, kuris galėtų reikšti: „Štai kaip? 
Ji tau pasakė?“ Arba: „Štai kaip? Aš to nežinojau...“ 

Neturėjo jėgų vaidinti kietuolio. 

— Aš to nežinojau. 

— Žinau... Ji laukia, kad pats pasakytum. 

Labai didelis lėktuvas. A380, ar ne? 

— Ji sako, kad jau keletą mėnesių esi kaip nesavas, bet kai tik 
geriau jausiesi, išsiskirsite. 

— Jūs... jūs kalbate apie dalykus, kurie netinka tavo amžiui, - 


tesugebėjo ištarti jis. 


Priešais juos pasirodė terminalas. 

— Šarli! 

Ji atsigręžė. 

— Ką, Matilda? 

— Aš gyvensiu su tavimi. 

— Ką? 

- Jei jūs iš tikrųjų išsiskirsite, aš, žinok, liksiu su tavimi. 

Kadangi ji šiuos paskutinius žodžius ištarė kaip kaubojė, iš- 
spjaunanti kramtomąjį tabaką, jis atsakė tuo pačiu tonu: 

— Cha, aš žinau, ko tu nori! Kad ir toliau tau spręsčiau mate- 
matikos ir fizikos uždavinius! 

— Damned“. Kaip tu atspėjai? - prisivertė nusišypsoti ji. 

Negalėjo išlaikyti to paties pokalbio tono. Buvo gavęs į pilvą 
A380 korpusu. 

— Netgi jei sakai tiesą, puikiai žinai, kad tai neįmanoma. Aš 
beveik niekada nebūnu namie. 

— Kaip tik todėl... - toliau juokavo ji. 


Ber jis liovėsi vaidinęs, ir ji pridūrė: 
* Po šimts (angl). 

— Čia jūsų reikalas, man į tai nusispjaut, bet aš liksiu su tavi- 


mi. Žinok!.. 


Keleiviai buvo paraginti registruotis. 

— Mes dar iki to nepriėję, - sušnabždėjo jai į ausį apkabindamas. 
Ji nieko neatsakė. Jis, matyt, pasirodė jai labai naivus. 

Praėjo užtvarą, atsigręžė ir pasiuntė jam bučinį. 


Paskutinį savo vaikystės bučinį. 


Jos skrydis dingo iš švieslentės. 

Šarlis tebestovėjo kur stovėjęs, laukė pagalbos. Jo kišenėje su- 
spurdėjo telefonas: jūs gavote žinutę. 

MYLIU TAVE 

Pirštas paslydo ant klaviatūros ir jis turėjo nusivalyti delną į 
širdį, kad galėtų atsakyti: 

IR AŠ 


»oy0- ee 


vis kliūdamas už kažkokių krepšių, savąjį lagaminą padėjo į sau- 
gojimo kamerą, nubėgo prie taksi stotelės, mėgino prasibrauti be 
eilės, buvo išplūstas, pasirodė motociklininkas su užrašu „Vežu 
visur“, paprašė nuvežti ten, kur jam reikėjo. 

Daugiau niekada gyvenime nesės sverdėdamas į lėktuvą. 


Niekada. 


Už šimto metrų nuo licėjaus, kur ji pradės mokytis nuo rugsė- 
jo pirmos, atidarė nekilnojamojo turto agentūros duris ir prane- 
šė, kad ieško kuo arčiau esančio dviejų kambarių buto, jam buvo 
pradėtos rodyti nuotraukos, jis pridūrė, kad neturi laiko, tegu jie 
išrenka patį geriausią, paliko vizitinę kortelę, pasirašė čekį didelei 
sumai, kad į jį būtų pažiūrėta rimtai. 


Jis užsuksiąs po dviejų dienų. 


Užsidėjo šalmą ir paprašė vairuotojo nuvežti į kitą krantą. 


Patikėjo jam savo portfelį, užtikrinęs, kad ilgai neužtruks. 


Puiki rusva kiliminė Cbhane/ danga. Pasijuto lyg prieš dešimtį 
metų, kai jį su prastais batais apžiūrinėjo padavėjas. 

Paprašė paskambinti. Pridūrė, kad reikalas skubus. 

Jo mobilusis telefonas suskambėjo. 

— Arji pavėlavo į lėktuvą? - sunerimusi paklausė ji. 

— Ne, bet gal tu gali nusileisti žemyn? 

— Man dabar pats pokalbio įkarštis... 

— Tuomet nenusileisk. Aš tik norėjau tau pasakyti, kad man 
jau geriau. 

Išgirdo, kaip po jos kaspinu ėmė suktis dantyti ratukai. 


— E, aš maniau, kad ir tu turėjai išskristi? 

— Išskrisiu. Nesijaudink... Man jau geriau, Loransa, man jau 
geriau. 

— Ką gi, aš džiaugiuosi, - nusijuokė ji nervingai. 

— Taigi tu gali mane palikti. 

— Ką... Ką tu Čia prasimanai? 

— Matilda man atskleidė jūsų paslaptis. 

— Juokinga... Palauk, aš ateinu... 

— Aš skubu. 


— Aš ateinu. 


Pirmą kartą per visą jų pažinties laiką ji pasirodė jam pernelyg 
daug prisidažiusi. 

Neturėjo nieko daugiau pridurti. 

Jis susiradęs butą, turįs skubėti, nes artėja skrydžio laikas. 

— Šarli, liaukis. Tai buvo nerimta. Moterų šnekos. Tu juk ži- 
nai, kaip... 

— Viskas gerai, — nusišypsojo jis, — viskas gerai, tai aš išeinu. 
Tai aš niekšas. 

— Ką gi... Jei taip sakai... 

Ji iki pat galo išlaikė lygį. 


Dar kažką pridūrė, bet jis po šalmu negirdėjo ir tik linktelėjo 
galvą. 

Patapšnojo per to jauno vyriškio šlaunį, kad jį padrąsintų ir 
jis narsiau laviruotų tarp automobilių. 

Negalėjo praleisti to skrydžio. Turėjo išvilioti iš urvo bar- 


suką. 


*kk 


Po kelių valandų Loransa Vernė ateis pas kirpėją, užsimes ap- 


siaustėlį, nusišypsos mažajai Džesikai, įsitaisys priešais veidrodį, 

kol toji ruoš dažus, paims žurnalą, peržvelgs paskalas, pakels gal- 
vą, pasižiūrės tiesiai priešais save ir pravirks. 
Daugiau nieko nežinome. 


Daugiau apie ją šiame pasakojime negirdėsime. 


Paėmė didžiulį aplanką su užrašu P. B. Tran Tower/Exposed 
Structures ir gilinosi į jį, kol stiuardesė paprašė pakelti stalelį. 

Dar kartą permetė akimis savo užrašus, pasitikslino viešbučio 
sau, kad gerai būtų pamiegoti. Kad galįs atsilošti. 

Galvojo apie daugybę kitų dalykų. Apie darbą, kurį ką tik atli- 
ko, kuris jį darė laimingą ir kurį gali dirbti visame pasaulyje. Savo 
biure, viename iš savo dar nepažįstamų kambarių, netgi lėktuvo 
krėsle arba... 

Užmerkė akis, nusišypsojo. 

Viskas bus labai sudėtinga. 

Juo geriau. 

Toks buvo jo darbas — rasti išeitį... 

„Detalus akmeninių kolonų sujungimo vaizdas, rodantis, 
kaip naudojama plieno atramų sistema“, - aiškino užrašas po jo 
paskutiniu brėžiniu. 

Gravitacija, žemės drebėjimai, ciklonai, vėjas, sniegas... Visas 
tas mėšlas, kuris buvo vadinamas papildomomis eksploatacijos 
sąnaudomis ir kuris, kaip jis dabar prisiminė, jį labai linksmino... 

Pasiuntė žinutę į Škotiją ir nusprendė nepersukti laikrodžio. 


Gyventi tuo pačiu laiku kaip ji. 


**k 

Atsikėlė labai anksti, pasiteiravo durininko, ar pristatytas iš 
nuomos punkto smokingas, ir leidosi Madisono aveniu gerdamas 
kavą iš popierinio puodelio. Kaip visada, šiame mieste ėjo užver- 
tęs galvą. Vaikui, mėgusiam žaisti trinkelėmis, Niujorkas buvo 


miestas, kuriame tirpo kaklas. 


Pirmą kartą per ilgus metus užėjo į parduotuvę ir nusipirko 
drabužių. Švarką ir ketverius naujus marškinius. 

Ketverius! 

Kartkartėmis vis atsigręždavo atgal. Kažko laukė, kažko bijo- 
jo. Rankos ant peties, akies trikampyje, balso iš dangoraižio, kuris 
jam sakytų: „Ei, tu!.. Tu neturi teisės būti toks laimingas. Ką vėl 
pavogei, ką čia slepi, prispaudęs prie krūtinės?“ 

Ne... aš tik... Man skilęs šonkaulis. 

Pakelk rankas, kad galėčiau pažiūrėti. 


Ir Šarlis, paklusęs įsakymui, buvo nuneštas passers-by“ bangos. 


Purtė galvą, vadino save idiotu ir žvilgčiojo į laikrodį, kad pri- 
simintų, kur šiuo metu esąs. 


Tuoj bus keturios. Priešpaskutinė mokslo metų diena... Vai- 
kai turėjo susikrauti į sudriskusias kuprines savo turtą... Ji papa- 
sakojo jam, kad kiekvieną vakarą, lydima šunų, eina į alėjos galą 
jų laukti, nes ten juos išleidžia autobusas, ir kad jie visą savo man- 
tą užkrauna ant asilo, „jeigu man pavyksta jį sugauti . 

Pridūrė, kad šimto ąžuolų beveik neužtenka, kad jie spėtų vis- 
ką išpasakoti jai apie savo dieną... Jis pajuto kažkieno ant peties 
uždėtą ranką. Atsigręžė. 

Kita ranka vyriškis tamsiu kostiumu jam rodė trispalvį švieso- 


forą: DON'T WALK. Padėkojo ir jam buvo mandagiai atsakyta. 


* Praeiviai (angl. ). 

Surado vitaminų parduotuvėlę ir nupirko visas šešias dėžu- 
tes, kurios ten buvo. Atsisakė popierinio krepšio ir susikišo jas į 
kišenes. 

Jam patiko ši mintis. 


Justi jos svorį. 


Pastūmė knygyno S:7224 duris. „Aštuoniolika mylių knygų“ 
skelbė reklama. Visų aštuoniolikos nenuėjo, bet praleido ten ke- 
letą valandų. Aišku, nusiaubė architektūros skyrių, pasidovanojo 
Oskaro Vaildo laiškų rinkinį, nedidelį Tomo Hardžio romaną 
„Du iš to paties miesto“ tik dėl jo anotacijos: „Gerbiami Port 
Bredžio miesto Vesekso srityje piliečiai Barnetas ir Daunas yra 
seni draugai. Vis dėlto jų likimai skirtingi. Barnetui sekasi dar- 
bas, bet nesiseka meilės reikalai, nes vedė nemylėdamas. Daunas, 
advokatas, nesuduria galo su galu, tačiau gyvena savo kukliame 
namelyje, apsuptas mylinčios žmonos ir jį dievinančių vaikų dė- 
mesio. Viena atsitiktinė naktis priverčia juos iš naujo pergalvo- 
ti savo likimus...“, :bei7 different lots in life... ir genialiąją Lizos 
Kirvin knygą „Daugiau nei žodžiai“ - su malonumu ją pavartė, 
sėdėdamas ant laiptelių saulėje ir valgyydamas sumuštinį. 


Tai buvo iliustruotas rinkinys laiškų, paimtų iš Smithsonian S 
Archive Of American Art. 

Dailininkų, ne tik visiškai nežinomų jaunų menininkų, bet ir 
tokių garsenybių kaip Menas Rėjus, genialusis Džo Pontis, Kol- 
deris, Vorholas ir Frida Kalo, laiškai, rašyti draugams, žmonoms, 
mylimiesiems, globėjams, klientams arba patikėtiniams. 

Subtilūs, jaudinantys arba grynai informatyvūs laiškai, visi 
pagražinti piešinukais, eskizais, karikatūromis arba vinjetėmis, 
rodančiomis vietą, peizažą, sielos būseną ar netgi jausmą, kai ne- 
pakanka vien raidžių. 

More than words... Daugiau nei žodžiai... Ta knyga, kurią 


mūsų nekalbusis Sarlis atsitiktinai aptiko ant vežimėlio tuo metu, 

kai jau suko link kasos, jį sutaikė su dalimi jo paties. Ta dalimi, 
kurią paliko stalčiuje su užrašų knygelėmis ir mažute akvarelinių 
dažų dėžute. 

Ta, kuri piešė savo malonumui, kuri ne visada piešiniu bandė 


rasti sprendimą ir kuriai nerūpėjo plieno atramos ir lynai. 


Pajuto simpatiją kažkokiam Alfredui Friu, kuris vėliau tapo 
vienu didžiausių New Yorker karikatūristų ir parašė šimtus ne- 
paprastai puikių iliustruotų laiškų savo sužadėtinei. Pasakodavo 
apie savo keliones po Europą prieš par Pirmąjį pasaulinį karą, 
smulkiai pavaizduodamas kiekvieną jos etapą, vietos papročius, 
įpročius, jį supančius žmones. Pasikišdavo tikrą sausą edelveisą 
po pažastimi ir siųsdavo jai iš Šveicarijos jo piešinį, tuo paro- 
dydamas, kaip jį džiugina jos laiškai, kuriuos jis sukarpydavo 
į pašto ženklo dydžio skliauteles ir paskui panaudodavo: pie- 
šiniuose, vaizduodamas save skaitantį duše, priešais molbertą, 
prie stalo, gatvėje, po važiuojančiu per jį sunkvežimiu, lovoje 
degant namui ar tigrui leidžiant nagus į jo kūną. Siųsdavo jai ir 
savo a7£ gallery - tūkstančius trijų matmenų iškarpų, kad su ja 
pasidalintų vaizdais, kurie jį ypač sujaudino Paryžiuje, ir visa tai 
buvo aprašinėta pilnais humoro, švelniais ir labai elegantiškais 
tekstais... 

Jis norėjo būti toks vyras. Linksmas, patiklus, mylintis. Ir ta- 


lentingas. 


Ir dar tas Džozefas Lindonas Smitas, turintis tobulą ranką. Jis 
detaliai pasakojo nerimaujantiems tėvams apie savo, kaip daili- 
ninko, nusivylimą senojo žemyno žmonių prigimtimi. Piešdamas 
save po pinigų lietumi vienoje Venecijos garvėje arba pusgyvį per- 
sivalgiusį melionų. 


Dear Mother and Father, Bebold Jojo eating fruitsF 


* Brangūs mama ir tėti, pažiūrėkit, kaip aš valgau vaisius! (Angl. 
g p p g 14 

Sent Egziuperi kaip mažasis princas, klausiantis Hedos Štern, 
ar ji sutiktų su juo pavakarieniauti... Gana, paskui galėsi ją per- 
skaityti... Prieš padėdamas paskutinįsyk ją pervertė ir pamatė 
sutrikusio, susirūpinusio ir susiėmusio rankomis už galvos vyro 
autoportretą priešais mylimosios nuotrauką. Ob! I wish I were 
witb you.“ 

Taip. 


Ir aš. 


Apsuko Flatiron Building, tą milžinišką lygintuvo formos 
1902 metų pastatą, vieną didžiausių tuo metu, o svarbiausia — 
vieną pirmųjų iš plieno konstrukcijų. Jau per pirmą vizitą jis pa- 
darė jam didžiulį įspūdį... Pakėlė aukštyn akis. 

1902 metai... 

1902 metai, po velnių! 

Tikri genijai... 

O kadangi pasiklydo, netyčia atsidūrė priešais kepimo rei- 
kmenų parduotuvės vitriną. N. Y. Cake Supplies. Pagalvojo apie 
ją, pagalvojo apie juos visus ir išleido krūvą pinigų formelėms... 

Niekada jų tiek daug nebuvo matęs. Visų įmanomų ar įsivaiz- 
duojamų formų... 

Paėmė šuniukų, kačiukų, vištą, ančiuką, arklį, viščiuką, ožką, 
lamą (taip, čia buvo ir lamos pavidalo formelių), žvaigždę, mė- 
nulį, debesį, kregždutę, pelytę, traktorių, barą, žuvelę, varlę, gėlę, 
medį, braškę, šuns būdą, balandį, gitarą, laumžirgį, krepšį, butelį 
ir ... širdį. 

Pardavėja paklausė, ar jis turi daug vaikučių. 


Yes, atsakė jis. 


Grįžo į savo viešbutį pavargęs ir apsikrovęs paketais, kaip koks 
kvailys turistas, nors toks jis iš tiesų buvo ir tuo džiaugėsi. 


* O! Aš norėčiau būti su tavimi (a2zgl.). 

Išsimaudė po dušu, paskui pavirto pingvinu ir praleido nuos- 
tabų vakarą. Hovardas jį apkabino tardamas My son“ ir pristatė 
daugybei įdomių žmonių. Ilgai diskutavo su vienu brazilu apie 
Ovą Arupą, taip pat sutiko inžinierių, kuris dirbo statant kriau- 
kliškus Sidnėjaus operos rūmus. Kuo daugiau gėrė, tuo laisviau 
kalbėjo angliškai ir net atsidūrė vienoje terasoje priešais Centrinį 
parką ir traukė per dantį žavią merginą 2 be moonlight““. 

Galiausiai jos paklausė, ar ji kartais ne architektė. 

— Nat miii... - nutęsė ji. 

Ji buvo... 

Jis nesuprato. Pridūrė, kad puiku, ir klausėsi, kaip ji paisto 
visokius niekus apie Paryžių, kuris yra toks romantiškas, sūris s0 
good“**, o prancūzai s0 great lovers***". 

Apžiūrinėjo jos tobulus dantis, jos manikiūruotas rankas, 
klausėsi jos anglų kalbos, pasiūlė jai nueiti išgerti šampano ir pa- 


keliui pasimetė. 


Nusipirko pakistaniečių krautuvėlėje lipnios juostos, ritinį 
popieriaus, sustabdė taksi, nusiėmė prisegamą apykaklę ir ilgai 
vakarojo. 

Atskirai supakavo kiekvieną šuniuką, kačiuką, vištą, ančiuką, 
arklį, viščiuką, ožką, lamą, žvaigždę, mėnulį, debesį, kregždutę, 
pelytę, traktorių, batą, žuvelę, varlę, gėlę, medį, braškę, šuns būdą, 
balandį, gitarą, laumžirgį, krepšį, butelį ir širdį. 

Viskas bus supakuota ir kaip pakliuvo sudėta į siuntinį, tad ji 
nieko nepastebės. 

Užmigo galvodamas apie ją. 


Ir apie jos kūną. 


* Sūnau! (Angl.) 
** Mėnesienoje (angl). 
*** Toks geras (angl). 
**** Tokie puikūs meilužiai (angl). 

Bet ypač apie ją. 


Apie ją su visu kūnu. 


Lova buvo milžiniška, dvigulė, Kimg Size storuliams. Kaip ta 
moteris, su kuria ką tik susipažino, galėjo išsyk užimti tiek daug 
vietos? 


Dar vienas klausimas Jasinui... 


Pusryčius paprašė atnešti į vidinį kiemelį ir popieriuje su vieš- 
bučio ženklu ėmė piešti barsuko nuotykius Niujorke. 

Taigi savo. 

Kišenes, pilnas bebro taukų, klajones po Sžrand knygyną, pas- 
kaitas valkatoms ir maištingiems paaugliams (labai stengėsi, kad 
ant vieno marškinėlių būtų aiškiai matomas užrašas: Keep sbop- 
ping everything is under control ), lygų kailiuką su Tuxedo švarku, 
vėjo plaikstomą uodegą terasoje su barsuke, kurios jis negali pa- 
kęsti, save naktį karpantį lipnią juostą, limpančią prie pirštų ir... 
ne... apie lovas nieko nepasakojo... 

Internete surado Le Marzerė pašto kodą, nuėjo į paštą ir ant 
siuntinio užrašė Kate and Co. 

Vėl perskrido vandenyną ir sužinojo Dauno ir Barneto likimus. 

Siaubinga. 

Paskui skaitė Vaildo laiškus, kuriuos jis rašė kalėjime. 


Refresbing.* 


Nusileidęs susierzino, kad prarado penkias gyvenimo valan- 
das. Užpildė dokumentus, kuriuose buvo vadinamas mokiu nuo- 
mininku, nuvažiavo pas Loransą, pasiėmė savo drabužius, keletą 
plokštelių, keletą knygų ir susikrovė viską į didžiausią lagaminą, o 
raktų ryšulį padėjo matomoje vietoje ant virtuvės stalo. 


Ne. Ten jų nepamatys. 


* Atgaiva (angl.). 

Ant vonios lentynėlės. 

Visiškai kvailas gestas. Jam dar reikės daug ką iš čia pasiimti, 
bet nieko... Bloga dendžio įtaka, tarkime, kai tas, visų apleistas, 
kankindamasis ir žiūrėdamas į tapetus, kuriais bjaurėjosi, dar su- 
geba pagyrūniškai saumurmėti: „Arba jie, arba aš.“ 


Jis išvyksta. 


Jis niekada tiek daug nedirbo kaip tą liepos mėnesį. 

Du jų projektai pateko į antrą turą. Vienas buvo ne itin įdo- 
mus administracinis pastatas, kuris jiems padės prasimaitinti, 
kitas labiau jaudinantis, bet sudėtingas, jį ypač vertino Filipas. 
Vieno naujo priemiesčio pertvarkymo planas ir realizacija. Mil- 
žiniškas projektas, ir Šarlį reikėjo ilgai įtikinėti. 

Sklypas buvo nuožulnus. 

— Na ir kas? — sakė partneris. 

— Na ir kas? Aš imu pirmą po ranka pakliuvusią instrukciją, 
tarkime, praėjusių metų sausio penkioliktos dienos: 

„Jeigu lyginant negalima išvengti nuolydžio, jis turi nesiekti 
596. Jeigu nuolydis yra didesnis negu 496, tiek viršuje, tiek apa- 
čioje... kas dešimt metrų reikia aikštelės. Jeigu nuolydis didesnis 
negu 0,4 metro, per visą jo ilgį turi būti įrengti turėklai. Jeigu 
techniškai to neįmanoma padaryti dėl topografijos ar jau esamų 
konstrukcijų ypatumų, yra leistinas 590 nuolydis. Jis gali būti iki 
890 dviejų metrų ruože ir iki...“ 

— Stop. 

Purtydamas galvą atsisėdo prie savo darbo stalo. Tais absur- 
diškais išvedžiojimais administracija jiems, matyt, norėjo duoti 
suprasti, kad užstatomo žemės sklypo vidutinis nuolydis negali 
viršyti keturių procentų. 


Šit kaip? 

Pagalvojo apie pavojus, kuriuos kėlė Mutetar gatvė, Lepiko 
gatvė, Furvjero kalva Lione, ir stradin?*, šturmuojančius Romos 
kalvas... 

Alfamos, Kiado kvartalai Lisabonoje. Ir San Eran... 

Tiek to. Prie darbo. Mes išlyginsime, sulyginsime, suvieno- 
dinsime, jeigu jie to nori, paversime šalį gigantišku priemiesčiu. 

Ir prašom laikytis darniosios plėtros principo, gerai? 


Zinoma. Žinoma. 


Guodėsi tuo, kad pabaigai pasiliko pėsčiųjų tiltus. Šarlis la- 
bai mėgo juos projektuoti. Jam atrodė, kad tokie statiniai išlaiko 
žmogaus rankos pėdsakus. 

Ore pramonė dar priversta nusilenkti kūrėjui... 

Jeigu būtų galėjęs pasirinkti, būtų gimęs devynioliktame amžiu- 
je, tuo metu, kai didieji inžinieriai buvo ir didieji architektai. Pačių 
didžiausių laimėjimų, jo nuomone, būdavo pasiekiama tuomet, kai 
medžiagos būdavo naudojamos pirmą kartą. Betoną pirmas panau- 
dojo Majaras, plieną Briunelis ir Eifelis, o ketų Telfordas... 

Taip, tie žmonės tikrai patyrė malonumą. Inžinieriai tuomet 
buvo statytojai ir taisydavo savo klaidas, kai jos išryškėdavo. To- 
dėl jų klaidos buvo tobulos. 

Heinricho Gerberio, Amano arba Fresinė darbai, Leonardo 
kūrinys - Kochertalio viadukas, Briunelio kabantysis Kliftono 
tiltas. Ir Vereca... Gerai, tu jau nuklydai, nuklydai. Tau reikia 
sukurti priemiesčio pertvarkymo planą, tad susikaupk ir paimk 
miestų statybos kodeksą. 


„„„įki 1296 pusės metro ruože.“ 
Bet abejonės gali ir praversti. Jei nori laimėti, turi pabūti ir 
pralaimėtojo kailyje. Reikia bet kokia kaina siekti sandorio, elg- 


tis atsargiai ir konservatyviai. Jokiu būdu nešokiruoti. Filipo ir 


* Kelininkai (/£.). 

jo požiūriai šiuo klausimu sutapo, ir jis lyg pamišėlis dirbo prie 
projekto. Bet ir atsipalaidavęs. 

Lanksčiai, pagarbiai. 

Gyvenimas tekėjo kažkur kitur... 


Kiekvieną vakarą vakarieniavo su jaunuoju Marku. Jie atsi- 
durdavo neįsivaizduojamuose akligatviuose, nuošaliose užeigose, 
dirbančiose po vidurnakčio, valgydavo cyliai ir ragaudavo viso 
pasaulio alų. 

Galiausiai, girti iš nuovargio, pareikšdavo, kad parašys vadovą 
„Ištroškusios gerklės nuolydis“ arba „Gerklės dugno pertvarkos 
zonos“, kad žmonės pagaliau, pagaliau pripažintų jų genialumą! 

Netrukus Šarlis jį įsodindavo į taksi ir griūdavo ant čiužinio, 
padėto ant grindų tuščiame kambaryje. 

Čiužinys, antklodė, muilas ir skutimosi reikmenys buvo vis- 
kas, ką tuo metu turėjo. Girdėjo Keitės balsą: „Šis robinzoniškas 
gyvenimas mus visus išgelbėjo...“, miegojo nuogas, kėlėsi su aušra, 
ir jam atrodė, kad šturmuoja savo gyvenimo tiltą. 

Daugelį kartų kalbėjo su Matilda telefonu, pasakė jai, kad 
paliko Lomono gatvę ir apsigyveno kitoje pusėje, Šv. Genovaitės 
kalvos papėdėje. 

Ne, jis dar nepasirinko kambario. 


Laukia, kol sugrįš ji. 


Dar niekada taip ilgai su ja nebuvo kalbėjęsis ir suprato, kaip 
ji subrendo paskutiniais mėnesiais. Ji pasakojo jam apie savo tėvą, 
apie Loransą, apie savo netikrą seserį, ir jo paklausė, ar jis matė 
Led Zeppelin koncertą, kodėl Klerė neturi vaikų ir ar visa ta durų 


istorija nepramanyta. 
Šarlis pirmą kartą pasakojo apie Anuk žmogui, kuris jos ne- 


pažinojo. Naktį, atsisveikinęs bučiniu, pamanė, kad tai natūralu. 
Kad kalba apie ją su siela, kuri yra tokio amžiaus kaip jis tada. 

— Ar tu ją mylėjai visa širdimi? — galiausiai paklausė ji. 

Ir kadangi jis iš karto neatsakė, nes ieškojo kito, tikslesnio, ne 
tokio kompromituojančio žodžio, išgirdo jos išblaivinantį niur- 
nėjimą — tai jam buvo kaip antausis, kurio laukė daugiau kaip 
dvidešimt metų, kad galėtų atsipeikėti. 

— Žinoma, kokia aš kvailė... Kaip kitaip galima mylėti? 


**k* 


Seprynioliktą dieną paskutinį kartą paspaudė milžinišką rusų 
vairuotojo leteną. Ką tik praleido dvi dienas raudamasis paskuti- 
nius savo plaukus toje šmėkliškoje statyboje. Pavlovičius jau buvo 
dingęs, dauguma vyrų perbėgę pas Buigiujė, o likusieji grasino 
viską sužlugdyti, jei jiems nebus sumokėta siu minutu, iš dviejų 
šimtų penkiasdešimties kilometrų kabelio liko tik dvylika, ir dar 
tas leidimas, kurio... 

— Koks leidimas? - niršo jis, nė nesistengdamas pereiti į anglų 
kalbą. - Koks dar šantažas? Kiek jūs žš viso norite, po velnių? Ir 
kur dingo tas prakeiktas Pavlovičius? Ar jis taip pat pabėgo pas 
Buigiujė? 


Tas projektas buvo neaiškus jau nuo pat pradžių. Beje, tai 
buvo net ne jų projektas, o Filipo draugo, vieno italo, kuris atėjo 
ir ėmė jų maldauti išgelbėti /omo7e ir /a reputazione, le finanze ir 
lo studio, ir la famiglia e la Santa Vergine“. Dar trūko, kad būtų 
persižegnojęs ir išbučiavęs jiems rankas. Filipas sutiko, o Šarlis 
nieko nepasakė. 

Spėjo, kad už to slypi trijų gaujų biliardo partija, apie ku- 
rią žino tiktai nepaperkamas genialusis bendrininkas. Išgelbėti 
statybą reiškė tą patį kaip susidėti su tuo, kuris buvo dešinioji 
kažkokio kito asmens ranka, o tas asmuo turėjo decentralizuoti 


* Garbę ir reputaciją, pinigus ir projektą, šeimą ir Švenčiausiąją Mergelę (/1.). 

dešimt tūkstančių kvadratinių metrų ir... Trumpai tariant, Šarlis 
perskaitė tuos planus, patikėjo, kad viskas bus paprasta, vėl išsi- 
traukė pageltusį Tolstojų ir kaip mažasis imperatorius išjojo su 
šešiais šimtais tūkstančių žmonių į mūšį, kad jiems parodytų, ko- 


kie didūs jie yra taktikai... 


Ir grįžo sutriuškintas. 

Ne, žinoma, ne. Jam buvo nusispjaut į viską. Tiktai Vikto- 
ro ranką gana ilgai laikė savo delne, jautė jo pirštikaulius, ir jų 
šypsenos buvo įtemptos. Kitame gyvenime jie tikrai būtų tapę 
gerais draugais. 

Padavė jam pluoštą rublių. Anas priešinosi. 

— Už rusų kalbos pamokas... 

— Ner, net. - Jis nesiliovė traiškyti jo delno. 

— Tavo vaikams... 

Tuomet gerai. Jis paleido ranką. 

Šarlis atsigręžė paskutinį kartą, bet matė ne nykias lygu- 
mas, išalkusius kareivius sušalusiomis kojomis, apvyniotomis 
skudurais ar avikailiais, bet paskutinę tatuiruotę. Spygliuotą 
vielą per visą ranką, kuri pakilo į viršų, kad jam palinkėtų daug 


ŠČiast1A"... 


Grįžti buvo sudėtinga. Gyventi kaip senam studentui, kli- 
bikščiuojant paskui gyvenimą, buvo ne taip sunku, bet nutūpti 
pralaimėjus, kai visiškai neturi namų, buvo kas kita... 

Neturėjo jėgų užsisakyti taksi ir graužėsi dėl savo pralaimėji- 
mo metro traukinyje. 

Negraži kelionė. Liūdna ir bjauri. Bokštai kairėje, romų ta- 
borai dešinėje... Kodėl, beje, romų? Nebūkime tokie subtilūs, 
galima sakyti ir lūšnynai. Už tai galime padėkoti globalizacijai, 


kuri mums leidžia visur mėgautis tomis pačiomis grožybėmis... 


* Laimė (rus.). 

Jis matė, kaip pro šalį slenka purvas ir griuvenos, ir prisiminė, kad 
čia užgeso Anuk. 
Nunu tualete ir ji savo kelio gale... 


Apimtas tokios „viskas yra šlamštas“ nuotaikos jis pasiekė 


savo stovyklą, kuri buvo kitoje Siaurės stoties pusėje. 


Nuėjo tiesiai į savo partnerio kontorą ir atidarė šovininę. 

— Terror belli, decus pacis... 

— Ką sakai? - atsiduso Filipas ir suraukė antakius. 

— Siaubas karo metu, papuošalas taikos metu, aš tau ją grą- 
žinu. 

— Apie ką tu čia kalbi? 

— Apie maršalo lazdą. Aš daugiau tenai negrįšiu. 

Toliau jų pokalbis buvo grynai techninio pobūdžio, labiau 
susijęs su finansine reikalo puse, ir kai Šarlis su kartėliu uždarė 
duris, nusprendė sprukti nesidairydamas. 

Už jo nugaros buvo du tūkstančiai penki šimtai trankymosi 
kilometrų, jo biologinis laikrodis rodė dviem valandomis dau- 
giau, jis vėl buvo pavargęs ir turėjo užeiti į valyklą, jei rytoj norėjo 
apsivilkti švariais drabužiais. 

Kai peržengė slenkstį, Barbara, nenutraukdama telefoninio 
pokalbio, jam davė ženklą. 

Parodė į lentynėlę, kur gulėjo jam skirtas siuntinys. 

Jis atsidarys jį rytoj... Užtrenkė duris ir sustingo, kvailai nusi- 
šypsojo, grįžo atgal ir atpažino pašto antspaudą. 

Jis kai ką reiškė. 


Iš karto neatidarė siuntinio ir kaip prieš keletą savaičių ėjo 
per Paryžių, po pažastimi nešdamasis jo laukiančią staigmeną. 

Tik mažiau nerimavo. 

Nusileido Sevastopolio bulvaru, lengvu žingsniu, su įskeltu 


šonkauliu, džiaugdamasis kaip dabita, kuriam ką tik pavyko su- 

sitarti dėl pirmo pasimatymo. Šypsojosi automobilių aikštelių bi- 
lietų automatams ir vis iš naujo skaitė adresą, degant raudonam 
šviesoforo signalui. 

(Bulvaras taip pavadintas — ar verta priminti? — prancūzų ir 
anglų pergalės Kryme garbei. Aha!) 

Vėl žiūrėjo į siuntinį eidamas per gatvę. Tikėjosi, kad rašyse- 
na bus tokia. Smulki ir apvalaina... Kaip jos suknutės raštai... Jis 
taip ir manė, kad raidės netilps popieriaus langeliuose... Ir kad ji 
parinks gražius pašto ženklus... 

Jos pavardė buvo Čerington. 

Keitė Čeringron... 


Koks jis buvo kvailas... 
Ir koks išdidus. 


Kaip dar gali taip jaustis tokiame amžiuje? 


Pasinaudojęs ta injekcija, ryžosi užpildyti savo lentynas. Prie 
prekybos centro kasos paliko milžinišką vežimėlį ir pažadėjo po 
dviejų valandų, kai prekės bus atvežtos, būti namuose. 

Išėjo iš parduotuvės su šluota ir kibiru, prikrautu švarinimosi 
reikmenų, išvalė savo butą pirmą kartą po to, kai įsikėlė, įjungė 
šaldytuvą, ištraukė iš plastiko geriamojo vandens butelius, tvar- 
kingai sudėliojo Matildos sausų pusryčių pakuotes, jos mėgstamas 
uogienes, liesą pieną, jos švelnų šampūną, išlankstė rankšluosčius, 
įsuko lemputes ir paruošė pirmą jautienos kepsnį. 

Atstūmė lėkštę, išmetė likučius į šiukšlinę ir atsinešė savo 


dovaną. 


Atidarė baltos metalinės dėžės dangtį ir pamatė šuniukus, ka- 
čiukus, vištas, ančiukus, arklius, viščiukus, ožkas, lamas, žvaigždes, 
mėnulius, debesis, kregždutes, pelytes, traktorius, batus, žuveles, 
varles, gėles, medžius, braškes, šuns būdas, balandžius, gitaras, 


laumžirgius, krepšius, butelius ir... 

Gerai. Viską išdėliojo ant stalo. Kaip buvo įpratęs daryti, me- 
todiškai ir pagal kategorijas. 

Visų šių formų buvo po keletą, o širdis tiktai viena. 

Ar tai ženklas? Tai ženklas... Tai ženklas! 

Apibūdinimas „avigalvis“ šiuo atveju, atrodo, gerai tiko. 


Dear Charles, 

Aš paruošiau tešlą, o Hetė ir Nedra kepė sausainius, Alisa jiems 
pridėjo akutes ir ūsus, Jasinas surado jūsų adresą (ar tikrai jūsų?), 
o Senas išsiuntė... 

Thanks. 

I miss you. 

We all miss you. 

K. 


Nesukrimto nė vieno, vėl visus išrikiavo, šį kartą stačius ant židi- 
nio tame kambaryje, kur jis gyveno, ir užmigo galvodamas apie ją. 
Apie tai, kokią formą jis įgytų, jeigu ji kartais ateitų. 


Rytojaus rytą tuštumoje nupiešė savo židinį ir apačioje para- 
šė: Aš jūsų taip pat pasiilgstu. 

Ir prisiminęs, ką ji pasakė apie prancūziško žodžio cuisiniėre 
dviprasmybę, pamanė, kad jos kalba jam paranki. 

Tas you galėjo reikšti „jūsų“ arba „tavęs“. 

Tegu ji pasirenka. 

Jam reikėjo apie ją galvoti, bet nežinojo kaip. 

Išsiskyrimas su Loransa, kad ir koks priimtinas, paliko burno- 
je nemalonų beviltiškumo skonį. 

Jis vėl pasislėpė už stalo, savo perspektyvų ir savo kompiuteri- 
nio projektavimo programos. Programos, kur viskas buvo tobu- 
la, nes virtualu. Jis viską projektavo kažkur kitur, kad nereikėtų 
pačiam užbaigti, o pats rėmėsi savo aukštesne padėtimi ir buvo 


tikras, kad nepaslys. 


465 


Skaičiavo. Dar ir dar kartą. 

Be paliovos galvojo apie Keitę, bet kažkaip neapibrėžtai. 

Tai buvo... jis nebūtų sugebėjęs paaiškinti... tarytum šviesa. 
Tarytum vien žinojimo, kad ji yra, netgi toli nuo jo, netgi ne 
jame, užtektų, kad nusiramintų. Aišku, užeidavo ir konkretesnių 
minčių, bet nedažnai. Svajodamas įsivaizduodavo, kad spaudo su 
ja sausainius. Iš tiesų jis jautėsi... kaip čia pasakyti... galbūt paveik- 
tas... Taip, teisingai, i2pressed. Kad ir ką ji darytų, rodytų savo 
nepriklausomybę, prakaituotų, raugėtų, siųstų jį po velnių iškėlu- 
si žiedą, pūstųsi, niurnėtų, keiktųsi, šnypštųsi į rankovę, gertų /ike 
a fish", niekintų mokymo sistemą, vedžiotų už nosies socialines 
tarnybas, rodytų savo apvalainumus, rankas, išdidumą, nuolatos 
duotų pagrindo apkalboms ir paliktų jį neatsisveikinusi, žodis 
impressed labai tiks. 

Tai buvo kvaila, tai paralyžiavo, bet taip buvo. Kai jis galvo- 
davo apie ją, pasaulį įsivaizduodavo kaip moterį su žvaigždės pa- 
vidalo randu ant skruosto. 

Toliau gilindamasis jis suprato, kad ji nuo pat jo pasirodymo 
skirstė vaidmenis. Jis buvo svetimas, keliautojas, :he explorer, Ko- 
lumbas, kuris ten atsirado išklydęs iš kelio. 

Kadangi vienos mergaitės dantys buvo netaisyklingai išaugę, 
o jos mama buvo dar nenormalesnė. 

Ir kai vėl leido jam iškeliauti net neatsisveikinusi, ji sgmonin- 


gai sugadino jo kompasą... 


Mes ir vėl sugrįžtame prie vartojimo instrukcijų. Taigi kas 
yra tas tiltas, tas vienuoliškas gyvenimas, ta Didžioji Askezė? Tau 
trūksta žąsų plunksnų patalų, ar ne taip? 

Ne tiktai... 

Kas tau yra? 


Man skauda nugarą, po velnių, labai skauda. 


* Smarkiai (angl.). 

Nusipirk lovą! 

Ne vien tai... 

Kas dar? 

Kaltės jausmas... 

Aaaaaaa!.. Ką gi, tuomet linkiu sėkmės... Tam nėra jokių var- 
tojimo instrukcijų. 

Nėra? 

Ne. Jei jų ieškosi, tikrai rasi. Šventyklos prekeivių yra visur, 
bet tau reikėtų pataupyti ir sumokėti iš karto. Be to, ji ką tik pa- 
rašė, kad tavęs pasiilgo. 

Pff... Miss you anglų kalba tėra toks posakis. Kaip fake care 
arba 4// my love... Ji parašė ne miss you, 0 I miss you. 

Taip, bet... 

Kas „bet“? 

Ji gyvena pasaulio užkampyje, ji turi daugybę vaikų, gyvulių, dėl 
kurių ten reikės stipti, name, kuris atsiduoda šlapiu šunimi ir... 


Stop, Šarli, stop. Tu pats dvoki. 
Ir kadangi tas begalinis ssumdymasis tarp Cogito ir ergo sum“ 
niekur jo nenuvedė, jis stengėsi pasinerti į darbą. 


Kvailys... 


Laimė, kad buvo Klerė. 


* Cogito, ergo sum - mąstau, vadinasi, egzistuoju (/ot.). 


Ji pasakė, kad būtinai turi parodyti jam tą vietą. Ne tik dėl to, 
kad ten skanu, bet kad vyrukas genialus. 

— Koks vyrukas? 

— Padavėjas... 

— Amžinai tu su savo padavėjais. Nykščiai liemenės kišenėse 
ir didele balta prijuoste aptempti klubai? 

— Ką tu, visiškai ne. Jis, pamatysi, jis... Aš negaliu tau pa- 
aiškinti. Jis... Aš jį dievinu. Tikras aukščiausios klasės artistas. 
Tarsi iš kito pasaulio. Kažkas tarp pono Hulo* ir Vindzoro ku- 


nigaikščio... 


Užsirašydamas pietų laiką savo užrašų knygelėje, Šarlis pakėlė 
akis į dangų. 


Tos jo sesers užgaidos... 


Jie susitarė susitikti rugpjūčio pradžioje, tad abu turėjo kada 
susitvarkyti dokumentus ir palinkėti asistentams gerų atostogų. 
Klerė po pietų turėjo sėsti į traukinį ir važiuoti į gyvos muzikos 
festivalį Juodojo Perigoro užkampyje. 

— Ar nuveši mane į stotį? 


— Užsisakysime taksi, juk žinai, kad neturiu automobilio. 


* Jacgueso Tati filmo „Pono Hulo atostogos“ herojus. 

— Ak, aš dar štai ką norėjau pasakyti. Gal mane išleidęs stoty- 
je galėtum pasirūpinti mano laužu? Mat mano stovėjimo laikas 
baigėsi. 

Šarlis vėl pakėlė akis į dangų. Jis visai nenorėjo prasidėti su 
Paryžiaus automobilių stovėjimo skaitikliais. Gerai... Jis pastatys 
automobilį pas tėvus... Jis taip seniai jų nematęs. 

- Puiku. 

— Ar užsirašei adresą? 

— Taip. 

— Kaip jautiesi? Tavo balsas kažkoks prislėgtas. Ar Macilda 
sugrįžo? 

Yes, sbe is“, bet jis dar nematė jos. Ją pasitiko Loransa ir iškart 
išsivežė į Biaricą. 

Šarlis dar neturėjo progos arba drąsos papasakoti seseriai apie 
tą sudėtingą savo santuokos posūkį. 

— Reikia bėgti, nes dar turiu susitikimą, - atsakė jis. 

Ji negalėjo jo geriau apibūdinti: nerangumas ir poezija 
pono Hulo, bet klasė ir gėlė atlapo kilpelėje EZis Royal Higbness 
Edward“. 

Plačiai išskėtė savo ilgas rankas ir pasitiko juos savo mažame 
bistro tarytum Šv. Jokūbo rūmuose, pagyrė naują Klerės suknelę 
tobulais aleksandrinais ir, truputį mikčiodamas, parodė staliuką 


prie lango. 
— Į ką tu žiūri? — paklausė ji. 


— Į piešinius... 


Nuleido savo valgiaraštį ir pasekė brolio profilį. 


* Taip, sugrįžo (angl.). 
** Jo didenybės Eduardo (angl.). 

— Kaip tu manai, ar ji vyro, ar moters? - paklausė jis. 
— Apie ką tu? Apie tą nugarą? 
— Ne. Ranką, kuri laiko tą kraujo spalvos daiktą? 


— Nežinau. Paklauskime jo. 


Vindzoro kunigaikštis neprašytas atnešė jiems raudonojo 
vyno ir atsisuko, kad pakomentuotų šiferinės plokštės piešinį, bet 
staiga pasigirdo: 

— Telefonas! 

Atsiprašė jų ir nuskubėjo paimti jam atkišto mobiliojo tele- 


fono. 


Šarlis ir Klerė pamatė, kaip jis paraudo, išblyško, kaip jo sie- 
la akyse persimainė, kaip jis prisidėjo ranką prie kaktos, paleido 
telefoną, pasilenkęs pametė akinius, juos kreivai užsidėjo, puolė 
prie durų, čiupo nuo kabyklos švarką, užtrenkė duris, o minėtoji 
kabykla tuo metu nuvirto ant žemės, nusitempdama staltiesę, bu- 
telį, du padėklus, kėdę ir skėčių stovą. 

Salėje tyla. Visi apstulbę susižvalgo. 


Iš virtuvės pasigirsta keiksmų virtinė. Pasirodo virėjas, jaunas 
žmogus paniurusiu veidu, ir nusibraukia delnus į prijuostę prieš 
pakeldamas teletoną. 

Vis dar niurnėdamas sau po nosimi, padeda jį ant baro, pasi- 
lenkia, ištraukia labai didelį butelį šampano ir neskubėdamas ima 
judinti kamštį. 

Tuo metu jo kakta išsilygina ir pasirodo kažkas panašaus į 
šypseną. 

— Ką gi, — tarė jis, kreipdamasis į visus, - atrodo, mano par- 
tneris ką tik susilaukė įpėdinio. 

Kamštis iššoko. O jis pridūrė: 


— Vaišinu visus jo sąskaita. 

Padavė butelį Šarliui ir paprašė įpilti visiems, nes jis turįs 
darbo. 

Pasišalino su taure rankoje, vis purtydamas galvą, tarsi stebė- 
damasis, kad taip susijaudino. Atsigręžė. Smakru parodė į užsaky- 
mų knygelę, paliktą ant prekystalio. 

— Malonėkit patys užsisakyti ir išplėšę lapą paduoti man pro 
langelį, - pasakė jis, - ir pasilikit vieną egzempliorių sau, kad pa- 
tys galėtumėte suskaičiuoti, kiek skolingi. 

Durys užsidarė, ir jie dar išgirdo: 

— Ir rašykite didžiosiomis raidėmis, jei galite! Aš esu neraš- 
tingas! 

Ir pasigirdo juokas. 

Grandiozinis. Gastronomiškas. 


— O Filu... Filu! 


Šarlis atsigręžė į seserį. 

— Tu teisi, čia labai originali vieta... 

Jie įsipylė ir pasiuntė butelį gretimam staliukui. 

— Nesuprantu, - sumurmėjo ji, — aš tą tipą įsivaizdavau visiš- 
kai belytį... 

— Ak! Tai jums būdinga. Jei tiktai vaikinas malonus, tuoj pat 
jį iškastruojate. 

— O kodėl ne? - atsakė ji. 

Nurijo gurkšnį ir pridūrė: 

- Žiūrėk. Pavyzdžiui, tu... esi pats maloniausias vyrukas, kokį 
aš pažįstu, if... 

— Ir kas? 

— Nieko... Tu gyveni su - hm - pritrenkiančia moterimi. 

— Atsiprašau, - pasitaisė ji. - Tas padavėjas nebuvo toks geras. 

— Aš išėjau, Klere... 

— Iš kur? 


— Iš namų. 

— Vaje!!! - susijaudino ji. 

— Taiiip... - liūdnai tarė jis. 

— Šampano! 

O kadangi jis tylėjo: 

— Arjautiesi nelaimingas? 

— Dar ne. 

— O kaip Matilda? 

— Nežinau. Ji sakė, kad nori gyventi su manimi. 

— Kur tu gyveni? 

— Karmelitų gatvėje... 

— Manęs tai nestebina... 

— Kad aš išėjau? 

— Ne. Kad Matilda nori gyventi su tavimi. 

— Kodėl? 

— Paaugliai mėgsta kilnius žmones. Paskui jie užsiaugina sto- 
resnę odą, bet tokiame amžiuje jiems dar reikia palankumo... Bet 
sakyk, ką tu darysi su darbu? 

— Dar nežinau... Manau, kad kai ką pakeisiu. 

— Tu būsi priverstas pakeisti visą savo gyvenimą... 

— Tuo geriau. Aš pavargau nuo ankstesnio. Maniau, kad kal- 
tos skirtingos laiko juostos, bet ne... tai buvo... kaip tu pasakei... 
palankumo klausimas... 

— Neįsivaizduoju... Kada tai atsitiko? 

— Prieš mėnesį. 

— Tada, kai pasimatei su Aleksiu? 

Šarlis nusišypsojo. Kokia ji gudri moteris... 

— Tikrai taip. 

Klerė, prisidengusi vynų sąrašu, tyliai ištarė: 

— Ačiū, Anuk! 

Jis nieko neatsakė. Tik šypsojosi. 

— Tai tu, - paklausė ji, žiūrėdama iš padilbų, - ką nors sutikai? 

— Ne... 

— Melagis. Tu paraudai. 

- Čia nuo burbulų... 

— Ak šitaip? Ir kaip jie atrodo, tie burbulai? Gal šviesiaplaukiai? 

— Gintaro spalvos. 

— Na va... Palauk... Užsisakykime ko nors, jei nenorime būti 
išplūsti to kromanjoniečio, o tada... - Ji pasižiūrėjo į laikrodį. - 
Turiu tris valandas tavo paslapčiai išpešti... Ko užsisakysi? Gal 
artišokų? Keptą veršelio širdį su salotomis? 

Jis išsitraukė akinius. 

— Kur tu matai tokį valgį? 

— Tiesiai priešais save, — nusivaipė ji. 

— Klere... 

— Ką? 

— Ką daro tie tipai, kurie teisme sėdi kitoje pusėje? 

— Jie kankinasi. Gerai, aš jau pasirinkau. Nagi? Tai ko? 

— Nežinau. 

— O velnias, vėl prasideda. 

— Paklausyk, aš viską tau papasakosiu, ir tu, gudruole, man 
pasakysi, kas tai per moteris. 

— Tai mutantė? 

Jis linktelėjo galvą. 

— Kąjji turi ypatinga? 

— Lamą. 

— 212 

— Lamą, du tūkstančius kvadratinių metrų stogo, upę, pen- 
kis vaikus, dešimt kačių, šešis šunis, tris arklius, asilą, vištų, ančių, 
ožką, pulkus kregždžių, daug randų, intaliją, boragų, kapinaites 
kluone, keturias krosnis, grandininį pjūklą, akselinę, aštuonio- 
likto amžiaus arklidę, žavų mansardos kambarėlį su verčiančiu iš 
koto priestatu, dvi kalbas, šimtus rožių ir puikų vaizdą. 

— Ir kas tai yra? - paklausė ji, išplėsdama akis. 

— Ak! Matau, kad ir tu nesi gudresnė už mane. 


— Koks jos vardas? 

— Keitė. 
Jis paėmė jų užsakymus ir nuėjo padėti prie liūto urvo. 
— O, - vėl prabilo Klerė, - ar ji graži? 


— Katik sakiau... 


*kk 


Šarlis atsisėdo prie stalo. 

Kapas prie pat šiukšlyno, jo užrašas ant antkapio, Silvija, ba- 
landis, avarija Port Ruajalio bulvare, tuščias Aleksio žvilgsnis, 
jo skurdus gyvenimas be svajonių ir be muzikos kaip terapijos, 
siluetai prie laužo, Anuk testamentas, skardinių daužymas, dan- 
gaus spalva, žandarmerijos kapitono balsas, žiemos Keitės ūkyje, 
jos sprandas, jos veidas, rankos, juokas, jos lūpos, kurios nuolatos 
juda, jų šešėliai, Niujorkas, paskutinė Tomo Hardžio romano 
frazė, pilna rakščių jo lova ir sausainiai, kuriuos jis kiekvieną va- 


karą skaičiuoja. 


Klerė net neprisilietė prie savo maisto. 

— Valgyk, atšals, - perspėjo jis. 

— Aha. Jeigu tu kaip koks kvailys visą laiką tik čiupinėsi savo 
sausainius, tai viskas tikrai atšals... 

— Ką gi man daugiau daryti? 

— Būk architektas. 


— Tu nematei statinio... 


Klerė išgėrė savo taurę, priminė, kad pietų pakvietė ji, pažiū- 
rėjo į sąskaitą ir padėjo pinigus ant stalo. 

— Laikas eiti. 

— Jau? 


— Aš dar neturiu bilieto. 

— Kodėl važiuoji pro čia? - paklausė jis. 

— Parvešiu tave namo. 

— O automobilis? 

— Duosiu tau ramybę, kai būsi padėjęs savo kelioninį krepšį ir 
bloknotus ant užpakalinės sėdynės... 

— Ką? 

— Tu esi per senas, Šarli. Tau reikia ką nors daryti. Juk ne- 
sielgsi su ja kaip su Anuk. Tam tu... per senas. Ar supranti? 

— Nesakau, kad viskas bus gerai, bet... Ar pameni, kaip mane 
privertei su tavimi važiuoti į Graikiją? 

— Taip. 


— Tai va... kiekvienam ateina eilė. 


Jis paėmė jos lagaminą ir palydėjo iki kupė. 

— O tu, Klere? 

— Aš? 

— Tu man nieko nepasakoji apie savo meiles... 
Užuot atsakiusi, ji nutaisė bjaurią grimasą. 


— Per toli, - toliau kalbėjo jis. 

— Apie ką tu? 

— Apie viską... 

— Taip. Tu sakai tiesą. Sugrįžk pas Loransą, vis nešiok vaško 
žvakes Anuk, toliau tarnauk Filipui ir būk su Matilda, kol ji iš- 
lėks, - taip bus lengviau. 

Ji pakštelėjo jam į skruostą prieš pridurdama: 

— Ir barstyk trupinius balandžiams, jeigu jau taip... 


Ir neatsigręžusi dingo vagone. 
Šarlis sustojo prie „Senojo stovyklautojo“ krautuvėlės, užsu- 


ko į agentūrą, prikrovė pilną dėžę knygų ir dokumentų, išjungė 
savo kompiuterį, lempą ir paliko Markui ilgą nurodymų sąrašą. 

Jis nežinąs, kada sugrįš, ar bus pasiekiamas mobiliuoju telefonu, 
jis pats jam paskambinsiąs ir linkįs sėkmės. 

Paskui padarė lankstą per Anžu garvelę. Ten buvo krautuvė- 
lė, kur jis tikėjosi rasti... 


Jis suko ištisą vaidybinį filmą. Penki šimtai kilometrų įžangos 
ir beveik tiek pat įvairių pirmos scenos versijų. 

Tikrų tikriausia ša-ba-da-ba-da. Kai jis pasirodo, ji atsisuka. Kai 
jis nusišypso, ji suakmenėja. Kai jis ištiesia rankas, ji puola jam į glė- 
bį. Jo veidas jos plaukuose, o ji jam ant kaklo. Kai jis šnabžda, kad 
negali be jos gyventi, ji pernelyg susijaudinusi, kad galėtų atsakyti. 
Kai jis pakelia ją nuo žemės, ji juokiasi. Kai jis neša ją į... hm... 

Gerai, paskui kita scena, ji galėtų būti pilna statistų... 


Penki šimtai kilometrų, jiems reikėtų nemažai juostos. Jis nu- 
matė viską, o viskas, žinoma, vyko ne taip, kaip įsivaizdavo. 

Kai pervažiavo tiltą, buvo jau beveik dešimt valandų vakaro. 
Namą rado tuščią. Sodo pusėje buvo girdėti juokas ir stalo įran- 
kių skambesys. Jis pasuko link žvakių šviesos ir, kaip andai pievoje, 
prieš pastebėdamas Keitę pamatė daug veidų, kurie atsigręžė į jį. 

Daugelio suaugusių nepažįstamų žmonių veidų ir figūrų. Po 
velnių... Būtų gerai viską atsukti atgal... 

Jasinas puolė jo pasitikti. Lenkdamasis jo apkabinti pamatė, 
kad ji taip pat atsistojo. 

Jis nemanė, kad ji bus tokia pat graži kaip prisiminimuose. 

— Koks netikėtumas, - pasakė ji. 

— Ar aš jums netrukdau? 


(Ak! Kokie dialogai! Kokios emocijos! Koks dramatizmas!) 

— Ne, žinoma, kad ne... Aš turiu draugų amerikiečių, jie čia 


atvyko keletui dienų... Eime... Aš jus pristatysiu jiems... 


Iškirpti, pagalvojo Šarlis, palikti juos už kadro! Tie šikniai ne- 
turi nieko bendra su mano filmu! 

— Ačiū... 

— Kąjūs čia turite? - paklausė ji pamačiusi, kad jis kažką laiko 
po pažastimi. 

— Miegmaišį. 

Ir ji kaip Šarlio Balanda filme nusišypsojo jam prietemoje, 
nuleido galvą, parodė savo sprandą ir uždėjo ranką jam ant nuga- 
ros, kad nuvestų prie stalo. 

Mūsų jaunasis įsimylėjėlis nesąmoningai sulėtino žingsnį. 


Žiūrovas iš savo perspektyvos greičiausiai nieko nepastebėjo, 
bet tas delnas, tie ilgi, išskėsti penki pirštai su derliaus aukojimo 
simboliu švelniai lietė vasarošiltę jo marškinių medvilnę ties juos- 


meniu, ir tai buvo... šis tas... 


Atsisėdo stalo gale, jam buvo paduota taurė, lėkštė, valgymo 
įrankiai, duonos, servetėlė, skambant Hi! ir Nice to meet you, tarp 
vaikų bučinių, šunų snukių, Nedros šypsenos, Semo mandagaus 
galvos linktelėjimo, sveikas sugrįžęs, tu visada gali šlapintis mano 
teritorijoje, ji yra didžiulė ir tu niekaip nenusičiurkši iki jos krašto, 
gėlių ir nupjautos žolės kvapai, jonvabaliai, delčia, pokalbis, kuris 
vyko per daug greitai ir kurio jis nesuprato, kėdė, kaire užpakaline 
koja lėtai grimztanti į kurmio svetainę, didelis gabalas kriaušių py- 
rago, artimiausio butelio kakliukas, trupinių takas tarp jo lėkštės 
ir kitų, ginčai, klausimai, išpuoliai tema, kurios jis nelabai suprato. 
Dažnai kartojosi žodis 5usb, bet... hm... ką jie turėjo galvoje - žmo- 
gų ar augalą? Trumpai kalbant, plaukiojimas rūke. 

Ir Keitės rankos, apsivijusios jos kelius, jos nuogos kojos, 
ūmus linksmumas, jos balsas, kuris buvo kitoks, kai ji kalbėjo 

savo kalba, ir jos šelmiški žvilgsniai, kuriuos jis sugaudavo tarp 
gurkšnių, rodės, kiekvieną kartą sakantys: So... Vadinasi, tai tiesa? 
Jūs sugrįžote... 

Jis šypsojosi jai, ir jam atrodė, kad būdamas toks nebylus nie- 


kada tiek daug nekalbėjo su jokia moterimi... 


Paskui ėjo kava, vaidinimai, likerio stikliukas po kavos, mėg- 
džiojimai, burbonas, juokas, kiti juokeliai, private jokes, ir netgi 
truputis architektūros, nes tie žmonės buvo gana išsilavinę... 

Tomas ir Debė buvo vedę ir dirbo mokytojais Kornelyje, ki- 
tas, Kenas, ilgaplaukis, buvo mokslininkas. Šarliui atrodė, kad 
jis per daug sukasi apie Keitę... Well, apskritai, buvo sunku su- 
prasti, kaip ten yra su tais amerikiečiais, kurie visą laiką švais- 
tosi mandagybėmis — tais savo sweeties, boneys, bugs ir gimme 
a kiss... 

Šarlis nekreipė į tai dėmesio. Pirmą kartą gyvenime nuspren- 
dė leistis nešamas pasroviui. 

Leistis. Nešamas. Pasroviui. 

Ir net nežinojo, ar sugebės laikytis tokio principo... 


Jis atostogavo. Jautėsi laimingas ir truputį apgirtęs. Statė iš 
cukraus gabaliukų šventyklą vienadieniams vabzdžiams, paauko- 
jusiems savo gyvybę šviesai, kuriuos Nedra nešė jam alaus kamš- 
teliuose. Atsakinėjo yes arba su7e, kai to reikėjo, arba 20, kai tai 
geriau tiko, sutelkęs dėmesį į peilio smaigalį, kad padarytų kolo- 
nas panašesnės į dorėnines. 

Jam nedavė ramybės miesto plėtros, teritorijos užstatymo, že- 


mėtvarkos planai. 


Tarp laidojimo ceremonijų sekė savo varžovą... 
Ilgi plaukai tokiame amžiuje buvo... pa:betič“. 


* Graudus vaizdas (avgl.). 

Be to, ant rankos mūvėjo nežinia kurių laikų stambią grandi- 
nėlę su savo vardu, jeigu jį kartais pamirštų. O jeigu jau prašneko- 
me apie vardą, tai jis Barbės vyro. 

Trūko tiktai kempingo automobilio... 

O ypač daug sakė jo Himalaya light modelio liemenė, nors 
ilgaplaukis havajietiškais marškiniais apie tai nė nenutuokė. 

Nepaprastai brangi, kimšta tetlonu apdorotais anties pūkais. 

Ar girdi, Samsonai? 

Teflonu, bičiuli, teflonu. 


Tuo noriu pasakyti, kad kurį laiką galiu atsilaikyti... 


Himalaya light. 


Jo programa tai vasarai. 


Kai jis su žvake rankoje nuėjo į kiemą, Keitė pabandė pažadinti 
perfect bousewife", kuri snaudė joje, ir pasiūlė jam kapa... kanapą... 
Ber pšš... Jie buvo per daug girti, kad paisytų gerų manierų. 


— Hey, - šūktelėjo ji, - don t... Tik nieko nepadekit! 


Šarlis pakėlė ranką, norėdamas jai pasakyti, kad jis nėra toks 
kvailas. 
— Jau padegiau, 6aby, jau padegiau, - kikeno jis, klupinėda- 


mas per Žvyrą. 

Ak. Jis buvo girtas kaip šliurė... 

Įsikūrė arklidėse, jam sunkiai sekėsi surasti to prakeikto mieg- 
maišio angą, tad užmigo ant lovos spyruoklių, nusėtų nugaišusio- 


mis mMusėmis. 
Nuostabu... 


* Tobulą šeimininkę (a72gl.). 

Ragelių šį kartą, aišku, pristatė Kenas... 

Be to, bėgte... 

Su savo gražiais sportiniais bateliais, arklio uodega ir marš- 
kinėlių rankovėmis, atraitotomis iki pečių. (Blizgančių.) (Nuo 


prakaito.) 


Gerai, gerai, gerai... 

Šarlis nusikosėjo ir spjovė į savo karštą scenarijų. 

Jeigu tas tipas būtų bent kvailas... bet ne. Jis gražus ir protin- 
gas. Žavus vyras. Aistringas, patrauklus, sąmojingas. Kaip ir kiti 
jo tėvynainiai. 

Tonas buvo duotas. Šiame name viešpatavo give me five, geros 
bendrystės, skautiška Badeno-Povelio atmosfera. Juo geriau. Vai- 
kai buvo laimingi, kad turi savo žinioje daug suaugusiųjų, ir Keitė 
buvo laiminga, matydama vaikus laimingus. 

Buvo graži kaip niekada... Netgi kitą rytą, pagiringu veidu, 
pasislėpusi po dideliais juodais akiniais... 

Graži kaip moteris, gerai žinanti vienatvės kainą ir pagaliau 
sudedanti ginklus. 

Pasiėmė keletą dienų poilsio ir pamažu nutolo nuo jų. Ne- 
benorėjo imtis iniciatyvos, patikėjo jiems namą, vaikus, gyvulius, 


nesibaigiančias Renė orų prognozes, valgymo laiką. 

Skaitė, deginosi, miegojo saulėje ir netgi nebandė apsimesti, 


kad nori jiems padėti. 


Ir tai buvo viskas... Niekada nebebandė paliesti ranka Šarlio. 
Jokių šelmiškų šypsenų, jokių įdėmių žvilgsnių. Jokių pašaipų ar 
patyčių. Jokių lobių šieno kupetoje ir misionieriaus svajų. 

Jis kentėjo nuo šio akivaizdaus šalrumo, įgijusio nemalonią 
svetingumo tormą. 

Tai štai kaip! Kad ir netikėtai atvažiavo, jam buvo skirtas 
gaujos nario vaidmuo. Ji daugiau jo nevadino vardu, tik sakė yo4 
guys, į nieką nesikreipdama. 

Sbit. 

Arji įsimylėjo tą ilgšį? Sunku pasakyti... 

Greičiau pati save. 

Žaidė, krėtė kvailystes, pradingdavo su vaikais ir klausydavosi 
suaugusiųjų priekaištų. 

Tokių pačių kaip vaikai. 

Tie suaugusieji jai buvo tikra palaima, todėl kėlė prie stalo už 
juos tostus ir nusimetė bet kokias globėjos pareigas. 

Dėl to jautėsi be galo laiminga. 


Šarlis, kurį visiškai nesąmoningai galėjo arba turėjo - kaip čia 
pasakius?.. varžyti? gluminti? — tie maži besikalantys sparneliai 
po jos liemenuko petnešėlėmis, dėl to ją tik dar labiau mylėjo. 

Tačiau stengėsi jai to neparodyti. Pastaruoju metu buvo ga- 
vęs nemažai antausių ir tas kaulas, kuris rėmėsi į stuburą, kad ap- 
saugotų širdį, buvo pradėjęs tvirtėti. Dabar buvo ne laikas tiesiog 
išskėsti rankas. 


Ne. Ji nebuvo šventoji... Ji buvo didelė tinginė, kuri nieko ne- 
darė, gerai maukė, augino marihuaną (tai štai kokia buvo ta jos 
„ištaigių vaistų“ knyga...) ir netgi negirdėjo, kaip skamba varpas! 

Ji nesilaikė jokių moralės normų. 

Ak. 
Tas atradimas buvo vertas šiokio tokio abejingumo. 


Kantrybės, mažoji sraige, kantrybės... 


Bet ką darė jis, turėdamas tiek laiko gromuliuoti banalias 
seno paauglio svajones? 


Jis šlavė muses. 


Jis buvo ne vienas. Pasiėmė kartu Jasiną ir Harietę, kurie, pa- 
likę savo kambarius su žvaigždėta vėliava, nusprendė pasitraukti 
į tremtį kartu su juo. 

Jie būrė iš šiaudų ir praleido ištisas dvi dienas kovodami su 
voratinkliais ir eidami per kluonus lyg per Nacionalinio baldų 
muziejaus sandėlius. Komentavo, taisė, valė ar dažė stalus, kė- 
des, veidrodžius ir kitus termitų ir ūsuočių išgraužinėtus rakan- 
dus. (Jasinas buvo truputį sunerimęs dėl išgraužų nevienodumo 
ir paskaitė jiems paskaitą: Skylės yra ūsuočių, o trapūs išvarpyti 
pėdsakai palikti termitų.) 

Jie surengė nedidelę atidarymo ceremoniją ir Keitė, staiga 
radusi savo kambarį naują, išvalytą, išbalintą grynu Žavelio van- 
deniu, padorų ir vienuolišką, su krūva dokumentų prie lovos, 
kompiuteriu ir knygomis ant originalaus rašomojo stalo, kurį jis 
sumeistravo nišoje, valandėlę tylėjo. 

- Jūs čia atvykote dirbti? — tyliai paklausė ji. 

— Ne. Kad padaryčiau jums įspūdį... 

— Štai kaip? 

Visi kiti buvo pas Harietę. 

— Aš noriu jums kai ką pasakyti, — tarė ji, persisverdama pro 
langą. 


— Prašau. 
— Ar... Jūs... Na... Jei aš... 


Šarlis įsitvėrė į saują žemės riešutų. 

— Ne, nieko, - tarė ji ir patraukė prie durų, - čia labai jauku, 
ar ne? 

Jis buvo ten jau tris dienas, ir dabar pirmą kartą likęs su ja vie- 
nas porai minučių. Numojo ranka į pavyzdingo skauto manieras. 

— Keite... Pasakykite man... 

— Aš... Aš esu kaip Jasinas, — staiga pareiškė ji. 

— Nežinau, kaip jums pasakyti, bet aš... daugiau niekada, nie- 
kada nerizikuosiu, kad ir kas būtų. 

— Ar jūs suprantate? 

— Man apie tai papasakojo Natali... Dauguma globojamų 
vaikų, kai ima jausti, kad kažkas pasikeis, staiga pasidaro nepa- 
kenčiami ir pridaro daug rūpesčių juos globojančiai šeimai. Ar ži- 
note, kodėl jie taip elgiasi? Čia ima veikti išgyvenimo instinktas. 
Jie dvasiškai ir fiziškai ruošiasi būsimam išsiskyrimui, būna ne- 
pakenčiami, kad jų išvykimas būtų suvoktas kaip palengvėjimas. 
Kad išvengtų meilės... Tų sumautų pinklių, į kurias dar kartą vos 
neįkliuvo... 

Ji braukė pirštu per veidrodį. 

— Ir aš esu kaip jie, įsivaizduokite. Aš nenoriu daugiau kentėti. 

Šarlis ieškojo žodžių. Vieno, dviejų, trijų. Netgi daugiau, jeigu 
neužteks kelių, bet žodžių, žodžių, žodžių... 


- Jūs niekada nieko nesakote, - atsiduso ji. 

Ir eidama į kitą kambarį pridūrė: 

— Aš nieko apie jus nežinau. Netgi nežinau, kas jūs esate ir 
kodėl sugrįžote, bet vieną dalyką jums privalu žinoti. Aš į šiuos 
namus įsileidau daug žmonių, tai tiesa, Hbere is a Welcome on the 
mat, but...“ 


* Čia kiekvienas laukiamas, bet... (Angl.) 

— Bet? 


— Aš neduosiu jums progos mane palikti... 


Vėl įkišo galvą pro duris ir pamačiusi, kad priešininkas patyrė 
lengvą nokdauną, liovėsi grasinusi. 

— Grįžtant prie rimtesnių temų, ar jūs, da7/img, žinote, ko čia 
trūksta? 

Ir kadangi jis iš tikro buvo parmuštas žemėn, pridūrė: 

— Tokios Matildos... 

Jis išspjovė savo dantų apsaugos plokštelę su keletu dantų ir 
nusišypsojo jai prieš sekdamas iš paskos aplink bufetą. 

O paskui, žiūrėdamas, kaip ji juokiasi, kaip kelia taurę ir mėto 
strėlytes su kitais, po velnių, pamanė, vadinasi, ji neketina jo iš- 
prievartauti... 

Tada prisiminė jau minėto asmens sąmojį: 

— Ar žinai, kodėl sraigės šliaužia taip lėtai? 

— Na... 

— Todėl, kad jų seilės lipnios. 


Ir liovėsi seilėtis. 

Kas eina toliau, vadinama laime, o laimė greičiau nemalonus 
dalykas. 

Jos neįmanoma nupasakoti. 

Taip sakoma. 


Taip sako žmonės. 


Laimė yra banali, neskoninga, bo7img“ ir visada varginanti. 
Ir nuobodi skaitytojui. 


Ji užmuša meilę. 
Jeigu autorius turėtų bent kiek proto, jis griebtųsi elipsės. 
Apie tai pagalvojo. Ir surado žodyne: 


ELIPSĖ. Zodžių, kurių reikėtų pilnai sakinio konstrukcijai, 


praleidimas, nepaliekantis jokio neaiškumo ir netikrumo. 


222 
Kodėl reikėtų praleisti žodžius, reikalingus pasakojimui, ku- 
riam ir taip jų trūksta? 


Kam atsisakyti tokio malonumo? 


* Nuobodi (anzgl.). 

Stilistiniais sumetimais parašyti: „Tos trys savaitės vienkiemyje 
buvo pačios laimingiausios jo gyvenime“, ir vėl jį išsiųsti į Paryžių? 

Tai tiesa. Tie penki žodžiai: buvo, pačios, laimingiausios, jo, 
gyvenime, nepaliktų jokio neaiškumo ir netikrumo... 


„Jis buvo labai laimingas ir turėjo daug vaikų.“ 


Bet autorius nesutinka. 

Jis paminėjo taksi vairuotojus, šeimos valgymo papročius, 
nuslėptus laiškus, laiko juostas, nemigas, bėgimus, prakištus kon- 
kursus, purvinas statybas, valiumo, kalio ir mortijaus injekcijas, 
kapines, lavoninę, pelenus, kabaretus, vienuolyno griuvėsius, atsi- 
žadėjimus, neigimus, ryšių nutraukimus, per dideles dozes, abor- 
tą, sumušimus, pernelyg didelius išskaičiavimus, teismo sprendi- 
mus ir netgi isteriškas korėjietes. 

Jam reikia trupučio žolės. 


Atsiprašau. Žalumos. 


K3 daryti? 

Toliau vartyti literatūros terminų bibliją? 

KiTI APIBRĖŽIMAI. Elipsinis pasakojimas griežtai laikosi 
veiksmo vienovės, vengia nereikalingų epizodų, tai, kas svarbu, iš- 


reiškia keliomis scenomis. 
Taigi mes galime sau leisti keletą scenų. 
Ačiū. 


Akademija yra maloninga. 


Bet kokių scenų? 


Kadangi viskas yra istorijos... 


Autorius atsisako atsakomybės. Skirti tai, kas nereikalinga ir 


kas svarbu. 

Užuot vertinęs, jis pasikliauna savo herojaus subtilumu. 


Tai pasiteisina. 


Jis atverčia eskizų bloknotą. 
Cia elipsė būtų Romos amfiteatras, Sv. Petro aikštės kolonos ar 


Polio Andrė Pekino operos teatras, bet niekas nepraleidžiama. 


Kairiame puslapyje kasos čekis iš „Pasidaryk pats“ parduotuvės, 
kurioje Kenas, Samiuelis ir jis buvo vakar. Kasos čekius reikia sau- 
goti. Tai visi žino. 

Juk dažnai kažkas būna ne taip. Arba paimi netinkamą veržlę, 
arba vinių ilgis netinka... Visuomet kažką pamiršti, o jie per ma- 
žai nusipirko švitrinio popieriaus. Mergaitės skundėsi, kad įsivaro 


rakščių... 


Kitoje pusėje buvo brėžiniai ir įvairūs skaičiavimai. Nieko nėra 
neįveikiamo. Vaikų žaidimai. 

Tikriau tariant, žaidimai vaikams. Ir Keitei. 

Keitei, kuri niekada su jais nėjo maudytis į upę... 


— Ten per daug dumblo, - raukėsi ji. 


Šarlis buvo viso to reikalo galva, Kenas rankos, o Tomas tieki- 
mo valtelė su šviežiu alumi, prikabintu prie meškerės, pritvirtintos 
prie irklatrinkės. 

Trise jie suprojektavo ir pastatė nuostabią prieplauką. 

Netgi trampliną ant polių. 

Iš gretimo šiukšlyno atsigabeno didžiulių bidonų nuo alyvos ir 
apdėjo juos pusšinėmis lentomis. 

Šarlis netgi numatė laiptelius ir „ruskaja dača“ tipo turėklus 
ranksluosčiams džiovinti ir atsiremti per nesibaigiančias nardymo 
varžybas... 

Sukęs galvą visą naktį, rytojaus dieną su Semu įsilipo į medį, 
kad tarp upės krantų ištemptų lyną. 


489 


O trečiame puslapyje matome štai ką. 

Keista rankena, padaryta iš seno dviračio vairo: lynų kelio detalė. 

Jis trečią kartą (!) nuvažiavo į „Pasidaryk pats“ parduotuvę ir 
parsivežė dvejas tvirtesnės kopėčias. Paskui su kitais „didžiaisiais“ 
praleido likusią dienos dalį ant prašmatnaus medinio tiltelio, drą- 
sindami beždžioniukus, kurie skraidė jiems virš galvų ir klykė pries 
šokdami į upės vidurį. 

— Kiek jų čia yra? - paklausė jis apstulbęs. 

— Visas kaimas, - nusišypsojo Keitė. 

Buvo netgi Lukas ir jo vyresnioji sesuo... 


Nemokantieji nardyti labai graužėsi. 

Ber tiktai kurį laiką. 

Keitė nepakentė nusiminusių vaikų. Ji nuėjo ieškoti virvės. 

Nemokantieji nardyti dabar tiktai pusiau prigerdavo. Jie bū- 
davo ištraukiami į krantą ir palaukus, kol atsigaus nuo susijaudi- 
nimo ir praryto vandens, vėl galėdavo šokti. 


Šunys skalijo, lama gromuliavo, o vandens vorai kėlėsi į kitą 
vietą. 


Berniukai, neturintys maudymosi kelnaičių, maudėsi su apati- 
nėmis, kurios sušlapusios tapdavo permatomos. 

Kas to drovėjosi, sėdo ant dviračių. Ir dauguma grįžo su mau- 
dymosi reikmenimis ir miegmaišiais ant bagažinių. 


Debė rūpinosi pavakariais. Ji mėgo triūsti prie gerosios Agos. 

Kitų puslapių piešiniuose vaizduojami: maži tarzanai, kaban- 
tys ant seno vairo tarp dangaus ir vandens, įsikibę dviem ranko- 
mis, viena ranka, dviem pirštais, vienu pirštu, is priekio, iš nugaros. 
Tarp gyvenimo ir mirties. 

Taip pa: Tomas su valtele, pasiruošęs paimti į ją labiausiai rė- 
kiančius, tuzinai įvairios formos sandalų ir sportbačių, išrikiuotų 
ant kranto, saulės spinduliai, prasiskverbę pro tuopos šakas ir mir- 
guliuojantys vandenyje, Marion, sėdinti ant pirmo laiptelio, atki- 
šusi pyrago gabalėlį savo broliui, ir už jos stovintis išsišiepęs dičkis 
mulkis, kuris ją tuoj pat pastums. 

Jos profilis, skirtas Anuk, Keitės profilis, skirtas jam. 

Piešinys greitomis. Neišdrįso piešti pernelyg ilgai. 


Nenorėjo prasidėti su socialinėmis darbuotojomis. 


Ieškoti savo jauniklio atėjo Aleksis. 

- Šarli?! O ką tu čia veiki? 

- Ofsorinė inžinerija... 

— Ber klausyk... Kiek laiko tu čia būsi? 

— Pažiūrėsim... Jei po upe rasime naftos, manau, dar užtruksiu... 
— Tuomet kada nors ateik pas mus vakarienės! 


Bet Šarlis, mandagusis Šarlis, atsakė, kad ne. 
Kad neturįs noro. 


O anas nuėjo grieždamas apmaudą ant savo vaikų. Iš kur tos 
mėlynės ant kojų? Ką pasakys mama? Be to, tavo maudymosi kos- 


491 


tiumėlis perplėštas ir kur prapuolė kojinės ir visa kita, Šarlis atsi- 
grežė ir suprato, kad Keitė viską girdėjo. 

Jūs man taip ir nepapasakojote savo gyvenimo istorijos... — sakė 
jos žvilgsnis. 

— Aš savo kuprinėje turiu Port Ellen butelį, - atsakė jis. 

— Tikrai? 

— Taip. 


Ji šypsodamasi užsidėjo akinius. 


Ji niekada nesimaudydavo, tuo labiau niekada nesivilkdavo 
maudymosi kostiumėlio. 

Visus juos vedžiojo už nosies... 

Nešiojo senus vyriškus baltus medvilninius marškinius su didele 
prakarpa, kuriems visada trūko kelių sagų... Šarlis niekada jos ne- 
piešė, bet visą laiką sukiojosi aplink, kad galėtų ramiai į ją spoksoti. 
Daugelio jo piešinių pradinis taškas yra jos kūnas. Gerai įsižiūrė- 
kite ir pamatysite, kas nupiešta pirmame plane, tai visada bus jos 
koja virs kelio, jos peties dalis ar ranka, padėta ant turėklų... 

O tas gražus bernas? 

Ne, ten ne Kenas. Tai jos žiedo efebas. 

Du kiti puslapiai buvo išplėsti. 

Juose buvo ta pati prieplauka ir tas pats lynų kelias, tačiau sį- 
kart, taip sakant, švarraštyje ir sužymėta numeriais. 

Ir atiduota Jasinui. Jis nusiuntė juos į žurnalo „Mokslas ir gy- 
venimas jaunimui“ redakciją, skilčiai „Naujovių konkursas. 

— Pažiūrėk... - pasakė jis vieną vakarą, kardamasis jam ant 
kelių. 

— One, - sudejavo Samiuelis, - vėl prasideda... Jau dveji metai 
jis mums dėl to suka galvas. 

Šarlis nieko nesuprato, todėl įsiterpė Keitė: 

— Kiekvieną mėnesį jis puola prie šio puslapio, norėdamas suži- 
noti, koks mažas, aišku, menkesnis už jį genijus laimėjo tūkstantį 
eurų... 

— Tūkstantį eurų... — ilgesingai pakartojo Jasinas. - O tie jų 
išradimai visada būna nieko verti... Pažiūrėk, Šarli, ko jiems rei- 
kia, - paėmė jam iš rankų žurnalą, - „originalaus ir naudingo, 
šmaikštaus ir linksmo išradimo prototipo. Atsiųsti darbo schemas ir 
tikslų aprašymą...“ Tu tai padarysi? Ar ne? Padarysi? Padarysi? 

Puslapiai buvo išsiųsti, ir nuo kitos dienos iki atostogų pabaigos 
Jasinas ir Didysis šuo vis bėgdavo pasitikti laiškanesio. 

Likusį laiką jis suko galvą, ką jie darys su tais pinigais... 

— Nupirksi savo šunėkams stangrinamojo kremo! - tyčiojosi pa- 


vyduoliai. 

Keletas eilučių... 

Mano brangioji, mano pupyte, mano mažoji dičke, geriausias 
mano įkrovikli... 

Kur tu esi? Ką veiki? Ar plaukioji banglente? 

Aš dažnai galvoju apie... 

Juodraštis čia baigiasi. Varpas suskambėjo, ir Šarlis, vis dar gal- 
vodamas apie ją, perėjęs kalvą, nuėjo pas kitus. Kalva buvo vienin- 
telė ryšio zona, su sąlyga, jei stovėsi ant vienos kojos, iškelsi ranką į 
viršų ir atsisuksi į vakarų pusę. 

Girdėjo jos balsą, jos juoką, neaiškų aidą ir Pina Colada dainos 
gAYSUS. 

Ji paklausė, kada jis sugrįs, bet savo patėvio lemenimo iki pa- 
baigos neišklausė. Jos kažkas laukė. 

Pasiuntė jam bučiuką ir paklausė: 

— Ar nori, kad pakviesčiau mamą? 


Šarlis nuleido ranką. 


„Tik pavojaus atveju“ sumirksėjo ekrane. 

Kodėl ji nenori suprasti, ta išsiskyrusių tėvų dukra? 

Gal mano, kad jis išsinuomojo viengungio butą vasarai? 

Tą vakarą truputį išgėrė ir nuėjo į savo mansardą gerokai prieš 
komendanto valandą. 

Parašė jai ilgą laišką. 

Matilda, 


dainos, kurių tu klausaisi per dienų dienas... 

Susirado antrą voką. 
Jokios vilties laimėti. Nieko originalaus neisrado ir pirmą kartą 


gyvenime nesugebėjo parengti tikslių darbo schemų. 


Arklio gurnas, prusnos, gogas, piršys, slėsna, smurglės... Šarlis 
nežinojo nė vieno šių terminų, vis dėlto jų piešiniai labiausiai pa- 


vykę visame bloknote. 


Keitė išsivedė turistus į ekskursiją, o jis visą rytą dirbo. 
Papietavo taip, kaip buvo išmokytas: keletas atsineštų iš daržo 
šiltų pomidorų, gabaliukas sūrio, paskui patraukė pamiške su kny- 
ga, kurią ji buvo davusi. „Nuostabus architektūros vadovėlis...“ 
Moriso Meterlinko „Bičių gyvenimas . 


Ieškojo gražios vietos, kur galėtų atsikratyti blogos nuotaikos. 
Jis vis ilgiau mąstydavo naktimis, dešimtis kartų skaičiavo ir 


suko galvą dėl 496 nuolydžio. 


Buvo šeimos žmogus be šeimos. Jam buvo keturiasdešimt septy- 
neri, ir jis nelabai mokėjo įveikti posūkius... 

Ar jis jau nuėjo pusę savo kelio? 

Ne. 

O gal? 

Dieve... 

O dabar? Ar jis kartais nešvaisto veltui jam likusio laiko? 

Ar jam reikia išvykti? 

Ir kur? 

Į tą tuščią butą su užmūrytu židiniu? 

Ar tai įmanoma? Kad jis tiek metų dirbo, o dabar, tokio am- 


žiaus, jaučiasi toks bejėgis. 

Ta kvaiša buvo teisi... 
Jis kaip žiurkė atsekė paskui ją iki upės. 
O kas dabar? 


Viyvė? 


Taip, jeigu ji naktimis atsiduoda ponui Kenui, kol jis projek- 
tuoja tas prakeiktas gyvenvietes. 

Ir tas niežtintis tarpkojis... 

(Parazitai.) 


Atsirėmė į medžio kamieną. 

Pirma frazė: 

„Aš nesiruosiu rašyti knygos apie bitininkystę.“ 

Priešingai, negu tikėjosi, jis prarijo tą knygą. Tiesiog kaip vasa- 
ros detektyvą. Joje rado viską, ko reikia: gyvenimą, mirtį, būtinumą 
gyventi, būtinumą mirti, ištikimybę pareigai, žudynes, pamišimą, 
aukas, miesto įkūrimą, jauną motinėlę, vestuvių skrydį, tranų žu- 
dynes ir bičių sugebėjimą statyti. Ta nepaprasta šešiakampė korio 
akis, kuri „visais atžvilgiais yra visiškai tobula, ir jokie genijai, su- 
sirinkę draugėn, negalėtų jos nė kiek patobulinti. 


Palingavo galvą. Žvilgsniu paieškojo trijų Renė avilių ir dar 
kartą perskaitė vieną paskutinių pastraipų: 

„Jr kaip įrašyta bičių liežuvyje, burnoje ir skrandyje, kad jos 
turi gaminti medų, taip ir mūsų akyse, ausyse, nugaros smegenyse 
ir visose galvos smegenų skiltyse, visose mūsų kūno nervų skaidu- 
lose įrašyta, jog mes esame sukurti tam, kad pakeistume visa, ką 
paimame iš žemės, ir paverstume isskirtine ir ypatinga jos energija. 
Nė viena iš mums žinomų būtybių nėra sukurta taip, kad gamintų 
tą keistą fluidą, kurį mes vadiname mintimi, intelektu, suvokimu, 
protu, siela, sąmone, protiniais sugebėjimais, dorybe, gerumu, tei- 
singumu, žiniomis; nors jis turi daugybę pavadinimų, esmė ta pati. 
Viskas mumyse yra skirta jam. Mūsų raumenys, sveikata, galūnių 

lankstumas, gyvulisškų funkcijų darna, mūsų gyvenimo ramybė 
visa neša jo svorį. Tokia būsena yra pati brangiausia ir pati sun- 
kiausia, kokią gali pasiekti materija. Ugnis, šiluma, šviesa, netgi 
gyvybė, instinktas, subtilesnis už gyvybę, ir daugybė nesuvokiamų 
Jėgų, kurios vainikavo pasaulį prieš mums ateinant, nublanko pries 
tą naują fluidą. 

Nežinome, kur jis mus veda, ką jis su mumis padarys ir ką mes 


. . [4 
su juo padarysime. 


Na, gerai, galvojo Šarlis, tikėkimės... 

Užsnūdo šypsodamasis. Pats labai norėjo gaminti sį keistą flui- 
dą, kuris reikalautų paaukoti savo raumenis, galūnių lankstumą ir 
gyvuliškų funkcijų darną. 

Na ir pokštininkas! 


Atsibudo visiškai kitaip nusiteikęs. Aukštas, stambus, siaubin- 
gas arklys už poros žingsnių nuo jo rupšnojo žolę. Pamanė, kad tuoj 
nualps, ir jį apėmė toks nerimas, kokį seniai buvo jutęs. 

Nė nekrustelėjo, tik sumirksėdavo, kai prakaito lasas nukrisda- 
v0 ant blakstienų. 

Po kelių neramaus širdies daužymosi minučių paėmė savo eski- 
zų bloknotą, nusišluostė delną į sausą žolę ir padėjo tašką. 

„Jeigu jūs ko nors nesuprantate, — nesiliovė Jis kartoti savo Jau- 
niems bendradarbiams, - jeigu jums kas nors neaišku arba viršija 
jūsų suvokimo ribas, nupieškite tai. Kad ir blogai ar bendrais bruo- 
žais. Noras piesti - tai jau šis tas, jis verčia susikaupti ir stebėti, 0 
stebėti reiškia pradėti suprasti...“ 

Arklio gurnas, prusnos, gogas, piršys, slėsna, smurglės... Šar- 
lis nežinojo nė vieno šių terminų, ir smulkus neįgudęs rastas bo jo 
akvarelėmis, kurios dar džiūvo, buvo Harietės. 

— Viršūnė! Tu puikiai piesi! Ar gali man duoti štai tą? 

Taigi teko išplėsti dar vieną lapą. 

Nuėjo prie upės atsigaivinti ir trindamasis savo drėgnais mars- 
kiniais nusprendė, kad jei kitų nėra, tai ir jis pasišalins. 

Dirbo prastai ir iš esmės norėjo visa galva pasinerti į darbą. 

Gyvenimas tarp vandenų jį varė is proto. 


Nusprendė jų laukdamas paruošti vakarienę ir nuėjo apsipirkti 
į miestelio parduotuvę. 
Pasinaudojo tuo, kad atsidūrė civilizuotoje vietoje, ir išklausė 


balso paštą. 


Markas jam buvo trumpai išdėstęs sunkumus, su kuriais susi- 
dūrė, ir prašė kiek galima greičiau paskambinti, motina skundėsi 
jo nedėkingumu ir smulkiai pasakojo apie vasaros bėdas, Filipas 
norėjo sužinoti, kur jis dabar, ir papasakoti apie savo susitikimą su 
Sorenseno biuro atstovais, ir pagaliau Klerė jį siaubingai išplūdo 


prie paminklo žuvusiems kariams. 


Ar jis prisimena, kad turi jos automobilį? 

Kada ketina jį grąžinti? 

Ar jis užmiršo, kad kitą savaitę ji vyksta pas Polę ir Žaką? 

Ir kad ji per sena važiuoti autostopu? 

Kodėl jis nepasiekiamas? 

Ar jis per daug atsidėjęs bučiniams, kad nepagalvoja apie kitus? 
Ar jis laimingas? 

Ar tu esi laimingas? 


Papasakok. 


Atsisėdo terasoje, užsisakė taurę baltojo vyno ir keturis kartus 
paspaudė atsakymo mygtuką. 

Pradėjo nuo paties nedėkingiausio, paskui patyrė didelį malo- 
numą, girdėdamas balsą tų, kuriuos mylėjo. 

Sumanė kai ką nebloga. 


499 


Nulaižė medinį šaukštą, vėl uždėjo dangčius, padengė stalą, 
niūniuodamas „as noriu su tavim lėtai pražūti, lengvai, nerūpes- 
tingai išnykti tavyje“ ir taip toliau. Pašėrė šunis ir nunešė grūdų 
vištoms. 


Kad jį dabar matytų Klerė... Kaip jis šaukia „put, put, put“ ir 


prakilniai sėja... 


Grįždamas pamatė Samiuelį ir Ramoną treniruojantis di- 
džiąja vadinamoje pilies pievoje. Jie bėgiojo zigzagais tarp šiaudų 
kupetų. 


Nuėjo prie jų. Atsirėmė į užtvarą, pasisveikino su paaugliais, 
kurie miegodavo su juo arklidėje ir su kuriais jis vis dažniau losda- 
10 nesibaigiančias pokerio partijas. 

Jau prakišo devyniasdešimt penkis eurus, bet nemanė per daug 
mokąs už tai, kad nereikėtų vienam projektuoti tamsoje. 

Asiliukas nerodė didelio suinteresuotumo, ir kai Semas ėjo pro 
juos niurnėdamas, Mikaelis jam šūktelėjo: 

— Kodel tu jam neuždroži botagu? 

Šarliui labai patiko Semo atsakymas. 

Tikram jojikui reikia kojų ir rankų, bejėgiam - vytinio. 
Toks pareiškimas buvo vertas atskiro puslapio. 


Užvertė savo sąsiuvinį, pasitiko namų šeimininkę ir jos svečius 
su šampano taurėmis tr vaišėmis pavėsinėje. 

— Nežinojau, kad jūs mokate gardžiai gaminti, - nusistebėjo 
Keitė. 

Šarlis įpylė jai dar šampano. 

— Taip, aš išvis nieko nežinau, - paniuro ji. 

— Jūs nieko neprarasite, jei dar kiek palauksite. 

— Tikiuosi... 


Ji ilgai šypsojosi žiūrėdama į staltiesę, ir Šarlis nusprendė, kad jis 
atsidūrė paskutiniame taške pries kalnų perėją. Koks siaubingas po- 
sakis... Pries paskutinį smūgį kirtikliu... Cha! Cha! Tau atrodo, kad 
šitas geresnis? Jis vėl įkauso ir kišosi į kiekvieną pokalbį, nesekdamas 
jų eigos. Paskui nutvers ją už plaukų, nusitemps per visą kiemą ir 
paguldęs ant savo tefloninio miegmaišio nulaižys jai įdyėskimus. 

— Apie ką jūs galvojate? - paklausė ji. 
— Kad įdėjau per daug paprikų. 

Buvo įsimylėjęs jos šypseną. Dar delsė jai tai pasakyti, o kai pa- 
sakys, dėstys ilgai. 

Turėjo daugiau negu dukart po dvidešimt metų ir dabar sėdė- 
jo priešais moterį, kuri buvo patyrusi dukart daugiau už jį. Ateitis 


jiems atrodė gąsdinanti. 

Kadangi jo sumanymas buvo iš tiesų puikus, jis kelioms die- 
noms padėjo į šalį savo sąsiuvinį. 
Tai liudija vienintelis piešinys... kiek pasiliejęs dėl to, kad ant jo 


buvo pastatyta anyžinės taurė... 


Buvo vakaras ir jie visi susirinko miestelio aikštėje. Išvakarėse su 
Janfaromis atvyko jų brangieji paryžiečiai (ta kvaiša Klerė signali- 
zavo važiuodama per visą ąžuolų alėją...), Samiuelis ir jo bendri- 
ninkai niokojo žaidimų automatą, o mažieji žaidė prie fontano. 

Šarlis sudarė komandą su Marku ir Debe, ir jie beviltiškai pra- 
kiso, nors Keitė buvo juos perspėjusi: 

— Pamatysite, tie asai leis jums laimėti pirmąją partiją, kad 
įgautumėte pasitikėjimo, o tada... chey || kick your ass!!! 


Kai jiems, paryžiečiui ir bukagalviams jankiams, buvo „išspar- 
dyti užpakaliai“, guosdamiesi gėrė anyžinę degtinę, 0 jo sesuo, Ke- 
nas ir Keitė bandė gelbėti garbę. 

Tomas skaičiavo taškus. 

Kuo labiau jie prakisinėjo, tuo daugiau užsisakinėjo degtinės ir 
tuo mažiau suvokė, kur yra tas prakeiktas paršelis. 

Ir vieninteliame to savaitgalio piešinyje buvo įamžinta Klerė 
įraudusiais skruostais. 


Ji nelabai susikaupusi. Flirtuoja su Barbės draugužiu prasta, 


bet vaizdinga anglų kalba: „You tire my beautifoule chibpendale or 


you ne tire? Bicose if you ne tire correctly, mes are in a big shit, you 

understande? Show mi, plise, what you sugebate to do witb your 
two rutuliais...“ 

Genijų genijus, atomų atomo tyrinėtojas visiškai nieko nean- 
derstendino, išskyrus tai, kad ši mergina truputį kuoktelėjusi, kad ji 
kaip niekas kitas suka cigaretes ir kad jeigu ir toliau nepaleis jo ran- 
kos, jam beviltiškai mėginant išgelbėti paskutinę partiją, jis įmes ją 
į fontaną. 


Vėliau, jau kiek taisyklingesne anglų kalba, Šarlis jam papa- 
sakos, ką ji veikia ir kaip ji tapo tokia savo srities advokate, prieš 
kurią dreba visa Prancūzija ir galbūt visa Europa. 

— But... What does she do? 

— She saves the word. 

— No? 

— Absolutely.* 

Kenas pažiūrėjo į ją, kvailiojančią su seneliu, kuris spjaudė alyv- 
uogių kauliukus tiesiai Jasinui į galvą, ir išpūtė akis. 

— Ką tu jam dar papasakojai? - sunerimo Klerė. 

— Apie tavo darbą... 

— Yes! - tarė ji, kreipdamasi į apstulbusįjį. - I am very good in 
global warming! Globaly I can sušildyti anytbing, you know... Do 
you still live pas your parenis? 

Keitė juokėsi. Lygiai kaip Markas, su kuriuo Klerė buvo atva- 
žiavusi ir kuris naudojosi pačia kvailiausia navigacijos sistema. 

Bet turėjo labai gražios muzikos... juo geriau, nes jie buvo šešis 
kartus pasiklydę... 

Valgė kiaulienos žarnokus ir riebokas bulvytes, ir jiems pavyko 
savo juokais ir kvailiojimais atvilioti po liepomis visą kaimą. 

Tai Keitės nuopelnas, pagalvojo Šarlis. 

Kur tik ji atsiduria, gyvenimas ima virte virti... 


* „Bet ką ji daro?“ - „Gelbsti pasaulį“ - „Tikrai?“ - „Žinoma“ (Angl.) 

— Ko tu dar lauki? - paklausė jo Klerė kitą dieną anapus tilto, 
pries pradėdama krautis į savo mažą automobilį kilogramus vaisių 
ir daržovių. 

Ir kadangi brolis nesiliovė valęs priekinio stiklo, smarkiai spyrė 
jam į užpakalį. 

— Tu toks kvailas, Balanda... 

- Oj! 

— Ar žinai, kodėl niekada netapsi didžiu architektu? 

— Ne. 

— Kad esi toks kvailas. 

Juokas. 


Pasirodė Tomas pilnomis rankomis ledų vaikams. Markas tuo 
metu rinko išmėtytus rutulius, ir Keitė pareiškė: 
— Ateikite! Dar viena paguodos partija ir keliausime... 


Seneliai, tam pritardami, išsitraukė iš kišenių pinigų. 


— Kas tai? - paklausė sunerimęs Šarlis. — Kažkokia prasta 
naminėĖ 

Ji nupūtė nuo veido plaukų sruogą. 

— Apie ką jūs? Tai paguodos partija! Ar niekada negirdėjote 
tokio žodžio ? 

— Ne. 

— Ką gi... Būna pirmoji partija, antroji, sprendžiamoji, revanšo 
ir paguodos. Tai partija, kuri žaidžiama šiaip sau. Be jokių staty- 
my, be varžymosi, be pralaimėjusiųjų. Vien savo malonumui. 


Šarlis žaidė puikiai ir padėjo savo komandai pateisinti tą žodį... 
Tuo metu, kai atsisveikinęs su visais ruošėsi eiti miegoti, palik- 
damas savo seserį privačiai mokytis anglų kalbos (jis įtarė, kad ji 


kalba angliškai daug geriau, negu parodo, ir vien ieško partnerio 
liežuviui pamiklinti), ji pasakė: 

— Tikrai, eik miegoti. Tau rytoj vienuoliktą valandą reikia 
būti Limožo stotyje. 

— Limožo? Ką man tenai, po galais, veikti? 

— Pamaniau, kad Jai taip bus patogiau. 

— Kam „jai ? 

— Koks ten jos vardas? - apsimetė ji, suraukdama antakius. — 
Atrodo, Matilda... Taip, tikrai Matilda. 


„Buvo“, „pačios“, „laimingiausios', „jo“, „gyvenime“. 


Del to. 


Sugrįžęs drauge su ja, kaip visada visus rado prie stalo. 

Jie susiglaudė, kad padarytų jiems vietos, ir deramai pažymėjo 
naujokės pasirodymą. 

Visą likusį pusdienį praleido ant upės kranto. 

Šarlis pirmą kartą nepasiėmė savo bloknoto. Visi žmonės, ku- 
riuos jis mylėjo šioje žemėje, buvo čia, ir jam nebeliko apie ką svajo- 
ti, mąstyti, nebebuvo nieko, ką galėtų įsivaizduoti ir piešti. 

Ničnieko. 


**kk 


Rytojaus dieną turguje susitiko Aleksį ir ponią. 

Klerei prireikė kelių sekundžių, kad apsispręstų, ar jį apkabin- 
Et, a7 ne. 

Bet apkabino. 


Linksmai. Svelniai. Žiauriai. 


Jie buvo jau toli, kai Korina paklausė, kas yra ta moteris. 

— Šarlio sesuo... 

- A... 

Ji kreipėsi į sūrininką: 

— Sakykite, ar nepamirsote, kaip aną kartą, tarkuoto griujero? 

Paskui debtelėjo į vyrą. 
— Ko lauki, mokėk! 


Jis nieko nelaukė, nieko. Tokia ir buvo jo būsena. 


Jei rytoj būtų atėjęs į vienkiemį, apsimetęs, kad nori pasiskolinti 
kokį nors įrankį, vienas iš vaikų jam būtų pasakęs, kad ji jau išva- 
žiavusi. 

O Šarlis, dirbantis su Marku svetainėje, net nebūtų teikgsis at- 


sistoti. 


Tomas, Debė ir Kenas, jau daugelį kartų atidelioję kelionę į 
Ispaniją, taip pat išvyko. 

O Keitės mama, atkakusi išvakarėse, užėmė Hetės kambarį. 

Hetė, pradėjusi labai gerai lošti pokerį, maloniai užleido savo 
antrąjį kambarį Matildai... 

Dviem naktims. 

Vėliau Matilda savo čiužinį nusinešė į pakinktinę. 


Šarlis, jaudingsis dėl miesto žiurkės prigijimo tarp kaimo žiur- 
kių, greitai nusiramino. Antrą dieną ji jau sėdėjo balne, įjungė savo 
garsiakalbius ir nušluostė visiems nosį. 

Bet jis žinojo, kad ji didelė akių dūmėja. Jam reikėjo perspėti 
kitus... 

Išgirdęs, kad ji kvatojasi garsiau už visus, nuėjo miegoti nuka- 


binęs nosį. 


Rytą, kai jie liko vieni, ji paklausė: 

— Kas Čia ber namai? 

— Sakyčiau, būtent tai, kas vadinama namais. 
— O Keitė? 

— Ka, Keitė? 

— Tu ją įsimylėjęs? 

— Manai? 

— Be jokios abejonės, - atsakė ji, užversdama akis. 
- Po velnių. Tai kvaila? 
— Nežinau... O kaip tas butas, kurio aš dar nemačiau? 


— Tai nieko nekeičia... Vis dėlto... aš norėčiau tavęs paklausti... 


Jis paklausė ir gavo atsakymą, kokį ir norėjo isgirsti. Tada pri- 
siminė Klerę ir jos žodžius apie palankumą. 
Jūs niekados neklystate, ponia advokate. 


Ir sakote geras ginamąsias kalbas. 


— Šarli, tu gavai laišką! - sušuko Jasinas laiptų apačioje. 


Atpažino savo sesers rašyseną ir kompaktinės plokstelės formą. 

Jei ožka neprarijo tavo kompiuterio, paleisk aštuonioliktą 
numerį. Žodžiai nėra labai sudėtingi, ir tu savo galingu balsu, 
manau, padarysi įspūdį. 

Good luck. 

Pažiūrėjo į kitą plokštelės viršelio pusę. Tai buvo Kolo Porterio 
miuziklo plokštelė. 

Koks gi pavadinimas? 

„Bučiuok mane, Keit“ 


— Kas čia? - paklausė Matilda. 

— Tavo tetos išsidirbinėjimai... - kvailai nusišypsojo jis. 

— Pf... Kokie jūs abu dar vaikiški... 

Vėliau, skaitydama bukletą, sužinos, kad tai Šekspyro „Užsis- 
pyrėlės sutramdymo versija. 

Kiti keturi puslapiai buvo medinių namelių katalogas. 

Vieną rytą jis pasisiūlė Nedrai, kuri valandų valandas viena 
žaidė po dideliu buksmedžiu už vištidės, pastatyti tikrą namą. 

Jos vienintelis atsakymas buvo ilgas mirksėjimas. 

— Pirma taisyklė: kad ir ką statytum, pirmiausia reikia surasti 
tinkamą vietą... Taigi ateik ir pasakyk man, kurioje vietoje jis tu- 
retų stovėti... 

| Ji padvejojo keletą sekundžių, paieškojo žvilgsniu Alisos, paskui 
atsistojo ir išsilygino sijonėlį. 

— Ar pro langus norėtum matyti, kaip pateka saulė, ar kaip lei- 
džiasi? 

Jam buvo nemalonu, kad ją taip kankina, bet nieko negalėjo 
padaryti, toks buvo jo darbas... 

— Kaip pateka? 

Ji linktelėjo. 

— Tu teisi. Pietūs. Arba pietryčiai, tai protingiausia... 

Jie tyliai apsuko aplink namą didelį ratą. 

— Čia būtų neblogai, nes yra šiek tiek medžių, pavėsis, ir visai 
netoli bus upė... Vanduo labai svarbu! 

Matydama jį taip juokaujant ji pamažu atitirpo, ir vienu metu, 
kai reikėjo prasibrauti pro gervuogės, užsimiršo ir badavė jam ranką. 


Pamatai buvo padėti. 
Po pietų ji, kaip visada jau nuo pirmo Šarlio vizito, atnešė jam 


kavos ir stovėjo atsirėmusi jam į petį, kol jis piešė visą seriją kalnų 


namelių, kuriuos siūlė „Balanda ir Co“ firma. 

Jis suprato ją. Jam, kaip ir jai, atrodė, kad piesiniai pasako 
daugiau už žodžius, tad nupiešė daug galimų variantų. Su įvairių 
dydžių langais, skirtingo aukščio durimis, nevienodais gėlių love- 
liais, terasomis, stogo spalvomis ir langinių intarpais: rombais ar 
širdelėmis... 

Beveik žinojo, kurį modelį ji pasirinks... 


Šarlis iš tikro norėjo išvažiuoti, bet atvažiavo Matilda, ir Keitė 
tarp savo kvaistelėjusios motinos ir Matildos atrodė vėl kitaip. Tai 
ir buvo priežastis, dėl kurios jis įsitraukė į šį vaikišką žaidimą. 

Jis nuveikė su Marku milžinišką darbą ir išleido jį pas tėvus su 
didžiausia dokumentų krūva bagažinėje. Dabar jam reikėjo naujo 
užsiėmimo, darbo rankoms. 

Be to... statyti miniatiūrinius namelius jam iki tol labai sekėsi. 
Gerai paieškojęs, daržinėse tikrai ras marmuro... Buvo įsitikinęs, 


kad kažkurią dieną matė sudaužyto židinio gabalų... 


Keitė iš pradžių prieštaravo, kad Šarlis mokėtų Semui ir jo 
draugams, bet jis nieko nenorėjo girdėti. Už kiekvieną gerą darbą, 
girdi, reikia atlyginti... 

Draugų, kurių tingumas pranoko norą užsidirbti, greitai 
atsisakė ir gavo progą geriau susipažinti su Semu. Ir vienas kitą 
įvertinti. Taip būna, kai yra prakaituojama karštyje, plūstamasi, 
plempiamas alus ir rodomas tikrasis veidas. 

Trečią vakarą, kai jie nusirenginėjo po pontoniniu tiltu, jis už- 
davė jam tą patį klausimą kaip Matildai. 

Šarlis suprato jo abejones geriau negu kas kitas. Semo padėtis 
buvo tokia pat kaip ir jo. 

Į kitą puslapį pakliuvo viena nuotrauka. Jis atspausdino ją su- 
grįžęs ir kelias savaites laikė ant savo rašomojo stalo, kol nusprendė 
ten įdėti. 


Perdavimas baigus statybos darbus. 
Perdavimas, ir viskas. 


Ją padarė Granny, ir jai buvo sunku išaiškinti, kad užtenka 
paspausti vieną mygtuką ir daugiau niekuo nesirūpinti. Vargšė 
močiutė nieko nenutuokė apie tokius skaitmeninius hibridus... 

Jie susirinko visi. Prie Nedros namo slenksčio. Keitė, Šarlis, vai- 
kai, šunys, kapitonas Hedokas ir visi naminiai paukščiai. 

Visi šypsojosi, visi buvo gražūs, visi priklausomi nuo virpančios 
senos damos rankos, damos, atliekančios senstančios žvaigždės nu- 
merį, bet visi ja pasitikėjo. 

Jie jau seniai ją pažinojo. Ji galų gale padarys savo. 


Alisa sutiko dekoruoti (vakar ji atėjo su savo knygomis ir su- 
pažindino jį su nuostabiais Žefano de Viljė darbais... Už tai Šav- 
lis labiausiai tuos vaikus ir vertino. Už gebėjimą visada nuvesti 
Jį į nežinomas sritis, kad ir kas tai būtų, - Samiuelio dresūros 
būdai, Alisos talentas, gaižus Harietės humoras ar Jasino pen- 
kiasdešimt anekdotų per minutę. Šiaip jie buvo tokie, kokie turi 
būti: įkyrūs, reiklūs, nepagarbūs, piktdžiugiški, nedrausmingi, 
tinginiai, sukčiai, vaidingi, bet turėjo kažką ypatinga, ko netu- 
rėjo kiti vaikai... 

Jų laisvurnas, švelnumas, proto gyvumas (netgi drąsa, nes reikė- 
jo matyti, kaip jie neniurnėdami ir nedejuodami dirbo visus dav- 
bus, kurių reikalavo tas didžiulis ūkis), gyvenimo džiaugsmas ir 
savotiškas artumas šiam pasauliui - visa tai nesiliovė jo žavėti. 

Prisiminė ta proga Aleksio žmonos žodžius: „Tie maži mormo- 
nai...“, bet visiškai su ja nesutiko. Nors matė, kaip jie pliekiasi prie 
žaidimo aparatų, praleidžia ištisas popietes naršydami po interne- 
tą, gludina savo tinklaraščius, renka, kas geriausia, iš YouTube 
(jie privertė jį pasižiūrėti visas „Ar jūs tai matėte?“ dalis) (to jis, 
beje, nesigailėjo ir dar niekada nebuvo taip gardžiai juokęsis), bet 
jam visai neatrodė, kad jie slepiasi už savo tilto. 

Priešingai... Visi, kas gyvas, ėjo pas juos. Kad pasisemtų linksmu- 
mo, drąsos... aristokratiškumo... Jų kiemai, stalas, pievos, čiužiniai 
nuolatos visus traukė ir kiekvieną dieną pasirodydavo naujų veidų. 

Paskutinis kasos čekis apsiperkant buvo ilgesnis negu metro 
traukinys (jis tuo pasirūpino, matyt, pasijuto kaip paryžietis Der 
atostogas, štai iš kur tokie mostai...) ir pliažas piko valandomis bū- 
davo perpildytas. 

Kas juos skyrė nuo kitų? Keitė. 

Ir kad ši moteris, taip menkai savimi pasitikinti ir pasisakiusi 
jam kiekvieną žiemą nugrimztanti į daugiadienę depresiją ir gry- 
nai fiziškai neįstengianti atsikelti iš lovos, sugebėjo įdiegti tiek pa- 
sitikėjimo našlaičiams be tėvo ir motinos, kaip reikėdavo pažymėti 
dokumentuose, jam atrodė tiesiog stebuklas. 

— Atvažiuokite čia vėl apie gruodžio vidurį, - šaipėsi ji, blaivin- 
dama savo gerbeją, — kai svetainėje penki laipsniai ir kai kiekvie- 
ną rytą reikia pradaužti ledą vištų girdykloje, kai mes visą dieną 
valgome avižinę košę, nes aš daugiau niekam neturiu jėgų... O kai 
ateina Kalėdos, ta nuostabi šeimos šventė, aš viena atstoju visą ge- 
nealoginį medį... Tada pažiūrėtume, ar vėl galėtumėte kalbėti apie 
stebuklą... 

(O kitą kartą, po ypač liūdnos vakarienės, kuriai keturi mūsų 


planetos specialistai buvo sukūrę bauginančią, neginčijamais 

skaičiais paremtą prognozę... nA, mes tai gerai žinome... ji staiga 
atvėrė širdį: 

— Šis savotiškas, galbūt net diskriminuojantis gyvenimas... kurį 
as užkoriau vaikams... Vienintelis dalykas, kuris mane gali patei- 
sinti... Šiandien pasaulis priklauso menkystoms, o rytoj? Dažnai 
sau sakau, kad issigelbės tiktai tie, kurie sugebės atskirti uogą nuo 
grybo arba pasėti grūdą... 

Paskui elegantiškai nusijuokė ir pažėrė daugybę kvailysčių, kad 
Šarlis pamirštų jos pranašystę...) 


Taigi Alisa ėmėsi dekoravimo ir Nedra visus pakvietė apžiūrėti 

jos rūmų. 

Ne, netiesa. Buvo galima pasižiūrėti, bet ne įeiti. Tarp durų 
netgi buvo ištempta virvė. Dauguma pasipiktino, bet ji laikėsi savo. 
Tai buvo jos namai. Mano namuose šioje žemėje, kuri manęs neno- 
rėjo, vietos yra tiktai Nelsonui ir jo šeimininkutei. 

Kai neturi dokumentų... 


Šarlis ir Semas gerai pasidarbavo. Vilkas galės pūsti kiek nori, 
tas bunkeris atlaikys. Statramsčiai buvo pritvirtinti prie betoninio 
paznato, o medinių grindų vinys ilgesnės už Nedros delną. 


Nuotraukoje galima matyti, kad ji truputį susinervinusi... 

Kai Granny jiems pagaliau leido išsiskirstyti, Keitė atsisuko į ją. 

- Sakyk, Nedra... Ar tu padėkojai Šarliui? 

Mažylė linktelėjo galvą. 

— Aš nieko negirdžiu, - neatstojo Keitė ir pasilenkė. 

Mergaitė nuleido galvą. 

— Palikite ją ramybėje, - pasakė jis sumišęs, - aš išgirdau... 

Pirmą kartą pamatė ją supykusią. 

— Vis tiek, Nedra, vis tiek pasakyk... Pora skiemenų už tokį 
darbą, tau juk nenudžius liežuvis, ar ne? 


Ji sukando lūpas. 

Teisėtas autoritetas, baltas, kaip ir jos marškiniai, pries nuei- 
dama pridūrė: 
- Žinai ką? Aš nenoriu kelti kojos į egoistės namus... Aš esu 


nusivylusi. Siaubingai nusivylusi. 


Ji klydo. 
Trumpas žodelis, kuris buvo toks lauktas, atsiras kitame pusla- 


Dyje ir įgis tokią formą, kuri visus juos paliks be žado. 


Šis piešinys ne Šarlio, jis užima visą dvigubą lapą ir, tiesą sa- 
kant, nėra piešinys. 

Semas persibraižė nurodytą maršrutą, kad jį gerai įsimintų. 

Kvadrateliai, kryželiai, punktyrai ir strėlytės, rodančios į visas 


puses... 


Taigi mes dabar jau ten... Garsiosiose asilų lentynėse, dėl kurių 


jis iškinkęs savo asilą... 


Trečiasis rugpjūčio mėnesio savaitgalis... Jis dar nedrįso to pri- 
minti Matildai, bet jų dienos jau buvo suskaičiuotos. Jo telefonas 
buvo pilnas žinučių su grasinimais, ir Barbara, ta velnio nešta ir pa- 
mesta bobsė, galiausiai susirado Keitės numerį. Visi jo laukė, buvo 
paskirta dešimtys susitikimų, ir buvo galima justi, kad Paryžiuje 
gresia sunkus jungas, bet dabar grįžtame prie to, kas mums rūpi... 


Pries keletą valandų Semas gana lengvai laimėjo atkrintamą- 
sias varžybas, ir jie įsitaisė nakčiai po atviru dangumi kitoje aptva- 
70 pusėje. 

Koks žygis!.. 

Ramonas ir jo šeimininkas iškeliavo jau iš vakaro, jiems įprastu 
tempu, kad apšiltų, ir jau buvo praleidę naktį lenktynių vietoje. 

— Jei tu neiškrisi po pirmo turo, - pareiškė Keitė, kišdama krepsį 
po sėdyne, - mes atvažiuosim pas tave su miegmaišiais ir nakvosim 
po atviru dangumi, kad pasportintume tave varžybose... 

— Tokio žodžio nėra. 

— Thank you, sweetheart, bet aš žinau, ką sakau... Mes tave 
pasportinsime, tavo asilą ir tave, kaip darome jau beveik dešimt 
metų. Ar gerai, Šarli? 

Ak, jam viskas buvo gerai... Jam viskas tiko... Jis jau galvojo, 
kokios bausmės laukia už statybų vilkinimą... Be to, tai būtų gali- 
mybė nors kartą pamiegoti arčiau nei per šimtą metrų nuo jos... 

Ar taip pasakė tiktai tam, kad kažką pasakytų? Jau seniai buvo 
atsisakęs vilčių pasimylėti... Tai moteriai greičiau reikia draugo 
negu vyro. Štai kas. Ačiū. Jam viskas aišku. Draugai ne tokie viena- 
dieniai... Tyliai įsipildavo Port Ellen ir gerdavo savo kambarėlyje 
už šią puikią atostogų draugystę. 

Cheese. 


Vaikai, aišku, šokinėjo iš džiaugsmo ir greitai lėkė į savo kam- 
barius apsivilkti storų megztukų ir pasiimti sausainių. Alisa nu- 
piešė nuostabų plakatą „Pirmyn, Ramonai", bet Semas privertė ją 
pažadėti, kad parodys jį tik tada, jei jis laimės. 

— Jis gali išmusti jį iš vėžių, supranti... 

Visi užvertė akis. Tiesa, tas kvailys gali užsispirti dėl palinkusio 
žolės stiebelio arba uodo pirstelėjimo. 


Nugalėtojų pakyla jam dar toli gražu nešvietė. 


Čia jie sėdi parietę kojas prie laužo ir vieni kepa dešreles, kiti ze- 
fyrus, treti kamamberą, dar kiti duonos gabaliukus, ir jų juokas, jų 
pasakojimai maišosi su kvapais, kurie tokie skirtingi. Atvykusi visa 
kompanija. Rodo balsą Bobas Dilanas, vyresnės mergaitės buria 
mažesnėms iš delnų, Jasinas aiškina Šarliui, kad tas prie pat žemės 
išaustas voratinklis skirtas pažemėje šokinėjantiems vabzdžiams, 
pavyzdžiui, žiogams, 0 štai tas, ar matai, gaudyti skraidantiems... 
Logiška, ar ne? Logiška. Ir Šarlis labai dėmesingas savo draugei. 
Paruošęs jai sumuštinį, nuėjo nugvelbti glėbelio šiaudų, kad būtų 


minkščiau jos nugarai... 

Atodūsis... 

Keitė nuo pat motinos atvažiavimo gan nervinga... 

— Ar mes čia todėl, kad norėjote bent vieną vakarą nuo jos pa- 
bėgti? - paklausė jis. 

— Galbūt... Kvaila, ar ne? Mano amžiuje taip nervintis dėl 
savo senos mamos kaprizų... Bet ji man primena kitus laikus... Kai 
buvau jauniausia ir nerūpestingiausia... Aš, Šarli, liūdžiu. Man 
trūksta Elenos. Kodėl jos nėra šį vakarą? Juk vaikai reikalingi tam, 
kad patirtume tokių akimirkų, ar ne? 

— Ji yra čia, nes mes kalbame apie ją, - sumurmėjo jis. 

— O kodel jūs jų neturėjote? 

- Vaikų... 

— Manau, niekada nesutikau moters, su kuria būčiau norėjęs 
Jų turėti. 

— Kada jūs išvykstate? 

Jis visiškai nesitikėjo šio klausimo. „Žodžio“, „žodžio“, „žo- 
džių“, karštligiškai virė jo smegenys. 

— Kai Semas laimės... 


Well done, mano mielas berojau. Jis nesulaukė jos šypsenos... 


**Xxk 


Jau buvo beveik vienuolika valandų, jie įsivyniojo į savo ant- 
klodes, „kaip kaubojai“ budėjo prie žarijų ir galvojo apie nakties 
lopšines. Kas čia suriko? Sugirgždėjo? Subrazdėjo? Koks paukštis? 
Koks žvėrelis? Ir kas subliovė tenai tolį? 

„Galvas aukščiau, bičiuliai! Po kelių valandų mums jau nerei- 


kės linksminti tų kvailų dvikojų!“ 


Paskui pasigirdo dyebantis Leo balsas: 


- Žinote ką? Dabar pats metas pasakoti siaubo istorijas... 

Keli spiegsmai jį padrąsino. Jis papasakojo išties spalvingą isto- 
riją, pilną žarnų ir kraujo, apie žiaurias, genetiškai modifikuotas 
kamanes. Na, bet tokie baisumai neišblaškys miegą... 


Keitė pakėlė kartelę labai aukstai. 

— Ar jums ką nors sako Heliogabalo vardas? 

Buvo girdėti vien kaip spragsi liepsnos. 

— Tarp romėnų imperatorių buvo daug bepročių, bet vienas, 
manau, pralenkė visus. Jau būdamas penkiolikos metų užėmė sostą 
žy važinėjo po Romą kovos vežime, kurį tempė nuogos moterys. Tai- 
gi pradžia buvo įspūdinga... Jis buvo kaip koks pamišėlis. Pamisėlis, 
kurį reikia surišti. Pasakojama, kad jis savo valgius apibarstyda- 
vo brangakmenių milteliais, kad į ryžius dėdavo tikrų perlų, kad 
mėgo keistus ir šiurpius patiekalus, kad ėjo iš proto dėl lakstingalų 
ir papūgų liežuvėlių troškinio, gaidžių skiauterių, kurios būdavo 
nupjaunamos jiems gyviems, kad savo cirko plėšrūnus maitino žąsų 
kepenų pašstetu, kad vieną dieną liepė nudobti šešis šimtus stručių 
ir valgė dar šiltas jų smegenis, kad jam patiko jau nežinau kokios 
patelės vulvos... Gerai, aš baigiu. Ir visa tai jam buvo tik lengvi 
užkandžiai. 

Netgi liepsnos nustojo traškėti. 

— O štai pasakojimas, kokį norėjo išgirsti Leo: Heliogabalas 
garsėjo savo orgijomis. Kiekvieną kartą jos turėjo būti kuo nors ge- 
resnės. Vadinasi, baisesnės. Jam reikėjo vis daugiau kraujo, dau- 
giau siaubo, daugiau prievartavimų, daugiau iškrypimų, daugiau 
maisto, daugiau gėrimų... Trumpai kalbant, visko daugiau. Bėda 
ta, kad jam viskas labai greitai nusibosdavo. Ir štai vieną dieną 
Jis paprašė skulptoriaus išlieti iš metalo tauro skulptūrą, kuri būtų 
tuščiavidurė, tik su mažomis durelėmis viename šone ir skyle snukio 
aukštyje, kad būtų galima girdėti iš vidaus sklindančius garsus... 
Jo puikiųjų vakarėlių pradžioje durelės būdavo atidaromos ir tau- 
ro viduje uždaromas vergas. Kai Heliogabalas pradėdavo nuobo- 


džiauti, liepdavo kitam vergui po tauru užkurti ugnį ir tada svečiai 

šypsodamiesi prieidavo prie tauro. Ak, būdavo velniškai juokinga, 
nes tauras imdavo baubti. 

Vaikai sunkiai rijo seiles. 

Mirtina tyla. 

— Ar ta istorija tikra? - paklausė Jasinas. 

— Tikrų tikriausia. 

Vaikams drebant iš siaubo, ji atsisuko į Šarlį ir sušnabždėjo: 

— Nenoriu jiems to sakyti, bet ši istorija man - žmonijos me- 
tafora... 

Dieve mano... Ji šiandien išties melancholiškai nusiteikusi. 
Taigi reikia ką nors daryti... 

— Taip, bet, - prakalbo jis gana tvirtai, kad nustelbtų jos pasi- 
bjaurėjimą, - tas pabaisa po kelerių metų numirė, regis, sulaukęs 
aštuoniolikos išvietėje užduso nuo kempinės, kuria buvo nusišluos- 
tęs užpakalį. 

— Tikrai? - nusistebėjo Keitė. 

— Tikrų tikriausiai. 

— Iš kur žinote? 

— Man Montenis papasakojo. 

Ji patraukė savo antklodę ir prisimerkė. 

- Jūs esate genialus... 

— Tikrų tikriausiai. 


Genialus jis buvo neilgai. Jo istorija apie tai, kad pradedant sta- 
tybas visuomet aptinkama kaulų ir kad niekam nereikia to sakyti, 
nes prasidės tyrinėjimai ir nueis perniek jau paruoštas pilti betonas 
ir krūva pinigų, nieko neišgąsdino. 


Visiškas fiasko... 


Samiuelis prisiminė vieną prancūzų kalbos pamoką, per kurią 
Jis nemiegojo. 

— Ši istorija apie jauną vyrą, kaimietį, kuris atsisakė būti už- 
verbuotas į Napoleono armiją kaip gyva mėsa... Tas dalykas buvo 

vadinamas karo prievole. Karas truko penkerius metus, tad galėjai 
būti tikras, kad padvėsi kaip šuo, bet jei turėjai žvangančių, galėjai 
papirkti kitą, kad padvėstų vietoj tavęs... 

Jis neturi nė skatiko, todėl dezertyruoja. 

Prefektas iškviečia jo tėvą, jį muša ir gąsdina, bet vargšas žmo- 
gelis iš tikro nežino, kur yra jo sūnus... Kiek vėliau jį suranda miš- 
ke, numirusį iš bado, jo burnoje žolė, kurią mėgino valgyti. Tuomet 
senis užsiverčia savo sūnų ant pelių ir niekam nieko nesakydamas 
ateina per tris kaimus iki prefektūros... 

Tas mulkis prefektas buvo pokylyje. Kai grįžo, varpams jau iš- 
mušus antrą valandą, pamatė prie savo durų vargšą kaimietį. Tas 
jam ir sako: „Norėjote jį pamatyti, pone prefekte, štai jis.“ Tada 
atrėmė lavoną į sieną ir nuėjo sau. 

Tai jau buvo kiek smagiau. Semas nebuvo tikras, bet manė, 


kad tai Balzako parašyta istorija. 


Mergaitės neturėjo ko papasakoti, bet Klebtono muzika palaikė 
nuotaiką. Džing, džing. Pažėrė šiurpių garsų seriją. 

Tada įsiterpė Jasinas: 

— Gerai, bet perspėju, mano istorija bus trumpa... 

— Iy vėl apie sraigių žudynes? - sunerimo vaikai. 

— Ne, apie Frans Kontė ir Aukštutinio Elzaso valdovus. Tiks- 
liau, apie grafus Monžua ir senjorus Medė. 

Kaubojai ėmė bambėti. Jei čia kokie nors protingi paistalai, tai 
labai ačiū. 

Vargšas sutrikdytas pasakotojas jau nebežinojo, ar pasakoti 
toliau. 

— Pirmyn, - sušuko Hetė, - klok apie įšventinimą į riterius ir 
druskos mokestį. Mes įdėmiai klausomės. 

— Papasakosiu ne apie druskos mokestį, o apie „jaukumo teisę“. 

— Ak! Apie teisę ištempti bamakus tarp šaunamųjų angų? 

— Visiškai ne, - nusiminė jis, - kokie jūs kvaili... Ilgais žiemos 


vakarais tie senjorai turėjo, cituoju, „teisę issirinkti du baudžiau- 

ninkus ir perskrosti jiems pilvus, kad susišildytų pėdas jų garuojan- 
čiuose viduriuose". Tai leido, kaip ką tik sakiau, garsusis „jaukumo 
teisės“ įstatymas. Štai ir viskas. 

Nevisiškai prašovė pro šalį. Nuo šūksnių „fu!, „negali būti", 
„47 tikrai?', „kaip šlykštu...“ jo širdis gerokai sušilo... 

— Gerai, viskas, — pareiškė Keitė, - tuo šį vakarą ir baigsime. 


Time to go to bed... 


Visi jau ėmė tampyti savo miegmaišių užtrauktukus, tik staiga 
visus nustebino nedrąsus protestas: 
— Jr aš žinau vieną istoriją. 
Ne nustebino, 0 privertė suakmenėti. 
Semas su jam būdingu humoru, kad praskaidrintų atmosferą, 
paklausė: 
— Ar tu, Nedra, esi tikra, kad tavo istorija bus baisi? 
Ji linktelėjo galvą. 
— Jeigu nebus, geriau neaušink burnos. 
Pasigirdęs juokas jai suteikė drąsos kalbėti toliau. 
Šarlis pasižiūrėjo į Keitę. 
Kaip ji pasakė aną naktį? Numb. 
She was numb.** 
Numb ir su laukimo duobutėmis skruostuose. 
— Ta istorija apie vienslieką... 
—- Kg? 
— Kaip? 
— Kalbėk garsiau, Nedra! 
Laužas, šunys, plėšrūs paukščiai ir netgi vėjas neatitraukė akių 
nuo jos lūpų. 
Ji atsikrenkštė. 
— Apie, bmm... vieną slieką... 


* Laikas miegoti... (Angl.) 
** Ji buvo priblokšta (angl). 

Keitė atsiklaupė. 

— Tai štai... Vieną rytą jis islenda ir pamato kitą slieką. Ir sako 
jam: „Gražus šiandien oras, ar ne?" Bet anas nieko neatsako. Pir- 
mas pakartoja: „Gražus šiandien oras, ar ne?! Vel tyla. 

Buvo sunku suprasti, nes ji kalbėjo vis tyliau ir tyliau, bet nie- 
kas nedrįso jos pertraukti... 

— „Ar jūs čia gyvenate?“ - toliau klausinėja jis nejaukiai ran- 
gydamasis, bet anas vis tyli, tada sliekas, labai susinervinęs, lenda 
atgal į skylę sakydamas: „O velnias, aš vėlšneksavuodegą...“ 

— Kaip? - ėmė protestuoti susinervinusi publika. - Kalbėk aiš- 
kiau, Nedra! Mes nieko nesupratome! Ką jis pasakė? 

Pakėlė galvą, parodė visiems savo sumišusį veidą, išsitraukė iš bur- 
n0s plaukų sruogą, kurią kramtė pasakodama, ir drąsiai pakartojo: 

— O velnias! Aš vėl snekinau savo uodegą... 

Padėtis buvo kebli, nes kiti nežinojo, ar šypsotis, ar apsimesti, 
kad išsigando. 

Norėdamas nutraukti tylą, Šarlis ėmė tyliai ploti. Visi pasekė 
juo ir vos nesusilaužė pirštų. Paskui pradėjo loti šunys, Ramonas 
ėmė bliauti, visi stovyklos asilai paprašė jo nutilti. Keiksmai, riks- 
mai, lojimas, botagų plekšėjimas, skardos terškėjimas aplink, ir visa 
naktis pagerbė mandagųjį slieką. 

Keitė buvo per daug susijaudinusi, kad prie to prisidėtų. 


Jau gerokai vėliau Šarlis pramerks akį, kad įsitikintų, jog kojo- 
ty prie durų nėra, paieškos jos veido kitoje pelenų pusėje, pasistengs 
įžiūrėti jos vokus tarp kitų, pamatys, kaip jie truputį prasivėrė, kad 
padėkotų. 

Galbūt jam tiktai pasivaideno... Nesvarbu, jis vėl nugrimzdo į 
savo miegmaišio pūkus šypsodamasis is laimės. | 


Kadaise manė, kad statys didžius pastatus ir susilauks kolegų 


pripažinimo, tačiau turėjo pripažinti, kad vieninteliai pastatai jo 


gyvenime, kurie isties šio to verti, yra lėlių nameliai... 

*kkAk 


Dėl iki šiol nesuprantamos priežasties Ramonas niekaip nega- 
lėjo įveikti prieš pat finišą esančios paskutinės brastos. Tos, kurioje 
buvo murkdęsis jau dešimtį kartų... 

Kas atsitiko? Niekas to nežino. Gal joje plūduriavo kokia plū- 
dena ar kad jam parodė nosį pokštininkė varlė? Nesvarbu, jis tarsi 
suakmenėjo likus vos keletui metrų, skiriančių jį nuo titulo, kurį 
galėjo pelnyti, palaukė, kol jį pralenks visi kiti, ir tik tada teikėsi 
pajudėti paskui juos. 


Viešpatie, kaip jis buvo išdabintas... Mergaitės jį visą rytą šu- 
kavo šepečiu, šukomis, gražino, blizgino. „Užteks, - pyko Samiue- 
lis, - Ramonas jums ne lėlė.“ 

Plakatas nebuvo panaudotas, nebuvo fotografuojama ir nebuvo 
užsidėti akiniai nuo saulės, kad būtų išvengta bet kokių erzinan- 
čių atspindžių. Ramonas buvo atsargiai ir baugščiai raginamas, 
bet veltui... Jis buvo nusprendęs pamokyti savo šeimininką. Svarbu 
gerai mokytis mokykloje, o ne su mažais vežimėliais sukinėtis tarp 
kvailų kliūčių... 


Jo šeimininkas, kuris šia proga dėvėjo saVO prosenelio fraką, V1e- 
nintelis iš visų varžovų nenaudojo botago. 

Taigi buvo stipriausias. 

Kai visi, susikrimtę vienas labiau už kitą, susibūrė aplink jį, 
jam į galvą atėjo tik tokie žodžiai: 

— Taip ir maniau. Jis labai jautrus. Ar ne, branguti? Nagi, pir- 
myn, dingstam iš čia! 

— O kaip apdovanojimas? - sunerimo Jasinas. 

— Cha! Tu jį paimk... Keite! 

— Klausau. 

— Thanks for the great support. I appreciate. 

— You are welcome, darling. 

— And it was a fantastic evening, right? 

— Yes, really fantastic. Today I feel like we're all champions, 
you know... 

— We sure are. 

— Ką jie sako? - paklausė Jasinas. 

— Kad mes visi esame čempionai, - atsakė Alisa. 

— Kokie čempionai? 


- Asily, kokie dar! 


Šarlis pasisiūlė grįžti su juo. Malonu, bet jis pernelyg pavargęs... 


Be to, norįs pabūti vienas... 


Jis tiesiog dievino šį vaikiščią. Jei būtų turėjęs berniuką, būtų 
norėjęs tokio kaip jis... 

Kitas, tolesnis piešinys buvo vienintelis nebaigtas. 

Ir ties perlenkimu buvo pilna plaukų. 

Kai jis dės savo bloknotą į kuprinę, jau viską sukrovęs, pirmas 
jo refleksas bus nupūsti plaukus, bet paskui paliks juos tenai visam 
laikui. 

Kaip puslapio žymeklį. 

To puslapio, kurį ką tik užvertė. 


Visą rytą ir visą vakarykstę dieną praleido su Jasinu, konstruo- 
damas bulvių svaidyklę. Vėl reikėjo važiuoti į „Pasidaryk pats“ 
parduotuvę (be komentarų), nes plastikinis vamzdis jai netiko. 
Reikėjo metalinio. 

Cheminei bulvių svaidyklei. Kad ji galėtų nusviesti bulvės ga- 
baliuką iki Saturno įvykus kokakolos ir mėtinių saldainių reakcijai 
(su geriamosios sodos ir acto mišiniu būtų buvę galima pasiekti tik- 
tai Mėnulį, o tai buvo ne taip įdomu)... 


Dievas žino, kodėl juos sudomino šis projektas... Reikėjo paslap- 
čiomis iš Renė pavogti bulvių, padėti atgal į vietą puikųjį Keitės actą 
iš Modenos ir vėl save niekinti, kad yra niekam vertas, paskubomis 
nudardėti į kepyklą, nes tos neišmanėlės mergaitės suslamšstė visus 
mėtinukus, neleisti Sermui išgerti kokakolos, melsti Frekį išspjauti 
ventilį, kurį jis jau kramtė, padaryti daugybę bandymų, sugrįžti į 
bakalėjos parduotuvę, nes dideli buteliai davė per mažai dujų, nu- 
vyti visus šalin, nubėgti prie upės nusiplauti rankų, taip apkibusių 
derva, kad negalėjo tvirčiau priveržti kamščio, vėl, ketvirtą kartą, 

nulėkti pas bakalėjininkę, kuri jau buvo pradėjusi abejoti (nors ji 
jau seniai abejojo šio namo gyventojų protu...), nes Cola light tiko 
geriau už normalią kokakolą ir... 

— Žinai ką, mažyli, man atrodo, kad lengviau ką nors sukurpti 
Rusijoje su Sergejumi Pavlovičiumi... - galų gale atsiduso Šarlis. 


Jie suglumę ėjo namo. Iš viso to, ką jie sugadino, buvo galima 
paruošti dešimt kilogramų keptų bulvyčių, o dar reikėjo kai ką pa- 


tikrinti internete. 


Keitė tuo metu kieme kirpo Semui plaukus. 

- Jasinai, paskui tavo eilė... 

— Bet... mes dar nebaigėme savo bulvių svaidyklės... 

- Būtent dėl to, - pasakė ji atsitiesdama, - kai turėsi ant galvos 
mažiau plaukų, tavo mintys bus daug aiškesnės... Be to, nors trum- 
pam duok ramybę Šarliui... 


Jis nusišypsojo. Nedrįso to pasakyti, bet po Adomo obuoliu at- 
sirado du dideli zumulai... Nuėjo atsinešti savo bloknoto, antros 
kėdės, atsisėdo šalimais ir ėmė juos piešti. 

Jasinas buvo kerpamas plikai, mergaičių plaukai buvo palygi- 
nami, patrumpinami pagal jos nuotaiką ir paskutinę vienkiemio 
madą. Įvairaus ilgio ir įvairių atspalvių sruogos vis krito į dulkes. 

- Jūs viską mokate daryti, - žavėjosi jis. 

— Beveik viską... 


Kai Nedra atsistojo, kirpėja nupurtė skraistę, kuria mergaitė 
buvo apsiausta, ir atsisuko į tą, kuris jas piešė. 

— O jūs? 

— Ką aš? - paklausė jis, nepakeldamas galvos. 

— Ar nenorite, kad apkirpčiau ir jus. 


Jautri tema. Jo veido išraiška iš karto pasikeitė. 

— Supraskite, Šarli, - vėl pradėjo ji, - šiame pasaulyje aš turiu 
nedaug principų arba teorijų... Ir jūs tai žinote. Jūs matėte, kaip 
mes gyvename. Teorijų apie vyrus, deja, dar mažiau... Bet dėl vieno 
dalyko esu visiškai tikra... 

Kaip pamišėlis spaudė savo firminį pieštuką. 

— Kuo mažiau vyras turi plaukų, tuo mažiau jų turi būti... 

— Nusikirpkite plikai! Ir visiškai atsikratysite tos problemos! 

— Jūs taip manote? 

— Esu tikra. 

— Bet juk tai vyriškumo ženklas... Kai Dalila nukirpo plaukus 
Samsonui, jis prarado visą savo galią ir skalpą... 

— Come on, Charlie! Jūs būsite tūkstantį kartų seksualesnis! 

— Gerai... Jei taip sakote... 

Vargas... Dvidešimt metų jis prižiūrėjo savo menkus plau- 
kus kaip vista viščiukus, o ši moteris nori juos sunaikinti per dvi 
minutės... 

Eidamas prie trinkos, išgirdo jos žodžius, ištartus chirurgo 
tonu: 

- Semai, mašinėlę plaukams kirpti. 

Gelbėkit! 

— Keite, leiskite man pasukti kėdę į fauno skulptūrą... Kad ga- 


lėčiau paguodai piesti jo puikias garbanas... 


Jos asistentas grįžo su kankinimo įrankių lagaminėliu, ir vai- 
kai visa širdimi dalyvavo rodydami įvairias mašinėlės galvutes. 

— Kokio ilgio nori? Penkių milimetrų? 

— Ne, bus per ilgi. Geriau dviejų... 

— Kvanktelėjai, ar ką, jis atrodys kaip skustagalvis! Keite, imk 
trijų... 

Pasmerktasis netarė nė žodžio, bet jam buvo nesunku nupiešti 
popieriuje pašaipią jo galvą laikančio satyro šypsenėlę. 

Paskui nubrėžė kaklo liniją iki kerpių... Užmerkė akis. 

Jautė jos pilvą prie savo menčių, rėmėsi į jį kiek galima san- 
tūriau, nuleido smakrą, kai jos rankos jį lytėjo, čiupinėjo, glostė, 
valė, lygino, spaudė. Taip susijaudino, kad padėjo savo bloknotą 
kuo aukščiau ant šlaunų ir užmerkė akis, nekreipdamas dėmesio į 
mašinėlės garsą. 

Būtų norėjęs, kad kirpimas niekada nesibaigtų, ir buvo pasi- 
ruošęs netekti viso savo vyriškumo, kad tik šis malonus susijaudini- 
mas testysi amžinai. 


Ji padėjo mašinėlę ir paėmė žirkles, kad apdailintų plaukus. 
Tuo metu, kai ji susikaupusi stovėjo priešais jį, kirpdama plaukus 
aplink ausis, fis, pajutęs jos šilumą, kvapą ir aromatą, išdrįso uždėti 
ranką jai ant klubo... 

— Ar aš jus užgavau? - sunerimo ji ir atsitraukė per žingsnį. 

Jis atmerkė akis, suprato, kad visa publika dar čia, netgi pa- 
tys mažiausieji, laukiantys jo reakcijos, kai jis save pamatys, ir nu- 
sprendė, kad atėjo metas paskutinei atakai pries galutinai sudedant 
ginklus. 

— Keite... 

- Jau beveik baigiau, nesijaudinkit... 

— Ne. Niekada nebaikite. Atsiprašau, ne tai norėjau pasakyti... 
Žinote, aš apie kai ką pagalvojau... 

Ji vėl buvo už jo ir skuto jam sprandą skustuvu. 

— Klausau... 

— Ak... Ar negalėtumėt sustoti kokiom dviem minutėm? 

— Ar bijote, kad neperpjaučiau gerklės? 

— Taip. 

— O Dieve... Ką gi jūs norite man pasakyti? 

— Na, nuo naujų mokslo metų pradžios aš gyvensiu vienas su 
Matilda ir pamaniau... 

—- Ka? 

— Jeigu Semui taip nepatinka internate, galėčiau jį pasiimti... 

Skustuvas sustojo. 

— Matote, - toliau kalbėjo jis, - man pasisekė apsigyventi rajo- 
ne, kur pilna puikių licėjų ir... 

— Kodel „nuo naujų mokslo metų pradžios"? 

— Todėl, kad tai... Tai pabaiga istorijos, kuri slypi Port Ellen 
butelyje... 

Skustuvas vėl bradėjo savo darbą. 

— Bet jūs... Ar turėsite jam vietos? 

— Yra labai gražus kambarys su parketu, lipdiniais ir net ži- 
diniu... 

— Mat kaip? 

— Taip... 

— Ar jūs su juo kalbėjote? 

- Žinoma. 

— Tr ką jis apie tai mano? 

— Jam patiko ta mintis, bet jis bijo palikti jus vieną... Ir aš jį, 
beje, suprantu... Bet jūs jį matysite... 

— Per atostogas? 

— Ne, aš... aš manau jį atvežti kiekvieną savaitgalį... 

Ji vėl sustingo. 

— Kaip? 

— Galėčiau jo palaukti penktadieniais, baigiantis pamokoms, 
sėsti su juo į traukinį, nusipirkti mažą automobiliuką ir laikyti jį 
geležinkelio stotyje... 

=:B8 pertraukė ji, - 0 kaip jūsų gyvenimas? 

— Mano gyvenimas, — jis apsimetė susierzinęs, — tegu eina vel- 
niop tas mano gyvenimas! Jūs neturite aukojimosi monopolio, su- 
prantate? Be to, dėl Nedros įvaikinimo, aš nenoriu jūsų įskaudinti, 
bet būtų daug lengviau, jei galėtumėte motyvuoti tuo, kad... šalia 
jūsų yra vyras, nors ir ne faktinis. Itariu, kad tie valdininkai dar 
senamadiški, tiksliau, priešiški moteriškai lyčiai... 

- Jūs taip manote? - liūdnai paklausė ji. 

— Deja... 

- ly jūs tai padarysite dėl jos? 

— Dėl! jos. Dėl jo. Dėl savęs... 

— Del savęs? 

— Na taip. Manau, kad dėl savo sielos išganymo... Kad būčiau 
tikras, jog nueisiu su jumis į dangų. 

Keitė vėl tyliai ėmėsi darbo, o Šarlis tuo metu lenkė galvą vis 
žemiau, laukdamas nuosprendžio. 

Jis to nematė, bet budelio šypsena atsispindėjo skustuvo aš- 
menyse. 

— Jūs, - sušnabždėjo ji, - jūs daug nekalbate, bet kai prade- 
date, tai... 

— Būnu apgailėtinas? 

— Ne. Nepasakyčiau... 

— O ką pasakytumėte? 

Šluostės kampeliu nuvalė jam kaklą, švelniai papūtė už apyka- 
klės - jam net šiurpuliukai nuėjo per nugarą, o bloknotas apkrito 
plaukais, - paskui atsitiesė ir pareiškė: 

— Nagi, eikite to prakeikto butelio... Aš jūsų lauksiu prie šunidės. 


Šarlis nuėjo sutrikęs, 0 ji tuo metu lipo aukštyn į Alisos kambarį. 

Matilda ir Semas ten taip pat buvo. 

— Klausykite... Aš einu su Šarliu truputį patyrinėti gamtos. Ir 
patikiu jums namą. 

— O ar ilgam išeinate? 

— Kol surasime. 


— Kg surasite? 


Ji jau dūmė žemyn šokinėdama iškart per tris laiptus, skubėda- 
ma suruošti pintinę maisto, kad jie nenumirtų iš bado. 

Kol ji blaškėsi, jau nebežinodamna, kur yra jos virtuvė, vis atida- 
rinėdama, versdama, trankydama dureles ir stalčius, Šarlis apstul- 


bęs stovėjo savo kambaryje. 


Tai buvo Jis, žinoma, Jis, bet savęs nepažino. 

Jis atrodė vyresnis, jaunesnis, vyriškesnis, moteriškesnis, galbūt 
švelnesnis ir vis dėlto pats sau atrodė sušiurkštėjęs nuo jos rankos... 
Papurtė galvą nesijaudindamas, kad ant akių užkris plaukai, pa- 
kėlė ranką prie veido, norėdamas grįžti prie įprastų matmenų, paA- 
lietė savo smilkinius, vokus, lūpas ir mėgino nusisypsoti, kad būtų 
lengviau priprasti prie savo naujos asmenybės. 

Į vieną švarko kišenę įsikišo butelį (kaip Bogartas „Sabrinoje““, 
tik, deja, be jo plaukų...), į kitą - bloknotą. 


Pačmė is Keitės rankų pintinę, įdėjo ten savo aštuoniolikos metų 
viskį ir pažiūrėjo, kur rodo jos smilius. 

— Ar matote tą pilką mažą taškelį? 

— Na taip... 

— Tai trobelė... Skirta poilsiui tų, kurie plušo laukuose. Tenai 


mes dabar ir eisime... 

Vengė jos klausti, ką jie ten darys. 

Tačiau ji pati neistvėrusi pridūrė: 

— Ideali vieta įvaikinimo dokumentams tvarkyti, jei norėtumė- 
Le ISgVYSH MANO NUOMoONĘ... 


* Billy Wilderio filmas (1954), kuriame vaidina aktorius Humphrey Bogartas. 


530 


Tai paskutinis piesinys. 
Jame matyti jos sprandas... 
Vieta, kurią taip trumpai palietė Anuk ir kurią jis glamonėjo 


valandų valandas. 


Buvo labai anksti, ji dar miegojo, išsitiesusi ant pilvo, ir pro 
mažulytę angą prasiskverbęs šviesos ruoželis rodė tai, ko jis negalėjo 
įžvelgti tamsoje. 

Ji buvo dar gražesnė, negu sakė jo ranka... 


Nutraukė antklodę jai iki pečių ir čiupo bloknotą. Atsargiai at- 
metė jos plaukus, neleido sau darsyk pabučiuoti tos gražios vietos, 
bijodamas ją pažadinti, ir ėmė piešti aukščiausią pasaulio viršūnę. 


Pintinė gulėjo apversta ir butelis buvo tuščias. Tarp glamonių 
jis papasakojo jai, kaip čia atsidūrė, apie žaidimus rutuliukais, apie 
Mistengė, apie blaškymąsi tarp asfalto ir to trupučio, kas jame dar 
tvinksėjo tą rytą... 

Pasakodamas apie Anuk, savo šeimą, Loransą, apie savo dar- 
bą, Aleksį, Nunu, prisipažino jai, kad pamilo ją nuo pat pirmosios 
minutės prie to didelio laužo ir kad neatidavė į valyklą savo kelnių, 
norėdamas išsaugoti kišenėse tas medžio dulkes, kurios jam liko del- 
ne jiems pasisveikinus pirmą kartą. 

Ir, beje, ne tik ją... Ir jos vaikus... „Jos“, kad ir kaip ji gintysi, 
nes nors ir būdami tokie skirtingi, jie visi panašūs į ją... Yra be galo 
ir nuostabiai sparky. 

Iš pradžių manė, kad bus per daug susijaudinęs, per daug pilnas 
įspūdžių, kad galėtų ją pamylėti taip kaip svajonėse, bet ji taip pat 
jį glamonėjo, prisipažino ir sakė lygiai tokius pat žodžius... Butelio 
turinys, paskanintas medumi ir citrusiniais vaisiais, buvo skirtas 
tik jiems... 


Jo gyvenimas, jo istorija, jis atsidavė jai kūnu ir siela ir karstai 
ją pamilo. Sąžiningai, pamažu. Iš pradžių kaip nerangus paauglys, 
paskui kaip sąžiningas studentas, paskui kaip jaunas ambicingas 
architektas, paskui kaip sumanus inžinierius ir pagaliau, ir tai 
buvo maloniausia, kaip keturiasdešimt septynerių vyras, nurimęs, 
nukirptas, laimingas, pasiekęs tolimą tikslą, kurio nė nebuvo nu- 
matęs, kurio nesitikėjo pasiekti ir kurio viršūnėje nebuvo galima 
iškelti jokios kitos vėliavos, kaip tiktai tūkstančio bučinių, kurie su- 
stėję sudaro tobulą formą. 

Jos kūnas. Jį galima trupinti. Graužti. Godžiai ryti. Bus taip, 
kaip ji norės... 


Pajuto jos ranką, ieškančią jo rankos, užvertė savo bloknotą ir 


darsyk patikrino, ar neklydo dėl perspektyvos... 


— Keite... 

Jis ką tik atidarė duris. 

—- Kg? 

— Jie visi čia... 

— Kas? 

— Tavo šunys... 

— Bloody Hell... 

— Lama taip pat. 

— Oiži... - sudejavo antklodės. 


— Šarli! - pasigirdo jam už nugaros. 


Jis sėdėjo žolėje. Godžiai valgė dangaus spalvos persiką. 

— Kg? 

— Visada bus taip kaip dabar, supranti... 
— Ne. Bus dar geriau. 

— Mes niekada nenusiramin... 


Negalėjo baigti sakinio. Godžiai rijo persikų skonio burną. 

— Ir ką? Tu radai keturlapį dobilą? 

— Kodėl klausi? 

— Šiaip sau, - sukikeno Matilda. 

Ji buvo užsikorusi ant palangės. 

— Atrodo, kad rytoj išvažiuojame... 

— Aš būtinai turiu važiuoti, o tu, jeigu nori, gali dar pabūti 
keletą dienų... Keitė tave nuves į stotį... 

— Ne. Važiuosiu su tavimi. 

— O artu... nepakeitei nuomonės? 

— Kokiu klausimu? 

— Dėl savo globos ir gyvenimo... 

— Ne. Bus gerai. Aš prisitaikysiu. Manau, kad mano tėtušis 
pateks į spąstus, bet tiek to... netgi nesu tikra, ar jis ką nors su- 
pras... O dėl mamos... ji mums netrukdys. 


Šarlis dviem minutėms atsitraukė nuo savo dokumentų ir at- 
sisuko į ją. 

— Nesuprantu, kada rimtai kalbi, o kada maivaisi... Manau, 
dabar tau turėtų būti sunku, ir tavo linksmumas man atrodo tru- 
putį įtartinas... 

— Ką gi man daryti? 

— Nežinau. Galėtum ant mūsų pykti... 

— Aš ant jūsų ir pyksiu iki pat gyvenimo pabaigos, patikėk! 

Manau, jūs esate nieko verti, egoistai, nepateisinate vilčių. Jūs, 
suaugusieji... Be to, aš esu labai pavydi. Dabar, kai tu turi daugybę 
vaikų, ne tik mane, ir nuolatos lindėsi kaime... Tiktai tiek, kad 
gyvenime yra dalykų, kurių neįmanoma parsisiųsti internetu. 

— O tai, kad Samiuelis važiuos kartu su mumis, tavęs netrikdo? 

— Ne. Jis yra cool... Be to, aš degu iš smalsumo. Pažiūrėsim, 
kaip jis elgsis Henriko IV licėjuje... 

— O jeigu kas nors bus blogai? 

— Tada tu nusirausi plaukus... 


Chi, chi, chi. 


Visa šeimyna juos palydėjo iki stoties komposterių, ir Keitei 
šį kartą nereikėjo slapstytis norint išvengti atsisveikinimo: jis su- 
grįš kitą savaitę pasiimti savo globotinio. 

Atsikratė vaikų pakišdamas jiems monetų saldainiams, čiupo 
savo mylimąją už pakarpos ir ją pabu... 

— Ohooo000, - pasigirdo iš visų pusių. Jis užsičiaupė, kad 
juos nutildytų, bet Keitė vėl pražiojo burną, rodydama savo žiedą 
tiems, kurie jį buvo pamiršę. 

— Silpnai, - pašaipiai tarė Jasinas, - rekordų knygoje yra viena 
amerikiečių pora, kuri bučiavosi be perstojo trisdešimt valandų ir 
penkiasdešimt devynias minutes. 


— Nesijaudink, pone bulvianosi. Mes dar pasitreniruosim... 

Šarlis sukėlė sensaciją, pasirodęs su plika galva. Buvo įdegęs, 
pastambėjęs, raumeningas, keldavosi anksti, dirbo lengvai, paža- 
dėjo Markui priimti jį į darbą, užrašė Samiuelį į licėjų, nupirko 
lovas, rašomuosius stalus, užleido du kambarius vaikams ir įsikū- 
rė svetainėje. 

Pats miegojo tiktai devyniasdešimties centimetrų pločio lovy- 


tėje ir priekaištavo sau, kad turi tiek daug vietos. 
JE 1 p g 


Ilgai kalbėjosi su Matildos motina. Ji palinkėjo jam sėkmės ir 
paklausė, kada ateis pasiimti knygų. 

— Ką gi! Atrodo, tu metiesi į intensyviąją veislininkystę? 

Nežinojo, ką atsakyti. Padėjo ragelį. 


Išskrido į Kopenhagą ir sugrįžo per Lisaboną. Ėmė ruošti dir- 
vą naujam karjeros posūkiui - ketino daugiau patarinėti, konsul- 
tuoti negu dalyvauti konkursuose, teismo procesuose ir būti atsa- 
kingas. Kasdien teberašė jai iliustruotus laiškus ir išmokė prieiti 
prie telefono. 

Tą vakarą ragelį pakėlė Hetė. 

— Čia Šarlis, ar pas jus viskas gerai? 

— Ne. 

Jis pirmą kartą girdėjo šią mažą padūkėlę skundžiantis. 

— Kas atsitiko? 

— Miršta Didysis šuo... 
— Ar yra Keitė? 

— Ne. 

— Kuri? 


— Nežinau. 


Atšaukė visus susitikimus, pasiskolino iš Marko automobilį ir 
surado ją vidury nakties susirietusią prie savo krosnies. 

Šuo vien tiktai gargaliavo. 

Atsitūpė jai už nugaros ir ją apkabino. Ji neatsisukdama pa- 
lietė jo rankas. 

— Semas išvažiuoja, tavęs čia niekada nėra ir dar jis mane 
palieka... 

— Aš esu čia. Tau už nugaros, tai aš. 

— Žinau, atsiprašau... 

— Rytoj, matyt, reikės jį vežti pas veterinarą... 

— Aš nuvešiu. 

Tą naktį jis taip spaudė ją savo glėbyje, kad jai net skaudėjo. 

Tyčia. Ji sakė, kad nenori verkti dėl šuns. 


Šarlis, žiūrėdamas į tuštėjantį švirkštą, galvojo apie Anuk, 
jautė sausą dvesiančio šuns nosį savo delne ir leido Samiueliui jį 
nunešti į automobilį. 

Samiuelis verkė kaip kūdikis ir papasakojo jam, kaip šuo vie- 
ną dieną išgelbėjo skęstančią Alisą... Ir apie tą dieną, kai jis suėdė 
visą konservuotą antieną... Ir apie tą, kai suėdė visas antis... Ir apie 
visas tas naktis, kai gulėjo prie durų, jiems miegant svetainėje, 
saugodamas nuo skersvėjo... 

— Keitei bus sunku, - sušnabždėjo jis. 

— Mes ja pasirūpinsime... 


Tyla. 

Kaip ir Macilda, šis berniukas iš suaugusiųjų nesitikėjo nieko 
gero... 

Jei jis nebūtų taip liūdėjęs, Šarlis būtų pasakęs, kad jis yra fi- 
zinis asmuo, teisiškai ir morališkai įsipareigojęs tempti šį jungą 
dešimtį metų. Būtų tai pasakęs, žinoma, juokdamasis ir pridūręs, 
kad ruošiasi taisyti jų tiltą kas dešimtį metų, kad galėtų juos pa- 
siekti. 

Bet Semas vis sukinėjosi, kad įsitikintų, jog jo vaikystės tote- 
mas patogiai guli ant užpakalinės sėdynės, ir nusišnypštė į tėčio, 
kurį vos pažinojo, marškinius. 

Taigi jis iš padorumo nieko nepasakė. 


Jie kartu kasė duobę, o mergaitės tuo metu rašė eilėraščius. 
Vietą išrinko Keitė. 
— Pakaskime jį ant kalvos, tada jis mus ir toliau saugos... atsi- 


prašau, - verkė ji, — atsiprašau... 


Atėjo visi vaikai, kurie vasarą čia maudydavosi. Visi. Ir Renė, 
ta proga apsivilkęs švarką. 

Alisa perskaitė labai trumpą jaudinantį tekstuką, kuris buvo 
maždaug toks: tu mums pridarei daug rūpesčių, bet mes, žinok, 
tavęs niekada nepamiršime... Paskui atėjo... 

Jie atsigręžė. Prie jų artėjo Aleksis su savo vaikais. 

Aleksis. Jo vaikai. Ir jo trimitas. 

„„Harietės eilė. Ji neįstengė iki galo paskaityti savo atsisveiki- 
nimo žodžio. Sulankstė lapelį ir kūkčiodama ištarė: 

— Aš nekenčiu mirties. 

Berniukai mėtė į duobę cukraus gabalėlius prieš Samiueliui 
ir Šarliui ją užkasant, o kol jie abu darbavosi, grojo Aleksis Le 
Menas. 


Šarlis, kuris iki tol gerbė ir suprato jų jausmus, bet jiems ne- 


pritarė, liovėsi kasęs. 

Užsidengė rankomis veidą. 
Lašai... prakaito lašai jam sruvo į akis drumsdami vaizdą. 


Nemanė, kad Aleksis galėtų taip graudžiai verkti. 


Koks tai buvo koncertas... 

Tiktai jiems... 

Vasaros pabaigos vakarą... 

Skraidant paskutinėms kregždėms... 

Ant aukštos kalvos, kurios vienoje pusėje driekėsi puiki lyguma, 
o kitoje ūkis, atimtas iš šeimininkų revoliucijos teroro metais... 

Muzikantas buvo užsimerkęs ir švelniai lingavo, lyg jo mu- 
zikos akordai, prieš išnykdami virš debesų, būtų grąžinę jam 


kvėpavimą. 


Pagarbos gestas. Baladė. Solo žmogaus, kuris, matyt, negrojo 
nuo tada, kai ėmė liepsnoje kaitinti šaukštelius, ir pasinaudojo 
seno šuns pakasynomis, kad apverktų savo gyvenimo netektis... 

Taip. 


Koks tai buvo koncertas... 


- Kas čia buvo? - paklausė jo Šarlis, kai jie visi virtine leidosi 
nuo kalvos. 

— Nežinau... „Rekviem mano kelnes suplėšiusiam padarui “. 

— Tu nori pasakyti, kad... 

— Taip! Aš labai bijojau, kad nepradėčiau improvizuoti! 

Šarlis susimąstęs paėjo dar keletą metrų, paskui plekštelėjo 
jam per petį. 

— Ką? 

— Sveikas sugrįžęs, Aleksi, sveikas... 

Anas jam kumštelėjo į dar netvirtą šonkaulį. 

Duodamas suprasti, kad nereikia sėsti prie klavišų tam, kuris 


visiškai neturi klausos. 

- Jūs, aišku, visi trys liksite vakarienės... - pareiškė Keitė. 

— Ačiū, bet man reikia... 

Susidūrė su savo buvusio kaimyno žvilgsniu, vyptelėjo ir jau 
linksmiau pridūrė: 

— Man reikia... paskambinti! 

Šarlis atpažino jo šypseną, ji buvo tokia pati kaip tada, kai jis 
taikėsi ir kaukštelėjo į Paskalio Brunjė rutuliuką... 


Tą vakarą jis grojo paraudusioms akims. Visą savo vaikystės 
repertuarą ir tūkstantį ir vieną melodiją, kuriomis erzindavo 
Nunu. 

— O La Strada? - paklausė Šarlis. 

— Kitą kartą... 


Jie stovėjo prie automobilių. 

— Kada išvažiuoji? — paklausė Aleksis susirūpinęs. 

— Rytoj auštant. 

— Taip greitai? 

— Aš atvažiavau tik... 

Norėjo pasakyti, kad dėl skubaus reikalo. 

— „atrasti jauno talento. 

— Ir kada vėl atvažiuosi? 

— Penktadienį vakare. 

— Ar galėtum tada užsukti pas mane? Norėčiau parodyti vie- 
ną dalyką... 

— Gerai. 

— Nagi, vaikučiai! 


— Cia tu pasakei... 


Keitė nesuprato paskutinių žodžių, kuriuos jis pasakė Alek- 
siui į ausį. 

Kažką apie mišką ar ežerą. O gal apie fėją? 

Ne. Negali būti. Fėjų ne tokios sugrubusios rankos... 

Taigi vėl atsidūrė prie Guobų alėjos aštunto numerio tele- 
fonspynės... 

Dieve, kodėl jis turi gaišti brangų laiką šiame sumautame 
name, užuot jį leidęs su Keite? 

— Ateinu! - atsakė Aleksis. 

Genialu. Jam nereikėjo gauti tos ledinės damos leidimo. 

Lukas puolė jam ant kaklo. 

— Kur mes eisime? — paklausė Šarlis. 


— Sek paskui mane. 


— Štai... 

— Kas? 

Jie trise stovėjo kapinėse. 

Ir kadangi Aleksis neatsakė, parodė jam, kad suprato. 

- Puiku. Čia ji gulės per vidurį tarp tavo ir Keitės namų. Kai 
jai reikės ramybės, ji eis pas tave, o kai reikės folkloro, eis pas ją. 

— Et, aš gerai žinau, kur ji eis... 

Šarlis, kuriam Aleksio šypsena pasirodė liūdnoka, atsakė jam 
tuo pačiu. 

— Ne bėda, - tarė Aleksis, pakeldamas galvą, - aš savo laiku 
atidaviau duoklę folklorui. 


Jie ėmė dairytis Luko, kuris sa numirėliais žaidė slėpynių. 

— Žinai... Aš rimtai kalbėjau, kai tu man paskambinai pirmą 
kartą... Ir dabar tebemanau... 
Šarlis parodė ženklą, kad viskas gerai, kad nereikia teisintis. 


— Bet paskui, kai pamačiau, ką jie surengė savo šuniui... 


— Balanda! 
— Norėčiau, kad mes važiuotume kartu. 


Jo bičiulis sutiko. 


Vėliau, kai jie jau važiavo, paklausė: 

— Pasakyk man... Ar tu čia rimtai su Keite? 

— Ne, ką tu. Tiktai ketinu ją vesti ir įsivaikinti visus jos vai- 
kus. Ir naminius gyvulius, jeigu jau taip... Lama bus mano pirmoji 
pamergė. 


Atpažino jo juoką. 


Už kelių žingsnių: 

— Ar tu nemanai, kad ji labai panaši į mano mamą? 
— Ne, - gynėsi Šarlis. 

— Taip... Manau, kad taip. Tokia pat. Tik tvirtesnė... 

Šarlis pasitiko jį stotyje ir jie visi nuvažiavo tiesiai į šiukšlyną. 
Abu vilkėjo juodais marškiniais ir šviesiais švarkais. 


Kai atvažiavo, du stambūs vyrai jau kėlė ją iš duobės. 

Sudėję rankas už nugarų tylomis stebėjo, kaip karstas kyla į vir- 
šų. Aleksis verkė, Šarlis neverkė. Prisiminė, ką vakare rado žodyne: 

Eksbumuoti, gal., ištraukti iš užmaršties, prisiminti. 


Laidotuvių biuro darbuotojai su kaklaraiščiais darbavosi to- 
liau. Nunešė ją į katafalką ir uždarę dureles paliko juos trise. 

Jie sėdėjo vienas priešais kitą, atskirti keisto žemo eglinio sta- 
liuko... 

— Jei būčiau žinojęs, būčiau pasiėmęs kortas, - pajuokavo 
Aleksis. 


— Gerai, kad nepasiėmei... Ji dar būtų mus apgavusi! 


Per pakilimus ir posūkius nejučiomis uždėdavo ranką ant tos, 
kuri buvo pririšta, netgi labai tvirtai pririšta, kad nejudėtų. Ir kai 
jų rankos atsidurdavo ten, laikydavo jas ilgai ir pirštais liesdavo 
medžio šakų piešinius, tarsi slapčia ją glostydami. 


Beveik nieko nekalbėjo, o jei kalbėjo, tai kasdieninėmis temo- 


mis. Apie darbą, apie nugaros skausmą, apie dantis, apie prote- 

zavimo kainų skirtumus mieste ir kaime, apie automobilį, kurį 
Šarlis ketino nusipirkti, apie geriausius naudotų automobilių 
pardavėjus, apie stovėjimo mokestį prie geležinkelio stoties ir tą 
įtrūkimą jo laiptinėje... Ką apie jį sakė ekspertas ir kokį laišką Šar- 
lis parašys draudimo bendrovei. 

Buvo aišku, kad nei vienam, nei kitam nieko daugiau nereikia, 
tik iš užmaršties ištraukti kūną tos moters, kuri juos taip mylėjo. 

Vis dėlto vienu metu - tai padarė jis, nes jis visada švelninda- 
vo padėtį ir palaikydavo nuotaiką - jie prisiminė ir Nunu. 

Ne. Ne prisiminė. Veikiau prikėlė. Tą gyvybingą, tempera- 
mentingą apsikarsčiusį daugybe papuošalų žmogelį, kuris visuomet 
laukdavo jų prie mokyklos vartų su šokoladinėmis bandelėmis. 

— Nunu... Mums jau per akis tų šokoladinių bandelių... Gal 
galėtum kitą kartą atnešti kažko kito? 

— O kaip legenda, mažuliai? Kaip legenda? — klausdavo jis, 
braukdamas dulkeles nuo jų apykaklių. - Jei atnešiu jums vis ką 
nors kita, jūs mane pamiršite, o šitaip, pamatysite, aš jums visam 
gyvenimui paliksiu trupinių! 

Ir jie tuo įsitikino. 


— Kada nors reiktų jį aplankyti kartu su vaikais, - pagyvėjo 
Aleksis. 

— Hmm, — atsiduso Šarlis, pabrėždamas „hmm“ (jis buvo 
prastas artistas), — ar tu žinai, kur jis guli? 

— Ne... Bet galima paklausti... 

— Kieno? - liūdnai pertraukė jis. - Senų homoseksualų drau- 
gijos narių? 

— Ar žinai jo vardą ir pavardę? 

— Džidžis Rubiroza. 

— Velnias, teisybė. Ir tu dar prisimeni? 

- Tiesą sakant, ne. Ėmiau ieškoti, vos tik gavęs tavo laišką, ir 
tada staiga prisiminiau. 

— O koks jo tikras vardas ir pavardė? 

— Ašjų niekada nežinojau... 

— Džidžis, - sumurmėjo Aleksis užsisvajojęs, - Džidžis Ru- 
biroza... 

— Taip, Džidžis Rubiroza, didelis Orlandos Maršal ir Džekio 
bičiulis... 

— Ir kaip tu viską prisimeni? 

— Aš nieko nepamirštu. Deja. 


Tyla. 

— Bent jau to, ką verta prisiminti... 

Tyla. 

— Šarli... - saumurmėjo buvęs narkomanas. 
— Tylėk. 


— Vis dėlto reikės išsiaiškinti... 

— Gerai, bet kitą kartą, sutinki? Viskam savas laikas, - pasa- 
kė jis apsimetęs, kad susierzino, - kaip jūs, Le Menai, nervinate 
su tomis savo psichodramomis! Ir tai trunka jau keturiasdešimt 


metų! O kaip tada gyvųjų sielos ramybė??! 


Pakėlė savo portfelį. Akimirką padvejojęs pastatė jį priešais 
save, išsitraukė visus dokumentus ir įrodė Anuk, remdamasis į ją, 
kad viskas buvo puiku ir t. t. 

Nunu būtų patikusi ši daina... 

Ir, žiūrėk, jų į valias... Prisiminimų ir ilgesio... Zr gyvenimas 
išskiria tuos, kurie... la la la... ramiai ir tyliai... 

Kora Voker* buvo kas kita. Ją gerai pažinojo... 

— Ką tu čia niūniuoji? 


— Visokius niekus. 


*XXkk 


* Cora Vocaire (g. 1921) - prancūzų dainininkė, čia cituojama jos daina pagal Jacgues'o 


Prevert'o žodžius. 

Kai jie atvažiavo į kaimą, buvo jau beveik pirma valanda. Lai- 
dotuvių biuro darbuotojams Aleksis pasiūlė papietauti bistro. 

Jie dvejojo. Pirma, skubėjo, o antra, nenorėjo saulėje palikti 
prekės. 

— Eime... Ilgai netruks... - užsispyrė jis. 

— Pasivaišinsite mėsainiais, - nusišaipė Šarlis. 

— Tu nori pasakyti, mėsainėmis, - pataisė Aleksis. 

Ir jie ėmė juoktis kaip du kvaili pienburniai. 


Išgėrę paskutinį alaus gurkšnį duobkasiai grįžo prie savo virvių. 


Kai ji vėl atsidūrė vėsioje vietoje, Aleksis priėjo prie duobės, 
sustingo, nuleido galvą ir... 

— Ar galėtumėt truputį pasitraukt į šoną, pone? - sutrukdė 
jam duobkasys. 

— Kas yra? 

— Na, mes jau gerokai vėluojam... Mes tuojau pat atnešime 
kitą, o jūs tuo tarpu galėsite susikaupti... 

— Ką kitą? - krūptelėjo jis. 

— Na... kitą... 

Atsigręžė ir pamatė dar vieną karstą, kuris buvo pastatytas ant 
trikojo staliuko prie Vanetonų-Maršanbefų šeimos kapo, dar kar- 
tą nepatenkintas susiraukė ir pastebėjo, kad jo bičiulis šypsosi. 

— K... kas tai? 

— Nagi... Pasuk galvą... Ar nematai boa ir šilkinių rožinių rau- 
kinukų ant riešų? 


Aleksis palūžo, ir Sarliui ilgai reikėjo jį raminti. 
— Ka... kaip tau pavyko? - suvapėjo jis tuo metu, kai meistrai 
jau krovėsi savo įrankius. 


— Aš jį nupirkau. 

— Ką? 

— Pirmiausia prisiminiau jo vardą ir pavardę. Reikia pasakyti, 
kad daug apie jį mąsčiau paskutiniais mėnesiais... Paskui nuvažia- 
vau pas jo sūnėną ir nupirkau. 

— Nesuprantu. 

— Nėra čia ko nesuprasti. Mes sėdėjome prie taurelės, kalbė- 
jome, normandas nesutiko, jį tai piktino, o man atrodė juokinga, 
kad žmonės, kurie jį taip atvirai niekino, kai buvo gyvas, staiga 
tapo tokie geri jam mirus. Tada aš uždaviau keletą klausimų ir 
išsitraukiau čekių knygelę. 

Ak, Aleksi, kaip tai buvo gražu! Kaip didinga! Kaip Mopasa- 
no novelėje... Tas kretinas bandė dangstytis orumu, bet jo žmona 
žengė pirmą žingsnį ir pasakė: Bet, Žanai... mums reikia keisti 
katilą... Be to, kas tau darbo, kur Morisas ilsėsis? Jis gavo palaimi- 
nimą... Cha! Palaiminimą... Puiku, ar ne? Tada paklausiau, kiek 
kainuoja naujas katilas. Man buvo pasakyta suma, aš ją ramiai už- 
sirašiau. Už tiek galėčiau apšildyti visą Normandiją! 

Aleksis mėgavosi. 

— Palauk, pats gražumas dar prieš akis. Aš tvarkingai užpil- 
džiau tą kvitą, parašiau datą, vietą, bet kai norėjau pasirašyti, 
mano rašiklis užprotestavo. 

„Žinote, už tiek man reikia mažiausiai, — ilga tyla, — šešių 
nuotraukų.“ — „Ką?“ - „Aš noriu šešių Nu... Moriso nuotrau- 
kų, - pakartojau, - arba nieko negausite.“ 

Kad tu matytum, kas ten darėsi! Jie rado tik tris. Reikia paskam- 
binti tetai tokiai ir tokiai! Bet ji turėjo tik vieną! O teta Bernadeta, 
ji, matyt, taip pat turi! Nulekiam pas Bernadetą! Ir išvartom visus 
albumus, jiems piktinantis dėl blogo popieriaus. Buvo klasiška! 
Nors kartą ir aš jam surengiau spektaklį. Na, trumpai drūtai... 

Ištraukė iš kišenės voką. 

— Štai jos... Pamatysi, koks jis mielas... Žinoma, lengviausia 


atpažinti jį mažą, nuogą ant kailio... Tenai jis savo stichijoje! 

Aleksis peržiūrėjo nuotraukas šypsodamasis. 

— Ar nenorėtum vienos? 

— Ne... Pasilaikyk sau... 

— Kodėl? 

— Tai vienintelis tavo artimasis... 

— Ir vienintelis Anuk artimasis... Dėl to aš jį čionai ir atga- 
benau... 

— Aš, - vėl prakalbo trindamasis nosį, - aš nežinau, ką tau, 
Šarli, pasakyti... 

— Nieko nesakyk. Aš padariau tai dėl savęs. 


Paskui staiga pasilenkė į priekį ir apsimetė, kad rišasi bato 
raištelį. 

Aleksis paėmė jam už peties „kaip kovos draugui“, ir šis prisi- 
lietimas jam buvo nemalonus. 

Jis išpirko jį dėl Aleksio. Visa kita, be kita ko, jų bendrystė, 


buvo jau ne iš šio pasaulio. 


Aleksis nustebo matydamas, jog jis eina prie katafalko, ir pa- 
klausė: 

— Kur tu eini? 

— Važiuoju su jais. 

— Bet... Ir... 

Šarlis neturėjo jėgų išklausyti sakinio pabaigos. Rytojaus die- 
ną septintą valandą jis turėjo būti pasitarime dėl statybų, ir jam 
nepakaks nakties tinkamai pasiruošti. 


Jis įsitaisė prie abiejų maitvanagių ir kai užrašas „Le Marzerė“, 
perbrauktas raudonai, dingo dešinėje, pajuto, patyrė vienintelę tą 
dieną širdgėlą. 


Kad buvo taip arti ir jos neapkabino, buvo... nedovanotina. 

Laimė, jo bendrakeleiviai pasirodė esą tikri linksmuoliai. 

Jie atsikratė liūdnų minų, arpalaidavo kaklaraiščius, nusimetė 
švarkus ir kaip reikia įsilinksmino. Pasakojo jam vieną už kitą ne- 
švankesnius anekdotus. 

Apie negyvėlių perdimą, skambančius mobiliuosius telefo- 
nus, slaptas meilužes, kurios atsiranda ėmus šlakstyti šventin- 
tą vandenį, paskutines velionių užgaidas, kurios juos „išvertė iš 
koto“, apie artimuosius, vaidinančius, kad eina iš proto, - anek- 
dotų apie juos jiems užteksią iki pat mirties, — ir viso kito, kas 
juokinga šioje srityje. 

Vos tiktai išseko anekdotai, ėmė klausytis laidos „Valanda su 
žvaigždėmis“. 

Riebios. Kietos. Sultingos. 


Šarlis, pasivaišinęs jų pasiūlyta cigarete, ta proga, kad reikėjo 
išmesti pro langą nuorūką, kartu atsikratė ir gedulo kaspinėlio. 
Nusišaipė, paprašė Žano Klodo padidinti garsą, spjovė į gedu- 


lą ir sutelkė dėmesį į naują ponios Belper klausimą. 

Veiksmas vyksta rugsėjo viduryje. Praėjusį savaitgalį jis pri- 
skynė du kilogramus gervuogių, pervertė dvidešimt keturis va- 
dovėlius (dvidešimt keturis!) ir padėjo Keitei nubrūžinti ožkai 
kanopas. Klerė atvažiavo kartu su juo, užėmė Dad vietą priešais 
žalvarinius puodus ir valandų valandas diskutavo su Jasinu. 

Išvakarėse ji iki ausų įsimylėjo kalvį ir pajuto poreikį pakeisti 
profesiją ir imtis ledi Čaterli darbo. 

— Arjūs matėte jo torsą po odine prijuoste? - vis kartojo ji iki 
pat vakaro. — Keite, ar matei? 

— Pamiršk. Jis kuoktelėjęs... 

— Iš kur žinai? Ar tikrinai? 

Palaukė, kol Klerės brolis išeis į kitą kambarį, ir ženklu paro- 
dė, kad kartą pabuvo jam už priekalą... 


— Ir vis dėlto, - atsiduso advokatė, - tas torsas... 


Po kelių valandų, lovoje, laiminga, Keitė paklaus Šarlį, ar jis 
čia ištvers ir žiemą. 

— Nesuprantu tavo klausimo... 

— Tuomet pamiršk jį, - sušnabždėjo ji, versdamasi ant pilvo 
ir grąžindama jam ranką. 

— Keite! 

— Ką? 


— Klausimas buvo dviprasmiškas... 

— Ko tu bijai, mano meile? Manęs? Salčio? Ar oro? 


— Visko. 


Užuot atsakęs, ilgai ją glamonėjo. 
Plaukus, nugarą, bo::om. 
Nebeieškodamas žodžių. 

Neturėjo ką pasakyti. 

Galėjo tik dar kartą priversti ją dejuoti. 


Ir užmigti. 


Jis buvo savo biure ir bandė suvokti grafinės analizės rezulta- 
tus, esant nevienodoms arkų apkrovoms... 

— Kas čia per velniava? - staiga kaip viesulas įsiveržė Filipas ir 
padavė jam šūsnį dokumentų. 

— Nežinau, - atsakė jis, neišleisdamas iš akių ekrano, - pats 
man pasakyk... 

— Patvirtinimas, kad dalyvausime niekam vertame konkurse 
niekam tikusiai salei suprojektuoti kažkokiame kibirmiestyje! 
Šrai kas! 

- Ji tikrai nebus niekam tikusi, ta mano švenčių salė, - atsakė 
jis ramiai ir pasilenkė prie arkų analizės lentelės. 

— Šarli... Kas čia per nesąmonė? Sužinojau, kad praėjusią 
savaitę buvai Danijoje ir kad vėl pradėsi dirbti seniui Sizai, o 
dabar... 

Šarlis išjungė ekraną, pavažiavo su krėslu atgal ir čiupo savo 
švarką. 

— Ar turi laiko išgerti kavos? 

— Ne. 

— Tuomet rask. 

Ir kai anas patraukė jų virtuvėlės link, pridūrė: 

— Ne čia. Leidžiamės žemyn. Aš turiu tau kai ką pasakyti. 

— Apie ką šįkart kalbėsime? - atsiduso laiptinėje jo partneris. 
— Apie mūsų santuokos sutartį. 


*Xkk 


Tarp jų stovėjo penki tušti kavos puodeliai. 

Žinoma, Šarlis jam nepapasakojo, kaip sudėtinga išlaikyti už 
ragų išgąsdintą ožką, kai jai daromas pedikiūras, bet papasakojo 
tiek, kad jo kolega suprastų, į kokį keistą laivą jis įsėdo. 

Tyla. 

— Bet... Ko... ko tu ieškai toje galeroje? 

- Sausumos, — nusišypsojo Šarlis. 

Tyla. 

— Ar žinai posakį apie kaimą? 

— Na... 

— „Dieną nuobodžiauji, o naktį bijai.“ 

Jis visą laiką šypsojosi. Nesuprato, kaip galima nors sekundę 
nuobodžiauti tame name ir ko reikia bijoti, kai tau taip pasiseka 
ir tu miegi superherojės glėbyje... 

Tarp tokių gražių krūtų... 


— Tu nieko nesakai, - vėl prakalbo kolega, - tiktai sėdi kvailai 
išsišiepęs. 

— Tu dar apsigalvosi. 

— Ne. 

- Žinoma, kad taip... Dabar skrajoji padebesiais, nes esi įsimy- 
lėjęs, bet... klausyk, po galais! Juk mes pažįstame gyvenimą, ar ne? 

(Filipas tuo metu trečiąsyk skyrėsi.) 

— Hm, ne... Aš jo nepažįstu. 

Tyla. 

- Ei! — vėl prašneko Šarlis ir plekštelėjo jam per petį. - Aš 


neišeinu iš darbo, tik pranešu, kad dabar dirbsiu kitaip... 

Tyla. 

— Ir visas šis perversmas dėl moters, kurios beveik nepažįsti, 
kuri gyvena už penkių šimtų kilometrų nuo čia, turi penkis vai- 
kus ir mūvi ožkos vilnos kojines, ar ne? 

— Geriau nepasakysi... 

Stojo dar ilgesnė tyla. 


— Žinai ką, Balanda... 

(Ak... Tas jo tėviškas, mokytojiškas tonas. Kad jį kur!) 

Jo partneris atsisukęs pakvietė padavėją, grįžo prie savo daug- 
taškių ir pasakė: 

— Puikus projektas. 


O prilaikydamas duris: 
— Sakyk, ar tu jau truputį neatsiduodi karvide? 

Tėvas pirmą kartą neatėjo jų pasitikti prie vartelių. Šarlis 
jį rado rūsyje visiškai sutrikusį, nes neprisiminė, ko ten buvo 
nulipęs. 

Apkabino ir padėjo užkopti į viršų. 

Dar labiau susikrimto, pamatęs tėvą apšviestą sieninės lem- 
pos. Jo bruožai, jo oda buvo pasikeitę. 

Oda buvo pasidariusi šiurkštesnė. Gelsvesnė. 

Be to, jis buvo smarkiai susipjaustęs, kai skutosi norėdamas 
juos pagerbti. 

— Kitą kartą, kai atvažiuosiu, atvešiu tau elektrinę mašinėlę, 
tete... 

— Nereikia, sūnau. Nemėtyk pinigų. 

Palydėjo jį iki fotelio, atsisėdo priešais, žiūrėjo tikėdamasis 
tame supjaustytame veide rasti ką nors tokio, kas teiktų vilties. 


Anri Balanda, tas išdidus vyras, tai jautė ir labai stengėsi nu- 
kreipti savo vienintelio sūnaus mintis kitur. 

Bet tuo metu, kai pasakojo sodo paskalas ir didžius virtuvės 
įvykius, sūnaus mintys nejučiomis klaidžiojo kitur. 

Jis, matyt, greitai mirs... 

Taigi tai niekada nesibaigs? 

Ne rytoj. Ir ne poryt, jei pasiseks, bet vis dėlto... 


Anuk žodžiai jam nesiliovė skambėti ausyse. 

Aleksiui atidavė Mistengė ir jos atminimas tebus vienas - gy- 
venimas. 


"Ta dovana. 


Čiulbantis motinos balsas atitraukė jį nuo filosofinių minčių: 

— O kaip aš? Ar manęs net nepabučiuosi? Manai, šiuose na- 
muose tiktai seniai? 

Paskui ėmė tampyti savo šinjoną. 

— Varge... Ta šukuosena... Niekada prie jos nepriprasiu. Juk 
turėjai tokius gražius plaukus... Ko juokiesi kaip koks mulkis? 

— Ši pastaba verta visų DNR testų! Tokius gražius plaukus... 
Tik motina gali pasakyti tokią kvailystę! 

— Jei iš tikrųjų būčiau tavo motina, - supyko ji, — tu šitaip 


tokiame amžiuje nesielgtum! 


Leido jai apkabinti kaklą, kuris buvo taip gražiai apskustas 


už ausų... 


Vos pasibaigus vakarienei, jaunimėlis užlipo į antrą aukštą 
pažiūrėti filmo, o Šarlis padėjo motinai nukraustyti stalą, paskui 
tėvui surūšiuoti dokumentus. 

Pažadėjo jam atvažiuoti kurį nors kitos savaitės vakarą ir pa- 
dėti užpildyti mokesčių deklaraciją. 

Sakydamas tai pažadėjo sau, kad fiskaliniais metais atvažiuos 
jo aplankyti kiekvieną savaitę... 

— Ar nenorėtum truputį konjako? 

— Dėkoju, tėte, juk žinai, kad aš šiandien išvažiuoju... Beje, 
kur mano automobilio raktai? 

— Koridoriuje, ant lentynėlės... 

— Šarli, nelabai protinga važiuoti tokią vėlyvą valandą... — at- 
siduso Mado. 

- Nesirūpink. Mano automobilyje bus kam pataukšti... 

Beje... Išėjo į koridorių ir, padėjęs pėdą ant pirmo laiptelio, 
riktelėjo jiems, kad laikas keliauti. 


— Ei! Ar jūs mane girdite? 


Raktai... Lentynėlė... 

— O kas čia? - nustebo jis. - Kur dingo veidrodis? 

— Atidavėme tavo vyresniajai seseriai, — atsakė motina iš vir- 
tuvės gilumos, stovėdama prie indaplovės. - Ji labai jį brangina. 


Tai jos palikimo dalis, kurią gavo iš anksto... 


Šarlis pažiūrėjo į dėmę, kuri nukabinus veidrodį liko ant 
sienos. 

Kaip tik čia, pagalvojo jis, pagalvojau aš, beveik prieš metus 
man viskas susiliejo akyse. 

Ant tos lentynėlės manęs laukė Aleksio laiškas. 


Dabar mačiau ne trijų žodžių pritrenkto žmogaus žvilgsnį, o 
didelį baltą stačiakampį, beveik nepadoriai išsiskiriantį pilkšva- 
me, murziname fone. 

Dar niekada atspindys man neatrodė toks tikslus. 


— Semai! Matilda! - ėmiau šaukti. - Darykit, ką norite, bet 
aš jau važiuoju! 

Apkabinau tėvus ir nubildėjau laiptais žemyn, lyg man vėl 
būtų šešiolika ir aš skubėčiau peršokti tvorą, kad susitikčiau su 
Aleksiu. 

Kad susipažinčiau su bibopo stiliumi, nikotinu, su tuo, kas 
dar būdavo likę neišgerta butelio dugne tos, kuri tą vakarą dirbo 
per naktį, su merginomis, kurios ten niekada ilgai neužsibūdavo, 
nes džiazas, kaip muzika, joms atrodė „perdėm sumautas“, o pas- 
kui, kai jos mus paliks, paguodai iki susivėmimo klausyčiausi jo 
leidžiamo Čarlio Parkerio. 

Signalizuoju. 
Kaimynai... 
Motina mane prakeiks. 


Palaukiu dar porą minučių, ir tada viskas. 

Taip ir yra! Jie abu perlenkia lazdą! Aš vargstu už du spręs- 
damas matematikos uždavinius, trigubai tiek fizikos uždavinių, 
kenčiu Ramono nuotraukas virtuvėje, peilį, aplipusį Nurella, ir 
netgi rašau ketvirtadienio vidurnaktį rašinį apie Didro „Ramo 
sūnėną ! 

Kiekvieną vakarą parnešu jiems šviežią batoną ir bandau de- 
rinti daržoves, baltymus ir krakmolą, kiekvieną kartą, kai skal- 
biu jų džinsus, išverčiu iš jų kišenių daugybę šlamšto, pakenčiu jų 
durų trankymą ir nesikalbėjimą per dienų dienas, pakenčiu juos, 
kai užsidaro kambaryje ir kikena iki pusiaunakčio, klausausi jų 
suknistos muzikos ir leidžiuosi plūstamas, kad esu beviltiškas, 
mat neskiriu techno ir techtoninės muzikos subtilybių, aš... Visa 
tai dar galima ištverti, kad tik neverstų manęs mė sekundės laukti, 
kai važiuoju pas Keitę. 

Nė vienos. 

Jiems gyvenimas dar prieš akis. 

Bet esu toks silpnavalis ir važiuoju taip lėtai, kad jie mane už- 
dusę ir įniršę pasiveja prie pirmo šviesoforo. 

Sena dainelė, jie pešasi, kuris iš jų sėdės priekyje. 

Dabar mano eilė. 

Neee, mano. 

Pavažiuoju dar kelis centimetrus, kad jie greičiau nuspręstų. 
Jie tratina kumščiais į kėbulą, nusispjauna į sėdėjimo vietas ir įsi- 
varę mane koneveikti abu įsitaiso ant užpakalinės sėdynės. 

— „tu toks kvailas, Šarli! 

— Aha, tiksliai... Kvailas per visą pilvą... 

— Gal tu įsimylėjęs, ar ką? 

Aš nusišypsau. Galvoju, ką atsakyti, kad priversčiau užsi- 
čiaupti tuos šlykštukus, bet paskui tariu sau, nusiramink... tai 
jaunystė... 

O taviškė jau praėjusi... 

